
III. 


1807—1813. 


•  Nærværende  Digte  ville,  efter  hint  Platons  Udtryk,  leve  efter  Ideer 
og  tage  følgelig  af  sig  selv  deres  Plads,  bidragende  ikke  blot  til 
Mængden,  men  ogsaa  til  Mangfoldigheden  i  Fædrelandets  skjønne 
Literatur.  • 

(Schack  Staffeldt  i  Fortalen  til  »Nye  Digte,   lS08v) 

»En  Maler  kan  ikke  altid  fuldbringe  store  Historiemalerier;  han  maler 
ogsaa  til  Afvexling,  mens  Aanden  hviler  til  større  Værker,  mindre 
Genrestykker.« 

(Oehlenschlåger  i  »Erindringer«.) 

»Vilde  den  store  Digter  dog  ihukomme  sin  første  Kjærlighed,  og  hvor- 
fra han  er  falden,  vende  om  og  gjøre  sine  forrige  Gjerninger!« 

(N.  F.  S.  Grundtvig  om  Oehlenschlåger  i  »Verdens-Krønike,  1812«.) 

•  Døgnets  Throne  er  eng,  paa  den  kan  ei  Tvende  forliges; 
Evigheden  er  stor,  den  kroner  hver  stræbende  Kraft  • 

(B.  S.  Ingemann  i  »Digte,  anden  Del,  1812«.) 

»Min  Beundring  kan  Intet  røve  ham,  og  jeg  læser  bestandig  med  For- 
tryllelse, hvad  han  har  skrevet  godt.  Jeg  for  min  Part  ønsker 
intet  heller  end  Fred  og  Venskab,  jeg  er  uendeligen  langt  fra  at 
være  uforsonlig.« 

(Baggesen  om  Oehlenschlåger  i  et  Brev,  1812.) 


IVIine  yngre  Venner 


tilegnes 


denne  Skildring  af  aandelig  Virken  i  mørke  Dage 


med  Hengivenhed  og  Taknemmelighed. 


\ 


Forord. 


•  Det  er  visselig  en  Kunst  at  tie  og  lade  de 
Hensovne  selv  tale  og  færdes  livlig.« 

(N.  F.  S.  Grundtvig:  iKort  Begreb  af  Verdens 
Krønike  i  Sammenhæng«,  1812,  Fortale.) 

Jbra  1807  til  1810  er  Oehlenschlåger  afgjort  i  Forgrunden; 
Staffeldt  udgiver  vel  1 808  sin  fortræffelige  anden  Digtsamling, 
men  staaer  aldeles  i  Skygge ;  Baggesen  er  ligeledes  eklipseret 
og  desuden  borte  fra  Hjemmet.  Efter  1810  daler  Oehlen- 
schlåger, medens  N.  F.  S.  Grundtvig  gjør  sig  mer  og  mer 
gjældende,  ikke  blot  som  Poet,  men  ogsaa  som  Mytholog, 
Theolog  og  Historiker,  eller  snarere  som  en  gjærendc 
Blanding  i  supranaturalistisk  Aand,  i  hvilken  Aandsretning 
han  sekunderes  af  den  blødere  Ingemann.  Baggesen  vender 
saa  tilbage  og  begynder  den  navnkundige  Kamp,  som  næste 
Afdeling  af  dette  Værk  skal  forsøge  at  skildre. 

Medens  Aarhundredets  Morgengry  var  saa  uendelig 
forfriskende,  dække  mørkere  og  mørkere  Skyer  Hori- 
zonten  i  det  her  behandlede  Tidsrum;  og  Forfatter- 
virksomheden er  naturligvis  præget  deraf.  Indtrykket  af 
denne  Periode  maa  derfor  ogsaa  blive  et  helt  andet  end  af 
den  forrige.  Søren  Kierkegaard  fødes  1813,  og  Gabrielis 
skriver  Nytaarsmorgen  1814:  »Jeg  stod  engang  paa  et  høit 
Bjerg  og  skuede  ind  i  et  herligt  Land,  ind  i  en  rig,  frodig 
Egn,  fuld  af  Skove  og  Høie  og  Søer  og  Marker,  og  Qernere 
henne  himmelstræbende  Masser  og  det  uendelige  Hav.  Og 
den  uendelige  Velsignelse  og  den  uendelige  Kjærlighed  greb 


og  opfyldte  mig  i  mægtig  Nærværelse;  og  Alt,  hvad  der  i 
det  vide  Fjerne  havde  henrykket  Synet,  kom  mig  nær  og 
trængte  sig  op  til  mig;  og  i  en  usigelig  himmelsk  Omfav- 
nelse  nød  jeg  den  uendelige  Fylde  og  havde  den   og  holdt 

den  fast.     Og  jeg  følte  mig  saa  usigelig  vel. —  Aar 

ere  siden  den  Tid  henrundne.  O,  at  jeg  kunde  glem.me 
dem,  disse  mørke,  skumle,  sorte  Aar,  i  hvilke  Livet  tilsidst 
blev  mig  til  et  snevert  Fængsel  og  Naturen  til  en  slud-  og 
taagefuld  Novemberdag,  som  vandkoldt  gyste  ned  i  Fæng- 
selet til  mig!  Ofte  greb  mig  i  disse  Aar  en  inderlig 
Længsel  efter  igjen  at  stige  op  paa  hint  høie  Bjerg  og  at 
skue  ud  i  hin  uendelige  Verden.  Stundom  lykkedes  det 
mig  at  stige  derop  og  at  kaste  det  frie  Blik  ud  i  den  frie 
Egn.  Men  forgjæves  ventede  jeg  paa  Guddommens  Aande 
og  paa  den  usigelige  Nærhed.  Og  klagende  steg  jeg  ned 
fra  Høiden,  bitterlig  klagende,  at  min  Ungdom  er  svunden.« 
(»Efterladte  Breve  af  Gabrielis,  samlede  og  udgivne  af  F. 
C.  Sibbern«,  1826,  Side  144  og  145.) 


1. 

Ua  Baggesen  i  Slutningen  af  Juli  1807  ankom  til  Fanny 
i  Marly,  stod  Erindringen  om  Oehlenschlagers  Søster  mellem 
Ægtefolkene  og  fremkaldte  nye  Kollisioner.  Baggesen  havde 
(efter  den  før  omtalte,  til  Optegnelser  benyttede  Almanak 
paa  det  kongelige  Bibliothek)  paa  Reisen  stadigt  skrevet  til 
»Lilia«,  blandt  Andet  paa  hendes  Fødselsdag,  den  16de 
Juli,  ved  hvilken  Leilighed  han  sendte  hende  det  smukke 
Dedikationsdigt  foran  »Heideblumen«  *).  I  Almanakken  tales 
der  efter  Hjemkomsten  om  »Fannys  Udbrud  af  Fortvivlelse 
over  mit  Væsens  totale  Forandring«.  Det  hedder:  »Fanny 
raadede  mig  for  bestandig  at  forlade  hende«;  hun  har 
»Følelse  af  at  have  tabt  mit  Hjerte,  som  hun  paastod  til- 
hørte nu  en  Anden«.  Der  siges:  »Alle  mine  Fortællinger 
om  Lilia  bestyrkede  hende  i  den  Overbevisning,  at  der  ingen 
Redning  var  for  hende  uden  Skilsmisse.  Hun  viste  sig  for- 
resten stor,  ædel,  billig  og  fra  en  Side,  hvorfra  jeg  ellers 
for  aldrig  havde  set  hende:  sværmerisk  elskende.  Jeg  nægtede 
Intet.  Jeg  tilstod  hende,  at  Lilia  var  min  dyrebareste,  min 
evige  Veninde,  at  hun,  næst  hende  selv,  opveiede  mig  den 
hele  Verden.«  Der  noteres  en  »Forklaring  efter  at  have 
læst  hende  Lilias  sidste  Brev  fra  4de  August,  som  bestyrkede 
alle  hendes  Formodninger«.    Det  ender  dog  med  »Forsoning 


*)  Se  deue  Værks  anden  Afdeling,  Side  353. 
III. 


og  nyt  Forbund  i  Liv  og  Dad,  mit  Venskab  for  Lilia  og 
min  Digtcrkjærlighed  til  hende  ubeskadiget«.  Baggesen 
kalder  Tiden  for  disse  huslige  Scener  »den  mest  forviklede, 
farligste,  i  alle  Henseender  gyseligste  Epoke  i  mit  Liv<', 

Tirsdagen  den  4de  August  hedder  det  i  Kalenderen: 
»Erfarede,  at  Adam  var  her.  Glæde.  Strax  til  ham,  fandt 
ham,  græd  ved  hans  Hals.  Du  og  Du.«  Oehlenschlåger 
havde  (som  han  selv  fortæller)  foresat  sig  at  være  kold 
imod  Baggesen;  men  der  blev  Intet  af.  Da  »Noureddin« 
traadte  ind  i  Stuen  til  »Aladdin«,  modtog  denne  ham  med 
et  »Goddag,  Hr.  Professor  Baggesen!«  Men  Baggesen 
raabte  grædende :  »Ikke  saaledes!  Du!  Du!«  trykkede  Digter- 
broderen i  sine  Arme  og  vædede  hans  Ansigt  med  sine 
Taarer,  idet  han  gjentagne  Gange  kyssede  ham.  Den  let- 
bevægelige Oehlenschlåger  var  vunden.  Han  besøgte  Bagge- 
sen i  Marly,  og  denne  kom  ofte  til  sin  unge  Ven  i  Paris. 
Jeg  har  intet  Menneske  kjendt  —  siger  Oehlenschlåger  — 
der  saaledes  som  denne  »Improvisator«  ved  Følelse,  Vittig- 
hed og  Veltalenhed  kunde  erobre  Folk.  »Det  var  næsten 
ikke  muligt  at  blive  kold  imod  ham,  naar  han  lagde  ret  an 
paa  at  vinde  et  Menneske,  saa  elskværdig  og  interessant 
kunde  han  være.  Hvo  saae  ikke  gjerne  gjennem  Fingre  med 
mange  Smaasvagheder  for  at  have  en  saadan  Selskabsbroder?« 
En  karakteristisk  Scene  fra  dette  Samliv  er  bevaret.  En 
Aften  silde  var  Baggesen  hos  Oehlenschlåger  og  blev  ved  at 
fortælle,  indtil  Klokken  var  saamange,  at  han  nødvendigvis 
maatte  blive.  De  to  Poeter  stuvede  sig  da  sammen  i 
Oehlenschlågers  kun  til  En  beregnede  Seng  og  laa  den  halve 
Nat  og  talede  paa  Rim  med  hinanden ,  indtil  de ,  dødstrætte, 
slumrede  hen.  Da  Oehlenschlåger  vaagnede  tidlig  om  Morge- 
nen, forundrede  han  sig  (for  at  bruge  hans  egne  Ord)  over 
»det  store,  gustne,  koparrede,  men  dog  høist  interessante 
Ansigt«,    der  laa  ved  hans  Side   med  et  ikke  meget  rent 


Lommetørklæde  bundet  om  Hovedet.  Da  Baggesen  vaagnede, 
var  han  ligesaa  munter  igjen.  De  to  Rivaler  drak  Kaffe 
sammen  og  talede  lystigt  og  venligt  med  hinanden.  »Mange 
behagelige  Timer  har  jeg  tilbragt  med  denne  høist  mærk- 
værdige Mand«,  hedder  det  i  Oehlenschlågers  »Levnet«. 

De  to  Digtere  vexlede  Rimbreve  med  hinanden.  Et  af 
Baggesens  mest  ghmrende,  aandrige  og  formfuldendte  Digte 
er  et  saadant,  »Væddeløbet  i  det  Lave«,  fra  Marly  til 
Digteren  Oehlenschlåger  i  Paris*).     Det  har  til  Motto: 

»Tel  brille  au  second  rang,  qui  s'ecclipsc  au  premier  — 
det  gjælder  omvendt  lidt,  naar  den,  som  græder,  ler.« 

Der  gi  øres  Løier  med,  at  Forfatteren  af  »Palnatoke«  ned- 
lader sig  fra 

» —   —  —  —  —  —  den  Top, 

hvorpaa  Du  sidder  dog  gemenlig 

høit  over  mig  og  næsten  enlig, 

da  saare  Faa  til  den  steg  op, 

—    —   —   —  —  til  en  Stil, 

der  egentlig  kun  mig  er  egen, 

og  som  din  Musa ,  halv  forlegen , 

har  vist  ledsaget  med  et   Smil, 

om  ikke  med  lidt  huslig  Skjænden, 

fordi  Du  hendes  Høihed  tvang, 

trods  lange  Slæb  og  tunge  Krone 

samt  høie  Hæle  under  Sko'ne, 

midt  i  sin  stadselige  Gang 

til  en  Slags  Gadetøite-Renden 

med  en  af  disse  Duller  smaa, 

der  løber  om  med  Tøfler  paa 

og  ofte  blot  paa  Hosesokker, 

tyndklædte,  let  tilfods  som  Pokker, 


*)  »Poetiske  Epistler,  1814«. 


og  stjæle  Pølser  eller  Taft 

i  Poesiens  Vimmelskaft  — 

jeg  mener,  som  Du  vel  kan  lænke: 

min  Dulle,  salig  Vessels  Enke«. 

Det  hedder: 

»> —  Jeg  vil  tjene  Dig,  min  Broder  - 

man  være  kan  et  stort  Geni 

med  alle  Nykker,  alle  Noder 

i  Tiecks  og  alskens  Poesi , 

en  sand  Original-Kopi 

af  Goethe,  Fanden  og  hans  Moder 

og  sove  sig  til  Dreier  i 

Naturens  plastisk-drastisk-drægtige 

og  pittoresk-groteske,  præglige 

naive  Pottemageri 

(hvis  Skjørhed  sig  kun  sjelden  blotter 

i  Fastelavnske  Man  dags -Pot  ter)  — 

man  sove  kan  hos  alle  Ni 

Nat  ud  og  ind  og  blive  Fader 

til  ni  Kuld  Kvæder  og  Ballader 

og  til  den  hele  Skue-Slægt 

fra  Ridderen  af  Elefanten 

med  Alexandernavn  i  Kanten 

til  Spillets  komiske  Klør-Knægt  — 

ja,  jeg  vil  tjene  Dig,  monfrére! 

man  af  Naturen  født  kan  være 

til  Guds  og  Fandens  Tidsfordriv 

og  være  klædt  paa  alle  Moder 

i  Gadeviser  og  i  Oder 

før  Fødslen  selv,  i  Moders  Liv  — 


ja,  jeg  vil  Dig  end  mere  lade 

man  digte  kan  en  Iliade 

trods  den  almægtige  Homers 

(hvis  Almagt  var  dog  vel  som  Flers)  — 


man  kan  endog  maaske  det  tvinge 

med  dybe  Fjær  af  el  Par  Læs 

betydningsfulde  Mortensgæs 

sig  tragisk  op  at  kunne  svinge 

høit  over  en  Euripides 

og  Æschylos  i  Dramurgien 

og  airegere  panisk  i'en 

(Tak  ske  ny  tydske  Pansofien!) 

som  en  fuldendt  Pansofokles   — 

ja,  hvis,  som  sagt,  kun  rigtig  rykkes 

bemeldte  Fjærevingers   Skud 

af  Alnaturens  Vildgaas  ud, 

og  Aabningen  af  Aaren  lykkes, 

hvormed  sig  kjækt  forskrev  fra  Gud 

den  salig  Doktor  Faust  til  Fanden, 

man  uden  mindste  Hovedbrud 

kan  gaae  saa  drastisk  fra  Forstanden, 

at  alt  det  Smør,  der  gjøres  i 

Naturens  Melkeveies  Kjerne 

(saa  kalder  jeg  en  Diglers  Hjerne) , 

bli'er  luller  ævret  Smør-Geni , 

pur,  pære  plastisk  Fantasi  — 

man  siden  kan  med  denne  smøre 

ny  Verdner  sammen  af  og  til , 

trods  dem  i  Shakspears  Tryllespil, 

og  Konger,  Kæmper,  om  man  vil, 

og  aiskens  Kalibaner  gjøre 

deri,  hvem  veed?  —  og  dog,   Bro'erlil! 

og  dog  just  ikke  løbe  til 

at  gjøre  Rimbrev-Arieller, 

smaabitte  Luneglutler  eller 

Jens  Baggesenske  Bagateller 

i  lette  Vers,  saasnart  man  vil«. 

Det  kostelige  Rimbrev,  der  forresten  bar  læses  i  sin  Helhed, 
^nder: 


»Jeg  derfor  giver  Dig,  min  Bro'er! 
det  Raad,  jeg  gav  Dig  alt  ifjor: 
Bliv  stor,  bliv  ved  at  være  stor, 
hvor  Melpomenes  Lamper  lindre; 
men,  allfor  nær  ved  Jorden,  gys 
for  hendes  Søsters  Gøglelys 
og  vov  Dig  sjelden  til  det  Mindre!« 

Oehlenschlåger  kom  naturligvis  galt  afsted,  naar  han  vilde 
vove  sig  ind  paa  Baggesens  poetiske  Territorium  og  prove 
sin  Lykke  hos 

» —   —  den  lille  Skjemt-Kanaille« , 

der,  som  Rimbrev-Mesteren  siger, 

») —  sidder  med  sin  smækkre  Taille , 
skjøndl  Enke,  dog  som  nylig  fød, 
saa  kjælen,  væver,  hvid  og  rød 
her  paa  mit  muntre  Lunes  Skjød 
i  Kjeldren,  hvor  jeg  boer  hos  hende, 
ved  Musevimmelskaftels  Ende«, 

I  »Rimbrevpennen  eller  den  Korsørske  Svane«  til  Adam 
Oehlenschlåger  spøger  Baggesen  »versepistolarisk«  med  sit 
»lunefulde  Sort  paa  Hvidt,  som  versepistolarisk  Pen«,  der 
hjemsøger  den  store  Landsmand  og  hans  »Madonne,  som 
kun  er  vant  til  hoie  Skridt«  —  og  med  sin  »Korsørske  Svane, 
det  lille,  letbevingte  Krik«,  som  Rimbrevenes  Forfatter  fik 
til  Fart  gjennem  Luften 

»paa  den  af  Føbus  og  Merkur 

i  Fællesskab  anlagte  Bane, 

der  løber  jordnær,  i  det  Graa, 

dybt  under  din,  der  blandt  Kometer 

høit  over  alle  ni  Planeter 

sig  himmelhvælver  i  det  Blaa«.*) 


*)  »Poetiske  Epistler,  181 4-. 


2. 

Medens  Baggesen  gjestede  Oehlenschlager  paa  hans 
»høie  Lidskjalt"  (for  at  bruge  et  Baggesensk  Udtryk  i  et 
Kirabrev  til  den  unge  Tragiker)  i  syvende  Stokværk  i  Hotellet 
ligeoverfor  Tuilerierne,  og  medens  Oehlenschlager  tog  ud  til 
Landstedet  i  Marly  —  efter  Brøndsteds  Skildring*),  »aller- 
kjæreste,  nysseligt  som  et  Dukkcskab«  —  hvor  man  fra  en 
Altan  nød  en  fortræffelig  Udsigt  over  det  frugtbare  Land, 
og  hvor  Kim  brevenes  Forfatter  havde  »et  velsignet  Værelse« 
til  Arbeidsstue  med  et  Prospekt  af  Øresund  over  Skrive- 
bordet —  styrede  en  engelsk  Flaade  ad  Sundets  Bølger  mod 
Sjælland.  I  hemmelige  Tillægsartikler  til  Tilsiterfreden  i 
Juli  1807  mellem  Frankrigs  og  Ruslands  Keiser  var  det 
blevet  vedtaget  at  opfordre  Danmark  til  at  erklære  England, 
som  Napoleon  vilde  isolere.  Krig,  hvis  det  ikke  opgav  sin 
Modstand  mod  Revolutionens  Son  og  Betvinger.  Englæn- 
derne ilede  med  at  komme  Franskmændene  i  Forkjobet,  og 
en  Eskadre  sendtes,  uden  foregaaende  Krigserklæring,  til 
Sjælland,  for  at  kræve  den  danske  Somagt  udleveret.  Da 
dette  Forlangende  afsloges,  landede  Englænderne  midt  i 
August  ved  Vedbek.  Kjobenhavn  indesluttedes,  og  fra  den 
anden  til  den  femte  September  bombarderedes  Byen.  Enhver 
kan  tænke  sig  vore  Danskes  Stemning  i  Paris.  »Jeg  gik 
til  Oehlenschlager«  —  skriver  Brandsted  i  sin  Dagbog *'^) 
den  22nde  August,  efterat  den  danske  Krigserklæring  havde 
staaet  i  Moniteuren  —  »hvor  jeg  traf  Baggesen,  som  troede 
x\lting  forloren  og  var  rent  ude  af  sig  selv«.  I  Begyndelsen 
af  September  sang  Oehlenschlager: 


*)  »Uddrag  af  P.  O.  Brøndsteds  Reise-Dagbøger« ,  S.  59. 
**)  Sammesteds,  S.  55. 

»O,  stod  jeg  paa  den  faste  Borg 
ved  mine  Brødres  Side! 
Det  er  min  Smerte  kun,  min  Sorg, 
at  jeg  kan   med  ei  stride.«*) 

Den  18de  September  sad  Brøndsted  hos  Oehlenschlåger ;  da 
lød  Rædselsbudskabet:  Kjobenhavn  er  taget  —  Flaaden  er 
i  Englændernes  Hænder  —  efter  et  Bombardement  i  tre 
Nætter  og  Dage!  »Hvilket  Tordenslag!«  udbryder  Brøndsted 
i  sin  Dagbog**).  »Vi  vare  som  forstenede.«  Efter  en 
Skrivelse,  dateret  den  31te  Oktober,  fra  Oehlenschlågers 
Fader  til  Baggesen,  overskreven:  »Gode  Søn«  og  under- 
skreven: »Din  kjære  Fader«,  (mellem  Digterens  Papirer  paa 
det  kongelige  Bibliothek)  indtraf  Dagen  efter  Landgangen 
4000  Mand  til  Frederiksberg  og  marscherede  ind  i  Sønder- 
marken. Den  gamle  Slotsforvalterfuldmægtig  maatte  indlogere 
en  60  Officerer  med  3  Generaler.  Sofia  var  Dagen  iforveien 
tagen  til  Byen  med  sin  Mand.  Inderlig  syg,  saae  den  gamle 
Oehlenschlåger  det  engelske  Artilleri  kjøre  op  og  en  Hagel 
af  Bomber  og  Raketter  Nat  og  Dag  regne  ned  over  Hoved- 
staden. Den  tredie  Nat  brændte  Frue  Kirke.  Englændernes 
Jubelraab  løde;  men  Taarer  vædede  dog  ogsaa  nogle  Offi- 
cerers Kinder,  da  de  saae  den  tolvte  Del  af  Byen  i  Brand. 
Den  ulykkelige  Slotsforvalterfuldmægtig  stod  paa  Bakken  med 
en  Kikkert,  gik  ind,  gik  ud  igjen,  bad  og  græd.  »Den  første 
Nat,  da  Kjøbenhavn  blev  bombarderet«  —  skriver  Sofia 
ørsted  fra  Kristianshavn  den  12te  September  til  Baggesen 
—  »tilbragte  vi  paa  Vestergade  i  vore  Værelser  i  den  største 
Livsfare;  der  regnede  Bomber,  og  rundtomkring  sloge  de 
ned;  der  brændte  adskillige  Gaarde  i  Nærheden  af  vor  Bo- 
pæl; men  den  gode  Gud  bevarede  os.      Dagen  efter  forlode 


*)I  Digtet  »Trøst«  (Rahbeks  -Ny  daoske  Tilskuer«,  1808). 
**)  Uddraget,  Side  61,  jfr.  Oehlenschlågers  »Erindringer«,  11,  132. 


vi  Huset  og  flyttede  her  ud  paa  Kristianshavn.  Den  paa- 
falgende  Nat  var  Angrebet  endnu  stærkere  og  varede  til 
anden  Dags  Middag.  Der  sloge  da  ogsaa  Bomber  ned  i  vort 
Logi  paa  Vestergade ;  og  i  det  Værelse,  hvori  vi  havde  opholdt 
os,  og  som  vi  havde  søgt  at  sikkre  ved  at  lade  lægge  paa  Loftet 
en  Alen  heit  Hestegjødning,  blev  Loftet  knust,  og  Vinduerne 
slagne  ud ;  vare  vi  blevne,  vare  vi  blevne  lemlæstede  eller  dræbte. 
Tredie  Nat  var  Bombardementet  uendelig  meget  stærkere; 
og  da  brændte  Frue  Kirke,  Tømmerpladsen  og  en  stor  Del 
af  Byen.  Nu  blev  der  sagt,  at  man  ei  længer  var  sikker 
paa  Kristianshavn;  og  vi  flygtede  da,  som  vi  stode,  ud  paa 
Amager;  thi  nu  vilde  Fjenden  sigte  efter  Kristianshavns 
Kirker  og  Laboratoriet.  Paa  Amager  tilbragte  vi  en  gyselig 
Nat  og  ventede  paa  den  kommende  Morgen  med  angstfuld 
Forventning  —  den  kom  og  med  den  den  fortvivlede  Fred. 
O,  Du  gode  Gud!  hvad  det  er  og  bliver  for  en  evig  Jam- 
mer! —  —  —  Hils  min  elskede  Broder!  Jeg  vilde  have 
skrevet  ham  til;  men  da  Professor  ørsted  idag  skriver  ham 
til,  var  det  overflødigt;  men  hils  ham  tusinde  Gange! 
Min  Glæde  over,  at  Du  og  han  ere  enige,  kan  jeg  ikke 
beskrive.  Gud  velsigne  og  bevare  Eder!«  En  Bombe 
sprang  i  Stuen  hos  Baggesens  Broder  og  traf  dennes  gamle 
Svigermoder  og  Kone,  men  skaanede  Sofie  Hallers  unge 
Søn.  I  et  Brev  fra  Baggesen  til  Keinhold  fra  Midten  af 
November  1807  (blandt  Baggesens  Papirer  paa  det  konge- 
lige BibUothek)  forekommer  følgende  hidtil  utrykte  Med- 
delelse: »Min  Angst  for  min  Søn  har  kun  været  altfor 
grundet;  ved  et  sandt  Under  er  han  bleven  reddet,  da 
Bomben  sprang  mellem  ham,  min  Broder,  min  Svigerinde 
og  hendes  Moder,  Huset  styrtede  ind  over  dem,  og  alt  deres 
Eie  fortæredes  af  Flammerne.  Jeg  har  kun  havt  en  eneste 
Efterretning  om  dem,  og  den  lyder  saaledes  fra  min  Bro- 
der:   Vi   have    mistet  Alt  undtagen   det  elendige  Liv,  ere 

uden  Tag  over  Hovedet,  uden  Penge,  uden  Næring  og  uden 
Udsigt  til  Redning.  Min  Svigermoder,  der  fik  tre  Huller  i 
Hovedet,  blev  liggende  i  Gruset,  svømmende  i  sit  Blod. 
Vi  glemte  hende  i  Begyndelsen  i  den  skrækkelige  Bedøvelse. 
Kan  Du  ikke  sende  os  Penge,  maa  vi  og  din  Søn  sulte 
ihjel.  Alle  dine  Venner  ere  enten  borte,  eller  de,  som  ere 
blevne  tilbage,  have  ondt  ved  at  hjælpe  sig  selv.  Alle  dine 
Værker  hos  Brummer  (med  Undtagelse  af  15  Exemplarer), 
alle  dine  Manuskripter  ere  brændte.«  Oehlenschlågers  til- 
kommende Svigerfaders  store,  skjønne  Gaard  paa  Nørregade 
gik  op  i  Luer  med  den  øvrige  Gade.  Et  Brev  fra  Adam 
Oehlenschlåger  til  hans  Forlovede  fra  den  25nde  Oktober 
giver  et  levende  Billede  af  Digterens  Situation  i  Seinestaden 
under  denne  forfærdelige  Krisis.  »Jeg  arbeidede  paa  »Palna- 
toke«  —  hedder  det  deri  —  »levede  et  fredeligt,  lykkeligt 
Hverdagsliv,  den  ene  Dag  som  den  anden;  de  Ideer,  der 
reiste  sig  i  min  Sjæl,  udtrykte  jeg  i  mit  Digt  .  .  .  Vistnok 
har  jeg  ikke  været  i  Kjøbenhavn  og  delt  Faren  og  Skrækken 
med  Eder,  men  min  Kval  og  Ulyksalighed  har  ikke  været 
mindre.  I  langsomme,  bedske  Skaaier  har  jeg  drukket, 
hvad  I  pludselig  have  slugt  ....  Skjebnens  sorte  Skyer 
begyndte  for  vore  Øine  at  trække  op  over  vort  arme  Fædre- 
land, medens  man  her  i  Paris  celebrerede  idelige  Freds- 
fester. Tænk  Dig  den  raffinerede  Pine  at  sidde  i  et  Theater, 
se  muntre  Glædesstykker  opføres,  et  lykkeligt,  seirende  Folk 
juble,  Luxus  og  Overflødighed  rundtomkring,  og  nu  med 
Sjælens  øie  at  stirre  ud  gjennem  Theatervæggen  i  den 
dunkle  Horizont  i  Nord,  se  den  engelske  Flaade  paa  Bøl- 
gerne ,  den  franske  Armee  paa  Landjorden.  --  —  Og  Eders 
græsselige  Ro!  Just  paa  Fredsfesten  her  i  Paris,  som  jeg 
havde  været  i  Notre  DaCme,  hørt  Te  Deum,  set  den  hele 
franske  Pragt  og  Magt,  Napoleon  for  første  Gang  i  mit 
Liv  i  Ridderdragt  under  en  Thronhimmel,    Senatet   og  alle 

Kaaderne  i  deres  Stadsuniformer,  en  vrimlende  Mængde  af  det 
Pariser  Publikum ,  hort  Bravoraab  og  Glædesskrig,  tryllet  min 
poetiske  Aand  i  Karl  den  stores  Dage  —  derfra  gjort  et 
Spring  til  Norden,  det  gamle  Norden  og  dets  forsvundne 
Magt  —  kom  jeg,  træt  og  vemodig,  hjem  og  fandt  der  det 
sidste  Brev  fra  Rahbek,  Karen  Margrethe  og  Job*).  Lutter 
Glæde!  Landreiser!  Spøg  og  Skjerts!  Rahbek  kalder  mig  i 
dette  Brev  en  lykkelig  Digter.  Ja,  sikkerlig  en  lykkelig 
Digter!  Lykkelig  som  den  arme  Camoéns,  der  havde  sin 
Lusiade  færdig,  just  som  hans  Fædreland  gik  tilgrunde**). 

—  —  At  jeg  skulde  just  skrive  Palnatoke!  Netop  vælge 
den  nordiske,  politiske  Vælde  til  Stof  for  mit  Digt  faa  Mi- 
nuter for  dette  Oieblik!  Gjorde  Skjebnen  det  af  Haan? 
Eller  var  det  for  at  trøste  mig  ved  at  lade  mig  kaste  øiet 
paa,  hvad  ogsaa  vi  vare,  og  for  at  bringe  mig  i  frisk  Minde: 
hver  Blomst  har  sin  Tid,  men  i  Kunsten  florerer  en  evig 
Vaar?  O,  hvor  Nornerne  spille  Bold  med  det  stakkels 
Menneskehjerte!    Snart  synker,  snart  stiger  det.« 

I  et  Rimbrev  meddelte  Baggesen  Malte  Conrad  Bruun 

—  Frihedsmartyren,  der,  ligesom  P.  A.  Heiberg,  trivedes 
under  Napoleons  hoist  souveræne  Regimente  --  den  »første 
Efterretning  om  Kjøbenhavns  Bombardering« ,  fuld  af  Smerte, 

»som  jeg  med  Sang  mig  dæmpe  maa, 
for  ei  fra  min  Forstand  al  gaae «.***) 


*)Job  d:  Jakob  Peter  Mynster. 
**)  Portugals  største  Digter  skrev  sit  berømte  Hovedværk,  »Os  Lusiadas« 
(o:  Lusitanerne,  Portugiserne)  i  Vidunderlandet  Indien,  der  havde 
været  Scenen  for  hans  Landsmænds  Storbedrift,  som  han  forher- 
ligede, i  den  sidste  Halvdel  af  det  16de  Aarhundrede,  kort  før 
Sebastian  bukkede  under  i  Afrika,  og  Filip  den  anden  af  Spanien 
bemægtigede  sig  Portugal. 
♦**). Første  Efterretning  om  Kjøbenhavns  Bombardering«.  (I  «Poetiske 
Epistler,  1814.)- 

I  et  andet  Eimbrev  til  Adam  Oehlenschlåger  i  det  »høie, 
himmelske  Logis«  versificerer  han  det  ovenomtalte  Brev  fra 
Frederiksberg  og  erklærer,  at  han  længes 

» —  —  —  —    —    inderlig, 
min  Broder  Bragur!  efter  Dig, 
og,  trods  den  Virak,  Dig  omhyller, 
og  som  man  for  at  holde  ud 
som  Du  maa  være  halv  en  Gud , 
den  Tanke  stedse  mig  fortryller 
deroppe,  hvor  Du  boer,  at  staae«.*) 

Tre  vordende  danske  Digtere  havde  været  midt  i  Rædslerne 
med  Vaaben  i  Haand.  Jyden  Sten  Stensen  Blicher  stod, 
som  theologisk  Student,  paa  Volden;  og  hans  Bolig  i  lille 
Kannikestræde  gik  op  i  Luer  tilligemed  hans  Eiendele  og 
poetiske  Forsøg,  deriblandt  en  Tragødie,  »Fostbrødrene«. 
Falstringen  B.  S.  Ingemann  stod  der  ligeledes,  som  Rus; 
og  hans  Bolig  paa  Hjørnet  af  Fiolstræde  og  Nørretorv  samt 
hans  Poesier,  blandt  Andet  nogle  Tragødier,  delte  Skjebne 
med  Blichers.  Den  i  Norge  fødte  J.  C.  Hauch  dimitteredes  vel 
først  næste  Aar  fra  den  lærde  Skole,  men  han  var  desuagtet 
traadt  ind  iblandt  Livjægerne,  efter  forgjæves  at  have  søgt 
at  faae  x^dgang  til  Studenterkorpset,  og  deltog  i  Udfaldene 
i  Clasens  Have. 

3. 

Kort  før  Baggesen  i  Slutningen  af  November  modtog 
Brevet  om  Kjøbenhavns  Bombardement  fra  den  gamle 
Oehlenschlåger,  havde  han  skrevet  til  denne,  »min  gode  Fader!« 
som  Overskriften  lyder.    »At  jeg  ikke  nogen  Dag  (jeg  troer,  jeg 


*)  »Vor  Frues  Fald.      Anden  Efterretning   om  Kjøbenhavns   Bombar- 
dering.«    (1  »Poetiske  Epistler,  1814«)- 

turde  sige:  Time)  ophører  at  tænke  paa  Frederiksberg«  — 
hedder  det  blandt  Andet  i  denne  Skrivelse ,  der  findes  blandt 
Baggesens  Papirer  paa  det  kongelige  Bibliothek  —  »behøve 
I  ingen  Breve  fra  mig  for  at  vide.  Har  I  ikke  ved  per- 
sonlig Omgang  lært  mit  Hjerte  udenad  fra  denne  Side,  vide 
I  ikke  ved  Hjælp  af  Eders  egne  Følelser,  at  jeg  elsker  Eder 
som  mig  selv  og  snarere  glemmer  alt  Andet  i  Verden  end 
Eder,  saa  vilde  mine  Breve  endnu  lettere  kunne  miskjendes. 
De  fremstille  mig  kun  som  tænkende  og  følende,  min  Om- 
gang viste  Eder  mig  tillige  som  et  i  Overensstemmelse  med 
sine  Tanker  og  Følelser  handlende  Væsen.  I  saae,  at  jeg 
kastede  hele  Verdens  Kobbermynt  og  Kegnepenge  bort  for 
Eders  fundne  kostelige  Perle*).  Nu  kaster  jeg  det  altsam- 
men bort  for  dens  blotte  Erindring.  Din  Adams  Hjerte 
troer  jeg  at  være  kommet  nærmere,  end  han  maaske  selv 
drømmer  om.  Vi  have  levet  meget  og  meget  inderligt,  for- 
troligt og  barnligt  sammen.  Sofie  spaaede  rigtigt  —  og  det 
var  nærved,  at  vi  for  bestandig  vare  blevne  adskilte;  men 
just  en  saadan  blodig  Krisis  var  nødvendig  —  og  Adam  be- 
mærkede rigtigt,  at  intet  Venskab  paa  Jorden  kan  modnes 
til  Fuldkommenhed  uden  foregaaende  Misforstaaelse  i  høieste 
Grad,  voldsom  Rystelse  af  begge  for  hinanden  hemmeligen, 
men  endnu  ikke  lydeligen  stemte  Hjerter.  Adam  har  været, 
siden  jeg  kom  her  tilbage,  min  eneste  Omgang.  Jeg  lever 
forresten  aldeles  ene  med  min  Fanny  og  min  Paul  og,  for- 
saavidt  jeg  er  Dansk,  Tydsk,  Sværmer  og  Digter,  aldeles 
ene.  Jeg  har  ikke  været  i  noget  Selskab  i  Paris  uden  i  to, 
hvor  Adam  var,  aldrig  i  noget  Skuespil  eller  ved  nogen 
oftentlig  Forlystelse,   selv  i  Museum  har  jeg  kun  været  en 


*) Hentydning  til  Himmeriges-Lignelsen  hos  Matthæus  (13de  Kapitel): 
En  Kjøbmand,  der  søgte  ægte  Perler,  solgte,  da  han  traf  en  kost- 
bar Perle,  alt,  hvad  han  havde,  og  kjøbte  den. 

eneste  Gang  —  med  Adam.  Indbudet  har  jeg  og  min  Kone 
Ingen  i  Verden  uden  ham  og  den  brave  Brandsted,  som  jeg 
holder  inderlig  meget  af.  Sig  Sofie,  at  Freden  er  sluttet 
mellem  hendes  Goethe  og  hendes  Baggesen;  og,  hvad  der 
sikkert  vil  fornoie  hende,  at,  hvis  jeg  var  den  Første,  der 
offenlig  rakte  ham  min  Haand,  han  var  den  Forste,  der 
privat  rakte  mig  sin  ved  at  lade  mig  hjertelig  hilse  og  takke 
for  Parthenais ,  som  han  havde  læst  i  Karlsbad.  Vi  ere  al- 
deles enige  over  den  nye  Skoles  Værd  og  Uværd,  Art  og 
Vanart.  —  —  Gud  velsigne  Dig,  min  gode  Fader!  Omfavn 
din  Datter  fra  mig  og  hendes  Broder ,  tryk  Anders  Haanden 
og  hils  hjertelig  Hans  Kristian.  Eders  tro  Baggesen.«  Samme 
Dag,  som  Baggesen  skrev  dette  Brev,  aabner  han  sit  Hjerte 
for  sin  gamle  Ven  Filosofen  Keinhold  i  Kiel  i  den  ovenfor 
omtalte  Skrivelse,  idet  han  erklærer,  at,  hvis  han  ikke  var 
bunden  som  Ægtemand  og  Fader,  vendte  han  hellere  end 
gjerne  tilbage  til  Fødelandet.  »Jeg  staaer  ingen  Morgen 
op«  (siger  han)  »>og  gaaer  ingen  Aften  til  Sengs  uden 
Længsel  efter  Danmark«.  Han  hævder  endvidere  —  som  saa 
tidt  tidligere  —  den  alvorhge  Baggrund  i  sin  Natur.  »Fordi 
min  Mine  (skriver  han)  næsten  altid  er  smilende ,  fordi  mine 
Yttringer  ofte  ere  spogende  og  mit  hele  ydre  Væsen  er 
lunefuldt,  synes  Du  at  troe,  at  der  slet  ingen  egenUg  Alvor 
er  i  mig,  at  jeg  leger  ikke  blot  med  Muserne,  men  ogsaa 
med  Menneskene,  og  at  jeg  er  mere  skabt  til  Spøg  end  til 
Alvor  som  Menneske  og  som  Digter.  Du  tager  feil,  kjære 
Reinhold!  Min  dybe  Alvor  vilde  være  Dig  og  alle  Dødelige 
utaalelig,  hvis  jeg  ikke  indsvøbte  den  i  denne  Narrekappe. 
Jeg  tvivler  om ,  at  Naturen  har  givet  mig  denne  Kappe ,  da 
jeg  som  Barn,  og  indtil  jeg  lærte  Livets  hele  Jammer  at 
kjende,  var  aldeles  alvoi'lig  i  mit  hele  Væsen,  aldrig  legede 
og  yderst  sjelden  lo.«  Baggesens  Situation  i  Paris  var 
ogsaa  alt  andet  end  lystelig.     Det  franske  Politi  holdt  øie 

med  ham,  og  hans  Brevvexling  var  en  Tidlang  underkastet 
Embargo,  Remisserne  fra  Forlæggeren  af  '>Heideblumen<s 
der  udkom  1808  i  Amsterdam,  kunde  ikke  erholdes;  den 
danske  Forlægger,  Brummer,  hvis  Forlagsartikler  for  en  stor 
Del  vare  brændte,  saae  sig  ikke  istand  til  at  opfylde  de 
Forpligtelser,  han  havde  indgaaet;  og  Krigsforholdene  for- 
hindrede Udbetalingen  af,  hvad  Regeringen  i  Hjemmet  havde 
tilstaaet  den  expatrierede  Digter.  Dertil  kom ,  at  baade  han 
selv  og  Hustruen  var  sygelig.  Det  ovenfor  benyttede  Brev 
til  Reinhold  begynder:  »Dersom  jeg  virkelig,  min  dyre- 
bareste Reinhold!    har  en  poetisk  Genius,   saa  er  det  idet- 

mindste  ingen  god,  men  en  ond  Dæmon.    — Fanden 

tage  en  Spiritus  familiaris,  der  bereder  En  et  saadant  Gude- 
liv! Er  det  en  Engel,  saa  er  det  en  sand  Satansengel,  der 
mere  ligner  en  Pæl  i  Kjedet  end  en  Laurbærgren. «  Paa 
denne  mørke  Baggrund  spillede  imidlertid  den  poetiske  bro- 
gede Regnbue  med  vidunderligt  Skjær.  »Himlen  med  alle 
sine  Stjerner«  —  siger  Baggesen  i  et  tydsk  Brev  fra  No- 
vember 1807  —  »straaler  netop  klarest  i  Vinternætterne«. 
Et  stort  Rimbrev  »Den  vakte  Knud  eller  Bombardementets 
mulige  Følger«  *)  er  et  Svar  paa  Skrivelsen  fra  Oehlenschlå- 
gers  Fader  om  den  forfærdelige  Katastrofe.    Det  hedder  deri : 

»Er  Du  ei  den,  som,  mens  de  Lærde 
mig  lode,  lig  en  gammel  Pen, 
i  Snavs  paa  Gulvel  slænge  hen 
imellem  Stumper ,  Inlet  værde , 
da  sidst  jeg  hjemme  gik  igjen , 
mig  smukt  log  op ,  et  Lys  lod  heule 
og  endte  mig  derved  og  vendte 
saa  længe ,  lil  Du  grant  erkjendte , 
jeg  var  den  gamle  Baggesen. 


')  »Poetiske  Epistler,  1814«. 

Var  Du  ei  den,  der  gav  mig  alier, 

hvad  jeg,  forlydski,  forfranskt,  forslemt, 

i  Livel  næslen  havde  glemt: 

den  gode,  gamle  danske  Laller? 

Og  var  det  ikke  just  din  Daller, 

der  lærte  mig  til  Tid  og  Sled 

langl  bedre  end  de  græske  Muser, 

hvis  Navne  jeg  ei  længer  huser, 

de  Taarer,  den  bør  saltes  med, 

hvis  den  skal  holde  sig  herneden 

og  ikke  tabe  næste  Dag 

sin  Duft,  sin  Pirren  og  sin  Smag 

for  hende,  mig  og  Evigheden? 

Er  Du  desuden  ikke  min, 
ja  selv  endogsaa,  som  det  lader, 
en  meget  større  Diglers  Fader? 
Er  ei,  naar  jeg  igjennemblader 
min  Himmel  og  dens  Perlerader, 
mit  Hjertes  Aftenstjerne  din? 

—  Tak  Tre,  Fire,  Tak  din  Datter! 

saalænge  disse,  hun  især 

min  Muses  blandte  Graad  og  Laller 

end  have  nogenlunde   kjær, 

mil  sidste  Suk  i  Sangens  Pine 

skal  rime  paa  dens  ny  Seline, 

min  sidste  lydelige  Tak 

skal  rime  paa  din  Snustobak, 

mit  sidste  Muk  i  Musens  Hikke 

skal  rime  paa  din  Datter  Fikke, 

mit  sidste  Vers-Halleluja 

skal  rime  paa  Fru  Lilia. « 

Man  ser,  Polonius'  Replik  om  Hamlet:  »Still  harping  on 
my  daughter!«  *)  stadigt  kan  finde  Anvendelse.  Baggesen 
troer,  at  Ulykken,  som  har  rammet  Danmark,  er  en 

'> —  Vækken  af  den  gamle  Knud 
i  Bombers  og  Kanoners  Skud«, 

Og  at  den 

»har  skjænkel,  skjænker  og  \il  skjænke 
vort  Land  den  Jernels  Kraft  igjen, 
som,  bunden  af  den  gyldne  Lænke, 
lidt  efter  lidt  i  Fred  sov  hen«. 

I  Anledning  af  sin  »vilde  Latter«  og  kaade  Spog,  fremkaldt 
ved  »vor  Frues  Fald«,  bemærker  han  træffende: 

»Mit  Lune,  jeg  ei  nægte  vil, 

gjør  Kallespaser  af  og  til; 

det  lystrer  ingen  Verdens  Tugter, 

det  bryder  sig  om  ingen  Tvang, 

i  tusind  underlige  Bugter 

det  gaaer  sin  egen  skjæve  Gang  — 

hvad  gaaer?  det  gaaer  aldeles  ikke, 

del  smutter  ind,  det  smutter  ud, 

snart  der  hvor  Maanens  Jomfrublikke 

tør  stirre,  snart  hvor  Solens  Gud 

sig  blot  tillader  lidt  at  kikke; 

det  smulter  ud,  det  smutter  ind 

igjennem  Vinduer  og  Dørre, 

let  som  den  unge  Piges   Sind, 

og  paa  del  Vaade,  paa  del  Tørre, 

saa  flygtigt  som  en  Vestenvind, 


*)  »Altid    er   min  Datter  den  Streng,  han  slaaer  paa!«   (Shakspeare: 
Hamlet,  Aet  II,  Scene  2). 

III.  2 

med  Overgang  fra  Graad  til  Smile, 
fra  Høil  lil   Lavl,  fra  Mol  lil  Dur, 
fra  Krigens  Spyd  lil  Elskovs  Pile, 
som  den  sig  bølgende  Nalur; 
det  gaaer  ei   Skridl  med  gamle  Koner 
i  Sprog  af  Brochmans  Husposlil, 
men  hopper,  springer,  balleroner 
med  Versets  Ord-Kamæleoner 
i  el  beslandigl  Vexelspil 
igjennem  alle  Livels  Toner, 
som  Melret  eller  Rimet  vil  — 
men,  naar  man  hører  rigtig  lil, 
trods  al  min  Gøglen  i  Diskanten, 
er  streng  i   Bassen  Dominanten, 
ja  selv  lidt  tragisk,  om  man  vil.« 

At  den  gamle  Frederiksberg- Slotsforvalterfuldmægtig  og  Or~ 
ganist  blev  staaende,  medens  vor  Frue  faldt,  foranlediger  den. 
aandfulde  Slutningsvending : 

»Naar  med  Alarm  og  med  Rabalder 
paa  denne  vexelrige  Jord 
Konveniensens  Frue  falder, 
og  Kunstens  Orgelværk  forgaaer, 
naar   Vinterstormen  ned  i  Smalder 
hvad  høit  der  op  mod  Skyen  naaer, 
hver  Sommerfugl  og  Spir  nedslaaer  — 
trods  lave  Ben  og  snehvid  Alder 
Naturens  gamle  Fuldmagt  slaaer 
som  Organist  og  Atlerdanner 
af  nye  Hunner,  nye  Hanner, 
der  spire  frem  i  næste  Vaar, 
naar  Kvistene  t>aany  sig  knoppe, 
og  naar  i  aftenrøde  Toppe 
Fredsnatlergalen  atter  slaaer«. 

Af  de  Baggesenske  Digte,  der  bleve  til  paa  denne  Tid,  skal 
her  endnu  fremhæves  Sangen  »Knud  Sjællandsfar  paa  Lan- 
det og  paa  Vandet,  Kahytsvise« :  Boer  jeg  paa  den  tamme 
Bred«*),  det  store  »Flaskebrev  fra  Knud  Vidfadrae,  hin 
Sjællandsfar,  til  sine  Landsmænd« ,  —  hvori  »Knud  Vid- 
fadm'  synker  med  sin  Skude«  og  døer  »som  en  dansk  Matros«, 
slængende  Flasken  med  sine  sidste  Ord  overbord  —  **)  samt 
»Knud  Vidfadmes  Svanesang,  digtet  i  hans  Skibbrud 
1807«***)  og  »Knud  Vidfadmes  Hjemve,  en  lOagesang, 
digtet  i  Paris  1807«  f).  Ingen  Literatur  besidder  Digte  skjøn- 
nere  i  sin  Art  end  disse,  som  ville  leve,  saalænge  der  er 
et  dansk  Folk  og  et  dansk  Sprog  til.  De  afgive  det  mest 
slaaende  Bevis  paa,  hvilken  rig  Skala  af  Stemninger  og 
hvilken  høi  poetisk  Kunst  Baggesen  i  sine  mest  inspirerede 
øieblikke  havde  at  raade  over.  Ikke  mindst  maa,  lige- 
overfor gængs  Misforstaaelse ,  det  dybtbevægede  Digtersind 
og  den  rene  lyriske  Sangbund  i  disse  Produktioner  frem- 
hæves. Ved  ingen  anden  Digter  er  en  grundig  Rehabili- 
tation en  saa  uafviselig,  paatrængende  Retfærdighedshandling 
som  ved  den  paa  mange  Maader  høist  utaknemmelig  miskjendte 


*)  Denne  Sang  tryktes  første  Gang  i  »Prøve  af  nye  Sange  for  danske 
Sømænd  af  J.  Baggesen,  sendt  fra  Paris  i  Januar  1808,  trykt  i 
Marts  i  Kjøbenhavn«.  Det  næstsidste  Vers  i  »Knud  Sjællandsfar 
paa  Landet  og   paa  Vandet«  ender: 

»Der  min  Sang  er  uden  Tvang 

som  den  kunstige  vilde  Natur». 

Men    dette   maa    vistnok    være    en     Trykfeil    istedetfor    »som    den 
kunstløse,  vilde  Natur«.     Forfatteren  var  jo  ogsaa  i  Paris,  medens 
Bogen  tryktes  i  Kjøbenhavn.    Som  denne  Linie  første  Gang  tryktes, 
er  den  imidlertid   bleven  staaende  i  begge  Udgaverne   af  Digteren? 
Værker. 
**)•  Flaskebrev«  udkom  første  Gang  særskilt  i  Kjøbenhavn   1811. 
***) »Lille  Søndagaften«  af  Baggesen.  1814,  5te  Marts, 
t)  »Skuddagen«  af  Baggesen,  18H,  20nde  Marts. 

Baggesen*).  Om  Sømandssangene  siger  J.  L.  Heiberg 
træffende:  »Baggesen,  hvis  Digteraand  var  saa  særdeles 
bøielig,  har  mellem  sine  utallige  forskjellige  og  endog  mod- 
satte Stemninger  ogsaa  havt  enkelte  øieblikke,  hvori  en 
lignende  Aand  som  den  Bellmanske  flygtigt  besagte  ham. 
Herom  vidner  blandt  Andet  hans  berømte  klassiske  Sang 
»Boer  jeg  paa  den  tamme  Bred«,  som  i  Kjækhcd  og  Jovi- 
alitet har  Meget  tilfælles  med  Bellmans  Sanger,  og  det 
uden  al  synlig  Efterligning,  der  her  saa  meget  mindre  kan 
ventes,  som  Baggesen  neppe  kjendte  Bellman  synderlig 
mere  end  af  Navn.  Naar  den  Bellmanske  Aand  hvilede 
over  Baggesen,  da  var  den  primitiv  hos  ham.  Dette  viser 
sig,  naar  vi  betragte  Anledningen  til,  at  denne  Aand  meldte 
sig   hos    ham.     Det   var   ved    den    sørgelige  Epoke,    da  vi 


*)  Endnu  i  Herrens  Aar  1871  har  Normanden  Hartvig  Lassen  i  det  af  Ras- 
mus Nielsen <fe  Comp.  redigerede  Tidsskrift  »For  Idee  og  Virkelighed« 
ikke  undset  sig  ved  at  karakterisere  Baggesen  som  »Skummet  — 
sporløst  forsvindende*.  J.  L.  Heiberg,  der  erklærer  ham  for  »den 
største  Mester«  i  lyrisk  Digtekunst,  skrev  med  Rette  »til  Hr.  Fi- 
lister«: »De  kan  ikke  lade  være  at  hade  Baggesen,  og  dertil  har 
De  en    gyldig  Grund,   nemlig  Deres  Identitet  med  Dem  selv,  eller 

med  andre  Ord:  den  Omstændighed,  at  De  er  Hr.  Filister. 

De  bliver  nødt,  gode  Hr.  Filisteri  til  at  lade  Baggesen  staae,  hvor 
han  staaer.  Det  vil  ikke  lykkes  Dem  at  faae  ham,  »som  et  skade- 
ligt Ukrud,  med  Roden  oprykket  af  den  danske  Literatur«.  Han 
har  slaaet  altfor  faste  Rødder  i  den.«  (»Dagen«,  1826.  iFlyvende 
Post«,  1827.  J.  L.  Heibergs  »Prosaiske  Skrifter«,  1861,  III,  143  o.  s.  v.). 
Selv  Oehlenschlåger  erklærede  umiddelbart  efter  Baggesens  Død: 
»Jeg  har  altid  i  Baggesen  erkjendt  en  Digter  af  Geni.  Han  har 
erhvervetsig  et  udmærket  Navn  i  den  danske Literatur«.  (»Dagen«, 
1826).  Ved  Siden  af  den  norske  Trumf  fortjener  det  knap  at 
nævnes,  at  Hr.  Chr.  Flor  i  sin  »Haandbog  i  den  danske  Literatur«- 
tillader  sig  at  mene,  at,  Baggesen  »ikke  af  Naturen  var  kaldet  til 
alvorlig  lyrisk  Digter«,  og  at  »man  næsten  altid  savner  den  sande 
Følelse  i  hans  alvorlige  lyriske  Digte«,  at  »han  af  Naturen  ingen 
Sands  havde  for  det  Folkelige«,  o.  s.  v. 

mistede  vor  Krigsflaade.  Da  vaagnede  hos  Baggesen  den 
danske  Nationalfelelse  i  den  for  os  nationaleste  Form.  Den 
danske  Mand  er  Sømand;  ikke  blot  de  Enkelte,  som  gjore 
Profession  deraf,  nei,  vi  Alle  føle  os  hendragne  mod  det 
sortladne  Hav,  de  Danskes  Vei  til  Koes  og  Magt;  Havet  er 
for  os,  hvad  Bjergene  ere  for  Schweizerne.  Dette  viste  sig 
ret  ved  hin  sørgelige  Katastrofe,  der  af  Alle  betragtedes  som 
et  Nationaltab.  Den  Danskes  Kjærlighed  til  Havet,  hans 
medfødte  Sømandsnatur  blev  ham  dobbelt  kraftigt  bevidst, 
da  han  mistede  sit  stolte  Herredømme  over  Elementet. 
Baggesen  med  sin  levende  Fantasi  gik  saa  aldeles  op  i 
denne  Følelse,  at  han  drømte  sig  at  være  Skibskapitain  og 
Matros;  og  jo  mere  han  overlod  sig  til  denne  Stemning, 
desto  mere  fandt  han  i  sig  selv  den  kjække,  besindige  og 
joviale  Tone,  som  karakteriserer  den  danske  Sømand;  og 
man  vil  saaledes  indse,  hvorledes  han  i  sine  Sømandssange, 
i  sit  Flaskebrev  og  i  den  omtalte  bekjendte  Vise  let  kunde 
komme  til  at  anslaae  lignende  halvt  burleske,  halvt  rørende 
Akkorder  som  Bellman  og  udtale,  skjøndt  oprindeligt  og 
paa  første  Haand,  hgnende  Inspirationer.«  *) 

4. 

Det  første  af  ovennævnte  Digte  er  almenbekjendt,  og  det 
andet  er  altfor  stort  til  at  finde  Plads  her.  De  to  sidst- 
nævnte hidsættes. 

Knud  Yidfadmes  Hjemye. 

(Digtet  i  Paris   1807.) 

Hvo  veed,  hvor  nær  mig  er  min  Ende? 
Hvad  jeg  har  skrevet,   alt  forgaaer. 
Hvor  let  og  snart  kan  allsaa  hænde, 
jeg  selv  herfra  at  vandre  faaer! 


* 


)   'Bellman    som    komisk  Dithyrambiker«    (»Intelligensblade«,  1844. 
J.  L.  Heibergs  »Prosaiske  Skrifter«,  V,  1861,  Side  48  &  49). 

Hvo  veed,  om  hvad  i  Dag  jeg  skrev 
er  ei  mit  allersidste  Brev? 

Jeg  ligger  her  paa  fremmed  Leie, 
fjern  fra  mit  Bjertes  Opholdssted ; 
i  Kjøbenhavn  er  brændt  mit  Eie  — 
maaske  mit  Navn  og  Minde  med. 
Hvad  her  jeg  har,  er  Himmerig, 
men  uden  Nydelse  for  mig. 

Jeg  har  en  huld  og  ædel  Kone, 
forstandig,  dydig,  from  og  skjøn, 
værd  at  tilbedes   paa  en  Throne 
og  værd  at  elskes  huldt  i  Løn, 
hver  Viv  og  Moder  ufortalt, 
et  Mønster  for  sit  Kjøn  i  Alt. 

Jeg  har  én  Søn,  en  venlig  Engel, 
rask,  vittig,  munter,  rund  og  rød, 
livsalig  —  paa  sin  spæde  Stengel 
er  ingen  Rose  mere  sød, 
hver  tre  Aars  Engel  ufortalt, 
et  Mønster  for  et  Barn  i  Alt. 

Men  denne  hulde  Kone  lider, 
og  denne  hulde  Søn  er  spæd; 
og  naar  jeg  mine  Hænder  vrider, 
bespændt  af  Angest  og  Fortræd, 
saa  trøste  begge  mig  paa  Fransk  — 
og  jeg  er  i  mit  Hjerte  dansk. 

Og  naar  min  indre  Harpe  bæver 

af  Vemods  underfulde  Lyst, 

og  naar  til  Sang  sig  Smerten  hæver 

paa  Andagts  Vinger  i  mit  Bryst  — 

gaae  begge  tause  deres  Vei, 

thi  Englene  forslaae  mig  ei. 

Og  naar  mod  Skjebnens  fjendske  Pile 
min  lille  Jocus  væbner  mig 
med  lunefulde,  skjelmske  Smile, 
naar  jeg  er  selv  en  Engel  lig  — 
med  Sludsen  begge  paa  mig  se 
og  blive  bange  for  al  le. 

Saaledes  ligger  jeg  paa  Stene, 

skjøndl  fængslet  her  af  Rosenbaand; 

saaledes  er  jeg  evig  ene, 

skjøndt  med  en  Engel  ved  hver  Haand; 

og  i  mit  Himmerig  paa  Fransk 

er  jeg  ulykkelig  som  Dansk. 

Jeg  føler  dybt,  at  mig  blev  givet 

en  lille  Trylle-Amulet 

lil  ikke  blot  at  taale  Livet, 

men  selv  til  at  forskjønne  det; 

jeg  føler,  at  jeg  ei  blev  fød 

til  Glemsels  Lod  i  Stilheds  Skjød. 

Og  dog  det  blev  min  Lod  al  tabe 
paa  Jorden  hver  en  Støvels   Skat, 
selv  Evnen  til  i  Sang  at  skabe 
^n  kunstig  Dag  i  Livets  Nat  — 
dog  nei!  trods  Tidens  Vold  og  Gru, 
den  er  ei  ganske  tabt  endnu. 

Thi  skjøndl  jeg  Øiet  sjelden  væder, 
skjøndl  sjelden  jeg  er  glad  i  Hu, 
i  Sang  jeg  ler,  i  Sang  jeg  græder, 
som  om  jeg  var  et  Barn  endnu. 
Uskyldighed!  det  skyldes  Dig, 
thi  huld  din  Aand  omsvæver  mig  — 

din  Aand,  mil  Fødeland!   som  smiler, 
trods  Fjenders  Vold  og  Venners  Svig, 
omlynl  af  Skjebnens  Tordenkiler, 
en  venlig  Fredens  Engel  lig, 
og  trykker  med  Erindrings  Lyst 
hver  Haabels  Spire  til  sil  Bryst  — 

den  Aand,  der,  blid  som  Frelsens  Moder, 
med  Sværdet  i  den  hvide  Barm, 
sit  Dans  og  Nors  og  Anguls  Poder 
høit  hæver  i  Marias  Arm*)  — 
den  Aand,  som,  hendes  Ynde  lig, 
i  Danmarks  Sprog  udtaler  sig. 

Selv  syg  jeg  føler,  at  den  rører, 

usynlig,  Harpen  i  mil  Bryst; 

den  aner,  fatter,  ser  og  hører 

min  skjulte  Rval  og  skjulte  Lyst; 

den  skjænker  Trøst  og  Taal  og  Mod  — 

og  gjør  min  Afskedstime  god. 


Knud  Yidfadmes  Syanesang. 

(Digtet  i  hans  Skibbrud  1807.) 

Jeg  synker  paa  mil  knuste  Vrag 
med  sammenfoldte  Hænder, 
for  Jutta**),  Fredrik,  Danmarks  Flag 
og  alle  danske  Frænder. 


*)  Kronprinds  Frederiks  Hustru. 
**)  »Jutta«   er    (hvad  der  synes    at   fremgaae   af   »Flaskebrev«,    hvori 
Navnet   ligeledes  forekommer)   vistnok  Oehlenschlågers    Søster  — 
•  kjært  Barn  har  mange  Navne«. 

Modlag,  o  moderlige  Hav ! 
mil  Sløv,   og  dys  min  Kummer 
i  mine  Fædres  gamle  Grav 
dybl  i  en  evig  Slummer! 

Men  Du,  som  i  din  Baldurs  Borg 
høit  over  Herlha  Ihroner 
og  Lokes  Fryd  og  Odins    Sorg 
i  Nordlyssusen  toner, 

som  sliger  ned  med  Lysels  Klang 
blandt  Skygger  af  de  Døde, 
o  Bragur!   hør  min  Afskedssang 
i   Livels  Aftenrøde! 

Til  Dig  opgiver  jeg  min  Aand, 
til  Dig,  som  gav  mig  Aande, 
mens  Harpen  glider  af  min  Haand 
i  Hjertets  sidste  Vaande. 

Tag  huld  tilbage,  hvad  Du  gav ! 
Din  Havn  Du  den  oplukke! 
Lad  ei  paa  Verdens  vilde  Hav 
forgaae  dens  sidste  Sukke! 

O,  tryk  den  til  din  høie  Barm, 
hvis  og  paa  Jorden,  hildet 
af  nogen  Dig  uværdig  Harm, 
den  lidt  sig  har  forvildet! 

Du  veed:  til  Himlen  stod  dens  Hu, 
hvor  dine  Lamper  lindre, 
med  barnlig  Lyst.     Du  veed  det,  Du, 
som  skuede  dens  Indre! 

O,  lag  den  i  din  Faderfavn! 
Erkjend  din  Søn,  Du  Hulde! 
Viis  ham  Iduna!  Nævn  hans  Navn 
for  Odin  og  for  Skulde! 

O,  slød  ham  ei  fra  Bifrost  ned, 
fordi  ham  Knæet  bæver, 
fordi  hans  Fod  med  malte  Fjed 
sig  til  din  Hvælving  hæver! 

Høit  brænder  dog  i  kjælne  Bryst 
den  rene  Livets  Flamme, 
der  skjænkle  Kraft  til  Odins  Lyst 
hvert  Skud  af  Bragurs  Stamme, 

O,  lad  den  skinne  for  mit  Folk, 
naar  den  er  slukt  herneden, 
som  mit  miskjendte  Hjertes  Tolk, 
i  Sang  for  Evigheden! 

Und  Gnisten,  jeg  af  Lyset  fik, 
naar  brustet  er  mit  Øie, 
at  glimte  ned  fra  Breidablik 
som  Straale  fra  det  Høie! 

Ræk,  Fader!  ogsaa  mig  en  Krands 
Du  aabner  all  din  Himmel! 
Jeg  blændes  i  den  store  Glands 
af  dine  Sønners  Vrimmel! 

Som  naar  i  Stuen,  mørk  og  sort, 
mens  Barnets  Higen  gyser, 
en  Moder  trækker  Tæppet  bort 
og  Julens  Pragt  oplyser: 

Du  viser  mig  i  Mulmet  brat 

dit  Tempels  hele  Glæde, 

din  Aften,  Morgen,   Dag  og  Nat   — 

men,   Fader!   intet  Sæde. 

Idunas  Æbler  gløde  rundt 
imøde  mine  Blikke; 
men,   Fader!  blev  mig  et  forundt? 
Mit  Æble  ser  jeg  ikke! 

Hvorhen  jeg  stirrer,  alt  et  Navn 
jeg  brænde  ser  derinde. 
Dit  Tempel  all  er  uden  Savn 
og  sluttet  for  mit  Minde. 

De  tvende  store  Lys  er  tændt, 
som  hvert  et  Skin  fordunkle; 
paa  dit  udstrakte  Firmament 
i  fulde  Glands  de  funkle. 

Din  Evald  gjennem  Sølverskyer 
med  Brudelrin  fremiler 
og  lysmiidt,  indtil  Dagen  gryer, 
som  Nattens  Maane  smiler. 

Din  Oehlenschliiger  stiger  op 
med  Brudgomsskridt  og  Bue, 
og  Dalens  Skjød  og  Klippens  Top 
er  tændt  af  Solens  Lue. 

Rundtom,  naar  begge  skjule  sig, 
talløse  Smaalys  tindre. 
Hvor  er  en  Plads  endnu  for  mig, 
endogsaa  blandt  de  mindre? 

O,  sæl  mig,  har  Du  end  en  Slol 
hos  ham,  der  sang  om  Gerner*), 
nær  mine  Brødres  elskle  Pol 
imellem  Freias  Stjerner! 

Der  vil  jeg  smile  stille  ned, 
af  Mængden  uopdaget, 
til  skjulte  Dyders  Opholdssted  — 
og  dem,  som  døe  paa  Vraget. 

I  »Det  skandinaviske  Literaturselskabs  Skrifter«,  1812, 
findes  (foruden  »En  ny-gammel  Vise  om  den  engelske  Tyvs 
Indbrud  paa  Holmen,  da  Jomfru  Dannebrog  laa  og  sov, 
hvorledes  han  stak  Ild  i  Sengen  og  lab  bort  med  hendes 
Skrin,  forfattet  af  sal.  Holmens  faste  Stok -Poet  Knud 
Sjællandsfar,  1807«)  »Magister  Anders  Paarses  trastelige 
Sørgetanker  over  Knud  Vidfadme  hin  Sjællandsfars  høist- 
bedrøvelige,  men  dog  saUge  Endeligt,  da  han,  ene  ombord, 
efter  at  have  mistet  alt  sit  Mandskab,  sank  med  Top  og 
Tavl  i  Sydsøen,  1810«,  hvilket  store,  interessante  Digt 
slutter  sig  til  »Flaskebrev  fra  Knud  Vidfadme,  hin  Sjæl- 
landsfar, til  sine  Landsmænd«  **). 


*)  H.  c.  Sneedorf,  Broder  til  Historikeren  Frederik  Sneedorf,  dengang 
Kommandørkapitain  i  Søetaten,  digtede  i  Slutningen  af  forrige 
Aarhundrede  den  i  sin  Tid  saa  bekjendte  Vise  om  Fabrikmesteren 
ved  Holmen,  »vor  Arkimedes«,  Henrik  Gerner  (»Hr.  Henrik  han 
sidder  saa  tankefuld«). 
*♦)  »Magister  Anders  Paarses  trøstelige  Sørgetanker«  er  under  Titel 
»Knud  Vidfadmes  Endeligt«,  gjengivet  defekt,  efter  Manuskript,  i 
»Jens  Baggesens  danske  Værker«  af  Sønnen,  der  aabenbart  ikke 
har  vidst,  at  det  var  trykt  ovenanførte  Sted. 

j\.ort  efter  Kjøbenhavns  Bombardement  udkom  i  November 
1807  »> Nordiske  Digte«  af  Oehlenschlåger,  tilegnede  Mæ- 
cenerne Grev  og  Grevinde  Schimmelmann.  »Digte,  1803« 
og  »Poetiske  Skrifter,  1805«  fik  med  dette  nye  Bind  en 
glimrende  Fortsættelse.  Den  mærkelige  Bog  begynder  med 
»Thors  Reise  til  Jothunhcim,  et  episk  Digt  i  5  Sange«,  der 
skildrer,  hvorledes  den  Troskyldige  overlistes  —  som  Dan- 
mark af  England,  har  vist  mangen  samtidig  Læser  be- 
mærket. Det  var  den  alt  1804  forfattede  Fremstilling  af 
Thors  Eventyr  hos  Udgaardsloke '^),  der  her  fremtraadte  som 
et  selvstændigt  Digt.  Efter  dette  episke  Værk  —  et  af 
den  danske  Literaturs  mest  klassiske  Arbeider  —  følger  det 
i  Weimar  og  Dresden  i  Sommeren  1806  digtede  herhge 
mythologiske  Sørgespil  i  antik  Stil  »Baldur  hin  Gode«**). 
Korets  gribende  Slutningsstrofer : 

»Sjunken  i  Grus  er 
Midgårds  Stad!« 

maa    netop   i    det  ^ieblik,    »Nordiske  Digte«  udkom,  have 
været    af  en    særlig   rystende  Virkning.     Bogen  ender  med 


*)  Se  deUe  Værks  anden  Afdeling,  Side  123  &  186. 
)  Se  anden  Afdeling,  S.  182. 

det  i  Halle  hos  Steffens  i  Slutningen  af  tS05  forfattede 
Sørgespil  »Hakon  Jarl«*).    Denne  storartede  Skildring  af 

•) —   —  det  sidsle  Glimt,  den  sidste  Gnist 
af  gammel  nordisk  Kraft  og  Helteliv« 

var  unægtelig  en  mægtig  Sørgesang  paa  den  danske  Hoved- 
stads Ruiner. 

»Nordiske  Digte«  indlededes  med  en  stor,  i  Paris  Juni 
1807  skreven  fortræffelig  orienterende  Fortale,  hvori  Digteren 
udvikler  de  Grundsætninger,  hvorefter  han  i  disse  tre  Ar- 
beider  er  gaaet  tilværks,  og  hvorefter  han  i  sine  følgende 
Arbeider  agter  at  gaae  frem  —  »trende  Pandserplader«  (for 
at  bruge  hans  egne  Ord),  som  han  har  smeddet  sine  »trende 
Helte " . 

»Det  er  et  usselt  øieblik  for  mine  »Nordiske  Digte«, 
skriver  Oehlenschlåger  i  et  utrykt  Brev  fra  Paris  til  Fru 
Rahbek  (i  Familien  Abrahams'  Eie).  »Dog  kanske  findes 
der  flere  Gemytter,  som  jeg,  der  søge  deres  Asyl  i  Kunsten, 
naar  det  Udvortes  gaaer  ad  undas.« 

I  »Kjøbenhavnske  lærde  Efterretninger  for  1808« 
recenseredes  dette  tredie  Hovedværk  af  Oehlenschlåger 
af  den  63aarige  Abrahamson.  Denne  Recension  af  en 
Mand,  som  tilhørte  den  ældre  Generation  og  ingen- 
lunde havde  øiet  tilstrækkelig  opladt  for  den  nye  Her- 
lighed, fremkaldte  en  i  mange  Henseender  høist  interessant 
større  æsthetisk  Afhandling  af  Oehlenschlåger  som  Svar  til 
vor  »Veteran  paa  det  danske  Parnas,  den  ærværdige  Fader 
Gleim  i  vor  danske  Literatur«  **).  Digteren  karakteriserer  heri 
aandfuldt  og  træffende  Anmeldelsen  som  »en  lunken  Sol- 
straale  i  den  sene  Høst«.  I  Anledning  af,  at  Abrahamson 
syntes,  det  havde  været  mere  raadeligt  til  Thors  Eventyr  at 


*)  Se  dette  Værks  anden  Afdeling,  S.  169. 
**)  »Svar  paa  Hr,  Capt.  Abrahamsens  Recension   over  mine  nordiske 
Digte,  en  æsthetisk  Afhandling  af  Oehlenschlåger,  1808«. 

vælge  den  spøgende  Tone  og  »frit  henlobende  Vers«  å  la 
Wieland,  bemærker  Oehlenschlåger  blandt  Andet:  »Der 
gives  Mennesker,  som  med  lunefuld  Egenhed  vide  at  tale 
om  Alt;  det  er  ikke,  hvad  de  fortælle,  men  Maaden,  de 
fortælle  paa,  som  behager.  Æmnet  er  dem  blot  et  Middel 
til  at  udvikle  deres  Pudserligheder,  Vittigheder,  Satire-Ind- 
fald. Blandt  denne  Slags  Digtere  staaer  udentvivl  den 
udødelige  Vessel  fremmest  i  Spidsen  paa  det  danske  Parnas. 
Der  gives  Poeter,  som  staar  mellem  den  blotte  Subjektivitet 
og  den  rene  Objektivitet,  saaledes  som  Baritonostemmen 
imellem  Tenor  og  Bas.  For  at  blive  ved  vor  egen  Litera- 
tur,  vil  jeg  nævne  Baggesen  som  det  formodentlig  smukkeste 
Exempel  af  dette  Slags.  Denne  Digter  har,  hvad  Verse- 
arten  angaaer,  i  adskillige  af  sine  bedste  Digte  (f.  Ex. 
»Poesiens  Oprindelse«)  tildels  fulgt  Wieland  og  med  Rette, 
da  denne  Maade  at  fortælle  paa  unegtelig  er  den  bekvem- 
meste og  bedste  for  et  vittigt  og  sindrigt  Spøg.  De  Wie- 
landske  Vers  ere  aldrig  fuldkommen  muntre  eller  fuld- 
kommen alvorlige,  men  (som  Tidsalderen)  en  Blanding  af 
begge.  At  ogsaa  denne  Blanding  ofte  kan  være  smuk,  ja 
genialsk,  har  jeg  allerede  tilstaaet;  men  at  det  bør  være  en 
alvorlig  Bestræbelse  for  enhver  Natur,  der  føler  nogen  Dyg- 
tighed, i  vore  Dage  at  bringe  een  Tone,  een  Holdning,  et 
organisk  positivt  Værk  frem,  istedetfor,  selv  bestandig  vak- 
lende, at  spøge  og  spøges  med  af  øieblikket,  troer  jeg«.  I 
Anledning  af,  at  Abrahamsen  polemiserer  mod,  at  Oehlen- 
schlåger underlægger  den  nordiske  Mythologi  filosofiske  Ideer, 
udbryder  Digteren:  »Hvad  ere  de  fleste  nordiske  Myther 
Andet  end  Forsøg  paa  at  udtale  Naturens  Hemmehgheder 
og  at  vide  Aarsagen  til  Tingene?  Denne  Gransken  efter 
x\arsagerne  er  den  nordiske  Aands  eiendommeligste  Sær- 
kjende,  saaledes  som  den  græske  mere  dvælede  ved  at  for- 
skjonne  Virkningerne.     Næsten  overalt  i  den  nordiske  My- 


32 

thologi  stikker  denne  Stræben  igjennem  efter  af  symbolisere, 
hvilket  er  et  af  de  vigtigste  Beviser  for  dens  asiatiske 
Herkomst.  At  give  mine  Landsmænd  med  Tiden  en  ræso- 
neret nordisk  My thologi  er  en  af  mine  kjæreste  Tanker  og 
fasteste  Beslutninger.«  Abrahamsons  ikke  ganske  ugrundede 
Yttring,  at  man  paa  Sproget  mærker,  at  Forfatteren  har 
opholdt  sig  i  Tydskland,  medens  han  digtede,  foran- 
lediger Oehlenschlåger  til  at  bemærke:  »Jeg  veed,  at  en 
Digter,  der  bryder  sig  en  ny  Bane  og  taler  i  en  anden 
Tone  end  den  sædvanhge,  ofte  kan  finde  Vanskeligheder, 
der  bringe  ham  til  at  sege  Hjælp  hos  en  Nabo-Literatur, 
naar  han  i  øieblikket  Intet  finder  forhaanden  i  sin  egen; 
men  det  veed  jeg  ogsaa,  at  jeg  med  alvorligt  Studium  og 
sand  Kjærlighed  flere  Aar  har  fordybet  mig  længer  ind  i 
vort  literære  Ægypten,  for  at  finde  Kilden  til  Sprogets  Nil- 
flod,  end  det  af  Konsorter  længe  har  været  brugeligt,  og 
jeg  troer  heller  ingen  Billig,  som  veed,  hvad  der  var  gjort 
for  mig,  og  hvad  jeg  har  gjort,  vil  kunne  sige,  at  jeg  er 
kommen  tilbage  uden  Udbytte.  Naar  den  lunefulde  Baggesen 
i  et  Skolemesterlune  med  flere  underlige  Ting  bebreider  mig 
for  meget  Saxisk  i  mit  Sprog*),  da  er  dette  en  Underlig- 
hed, der  bør  tilgives  den  humoristiske  Digter,  hvis  Humor 
drev  ham  til  med  Bjelker  i  sit  eget  at  se  Skjever  i  sine 
Brødres  øine.  Men  at  Veteranen  Abrahamson,  der  saa 
grundigt  kjender  vor  gamle  Literatur  og  dens  Tunge,  skulde 
have  mærket,  at  mit  Sprog  i  det  Hele  taget  smagte  af 
Kilden  og  af  Kjærnen  —  det  havde  jeg  haabet.  Det  danske 
og  det  tydske  Sprog  ere  begge  Søstre  af  een  Moder  og  have 
uddannet  sig  efter  een  Analogi.  Skulde  vi  bortkaste  Alt, 
hvad    vi   i    de   senere  Tider  have  taget  af  det  Tydske,    da 


*)  I  »Gjengangeren   og  han  selvi   (se    dette  Værks   anden  Afdeling, 
Side  310). 

maatte  vi  bortkaste  to  Trediedele  af  det  nyere  Sprog,  det 
vil  sige  alle  urbane  og  videnskabelige  Udtryk.  Meget  mere 
sømmer  det  sig  os  at  glæde  os  over,  at  vi  have  begge 
Sprogene  i  vor  Magt;  thi  det  ene  stotter  sig  til  det  andet 
og  forstaaes  først  fuldelig  i  sit  Forhold  til  det  andet.«  Abra- 
hamson  var  aabenbart  ligesaa  lidt  som  Pavels,  Kahbek,  Sander 
0.  s.  V.  kompetent  til  at  gaae  i  Rette  med  en  Digter  som 
Oehlenschlåger,  hvis  poetiske  Fylde  og  Sprogform  —  hvad 
der  end  stundom  kan  indvendes  mod  Enkeltheder  —  staaer 
saa  himmelhøit  over  Alt,  hvad  den  ældre  Skoles  Mænd 
formaaede  at  præstere,  og  skabte  en  hel  ny  digterisk  Verden 
af  uforgængelig  Skjønhed. 

N.  F.  S.  Grundtvig  havde  fra  Egelykke  paa  Langeland, 
hvor  han  var  Huslærer  —  »et  literært  Tomis«  som  han 
kalder  det*)  —  aabnet  sin  Forfattervirksomhed  i  Rahbeks 
Maanedsskrift  »Ny  Minerva«  for  September  1806  med  »Lidet 
om  Sangene  i  Edda«.  Denne  Debutantens  Afhandling  har 
et  Motto  af  Oehlenschlågers  Digt  »Island«  i  »Poetiske 
Skrifter,  1805,«**)  og  begynder:  »Ingen  tvivler  vel  længere 
paa,  at  jo  de  ærværdige  Sagn,  Saga  optegnede  i  sit  Tempel 
paa  den  af  Nordens  store  Skjald  værdig  besjungne  ø,  tyde, 
i  Samklang  med  Eddas  høie  Kvad,  hen  paa  en  episk  Old, 
der ,  lig  Grækenlands ,  ligger  bag  vor  Historie.  En  ligesaa 
skjøn  som  priselig  Id  er  det  for  Bragas  yngre  Sønner  at 
fremtrylle  for  vort  øie  Billedet  af  det  betydningsfulde  Liv, 
der,  skjult  under  Mythernes  dunkle  Slør,  end  mere  tilhylles 
af  det  forældede  Sprogs  dækkende  Klædemon«.  Han  siger, 
med   Hentydning    til    Oehlenschlågers    1804    udstedte   Sub- 


*)  Ovid    blev  9  Aar  efter  Kristi  Fødsel  af  August  forvist  til  Tomis  i 
Møsien,  det    nuværende    Tomisvar  i  Bulgarien  ved  det  sorte  Havs 
Kyst. 
**)  Se  dette  Værks  anden  Afdeling,  Side  144. 

skriptions-Indbydelse  paa  Samlinger  af  den  nordiske  Middel- 
alders skjønne  Literatur*):  »Ingen  kan  med  mere  Længsel  end 
jeg  hige  efter  Opfyldelsen  af  vor  Oehlenschlågers  Lofte  om  en 
Oversættelse  af  Islands  Sagaer«.  Han  erklærer,  at  han  ikke 
troer,  at  Baggesen  i  sit  Digt  om  Odins  Keise  til  Dovre  i 
»Komiske  Fortællinger«  har  »truffet  den  Synspunkt,  hvorfra 
Mythen  om  Poesiens  Oprindelse  komisk  burde  ses«,  skjondt 
han  derfor  ingenlunde  nægter  det  »meget  spillende  Vid  og 
enkelte  sande  komiske  Træk«  og  vedbliver  saa :  »Det  var  at 
ønske,  at  Oehlenschlåger  med  sit  dybe  Kjendskab  til  Old- 
tiden og  den  komiske  Styrke,  der  undertiden  trænger  sig 
frem,  vilde  skjænke  os  Noget  i  dette  Fag«.  Idet  han  der- 
paa  taler  om  »at  udfylde  den  gamle  Skyggeridsning  i  Edda 
til  et  Heelt«,  udbryder  han:  »Stolte  kunne  vi  være  af,  at 
vor  Literatur  ei  længere  mangler  et  Monster  af  dette  Slags. 
Vi  eie  det  i  Vaulundurs  Saga«.  Sine  Bemærkninger  slutter 
han  med  at  tale  om  »en  Anvendelse,  jeg  længe  troede  med 
Held  kunde  gjøres  af  vor  hele  Gudelære;  men,  da  selv  en 
tydelig  FremstilUng  af  det  styrende  Princip  fordrede  et 
dybere  Studium  af  Oldtiden  end  Omstændighederne  —  des- 
værre! —  tillode  mig,  vil  jeg  oppebie  Fremtrædelsen  af 
Edda,  Oehlenschlågers  Digt**);  thi  maaske  blev  det  denne 
Bragas  Udkaarne  forbeholdet  at  udfore  den  store  Idee, 
jeg  kun  halv  dunkelt  aner«.  Efter  en  ny  Afliandling  sam- 
mesteds. Marts  1807,  »Om  Videnskabelighed«  (hvori  Grundt- 
vig erklærer,  at  »aldrig  kan  ægte  Fædrelandskjærlighed 
byde  Mennesket  at  forstørre  sin  Indskrænkning  ved  at  binde 
sig  til  et  Lands  Grændsepæle«)  optoges  i  Mai  1807  »Om 
Asalæren«,  som  Grundtvig  kalder  »en  Verden,  hvis  Herlighed 


*)  Se  dette  Værks  anden  Afdeling,  Side  121. 
**)  Epopeen  "Edda%  hvoraf  første  Sang  tryktes  i  Rahbeks   »Gharis  for 
1804«   (se  dette  Værks  anden  Afdeling,  Side  79). 

ene  hjælper  mig  at  bære  Livets  Byrde«.  Den  tungsindigt 
begeistrede  23aarige  theologiske  Kandidat  udbryder:  »)Oehlen- 
schlågers  gamle  Harpe  klang,  og  Nogle  gribes  dog  vel  af 
de  dybe  Toner.  I  Mænd,  som  bygge  paa  Norges  Fjelde  og 
Danmarks  Sletter!  I  ere  da  vel  ikke  end  saa  vanslægtede 
fra  Eders  Fædre,  at  I  ville  nægte  den  af  Eders  Landsmænd 
al  Deltagelse,  der  i  Alderens  Foraar  frembærer  sit  Liv  som 
et  Offer  til  Norden.  Jeg  onskede,  at  I  vilde  anse  mig  som 
staaende  paa  Gravbredden,  mærket  med  Spydsodden «.  Efter 
et  Par  andre  Afhandlinger  sammesteds  næste  Maaned  (der- 
iblandt »Om  Schiller  og  BrAiden  fra  Messina«  med  en  Prøve 
paa  en  Oversættelse  af  dette  »Sorgespil  med  Kor«)  anmeldte 
Grundtvig  i  December  1807  Oehlenschlågers  Maaneden  ifor- 
veien  udkomne  »Baldur  hin  gode«.  Anmeldelsen  begynder: 
»Kun  med  Jubel  og  Stolthed  nævner  Nordboen  den  første 
ægte  nordiske  Digter  i  næsten  et  Aartusinde,  hine  Navn- 
løses Frænde,  fra  hvis  Læber  Eddas  hellige  Kvad  udstrøm- 
mede, Skjalden  Oehlenschlåger.  Hans  Nordiske  Digte  i  Sam- 
klang med  Vaulundurs  Saga  ere  det,  som  hævde  ham  dette 
Hædersnavn  og  skal  omværne  det  gjennem  Sekler«.  Grundt- 
vig skrider  derpaa  »frimodig  med  Edda  i  Haand«  til  Be- 
tragtningen af  det  mythologiske  Sørgespil  i  antik  Stil,  idet 
han  hævder,  at  »Anskuelse  og  Fi  em  stilling  kunne  være  sand 
poetiske,  ja  at  Digteren  endog  som  Kunstner  kan  have  lydt 
sin  egen  Lov  og  dog  have  høieste  Uret;  thi  han  kan  have 
overskredet  eller  ikke  udfyldt  de  gamle  Omrids,  han  kan 
have  feilet  i  Figurernes  Ordning,  og  han  kan  endelig  have 
forfalsket  det  Heles  eller  enkelte  Partiers  Kolorit  ved  at 
indblande  fremmede  Farver«  —  og  det  mener  Grundtvig 
at  Oehlenschlåger  paa  mange  Maader  har  gjort*). 


*)  1808  udkom  »Edda  eller  Skandinavernes  hedenske  Gudelære,  over- 
sat ved  Nyerup«  (en  med  Rask's  Hjælp  forfattet  Gjengivelse  af  de 

1  Januar  1 808  opførtes  endelig  paa  det  Kongelige  The- 
ater »Hakon  Jarl«  (der  alt  var  blevet  antaget  1S06)  med 
en  Epilog,  ved  Kongens  Fødselsfest.  Det  var  et  ligesaa 
epokegjørende  øieblik  for  Scenen,  som  da  Holbergs  »Den 
politiske  Kandestøber«  1722  skabte  den  danske  Komoedie: 
Melpomene  thronede  nu  stolt  ved  Thalias  Side  paa  Bræd- 
derne. Theatret  magtede  dog  dengang  endnu  ikke  det  ko- 
lossale tragiske  Værk.  Den  af  Oehlenschlåger  høit  beundrede, 
herlige  Rosing,  Hakon  Jarls  Landsmand,  der  »levede  med 
sine  Fantasier  i  Sagaernes  Tid« ,  paa  hvem  Digteren  havdo 
tænkt  ved  Skildringen  af  Hladejarlen,  og  for  hvem  denne 
mægtige  Rolle  var  bestemt,  fængsledes  af  haarde  Gigtsmerter 
til  sin  Lænestol  og  tog  et  Par  Uger  efter  Afsked  fra  Pu- 
blikum. Frydendahl  maatte  træde  i  hans  Sted;  han  løste 
ikke  Opgaven,  men  ydede  dog  ikke  Lidet,  langt  mere 
end  man  havde  ventet  af  den  berømte  Komiker,  »Tha- 
lias udkaarne  Yndling«.  Olaf  Trygvesen  spilledes  af  Dig- 
terens Ven  Foersom ,  der  Aaret  iforveien  havde  be- 
gyndt Udgivelsen  af  sin  i  mange  Henseender  fortræf- 
felige Oversættelse  af  Shakespeare's  tragiske  Værker;  trods  sia 
rige  Fantasi  og  varme  Følelse  formaaede  han  ikke  at  udfylde 
Rollen.  De  to  Eneste,  der  vare  Opgaven  voxne,  vare  Oehlen- 
schlågers  Ungdomsinklination,  der  1797  havde  ægtet  en  af 
Brødrene  til  Digterens  Forlovede*),  som  Thora,  og  hendes 
Mand,    Steffen    Heger,    som    Einar  Tambeskjælver.     Uagtet 


mythiske  Partier  i  den  yngre  Edda).  I  en  Skrivelse  foran  den  lille 
Bog  til  Skuespiller  S.  Heger  fortælles  der,  at  denne  havde  ønsket,  at 
Publikum  maatte  vorde  sat  istand  til  at  kunne  bedømme  Vennerv 
Oehlenschlågers  Nordiske  Digte  ved  Hjælp  af  Edda,  og  derfor  havde- 
foreslaaet  Nyerup  at  virke  derfor.  Heger  bedes  saa  sende  et  Exem- 
plar  af  Bogen  til  Oehlenschlåger  i  Paris,  for  »at  tolke  min,  som 
alle  Daners,  Tak  til  vort  Nordens  Sanger •. 
*)  Se  dette  Værks  første  Afdeling.  Side  1S8. 

den  herlige  Digtning  ikke  skete  Fyldest  ved  Opførelsen,  var 
Fremstillingen  dog  saaledes,  at  Publikum  reves  med  og 
lønnede  Værket  med  jublende  Bifald*). 

6. 

Medens  »Hakon  Jarb-  bragtes  paa  Scenen  i  Kjøben- 
havn  —  »det  var«,  som  Digteren  med  Rette  siger  i  sine 
»Erindringer«**),  »den  første  poetiske  Skildring  af  den  he- 
denske Oldtids  Helteliv,  grundet  paa  Historien,  som  frem- 
stilledes paa  den  danske  Skueplads,«  —  havde  Oehlenschlager, 
efter  Danmarks  Ydmygelse,  vendt  sig  fra  det  Heroiske 
og  skrevet  »Axel  og  Valborg« ,  som  Overskou  med  Føie 
kalder  »den  første  danske  Elskovstragedie«  ***).  I  det  fore- 
gaaende  Sørgespil  »Palnatoke«  havde  der  slet  ingen  Kvinder 
været,  i  »Axel  og  Valborg«  var  Kjærligheden  Et  og  Alt.  Om- 
gangen med  en  elskværdig  norsk  Familie,  der  var  kommen 
til  Paris,  bidrog  til  at  give  det  paa  Grundlag  af  den  herlige, 
store  Folkevise  fra  Middelalderen  digtede  tragiske  Drama 
den  friske  nordiske  Kolorit.  »Jeg  glemmer  aldrig  disse 
kjære  Mennesker« ,  hedder  det  i  »Erindringer« ;  især  skal 
»den  hulde,  yndige  Benedicte«  have  virket  stærkt  paa  Digter- 
hjertet.   I  et  Digt  fra  Sommeren  ISOSf)  siger  han: 


*)  Se  Overskou:  »Den  danske  Skueplads«,  IV,  132.  —  •Nordiske 
Digte«  aabnede  »en  ganske  ny,  fortryllende  Verden«  for  Overskou, 
da  de  faldt  i  Hænderne  paa  den  omtrent  en  halv  Snes  Aar  gamle, 
opvakte  Dreng,  der  var  Søn  af  en  fattig  Mestersvend  paa  et  Sukker- 
raffinaderi og  gik  i  en  Almueskole.  (»Af  mit  Liv  og  min  Tid«, 
Side  108.)  Selv  til  Bagstuen  trængte  Oehlenschliigers  Helte- 
verden frem. 
**)  III,  17. 
***)  iDen  danske  Skueplads«,  IV,  184. 

t)  »Til  Madame  Johannsen,  født  Knudtzon«.  Dette  Digt  til  »den  brave« 
Johannsens  »trofaste«  Sara  er  første  Gang  trykt  i  »Oehlenschlågers 
poetiske  Skrifter«,  udgivne  af  F.  L.  Liebenberg,  XXIII,  272. 

»Vidl  fjernet  fra  mil  Fædreland, 

omgivet  af  en  fremmed  Vrimmel, 

der  kjender  til  den  sølvblaa  Strand 

saa  lidt  som  til  den  sølvblaa  Himmel ; 

der  bygger  om   en  grumset  Flod 

hvori  de  vaske  sig  og  drikke, 

i  Hjertet  intet  Dskyldsblod, 

i  Øiet  ingen  Frihedsblikke; 

et  Folk  saa  langt  fra  norsk  og  dansk, 

som  nogen  Modersjæl  kan  være, 

for  Resten  Tidens  største  Ære, 

el  Folk,  om  ikke  frankt,  dog  fransk  — 

omgivet  af  en  saadan  Flok, 

hvad  Andel  for  en  Skjald  fra  Norden 

end  paa  en  vældig  Klippeblok 

at  tænke  stundom  sig  fra  Jorden; 

end  i  en  Drøm  at  virke  frem 

den  Fryd,  som  var  ham  ganske  neglet; 

end  skabe  sig  et  digtet  Hjem 

med  Alt,  hvad  der  var  ham  beslægteU 

Saa  gjorde  jeg.     Og  Musen  lod 
mit  Øie  kjære  Syner  skue, 
og  Throndhjems  gamle  Kirke  stod 
for  mig  i  Morgenrødens  Lue, 
og  Valhals  Vælde  traadte  ned, 
og  djærve  Helte  saae  jeg  virke, 
og  ægte   nordisk  Kjærlighed 
fremblomslred  i  den  gamle  Kirke.« 

Hvad  skildrer  Skjaldens  Lyst?  hedder  det  videre; 

»thi  nordisk  Ynde,  nordisk  Dyd, 
og  All,  hvad  Frankrigs  Flitter  hader, 
og  Sprogets  elskte  Moderlyd  — 
det  traf  han  paa  de  franske  Gader; 

og  midt  i  Rue  de  mail  han  saae 
el  lille  Throndhjem  til  sin  Glæde, 
midt  i  den  franske  Pøl  en  Vraa, 
hvor  Nordens  Aand  og  Liv  tog  Sæde«  *). 

Et  tydsk  Digt  »Sehnsucht  in  Paris  s  ligeledes  fra  1808, 
begynder : 

»Ach,  wie  erquickend  ist  es  doch  mitunler 
ein  schones,  edles  Weib  zu  schaun; 
das  Auge  flammt,  das  Herz  wird  munter; 
Nichls  in  der  Welt  belebt  doch  wie  die  Frau'n«. 

Der  indvendes: 

»Bist  in  Paris  und  —  welches  seltne  Triiumen!  — 
sehnst  Dich  nach  Frauen?  Das  musz  ich  gestehn  — 
Du  kannst  wohl  nicht  den  Wald  vor  lauler  Båumen, 
vor  lauler  Lilien  und  Rosen  sehn?« 

Digteren  udbryder  saa; 

»Ach,  Lieber!   zarte  Lilien  seh'   ich  viele, 
selbst  manche   rothe  Rose  winkt; 
die  Lilien  aber  —  sind  nicht  mehr  am  Stiele, 
die  Rosen  sind   —   geschminkl. 

Und  schlanke  Biiume  seh*   ich  auch  sich  heben, 
heisz  aber  drein  die  Mittagssonne  brichl, 
es  mangelt  das  bescheidne  Schaltenleben, 
das  heilig  griine  Dammerlichl. 


*)  Paa  denne  Tid  skrev  Oehlenschlåger  ogsaa  en  smuk  »Normands- 
Sang«  —  Krigen  mod  Sverrig,  der  udstrakte  Haanden  efter  Norge, 
var  i  Gang  —  som  tryktes  i  Slutningen  af  samme  Aar  i  »Ny 
dansk  Tilskuer«,  hvor  Rahbek  i  en  Efterskrift  siger,  at  Sangen 
uden  Tvivl  er  »skreven  til  en  norsk  Familie,  med  hvem  Digteren 
levede  i  venskabelig  Omgang  i  Paris«,  og  at  den  er  »fra  Norge 
nedkommen  hid«.     Den  ender: 

•  Skaal  for  alle  norske  Piger!« 

Ich  mag  nichl  mehr  bel  diesen  Heiden  ^eiien, 
die  aberglåubisch  ehren  nur  den  Wilz. 
Ich  kann  es  nicht.     Ich  will  nach  Norden  eilen; 
da  hal  noch  Ehrfurchl,  Liebe,  Tugend  Silz.«  *) 

I  »Erindringer«  siger  Oehlenschlåger  træffende  i  Anled- 
ning af  »Axel  og  Valborg« ,  denne  Apotheose  af  Kjærlig- 
hedens Troskab :  „Med  den  sandselig  glødende  sydlige  Elskov 
i  »Romeo  og  Julie«  vilde  jeg  ikke  kappes;  men  den  milde 
Septembermaano  i  en  nordisk  Bogeskov  kan  ogsaa  gjøre 
Virkning,  skjøndt  den  er  meget  forskjellig  fra  den  italienske 
Sommernat«.  Der  kan  upaatvivlelig  med  Føie  gjøres  endel 
Indvendinger  mod  Enkeltheder  i  dette  tragiske  Drama. 
Bedraget  med  St.  Olafs  Gjenfærd  i  Qerde  Akt  er  saaledes 
unegtelig  misligt ;  og  Klokkeslaget  og  Hanegalet  sammesteds 
bringer  ikke  uden  Grund  den  gamle  Kæmpe  Bjørn  til  at 
udbryde: 

)» —  —  —  Hvad  er  delte  for  et  Væsen? 
Man  kan  ei  høre  sine  egne  Ord 
for  lutter  Klokkeslag  og  Hanegal!« 

Men  alt  Sligt  er  dog  forsvindende  ligeoverfor  Poesien  i 
dette  Arbeide  (især  i  de  tre  første  Akter),  der  indtager  en 
saa  høi  Rang  blandt  de  Oehlenschlågerske  Digterværker  og 
er  »en  af  vore  skjønneste  Tragedier«  —  for  at  bruge 
J.  L.  Heibergs  Ord**).  Betegnende  for  Tiden  og  særligt 
for  Oehlenschlåger  er  det,  at  den  elskende  Nordbos  Ven  er 
en  Tydsker;  Axel  siger  (karakteristisk  endende  med  en  Ger- 
manisme) : 


*)  Dette   i  »Gedichte,  1^17,«  optagne  Poem,  gjengaves  paa  Dansk  af 
Forfatteren  i  »Samlede  Digte,  1823«  (en  Oversættelse  fra  en  anden 
Haand  havde  alt  staaet  i  Molbechs  »Athene«,  1814). 
♦*)  »Flyvende  Post«,  1827  (»Prosaiske  Skrifter«,  1861,  HI,  165). 

»Da  Odins  Skare  delle  sig  i  tvende 
mægtige  Broderarme,   blev  dog  Roden 
af  Sproget  og  vort  Sindelags  Natur 
udelt;  og  derfor  bt»r  del  sig  bestandig, 
at  Golhen  og  Germanen  elske  sig«. 

Vi  ville  senere  —  i  Anledning  af  en  vidtløftig  Kritik  af 
Baggesen  —  komme  til  at  dvæle  ved  denne  Tragedie  og 
skulle  derfor  ikke  her  opholde  os  længere  ved  den. 

Af  de  enkelte  andre  Poesier,  Oehlenschlåger  hjemsendte 
fra  Paris,  maa  særligt  fremhæves  de  i  Rahbeks  »Ny  danske 
Tilskuer«  1807  og  8  trykte  fortræffelige  Digte  »Ægirs  Gave« 
og  »De  tvende  Kirketaarne«.  Det  første,  en  frit  kompo- 
neret nordisk  Mythe  —  ligesom  en  Modsætning  til  Paris' 
Dom  —  ædel  og  klangfuld,  forherliger  Ydun  som  »Valhals 
bedste  Dis»  og  ender: 

»Oldtids  dunkle  Taager  flye, 
Valhal  straaler  smukt, 
Guder  lever  op  paany 
ved  Ydunas  Frugt«. 

Det  andet  priser,  paa  Grundlag  af  et  gammelt  Sagn,  i  en 
uovertræffelig  skjøn  Folkeviseform 

,) —   —   —   hver  Kæmpe,  som  seierrig, 
hjem  drager  med  stollen  Skare 
og  finder  i  Vuggen  Tvillinger  to 
som  Axel  og  Esbern  Snare«. 

I  »Nyeste  blandede  Digte,  1808«  havde  Baggesen  beriget 
Literaturen  med  den  store,  stemningsfulde  Ballade  »Agnete 
fra  Holmegaard«  *);  paa  samme  Tidspunkt  behandlede  Oehlen- 
schlåger i  Paris  det  samme  gamle  Middelaldersstof  i  »Ag- 
nete«.   Oehlenschlågers  Digt  er  mere  naivt  episk,  hvorimod 


*]  Se  dette  Værks  anden  Afdeling,  Side  329. 


42 

Baggesens  har  en  større  lyrisk  Inderlighed  og  rigere  musi- 
kalsk Klang,  som  over  en  vidunderlig  betagende  Virkning. 
Oehlenschlåger  skrev  sin  »Agnete«  (efter  hvad  Nyerup  siger  i  en 
Anmærkning  til  Digtet  i  sin  Nytaarsgave  for  1812,  »Idunna«, 
hvori  det  tryktes)  »som  Efterligning  af  den  gamle  Folke- 
sang, Forfatteren  for  en  Del  Aar  siden  havde  hørt  synge, 
og  hvoraf  der  endnu  vare  Reminiscenser  i  hans  Hukommelse«. 

7. 

I  Marts  1808  —  samme  Maaned  som  Frederik  den 
sjette  besteg  Thronen  i  det  ulykkelige  Danmark,  der,  be- 
røvet sin  Flaade,  var  indviklet  i  Krig  baade  med  Rans- 
manden England  og  Naboen  Sverrig,  der  benyttede  Lei- 
ligheden  til,  rovbegjerlig,  at  udstrække  Haanden  efter  Norge 
—  skrev  Oehlenschlåger  et  hidtil  utrykt  lille  Rimbrev  til 
den  kjære  Søster  i  Kjøbenhavn  (i  F.  L.  Liebenbergs  Eie), 
som  begynder: 

»Min  søde  Søster,  lille  Mo'er! 

da  mine  tvende  Prosabreve 

til  Dato  ubesvarte  bleve, 

saa  maa  vel  troe  din  arme  Broder, 

at  Du  til  slige  Breve  tier 

og  svarer  kun  paa  Rimerier  — 

at  Rimerier  bli'er  besvarl, 

har  Baggesen  mig  aabenbart. 

Jeg  griber  altsaa,   skjøndt  ei  gjerne  — 

thi  jeg  forstaaer  ei  denne  Gren 

af  Poesi  (hvis  det  er  en)  — 

til  Øieblikkets  Miskmask-Kjærne 

og  kjærner  Dig  af  Smør  en  Klump. 

Vil  Du  ei  heller  den  besvare, 

da  staaer  Du  ved  min  Hjemkomst  Fare , 

da  faaer  Du  dygtig  paa  din  Rump'.« 

Man  ser,  Oehlenschlåger  ikke  er  fri  for  at  være  jaloux  paa 
Baggesen  ligeoverfor  Sosteren ;  og  man  ser  endvidere,  at  han 
indrømmer  sin  Uformuenhed  til    »Væddeløbet   i  det   Lave« 
med  Rimbrev- Virtuosen  *). 
Poemet  fortsættes: 

»Hvad  har  at  gjøre  da  Madamen? 

Broderer  hun  en  Blomst  i  Rammen? 

Filerer  hun  en  bred  Manskjet 

til  Asa-Barnet,  som  han  bruger, 

imens  han  Middagsmaden  sluger, 

som  Andre  bruger  en  Serviet? 

Syer  hun  maaske  en  Hat  sig  ny 

saa  smuk  som  ingen  i  vor  By? 

Tilskærer  hun  en  Sirises  Kjole? 

Betrækker  nyt  hun  sine  Stole, 

for  at  faae  atter  noget  væk 

af  Svogerens   Assessorblæk? 

Syer  hun  sin  Mand  en  ny  Mondur, 

fordi  den  sidste,   som  ham  gaves, 

i  Rakkerkulen  maa  begraves, 

fordi  den  er  ei  længer  pur? 

Hvad  gjør  hun?  Hvorfor  kan  hun  ikke 

besvare  hendes  Broders  Brev? 

Hun  rører  selv  ei  Grydens  Slev, 

kan  dog  ei  heller  altid  strikke. 

Hun  skjenker  The  —  men  Thevand  drikke 

kan  man  dog  heller  altid  ei. 

Gaae  henad  gamle  Kongevei 

gjør  man  ei  heller  stedse,  prikke 


*)  Et  Par  af  de  sidste  Linier  minde  om  Baggesens  Ord   i  det  oven- 
nævnte Rimbrev, 

•  at  alt  det  Smør,  der  kjernes  i 
Naturens  Melkeveies  Kjerne 
(saa  kalder  jeg  en  Digters  Hjerne) 
bli'er  lutter  ævret  Smør-Geni«. 

med  Naalen ,  mens  hun  hører  Digte 
af  Goethe,  Novalis  og  Fichte , 
kan  hun  el  heller  allid.     Ha , 
hvad,  Død  og  Pine!    gjør  hun  da?« 

Hvor  føres  man  ikke  ved  disse  Linier  levende  ind  i  Da- 
tidens, specielt  Sofia  ørsteds  daglige  Liv!  Man  ligesom 
lever  sammen  med  Assessorens  sjeldne  Madame,  der  er  saa 
flink  til  kvindelig  Gjerning  og  sysler  med  Brodeerrammen, 
Fiieernaalen  og  Strikkestrømpen,  selv  syer  sine  Hatte  og 
tilskærer  sine  tarvelige  Sirtseskjoler,  betrækker  Stolene,  som 
ere  makulerede  af  det  lærde  Blæk,  og  laver  Manden  en  ny 
Slobrok  —  thi  det  menes  der  vel  med  den  »Mondur«,  hvorom 
der  tales  —  men  ogsaa  lever  i  Aandens  Verden  med  Digter 
og  Filosof,  med  Goethe,  Novahs  og  Fichte. 
Rimbrevet  vedbliver: 

»Hvormed  har  jeg  mig  saa  forsyndet, 

al  intet  Ord  mig  bli'er  forkyndet 

af  mine  Venner   hjemmefra  — 

ei  Brev  fra  Fader  eller  Svoger, 

ei  Brev  fra  Søster  eller  Bro'er! 

Ifald  nu  Blodet  i  mig  koger, 

hvis  er  saa  Skylden?   Din,  min  Mo'er! 

Din  Skylden  er  og  alle  Dine. 

Bortreist  er  nu  dog  Albertine  *) 

at  glæde  i  sin  Ægtestand 

sin  Sorenskriver  og  sin  Mand. 

Med  hende  kan  Du  ikke  sladdre 

om  Danmarks  mistede  Eskadre 

og  andre  slige  Dagens  Ting, 

som  dreier  Tanken  rundt  omkring. 


*)  Ørstedernes  Søster,  der  var  bleven  gift  med  Normanden  Ball.  —  Ved 
»Broder«  ovenfor  menes  vel  Svogerens  Broder,  H.  C.  Ørsted. 

Nu  maa  Du  allsaa  have  Tid, 

naar  Du  har  vasket  Huden  hvid 

og  hurtig  gjort  dit  Toilette 

og  dine  Tænder  nok  saa  nette, 

at  sætte  Dig  smukt  ved  dit  Bord 

og  skrive  Broderen  et  Ord 

til  Glæde  og  til  Hjertelellen , 

mens  Assebarnet  er  i  Retten. 

Hvad  volder  ham  da  sligt  Forlis? 

Den  Arme  sidder  i  Paris 

langtfra  sit  kjære  Fredriksberre 

og  fra  sin  Vestergade  kjær, 

forladt,    forladt  —   det  veed  vor  Herre! 

og  ønsker  sig  forgjæves  der«. 

Brevet  minder  saa  om  Barndoms-Samlivet: 

»Dys  din  Erindring  ei  i  Slummer! 

Hvo  delte  med  Dig  hine  Kaar 

i  vore  dunkle  Barndomsaar? 

Hvo  delte  med  Dig  Fryd  og  Kummer? 

Hvo  gik  med  Dig  i  Søndermarken, 

hvo  gled  med  Dig  saa  tidt  paa  Parken?«   o.  s.  v. 

De  lidt  vemodige  Slutningslinier  lyde: 

»Glem  ei  det  gamle  Barndomsspil, 
glem  ei  din  Broder,  som  Dig  kjender 
vel  allerbedst  paa  denne  Jord , 
hvis  varme  Hjerte  stedse  brænder 
for  Dig,  som  for  sin  Fa'er  og  Mo'er. 
O,  skriv!  Hvor  længe  kan  Du  tie? 
O,  skriv  mig  til,  min  lille  Fie! 

Din 
Adam.« 

Medens   Oehlenschlåger  i   dette  Rimbrev  —   der  i    poetisk 
Henseende  staaer  saa  dybt  under  Baggesens  —   med  sine 

Tanker  dvælede  ved  Hjemmets  sede  Ihukommelse,  vinkede 
Skjebnen  ham  længer  bort.  Efter  over  halvandet  Aars  Op- 
hold i  den  larmende  Verdensby,  Centret  for  den  moderne 
store  Cæsars  vældige  Magt ,  bred  den  danske  Digter  i  Somme- 
ren 1808  op  for  at  drage  til  det  stille  Rom,  »den  evige 
Stad«,  det  kolossale  Mausoleum,  Mindernes  vidunderlige 
Hjem,  Oldtidens  og  Middelalderens  Verdensby. 


8. 

Veien  gik  først  over  Strasburg,  hvis  Miinstertaarn  be- 
steges, til  Stuttgart  og  Tiibingen,  hvor  Oehlenschlågers 
tydske  Manuskripter  skulde  skafte  Penge  til  Romafarten  fra 
Boghandler  Cotta.  Her  traf  den  danske  Digter  sammen  med 
et  Par  Ynglinger  paa  en  Snes  Aar,  hvis  Navne  snart  flei 
videnom,  Musikeren  Karl  Maria  von  Weber  og  Digteren 
Uhland.  Den  Sidste,  der  fordybede  sig  i  den  tydske  Middel- 
alderspoesi  som  Oehlenschlåger  i  den  nordiske,  skrev  sin 
smukke  Romance  »Des  Knaben  Berglied«  i  den  store  danske 
Romancedigters  Stambog. 

I  September  betraadte  Oehlenschlåger  Schweiz.  Med  et 
af  Shakespeares  Lystspil  gjestede  han  Vandfaldet  ved  Schaff- 
hausen,  glædende  sig  over  »Et  og  det  Samme  i  forskjellige 
Former« ,  den  store  Digter  og  den  store  Natur.  Rigi  be- 
steges med  et  Par  tydske  Kjebmandsfamilier,  med  hvem 
Poeten  reiste  frit,  barnligt  fornøiet  over,  at  Guldbørsen 
derved  en  Tidlang  skaanedes.  Ved  den  minderige  Vierwald- 
ståtter-Sø  forekom  det  ham,  som  om  han  saae  Schillers 
Aand  med  en  Harpe  i  Armen  svæve  hen  over  det  mægtige 
Bjerglandskab.  I  Bern  var  han  et  Par  Dage  i  Selskab  med 
»den  elskværdige  Fru  'Haller «.  I  Lausanne  sldltes  han  fra 
sit  gjestfrie  Reiseselskab  og  tog  til  Baronesse  Staél- Holstein 
i  Coppet.    Paa  Slottet  hos  Neckers  42aarige  berømte  Datter 

—  '>jeg  har  intet  Fruentimmer  kjendt  med  saameget  Geni«, 
hedder  det  i  »Erindringer«  —  hvor  Alt  var  elegant  og  mun- 
tert, var  Oehlenschlåger  sammen  med  Benjamin  Constant, 
»Tami  et  l'intime  confident  de  Mme  de  Staél«,  ligesom  hun, 
af  Bonoparte  forvist  fra  Frankrig,  og  ligesom  hun,  repræsen- 
terende »la  transition  paisible  d'un  siécle  å  Tautre  et  Tunion 
féconde  de  la  France  avec  TAllemagne«  *),  endvidere  med 
A.  W.  Schlegel,  der  gik  »Palnatoke«,  som  ogsaa  var  bleven 
oversat  paa  Tydsk,  igjennem  med  Forfatteren  og  hjalp  ham 
at  rette  mange  Sprogfeil,  Zacharias  Werner,  der  ydede 
Bistand  ved  den  tydskc  Gjengivelse  af  »Axel  og  Valborg«, 
som  foretoges  om  Vinteren,  Sismondi,  der  sagde  om  den 
under  de  franske  Bordsamtaler  —  i  diametral  Modsætning 
til  Baggesen  ved  lignende  Leiligheder  —  meget  tause  danske 
Digter:  »C'est  un  arbre,  sur  lequel  il  croit  des  tragedies!« 
0.  s.  V.  Madame  de  Staél  skrev  just  dengang  paa  sit  store 
Værk  »De  TAllemagne«  —  »elle  osa  penetrer  la  premiere 
dans  cette  foret  hercynienne« ,  siger  en  fransk  Literatur- 
historiker  derom**)  —  hvori  hun  ogsaa  omtaler  sin  danske 
Gjest.  »Un  Danois,  Oehlenschlåger«  —  hedder  det  —  »a 
traduit  lui-méme  ses  piéces  en  allemand.  L'analogie  des 
deux  langues  permet  d'écrire  également  bien  dans  toutes 
les  deux,  et  déjå  Baggesen,  aussi  Danois,  avoit  donné 
l'exemple  d'un  grand  talent  de  versification  dans  un  idiome 
étranger.  On  trouve  dans  les  tragedies  d' Oehlenschlåger 
une  belle  imagination  dramatique.  On  dit,  qu'elles  ont  eu 
beaucoup  de  succes  sur  le  théåtre  de  Copenhague;  å  la 
lecture,  elles  excitent  Tintérét  sous  deux  rapports  principaux, 
d'abord  parce  que  Tauteur  a  su  quelquefois  réunir  la  régu- 


*)  Demogeot:   Histoire  de  la  liltérature  frangaise,   cinquiéme   edition, 

1862,  Side  614. 
**)  Demogeot:  Hist.  de  la  littér:  franpaise,  Side  567. 

larité  fran^aise  å  la  diversité  de  situations,  qui  plait  aux 
Allemands,  et  secondement  parce  qu'il  a  représenté  d'une 
maniére  å  la  fois  poétique  et  vraie  l'histoire  et  les  fables 
des  pays,  habités  jadis  par  les  Scandinaves.  Oehlenschlåger 
s'est  créé  une  carriére  toute  nouvelle,  en  prenant  pour  su- 
jet de  ses  piéces  les  traditions  heroiques  de  sa  patrie;  et 
si  Ton  suit  eet  exemple,  la  littérature  du  Nord  pourra 
devenir  un  jour  aussi  celebre  que  celle  de  rAUemagne*)«. 
Da  Vinteren,  hvis  strengeste  Tid  var  bleven  tilbragt  i  Genf, 
tog  Afsked,  brød  Oehlenschlåger  ligeledes,  efter  næsten  et 
halvt  Aars  Samliv  med  den  franske  Kalypso,  op,  for  at 
drage  over  Alperne. 

Madame  de  Staél  skrev  i  hans  Stambog:  J'introduis 
pour  la  premiere  fois  le  fran^ais  dans  ce  livre;  mais  bien 
que  Goethe  Fait  appellé  une  langue  perfide,  j'espére,  mon 
cher  Oehlenschlåger,  que  vous  croirez  å  mon  amitié  pour 
vous  et  å  ma  vive  estime  pour  l'auteur  d'Axel  et  Valburg«. 
A.  W.  Schlegel  skrev: 

»Fremdiing,  doch  allverbriidert,  Iritt  herein! 

Willkommen  gem  im  deutschen  Dichlerhain  ! 

Sing  nord'sche  Sagen  uns  auf  deutsche  Weisen, 

und  unser  Wålder  Nachhall  soli  Dich  preisen«. 

Zacharias  Werner  skrev: 

Wir  Sohne  von  dem  fernen  Norden 

sind  hoher  Lust  gewiirdigt  worden, 

zu  schaflfen  vor  der  Menschen  Schaar 

was  lebend,  dauernd,  sehon  und  wahr«  o.  s,  v. 

Oehlenschlåger  havde  alt  dengang  sin  »Correggio«  i  Ho- 
vedet; han  havde  jo  i  Dresden  set  den  berømte  »Nat«  og 
andre  herlige  Billeder  af  den  store  italienske  Maler  fra  den 
epokegjørende  Reformationstidsalder. 


*)  »De  rAUemagne«,  chapitre  XXV. 

En  tydsk  Dagbog,  betitlet:  »Wallfahrt  nach  Kom  von 
Genf«  (i  Familiens  Eie),  skildrer  vor  store  Digters  Reise  til 
»den  evige  Stad«.  Det  er  betegnende,  at  ikke  blot  Bag- 
gesen, men  ogsaa  Oehlenschlåger  skrev  Sligt  paa  Tydsk. 
Den  har  til  Motto  Mignon's  berømte  Ord: 

»Kennsl  Du  das  Land,  wo  die  Citronen  bliihn, 
im  dunkeln  Laub  die  Gold-Orangen  giuhn, 
ein  sanfler  Wind  vom  blauen  Himmel  wehl, 
die  Myrte  still  und  hoch  der  Lorbeer  sleht? 
Kennst  Du  es  wohl? 

Dahin,   dahin 
geht  unser  Weg.  —   —   —    —   —    — « 

En  Bearbeidelse  af  Dagbogens  Begyndelse  tryktes  i  »Morgen- 
blatt  fiir  gebildete  Stande«  1810  og  indlededes  med  en 
»Zueignung«  til  Madame  de  Staél,  der  begynder: 

»Weiter  musz  der  Pilger  eilen, 
kann  nicht  långer  bey  Dir  weilen, 
holde  Wirlhin  Du! 
Auf  des  Slromes  schnelle  Weise 
Ireibl  ihn  wieder  fort  die  Reise 
ohne  Rast  und  Ruh«    — 


Og  ender: 


» —   —   Diese  kleine  Reise, 
die  er  so  auf  seine  Weise 
fragmenlarisch  sehrieb, 
reicht  er  aller  Musen  Minne, 
liebenswiirdige  Corinne  — 
nimm  damit  vorlieb!« 


Veien  gik  i  Marts  1809  fra  Genf,  som  alt  havde  havt 
skjonne  Foraarsdage,  midt  i  Vinier-Is  og  Sne  over  Mont 
Genis.  "Intet  af  Alt,  hvad  jeg  har  set  paa  mine  Reiser, « 
siger  Oehlenschlåger   i  »Erindringer«,    »gjorde    et  saa  dybt 

Indtryk  paa  mig  som  Alperne.  Disse  Skaberens  Granit- 
Fantasier  bragte  mig  til  at  gyse  i  hellig  Ærefrygt.  Den 
herlige,  bekvemme  Vei,  der  forbinder  Italien  med  Frankrig, 
slyngede  sig  hen  ad  Klipperne,  snart  opført  som  Terrasse  ved 
Afgrunden,  snart  banet  som  Hule  gjennem  Fjeldet  —  Na- 
poleons mærkværdigste  Mindesmærke.  Mine  Forfædre,  Cim- 
brerne, Teutonerne,  Langbarderne,  Gotherne  mindedes  jeg, 
ogsaa  den  tappre  Hannibal:  alle  klavrede  de  over  disse 
Alper«.  Medens  det  Lyriske  næsten  udelukkende  er  frem- 
herskende i  Baggesens  Naturbetragtning,  spiller  det  Episke, 
som  man  ser,  ret  betegnende,  en  væsenlig  KoUe  for  Oehlen- 
schlåger.  Det  gik  snart  jublende  nedad  (som  det  hedder  i 
Digtet  »Da  jeg  reiste  til  Italien«)  mod 

Sydens  muntre  Glæder, 

did  over  Alpesneen  gaaer  min  Vei, 
og   i  de  skjønne,  blonde  Lombardinder 
omfavner  jeg  kun  mine  Landsmandinder«  *). 

I  Mailand  forneiede  det  Digteren  mest  at  se  den  store 
Marmor-Domkirke,  »et  kraftigt  Mindesmærke  om  tydsk  Ind- 
virkning her  i  Middelalderen«.  I  Parma,  der  fornemmelig 
skylder  Correggio  sin  kunsthistoriske  Berammelse,  saae  han 
Kirkehvælvings-Freskomalerier  af  hin  vidunderhge  Maler  og 
bad:  »Gode  Gud!  bevar  mit  Hjerte  aabent  og  rent  til  at 
erkjende  din  Storhed,  Godhed  og  Skjonhed  i  Natur  og 
Menneskeværk!  Beskyt  mit  Fædreland,  min  Konge,  min 
Elskede,  mine  Venner!  Lad  mig  ikke  døe  i  fremmed  Land, 
men  vende  lykkelig  tilbage  til  mit  Hjem!  Giv  mig  Mun- 
terhed og  Mod  til  at  vandre  min  Bane  paa  din  skjonne 
Jord  uden  sygeligt  og  bittert  at  hade  min  Fjende,  uden 
slavisk  og  feigt  at  underkaste  mig  Verdens  Fordomme!  Lad 


*)  Oehlenschlågers  »samlede  Digte«,  II.  1823.    Paa  Tydsk  fandtes  det 
alt  i  »Gedichte,  1817 ». 

mig  blive  en  god  Digter,  gode  Gud!  Du  har  skabt  min 
Aand  for  Kunst,  og  denne  er  det  stærkeste  Seerør,  hvor- 
igjennem  jeg  Kan  skue  din  Herlighed.  Lad  mig  leve  efter 
min  Død  i  mine  Værker  som  denne  gode  Correggio,  saa  at, 
naar  jeg  er  Støv,  endnu  mangt  et  ungdommeligt  Bryst  kan 
vorde  begeistret  af  mine  Sange!«*)  Hvor  er  denne  barnlig 
skjønne  Bøn  —  som  er  saa  vidt  fjernet  fra  Baggesensk 
overspændt  Exstase  —  ikke  bleven  herlig  opfyldt!  Hvor 
mangt  ungdommeligt  Bryst  vil  ikke  til  de  seneste  Slægter 
begeistres  ved  hans  ungdomsfriske  Poesi,  der,  medens  Skjal- 
den selv  er  bleven  Støv,  lever  et  evigt  Liv!  —  Tanken  om 
at  behandle  den  store  italienske  Malers  Liv  dramatisk,  der 
alt  var  opstaaet  hos  Digteren  i  Paris  og  havde  beskjæftiget 
ham  i  Coppet,  vandt  mere  og  mere  Styrke.  I  Modena 
rodfæstedes  Beslutningen  foran  et  lille  Freskomaleri  over 
Kaminen  i  det  hertugelige  Palads:  den  lille  Jesus  spiser 
paa  sin  Moders  Skjød  Kirsebær  af  en  Skaal,  som  en  Engel, 
ved  hvis  Fødder  et  Par  Kaniner  lege,  byder  det  himmelske 
Barn;  Josef  holder  et  Legetøi  i  Haanden  —  en  Stad  (for- 
modentlig Jerusalem);  ungt  Myrteløv  voxer  i  Baggrunden. 
I  Florents,  hvor  Saameget  minder  om  gamle  Dage, 
levede  Oehlenschlåger,  som  om  det  kunde  været  i  det  15de 
og  16de  Aarhundrede.  Romancen  »Rosentræerne«**)  fore- 
gaaer  »i  Skyggen  under  Myrtens  Hang  ved  Arnoflodens 
Bølgegang«  og  i  Domkirken  af  "Sorte,  hvide  Marmorfliser« 
i  Guelfernes  og  GhibeUinernes  Kamptid;  og  Scenen  i  de 
smaa    Fortællinger    »Lykkeridderne«     og    »Munkebrødrene« 


*)  Denne  Bøn,  som  her  er  gjengivet  efter  Oehlenschlågers  »Levnet«, 
findes  i  en  lidt  anden  Form  i  Digterens  ovenfor  omtalte 
tydske  Dagbog,  der  imidlertid  paa  dette  Punkt,  som  i  det  Hele 
taget,  ikke  kan  decilTreres  med  Sikkerhed.  1  'Erindringer«  er  der 
atter  foretaget  en  lille  Forandring  med  Bønnen. 
**)  .Digtninger«,  I,  1811. 

—  der,  ligesom  »Rosentræerne«,  stamme  fra  de  første  Aar 
efter  Hjemkomsten — *)  er  ogsaa  for  en  stor  Del  henlagt  til 
Mediceernes  berømte  By.  Ligecverfor  »Neros  flæskede,  lumpne 
Ansigt  og  Kalligulas  uforskammede,  spidsnæsede  Ulvehoved« 
i  Galleriet  kogte  »det  heftige  Digterblod«  saaledes,  at  han 
spyttede  disse  Keiserbyster  i  Ansigtet,  da  han  fandt  sig 
ene  ligeoverfor  dem.  Han  spadserede  tidt  i  den  smukke 
Lund  udenfor  Staden  og  hørte,  sødtbevæget.  Nattergalen 
slaae  —  det  var  den  første,  han  havde  hørt,  siden  han  for- 
lod sin  kjære  Frederiksberg  Have. 

»Der  er  Kuppelen  af  San  Pietro!«  raabte  Veturinen  en- 
delig. En  Aprilaften  drog  den  nordiske  Pilegrim  ind  ad 
Porta  del  popolo  i  »den  evige  Stad«. 

9. 

»Stedet  selv.  Ruinerne  og  Statuerne  fra  den  antike 
Tid,  Paladserne  og  Malerierne  fra  Middelalderen,  den  sydlige 
Natur,  Folket,  den  Mængde  fremmede  Kunstnere  og  Reisende, 
de  blomstrende  Kvinder,  Alt  forener  sig  for  at  gjøre  Rom 
interessant«,  hedder  det  med  Grund  i  »Erindringer«,  og 
Digteren  udbryder:  »Hvo  opholdt  sig  ikke  gjerne  i  en  slig 
forhexet  Stad  som  Rom!« 

Digtet  »Island«  i  Oehlenschlågers  umiddelbart  fer  Reisen 
udgivne  »Poetiske  Skrifter«  endte: 

»Helten  af  bristende  Marmor  slaaer  atter  op  fra  de  Døde, 
Thor  fra  Island  i  Rom  vækker  Kronion  lil  Liv«. 

Digteren  ilede  naturligvis  strax  til  sin  berømte  Lands- 
mand, der  samtidigt  med  ham,  1803,  havde  begyndt  sin 
stolte  Seiersbane.    Han   kjendte  intet  af  den  store  Billed- 


*}  iDigtninger«,  II,  1813. 

huggers  Arbeider  og  havde  aldrig  set  ham.  Oehlenschlåger 
stod  i  Studiet,  hvorhen  han  var  bleven  ført  af  Koés,  der 
alt  havde  været  næsten  et  halvt  Aar  i  Rom  og  for  øie- 
blikket  var  beskjæftiget  med  at  ordne  Zoégas  efterladte  Pa- 
pirer —  denne  navnkundige  danske  Oldtidsforsker  af  op- 
rindehg  italiensk  Familie,  som  havde  taget  Bolig  i  Rom, 
hvor  han  gik  over  til  den  katholske  Religion,  ligesom  sin 
store  Forgænger  Winckelmann ,  var  nemhg  død  i  Februar. 
Hvor  forbausedes  den  danske  Digter  ikke  ved  at  se  Islæn- 
dersønnens Jason  med  det  gyldne  Skind  og  alle  de  andre 
plastiske  Mesterværker!  Som  han  stod,  fordybet  i  Beskuelsen 
af  de  herhge  Arbeider,  opdagede  han  en  temmelig  slet  klædt 
Mand  med  et  regelmæssigt,  aandfuldt  Ansigt  og  smukke,  blaa 
-Øine  ved  sin  Side  med  lerbestænkede  Støvler.  »Thorvaldsen!« 
raabte  Digteren,  »Oehlenschlåger!«  udbrød  Billedhuggeren. 
De  omfavnede  og  kyssede  hinanden,  Broderskabet  var  sluttet. 
De  to  geniale  Kunstnere  omgikkes  daglig,  ja  tingede  sig 
endog  i  Kost  sammen  hos  et  Par  tydske  talentfulde  Maler- 
Brødre,  Riepenhausen,  der  tegnede  den  danske  Digter  meget 
ligt  med  Sortkridt  (efter  dette  Billede  blev  dér  gjort  et  smukt 
Kobberstik  til  Nyerups  »Idunna,  en  Nytaarsgave  for  1812»). 
»Med  Thorvaldsen«,  siger  Oehlenschlåger,  »stemmede  jeg 
fortræffeligt  overens;  han  kunde  ligesaa  lidt  lide  de  nyere 
Overdrivelser  som  jeg«.  De  vare  fødte  i  samme  Maaned, 
Digteren  ni  Aar  efter  Billedhuggeren ;  begge  havde  fra  ringe 
Kaar  ved  deres  Geni  svunget  sig  iveiret  og  støde  nu  ved 
Begyndelsen  af  deres  Manddoms  glimrende  Bane.  Thor- 
valdsen havde  alt  dengang  været  tolv  Aar  i  Rom, 
hvor  den  nordiske  Sne  (for  at  bruge  hans  egne  Ord) 
smeltede  i  hans  Øine,  og  han  til  Gjengjæld  for  de  Mester- 
værker, hans  nordiske  Forfædre  havde  ødelagt,  skabte  nye 
i  de  gamles  Aand.  De  græske  Guder  og  Helte  gjenfodtes 
af  ham,  som  de  nordiske  af  Oehlenschlåger,  der  i  barnlig 

naiv  Umiddelbarhed  og  rig,  plastisk  Skaberevne,  ligesaavel 
som  i  Livsskjebne,  havde  saamegen  Lighed  med  sin  ver- 
densberømte Landsmand. 

»Nei,  Rom,  Du  esl  ei  mer  del  gamle  Rom! 
Før  raste  Golhen  her,   men  se  hans  Anger: 
Nu  offrer  han  sit  Værk  din  HeUigdom  — 
og  nu  besynger  Dig  en  golhisk  Sanger.« 

Saaledes  hedder  det  i  det  umiddelbart  efter  Hjemkomsten 
skrevne  »Tilbageblik  paa  Rom«*). 

»Jeg  havde«,  siger  Digteren,  »ingen  synderlig  Lyst  til 
at  labe  omkring  i  Middagsheden  efter  alle  Seværdigheder«. 
Han  dannede,  som  alt  tidligere  fremhævet,  ogsaa  i  denne 
Henseende  en  slaaende  Modsætning  til  den  hvileløse  Bagge- 
sen. Thorvaldsen  lignede  atter  paa  dette  Punkt  Oehlen- 
schlåger. 

Paa  den  spanske  Plads  hørte  den  danske  Digter  en 
Junidag  en  fransk  Officer  i  en  Kreds  af  Soldater  oplæse,  at 
fra  nu  af  var  Kirkestaten  en  fransk  Provinds.  Romerne, 
hvis  verdensberømte  Stad  i  Februar  var  bleven  besat  af 
Franskmændene,  stode  og  hørte  derpaa,  saa  blege  som  Lig, 
med  Ildøine.  »Ah,  il  scelerato!  Ah,  il  maledetto!«  lød  det 
om  Napoleon.  En  Julinat  —  Slaget  ved  Vagram  begyndte 
just  samme  Morgen  —  bortførte  Franskmændene  den  gamle 
Pave,  Pius  den  syvende,  der  for  faa  Aar  siden  havde  salvet 
Napoleon  i  Paris,  fra  Kvirinalet;  Oehlenschlåger  fik  ham 
ikke  at  se. 

Poeten  tilbragte  mange  skjønne  Aftener  i  den  dansk- 
tydske  Kreds,  hvor  Thorvaldsen  præsiderede,  naar  man  selv 
havde  hentet  sin  Spegeskinke,  Orvieto-Vin  o.  s.  v.  eller 
gjorde  sig  tilgode  for  pogle  faa  Bajocchi  i  et  Osteri. 


*)  »Digtninger«,  I,  1811. 

»Flvor  glade  sad  vi  mangen  kølig  Aflen 
og  vexled  mangt  alvorligt,  skjemlsoml  Ord 
ved  tarvelige  Nadver,  Druesaften!« 

hedder  det  i  »Tilbageblik  paa  Rom«.  I  brillante  x\ften- 
selskaber  kom  han  ogsaa  imellem  og  hørte  deilig  Musik  og 
saae  skjenne  Damer;  han  var  saalodes,  med  Digterinden 
Frederikke  Brun,  der  dengang  opholdt  sig  i  Kom,  en  Aften 
hos  Prinds  Colonna  i  hans  Villa.  Frederikke  Brun  (der  i 
»Briefe  aus  Rom,  geschrieben  in  den  Jahren  1808,  J809, 
1810,«  skildrer  Pave  Pius  den  syvendes  Forfølgelse,  Fan- 
genskab og  Bortførelse)  taler  i  sit  Værk  »Romisches  Leben«  *) 
om  Samlivet  med  sin  geniale  Landsmand.  »Jeg  havde«, 
siger  hun,  »set  ham  i  Danmark  som  et  i  fuld  Blomstring 
staaende  ungt  Træ,  og  nu  fremtraadte  han  i  rig  Frugtfylde. 
Han  fremtraadte  som  skandinavisk  Tragøde,  et  ganske  nyt 
og  i  Sandhed  originalt  Fænomen.«  Hun  fortæller  saa,  at 
Rom  ikke  ret  behagede  ham,  da  Klimaet  i  den  varmere 
Tid  ikke  passer  for  stærke,  sunde,  fuldblodige  Ultramontaner. 
Han  opholdt  sig  en  Ugestid  hos  Fru  Brun  i  Albano;  men, 
beretter  hans  gjestfrie  Værtinde,  »selv  de  pragtfulde  Skove, 
Bjerge  og  Søer  kunde  ikke  yde  ham  Erstatning  for  hans 
Fædrelands  Bøgeskov  og  Strand,  og  han  udtalte  stærkt  sin 
»Antihesperisme«.  Oehlenschlåger  siger  om  den  for  den 
klassiske  Verden  sværmende  Frederikke  Brun,  at  det  var 
ham  særdeles  kjært  gjennem  hendes  veltalende  Mund  at 
faae  Meget  at  vide  paa  en  let  og  magelig  Maade,  ligesom 
han  ved  at  kjøre  ud  med  hende  fik  Endel  at  se,  som  han 
ellers  var  gaaet  glip  af,  men  han  var  hende  ikke  varm  nok 
i  sin  Kjærlighed  til  Sydens  Skatte,  »og  derfor  drillede  min 
Veninde  mig  godlidende  imellem,  og  jeg  hende  igjen,  naar 
hun  forekom  mig  altfor  begeistret«. 

*)  il,  295. 

I  den  hedeste  Aarstid  flyttede  Digteren  med  Koes, 
Eiepenhausenerne  og  et  Par  Andre  ud  til  Grotta  ferrata  i 
Albanerbjergene  i  et  stort,  forfaldent  Hus,  en  fordums  Villa. 
I  Paris  havde  Oehlenschlåger  (som  ovenfor  sagt)  efter 
Kjøbenhavns  Bombardement  vendt  sig  fra  det  Heroiske  til 
Kjærligheden ;  omgiven  af  Kunstens  herligste  Skatte,  i  dagligt 
Samliv  med  sin  Tids  største  Kunstner,  vendte  han  sig  nu 
til  »den  skjenne  Bro,  Regnbuen,  som  forbinder  Jorden  med 
den  hvalte  Himmel«'^):  i  Rom  og  i  Grotta  ferrata  digtedes 
»)  Correggio « .  Den  blev  skrevet  paa  Tydsk  —  saavidt  var 
det  altsaa  kommet  med  ham  i  Retning  af  Germanisme. 
»Da  Correggio  er  et  Æmne,  som  ikke  er  dansk  men  euro- 
pæisk« —  skriver  Digteren  til  H.  C.  ørsted  —  »vil  jeg 
vise  Tydskland,  hvad  jeg  kan  gjore  med  det  tydske  Sprog, 
naar  jeg  er  ubunden,  da  jeg  dog  nu  engang  er  i  Aande 
med  at  skrive  germanisk«  **).  Han  fremstillede  et  Kunst- 
nerliv med  dets  jordiske  Trængsel  og  himmelske  Glæde,  et 
Æmne,  som  alt  Goethe  havde  skizzeret  i  »Kiinstlers  Erde- 
wallenc  og  »Kunstlers  Apotheose«  (Oehlenschlåger  havde 
oversat  disse  dramatiske  Scener  i  Poulsens  Nytaarsgave  for 
1804).  I  en  »Zueignung«  foran  den  tydske  »Correggio« 
(der  udkom  i  Stuttgart  og  Tiibingen  hos  Cotta  1816) 
hedder  det: 

»Die  Blulen  sind  vergangen. 

die  Quellen  sind  versiegt, 

die  allen   Tafeln  hangen, 

die  Kraft  im  Grabe  liegt. 

Wann  komml  der  Maienregen, 
der  Alles  neu  belebt, 
dasz  frisch  auf  allen  Wegen 
der  Keim  vom  Grunde  slrebl? 


*)  Eremiten  Silvestro's  Ord  om  Kunsten,  i  Begyndelsen  af  »Correggio«. 
**)  »Breve  fra  og  til  H.  C.  Ørsted«,  første  Samling,  Side  288. 

Es  sleigl  die  Morgenrolhe 
aus  einer  dunkeln  Nacbl, 
es  klingt   der  Dichler  Flole, 
sie  hal  den  Mulh   gebrachl. 

"Wohlauf,  Ihr  Musensohne! 
die  Sonne  sich  enlhulll; 
das  Treffliche,  das  Schone 
hal  neu  das  Herz  erfuUl. 

Der  Jason*)  wieder  slreitel, 
ein  Held,  voll  Herrlichkeil; 
er  hal  aufs  Neu  erbeulel 
das  Vliesz  der  goldnen  Zeit. 

Und  auf  der  Tafel  Flache 
zeigl  sich  schon  helle  Krafl. 
Die  Malligkeil  und  Schwåche 
weichl  vor  der  Meislerschaft. 

Wohlauf,  wohlauf,  Ihr  Helden! 
nur  munler  und  bergan! 
Es  wird  das  Lied  Euch  melden, 
wie  Einer  es  gelhan.« 

Digterens  Personlighed  aabenbarer  sig  vel  altid  igjennem 
hans  Værk;  men  det  er  naturligt,  at  et  Kunstnerdrama  i 
mer  end  almindelig  Grad  maa  kunne  aabne  et  Indblik  i 
den  kunstneriske  Natur,  som  frembragte  det.  »Correggio« 
fører  i  Virkeligheden  ogsaa  Digteren  levende  frem  for  os 
paa  ikke  faa   Steder,   af  hvilke   her  blot   skulle  fremhæves 


*)  Thorvaldsens  Jason  in  Rom. 

nogle  af  de  prægnan teste,  efter  den  danske  Oversættelse*; 
(der  forresten  ikke  overalt  slutter  sig  lige  nøie  til  den  tydske 
Original,  paa  sine  Steder  er  den  saaledes  bleven  udvidet 
noget).  Hvor  finde  f.  Ex.  Guilio  Romano's  Ord  om  Cor- 
reggio  i  Begyndelsen  af  Dramaet  ikke  Anvendelse  paa 
Digteren : 

»Slort  bygges  Skoler  i  de  store  Stæder, 
af  Fyrsier  understøttes  Flid  og  Stræben, 
Ungdommen  dannes  efter  gode  Mønstre, 
fra  spæde   Barndom   øver  Haanden  sig: 
saa  viser  sig  en  sjelden  Leilighed 
at  øve  ud  den  riglig  lærte  Kunst  — 
og  hvad,  hvad  vorde  saa  vi  Lærlinge? 
Kun  Lærlinge!  selv  gode,  sjeldne  stundom. 
Men  skal  Geniet  alter  vise  sig  — 
det  groer  ei  i  et  Drivhus,  kunstig  Varme 
udklækker  ei  den  underskjønne  Frugt. 
Det  maa  derude  voxe  vildt  i  Skoven, 
tilfældig  af  en  Hændelse  saaet  hen, 
tilfældig  siden  modnet  ved  et  Under; 
og  inden  vi  det  veed,  og  medens  vi 
forstenes  i   Betragtning  af  vort  Mønster 
og  mener,  at  det  Ende  har  med  det  — 
staaer  atter  herlig  frem  en  Genius. 
Og  vi?  Vi  skue  og  forundres  alter. 
O  sælsomt,   at  et  Nazareth  saa  ofte 
del  Himmelske  frembringer,  at  saa  ofte 
den  skjønne  Aand,  som  huldt  begaver  Verden, 
sin  Vugge  finder  i  en  ussel  Krybbe!« 

Ikke  mindre  gjælder  det  om  Oehlenschlåger ,  hvad  Guilio 
Romano  siger  til  Cor;-eggio  kort  efter: 


*)  »Corregglo,  Tragedie,  1811«. 

I) —  —  —  —  —  I  har  Godhed  for 
det  blidt  Afrundede,  og  deraf  er  det, 
al  I  undgaaer  det  Slrenglbeslemle,   Lige.« 

Hvor  karakteristiske  ere  ikke  ligeledes  Silvestro's  Ord  i 
Dramaets  Beg-yndelse: 

»En  Kunstner  elsker  Jorden;  thi  han  elsker, 
som  et  elskværdigt   Barn,  del  Sandselige. 
Han  stræber  ofte  vel,  saa  kjæk  som  Ørnen, 
at  slige  over  Fjeld  og  Sky  til  Himlen, 
men  ei  dog  ud  af  denne  varme  Luft, 
Solstraalens   Bad,  den  lette  vSylfes  Næring. 

Han  er,   som  alle  Kunstnere,  lidt  heftig; 
den  Ild,  som  varmer,   brænder  underliden. 
Dog  griber  aldrig  ham  hans  Lidenskab 
med  et  Uhyres    skarpe  Ørnekløer; 
den  ruller  let,   el  Blus  igjennem  Luften, 
og  slukkes  af  sig  selv.   —  —   —    — « 

Af  dette  geniale  Digterværk  har  Tieck  skrevet  en  vidtløftig 
Bedømmelse,  der  polemiserer  mod  Kunstnerdramaer,  hæv- 
der, at  den  store  moderne  Maler  hverken  hvad  Liv  eller 
Kunst  angaaer  er  bleven  rettelig  fremstillet  af  Oehlenschlåger, 
og  desuden  paaanker  forskjellige  andre  Ting  i  vort  Drama, 
deriblandt  Anakronismer,  f.  Ex.  Anticipation  af  den  hollandske 
Malerskole*).  Hvorvel  man  maa  give  Tieck  Eet  i  fiere 
af  hans  Bemærkninger,  er  Bedømmelsen  i  sin  Helhed  dog 
høist  ensidig  og  ubillig.  Om  end  Allegri's  Liv  (hvilket 
man  forresten,  ligesom  hans  Samtidige,  Shakespeares,  kun 
kjender  yderst  lidt  til)  har  været  anderledes,  om  end  hans 


*)  .Kritische  Schriften«,  IV,  270—313. 

Værker  bære  Præg  af  »Fantasiens  glade  Tummel«,  o.  s.  v., 
er  Oehlenschlågers  Drama  dog  ingenlunde  dermed  slaaet 
til  Jorden,  ligesaa  lidt  som  hans  nordiske  Tragedier,  fordi 
de  ikke  give  fuldtro  Billeder  af  vor  Fortid.  »Correggio« 
(især  de  tre  første  Akter)  er,  hvad  Mangler  det  end  har, 
uimodsigelig  et  af  Oehlenschlågers  fortræffeligste  Værker, 
der  ikke  kan  Andet  end  dybt  bevæge  enhver  poetisk  Natur 
ligesaa  vel  som,  om  end  paa  anden  Maade  end,  Goethes 
udødelige  »Tasso«,  der  sandelig  heller  ikke  gjengiver 
sit  Stof  med  historisk  Troskab. 

10. 

Man  spurgte  bestandig  Oehlenschlåger  i  Rom,  om  han 
ikke  vilde  ned  til  Neapel  og  Vesuv;  men  han  var  alt  paa 
femte  Aar  hjemmefra  og  længtes  tilbage  til  Fædrelandet. 
Her  var  om  Foraaret  »Palnatoke«  gaaet  over  Scenen,  des- 
værre endnu  mindre  tilfredsstillende  end  »Hakon  Jarl«. 
Schwarz  havde  spillet  Titelrollen  uden  at  kunne  udfylde 
den,  og  kun  Frydendahl  som  Harald  Blaatand  og  Kruse 
som  Popo  vare,  hvad  de  skulde  være.  Tragedien  gjorde 
desuagtet  Virkning  og  modtoges  med  Bifald*}.  »Axel  og 
Valborg«  skulde  nu  opføres,  og  Digteren  vilde  gjerne  bi- 
vaane  den  første  ForestiUing.  Han  besøgte  da,  ene  og 
vemodig,  til  Afsked  Forum  Romanum,  Vatikanet,  Villa 
Borghese  o.  s.  v. ;  og  en  Morgen  i  Dagbrækningen  ledsagede 
Thorvaldsen  og  hans  øvrige  romerske  Venner  ham  og  Koés, 
der  reiste  med,  ud  af  Rom. 

Paa  Hjemreisen   gjestede   Oehlenschlåger   i    Slutningen 


*)  Overskou:  »Den  danske  Skueplads«,  IV,  150  &  155.  —  Samme 
Foraar  opførtes  nSovedrikken«  med  Weyses  fortræffelige  Musik  og 
vandt  stort  Bifald  (se  »Den  danske  Skueplads«,  IV,  157). 

af  September*)  Florcnts,  hans  »Yndlingsopholdssted  paa 
hin  Side  Alperne«,  hvor  han  uformodentlig  traf  Brandsted 
paany,  og  Livorno:  da  Digteren  her  saae  Havet  igjen,  brast 
han  i  Graad.  Alene  drog  Oehlenschlåger  derpaa  til  Mailand, 
hvor  han  mødte  en  ham  personlig  ubekjendt,  velhavende 
Landsmand,  der  overtog  alle  Udgifterne  til  Kjobenhavn. 
Veien  gik  over  Simplon.  I  et  Digt,  som  denne  Alpeovergang 
fremkaldte**),  skildrer  Oehlenschlåger,  hvorledes  han  nu 
aander  lettere  og  rørt  ser  mod  Norden.  »Mit  nordiske  Hjerte« 
~  siger  han  i  »Erindringer«,  —  »længtes  efter  Hjemmet«, 
idet  han  karakteristisk  tilfoier:  »hvortil  jeg  ogsaa  regner 
Germanien«. 

I  det  skjønne  Heidelberg  besøgte  han  den  gamle  Vosz, 
for  hvem  han  læste  »Correggio«;  det  fornøiede  den  brave 
Forfatter  af  »Luise«  i  Oehlenschlåger  at  finde  en  ung 
Digter,  som  ikke  var  nogen  Ultra-Komantiker.  Derfra  ilede 
Oehlenschlåger  til  Weimar,  for  at  se  Goethe  endnu  engang. 
Han  ventede  »en  faderlig  Modtagelse  som  Lærlingen  af  sin 
Mester«.  Men  Goethe  var  kølig.  Den  utaalmodige  Oehlen- 
schlåger søgte  at  neddæmpe  sin  Sorg  derover  og  under- 
rettede Digterkongen  gjennem  hans  Sekretær,  Riemer,  om, 
at  han  havde  skrevet  en  ny  Tragedie,  som  han  ønskede  at 
forelæse.  Goethe  lod  imidlertid  bede  om  Manuskriptet,  han 
vilde  læse  den  selv.  Oehlenschlåger  svarede,  at  dette  ikke 
var  muligt:  han  havde  kun  en  slet  skreven  Kladde,  fuld  af 
Udstregninger  og  Forandringer.  Riemer  fik  imidlertid  dog 
Manuscriptet,  men  bragte  det  tilbage  med  de  Ord:  Goethe 
formaaede  rigtignok  ikke  at  læse  det,  men  Oehlenschlåger 
skulde  kun  lade  det  trykke,  saa  vilde  han  læse  det.    Man  kan 


*)  Efter  Brøndsteds  Reise-Dagbøger  i  Manuskript. 
**)  »Auf  den  Simplon  (als  ich  von  Italien  zuruck  kam)«  i  »Gedichte, 
1817«.     »Simplon.  (paa  Tilbagereisen j«    i    »Samlede  Digte,  1823«. 

tænke  sig  den  lidenskabelige  danske  Digters  Stemning! 
Goethe  indb^ød  ham  et  Par  Gange  tilbords  hos  sig;  men 
den  krænkede  Forfatter  viste  sig  »kjæk  og  satirisk,  fordi  han 
ikke  kunde  være  sønlig  og  hjertelig«.  Afskeden  blev  da 
ogsaa  kold.  »Dette  var  mig  imod  i  mit  inderste  Hjerte« 
—  hedder  det  i  »Erindringer«  —  »thi  ingen  Mand  i 
Verden  agtede  og  elskede  jeg  mer  end  Goethe;  og  nu  skulde 
jeg  maaske  aldrig  se  ham  tiere  i  mit  Liv«.  Posthestene 
vare  bestilte  til  Klokken  5  næste  Morgen,  den  var  bleven 
11  om  Aftenen,  den  danske  Digter  sad  i  sin  Stue  i  Gjest- 
givergaarden  med  Hovedet  støttet  til  sin  Haand  og  Taarer 
i  øinene.  En  ubeskrivelig  Længsel  efter  at  trykke  Digter- 
kongen for  sidste  Gang  til  sit  Bryst  greb  ham,  og  han 
ilede  til  Goethes  Plus.  Der  var  endnu  Lys.  Oehlen- 
schlåger  gik  til  Riemer  og  spurgte,  om  han  ikke  kunde 
faae  Goethe  et  øieblik  i  Tale,  for  at  sige  ham  et  al- 
vorligt Farvel.  Riemer,  der  blev  den  danske  Digters  stærke 
Sindsbevægelse  vaer,  sagde:  »Jeg  skal  se,  om  han  endnu 
ikke  er  i  Seng«.  Han  kom  derpaa  tilbage  og  bad  Oehlen- 
schlåger  træde  ind.  Goethe  stod  i  Nattrøie  og  trak  sit 
Uhr  op,  ifærd  med  at  forføie  sig  til  Ro.  »Nu,  min 
Bedste,  De  kommer  jo  som  Nikodemus!«  sagde  han  ven- 
ligt. »Tillad  mig  at  sige  Digteren  Goethe  for  evig  Levvel!« 
udbrød  Oehlenschlåger,  idet  han  omfavnede  Olym pieren. 
»Nu  lev  ret  vel,  mit  kjære  Barn!«  lød  det  hjertelige  Svar. 
"Intet  mer,  intet  mer!«  raabte  den  dybtgrebne  danske 
Digter  og  ilede  bort.*)  Oehlenschlåger  gjensaae  aldrig  sin 
store    Mester.   —    Kort   efter  sin  SOaarige  Fødselsdag   var 


*)  Riemer  har  i  sine  »Mitlheilungen  iiber  Goethe«  (I,  416)  omtalt 
Oehlenschlågers  Afskedsbesøg  i  Weimar  paa  en  alt  andet  end 
velvillig  Maade. 

den  danske  Digter,  efter  næsten  halvfemte  Aars  Fraværelse, 
atter  i  sin  Hjemstavn.  I  »Nyeste  Skildeii  af  Kjeben- 
havn«  for  Tirsdagen  den  28nde  November  1809  hedder 
det  under  »Indenlandske  Efterretninger«:  »Fædrelandet 
nyder  den  Glæde  igjen  at  modtage  sin  Digter,  Hr.  Adam 
Oehlenschlåger.  Han  kom  til  Hovedstaden  i  Leverdags 
Aftes.« 

Hvor  forskjellig  var  ikke  Oehlenschlågers  og  Bag- 
gesens forste  Udenlandsreise!  Forfatteren  af  »Komiske  For- 
tællinger« drog  første  Gang  ud  i  den  vide  Verden  i  den 
nyere  Histories  mest  epokegjorende  Aar,  da  den  store  franske 
Revolution  begyndte  sin  forfærdelige  Opgjorelse  med  For- 
tiden. Forfatteren  af  »Aladdin«  drog  afsted,  da  vort  Aar- 
hundredes  kolossale  Heros  havde  betvunget  Revolutionen  og 
svunget  sig  op  paa  Keiserthronen :  Korsikaneren  ilede,  seir- 
rig,  fra  Val  til  Val,  for  at  lære  den  gamle  Tids  lynslagne 
Magter  Mores.  Ligesaa  forskjellige  som  Tidspunkterne  vare 
ogsaa  de  to  reisende  Digter- Ungersvende.  Oehlenschlåger 
var  en  legemlig  og  aandelig  sund,  fremherskende  umiddelbar 
poetisk  Genius  med  et  hoist  ufuldkomment  Dannelses- 
Grundlag.  Baggesen  var  et  paa  mange  Maader  baade 
legemlig  og  aandelig  sygeligt  Barn  af  den  uroligt  gjærende 
Tid;  han  var  i  Besiddelse  af  soUdere  Kundskaber  og  større 
Betingelser  for  flersidig  Perfektibilitet,  men,  tildels  netop 
derfor,  ogsaa  udsat  for  at  sprede  sig  i  forskjellige  Retninger. 
Medens  Baggesen  soger  uroligt  om  i  Udlandet  —  selv  en 
Brud  henter  han  derfra  —  fordyber  Oehlenschlåger  sig 
næsten  udelukkende  i  det  gamle  Nordens  nye  poetiske 
Verden,  hvis  Kolumbus  han  var  bleven,  uden  i  nogen 
væsenlig  Grad  at  paavirkes  af  de  nye  Omgivelser. 

11. 

IViedens  Oehlenschlåger  færdedes  i  Udlandet,  var  Schack 
Staffeldt  fremtraadt  med  »Nye  Digte«,  der  udkom  1808 
i  Kiel,  hvor  Digteren  —  efter  en  kortvarig  Ansættelse  som 
Hofkavaler  hos  den  sindssvage  Hertug  af  Oldenborg  i  Pløen  — 
paa  denne  Tid  var  bleven  Kammerjunker  hos  Frederik  den 
sjettes  Gemalinde.  Samlingen  indeholdt  næsten  kun  hidtil 
utrykte  Digte  og  dediceredes  til  Kronprindsen.  I  en  Fortale 
værger  Staffeldt  sig,  »da  man  ved  flere  Domme  over  disse 
nye  Digtes  ældre  Søskende  har  taget  en  Synspunkt  udenfor 
Kunstens  Sfære  og  tillagt  dem  Tendens  til  Katholicisme«, 
idet  han  siger:  »Det  er  aabenbart,  hvorlunde  Katholicismen, 
selv  ikke  sjelden  tvertimod  Forstandslovene,  fortrinligen  er 
anlagt  paa  Virkninger  i  Fantasi  og  Hjerte«,  og  hævder,  at 
den  hellige  Antonius  og  Madonna  med  Kristusbarnet  blot 
ere  »Kunstformer  og  Symbolik«.  Er  det  ikke  ene  og  alene 
(udbryder  han)  Katholicismens  mod  Himlen  vendte  Side,  »den 
rene  religiøse  Aand  i  barnlig  Tro  og  haabfuld  Kesignation, 
der  leger  med  Helgenbilleder  og  blader  i  Legender«,  som 
fremstilles?  ikke  ene  og  alene  »denne  Alreligionens  Aand«, 
som  udtales  i  »katholsk  Billedsprog«  ?  Han  vedbliver  derpaa:- 
»Skal  den  ikonologiske  Kunst  forstumme  om  det  Hellige, 
fordi  den  ikonoklastiske  Forstand  har  gjort  Begrebet  til  en 
Gud?    Sandelig,    religiøse    saavelsom  politiske  Revolutioner 

gaae  i  denne  Tidsalder  ikke  ud  fra  Kunsten,  men  fra  Ideens 
uforsonlige  Fjende,  Forstanden,  hvis  haardnakkede  Antago- 
nisme protesterer  saa   længe  mod  Stat,  Kirke  og  Kunst, 
indtil  blot  det  gestaltløse  Begreb  og  det  sjælløse  Ord  bliver 
tilovers.«     Det  er  den  samme  Tendens  til  Katholicisme,  der 
med  mer  eller   mindre  Grund  vakte  Forargelse  hos  de  for 
Middelalderen  sværmende  tydske  Romantikere,  som  vor  Digter 
—  der  hos  os  i  en  ganske  anden  Grad  end  Oehlenschlåger 
repræsenterer    Romantiken    —    er    bleven    beskyldt    for   af 
"Ideens    uforsonlige  Fjende«,    den   nogterne,   ikonoklastiske 
Forstandighed.     Staffeldt  bemærker  saa:     »Hvad  en   anden, 
med    hin    noget    beslægtet  Anke  angaaer,    at    nemlig   flere 
Digte  ere  mystiske,   da  maa  Digteren  bekjende,   at  han  er 
forsvarsløs.     Han    kan    ikke    udtale    det  Uudtalelige,    ikke 
maale  det   Umaalehge,   ikke  begribe  det  Ubegribelige;   han 
skuer,  føler,  aner  og  stammer,   ikke  findende  nogen  anden 
Form  til  Anskuelse  og  Tilegnelse  af  det  Hellige  end  Mysti- 
cisme.«   Fortalen  ender:    »Nærværende  Digte  og  deres  æsthe- 
tiske  Værd  angaaende,  da  jønskes  samme  at  være  uafliængig 
af  al    forgængehg    Overenskommelse    saavel    i    Ti-   som    i 
Trediveaars  Smag.    De  kunne  staae  uden  den  og  falde  med 
den.    De  ville,  efter  hint  Platons  Udtryk,  leve  efter  Ideer 
og   tage    følgelig  af  sig  selv  deres  Plads,    bidragende  ikke 
blot  til  Mængden,  men  ogsaa  til  Mangfoldigheden  i  Fædre- 
landets skjønne  Literatur.« 

Man  kan  maaske  paa  et  Par  Steder  i  denne  Digtsamling 
blive  mindet  en  Smule  om  Oehlenschlåger.     Linierne: 

»Skjønhed  sig  i  lelle  Bølger 
om  hans  Heroslemmer  snoer, 
Ynde  blidt  med  Lilier  dølger 
Kraftens  senefulde  Spor« 

i  »Nattergalen  og  Natviolen «  erindre  saaledes  lidt  om  Scenen 

III.  5 

i  »Aladdin«,  hvor  »Styrke«  og  »Skjenhed«  komme  til  Lyk- 
kens Yndling  i  Badet,  og  »Styrke«  siger: 

»Hvor  min  lørre  Svamp  Dig  river,  svulme  dine  Muskler  frem«  — 

hvorpaa  »Skj enhed«  fortsætter: 

»Denne  Hyacinlh  uddanner,  runder  og  forbinder  dem«. 

Linien : 

»Kun  af  denne  Verden  er  dit  Rige« 

i  »Til  Helbredelsen«  minder  muligvis  om 

»Ei  af  denne  Verden  er  vorl  Rige« 

i  »Wiedevelt«.  Men  dette  er  enestaaende,  medens  Staf- 
feldts første  Digtsamling  i  en  ganske  anden  Grad  røbede 
Paavirkning  af  »Skaldernes  Adam«*).  Det  var  med  fuld 
Ret,  Forfatteren  af  »Digterløfte«  havde  gjort  gjældende: 

»Ei  fra   en  fremmed  Rod    spirer  min  Blomst  og  min  Frugt«  **). 

En  Række  eiendommelige  og  i  sin  Art  fortræifelige  Poesier 
give  »Nye  Digte«  det  ubestrideligste  Værd.  Som  saadanne 
kunne  særlig  fremhæves  »Roserne«  (en  Legende),  »Til  den 
natlige  Sangerinde«,  »Forvandlingerne«,  »Lina«  (en  meget 
omfangsrig  erotisk  Digtcyclus),  »Nattergalen  og  Natviolen«, 
»Aftenrøden«,  »Camoens«  (dramatiske  Scener),  »Lilien  og 
Dugdraaben«,  »Den  unge  Digters  Klage«,  »Trækfuglen«, 
»Sonetkrands«  (erotisk),  »Hymne  til  Vandet«,  »Elskovsbaa- 
let«,  »Til  de  Døde«,  »Den  Døende«,  »Vahls  Død«***).  Af 
de  her  nævnte  Digte  kaste  et  Par  mer  end  almindeligt  stærkt 
Lys  over  Staffeldts  poetiske  Personlighed.  »Trækfuglen«, 
som  er  dateret  Digterens  Fødselsdag  i  Slutningen  af  Marts 


*)  Se  dette  Værks  anden  Afdeling,  Side  110—116. 
**)  Sammesteds,  Side  140. 
*♦*)  »Vahls  Dødt  er  alt  omtalt  i  dette  Værks  anden  Afdeling,  Side  139. 

1805,   giver  saaledes   et  ypperligt  Billede  af  hans  Situation 
som  den  nye  liomantiks  Apostel  i  Danmark: 

Lokkede  ved  Solens  Smil 

komme  Fugleskarer. 

Een  forud  med  Længsels  II 

hen  i  Vinden  farer. 

Tøv,  Du  liden  Trækfugl,  tøv! 

mtet  Græs  og  intet  Løv 

sig  om  Sjølund  slynger. 

Sødtberust  af  Lysets  Gud, 
den  paa  Grenen  gynger 
og  med  spæde  Lyd  forud 
Vaar  og  Elskov  synger. 
Ved  den  underfulde  Sang 
brat  en  Martsviol  udsprang, 
saae  sin  Ven  og  døde. 

Men  da  Blomst  og  Gjensvar  ei 

rundt  dens  Toner  møde, 

og  den  korte  Middags  Mai 

hasligt  vil  udgløde, 

syg,  med  Vingen  hænger  den, 

og  mod  lunkne  Syden   hen 

lyder,  ak!  dens  Klage: 

»Over  Slette,  Bjerg  og  Sø 
fløi  min  Længsel  fage, 
derfor  maa  jeg  ensom  døe 
uden  Ven  og  Mage. 
Ak,  hvi  hasted  jeg  forud 
at  bebude  Blomsters  Gud 
og  de  feire  Dage !« 

5* 

»Den  unge  Digters  Klage«   begynder: 

»Lig  en  Drøm,  min  Foraarshlomst  er  svunden; 

Fruglen,  ak!   for  Tiden  falder  af; 

dybt  i  Afmagts  kvalme  Afgrund  bunden, 

gaaer  jeg  levende  ned  i  min  Grav; 

Døden  paa  mit  Liv  sin  Skygge  kaster, 

til  Forgængeise  mit  Væsen  haster.« 

Naturen  apostroferes : 

»Bort  fra  Verdens  Glimmer  jeg  mig  vendte 
og  mod  Meningen  jeg  Oprør  bød; 
kun  for  Dig  mit  unge  Hjerte  brændte, 
kun  fra  Dig  mit  bedre  Liv  udflød; 
henrykt  skued  jeg  fra  dine  Høie 
alle  Kunsters  Rige  for  mit  Øie. 

Hvad  mig  dengang  Musen  aabenbared, 
meldte  jeg  i  mangen  uvant  Sang; 
dog  min  Barm  det  Herligste  bevared, 
Talen  var  min  Genius  for  Irang. 
Kunde  jeg  med  Solens  Slraaler  male, 
i  Naturens  Symfonier  tale! 

At  jeg  ikke  fuldendt  kan  udtrykke, 
hvad  en  himmelsk  Røst  i  Barmen  sang, 
at  selv  ei  mit  elskte  Mesterstykke 
sig  til  Idealets  Høide  svang, 
at  min  Skabelse  fra  mig  vanslægter, 
denne  Kval  jeg  ei  at  tolke  mægter!« 

Det  hedder  derpaa: 

»Sandhed  kommer,   Tryllesløret  falder, 
længer  Drømmen  ei  beruser  mig ; 
myndig  Manddoms  hjerteløse  Alder 
kold  modstaaer,  hvad  Verden  kalder  Svig; 

og  med  Tiden  mine  Ungdomsdrømme, 
Vrag  af  mit  opløste  Liv,  liensvømme. 

»Digterkrandsen  skal  Du  engang  finde 
hist  i  Længslers  idealskc  Land; 
Borgerkrandsen  skal  Du  ogsaa  vinde, 
Himlens  Genius  og  Jordens  Mand; 
Kunsten  skal  din  lave  Færd  forskjønne, 
og  det  Skjønne  skal  det  Gode  lønne.« 

Sang  ei  saa  den  smigrende  Sirene, 
Haabet,  i  troskyldig  Ungdomstid? 
Salig  alt  jeg  drømte  at  forene 
det,  som  kun  omfavner  sig  i  Strid. 
Livets  Ender  jeg  at  knytte  proved 
og  min  Kraft  i  Seierskampe  øved. 

Men  for  vidt  og  bristende  udspændte 
sig  mit  Livs  for  kunstigt  spundne  Traad; 
lig  en  Alterild,  min  Aand  udbrændte, 
og  min  Marv  opløste  sig  i  Graed. 
Vid  og  glem  det  aldrig,   Dødelige! 
Ingen  saae  ustrallel  Skjønheds  Rige.« 

»Camoens«  er  ogsaa  et  gribende  Klageskrig  over  fsom  dot 
hedder  i  en  Anmærkning  til  Digtet)  »den  uforsonlige  Kon- 
flikt mellem  Genialitet  og  Verdenspraxis«,  som  Staffeldt  led 
saa  dybt  under.  Camoens,  »denne  ligesaa  ynk-  som  be- 
undringsværdige Digter«,  udbryder: 

»Forbandelse  ved  Digterkrandsen  klæber; 
den  farlig  er,   lig  Offerdyrets   Pryd; 
ei  nogen  Dødelig  ustraffet  stræber 
fra  Jordens  Barm  at  løfte  Liv  og  Fryd; 

lig  Verdens  Frelser,  han  hernede  slæber 
sit  eget  Kors;  og  skjøndt  i  henrykt  Lyd 
han  Lysets  Land  afmaler  og  bebuder, 
tilfalder  han  som  Offer  Mørkets  Guder.« 

Baggesen  har  udtalt  det  Samme,  stærkest  vel  i  sit  Brev  til 
Gjerlew  1806,  hvori  det  hedder:  »Den  sande  Digters  Lod 
overalt  og  i  enhver  Tidsalder,  den  barbariske  undtagen,  er 
offentlig  Foragt.  Det  gaaer  denne  Guds  Søn  som  alle  Guds 
Sønner,  der  nedstige  fra  Faderens  høire  Haand  og  paa  Jor- 
den tage  en  Tjeners  Skikkelse  paa,  for  at  forsone  Guddom- 
men med  Menneskeheden  —  o.  s.  v.«*)  Samme  Aar  som 
»)Camoens«  tryktes  i  »Nye  Digte«  var  Oehlenschlåger  syssel- 
sat med  Correggio,  der  ligeledes  klager: 

»Ja,  jeg  vil  laale  Haanen,  som  det  Godes 
Forbilled  her  i  Verden  taalte  den; 
thi  hvo,  som  her  paa  denne  dunkle  Jord 
vil  virke  for  det  Høieste,  det  Bedste, 
maa  som  en  Martyr  laale  Spot  i  Nøden, 
hans  sande  Liv  begynder  efter  Døden.«**) 

»Forvandlingerne«,  hvori  Staffeldt  pantheistisk  hæver  sig  fra 
Stenverdenen  gjennem  Plante-  og  Dyrelivet  til  Mennesket 
med  dets  høie  Idealer,  er  en  karakteristisk  Repræsentant 
for  den  hos  vor  Digter  saa  fremherskende,  af  Naturfilosofien 
stærkt  paavirkede  Produktionsart.  Af  ikke  ovenfor  nævnte 
Digte  skulle  vi  kun  dvæle  ved  enkelte,  der  frembyde  særlig 
biografisk  Interesse.     »Til  en  ung  Digter«  begynder: 

»Hvi  sørger  Du,  at  ikkun  Faa 
med  hellig-henrykt  Taushed  lytte, 


*)  Se  dette  Værks  anden  Afdeling,  Side  246. 
**)  »Correggio«,  fjerde  Handling. 

naar  ædle  Skjalde  Strengen  slaae 
og  —  mens  i  Billed  og  i  Mylhe 
de  længes,  mindes,  haabe,  spaae   — 
del  lave  Liv  i  Jordens  Hytte 
med  Stjerneborgens  Pragt  ombylte. 

Hvi  sørger  Du,  at  Samlid  nægter 

at  kjende  Dig,  forskudte  Sønl 

og  al,  samtidig  kun  med  fjerne  Fremtids  Slægter. 

hos  dem  Du  finder  en  for  sildig  Løn? 

Forglemmer  Du  da  selv,  Ulykkelige! 

al  denne  Verden  ikke  er  dit  Rige, 

og  at  Du  Æolsharpen  er,  hvorpaa 

sig  Verdensaanden  fuldt  udtoner, 

al  derfor  Du  til  Lidelser  skal  gaae. 

Du  Tidens  haanede  Forsoner!« 

Digtet  ender  med  stolt  Selvfx)lelse : 

»Kjendt  eller  ukjendt,  Verden  mig  forglemme  — 

min  Poesi  er  evig  som  jeg  selv. 

I  andre  Verdner  den  oprinder 

og  er  el  Stjerneglimt  i  Tidens  bølgende  Elv: 

del  glimler  end,  naar  Elv  og  Bølge  svinder!« 

I  »Det  høiere  Liv«  hedder  det  betegnende: 

»Dybt  i  dit  bundløse  Selvs  til  Tempel  indviede  Dybde 
risler  del  evige  Liv  klart  og  oprindeligt  frem; 
der  er  den  høiesie  Fryd,  der  Gudernes  salige  Arne, 
der  del  forjættede  Land  —  ikke  bag  Stjernerne  hist!« 

•>Det  Ene«  forherliger  Ideen,   Havet,   hvori  alt  Enkelt  kun 
er  en  Draabe: 

» —  Hvis  Ideen  udfolder  dit  dybe,  betydende  Levnet, 
da  er  udødelig  Du,  Gud  er  i  Dig,  Du  i  Gud.« 


72 

»Tiderne«  priser  Hellas  og  den  romantiske  Middelalder,  om 

hvilken  Sidste  det  hedder: 

»Dit  stjernefulde,  billedrige  Mørke, 

da  Vemods  søde   Graaddug  turde  rinde  — 

hvor  skjønt  mod  Eftertidens  klare  Tørke!« 

»Jomfruen  og  Guden«  er  en  Ballade  i  samme  Versemaal 
og  lignende  Aand  som  Goethes  udødelige  Mesterværk  »Die 
Braut  von  Corinth«*).  Neoplatonisme  gjor  sig  stærkt 
gjældende  strax  i  Bogens  første  Digt,  »Aanden  og  Sjælen«. 
I  »Til  min  Søster«  udbryder  Digteren: 

»Kun  tvende  Gange  Skjebnen  smiled, 
kun  tvende  Gange  takkede  jeg  den: 
da  jeg  til  Leinens  Bredder  iled, 
og  da  jeg  henrykt  saae  Hesperien!**) 

Mit  Held  var  kun  i  fjerne  Egne  — 
o,  aldrig,  aldrig  jeg  dem  glemme  kan! 
Jeg  lykkelig  var  allevegne, 
kun  ikke  i  mit  elskte  Fødeland. 

O,  gid  den  Lod,   som  jeg  forgjæves 
og  længe  efterstræbte,  vorde  din: 
En  Barm,   som  af  Tilfredshed  hæves, 
og  varigt  Havblik  i  det  jævne  Sind ! « 

Digtsamlingen  ender  med  et  halvt  Hundrede  Sonetter,  der 
(som  det  hedder  i  en  Anmærkning)  for  største  Delen  skylde 
Reisetiden  deres  Tilblivelse.  De  ere  som  oftest  unegtelig 
baade  tanke-  og  fantasirige,  men  kæmpe  kmi  altfor  tidt, 
endnu  mere  end  den  øvrige  Staffeldtske  Poesi,  haardt  baade 


*)  »Fossen«  er    i    samme    urimede,    frie  Versemaal    som  »Mahomets 
Gesang«  af  Goethe  og  minder  ogsaa  ellers  lidt  om  dette  Digt. 
**)  1791   drog  Staffeldt  til  Universitetet  i  Gottingen   og   faa  Aar  efter 
til  Italien  (se  dette  Værks  anden  Afdeling  Side  93  og  97). 

med  Stof  og  Form.     I  den  sidste  af  dem,    »Springvandet«, 
hedder  det  betegnende  i  denne  Henseende: 

»Længe  saa  i   Ivungen  Leg  fremspilled 

af  Sonettens  trange  Rør  min  Sang 

og  som  Neg  og  Blomst  forkunsllet  sprang.« 

Hvad  Sprogformen  angaaer,  tænkte  Staffeldt  vel  med  Goethe: 
»Der  geistreiche  Mensch  knetet  seinen  Wortstoff  ohne  sich  zu 
bekiimmern  aus  was  fiir  Elementcn  er  bestehe;  der  geistlose 
hat  gut  rein  sprechen,  da  er  Nichts  zu  sagen  hat«.  Forst 
1811  recenseredes  i  »Dansk  Literatur-Tidende«  denne  Staf- 
feldts anden  —  og  sidste  Digtsamling,  som  det  var  at 
vente,  uden  dybere  Forstaaelse  af  en  Poesi,  der  (for  at 
bruge  Evalds  Ord. i  Oden  »Til  Sjælen«)  opsvinger  sig, 
» —  —  —  —  —  vild,  utrættet, 
høit,  som  en  springende  Hval  mod  Solen«. 

Staffeldt  —  hvis  uforlignelige  Lyrik  vistnok  overgaaer  enhver 
tydsk  Romantikers  —  slutter  sig  paa  mange  Maader  baade 
i  Aandsretning  og  Livsskjebne  til  Aarhundredets  ikke  faa 
poetiske  Martyrer,  Shelley,  Keats,  Holderlin,  Stagnelius, 
Vitalis  0.  s.  v.  Hvad  har  han  ikke  stridt  og  lidt!  Ingen 
dansk  Digter  kan  maale  sig  med  ham  i  Kamp  og  Kval, 
ikke  engang  Evald. 

J.  L.  Heiberg  har  1843  i  »Intelligensblade«  skrevet  en 
interessant  Afhandling  om  »lyrisk  Poesi«,  hvori  der  findes 
flere  aandfulde  Bemærkninger  om  vor  Digter.  »Staffeldt« 
—  hedder  det  deri  —  »er  Evalds  egenlige  Efterfølger  og 
Fortsætter,  thi  det  Universelle  i  hans  Lyrik  er  ligeledes 
opfyldt  med  en  eneste  væsenlig  Substans,  men  som  har  en 
langt  større  Rigdom  og  Fylde  end  den  Evaldske.  Hans  Idee 
kan  derfor  ikke  bestemmes  som  Religion,  men  som  Noget, 
der  idetmindste  i  poetisk  og  lyrisk  Henseende  er  mer  end 
Rehgion,    medens  det  tilUge  indbefatter  denne.    Man  kan 

sige,  at  vor  lyriske  Poesi,  som  hos  Evald  aabenbarede  sig  i 
sin  første,  umiddelbare  Absoluthed,  fordi  den  hos  ham  var 
absolut  Begyndelse,  men  som  derpaa  hos  Baggesen  gjennem- 
gik  Keflexionens  og  Skepticismens  Skærsild,  vendte  hos 
Staffeldt  igjen  tilbage  til  sit  absolute  Udspring,  men  beriget 
med  de  Resultater,  som  den  havde  vundet  paa  sin  Gjen- 
nemgang.  Staffeldt  var  den  første  danske  Digter,  som  var 
saa  lykkelig  at  kunne  besidde  en  Filosofi,  naturligvis  i  den 
Betydning,  man  kan  forlange  det  af  en  Digter.  Den  Schel- 
lingske  Naturfilosofi  tjente  ham,  ligesom  den  begyndende 
Oehlenschlåger,  til  at  klare  hans  Bevidsthed  og  forsyne  den 
med  nyt  Stof;  og  hvor  alvorlig  han  mente  det  dermed,  ses 
deraf,  at  han  ikke,  som  Oehlenschlåger,  opgav  Filosofien 
paa  sin  følgende  Bane,  men  lige  til  sin  sidste  Tid  tilegnede 
sig  den  i  stedse  inderligere  Forening.  —  —  —  Ubetinget 
maa  man  erklære  Staffeldt  for  Danmarks  største  Lyriker; 
ja  selv  udenfor  Danmark,  hvo  vil  gjøre  ham  Rangen 
stridig?«*) 


*)  »Prosaiske  Skrifter«,  1861,  IV,  436.  —  Ligeoverfor  denne  sande 
Vurdering  af  en  af  vore  herligste  Digtere  gjør  det  et  overvældende 
komisk  Indtryk,  at  Hr.  Flor  i  sin  »Haandbog  i  den  danske  Litera- 
tur«,  der  har  oplevet  ikke  faa  Oplag,  stadigt  exkluderer  Staffeldt 
—  som  i  den  Henseende  deler  Skjebne  med  Poul  Møller  og  Carl 
Bagger  — ,  medens  Ploug  repræsenteres  af  sex  Digte,  ja  Frederik 
Barfod  figurerer  blandt  vore  •  literære  Anførere«. 

IVledens  Staffeldts  Stjerne,  næsten  ubemærket,  dalede,  for- 
dunklet af  morke  Skyer,  havde  en  ny  med  et  forunderligt 
Straaleskjær  hævet  sig  paa  vor  Himmel:  N.  F.  S.  Grundt- 
vig. Som  Huslærer  paa  Langeland  var  hin  mærkelige 
theologiske  Kandidat  alt  optraadt  i  Literaturen  med  betyd- 
ningsfulde Produktioner.  Vi  skul'e  her  dvæle  noget  ved  et 
af  disse  første  Arbeider,  upaatvivlelig  det  betydningsfuldeste, 
den  store  Afhandling  »Om  Religion  og  Liturgi«,  der  tryktes 
Februar  1807  i  »Theologisk  Maanedsskrift«  —  det  er  jo  af 
Interesse  at  forfølge  den  mægtige  Flod  op  til  dens  Kilde. 
Afliandlingen  har  til  Motto  Schillers  Ord:  »Unter  der  Htille 
aller  Religionen  liegt  die  Religion  selbst«,  og  soger,  idet 
den^ fremhæver  »den  store  Revolution,  Menneskenes  Begreber 
ere  undergangne  i  de  sidste  ti  Aar«,  først  »at  føre  Livet 
og  dets  Problem  frem  for  Beskuelsen«.  Det  hedder  poetisk, 
mindende  om  Fætteren  Steffens'  fantasifulde  Udtryksmaade: 
»Vi  leve  i  en  Dal,  begrændset  af  et  uoverskueligt  bølgende 
Hav.  Vakte  ved  Traditionen  og  drevne  af  en  uforklarlig 
Tvang,  ane  vi  dunkelt,  at  paa  hin  Side  Havet  maa  være  et 
Land  med  skjønnere  Væxter  og  renere  Luft  —  vort  op- 
rindelige Hjem.  Uvilkaarlig  stirre  vi  did,  uvilkaarlig  stræbe 
vi  i  vore  Aandedrag  at  opfange  Luften,  der  synes  at 
strømme  ud  fra  hint  Ubekjendte.     Herved  blive  de  staaende, 

som ,  berusetlc  af  Dalens  Druer  eller  lænkede  til  denne  Jord, 
ei  kunne  skue  dens  Ophør.  Herved  bleve  vi  maaske  alle 
staacndc,  dersom  Havets  Bølger  ei  efterhaanden  opslugte 
os;  men  nu  kunne  vi  ei  længere  være  tilfredse  med  den 
ubestemte  Anen.  Vi  forlange  Vished.  Selv  tor  vi  ikke 
vove  os  bort,  da  vi  maa  gaae  under  ved  Forsøget  og  dog 
ei  vide,  om  det  er  os  tilladt  at  forlade  Dalen;  men  tvende 
Sendebud  have  vi,  Poesien  og  Filosofien,  og  paa  dem  bygge 
vi  vort  Haab.  Poesien  svinger  sig  ud  over  Havet  og  taber 
sig  mellem  Skyerne.  Kun  stundom  skimte  vi  den  i  det 
Fjerne,  og,  vor  Stirren  uagtet,  ville  vi  dog  aldrig  opdage 
Andet,  end  at  den  er  omgivet  af  en  forbifarende  Glands, 
som  vi  ane  at  være  Virkning  af  den  skjønnere  Sols  Straaler, 
vi  sætte  i  det  Ubekjendte.  Filosofiens  Vei  er  en  anden. 
Først  gjennemsøger  den  Dalen  noie  og  følger  den  i  alle 
dens  Bugter,  for,  om  muligt,  der  at  finde  Stedet,  hvorfra 
hin  Anelse  udstrømmede,  men  drives  efter  spildt  Møie  af 
Nødvendigheden  til  at  slutte,  den  dog  maa  være  kommet 
over  Havet.  Med  største  Omhyggelighed  udruster  den  sit 
Skib  til  Fart  over  Dybet,  men  kommer  neppe  et  Stenkast 
fra  Landet,  før  den  standses  af  de  skyhøie,  rullende  Bølger. 
Enten  maa  den  hæve  sig  over  dem  og  blive  Poesi  eller 
ankre,  udsat  for  de  stormende  Vinde,  eller  den,  træt  af 
forgjæves  Kamp,  maa  vende  tilbage,  byde  os  betragte  Dalen 
som  vort  Hjem  og  nøies  med  at  give  Regler  for  den  be- 
kvemmeste Gang  paa  den  bugtende  Vei ,  der  fører  til  Havet. 
Enten  maa  vi  nu  atter  tye  tilbage  til  hin  Anelse,  Filoso- 
fien i  det  Høieste  kun  gjorde  bestemtere,  eller  erkjende  vor 
Trang  til  Belærelse  fra  hin  Side  Havet.«  Man  ser,  at 
Grundtvig  ikke,  som  Oehlenschlåger,  kan  slaae  sig  til  Ro 
med  Poesiens  skjønne  Skin  og  ikke  heller,  som  Baggesen, 
venter  Noget  af  de  Vises  Sten,  men  søger  Frelsen  i  det 
Hinsidige.     »Poesien«,   siger  han,    »veed  vel  at  konstruere 

en  høiere  Tilværelse  af  de  mest  glandsfulde  Træk,  hvori 
Mennesket  meblikkelig  bevæger  sig  med  berusende  Vellyst, 
men  den  kan  ikke  skjænke  noget  varigt  Liv  i  samme  og  ei 
tillægge  Existensen  en  egen  Værdi,  som  indesluttende  Be- 
tingelsen for  en  hoiere  Væren.  Er  nu  dens  Tendens  at 
udrive  Mennesket  af  Tilværelsen,  kan  den  ei  heller  løse 
dennes  Gaader,  der  tvertimod  træde  stærkere  frem,  jo  nær- 
mere den  kommer  sit  Maal.  Filosofien  kan  lede  Mennesket 
til  Bevidsthed  om  Tilværelsens  Strid  og  saaledes  med  Be- 
stemthed fremsætte  det  høieste  Problem.  Den  kan  motivere 
sin  Paastand,  at  dets  Løsning  enten  maa  være  umulig  eller 
føre  ud  over  Tilværelsen;  men  selv  at  løse  det  formaaer 
den  ikke.  Enhver  vil  finde,  at  baade  Fichtes  og  Schillers 
og  Schellings  Forsøg,  ved  deres  umiskj endelige  Præg  af 
overordenligt  Geni,  ere  mislykkede;  og  herfra  er  kun  et 
lidet  Skridt  til  at  indse,  hvorfor,  og  at  de  nødvendigen 
maatte  mislykkes.  Schelling  er  uden  Tvivl  den  blandt  de 
nyere  Filosofer,  der  værdigst  karakteriserede  det  Evige  og 
mest  konsekvent  udledte  Existensens  Strid  derfra  som  blot 
tilsyneladende;  men  hvad  hjælper  den  strengeste  Konsekvens, 
naar  det  første  Led  svæver  i  Luften,  saa  vi  ei  uden  Poesi 
kunne  nærme  os  det.  Under  Schellings  Haand  fremstod  en 
herlig  ny  Skabelse,  men  just  derfor  manglede  Sluttelsen  til 
den  nærværende.  Antagelse  af  det  Evige  fristes  vi ,  forledte 
af  vor  Trang,  let  til  at  frakjende  Navnet  Hypothes;  men 
den  bliver  det  ikke  mindre,  fordi  den  vises  os  som  nød- 
vendig, naar  Filosofien  skal  kunne  udsige  noget  Oplysende 
om  Gaaden.  Kunne  vi  ikke  knytte  Tilværelsens  høieste  Led 
til  det  Evige,  da  maa  Kundskaben  om  deres  gjensidige 
Forhold  nødvendig  komme  ovenfra,  eller  vi  maa  undvære 
den.  Det  Sidste  kunne  vi  ikke,  naar  vi  hævede  os  over 
Dyriskheden  og  føle  hin  Trang,  der  gaaer  ud  over  det 
Endelige,    og  vi   maa  da  inderligen  hige  efter  det  Første.« 

Efter  saaledes  at  have  besvaret  Spørgsmaalet :    »Trænge   vi 
til    Religion?«    gaaer    han    over    til    at    sparge:    »Hvad    er 
Religion?«     »Svaret«,   mener  han,    »maa  søges  i  Historien, 
der  afslører  under  sin  rolige  Gang  det  Høieste  og  Dybeste«; 
og   det    lyder:    »Det  Endeliges   Samfund    med    det  Evige«. 
Det  hedder  saa:  »De  gamle  Religioner  vare  alle  Poesi«;  og 
der  siges:  »Ville  vi  finde  livfulde  Spor  af  Poesien  som  Stræ- 
ben mod  Religion,  maa  vi  vende  øiet  hoit  imod  Nord  og  kaste 
et  indtrængende  Blik  paa  Asalærens  dybere  Grund.    Her  finde 
vi,    hvad  vi   i   de   andre  Nationers  Gudelære   —  Jødernes 
kun  for  en  Del  undtagen  —  forgjæves  søge,   Erkjendelse  af 
Poesiens  Afmagt  til  i  Livet  at  gjengive  Tilværelsen  sit  tabte 
Samfund   med   det  Evige.     Grækerne  troede  at  kunne  ved 
Poesi  tilbagevinde  Religionen  i  Livet  og  maatte  derfor  anse 
Døden  som  Ende  paa  Samfundet  med    det  Evige.     Derfor 
bevæge  sig  kun  kraftløse  Skygger  i  det  mørke  Erebos,  Døden 
er  kun  et  mat  Efterskin  af  Livet.    Nordboen  ansaae  Livet 
for  en  Skilsmisse  fra  det  Evige,  der  kun  burde  benyttes  til 
at   berede  sig  Plads   paa  Valhals  Bænke.    Tilstanden  efter 
Døden  er  da  ikke  Livets  Efterskin,   men   dets  Potensering. 
Derfor  træde  Einherierne  kraftfulde  frem;  men  endnu  ere  de 
ikke   forenede   med    det  Evige,    de    have   ikke    tilintetgjort 
Døden,  skjøndt  de  have  overvundet  den.    Dog  Maalet  maa 
naaes;    og  derfor  ere  Valhals  Kampe   kun  Forbilleder  paa 
den  store  i   Ragnaroke,    da   Guderne   selv  skulle  falde   og 
give   Plads    for   det    identisk   Evige.    Først   da   skulde    en 
skjønnere  og  herligere  Sol  beskinne  den  gjenfødte  Jord,   og 
Heltene  leve  i  uadskilleligt  Samfund  med  Alfaudr  i  Gimle.« 
Der  vedblives:    »Dog,  hvor  ugjerne  vi  end  skilles  fra  gamle 
Nordens  hellige  Myther,    der  i   sig  selv   skjule   det  herlige 
Lys,    der  berettiger  dem  til  Navnet:    Religionens  Morgen- 
røde,  maa  vi  vende  Øiet  hen  paa  den  gyldne  Sol,   der  alt 
frembryder  i  østen,    og  hvis  Straaler  ogsaa  engang  skulle 

opvarme  det  kolde  Norden«.  Jesu  Religion  er  »det  Endeliges 
Forsoning  med  det  Evige«.  Det  hedder  saa:  »For  at  for- 
tjene dette  Navn  maa  den  lose  Tilværelsens  Gaade;  og  den 
gjør  det  ved  at  vise,  hvad  hidtil  Ingen  kunde,  at  Poesiens 
og  Filosofiens  Identitet  kan,  knyttet  til  det  Evige,  være 
Religionens  Repræsentant  i  det  Endelige«.  Senere  siges 
der:  »Da  Jesu  Lære  forkynder  sig  som  Poesiens  og  Filoso- 
fiens givne  Identitet,  maa  den  nødvendig  være  et  My- 
sterium; og  alle  de,  der,  forledede  af  dens  Bestanddele,  ei 
antage  den  derfor,  maa  fare  vild.  En  Følge  deraf  var,  at 
man  troede  at  kunne  reducere  den  snart  til  Poesi,  snart  til 
Filosofi.  Med  Poesien  forvexledes  den  saaledes  i  Katholi- 
cismens  betydningsfuldere  Periode.  En  lignende  Forvexling 
synes  Tidernes  Tegn  atter  at  bebude;  men  med  alt  sit 
Glimrende  er  den  langt  fra  at  være  ønskværdig.  For  Poeten 
har  Tilværelsen  tabt  sin  Interesse  og  derved  sin  Vigtighed. 
Med  Inderlighed  slutter  han  sig  til  Religionens  poetiske 
Del,  men  taber  sig  just  derved  saa  let  i  uvirksom  Be- 
skuelse; og  naar  han  tvinges  til  at  tage  Del  i  Tilværelsen, 
synes  han  ukjendt  med  Morallovens  Skranker.  Denne  Tro, 
der  ikke  er  væsenlig  forskjellig  fra  Grækernes,  støtter  sig 
paa  en  aabenbar  Illusion;  men  Intet  uden  denne  Tro  kan 
skabe  Digteren.  Vores  Pligt  er  det  derimod  ei  at  lade  os 
forlede  af  ham  til  at  bortbytte  vores  til  det  Evige  ved 
Jesum  fast  knyttede  Tilværelse  med  den  vel  mere  glands- 
fulde,  men  bedragende  og  hastig  bortilende,  han  tilbyder, 
øieblikkelig  kunne  vi  følge  ham  og  nyde  en  Forsmag  paa 
Himmelens  Salighed;  men  ved  i  Livet  at  ville  holde  den 
fast  gjøre  vi  os  uværdige  til  den.  Saare  træffende  karak- 
teriserede Goethe  Menneskets  Bestræbelse:  ved  Poesi  at  hæve 
sig  til  det  Evige,  da  han  kvad: 

»Hebl  er  sich  aufwarts 

und  beriihrt 

mit  dem  Scheilel  die  Sierne, 
nirgends  haflen  dann 
die  unsichern  Sohlen, 
und  mil  ihm  spiclen 
Wolken  und  Winde.«*) 

I  de  sidst  forløbne  Tider  søgte  man  at  reducere  Jesu  Re- 
ligion til  Filosofi;  men,  uagtet  vi  heller  ikke  paa  nogen 
Maade  ville  miskjende  Hensigten  heraf,  kunne  vi  dog 
ingenlunde  bifalde  disse  Forsøg  eller  ønske  dem  fortsatte.« 
Det  hedder:  »Ogsaa  vi  stræbte  engang  at  dele  Menneskets 
glimrende  Triumf,  vi  berusedes  af  Haabet:  at  kunne  staae 
som  frit  Fornuftvæsen  paa  den  faste  Jord  og  kun  sparsomt 
tildele  vore  svagere  Brødre  Himmelens  Trøst,  indtil  deres 
øie  blev  klart  som  vores.  Men  snart  gyste  vi  for  den 
nøgne  Benrad,  der  stod  for  os  uden  Kraft  og  Marv.  Liv 
og  Varme  forlod  os,  og  hurtig  maatte  vi  flygte  til  Poesiens 
Straalebarm,  for  der  atter  at  opglødes,  saa  vi  med  det 
indre  -Øie  kunde  skue  Jesu  Læres  høie  Sands.«**) 

I  November  1807  skriver  Grundtvig  fra  Langeland  i  et 
utrykt  Brev  til  Nyerup  (i  dennes  Brevsamling  paa  Univer- 
sitetsbibliotheket) :  "Efter  mer  end  tvende  Maaneders  Uvirk- 
somhed under  den  ulykkelige  Krig  vender  jeg  nu  tilbage  til 
mine  kjære  Sysler.  —  —  —  Jeg  havde  kun  Valget  mellem 
at  opgive  Haabet  om  et  nøiere  Kj ondskab  til  Nordens  Oldtid 


*)  »Grånzen  der  Menschheit«  (oversat  af  Oehlenschlåger  i  Poulsens 
Nytaarsgave  for  1804). 
**)  Den  diametral  modsatte  Livsanskuelse  fremsættes  af  Vischer 
(»Aesthetik«,  I,  21—31),  der  i  en  interessant  Udvikling  søger  at  vise, 
at  Religionen  er  det  'første,  mest  umiddelbare  Trin,  »Aandens 
stofagtige  Urform«,  medens  Mennesket  hæver  sig  til  større  Frihed 
gjennem  det  Skjønne  og  Kunsten  og  naaer  sit  Høieste  i  Filoso- 
fiens Tankeverden. 

og  at  rive  mig  løs  fra  min  nuværende  Stilling.  Drevet  af 
en  indvortes  Tvang,  har  jeg  valgt  det  Sidste,  og  ved  Vin- 
terens Ende  kommer  jeg  til  Hovedstaden.  Er  det  mig 
muligt  at  subsistere  der,  agter  jeg  i  nogle  Aar  at  nyde  den 
Lyksalighed,  som  følger  den  stigende  Indsigt.«  Og  i  Be- 
gyndelsen af  Januar  1 808  skriver  han  sammestedsfra  til  den 
Samme  i  et  ligeledes  utrykt  Brev:  »I  Baldur  hin  Gode, 
Kulminationspunktet  for  Oehlenschlågers  Asakløgt,  findes 
skjonne  Blik  i  det  Enkelte,  men  den  samme  totale  Forvir- 
ring i  det  Hele,  den  samme  Blanding  af  Gammelt  og  Nyt, 

der  hidtil  var  de  nordiske  Mythologers  Særkjende. 

Selv  sidder  jeg  midi  i  Grublingen  og  har  nylig  optaget  den 
under  Krigsbulderet  tabte  Traad.  Meget  er  endnu  aldeles 
mørkt  for  mig.«  Han  angiver  derpaa  vidtløftigt  den  Vei, 
som  han  troer  at  maatte  vandre  i  Asalærens  Labyrinth. 

I  Begyndelsen  af  1808  udgav  den  unge  theologiske  Kan- 
didat »Maskeradeballet  i  Dannemark  1808,  et  Syn«.  Dette 
mærkelige  lille  Arbeide  fra  Grundtvigs  gjærende  Vaartid,  hvori 
den  oldnordiske  Livsanskuelse  gik  Haand  i  Haand  med  den 
kristelige,  foranledigedes  ved  Kygtet  om  Hovedstadens  For- 
lystelser umiddelbart  efter  Bombardementet  og  ved  en  Maske- 
rade paa  Langeland,  hvor  Grundtvig  dengang  opholdt  sig*), 
og  er  »hver  ægte  Nordbo,  hver  Dannek\inde  broderlig  til- 
egnet«. Det  har  til  Motto  nogle  Linier  af  Havamaal  og 
skildrer,  hvorledes  »Skarer  af  alle  Stænder  samledes  i 
Dannemarks  Sørgetid,  i  dets  Lykkes  Vinter,  for  i  overgiven 
Spog  at  præge  deres  Glæde.  Enkelte  traadte  frem,  med 
Billedet  af  den  lidende,  den  blødende  Dana  i  Haand,  og 
stillede  det  for  de  Jublendes  -Øie.  Enkelte  Stemmer  løde: 
Skammer  Eder  dog.  Sønner  af  Nord,  skammer  Eder  dog 
ved  at  dandse  og  gøgle  paa  Bredden  af  Dannemarks  Grav! 


*)  Se  Grundtvigs  »Kvædlinger  eller  Smaakvad«,  1815,  Side  2. 
III-  6 

Dog  —  blind  og  dav  var  Skaren  for  Synet  og  Stemmen. 
Strengelegen  tonede  høit,  og  med  den  blandede  sig  i  rædsom 
lystige  Akkorder:  »Fryd  Dig  ved  Livet!«  Gulvet  dundrede 
under  de  Dandsende.  Men  se!  Lysenes  Lue  flød  over  i 
blaalige  Flammer,  raslende  aabnedes  Døren,  og  ind  traadte 
en  bleg,  skjælvende  Olding.  Et  Spyd  var  hans  Stav,  haardt 
havde  han  lænet  sig  til  det  paa  sin  tunge  Gang,  og  farvet 
var  det  af  hans  Blod.  Faa,  men  Trofaste  fulgte  ham,  med 
løftet  Sværd  i  den  stærke  Haand.  Fremmest  var  Danmarks 
Kongesøn  blandt  dem.  Tæt  vandrede  han  ved  Oldingens 
Side  og  bød  ham  hvile  sig  paa  den  kraftige  Arm.  Forvirret 
samledes  Skaren  trindt  Gubben,  paa  hvis  Bryst  stod  Danne- 
marks Navn  med  halv  udslettet  Skrift.«  Den  Gamle  reiser 
sig,  kæmpehøi,  og  skildrer,  hvorledes  han  stod 

» —  —   —  gjennem  Seklers  Aar 

i  Manddoms  fulde  Styrke, 

Kraft  var  min  Søn,   Blufærdighed 

min  fagre,  rene  Datler. 

Naar  Bølgen  slog  i   Syd  og  Vest 

mod  fjerne  Landes  Kyster, 

mit  Navn  den  bar,   og  Feighed  skjalv 

i  stolte  Marmorsale. 

Hovmodig  paa  sin  brede  Bænk, 

som  Havets  Dronning,  throner 

nu  Bretland ;  men  i  Jernet  spændt 

hun  ved  min  Fod  har  hvilet.« 

Han  fortæller  derpaa,  hvorledes  han  ældedes,  klager  over, 
at  det  er  hans  Børn, 

»som  se  mig  syg  og  springe  dog 

med  Lyst  i  Gøglerharamen,«    — 

Og  udbryder: 

»O,  reis  Dig  dog,    nedsjunkne,  faldne  Slægt, 
mod  Himlen  op  fra  Blødheds  fule  Leie!« 

Et  øieblik  stod  Skaren  som  grublende,  men  den  vilde  Fryd 
vendte  snart  fordoblet  tilbage.  »End  ravede  Gubben  en 
Stund,  støttet  af  sin  ædle  Ledsager  og  hans  mandige  F^Ige; 
men  —  Dødninguhret  slog  sit  tolvte  Slag,  og  livlos  ned- 
sank  den  Gamle  med  sine  tro  Sønner  blødende  trindt  sig. 
Stort  var  Faldet.  Salen  rystede  som  Blad  i  Storm,  og 
Skræk  udpustede  Livsaanden  af  de  Dandsende.  Gispende 
fore  de  til  Hel.  Lysskinnet  blaanede  end  mere.  Jorden 
gungrede  som  under  Kæmpefod,  og  ind  traadte  tvende 
Skarer  af  Nordens  gamle  Helte.  Hedningene  havde  sorte, 
men  de  Kristne  hvide,  med  Kors  udsmykkede  Brynier.«  I 
forskjellige  Kvad  vække  disse  saa  Mindet  om  de  Danske  i 
England  i  svundne  Dage.  »Baalet  tændtes  midt  i  Salen  og 
viedes  med  Korsets  og  Hammerens  Tegn  under  Korets  Kvad: 

Høie  Odin,  hvide  Krisl! 

slettet  ud  er  Eders  Tvist  — 

begge  Sønner   af  Alfader. 

Med  vort  Kors  og  med  vort  Sværd 

vies  Eder  Baalet  her  — 

Begge  elskle  I  vor  Fader. 

Tre  Gange  bares  den  Døde  paa  Skjolde  rundt  om  Baalet, 
og  Koret  kvad: 

Os  Guderne  sende 

at  hædre  dit  Lig. 

Til  Aske  vi  brænde, 

o  Elskede!   Dig. 

En  Høi  vi  skal  reise 

paa  smuldrede  Ben , 

og  paa  den  skal  kneise 

en  varslende  Sten 

af  Dødninge-Ben, 
af  Hormænds   Ben, 

6* 

af  Horkvinde-Ben, 
af  Niddinge-Ben. 

Liget   lagdes   paa  Baal.     Flammen    omsnoede    hele  Falget, 
og  Alt  forsvandt." 

I  den  ulige  Kamp  med  det  mægtige  England  var  den 
fyenske,  endnu  ikke  25aarige  Premierlieutenant  Peder  Ville- 
moes, der  alt  havde  udmærket  sig  paa  Kongedybet  Skær- 
torsdag 1801  i  Dysten  mod  Helten  fra  Abukir,  falden  mod 
engelsk  Overmagt  ombord  paa  vort  sidste  Linieskib  ved 
Sjællands  Odde  i  Marts  1808  —  og  Grundtvig  besang  ham 
i  Rahbeks  »Ny  danske  Tilskuer«  for  Mai  1808  i  et  Minde- 
digt, der  begynder: 

»Ved  Midnat  jeg  sad  i  min  enlige  Vraa, 

og  Nutiden  veg  fra  mit  sorgfulde  Øie. 

Ved  Stjernernes  Glimt  paa  det  hvælvede  Blaa 

da  Oldtiden  steg  fra  de  fædrene  Høie. 

Jeg  holdt  mig  saa  fast  ved  dens  kraftige  Arm, 

jeg  slynged  mig  tæt  til  dens  brændende  Barm, 

og  pludselig  standsed  den  rindende  Taare. 

Med  inderlig  Tillid  til  Asernes   Magt 

jeg  bad,  at  jeg  Hærfaders  Sal  maatle  skue; 

og  aaben  stod  Valhal   i  herlige  Pragt , 

bestraalet  af  Rinmalmens*)  skinnende  Lue. 

Som  naglet  til  Jord  var  min  skjælvende  Fod ; 

beruset,  henrykket  i  Salen  jeg  stod 

og  fæsted  mil  Blik  paa  de  salige  Helte. 

Dog  —   ikke  for  Støv  er  Einheriers  Fryd, 
til  bittreste  Sorg  blev  min  sværmende  Glæde. 
Det  gjalded.     Jeg  hørte  en  tordnende   Lyd 
fra  Odins  det  fjerne ,   ophøiede  Sæde. 


*)  Rinmalm  er  et  af  Guldets  gamle  Navne  i  Nord. 

Odin  bød  — 

høit  det  lød: 
»Gøndul*),  spænd  dit  Sværd  ved  Belte! 

Led  fra  Val 

til  min   Sal 
en  af  Nordens  djærve  Helle!« 

Høit  da  klang 

Gønduls  Sang: 
»Hid  fra  Nordhavs  røde  Bølge 

Ungersvend, 

Kampens  Ven 
brat  skal  Herjans  Norne**)  følge!« 


Et  Hynde  var  bredt  mellem  Nordby  og  Skram. 
Paa  Hjertet  da  faldt  det  saa  tungt:   del  er  ham, 
som  Kongedyb  vied  til   Bølgernes  Herre«    o.   s.  v. 

Det  er  jo  ganske,  som  Snorro  fortæller  om  Hakon  den 
gode:  »De  talede  saaledes  over  hans  Grav,  som  hedenske 
Mænds  Skik  var,  og  viste  ham  til  Valhal.  Eivind  Skalda- 
spilder  digtede  et  Kvæde  om  Hakons  Fald  og  om ,  hvor- 
ledes han  blev  favnet  i  Valhal: 

Gandul  og  Skagul 

sendte  Gautatyr***) 

at  kaare  blandt  Konger, 

hvo  Yngves  Ætling 

skulde  med  Odin  fare 

og  i  Valhal  være  o.   s.  v.«-f-) 

Medens  Krigen    med   England    fremkaldte  Mindedigtet 
om    Villemoes,     foranledigede    den    samtidige    Kamp    med 


*)  En  af  Valkyrierne 
**)  Valkyrierne   kaldtes  Herjans,   det  er  Odins,   Norner,   fordi   de   ud- 
førte hans  Villie. 
***)  Odin. 

f)  Norges  Konge- Sagaer,  oversatte  af  P.  A    Munch,  1859,  I.,  76. 

Sverrig    en    »Krigssang    for  Normænd«    af  Grundtvig,    der 

tryktes  i  »Ny  dansk  Tilskuer«  Juli  1808. 

I  Slutningen  af  1808  udgav  Grundtvig,   der  var  vendt 

tilbage  fra  Langeland  til  Kjabenhavn    og  (ligesom   St.  St. 

Blicher)     bleven    Alumnus     paa     Valkendorfs    Kollegium*), 

»Nordens  Mytologi    eller  Udsigt    over  Eddalærcn«.     Bogen 

bogynder  med  et  Tilegnelsesdigt  til  Pram,    som   Baggesen 

jo  ogsaa  havde  hyldet: 

»Naar  Solen  er  sjunken  fra  hvælvede  Bue 
med  ildige,  slraalende,   blændende  Glands; 
naar  Skinnet  aflt«ser  den  mægtige  Lue   — 
da  aabnes  for  henfarne  Tider  min  Sands. 
Naar  Drauger**)  omride  de  jævnede  Høie, 
da  aabnes ,  da  skuer ,   da  funkler  mit  Øie  — 
jeg  vandrer  blandt  Guder,  blandt  Helle  i  Nord. 

Jeg  skuer,  jeg  grubler,  jeg  stræber  at  tyde 
de  Syner,  jeg  ser  ved  det  natlige  Skin, 
al  tolke  de  underlig  gribende  Lyde, 
der  tone  saa  høit  i  den  susende  Vind. 
I  Nutiden  bundne,  med  Øiet  paa  Jorden, 
de  Høilærde  fandt,  at  hver  Tone  fra  Norden 
var  raa  og  barbarisk  og  sværmerisk  vild. 

Jeg  offrer  mit  Liv  og  min  Kraft  til  at  reise 
paa  Hedenolds  Gravhøi  en  talende  Sten, 
med  Runer  ombeltet,  saa  høit  den  skal  kneise 
paa  Valhals  Ruiner,  paa  Heltenes  Ben, 


*)  Et  Digt,  trykt  i  »Nyeste  Skilderi  af  KJøbenhavn«  i  Slutningen  af 
1808  ender: 

•  Axelstad,  maatte  jeg  da 
leve  i  pig  til  min  Død, 
knyttet  til  Oldtidens  Liv, 
fremmed  for  Nutidens  Død!« 

♦*)  Drauger  o:  Gjenfærd. 

om  Nornerne  unde  mig  Livet  al  friste, 

om  Odin  mig  lærer  de  Slave  at  riste, 

saa  dybt  dem  al  grave  med  Sands  og  med  Krafl.« 

I  en  Fortale  dvæler  han  saa  ved  »Asalæren,  der  i  fem 
store  Akter  udfolder  det  herligste  Seirsdraraa,  som  avledes 
og  kunde  avles  hos  en  dødelig  Digter«.  Der  siges:  »Evald 
digtede  sin  Balder,  og  en  dunkel  Anelse  af  Nordens  Her- 
lighed udtaler  sig  gjennem  Digtet;  men  Skjalden  stod  selv 
udenfor  den  Verden,  han  vilde  fremstille«.  Prams  »Stærk- 
odder« omtales;  og  en  heftig  Polemik  rettes  mod  »> de  Øvrige, 
som  høre  til  den  Periode,  da  Alle,  som  kunde  skrive  et 
rimet  eller  rimfrit  Vers  og  til  Nød  en  syngelig  Vise,  hilste 
sig  selv  og  hinanden  som  Digtere«,  hvoraf  Nogle  »forsynede 
sig  med  større  eller  mindre  Levninger  af  Gudenavne  og 
Fabelord«,  som  de  »udstrøede  i  Blinde«.  Om  Baggesen 
hedder  det:  »Baggesen,  som,  trods  alle  de  Hundeglam,  der 
senest  forfulgte  ham,  fordi  han  endelig  hævede  sig  til  en 
ham  værdig  Punkt,  og  trods  de  lumpne  Epigrammer,  hvori 
usle  Rimsmede,  som  hans  retfærdige  Svøbe  ramte,  søgte 
at  trække  ham  ned  til  sig*),  som,  trods  alt  Saadant,  stod 
og  staaer  som  en  Kæmpe  mellem  Dvergene,  var  for  meget 
Digter  til  at  ligne  Hine,  der  af  Eddas  Ord  sammenkludrede 
sig  Skamler,  paa  det  Folk  skulde  troe,  de  vare  store.  Og 
dog  (med  Bedrøvelse  erkjender  jeg  det)  maa  hans  Brøde 
mod  Nordens  Guder  næsten  agtes  større  end  Hines,  thi 
han  kunde  fornærme  og  gjorde  det  ved  at  behandle  Guderne 
som  sin  Eiendom,  behænge  dem  med  Narrekappen  og  stille 


*)  I  en  Anmærkning  hedder  det:  » Offentlig  bor  det  siges  til  Skjænd- 
sel  for  den  Nedrige,  som  det  rammer,  at  rimede  Grovheder  i 
epigrammatisk  Form  snige  sig  om  i  Mørket  og  søge  at  klæbe  sig 
paa  Baggesens,  vor  herlige  Digters  Navn«. 

dem  frem  til  Latter  for  Hoben*).«  Der  vedblives:  »Saa- 
ledes  stode  vore  Fædres  Guder  vanærede  og  spottede,  med 
affaldne  Kroner  og  brækkede  Sceptre,  indtil  Skjalden  Adam 
Oehlenschlager  vovede  at  oplede  dem  der,  hvor  de  stande  i 
en  Glands,  ingen  Skygge  kan  fordunkle  og  intet  Slør  be- 
dække for  Digterens  øie.  Vel  søgte  han  dem  stundom 
der,  hvor  kun  deres  Gjenfærd  vare;  vel  iførte  han  dem 
stundom  et  Purpur,  sprængt  med  Sydens  Guld,  som  hans 
egen  kunstige  Haand  virkede,  fordi  han,  ilende,  ei  saae 
deres  eget  —  men  hvad  han  ikke  hidtil  saae,  vil  han  sik- 
kert engang  se,  thi  han  kan;  og  skete  det  end  ikke,  vilde 
dog  den  Pris  evig  tilhøre  ham:  at  have  været  den  Første, 
der  atter  begeistrede  Norden  for  sine  gamle  Guder  og  iførte 
dem  en  Dragt,  der  forkyndte  deres  Høihed.  Enhver,  som 
lik  ^ie  for  det  stærke,  underfulde  Spil  i  Vaulunds  Kvad, 
som  fulgte  Thor  til  Jotunheim,  som  gjennemskuede  Hakon 
i  Kraftens  Øieblikke  og  lyttede  til  Audens  dybe  Toner, 
som  vovede  at  se  Spydet  hærdes  til  Hødur  og  at  høre 
Mørkalfers  knusende  Kor  —  han  saae  Glimt  og  hørte  Lyde, 
som  han  aldrig  glemmer.«  Det  hedder  videre:  »Virkelig 
frembrød  ogsaa,  da  Oehlenschlågers  Harpe  klang,  i  de  mere 
Udvikledes  Barm  en  inderlig  Længsel  efter  at  kjende  Nor- 
dens Guder,  og  Vaabengnyet  kunde  ikke  dæmpe,  men  for- 
doblede den  snarere,  som  en  udvortes  Gjenlyd  fra  de 
svundne  Tider,  som  Stridsskøguls  høie  Stemme,  der  kalder 
Helte  til  Valhal«.  Om  sig  selv  siger  han:  »Det  er  kun 
bogstavelig  Sandhed,  at  jeg  fra  min  Barndoms  Dage  ei 
erindrer  nogen  mere  levende  Smerte  end  den,  jeg  følte  ved 
at  læse  hos  Hvitfeld,  at  vi  Intet  vidste  om  de  gamle  Guder. 
Det  var,  som  om  jeg  paa  een  Gang  gjennemrystedes  af  Anel- 
sen om  deres  Herlighe^i  og  af  Spaadommen:    at  deres  Liv 


♦)  Hentydning  til  den  komiske  Fortælling  »Poesiens  Oprindelse«. 

skulde  i  sin  Tid  vorde  Betingelsen  for  mit.  Aarene  hen- 
runde; men  mellem  de  mest  fremmede  Sysler,  i  Skolestovet 
og  de  akademiske  Ledebaand  kunde  jeg  dog  aldrig  glemme 
de  underlige  Toner,  der  gjennem  Thors  og  Odins  Navne 
havde  saa  tidlig  fæstet  sig  i  Sjælens  øre.  Hisset  hørte  jeg 
med  inderlig  Glæde  Suhm  fortælle  de  mange  Sagn  om 
Nordens  Guder,  og  her  greb  mig  en  Vennehaand,  som  ledte 
mig  hen  til  de  vise  Oldinge  Snorro  og  Saxo,  i  hvis  Spor 
jeg  da  henvandrede  mod  Eddas  mystiske  Skov.  Paa  under- 
lige Stier  førte  Nornerne  mig  ind  i  den;  og  i  de  senest 
svundne  Aar  var  gamle  Nord  med  sine  Guder  og  Helte  den 
Verden,  hvori  jeg  næsten  udelukkende  bevægede  mig.  At 
fremstille,  hvad  jeg  saae,  som  jeg  saae  det,  skal  være  mit 
Livs  Syssel;  at  oplade  den  mythiske  Verden  for  mine 
Landsmænd  og  vidne  om,  hvad  jeg  har  set,  er  denne  Gang 
mit  øiemed.«  Den  lille  Bog  har  et  Motto  af  Grundtvigs  Af- 
handling »om  Asalæren«  fra  det  foregaaende  Aar,  hvori  det 
hedder:  »Gjerne  rækker  Nordboen  Prisen  til  Grækeren,  naar 
der  spørges  om  Figurernes  Bestemthed  og  det  udvortes 
Smykke;  men  er  Talen  om  indvortes  Kraft  og  høieste  Be- 
tydning, da  peger  Nordboen  rohg  paa  Ragnaroke,  og  Græ- 
keren maa  tie«.  —  Trods  alle  Misgreb  i  dette  første  større 
mythologiske  Arbeide  af  vor  navnkundige  Forfatter,  bærer 
dennes  poetisk-filosofiske  Anskuelse  af  Nordens  Gudelære 
dog  heltigjennem  Præget  af  ualmindelig  Genialitet  i  Forening 
med  begeistret  Fordybelse  i  den  gamle  Tro,  der  karakteri- 
seres som  »den  herligste  Form,  hvorunder  noget  Menneske 
har  fremstillet  det  Evige  og  dets  Modifikation  i  Tiden«. 
Ikke  mindst  fortjener  Opmærksomheden  at  henledes  paa  de 
Digte,  hvori  Grundtvig  søger  at  gjengive  forskjellige  Myther; 
især  er  den  større  Komposition  »Freis  Kjærlighed«  paa  sine 
Steder  af  ikke  ringe  poetisk  Skj enhed. 

I    »Nyeste   Skilderi    af  Kjøbenhavn"    havde    Grundtvig 

1808  ladet  flere  mindre  Arbeider  trykke,  deriblandt  et  Digt 
»Gunderslev  Skov«,  som  fremkaldtes  ved  en  Vandring,  For- 
fatteren, medens  han  arbeidede  paa  sin  »Nordens  Mytologi«, 
en  Sommerdag  gjorde  med  sin  daværende,  jævnaldrende 
Ven  C.  Molbech  fra  dennes  Fødeby  Sorø  til  Stensætningen 
i  nysnævnte  Skov*).     Dette  Digt  ender  betegnende: 

»Jeg  iler,  jeg  iler  med  vingede  Fjed 
for  Asernes  Alter  at  kaste  mig  ned 
(»g  prise  de  hensovne  Guder«. 

I  et  Digt  til  C.  Molbech  sammesteds  hedder  det  i 
denne  Anledning: 

»Kan  Nogen  skue  høie  Strid, 
som  føres  mellem  Lys  og  Mørke, 
og  Lyset  fra  den  svundne  Tid  — 
og  Nordens  Aser  ikke  dyrke? 
O ,  saae  Du  Lysets  Herlighed , 
Du  ved  min  Side  knæled  ned!« 

Ogsaa  næste  Aargang  af  »Nyeste  Skilderi  af  Kj ©ben- 
havn •>  indeholder  flere  Arbeider  af  Grundtvig,  deriblandt 
Romancen  »Knud  Lavard«  og  Digtet  »Freias  Pris«.  Ro- 
mancen foranledigede  følgende  Bemærkninger,  da  den  atter 
tryktes  i  »Kvædlinger,  1815«:  »Hvad  mit  Vers  angaaer,  da 
er  det  vel  her,  som  i  Tiden,  at  efter  Saga  kommer  Kæmpe- 
visen, og  Rimet  har  adskillige  Spor  af,  at  jeg  virkelig  var 
paa  Vei  til  at  gaae  over  fra  Island  til  Sjolund,  at  Asarusen 
var  hartad  bortdampet,  og  at  Hjertet  begyndte  at  komme 
til  Orde;  men  det  er  tillige  aabenbart,  at  jeg  endnu  stod 
mellem  Sne  som  en  Vintergjæk  og  Sommernar,  at  jeg  nok 
vilde    være    en     duftende    Blomst,    men    vilde    groe    paa 


*)  Vandringen  er  beskrevet  af  C  Molbech  i  »Nyeste  Skilderi  af  Kjø- 
benhavn«  i  September  1808. 

Isbjerget  og  indbildte  mig,  at  jeg  der  var  nærmere  ved 
Himlen  end  i  den  lave  Eng,  fordi  jeg  ingen  Lyst  havde  til 
at  fornedres,  ingen  Forstand  paa  den  ydmyge  Hoihed. 
Hvad  jeg  gjorde  Knud  til,  var  jeg  selv:  en  Son  af  Heden- 
olds kolde  Kæmper,  som  vel  stundom  maatte  græde,  naar 
jeg  lyttede  til  Hjertets  bevægede  Toner,  men  bluedes  hartad 
ved  Taaren  og  sagde: 

Hel  fager  er  den  gamle  Sang, 
men  altfor  kvindelig  den  klang!« 
Saa  hug  jeg  Sporen  i  min  Hest 
og  red  alt  som  jeg  kunde  bedst 
mil  Dødningridt  til  Norden*).« 

Om  »Freias  Pris«  hedder  det  i  »Kvædlinger« :  »Asarusen 
synes  helt  udsovet;  Freia  er  kun  et  Navn  paa  Skjonheden; 
de  milde,  venlige  Toner  minde  om,  at  Hjertet  fører  Ordet 
....  Det  synes,  som  om  Hjertet  nu  endelig  havde  lært 
at  skatte  den  barnlige  Hoihed  og  smile  ad  Isbjergenes  stor- 
agtige Reisning.«  —  Den  Ude  November  1809,  Oehlen- 
schlagers  30aarige  Fødselsdag,  feiredes  af  Grundtvig  i 
Skilderiet  med  et  Digt,  hvori  Danmark,  det  »sydlige  Nord«, 
i  sidste  Vers  tiltales: 

»Dannemark,   Fædreneland, 
iklæd  Dig  dit  herligste   Smykke, 


*)  1    »Knud  Lavard«    hedder    det,    da   Saxlauds   Sanger   advarer   Her- 
tugen med  et  Kvad: 

•  Hel  fager  er  den  gamle  Sang«   — 
saa  mælte  Knud  med  Blide  — 

•  men  altfor  ynkelig  den  klang 
dog  her  ved  Nattetide!. 

Saa  hug  han  Sporen  dybt  i  Hest 
og  red,  alt  som  han  kunde  bedst, 
sit  Dødningridt  til  Skoven. 

g{ik  til  den   bølgende  Strand 
paa  Dagen,   som   fødte  din  Lykke, 
send  over  Havel  din  Elskedes  Navn, 
kald  ham   tilbage  i  moderlig  Favn!« 

Samme  Dag  skrev  Grundtvig  Fortalen  til  »Optrin  af 
Kæmpelivets  Undergang  i  Nord«,  der  tilegnedes  Adam 
Oehlenschlåger  med  et  Digt,  hvori  det  hedder: 

»At  tolke  det,  som  nu  mig  lyst  er  vorden, 
mig  bød  en  Røst,  som  Røsten  fra  en  Gud. 
Enddog  Du  kvad,  o  store  Skjald,  om  Norden, 
ei  maa  jeg  tie,  glemme  strenge   Bud. 
Ei  vil  jeg  mig  forvoven  med  Dig  maale: 
det  blege  Lys  i  Natten  har  sit  Hjem, 
men  aldrig  dog  i  Strid  det  traadle  frem 
om  Varme  og  om  Glands  med  Solens  Slraalc. 

Som  Trygvason  Du  est  i  Norden  baaren, 
men  vendte  aarle  Dig,  som  han,  mod  Syd; 
og  hvor  Du  gik,  der  smiled  liflig  Vaaren, 
og  hvert  dit  Kvad  var  ligt  en  Guddoms  Lyd. 
Som  Olaf  Du  igjen  mod  Nord  Dig  vendte 
og  skued  Kraften  med  din  dybe  Sands ; 
Du  vakte  den,  men  klædt  i  Sydens  Glands, 
og  stundom  ei  sig  selv  i  sig  den  kjendle. 

Thi  griber  jeg,  o  Skjald!  de  stærke  Strenge, 
og  Mange  ræddes  for  den  hule  Lyd ; 
men  Lyde,  som  fra  Nordens  Gravhøi  trænge, 
ei  smelte  kan,  som  Tonerne  fra  Syd; 
og  vovede  jeg  Strengen  al  nedstemme, 
og  dæmpede  jeg  Røstens  hule  Klang, 
betydningsløs  da  blev  mit  Liv,  min  Sang, 
thi  ikkun  dybt  i'  Norden  jeg  bar  hjemme. 

Det  stærke  Bulder  vil  jeg  her  gjenføde, 

som   det  paa  Danmarks   Sleller  lød  engang, 

til  det  i  fjerne ,   sagle  Drøn   hendøde 

og  dæmpedes  af  Sydens  Takkesang, 

Ei  veed  jeg,   om  mig  Nornen  delle  under, 

og  Faa  i  Norden  eie  Dommerkald; 

thi  vender  jeg  mig  til  dels  største  Skjald, 

til  Dig,  som  kvad  om  Hakon  og  Vaulunder.« 

I  Fortalen  siges  der:  »Omstyrteisen  af  Asers  Templer 
i  Dannemark  og  Kristendommens  seirende  Indtog  med  det 
vaiende,  blodige  Korsbanner  er,  hvad  jeg  stræber  at  frem- 
stille«. Det  er  altsaa  Oehlenschlågers  Territorium,  Grundt- 
vig her  —  ligesom  alt  i  sine  Digtninger  i  »Nordens 
Mytologi«  —  vover  sig  ind  paa;  ja,  han  optræder  endog 
direkte  i  Væddekamp  med  »Skaldernes  Adam«,  idet  Op- 
trinenes Hovedbestanddel  er  en,  af  »Gorm  hin  Gamle« 
indledet,  »Palnatoke«*),  og  Hakon  Jarl  optræder  i  Bogens 
tredie  og  sidste  Parti,  »Vagn  Aagesen  eller  Jomsborgs 
Undergang«.  Uagtet  det  Formløse  i  disse  »Samtaler«,  hvis 
Versemaal  f.  Ex.  er  en  tidt  hoist  forunderhg  Blanding  af 
forskjelligføddede ,  ikke  meget  vellykkede  Jamber,  og  uagtet 
Forfatterens  religionsfilosofiske  Tendenser  af  og  til  brede  sig 
utilbørligt,  er  dog  ikke  Lidet  i  disse  Optrin  af  stor  Virkning 
paa  Grund  af  den  dybe,  alvorlige  Natur  og  den  inderlige, 
begeistrede  Fordybelse  i  Stoffet,  som  gjør  sig  saa  stærkt 
gjældende  i  dette  mærkelige  Arbeide. 

Ligesom   med   Staffeldt,    saaledes    var    altsaa   nu   med 
Grundtvig    en    ny    Kraft    rykket    i    Marken.      »Jeg    læste 


*)  Da  Grundtvig  skrev  »delte  Kraftens  Krampetræk  i  Dødsslriden«, 
som  han  kalder  sin  »Palnatoke«,  kjendte  han  dog  endnu  ikke  Oehlen- 
schlågers, der  udkom  i  iMavts  1S09  (se  •lndb)'delse  til  gamle 
Nordens  Venner«,  lbO!5,  Side  10). 

Grundtvigs  Kæmpeoptrin <«  —  siger  Oehlenschlåger  —  »og 
skjøndt  det  kun  er  Samtaler,  som  han  selv  kalder  dem, 
uden  dramatisk  Handling  og  Kunst,  saa  forbausedes  jeg  dog 
over  den  Ild  og  Kraft  i  Sproget,  den  Fortrolighed  med  de 
gamle  Sagn,  der  havde  beriget  ham  med  Ord  og  Udtryk  og 
med  mange  karakteristiske  Træk  i  Skildringerne,  der  gjorde 
denne  Bog  til  et  mærkværdigt  Produkt  i  den  danske  Litera- 
tur.  Han  var  i  en  vis  Retning  seilet  Historien  adskillige 
Streger  paa  det  poetiske  Kompas  nærmere  end  jeg.« 

I  Anledning  af  »de  af  Hyperpatrioterne  saa  forgudede, 
tidt  svulstige,  tidt  ganske  taagede  Optrin  af  Kæmpelivets 
Undergang  i  Nord«  fortæller  Peder  Hjort  en  ret  karakteri- 
stisk Scene:  »Jeg  stod  i  et  Selskab  i  en  Vinduesfordybning 
og  talte  med  en  ung  Lærd  om  Grundtvig;  Oehlenschlåger 
traadte  til,  sagde  et  satirisk  Ord  om  Grundtvigs  »Palnatoke« 
og  gik  videre.  Da  hviskede  hin  efter  ham:  »Ti  Du  stille, 
min  gode  Mand,  der  er  saagu  anderledes  Kraft  i  hans 
Palnatoke  end  i  din!«  Hjort  tilfaier:  »Kraft  var  i  de 
Aar  Losenet  og  »Bulder«,  som  Grundtvig  sagde,  Ende- 
maalet. « *) 


*)  »Kritiske  Bidrag  til  nyere  dansk  Tænkcmaades   og  Dannelses  Hi- 
storie«, kirkeiig-ethisk  Afdeling,  første  Hefte,  Side  9. 

13. 

Ved  Oehlenschlågers  Hjemkomst  i  Slutningen  af  1809 
kappedes  Byen  med  Hoffet  om  at  feire  ham,  og  han  fik 
strax  Titel  af  Professor.  »Jeg  havde  været  halvfemte  Aar 
borte »  —  siger  han  —  »og  ikke  saaret  nogen  Forfænge- 
lighed med  min  Tilstedeværelse;  man  havde  blot  læst  mine 
hjemsendte  Skrifter,  som  man  læser  en  død  Mands  efter- 
ladte Værker«.  Og  hvilke  Poesier  havde  han  ikke  præsteret 
siden  »Poetiske  Skrifter,  1805«!  »Thors  Reise  til  Jothun- 
heim«  (der  dog  i  alt  Væsentligt  var  blevet  til  tidligere), 
»Baldur  hin  gode«,  »Hakon  Jarl«,  »Palnatoke«,  »Axel  og 
Valborg«,  »Correggio«  —  for  ikke  at  tale  om  de  mindre 
Poesier  —  vare  jo  Frugter  fra  vor  Digters  Udenlandsrejse. 
»Hakon  Jarl«  og  »Palnatoke«  vare  alt  gaaede  over  Scenen, 
nu  skulde  »Axel  og  Valborg«  opføres.  »Skjendt  Stykket 
ikke  var  trykt  endnu«  —  hedder  det  i  »Erindringer«  — 
»var  det  allevegne  bekjendt;  man  havde  vidst  at  skaffe  sig 
Afskrifter  deraf,  disse  bleve  solgte  i  dyre  Domme,  og  man 
havde  saaledes  den  Fornoielse  at  sætte  sig  hen  i  Munke- 
tiden før  Bogtrykkerkunstens  Opfindelse,  hvor  et  smukt  af- 
skrevet Exemplar  forhoiede  Nydelsen,  fordi  den  var  sjeldnere, 
og  fordi  man  nød  Noget,  som  Andre  ikke  kunde  nyde«*). 
H.  C.  -Orsted  skriver  i  Februar  1809  til  Digteren:  »Over 
hele  Byen  spurgte  man  allerede  efter  Axel  og  Valborg,   før 


*)  At  noget  Lignende  havde  fundet  Sted  med  »Hakon  Jarl«,  fremgaaer 
af  H.  C.  Ørsteds  Ord:  »1  Vinteren  1806  og  18(i7  vare  vel  hundrede 
Afskrifter  af  »Hakon  Jarl«  i  Omløb«.  (»Imod  den  store  Anklager«, 
1814,  Side  37). 

den  kom;  og  nu,  da  den  er  kommen,  tales  mere  om  den 
end  om  de  fleste  trykte  Bøger.  Næsten  alle  skikkelige 
Folk  have  læst  den.  Din  Digterroes  har  i  din  Fraværelse 
udviklet  sig  endnu  mere  end  Axel  i  sin  Fraværelse  fra 
Valborg«  *).  I  Aftenselskaber  hos  Mæcenen  Grev  Schimmel- 
mann,  hvor  hele  den  fornemme  Verden  var  samlet,  maatte 
Digteren  forelæse  »Axel  og  Valborg«  og  » Correggio « ;  ja,  selv 
for  Kongen  og  Dronningen  maatte  han  læse  »Correggio«**). 
I  Januar  1810  opførtes  »Axel  og  Valborg«  første  Gang  paa 
det  kongelige  Theater,  med  en  Epilog,  ved  Kongens  Fødsels- 
fest. Madam  Heger  som  Valborg  var  imidlertid  den  Eneste, 
der  ganske  udfyldte  sin  Rolle;  nærmest  hende  stod  hendes 
Mand  som  den  trofaste  Tydsker;  ogsaa  Erkebiskoppen  ud- 
førtes vel.  Men  den  øvrige  Udførelse  var  ingenlunde  til- 
fredsstillende; Foersom  spillede  vel  Axel  med  Fantasi  og 
Følelse,  men  hans  Personlighed  lagde  ham  altfor  store 
Hindringer  i  Veien,  til  at  han  kunde  magte  Opgaven. 
Stykket  var  desuden  sat  slet  i  Scene;  ja  ved  den  første 
Forestilling  havde  en  Korist,  hvem  den  naive  Oehlenschlåger 
lod   gale  som  en  Hane  i  Coulissen,  nær  ødelagt  Alt***). 

Samme  Vinter  skrev  Digteren,  paa  Vennen  Weyses  An- 
modning, Syngespillet  »Faruk«  efter  et  Eventyr  i  »Tusinde 
og  en  Fjerdcdeels  Time«.  I  »Erindringer«  hedder  det:  »I 
den  sikkre  Tillid   til  min  poetiske  Anseelse   og  det  Bifald, 


*)  »Breve  fra  og  til  H.  G.  Ørsted«,  første  Samling,  Side  276 
**)  Ved  sin  Hjemkomst  gjorde  Oehlenschlåger  strax  »den  gode,  for 
alt  det  Nyttige  landsfaderlige  Konge«,  hos  hvem  »Poesien  ikke 
stod  i  synderlig  Yndest«,  sin  Opvartning  Del  ydmygede  Digteren 
lidt,  da  Frederik  den  sjette,  der  naturligvis  kjendte  sin  Slots- 
forvalterfuldmægtig  bedre  end  Poeten,  efter  at  have  hørt  hans 
Navn,  sagde:  »Naa,,det  er  Oehlenschlågers  Søn!«  Men  da  Talen 
strax  kom  paa  "Axel  og  Valborg«,  og  Kongen  sagde:  »Den  kan 
ikke  være  bedre!«  følte  Forfatteren  sig  trøstet. 
****)  Se  Overskou's   »Den  danske  Skueplads«   IV,  184. 

jeg  ubetinget  nød,   skyndte  jeg  mig,   midt  i  Sværmen  af 
Besøg  og  Afbrydelser,  at  henkaste  en  Skizze,  »Faruk«,  der 
vel   ikke    var   uden    Poesi,    men    dog  ikke  kunde   udholde 
nogen  streng  Kritik«. 
Syngestykket  endte: 

«Hil  vor  Faruk  med  sin  Brud!« 

En  Maidag  1810  viedes  Digteren  i  Gjentofte  til  sin 
mangeaarige  Forlovede  og  kjørte  saa  med  hende  til  Christian- 
holm ved  Sølyst,  som  Grev  Schimmelmann  havde  overladt 
de  Nygifte  til  Sommerbolig.  »Komodier  og  Romaner«  — 
siger  Oehlenschlåger  —  "onde  med  Heltens  Bryllup,  de 
Heste  Levnetsløb  burde  gjøre  det  Samme.  Det  Eventyrlige 
og  Tilfældige,  et  Menneskes  psykologiske  Udvikling,  der 
gjør  FortælKngen  morsom,  ophører  fordetmeste  da,  thi  kun 
Stræben,  ikke  Tilstand  egner  sig  for  slig  Meddelelse«*). 
Denne  Bemærkning  er  hoist  karakteristisk  og  finder  i  alt 
Væsenligt  speciel  Anvendelse  paa  vor  Digter.  Hans  Liv 
er  fra  nu  af  langt  mere  Tilstand  end  Stræben;  hans 
psykologiske  Udvikling  er,  idetmindste  i  det  Hele  og  Store 
taget,  endt ;  han  blev,  aandelig  taget,  aldrig  synderlig  ældre. 

Dette,  med  alle  sine  Fortrin  og  Mangler,  var  ikke 
mindst  en  Følge  af  hans  Genialitets  fremherskende  umid- 
delbare Natur.  I  denne  Henseende,  som  i  saamange  andre, 
danner  han  en  afgjort  Modsætning  til  mere  reflekterede  og 
derfor  mere  perfektible  Aander ,  f.  Ex.  Baggesen ,  hvis  Liv 
næsten  udelukkende  var  Stræben  og  saagodtsom  aldrig  Til- 
stand, hvad  der  naturhgvis  ogsaa  har  baade  gode  og  mindre 
gode  Sider. 

I  Efteraaret  1810  blev  Digteren  udnævnt  til  Professor 
i  Æsthetik  ved   Kjøbenhavns  Universitet,   fra  hvilken  Post 


*)  »Oehlenschliigers  Levnet,  fortalt  af  ham  selv«,  11,  275. 
III.  7 

Rahbek  i  Slutningen  af  forrige  Aarhundrede  havde  taget  sin 
Afsked  paa  Grund  af  en  Irettesættelse  fra  Kancelliet  i  An- 
ledning af  nogle  Yttringcr  i  »Minerva«.  I  sine  »Erindringer« 
siger  Oehlenschlåger:  »Var  dette  ikke  sket,  var  jeg  for- 
modentlig aldrig  bleven  Professor;  og  Gud  veed,  hvad  jeg 
da  var  bleven«.  Betegnende  tilføier  han:  »Maaske  var  jeg 
gaaet  tilbage  til  Tydskland  og  var  lidt  efter  lidt  bleven  en 
Tydsker,  ligesom  Steffens«. 

I  den  trygge,  fredelige  og  for  stedse  afsluttede  Til- 
værelse, som  Digteren  fra  nu  af  forte,  Kunde  det  —  som 
P.  L.  Møller  bemærker  i  sit  tidligere  nævnte  »Erindrings- 
blad«  —  ikke  undgaaes,  at  den  ideale  Lykke,  der  hidtil  havde 
indvævet  hans  Liv  med  Stjerner  og  Diamanter  som  et 
Eventyr,  jo  paa  forskjellig  Maade  blev  ham  utro.  »Det 
var  ingen  Lykke  fra  et  Ophold  i  det  ideebevægede  Udlands 
Brændpunkter  at  henflyttes  i  den  trykkende  Atmosfære  af 
Venners  og  Slægtninges  ensformige  Beundring.  Denne 
idelige  Røgelse  og  Familieforgudelse  har  selv  for  den  største 
Aand  noget  Enerverende.  Det  var  ingen  Lykke  at  hen- 
sættes blandt  et  Folk,  som  aabenbart  ikke  var  modent  til 
at  forstaae  ham,  blandt  et  uintelhgent  og  kritikløst  Pubhkum, 
hvis  tvivlsomme  Smag  dog  maaske  efterhaanden  kunde  yttre 
nogen  Indflydelse  paa  Digteren  og  umærkelig  fjerne  ham 
fra  de  Retninger,  hvori  hans  Aand  havde  fundet  sit  høieste 
Udtryk.  Der  existerede  neppe  blandt  Datidens  Kritikere 
Nogen,  som  kunde  indgyde  ham  Agtelse  og  udøve  en  be- 
sjælende og  styrkende  Indflydelse.  Det  var  endelig  ingen 
Lykke,  at  man  gjorde  ham  til  Professor  i  Æsthetik.  Kun 
den  Filisteraand,  der  herskede  i  RegeringskoUegierne  og 
derfra  uddelte  Embeder  og  Æresbevisninger,  kunde  falde 
paa  at  gjøre  ham  til  Docent.  Den  kritiske  Analyse,  den 
theoretiske  Indsigt  og  Oversigt,  der  fordredes  til  dette 
Embede,    var   ham    fremmed    og    stod   i    Strid    med   hans 

skabende  og  umiddelbare  Aand*).  Disse  monotone  og  be- 
kvemme Livsforhold  vilde  neppe  være  blevne  uden  Ind- 
flydelse selv  paa  en  stærkere  Karaktecr  end  Ochlenschlågers. 
Lykken  som  havde  skjænket  ham  næsten  Alt,  Geni,  Skjon- 
hed,  materielt  Velvære,  fysisk  Kraft  og  Sundhed,  havde 
negtet  ham  den  moralske  Styrke,  som  man  kalder  Karakter. 
Opvoxet  i  en  fortrykt  Tid,  hvor  det  sociale  Liv  hensygnede 
i  Eespekt  for  nedarvede  Sætninger  og  frygtsomme  Fordomme, 
havde  han  maaske  behovet  lidt  Modgang,  nogle  Vanskehg- 
heder  at  beseire,  for  at  uddanne  sig  til  en  fast  og  selv- 
stændig Karakter;  men  disse  Betingelser  havde  han  manglet. 
Der  indtraadte  en  Periode,  hvor  hans  Værker  stundom 
røbede  en  vis  Mathed.  Istedetfor  den  kraftige  Koncentra- 
tion, der  tidligere  havde  ledsaget  alle  de  avrige  Fortrin  og 
bevaret  de  poetiske  Elementers  Ligevægt,  medforte  hans 
stedse  tiltagende  Gemytsblodhed  en  overdreven  Tilbøiehghed 
til  at  virke  især  ved  det  Eorende.  Hans  Fantasi  og  Be- 
geistring  kom  endnu  ligesaa  let  i  Bevægelse  som  nogen- 
sinde; han  producerede  maaske  med  endnu  mindre  An- 
strengelse, næsten  uden  at  ville  det,  thi  det  var  for  ham 
en  Lykke  og  Glæde,  ja  en  Nødvendighed  at  producere. 
Men  netop  denne  umaadelige  Lethed  forledte  ham  maaske 
til  at  troe  sin  Dannelse  afsluttet,  og  at  han  nu  Intet  havde 
at   gjøre    uden    at  producere.     Han    havde  havt  Ret   i   at 


*)  »Om  Evald  og  Schiller,  Forelæsninger,  holdte  ved  Kjøhenhavns 
Universitet  i  Aarene  1810  og  1811,«  udgaves  efter  Forfatterens 
Død  af  hans  ældste  Søn.  Disse  første  Forelæsninger  holdtes  for 
fuldt  Hus  paa  det  samme  Kollegium,  Ehlers',  hvorfra  StefTens' 
veltalende  Røst  havde  lydt.  —  Oehlenschliiger  »tilstod,«  siger  F. 
Schmidt  i  sin  Dagbog  paa  en  Kjøbenhavnsreise  1811,  »at  han 
ikke  følte  sig  stærk  nok  i  Digtekunstens  Theori  til  at  holde 
Forelæsninger,  og  at  dette  var  ham  et  Aag«  (»F.  Schmidts  Dag- 
bøger, udgivne  i  Uddrag  af  N.  Hancke,«  Side  96). 

5erne  sig  itidc  fra  den  romantiske  Skole,  da  den  begyndte 
at  udarte  til  Sygelighed,  Ret  i  at  søge  en  naturligere 
Originalitet  i  det  sunde  Menneskelige,  men  Uret  i  at  stole 
blot  paa  sin  Natur.  Kunsten  lever  kun  ved  uafljrudt  Til- 
egnelse, den  er  en  Anstrengelse  og  et  Arbeide."  Denne 
Karakteristik  af  Oehlenschlåger  efter  1810  er  unegtelig 
i  det  Hele  og  Store  træffende,  om  end  adskillige,  ikke 
uvigtige  Momenter  savnes;  de  ulykkelige,  politiske  og 
sociale  Forhold,  det  ødelagte  Pengevæsen  o.  s.  v.  i  Tiden 
umiddelbart  efter  Hjemkomsten  spille  saaledes  en  ikke 
ringe  Rolle;  Baggesens  Angreb  er  ogsaa  af  stor  Betydning; 
og  et  Arbeide  som  »Helge«  (fra  1814)  hører  til  Oehlen- 
schlågers  allerbedste. 

13. 

I  Januar  1811  udgav  Oehlenschlåger  sit  første  nye 
Arbeide  efter  Hjemkomsten,  et  Bind  »Digtninger«.  De 
fleste  af  disse  Digte  ere  (som  det  hedder  i  Forerindringen) 
»sjællandske  Markblomster  fra  Sommeren  1810,  udklækkede 
i  Herthas  moderlige  Bøgeskygge«,  medens  nogle  —  der- 
iblandt de  ovenfor  omtalte  fortræffelige  »De  tvende  Kirke- 
taarne«  og  »Ægirs  Gave«  —  vare  blevne  hjemsendte  fra 
Udlandet  og  trykte  i  Rahbeks  periodiske  Skrifter.  Bogen 
aabnes  med  det  større  fortællende  Digt  »Sigrid«,  efter  et 
Sagn  i  Saxo.    Det  begynder: 

»Mit  gamle  Fædreland!  jeg  ser  Dig  atler, 
hver  Gjenstand,  som  var  spæde  Barndom  kjær; 
din  lysegrønne  Mai  mig  laust  omfatter, 
mig  frisk  omkrandse  dine  Bøgetræer. 
Saa  slig  da  venlig  ned,  Du  Valhals  Datter! 
Ydunna,  kom  o^  bliv  din  Sanger  nær! 
Du  ser  ham  hen  den  velske  Cither  hænge, 
han  griber  i  din  Harpes  gyldne  Sirenge. 

Og  fro  jeg  vil  i  Aftenrødens  Lue 

ved  Hyllens  Dør  og  under  Harpens  Klang 

i  den  forsvundne  Tid  tilbageskue: 

et  gammelt  Sagn  besjæle  mig  til  Sang! 

Ei  toner  det  om  Kamp,  om  Sværd,  om    Bue  • 

i  Syd  som  Nord  lød  ofte  Skjoldels  Klang, 

og  Herkules  og  Mars  ej  giver  efter 

for  en  Stærkodder,  for  en  Thor  i  Kræfter. 

Men  hvad  sig  min  Opmærksomhed  tiltrækker 
er,  hvad  i   Syd  ei   Pilegrimen  fandt: 
en  Blomst,  som  voxer  ei  bag  Komas  Hækker, 
hvis  Hauge  kun  er  Nord,  der  den  oprandt; 
af  Sneens   Lag  den  liliehvid  sig  strækker, 
ei  Nattens  Kuld,  ei  Storm  den  overvandt; 
Bly  færdighed  den  kaldes,  paa  sin  Stængel 
den  lysner,  sljernel,  som  en  Jordens  Engel. 

Haarfagre  Kongemø!  din  Strengheds  Ynde 
tildrog  sig  Skjaldens  Blik,  ham  standsed  Du. 
Af  Saxos  gamle  Bog  vil  han  forkynde 
din  hulde   Egensind,   din   Skjebne  nu. 
Og  skulde   Letsind  spottende  begynde 
at  dadle  din  for  overdrevne  Blu, 
saa  trøst  dig  ved  den  milde  Pigeklynge, 
som  gjerne  hører  mig  din  Roes  at  synge. 

Og  har  maaske  en  sydlig  Sanggudinde 
her  Slemmen  dannet  ud  og  Harpen  stemt, 
saa  tro  dog  ei,  at  Oldtids  eget  Minde 
er  nu  af  Skjaldens  Fantasi  forglemt. 
Ydunna  maa  det  Herlige  forbinde, 
af  ingen  Tid  og  ingen  Tone  heml ; 
og  giver  Norden  bedste  Slof  til  Toner, 
saa  tones  alter  bedst  bag  Laurens  Kroner. 

Fra  Østen  kom  de  høie  Valhals  Helle, 

og  det  var  dem,  som  Bjergels  Jætter  bandt; 

fra  Norges  Klipper  og  det  danske   Belle 

drog  Kæmpen,   som  Italien   overvandt. 

Da  lærte  Østen  Nordens  Is  al  smelte, 

og  Golhens  Kraft  fordrev  den  velske  Tant. 

Tillad  da  Skjalden  venligt  her   al  slynge 

om  Nordens  Gravhøi  Sydens  Blomsterklynge.« 

Dette  Digt  med  noget  sydlig  Kolorit  og  sydligt  Versemaal  — 
hvori  Oehlenschlåger,  vistnok  lidt  polemisk  mod  Grundtvig, 
stiller  Mars  og  Herkules  ved  Siden  af  Thor  og  Stærkodder 
—  efterfølges  af  »Harald  Hildetand«  i  kraftigere  Tone  og 
Form,  baade  med  Rim  og  Rimbogstaver.    Poemet  begynder: 

»Hildetand  med  sølvgraa  Haar 
Hu  lil  Valhal  vendte, 
hundredfemti  Hædersaar 
Heltens  Isse  kjendte.« 

Og  det  ender: 

»Ser  I  hist  paa  Sletten  Høien  stander  ene? 
Mosbevoxne  Bautastene! 
Der  bevares  Heltens   Bene. 

vidt  end  viser  Runen  vældigt  Kæmper  alle, 
hvor  Kong  Harald  paa  Braavalla 
som  en  Helt  gik  til  Valhalla. 

Ligesom  disse  to  Digte  vise  Oehlenschlågers  Stilling  til 
Norden  og  Syden,  saaledes  aabenbarer  »Tidens  Perspektiv« 
hans  forandrede  Position  ligeoverfor  det  romantiske  Sværmeri 
for  den  svundne  Tid.  'Man  kommer  uvilkaarligt  ved  den 
heri  skildrede  Yngling  til  at  tænke  paa  den  nylig  fremtraadte 
N.  F.  S.  Grundtvig. 

»Ynglingen  var  from  og  klog, 
vel  belæst   i   mangen   Bog, 
leved  med  sin  Fantasi 
i  den  Tid,  som  var  forbi, 
kjendle  vel  af  gamle   Skrift 
hver  en  Helt  og  hans   Bedrift, 
ønskte  sig  paa  Livets  Vei 
Heltene,  men  fandt  dem  ei, 
derfor  kasled  han   Foragt 
paa  sin  Tid,  som  uden  Magt.« 

En  kraftig'  Olding  gaaer  ind  paa  Tankegangen  hos  den  util- 
fredse Yngling,  der  nylig  er  kommen  til  Staden  og  staaer  ved 
Aftenstid  i  Enden  af  den  lange  Gade  med  »Hjertet  fuldt  af 
Harm  og  Had«.    Den  Gamle  siger: 

»Naar  for  Krøniken  man  staaer, 
skuer  paa  de  svundne  Aar, 
paa  sil  eget  Øieblik   — 
hvilken  biller  Malurldrik! 

Hvilken  Forskjel !   Hisl  en  Krands 
af  Bedriflers   Sljerneglands. 
All  som  Tiden  kommer  nær, 
laber  sig  del  hulde  Skjær; 
vidt  adskilt,  i  taagel  Nat 
staaer  en  enkell  Stjerne  mal, 
røgindblandel,  kummerlig, 
magtløs  al  begeislre  mig   — 
fuldelig  som  naar  vi  se 
her  i   Gadens   Lys-Allee«. 

Oldingen  gaaer  saa  med  Ynglingen  ned  ad  Gaden. 

»Og  da  endelig  de  vandt 
langsomt  mod  den  anden  Kant, 

tog  den  Gamle,  mild  i  Aand, 
unge  Sværmer  ved  sin  Haand, 
vendte  ham  og  sagde:    "Nu 
slaaer  i  Sljernekrandsen  Du!« 

Og  den  Unge:    »Nei,  o  nei! 
Krandsen  er  der  længer  ei. 
Vidtadspredt,  i  taagel  Nat 
brænder  enkelt  Lygte  mal. 
Hist,  hvor  jeg  udgød  mit  Had, 
funkler  nu  den  lyse  Rad.« 


I  sin  »Indbydelse  til  gamle  Nordens  Venner,  1808«,  pole- 
miserer Grundtvig  mod  denne  Anskuelse.  Han  taler  om 
»de  store  Tidsaldere«,  der  skulle  forsone  os  med  »Tiden, 
hvor  betydningsløs  eller  ussel  end  den  Form  er,  under 
hvilken  den  viser  sig  for  os«,  og  han  tager  ikke  i  Betænkning 
»at  anvende  dette  paa  gamle  Norden  og  paa  den  Tidsalder, 
hvori  vi  leve«,  idet  han  siger:  »Meget  vel  veed  jeg,  hvad  man 
sædvanlig  indvender  herimod,  at  nemlig  de  svundne  Tiders 
Glands  er  borget  af  Fjernheden«,  o.  s.  v. 

I  »Digterens  Hjem«  hævder  Oehlenschlåger ,  Ugesom  i 
Begyndelsen  af  »Sigrid«,  at  »hans  Fødeland  er  mellem  Syd 
og  Nord»,  og  at  han  tilhører  »hver  en  Tid«.  Og  i  »Til 
min  Læser«  hedder  det  ogsaa  om  Digteren: 

»Som  Evighedens  Præst  og  Verdens  Borger 
han  tolker  Seklers  Lyst  og  Seklers  Sorger«. 

I  »Den  hemmelige  Røst«  og  »Augustinus«  kæmper  Oehlen- 
schlåger pro  aris  et  focis  ved  at  soutenere  Umiddelbarheden 
hgeoverfor  »det  hele  Sønderlemmelsesvæsen  ved  den  nyere 
tydske    spekulative    Filosofi«,    der   i    Paris    1807    forekom 

Digteren  og  Brøndsted  som  »en  grusom  Anatomi«*).  I 
det  første  Digt  gaaer  skjøn  Inger  om  alene  og  hører  »en 
Stemme  sød«,  der  kommer  fra  »et  Barn  saa  lille«. 

»Den  synger  om  Naturens   Eden, 
om  Venlighed,   om  Kjærligheden, 
fortæller  mangt  el  Eventyr. 
Den  elsker  Rolighed   og  Freden, 
ved  mindste  Lyd  den  hurtig  flyer.« 

Psyche  vil  se  Amor  —  Barnet  ligger  dræbt,  den 
hemmelige  Røst  lyder  aldrig  mer,  og  Ingerlil  »visned  som 
en  Blomst  i  Enge«.  I  »Augustinus«  sukker  den  Fromme: 
»Hvad  Tanken  aner,  lad  den  se!«  Han  bliver  saa  en  Dreng 
vaer,  der  sidder  ved  en  Aa,  som  strømmer  ud  i  Havet,  og 
med  en  Ske  øser  Vand  deraf.  Den  Vise  spørger  ham,  hvad 
han  gjør;  og  Svaret  lyder: 

»Jeg  tømmer,  som  Du  vel  kan  se, 
her  Oceanet  med  min  Ske; 
jeg  øser  Havel  ud  tilbunde«. 

Augustinus  udbryder : 

»Umuligl,  Barn!  hvad  vover  Du?« 

og  ydmyges  ved  Ordene: 

»Det  Samme,  Fader!   som   din  Hu, 
der  Evigheden  vil  udgrunde«. 

Den  Vise  knæler  derpaa, 


*)  Se  »Uddrag  af  BrøLidsteds  Reise-Dagbøger,  samlet  og  udgivet  af 
N.  V.  Dorph«,  Side  49.  Ordene:  »ved  den  nyere  tydske  spekulative 
Filosofi«,  som  findes  i  Manuskriptet,  ere  udeladte  af  Dorph  med 
Urette,  da  de  ere  meget  betegnende. 

»      —     —      —     let  og  vel  lil  Mode. 
O  —  raable  han  med  salig  Ro  — 
tilgiv   mig,  Fader!  jeg  vil  Iroe, 
og  jeg  vil  virke  lil  det  Gode!« 

I  »Mine  Mestre«  forherliger  Oehlenschlåger  Evald: 

»Den  unge  Fantasi  blev   først  udklækket 
af  mangl  enfoldigt,  eventyrligt  Skrift; 
dog  kjendte  den  ei  Kæmpen,  hjelmbedækket, 
Du  viste  mig  først  Heltenes  Bedrift. 
Da  fandt  jeg  Prosabogen  vingestækket; 
mig  smilte  Maanen  gjennem  Skyens  Rift, 
og  skjøn  paa  Bjergets  Sne  i  Storm  og  Vinde 
mig  vinkte,  høi,  den  danske  Sanggudinde«. 

Derpaa  falger  Shakespeare; 

»Hun  hæved  mig,  den  Blege,   langt  fra  Jorden; 

men  Fantasien  ei  sin  Vrimmel  fandt, 

der  var  saa  kraftigt,  men  saa  koldt  i  Norden, 

Opfindelsen  ei  Alling  huldt  forbandt. 

Da  hørte  jeg  en  frugtbar  Sommertorden, 

det  lynle  rødt  i  Flimlens  vestre  Kant; 

og  hver  en  Knop,  som  Fantasien  kjendte, 

stod  nu  som  Blomst,  hvorhen  sig  Øiet  vendte«. 

Cervantes,    Homer,   Sofokles  og  Schiller  komme  saa.    Af- 
slutningen danner  Goethe: 

»Dig,  uforglemmelige,  store  Mester, 
for  Intet  ei  tilsidst  jeg  gjemle  Dig. 
Du  staaer  igjen  som  Ridderborgens  Rester, 
Du  lever  end,  som  tidlig  ledte  mig. 
Som  Tiden  Du  det  store  Øie  fæster 
paa  Alt,  hvad  lever  og  udvikler  sig. 
I  hver  en  enkelt  Kraft  Du   stander  efter 
de  Andre,  men  Du  samler  Deres  Kræfter. 

Jeg  hører  Evald  i  din  Lyra  klinge, 

i  Gotz  jeg  kan  den  slore  Shakespeare  se, 

din  Vilhelm   kan  mig  til  Cervantes  bringe, 

Homer  fortæller  i   din  Dorothee, 

Sofokles  gav  Ifigeneia  Vinge, 

den  hulde  Schiller  smeltede  din  Sne. 

Staa  mig  et  Maal,  hvorefter  jeg  kan  bygge; 

led  med  dit  Lys  —  og  vaer  mig  med  din  Skygge!« 

Ligesom  »Digte,  1803«  sluttede  med  »> Hovedstykket«  »Sankt 
Hansaften-Spil«  og  »Poetiske  Skrifter,  1805«  med  »Alad- 
din«, saaledes  ender  »Digtninger,  1811«  med  »Aly  og 
Giilhyndy,  et  Eventyr«,  der,  ligesom  de  fleste  af  de  lyriske 
Digte  i  Samlingen,  var  blevet  til  i  det  foregaaende  Aars 
Sommer,  da  han  boede  ved  Dyrehaven  og  sagde  om  »Harpens 
Son«  (i  Digtet   »Christiansholm"): 

»Lunt  beskjærme  Bøgens  Kroner, 
nu  kan  han  i  Skoven  gaae 
og  til  Sangens  høie  Toner 
for  sil  Danmark  Harpen  slaae«. 

I  Forerindringen  yttrer  Digteren:  »Ogsaa  »Aly  og  Gulhyndy« 
er,  sit  østerlandske  Udseende  uagtet,  aldeles  sjællandsk; 
det  skylder  saa  lidt  Orienten  sin  Opfindelse  som  sin  Be- 
handling«   Og  Indledningsdigtet  til  Eventyret  ender: 

»Kaldt  fra  Østens  Strande, 

mon  Aladdin  lande, 

ført  herhid  ved  Diglerskibets  Gang. 

Musen  smilte  yndig  — 

Aly  og  Gulhyndy, 

egne  Børn,  af  Skjaldens  Hjerne  sprang«, 

Alt  i  Anledning  af  »Aladdin«  bemærker  J.  L.  Heiberg,  at 
»den  moralske  Idee  maaske  fremtræder  i  et  altfor  reflekteret 

Lys«  *).  Dette  gjælder  i  endnu  langt  heiere  Grad  om  »Aly  og 
Gulhyndy«.  1\  L.  Møller  siger  med  Foie  i  det  oven- 
nævnte »Erindringsblad«:  »Oehlenschlågers  Livsfilosofi  syntes 
mere  og  mere  at  gaa  op  i  Beundring  for  det  Gode.  Vist- 
nok er  det  Gode  en  meget  respektabel  Idee,  men  den  har 
den  Indskrænkning  at  fængsle  Tanken  til  Menneskenaturens 
Følelseselement,  og  vi  ønske  at  se  dette  som  Led  af  en 
høiere  Tankerække«.  Det  var  ikke  for  Intet,  at  den  geniale, 
humoristiske  tydske  Livlæge  hos  Dronningen,  Brandis, 
sagde  til  Digteren:  »Mein  Herr,  wenn  ich  von  Tugenden 
und  Moralien  horen  will,  gehe  ich  in  die  Kirche«**).  »Aly 
og  Gulhyndy«  kan  unegtelig  langtfra  maale  sig  med  »Sankt 
Hansaften-Spil«  og  »Aladdin«,  og  det  Samme  gjælder  om 
»Digtninger«  i  det  Hele  taget  ligeoverfor  »Digte«  og 
»Poetiske  Skrifter«. 

I  en  Anmeldelse  af  Prof.  theol.  Jens  Møller  i  »Dansk 
Literatur-Tidende«  samme  Aar  lovprises  »Digtninger«  des- 
uagtet ligeoverfor  Oehlenschlågers  »første,  vistnok  genialske, 
men  tillige  kunstløse,  ja  fast  raa  Arbeider«.  Den  officielle 
selvtilfredse  aandløse  Middelmaadighed,  som  hos  os  ikke  mindst 
er  bleven  repræsenteret  af  Professorer,  har  til  alle  Tider  fældet 
sin  egen  Dom  ved  saadanne  Domme. 


*)  »Svar  paa  Oehlenschlågers   Skrift  om   Kritiken   over  Væringerne  i 
Miklagard«    i    »Flyvende  Post«,    1828   (J.  L.   Heibergs     »Prosaiske 
Skrifter«,  1861,  III,  236). 
**)  Oehlenschlågers  »Erindringer«,  III,  38. 

14. 

iTledens  Oehlenschlågers  Toner  endnu  lode  med  en  freidig 
Klang  fra  Aarhundredets  af  Kanontordenen  fra  Kongedybet 
indskudte  straalende  Morgengry  —  om  end  ikke  ganske 
med  den  tidligere  romantiske  Fylde,  der  uimodstaaelig 
maatte  henrive  ethvert  poetisk  Sind  —  gav  Grundtvig 
Ulykkestiden,  som  var  bleven  aabnet  med  de  engelske 
Bomber  og  Granater,  der  tændte  vor  Hovedstad  i  Brand, 
et  gribende  Udtryk,  mørkt  som  de  mørke  Dage. 

Den  26aarige  theologiske  Kandidat,  hos  hvem  det 
religiøse  Element  mere  og  mere  var  traadt  i  Forgrunden, 
holdt  i  Foraaret  1810  i  Regenskirken  sin  Dimisprædiken: 
»Hvi  er  Herrens  Ord  forsvundet  af  hans  Hus?«  Fortalen 
til  denne  trykte  Prædiken  erklærer:  »Jeg  tog  den  Beslut- 
ning at  udsige,  hvad  jeg  i  ensomme  Timer,  naar  jeg 
grundede  paa  Slægtens  Trang  og  Ordets  Forkyndelse,  talte 
med  mig  selv«;  og  den  ender:  »Vor  Tidsalder  staaer  paa 
en  Vendepunkt,  maaske  en  af  de  største.  Historien  kjender. 
Det  Gamle  er  forsvundet,  det  Nye  vakler  ustadigt.  Hvor 
skulle  vi  da  vel  finde  Hvile  for  Sjælene  uden  i  det  Ord, 
som  skal  bestaae,  naar  Himmel  og  Jord  blande  sig,  og 
Verdener  sammenrulles  som  et  Klædebon!«  Midtpunktet  i 
den  mærkelige  Dimispræ^diken  er  følgende  Anklage:  »Og 
nu  vore  Kirker,  jeg  siger  vore,  thi  Kristi  ere  de  ei  længer, 

hvad  høres  vel  der?  Hel  ofte  forfængelig  Snak  om  alskens 
Smaating  paa  Jord,  og  kommer  det  hoit,  da  brammende 
Ord  og  kløgtige  Taler,  men  idel  Lærdomme,  som  kun  ere 
Menneskens  Bud.  Herrens  Ord  er  forsvundet  af  hans  Hus; 
thi  naar  det  og  lyder,  er  det  ikke  det,  som  udlægges  og 
indskærpes,  det  maa  lade  sig  forvende  og  bruge  til  hos  den 
Enfoldige  at  styrke  Menneskers  Mening.«  Opsigten ,  som  denne 
Filippika,  der  strax  udgaves  i  Trykken  og  i  tydsk  Oversæt- 
telse hilsedes  med  hjertelig  Glæde  af  Jung  Stilling,  gjorde 
i  Hovedstaden,  var  naturligvis  stor,  især  blandt  de  Geist- 
lige, og  sex  af  disse,  deriblandt  Sognepræsten  ved  Frue 
Kirke,  Baggesens  Ungdomsven  Plum,  og  dennes  Kapellan, 
H.  N.  Clausens  Fader,  fandt  sig  beføiede  til  at  føre  Anke 
over  den  dristige  Taler.  Følgen  heraf  blev,  at  han  i  Januar 
næste  Aar  indkaldtes  for  Konsistorium  og  fik  en  Irette- 
sættelse. Denne  Begivenhed  blev  af  afgjørende  Betydning 
for  Grundtvigs  følgende  Liv.  »Nu,  nu,"  —  siger  han  senere 
i  en  af  Censor  1827  undertrykt  Slutning  paa  en  Afhandhng 
»om  Religionsfrihed«  i  »Theologisk  Maanedsskrift,  udgivet 
af  Rudelbach,«  —  »da  det  skulde  stemples  til  en  borgerlig 
Brøde  at  beklage  den  gamle  Kristendoms  Forfald,  ja  nu 
maatte  Blodet  dog  vel  engang  koge  hos  en  fribaaren  poetisk 
Natur.  Hvad  Under,  at  han,  der  en  liden  Stund  var  dre- 
ven med  Strømmen  fra  Barndoms  Tro  og  Kæmpe-Drømme, 
men  var,  da  Alvorstimen  slog  i  Livets  Skole,  vendt  tilbage, 
havde  i  Historien  skuet  den  gamle  Kristendoms  Triumf 
gjennem  Tiderne,  havde  i  hine  Danmarks  Dødskamps  tunge 
Dage  dybt  følt,  hvad  ham  fattedes,  men  nu  hartad  glemt 
det  over  nordiske  Kæmpe-Drømme  —  hvad  Under,  at  han 
pludselig  vaagnede  i  Gru,  i  Forfærdelse,  i  glødende  Harme!«*) 


*)  Se  »Nyeste   Skilderi   af  Kjøbenhavn«,   Juni    1810   og  Januar  1811; 
»Dagen«  1811,  25nde  Januar;   »Nyt  theologisk  Bibliothek*,  udgivet 

Fædrelandets  Skjebne  fremkaldte  i  Aaret  1810  ligeledes 
et  Par  Smaaskrifter  af  Grundtvig.  Den  af  Svenskerne  til 
Thronfolger  valgte  Prinds  Christian  August  af  Augusten- 
borgs pludselige  Død  under  en  Mønstring  ved  Helsingborg 
i  Mai  foranledigede  et  »Sørgekvad«,  med  et  Motto,  hvori 
der  siges,  at  »hoie  Aser«  lærte  Nordens  Skjald  hans  Kunst, 
for  at  han  kunde  synge  »om  dem  og  deres  Æt«.  Digtet  er 
»helliget  Augustenborgs  ædle  Hertug,  Videnskabs  ophøiede 
Talsmand,  den  faldne  Kæmpes  Broder«.  Karakteristisk 
hedder  det  i  Mindedigtet  om  Augustenborgeren,  som  tid- 
ligere om  Villemoes:    »Du  gik  til  Valhal«. 

Haabet  om  nu  at  se  den  svenske  Thronfølge  overdragen 
til  vor  Konge  fremkaldte  flere  Skrifter,  deriblandt  et 
pseudonymt  af  Baggesens  Ven  Gjerlew  (der,  ligesom  Pram 
og  Staffeldt,  var  bleven  ansat  under  Commercekollegiet). 
Ved  samme  Leilighed  udgav  Grundtvig  »Er  Nordens  For- 
ening ønskelig?  Et  Ord  til  det  svenske  Folk«  med  et 
Motto  af  Schiller.  »Folkefærd,  som  have  Sprog  og  Tro 
tilfælles«  —  hedder  det  i  Grundtvigs  Brochure  —  »ere  af 
Naturen  bestemte  til  at  vorde  eet;  først  ved  en  saadan 
Forening  kunne  de  naae  den  Grad  af  Udvilding  og  Styrke, 
som  giver  dem  fuld  Rang  mellem  Nationerne.  —  —  —  I 
Skrift  vil  enten  Norsk  og  Dansk  og  Svensk  sammensmelte 
i  Eet,  eller  den  Mundart  vil  seire,  hvori  det  Herligste 
frembringes.«*) 


af  Jens  Møller,  1829,  Side  201—281;  »Den  danske  Kirkes 
Historie  efter  Reformationen«,  ved  L  Helveg,  1855,  11,  393-407. 
—  Den  ovenomtalte  supprimerede  Slutning  paa  Grundtvigs  Af- 
handling fik  Universitetsbibliotheket  1862  udleveret  fra  Kjøben- 
havns Politikammer. 
*)  »Eet  Skriftsprog  er  Maalet,  hvortil  der  maa  stræbes«,  siger  N,  M. 
Petersen  i  sin  læseværdige  Afhandling  om  »Sprogkundskab  i 
Norden«  (»Annaler  for  nordisk  Oldkyndighed«,  1840—41  »Sam- 
lede Afhandlinger«,  II,  276). 

I  Slutningen  af  1810  udgav  Grundtvig  »Idunna,  en 
Nytaarsgave  for  1811«.  »Sværdet  Tyrfing«  er  en  Bearbei- 
delse  af  den  fortræffelige  islandske  Saga,  der  handler  on> 
dette  Ulykkesvaaben ;  Stoffet  tager  —  her  som  næsten 
altid  —  Grundtvig  saaledes  fangen,  at  han  ikke,  som 
Oehlenschlåger,  naaer  til  fri  poetisk  Behandling  deraf. 
»Sagakvad"  (»Odin  og  Saga«,  »Pilegrimene,  »Peter  Eremits 
»Korstogene«,  »Jargen  Sorterup»  og  to  Digte  om  Ville- 
moes 1801  og  1807)  ere  ikke  uden  poetisk  Skjønhed.  I 
Kvadet  om  Sorterup  hedder  det  betegnende: 

»Lirespil  om  Paarses  Færd, 
det  blev  Danmarks  Heltekvæde; 
Daaden  blev  og  Sangen  værd   — 
Danmarks  Flaade  vi  begræde«. 

Man  mindes  herved  uvilkaarlig  om  den  unge,  romantisk 
sværmende  Oehlenschlågers  delvise  Miskjendelse  af  vor 
udødelige  Komiker*).  »Villemoes«  er  Spiren  til  det  be- 
kj  endte  senere  fortræffelige  Mindedigt  om  den  unge 
Søhelt.  Nogle  »Skjemtevers«  (»Idunnas  Æbler«,  o.  s.  v.) 
ere  saa  uheldige  som  vel  muligt;  og  Vignetterne  om 
Aarets  tolv  Maaneder  til  de  Nytaarsgaven  ledsagende 
Kobbere  have  som  oftest  en  uhyggelig  bitter  Bismag.  I 
Anledning  af  Skjemteversene  siger  Grundtvig  karakteristisk 
i  Fortalen,  at  han  vilde  ønske,  de  vare  de  eneste  fra  hans 
Haand.  »Ogsaa  jeg  har  nogle  Gange  ladet  mig  forlede  til 
at  prøve  mit  Vid  eller  Uvid  paa  bestemte  Folk,  men  angrer 
det  virkelig.  Jeg  kan  ikke  kalde  det  Uret,  naar  Nogen  af 
ren  Harme  over,  hvad  han  anser  for  stympermæssigt  og 
anmassende,  bruger  Braadden,  der  sikkert  ogsaa  har  sin 
Nytte,    ei  heller   kan  jeg  beskylde   mig  for   egenlig  Uret; 


*)  Se  dette  Værks  anden  Afdeling,  Side  132. 

men  jeg  maa  bekjende,  at  en  vis  letsindig  og  forfængelig 
Kløe  ogsaa  har  havt  Del  i  min  Adfærd,  og  uden  den  vilde 
jeg  have  fornærmet  mindre,  om  jeg  end  havde  gjort  det 
Samme  i  Grunden.«  Baade  Sander  og  mere  under- 
ordnede Størrelser  havde  i  »Nyeste  Skilderi  af  Kjøbenhavn« 
været  Gjenstand  for  Grundtvigs  »Vid  eller  Uvid«. 

I  Begyndelsen  af  1811  —  altsaa  samtidigt  med  Oehlen- 
schlågers  »Digtninger«  —  udkom  Grundtvigs  »Nytaarsnat 
eller  Blik  paa  Kristendom  og  Historie«  med  et  Motto  af 
Pauli  første  Brev  til  Korintherne:  »Dersom  Nogen  iblandt 
Eder  mener  sig  at  være  viis  i  denne  Verden,  han  vorde  en 
Daare,  at  han  kan  vorde  viis«.  Den  lille  Bog  indledes 
med  et  Digt  »Til  min  Fader  paa  hans  Jubelfest«,  som 
ender: 

»Laurbærkrandsen  liar  jeg  beilel  lil, 

men  ei  mer  jeg  Iragler  den  at  vinde. 

Hvad  er  vel   et  broget  Farvespil, 

hvad  en  Krands,  som  Mennesker  kan  binde, 

hvad  er  Kløgt,  og  hvad  er  All  paa  Jord 

mod  det  rene,  klare  Guddomsord! 

Derfor  skal  min  Sang  nu  ene  tone 

lil  hans  Pris,   som  steg  fra  Himlen  ned, 

som  os  vilde  med  vor  Gud  forsone, 

skjænke  os  en  salig  Evighed.« 

I  Fortalen  —  hvorom  der  siges,  at  den,  i  Forening  med 
de  efterfølgende  Smaadigte,  udgjør  »Fortalen  til  mit  efter- 
følgende Liv«  —  hedder  det:  »Med  Smerte  og  Skam  maa 
jeg  bekjende,  at  jeg  har  været  delagtig  i  Forstandens 
Hovmod,  ja,  at  min  Brøde  vel  endog  var  større  end  mange 

Andres. —  Ved  Guds  Naade  har  jeg  nu  bøiet  min 

Forstands  Hovmod.«  Det  første  Digt,  »Livets  Æbler«, 
dvæler  ved  Mythen  i  den  yngre  Edda   om  Iduns  Ran    og 

prædiker,  at  Kristus  har  bragt  et  Æble  af  Livets  Træ  til 
Jorden.  Derpaa  følger  »Sorø  Kirke«  i  en,  som  saa  ofte 
hos  Grundtvig,  høist  uformelig  Form  (Alexandrinere  ere  f. 
Ex.  sans  fa^on,  aabenbart  aldeles  ubevidst,  blandede  mellem 
femføddede  Jamber).  Den  minderige  gamle  Kirke  gjennem- 
vandres,  ved  hvilken  Leilighed  der  ogsaa  —  i  samme  Aand 
som  i  Digtet  om  Sorterup  i  »Idunna«  —  dvæles  ved 

»  —  —  —   —  —   Paarses  store  Digler, 
som  nødle  os  til  Kæmper  at  belee«. 

Den  om  et  stærkt  bevæget,  men  uharmonisk  gjærende  Sind 
vidnende  lille  Bog  udklinger  saa  i  en  »Julesang«.  Først  i 
det  Religiøse  finder  vor  Forfatter  Afslutning  og  Hvile,  og 
først  der  kommer  ogsaa  Formen  til  sin  Ret.  »Julesang« 
overgaaes  dog  langt  af  det  i  Rahbeks  Ugeskrift  »Sandsigeren  eller 
den  danske  Husven«  i  April  optagne  fortræffelige  Digt  »De  hel- 
lige tre  Konger  (en  Barnesang)«,  det  almenbekj endte  »Deilig 
er  den  Himmel  blaa«. 

I  »Kirke-Speil«  fortæller  Grundtvig,  at  han  en  Aften  i 
Efteraaret  1810  sad  alene  paa  Valkendorfs  Kollegium  og 
læste,  i  en  historisk  Bog,  om  »det  visne  Kors«.  Han  ved- 
bliver: »Derved  løb  det  mig  koldt  ned  ad  Ryggen,  saa  at 
jeg  ikke  blot  smed  Bogen  fra  mig,  men  sprang  op  som 
grebet  af  en  mægtig  Aand,  der  kaldte  mig  til  Reformator«. 
Det  er  Pendant  til  J.  P.  Mynsters  Opvækkelse  i  den  sjæl- 
landske Landsbypræstegaard  under  Læsningen  af  F.  H.  Ja- 
cobi  Sommeraftenen  1803*).  Det  hedder  videre:  »Derpaa 
fulgte  et  Par  Maaneder  af  stolt,  men  stille  Sværmeri,  hvori 
jeg  første  Gang  siden  min  Barndom  for  Alvor  læste  Bibelen, 
især    Profeterne,     Luthers    og    Kingos    Psalmer,     bad    og 


*)  Se  dette  Værks  anden  Afdeling,  Side  86. 

grublede  over,  hvordan  en  Reformation,  især  med  Pen  og 
Blæk,  i  vore  Dage  lod  sig  udfore.  »Nytaarsnat«  er  i  Læse- 
verdenen det  eneste  Spor  af  dette  Sværmer-Liv.«*) 

I  Præsten  og  Poeten  Frederik  Schmidts  Dagbøger  fores 
Grundtvig  levende  frem  for  Læseren  i  Begyndelsen  af  1811. 
Schmidt  traf  samm(!n  med  den  mærkelige  theologiske  Kan- 
didat hos  Normændene  N.Treschow,  Professor  i  Filosofi,  og 
G.  Sverdrup,  Professor  i  Græsk**).  Samtalen  dreiede  sig 
fornemmelig  om  Theologi,  Filosofi  og  Poesi.  »At  Grundtvigs 
Tro  paa  Kristus  er  varm,  inderlig  og  uskrømtet«  —  siger 
Schmidt  —  »er  umiskjendeligt.  Den  er  hos  ham  Resul- 
tatet af  forgjæves  Grublen  og  Stræben  for  at  komme  til 
Maalet  ad  anden  Vei,  og  han  føler  sig  lykkelig  ved  denne 
Tro.  I  hans  mørke  Øie  og  blege  Ansigts  levende  Træk  er 
der  noget  Sværmerisk,  men  tillige  noget  Blidt.  Grundtvigs 
Læge,  Ole  Mynster,  har  tilraadet  ham  at  afholde  sig  fra 
alt  literært  Arbeide,  som  fordrer  Anstrengelse,  men  der- 
imod at  beskjæftige  sig  med  saadant,  som,  uden  at  fordre 
megen  Selvtænkning,  dog  sysselsatte  Sjælekræfterne,  f.  Ex. 
at  oversætte;  og  han  var  næsten  bestemt  paa  at  ville  over- 
sætte Werners  »Weihe  der  Kraft«.     Schiller  gjør  han  meget 


*)  .Kirke-Speil.,  1871,  Side  370. 

**)  Peder  Hjort,  der  blev  Student  1811,  siger:  »Niels  Treschow  og 
Georg  Sverdrup  vare  de  to  kjøbenhavnske  Professorer,  som  de 
yngre  Studerende  bare  mest  Respekt  for.  Sverdrup  var  i  Ry  for 
Genialitet  og  Sands  for  de  nye  Meninger  om  Poesi,  Filosofi  og 
Theologi.  At  Filosofien  var  det  Vigtigste  af  Alt  og  Identitets- 
Systemet  det  eneste  holdbare,  det  var  Treschow  Mand  for  at  faae 
os  til  at  begribe  og  sværge  paa.«  (»Kritiske  Bidrag  til  nyere  dansk 
Tænkeniaades  og  Dannelses  Historie«,  kirkelig-ethisk  Afdeling,  1ste 
Hefte,  1856,  Side  VI).  —  I  Breve  fra  1811  og  1812  fra  Sverdrup 
til  F.  C.  Sibbern  omtales  Grundtvig  med  megen  Anerkjendelse  (se 
»Breve  til  og  fra  F.  G.  Sibbern«,  I,  11,  12  &  17). 

af,  især  hans  »Braut  von  Messina«*).  Om  Oehlenschlågcr 
mente  Grundtvig,  at  han  var  ved  Overgangen  til  et  nyt 
System,  da  en  stor  Digter  stedse  arbeidede  slettest,  naar 
han  var  ved  et  saadant  Vendepunkt,  og  han  derfor  af 
Oehlenschlågers  seneste  Digtninger  vil  uddrage  den  Slutning, 
at  han  var  ved  en  saadan  Vending.  Grundtvig  havde  blot 
hørt  den  første  Del  af  Oehlenschlågers  Forelæsninger,  hvor 
han  lagde  Grundstenen  for  sit  æsthetiske  System,  som 
Grundtvig  fandt  lagt  for  løs.«  Da  Talen  engang  faldt  paa 
Frihed  og  Nødvendighed,  vilde  Grundtvig  og  Treschow  have 
Friheden  ombyttet  med  indvortes  Nødvendighed.  Grundtvig 
river  (ligesom  Baggesen)  ned  paa  Napoleon  —  »ce  glorieux 
despote«  (for  at  bruge  Thiers'  Ord),  der  var  bleven  »esclave, 
esclave  de  ses  propres  fautes:  la  situation,  quil  s'était  créée 
par  son  ambition  exorbitante,  le  tyrannisait  plus  qu'il  ne 
tyrannisait  TEurope«**).  Vor  geniale  Theolog  yder  ogsaa  sin 
Skjærv,  naar  der  fortælles  Anekdoter  og  lystige  Indfald***)- 
—  Det  er  ret  betegnende,  at,  medens  Oehlenschlågcr  har 
vendt  sig  fra  den  tydske  Komantiks  uklare  Gjæring,  for- 
dyber Grundtvig  sig  i  den,  ja  tænker  endog  paa  at  over- 
sætte den  excentrisk  sværmende  Zacharias  Werners  »Martin 
Luther  oder  die  Weihe  der  Kraft«,  i  hvilket  store  drama- 
tiske Værk,  der  i  sin  Tid  spillede  en  betydelig  Rolle  paa 
de  tydske  Scener,  Genialiteten  paa  saamange  Punkter 
gaaer  under  i  Fantasteri  og  Forskruethed.  Romantikeren 
Fr.  Schlegel  følte  sig  paa  samme  Tid  hendraget  til 
Grundtvig.      Paa    en    Reise    i    Sverrig    1812    besøgte    C. 


*)  En  af  Grundtvigs  første  Afhandlinger  handlede  jo  ogsaa  »om  Schiller 
og  Bruden  fra  Messina«  med  en  \edføiet  Prøve  paa  en  Oversættelse 
af  dette  Sørgespil  (se  <Ny  Minerva«  for  Juni  1807). 
**)  Histoire  de  l'empire,  livre  XXII. 
***)  »Fr.  Schmidts  Dagbøger,    udgivne  i  Uddrag    af  N.  Hancke,«    1868, 
Side  123,  125,  131  og  132. 

Molbech  A.  W.  Schlegel,  der,  tilligemed  Madame  de 
Staél,  gjæstede  Stokholm;  og  i  et  Brev  til  Nyerup  (i 
dennes  Brevsamling  paa  Universitetsbibliotheket)  fortæller 
C.  Molbech:  »Blandt  hans  Collectanea  viste  han  mig  et 
Citat  af  Grundtvigs  Mythologi,  som  han  havde  faaet 
af  sin  Broder  i  Wien,  som  han  sagde  gjer  meget  af 
denne  Bog.  Aug.  Schlegel  forstaaer  ikke  Dansk,  men  hans 
Broder  havde  oversat  Stedet  for  ham.« 

15. 

i  Slutningen  af  Januar  1811  opførtes  »Correggio"  ved 
Kongens  Fødselsfest.  »Igaar  blev  Correggio  givet  første 
Gang"  —  skriver  C.  Heger  til  J.  P.  Mynster  30.  Januar 
1811  —  »og  af  alle  Oehlenschlagers  Stykker  anstændigst 
og  bedst.  Jeg  troer  vist,  skjøndt  ingen  Haand  rørte  sig« 
—  det  var  jo  en  Festforestilling  —  »at  det  har  gjort  Ind- 
tryk.«*) Foersom  var  Correggio,  Madame  Heger  Maria, 
Heger  Guilio  Komano ,  Frydendahl  Mikkel  Angelo,  Lindgren 
Battista  og  Kruse  Silvestro**)  En  Prolog  foran  Bogen,  der 
udkom  samtidigt  med  Opførelsen  af  Dramaet,  begynder, 
med  Hentydning  til  Digterens  foregaaende  Arbeider  for 
Scenen,   »Hakon  Jarl«,   »Palnatoke«  og  »Axel  og  Valborg": 

»Et  skuespil  fremstilles  Eder  her, 

ei  nordisk,  ingen  Daad  af  Kæmpelivet, 

hvor  Krigerkraft  og  sjeldent  Hellemod 

fremspirer  under  Lur-   og  Skjoldeklang, 

ei  stolten  Kjærlighed  til  Fædrelandet, 

som  synker,  høi,  og  jubler  i  sin  Død, 

ei  Elskovs  søde,  sværmeriske  Brand 

i  Kamp  mod  andre  Forhold,  andre  Pligter  — 


*)  «Af  efterladte  Breve  til  J.  P.  Mynster«,  Side  56. 
**)  Se  Overskou :    »Den  danske  Skueplads«,  IV,  205. 


119 

en  stille  Fredens  Blomst  udvikler  sig: 
from  Kjærlighed  til  Kunst,   Religion, 
skjøn  Menneskelighed  og  sjelden  Evne. 
Tillader  Kunstneren,  at  han  engang 
fremstiller  Eder  Træk  af  Kunstnerlivet!« 

Digteren  beder  om  Tilgivelse,  fordi 

1) —  —   —    —   —    —   et  Øieblik 

han  lod  sig  lokke  til  det  skjønne  Syden; 
thi  som  den  stærke  Dyds,   den  dybe  Visdoms 
saftgrønne  Sundhedsurler  voxe  bedst 
om  Mimers  Brønd  i  Nordens  Middagssol, 
saa  bygger  alter  Kunstens  hulde  Musa 
sit  Tempel  helst  i   Laurbærlræels   Skygge 
og  klækker   Blomster  frem,   der  evig  funkle 
som   Stjerner   paa  Udødeligheds   Himmel ». 

Fædrelandets  Kunstnere  fores  frem  for  Erindringen,  tilsidst 
"hint  Europas  Under,  Danmarks  Stolthed,  Thorvaldsen«; 
de  skulle  begeistre 

»til  høit  at  føle  for  en  Musers  Yndling, 
hvis  stille  Virken  blev  Nationens  Ære«. 

Og  der  siges: 

»Correggio  var  selv  en  Longobard«. 

Dramaet  anmeldtes  samme  Aar  i  »Dansk  Literatur- 
Tidende«  uden  Navn  af  Dr.  philos.  Meisling,  Adjunkt  ved 
den  daværende  lærde  Skole  i  Helsingor.  Det  hedder  om 
Digterens  nordiske  Dramaer,  »at  han  kun  i  Stoffet  er 
nordisk,  i  Behandhngen  derimod  sydlig«  (»Hakon  Jarl«  und- 
tages dog);  og  der  siges:  »Denne  Mangel  bliver  saameget 
mere  mærkelig,  som  en  anden,  med  nordisk  Aand  fortrolig 
Forfatter  i  stærke  Greb  lod  en  ægte  nordisk  Harpe  klinge«. 
Man  ser,  at  Grundtvig,  til  hvis  »Optrin  af  Kæmpelivets  Under- 
gang i  Nord«  her  naturligvis  sigtes,  alt  har  fundet  Anklang. 

Der  bemærkes,  at  »Correggio»  vel  er  rorende,  men  ikke 
tragisk;  og  Digterværket  angribes  »som  organisk  Heelt«, 
medens  det  anerkjendes  »som  et  Produkt  med  beundrings- 
værdig skjonne  Partier«.  Imod  denne  Anmeldelse  tog  Filo- 
sofen  F.  C.  Sibbern,  Oehlenschlågers  trofaste  Beundrer  (der 
tidligere  i  »Kjøbenhavns  lærde  Efterretninger«  anonymt 
havde  anmeldt  »Axel  og  Valborg«  med  Varme),  skarpt  til 
Gjenmæle  i  »Nyeste  Skilderi  af  Kjøbenhavns.  Sibbern,  der 
som  Alumnus  paa  Valkendorfs  Kollegium  havde  levet  i 
venskabelig  Omgang  med  Grundtvig,  indrømmer  forresten, 
at  »der  er  noget  Sandt  i  den  Paastand,  at  vor  Digter  ikke 
er  ret  nordisk,  fordi  det  Nordiske  hos  ham  altid  spiller 
over  i  det  alment  Menneskelige.«  I  Anledning  af  Bagge- 
sens Anmeldelse  af  »Correggio«  1814  komme  vi  atter  til- 
bage til  dette  Drama. 

Næste  Aar  opførtes,  ligeledes  ved  Kongens  Fødselsfest, 
»Faruk«  med  en  Epilog,  uden  at  gjøre  synderlig  Lykke*). 

I  Februar  1812  udkom  Tragedien  »Stærkodder«,  som 
var  bleven  forfattet  den  foregaaende  Sommer.  Grundtvig  var 
ikke  forgjæves  fremtraadt;  selv  Oehlenschlågers  blødere, 
lysere,  livsgladere  Natur  kunde  ikke  undgaae  at  paavirkes 
af  den  nylig  fremtraadte  unge,  geniale  Theologs  kraftige, 
mørke,  tungsindige  Røst.  Stærkodder,  som  i  den  gamle  nordiske 
Krafts  Navn  vender  sig  mod  Ingilds  Blødagtighed  og  endnu 
mere  Ideen  om  Anger  og  Bod  hos  Helten  fører  uvilkaar- 
lig  Tanken  hen  til  den  nye  religiøse,  historiske  og  poetiske 
Faktor,  der  havde  begyndt  sin  mærkelige  Bane.  Hvilket 
Spring  fra  »Aladdin«  til  »Stærkodder«!  Sofia  ørsted  skriver 
endog  i  April  1812  til  F.  C.  Sibbern  om  dette  Drama: 
»Jeg  vilde  neppe  have  gjættet  paa  min  Broders  Navn  som 
Forfatter,   naar  man  havde  læst  det  for  mig  uden  at  sige, 


*)  Se  Overskou:  »Den  danske  Skueplads«,  IV,  247. 

hvem  der  havde  skrevet  det«*).  Grundtvigs  Stilling  til 
Oehlenschlåger  ses  af  et  Brev,  som  Forfatteren  til  »Optrin  af 
Kæmpelivets  Undergang  i  Nord«  paa  denne  Tid  skrev  til 
Digteren  af  »Stærkodder«.  Det  hedder  deri:  »Vil  De  en- 
gang i  Mindet  gjenføde  den  Stemning  hos  Dem,  under 
hvilken  De  digtede  Deres  »Poetiske  Skrifter«,  og  tænke  Dem 
denne  Stemning  som  en  fast,  rolig  Overbevisning,  hvorfra 
Alt  er  adskilt,  som  ei  har  Rod  i  Kristendommen,  og,  bedre 
end  Ord  kan  udtrykke  det,  vil  De  da  føle,  hvorledes  jeg 
maa  bedømme  Deres  nye  Digterbane;  thi  at  De,  efter  at 
have  endt  Hakon  Jarls  Mindesmærke,  begyndte  en  ny,  er 
Dem  sikkerlig  bevidst.  At  jeg  ikke  er  blind  for  Deres 
senere  Digtes  Skjonhed  eller  den  langt  større  Runding  og 
Proportion,  disse  besidde,  vil  De  vel  troe  paa  mit  Ord; 
men  at  det  inderlig  maa  bedrøve  mig,  at  den  religiøse 
Alvor  er  flygtet  mere  og  mere  fra  Deres  Digte,  og  at  den 
i  Deres  seneste  Digte  fortrænges  af  en  vis  Leg  med  det 
Aandelige,  samt  at  jeg  maa  kalde  disse  Digte  i  Grunden 
langt  mindre  poetiske  (begeistrede),  følger  af  sig  selv. 
Mest  smerter  det  mig,  fordi  en  saadan  Omskiftning  maa 
have  sin  Grund  i  Digterens  inderste  Væsen,  maa  følge 
deraf,  at  han  forsager  den  alvorhge  Eftertanke  over  sit  eget 
aandelige  Forhold  til  Gud  som  hans  Tjener  paa  Jorden,  at 
han  lægger  mere  Vægt  paa  at  glimre,  vinde  Ære  og  Bifald 
end  at  opløfte  sine  Brødre  til  Guds  Tilbedelse  i  Aand  og 
Sandhed.  Jeg  veed,  at  De  og  mange  Andre  anse  mig  for 
en  Sværmer,   en  Fanatiker;   men  De   kan  troe  mig,  jeg  er 


♦)  »Breve  til  og  fra  F.  C.  Sibbern«,  I.  27.  —  I  Anledning  af 
Kolorilen  i  »Stærkodder«,  hvor  det  Interessante  alt  begynder  at 
spille  en  betydelig  Rolle  ved  Siden  af  det  Pathetiske,  siger  den 
aandfulde  Søster,  der  ingenlunde  var  blind  for  Digterbroderens 
poetiske  Svagheder,  om  Dramaet:  »Mig  synes,  det  forholder  sig  til 
»Axel  og  Valborg«  og  »Correggio«  som  Coquelicot  til  Carmoisin«. 

det  ikke.  Jeg  er  vis  i  min  Sag.  Give  Gud,  De  var  det 
Samme.  En  renere  og  stadigere  Glæde  skulde  da  opfylde 
Deres  Hjerte,  en  høiere  Aand  besjæle  Deres  Sang,  og  De, 
ved  Deres  sjeldne  Evner,  vorde  et  skinnende  Lys  for  Tusinder 
af  Deres  Brødre,  som  sove  i  Dådens  Skygge  og  vanke 
ustadige  paa  de  vilde  Veie.«  Oehlenschlågers  »nye  Digter- 
bane«, som  Grundtvig,  trods  dens  Fortrin,  ser  paa  med 
Bedrøvelse,  dateres  altsaa  fra  Brudet  med  Romantiken  efter 
Fuldførelsen  af  »Hakon  Jarl«  hos  Steffens  i  Halle.  Oehlen- 
schlåger  kunde  naturligvis  ikke  gaae  ind  paa  denne  Tanke- 
gang, og  han  svarede:  »Hvormed  har  jeg  i  mine  senere 
Værker  vist  en  Afvigelse  fra  mit  høiere  Maal?  Sandelig, 
jeg  vilde  være  meget  bedrøvet,  dersom  jeg  ikke  følte,  at 
min  Sjæl  havde  udviklet  og  forædlet  sig.  Jeg  holder  for, 
at  min  »Palnatoke«,  »Axel  og  Valborg«,  »Correggio«  og 
»Stærkodder«  give  Bevis  herpaa.  Ideerne  om  Forsoningen, 
Kjærligheden,  de  elskværdige  Dyders  uforskyldte  Lidelser  og 
det  evige  Haab  fremstilles  i  Handlingen  af  disse  Stykker 
og  maa  overbevise  Enhver,  der  ikke  forsætlig  lukker  sine 
øine,  at  det  ikke  er  jordisk  Forfængelighed,  der  har  begeistret 
deres  Forfatter.«  I  sine  »Erindringer«  siger  Digteren,  efter 
at  have  dvælet  ved  denne  Brevvexling:  »Jeg  følte,  hvor 
umuhgt  det  vilde  vorde  mig  at  komme  i  Sympathi  med  denne 
Mand,  hvis  Ild,  Begeistring,  Veltalenhed  jeg  beundrede,  og 
hvis  gode  Villie  jeg  var  overbevist  om,  men  hvis  Følelser  og 
Livsanskuelser  stode  i  saa  stærk  Modsætning  til  mine«.  Det  er 
værd  at  sammenholde  Tonen,  hvori  Oehlenschlåger  besvarer 
Grundtvigs  Angreb,  uagtet  det  gaaer  lige  løs  paa  Centrum, 
med  den ,  hvori  han  tidligere  havde  besvaret  Baggesens  dog  saa 
varmt  anerkj  endende  Rim  brev*);  ligeoverfor  det  nye  Aarhundre- 
des  nye  Kraft  føler  hah  sig  aabenbart  langtfra  saa  sikker  som 

*)  Se  dette  Værks  anden  Afdeling,  Side  276. 

ligeoverfor  det  foregaaende  Aarhundredes  sidste  store  Digter. 
I  Fortalen  til  »Stærkodder«  hedder  det,  sikkert  med 
Henblik  til  Grundtvig:  »Hvad  Lessing  kalder  at  forstærke 
Karaktererne  og  sætte  dem  i  deres  rette  Lys ,  er  at  idealisere 
dem,  at  beholde  de  ædle,  store,  poetiske  Træk,  der  findes 
i  Historien,  skabte  for  PJvigheden ,  at  afsondre  det  Tilfældige 
og  Uskjonne  og  at  udfylde  det  Manglende  med  veludfundne 
Selvopfindelser.  Skjonheden  er  den  nodvendige  Betingelse 
for  Digterens  Værk,  og  han  vil  ikke  vise  og  bor  ikke  vise 
nogen  Sandhed,  uden  forsaavidt  den  er  skjon.«  Og  medens 
i  Fortalen  til  »Nordiske  Digte«  det  Nationale  stærkt  frem- 
hæves, siges  der  her:  »Alle  gode,  fuldendte  Digtere  i  enhver 
Tidsalder  sogte  ikke  det  Skjonne,  fordi  det  var  nationalt, 
men  det  Nationale,  fordi  det  var  skjont;  thi  deres  Kald 
var  ikke  at  smigre  Egenkjærliglieden,  men  at  danne  Smagen 
for  det  Fortræffelige  i  Almindelighed.  Hovedsagen  i  ethvert 
saadant  Værk  er  Fremstillingen  af  det  sjeldne  Menneskelige, 
der  bestandigt  udvikler  sig,  kun  i  forskjellige  Forhold, 
overalt,  men  sjeldent,  aldrig  saa  fuldkomment  i  Livet  som 
i  Kunstens  sande  Værk.  Det  historiske  Kostyme  kommer 
da  kun  med  som  Baggrund,  som  Attribut,  ei  som  Forgrund 
eller  Hovedsag.  Beundreren  af  det  Modsatte  foretrækker 
jøiensynlig  den  nederlandske  Efterligning  af  Natur-Enkelt- 
heder for  den  store  italienske  Mester,  der  skaber  selv  som 
Naturen  og  overgaaer  den,  fordi  hans  Sandhed  er  idealsk. 
Det  Ideale  er  intet  uden  lutter  Træk  af  det  Virkelige,  kun 
samlet,  valgt  og  brugt  til  et  fornuftigt  øiemed.«  Fortalen 
ender  med  en  stærk  polemisk  Vending  mod  Grundtvig, 
idet  der  drages  tilfelts  mod  »den  Slags  Mennesker,  der 
kalde  det  Ideale  i  Kunsten  Urigtighed,  og  som  i  Poesien 
kun  onske  at  se  Hieroglyfer  for  enkelte  fixe  Ideer  og 
Fordomme«.   —  I  April   1812    skriver   Sverdrup    til  F.   C. 

Sibbcrn:  »Det  lader,  som  det  æsthetiske  Publikum  deler 
sig  imellem  Oehlenschliiger  og  Grundtvig«*). 

»Stærkodder«  opførtes  paa  det  kongelige  Theater  i 
Oktober  1812.  Udførelsen  stod  endog  under  de  foregaaende 
Tragediers.  Knudsen  spillede  Titelrollen,  der  laa  aldeles 
udenfor  hans  Fag,  Foersom  Angantyr,  Jomfru  Astrup 
Svarteham.  Selv  Madame  Heger,  der  ellers  var  som  skabt  for 
Oehlenschlågers  Heltinder,  kunde  ikke  magte  Helga,  der, 
kjæk,  iler  med  i  Kampen  som  en  Skjoldmø.  Heger  var, 
som  Ingild,  den  Eneste,  der  var  tilfredsstillende.**) 

Denne  Theatersaison  var  forresten  af  ikke  ringe  Betyd- 
ning. Baade  Shakespeares  geniale  danske  Oversætter, 
Foersom,  og  Oehlenschlåger  havde  virket  ivrigt  for  den  store 
engelske  Dramatikers  Indførelse  paa  vor  Scene;  og  »Ham- 
let« kom  endelig  paa  Bræderne.  Foersom  spillede  Hoved- 
rollen fortræffeligt,  men  kun  Heger  som  Horatio  og  Haak 
som  Aanden  stode  værdigt  ved  hans  Side.  Og  samtidigt 
med  at  dette  kolossale  Digterværk  opførtes,  var  en  Kunstner 
fremtraadt,  der  skulde  øve  en  epokegjørende  Virkning,  ikke 
mindst  for  den  Oehlenschlågerske  Tragedies  Vedkommende 
—  Lægen  Ryge.  Hans  to  første  Debutroller  som  »Palna- 
toke«  og  »Hakon  Jarl«  imponerede  Publikum  og  bleve  af 
Kunstforstandige  betragtede  »ei  alene  som,  i  og  for  sig, 
saa  teknisk  udmærkede  og  poetisk  storartede,  at  der  aldrig 
paa  den  danske  Scene  var  set  Mage  til  dem,  men  som 
Forbud  om  en  Kunstperiode,  hvori  Tragedien,  til  hvilken 
en  frugtbar  og  genial  Digter  allerede  havde  grundlagt  et 
glimrende  National-Repertoire,  vilde  komme  til  en  hidtil 
ukjendt  herlig  FremstiUing«***). 


*)  »Breve  til  og  fra  F.  C.  Sibbern«,  I,  17. 
**)  Se  Overskou:   »Den  danske  Skueplads«,  IV,  270. 
***)  Se  Overskou:   »Den  danske  Skueplads«,  IV,  311  o.  s.  v,,  hvor  der 

1812  udkom  det  første  betydeligere  Bidrag  til  en 
Vurdering  af  Oehlenschlagers  Poesi,  nemlig  »Betragtninger 
over  Oehlenschlagers  dramatiske  Værker«  af  den  unge 
Meklenborger  F.  C.  Dahlmann,  den  bekjendte  Politiker  og 
Historieskriver  (hvis  betydeligste  historiske  Værk  er  »Ge- 
schichte  Danemarks«),  der  i  nogen  Tid  havde  studeret  ved 
Kjøbenhavns  Universitet,  hvor  han  1811  holdt  filologiske 
Forelæsninger  over  Aristofanes  paa  Latin  —  et  Par  Aar 
efter  blev  han  Professor  i  Kiel.  Slutningen  af  dette  lille, 
læseværdige  Arbeide  er  —  som  ogsaa  Sverdrup  (der  hen- 
tyder til,  at  Forfatteren  lever  »i  den  fortroligste  Omgang« 
med  Oehlenschlåger)  bemæ.rker  i  et  Brev  til  F.  C.  Sibbern  fra 
April  1812  —  et  Udfald  mod  Grundtvig*). 


findes   en    levende  (om  end  neppe  paa  alle   Punkter  tilstrækkelig 
uhildet)  Skildring    af   den    kunstneriske  Kolos  Ryges    usædvanlige 
Liv  og  Karakter. 
*)  .Breve  til  og  fra  F.  G.  Sibbern.,  1,  17. 

16. 

IViedens  Oehlenschlåger  sad  som  Professor  og  Ægtemand  i 
Bredgaden  og  paa  Christiansholm  ved  Dyrehaven  og  saae 
Hustruen  vugge  sin  Førstefødte,  Datteren  Charlotte  (der 
var  opkaldt  efter  Grevinde  Schimmelmann,  som  havde  holdt 
hende  over  Daahen),  var  Grundtvig,  h\is  Sjæl  og  Legeme 
rystedes  i  de  inderste  Fuger  af  den  stærke  Gjæring,  i  Be- 
gyndelsen af  1811,  tyet  ud  til  Landsbypræstegaarden  hos 
den  gamle  Fader,  der  alt  for  flere  Aar  siden  havde  fyldt 
'> Støvets  Aar«.  Hos  denne  blev  han  saa  samme  Foraar 
med  Nød  og  neppe  ved  Hjælp  af  Biskop  Balle,  Faderens 
Svoger  —  N.  F.  S.  Grundtvig  var  opkaldt  efter  ham  og  hans 
første  Kone  —  personel  Kapellan*). 


*)  I  »Kirke-Speil«  (Side  371)  fortæller  Grundtvig,  at  hans  i  Efteraaret 
1810  begyndte  religiøse  »Sværmer-Liv  endtes  pludselig,  da  jeg  med 
Eet  blev  sønderknust  ved  de  Spørgsmaal:  Er  Du  selv  en  Kristen, 
og  har  Du  dine  Synders  Forladelse?  —  Samvittigheds-Spørgsmaal, 
der  faldt  mig  som  Stene,  ja  som  Klipper  paa  Hjertet.  Da  lukkede 
jeg  alle  Bøgerne,  lod  alle  stolte  Planer  fare  og  skyndte  mig  hjem 
til  min  gamle  Fader.«  I  en  Efterskrift  til  et  Digt  i  »Kvædlinger« 
(Side  248)  taler  Grundtvig  om  sin  »svare  Sindssygdom«  1811;  og 
Peder  Hjort  siger:  »Dét  er  bekjendt,  at  han  under  Opholdet  i  Udby 
endog  var  sindssvag  over  et  halvt  Aar«  (»Kritiske  Bidrag  til  nyere 
dansk  Tænkemaades  og  Dannelses  Historie«,  kirkelig-ethisk  Af- 
deling, første  Hefte,  Side  10). 

Samme  Efferaar  udkom  »Optrin  af  Norners  og  Asers 
Kamp«,  der  alt  havde  ligget  næsten  ganske  færdig  til 
Trykken  forrige  Aars  Sommer*).  Værket  har  til  Motto 
Ordene  af  Peters  første  Brev:  "Alt  Kjod  er  som  Græs  og 
al  Menneskets  Herlighed  som  Græssets  Blomst;  Græsset 
visnede,  og  Blomsten  faldt  af  —  men  Herrens  Ord  bliver 
evindelig«.     £t  indledende  Digt  begynder: 

»Ei  vemodsfuldl  paa  Nordens  Kæmpegrav 

henstirrer  længer  del  opladte  Øie; 

thi  der  de  vilde  Nordenvinde  lav, 

den  gyldue   Sol  fremslraaled  i  det  Høie. 

Derfor  og  Ham,   som  styrede  min  Sang 

om  Kæmpelivets  stærke  Undergang 

lil  Jesu  Pris,  uskrømtet  Tak  jeg  yder. 

Hvad  er  vel  Slyrke,  naar  til  Mord  og  Vold, 
lil  blodig  Hevn  den  Manden  fræk  misbruger? 
En  giftig  Spire  til  en  Kæmpeold, 
hvori  el  Kuld  sig  Belial  udruger, 
ligt  hint,  der  rased  i  den  unge  Tid, 
ligt  Jætteflokken,   der  ved  Djævle-Id 
nedkaldte  Syndflods  Vande  over  Jorden. 

Men  naar  jeg  ser  den  rædde  Nidingæt, 
udmarvet,  sig  oraslæbe  nu  paa  Jorden, 
da  gjerne  vil  jeg  den  forfærde  ret 
med  Tordenrøsten  fra  det  gamle  Norden. 
Til  Kristnes   Skam,    om  Hedningfolkets  Mod 
lil  kjækt  i  Kamp   at  vove  Liv   og   Blod 
skal  dønne  hult   min   Sang   i   Døgnels  Øre.« 

Efterat  Grundtvig  derpaa  har  erklæret: 

»De  ei  forslaac,  at  Korsets   ene  Trin 


♦)  Se  Grundtvigs  ildunna,  en  Nytaarsgave  for  1811«,  Side  VH. 

opløfter  høiere  fra  Jord  vort  Sind 

end  alle  Kunsternes  udhujj'ne  Trapper,« 

siger  han: 

»Fra  Island  jeg  en  Bautasten  har  bragt, 

som  reistes  over  store  Helteslægter; 

og  Runerne  med  Flid  jeg  har  udlagt  — 

men  Korset  løfter  jeg  saa  høit,  jeg  mægter. 

Det  kneise  skal  i  JNordens  vilde  Egn, 

som  Jesu  Kristi  store  Seierstegn. 

Han  vandt  i  Nord,   og  han  hos   mig  har  vundet.« 

I  Fortalen  til  denne  Bearbeidelse  af  Kæmpedigtene  om 
Vølsungerne  og  Nifliingerne  i  den  ældre  Edda  hedder  det: 
»Engang  var  jeg  hartad  tilsinds  at  brænde  det  hele  Eventyr, 
da  den  afgudiske  Snak  tyktes  mig  forargelig  og  alt  verds- 
ligt Skjaldskab  en  Sjæls  Overdaad,  der,  ligesom  dens 
legemlige  Frænde,  svækker  og  sløver,  idet  den  kildrer  og 
gotter.  I  Hovedsagen  er  jeg  endnu  ei  langt  fra  samme 
Tanke ;  thi  Kristus  er  det  sande  Vintræ ,  og  hver  Drue ,  som 
ei  voxer  derpaa,  kan  kun  beruse,  men  aldrig  styrke  og 
opløfte.  At  jeg  alligevel  afveg  fra  mit  Forsæt,  dertil  sam- 
menvirkede  mange  Grunde.  Saasandt  som  Poesien  er,  hvad 
Evald  og  hver  kristelig  Digter  har  fornummet,  den  sande 
Levning  af  det  forlorne  Gudsbillede,  maa  vi  have  Ærbødig- 
hed for  alle  de  Oldtidskvad,  der  løfte  sig  mod  det  Him- 
melske foroven  og  prise  det  Guddommeliges  Spor  herneden; 
alle  disse  Ting  virkede  kraftelig  den  ene  og  samme  Aand. 
Den  samme  Aand,  som  talte  gjennem  Jødernes  Profeter, 
har  da  ogsaa  ladet  Nordens  Skjalde  høre  sin  Røst;  vel  lød 
denne  kun  svagt  for  dem,  som  fra  det  Fjerne,  og  onde 
Aander  forvirrede  Tonerne  i  Luften;  men  for  et  ^re,  der 
har  lyttet  til  Guds  klare  Stemme  i  de  hellige  Skrifter,  er 
den  himmelbaarne  Klang  mærkeligere,  end  den  var  for  hine 

gamle  Skjalde  selv.  Ved  nu  at  fæste  Oiet  paa  de  Kvad 
især,  hvoraf  disse  Optrin  ere  laante,  blev  jeg  vaer,  hvad 
hidtil  havde  dulgt  sig  for  mig,  at  disse  Optrin  ere  den 
troeste  Afbildning  af  Livsforhærdelsen  i  Norden.  Det  er 
Iskæmper,  som  vandre;  og  naar  de  smelte,  er  det  som 
Skybrud.  Hvorledes  Torst  efter  Guld,  Blod  og  Pris  vare 
de  Stykker,  som  udgjorde  det  nordiske  Mod,  og  hvis  ulige 
Blanding  ene  gjorde  Skilsmisse  mellem  Kæmpe  og  Jætte, 
Helt  og  Niding,  hvor  ukvindelige  Kvinderne  vare,  og  i 
hvilket  blodrødt  Klædebon  selv  deres  Kjærlighed  var  svabt, 
lader  sig  i  Sigurd  og  Fafner,  Gunnar  og  Hogne,  Gudrun 
og  Brynhild  klarligen  tilsyne.  Alt  er  her  saa  vildt  og 
grueligt,  at  ingen  Digter,  der  ei  selv  er  ligesaa  forhærdet, 
kan  eftermåle  Billedet  uden  hist  og  her  at  omblande  Far- 
verne og  lade  et  andensteds  borget  Lys  gjennemglimte  den 
natlige  Sky,  under  hvilken  Skikkelserne  røre  sig  som  Trolde. 
For  hvem,  som  kjender  de  gamle  Kvad,  vil  en  saadan 
Formildelse  være  synlig  næsten  overalt.  Det  er  saameget 
mere  min  Skyldighed  at  gjore  opmærksom  herpaa,  som  jeg, 
omendskjondt  min  Hjemgang  til  Kristendommen  og  Indgang 
i  det  gamle  Norden  skete  omtrent  jævnsides,  dog  tidt  ud- 
trykte mig  saa  daarlig  og  letsindig  om  de  gamle  Afguder 
og  Kæmper,  at  det  kun  anstod  et  kristent  Menneske  hel 
ilde.  Takket  være  den  Aand,  som  baade  nødte  mig  til  at 
lovsynge  Kæmpelivets  Undergang,  og,  da  jeg  vilde  kvæde 
om  et  Optrin  af  Kæmpelivet,  styrede  mit  øie  hen  paa  det 
blodige,  forfærdende  Billede  af  Volsungers  Liv  og  Daad! 
Dobbelt  takket  være  Han,  fordi  han  læmpede  det  saa,  at 
Kvadet  kunde  tabe  sig  i  en  Jesu  Kristi  Lovsang!«  Om  de 
gamle  Kvad  siger  Grundtvig:  »Disse  ere  ligesaa  mærkelige 
som  de  homeriske,  med  hvilke  de  ogsaa  ere  saa  nær  i 
Slægt    som   Syden  og  Norden.     Deres    historiske   Vigtighed 

bestaaer  ei  ene  i  det  Vidnesbyrd,    de  afgive  om  Aandshvet 
III.  9 

i  Norden,  men  ogsaa  i  den  følgerige  Sammenligning  mellem 
vort  Norden  og  Tydskland,  som  de  gjere  mulig.  Uvist  er 
det  vel,  om  Tydskerne  have  havt  en  saadan  Kvadflok  om 
Volsunger  og  Niflunger,  men  rimeligt  er  det,  ei  alene  med 
Hensyn  paa  Nibelungen-Lied  og  Eventyret  i  Heldenbuch 
vom  Rosengarten  zu  Worms,  men  vel  især  ved  at  betragte 
Niflungasaga,  thi  den  er  selv  hel  og  holden  et  uforkasteligt 
Vidnesbyrd  om,  at  Forfatteren  ikke  lyver,  naar  han  siger, 
al  Sagaen  er  sammensat  efter  tydske  Sange.«  —  Grundtvig 
omblander  altsaa,  ligesaavel  som  Oehlenschlåger,  Farverne 
og  lader  et  andetsteds  borget  Lys  gjennemglimte  den  nat- 
lige Sky.  Forskjellen  bestaaer,  hvad  denne  »Formildelse« 
angaaer,  i,  at  Oehlenschlåger  lægger  »Noget  af  sin  Tids 
Dannelse«  (som  det  hedder  i  » Erindringer »  desangaaende) 
over  i  »den  gamle  Heltetids  altfor  vilde  Kraft«,  medens 
det  Grundtvigske  Lys,  der  gjennemglimter  den  natlige  Sky,  er 
borget  fra  det  exklusivere  Kristelige.  Grundt\ig  tilsatte 
endogsaa  direkte  »kristelige  Slutninger«,  hvilke  han  ingen- 
lunde vil  forsvare  »som  Noget,  Stoffet  fordrede«.  I  Fortalen 
hedder  det  ligefrem  derom:  »Nei,  de  ere  tilsatte,  fordi 
jeg  ikke  kan  udholde  noget  Arbeide,  hvor  jeg  skulde  glemme 
min  Frelsers  Pris«.  Over  et  Ark  i  Digtningen  fyldes 
af  et  Udtog  af  Bibelhistorien  og  de  forste  Aarhundreders 
Kirkehistorie.  Hvad  den  kunstneriske  Form  angaaer  i  disse 
mærkelige  dramatiske  Scener,  hvilke  dog  i  poetisk  Storhed 
paa  ingen  Maade  kunne  maale  sig  med  de  gigantiske  Edda- 
digte,  der  ligge  til  Grund  for  dem,  da  er  den,  som  saa 
ofte  hos  Grundtvig,  alt  Andet  end  vellykket;  forskjellig- 
føddede,  tidt  meget  slette  Jamber  blandes  saaledes  ogsaa 
her  paa  den  mest  vilkaarlige  Maade  mellem  hinanden. 

Som  Nytaarsgave  for  1812  udgav  Grundtvig  »Saga« 
med  Motto  af  Profeten  Ezechiel:  »Og  Du  skal  være  for 
dem  som  hendes  Kjærhgheds  Sang,  der  kan  vel  lege;  derfor 

skal  de  høre  dine  Ord,  men  dog  ikke  gjøre  efter  dem«.  I 
et  Indledningsdigt  »til  Saga«  hedder  det: 

•»Allerførst  Du  dog  maa  gange  ind 

Nylaarsmorgen  til   min  kjære   Pige«. 

Nytaarsgaven  er 

»Skjænk.   for  Hjertet,   som   Du  skjænked  mig«. 

Digteren  byder  ikke  sin  Fæstemø  Ringe  af  det  røde  Guld 
eller  Sligt,  thi 

»Intet  Guld  opveie  kan  min  Lykke«. 

Han  taler  om 

"Hjertet,  som  igjennem  mange  Aar 
har  dit  Billed  i  sin  Løndom  baaret«. 

Og  med  Hentydning  til  Bogens  Hovedbestanddel,  Fordansk- 
ningen af  den  fortræffelige  islandske  Kjærligheds-Saga  om 
Gunlaug  Ormetunge  hedder  det: 

»Ogsaa  jeg  min  Helga  tidlig  fandt, 

alt  som  Gunlaug,  udi  Vennesale; 

som  for  Skjeml  jeg  hende  til  mig  bandt, 

udi  Tanke,   om  end  ei   i  Tale«. 

Fortalen  af  den  28aarige  Kapellan  i  Landsbypræstegaarden 
ender:  »Kjærligt  er  mit  Hjerte  i  min  Ensomhed  udbredt 
mod  Alle;  gid  det  maatte  mærkes  paa  min  Tale,  selv  da 
naar  den  tykkes  haard!«  Foruden  den  frie  Oversættelse  af 
»Gunlaugs  og  Rafns  Saga«  (der  alt  tidligere  var  fordansket 
af  Abrahamsen)  med  stærkt  theologisk  farvede  Indlednings- 
ord, bestaaer  Nytaarsgaven  af  forskjellige  Digte,  blandt  hvilke 
flere  frembyde  ikke  liden  biografisk  Interesse,  Minder  fra  1807 
og  de  følgende  Aar.  Digtene  »Morten  Borup«,  »Julefesten« 
—  der  begynder: 

»Høil  udi   Gudernes  hvælvede   Sal 

Stjernerne  tindre  saa  vilde«    — 

og  »Klagesang«  (efter  en  af  Davids  Psalmer)  fortjene  særligt 
at  fremhæves  i  poetisk  Henseende. 

Tidlig  i  1812  skrev  Grundtvig  et  ret  betegnende  Digt 
»Skjaldelivet«,  der  dog  forst  tryktes  tre  Aar  efter  i  »Kvæd- 
linger«.     Det  begynder: 

»Hvad  er  en  Skjald,  og  hvi  færdes  han  saa 

som  en  Udlænding  hernede? 

hvi  mon  sig  selv  han  saa  lidet  forstaae? 

hvorefter  monne  han  lede? 

All  som  han  ældes,  hans  Længsel  forgaaer. 

Har  han  sig  selv  da  udgrundet? 

har  han  sit  Fædreland  fundet? 

har  han,  forstandig  ved  Aar, 

mærket,  trods  glimrende  Skygge, 

som  ham  i  Ungdom  var  kjær : 

hvad  som  paa  Jord  monne  bygge, 

haver  sit  Fædreland  her. 

Ikke  dog  klinger  hans  Stemme  saa  sød, 

naar  han  sin  Længsel  har  jordet; 

Glimmeren  vorder  saa  kold  og  saa  død, 

Aanden  er  veget  fra  Ordet. 

Nemme  nu  ere  hans  Kvad  at  forstaae, 

intet  Forborgent  de  gjemme, 

alle  paa  Jord  de  har  hjemme. 

Var  det  da  Skyggen  af  Intet  han  saae? 

ere  de  Egne  da  tomme, 

hvorfra  den  Tone  saa  sød, 

Tone  saa  dyb  kunde  komme   — 

gaaer  ikke  Liv  foran  Død?« 

Naar   man    mindes    (jrundtvigs    Stilling   til    Oehlenschlåger       g 
paa  denne  Tid,   saaledes  som  den  f.  Ex.  kundgjor  sig  i  det 
ovenfor  omtalte  Brev,  kan  man  ikke  undlade  at  sætte  dette 
Digt  i  Relation  hertil.    Ikke   blot  for  Baggesen,   ogsaa  for 

Grundtvig  var  naturligvis  vor  Digterkonge  en  Skikkelse,  der 
ofte  lagde  Beslag  paa  Tankerne. 

Ved  Juletid  1812  —  samme  Aar  som  J.  P.  Mynster 
begyndte  sin  betydningsfulde  præstelige  Virksomhed  i  Hoved- 
staden —  udkom  »Kort  Begreb  af  Verdens  Kr^ønike  i 
Sammenhæng«,  med  Mottoet:  »Riget  og  Magten  og  Æren 
er  Guds  i  Evighed«.  Denne  mærkelige  Bog,  »skrevet  langt 
fra  Bogsamlinger  og  med  maadelige  Hjælpemidler«,  men  af 
en  Forfatter,  der  —  som  han  selv  andetsteds  erklærer*)  — 
»som  Barn,  Dreng  og  Mand  har  læst  fra  Morgen  til  Aften 
eller  omvendt  over  i  tyve  Aar,  og  mest  Historie«,  er 
nærmest  kun  »en  Udsigt  over  det  lutherske  Tidsrum  med 
en  kort  Indledning  om  de  forrige  Aldre«.  Tiden  for  Luther 
udgjor  ikke  en  tredie  Del  af  den.  »Dens  bestemte  Mod- 
sætning til  alle  Tidens  Yndhngstanker«  fremhæves  med  Foie 
i  Fortalen,  hvor  der  endvidere  siges:  »Jeg  har  om  de 
nærværende  som  om  de  forbigangne  Mænd  og  Tider  udsagt 
Bibelens  Dom « .  Om  Naturfilosofiens  nye  Evangelium  hedder 
det  i  Bogen:  »Af  Fichtes  Skole  er  udgaaet  en  Flok  med 
ScheUing  i  Spidsen,  hvis  Tal  daglig  voxer,  og  hvis  Grund- 
sætninger ere  de  fordærveligste  af  alle.  —  —  —  Den  var 
en  skjæv,  men  stærk  Modvirkning  af  det  Poetiske  i  Menne- 
sket mod  den  Alt  opløsende  Forstandsbrug,  der  stræbte  at 
udslette  alle  det  Guddommeliges  Spor;  den  har,  skjondt  i 
uren  Hensigt,  aabenbaret  Tomheden  af  den  herskende 
Moralpræk  og  det  underlige  Væv  om  Tro  og  Poesi  af  Folk, 
som  ingen  Anelse  havde  om  disse  Ords  Mening. Lige- 
som Goethe  paa  en  Maade  var  Naturfilosofiens  rette  Fader,  saa- 
ledes  maatte  vel  alle  tydske  opvoxende  Digtere  vorde  dens 
Born  eller  vare  idetmindste  nedvendig  dens  Frænder.«  I 
Slutningen  af  Værket   siges  der:     »En   aandehg  Fjonix  maa 


*)  »Nyeste  Skilderi  af  Kjøbenhavn«,  1813,  2lnde  August. 

opleve  af  sin  Aske,  dersom  Folket  skal  gjenfødes  til  ædelt 
Sindelag  og  mandig  Idræt,  og  Kristendom  er  Underfuglens 
Navn«;  og  det  hedder:  »Mærkeligt  er  det,  at  i  det  nittende 
Aarhundrede,  midt  under  Vidnesbyrdene  om  vor  Afmagt, 
bleve  de  gamle  Kæmper  heirostede,  ja  det  lod  hartad,  som 
det  gamle  Nordens  Afguder  med  deres  Skyggehær  vilde 
indtage  Landet ,  der  laa  ode  for  kristne  Kæmper«.  Oehlen- 
schlågers    »nye    Digterbane <•     bringer    Grundtvig    til  i 

Overensstemmelse  med  det  ovenfor  omtalte  Brev  —  at  ud- 
bryde: »Vilde  den  store  Digter  dog  ihukomme  sin  første 
Kjæilighed,  og  hvorfra  han  er  falden,  vende  om  og  gjore 
sine  forrige  Gjerninger!«  Om  Baggesen  hedder  det:  »Han 
var  et  opvakt  Hoved  med  spillende  Vittighed,  let  Nemme, 
løs  Følelse  og  et  sjeldent  Herredømme  over  Tungemaalet. 
Han  begyndte  med  at  efterligne  Vessels  overgivne  Spas  og 
blev  Alles  Yndling;  men  øiensynligt  var  det,  at  han  gjorde 
Vold  paa  sit  halve  Selv,  og  lidt  mere  kræsne  Ganer  vilde 
fundet  hans  fleste  Retter  vandede  og  flaue.  Saaledes  fandt 
han  dem  uden  Tvivl  selv;  og  Noget  i  ham  higede  mod  den 
Tid,  da  han  var  lille,  da  hans  Engel  saae  Faderens  Ansigt 
i  Himlene,  og  Kjærlighed  herskede  i  Hjertet.  Dog,  Bifald 
og  Yndest  vilde  han  vinde,  hvad  det  saa  end  skulde  koste; 
han  fik  og  de  dyrekjøbte  Sæbebobler,  da  han,  med  mere 
Hensyn  paa  sine  Anlæg  og  sin  Tænkemaade,  kaarede 
V^ieland  til  Mønster.  Sin  egen  aandelige  Skikkelse  har  han 
i  »Labyrinten«  eftermålet  med  blændende  Farver;  i  »Kal- 
lundborgs  Krønike«  er  hans  Latter  ægte  og  i  visse  Maader 
priselig;  i  »Rim brevene«  har  Normannen  atter  beleiret  Paris 
og  erobret  et  Normandi;  og  hartad  mageløs  er  i  »Gjen- 
gangeren«  hans  bittrp  Spot  over  sig  selv  og  alle  sine  Stal- 
brødre.  Uden  Rørelse  kan  intet  Hjerte  følge  Skjalden  paa 
hans  underlige  Bodsvandring;  han  mindedes  visselig  af  sin 
gode  Aand  om ,  hvad  han  burde  være ,  men  hans  Bedrøvelse 

var  mest  den  efter  Verden,  og  det  lod,  som  han  vilde  af- 
sone sin  Bråde  ved  at  hudstryge  alle  sine  gamle  Venner, 
der  dog  vare  mere  at  undskylde  end  han.  Han  kundgjorde 
her  aabenbar  Kjærlighedens  Forlis,  hvis  rene  Ild  alt  i 
Sangen  om  »Emma«  kun  ulmede  svagt,  og  i  »Parthenais« 
neppe  er  at  skimte;  her,  som  hartad  altid  naar  han  vilde 
synge  om  Gud  og  det  Guddommelige  i  Mennesket,  hyllede 
han  sig  i  en  Dunstkreds  af  hoitravende  Ord  og  kolde 
Billeder.  Bløde  maa  Hjertet  ved  at  beskue  denne  Skjald; 
til  en  herlig  Fugl  blev  han  skabt;  og  vilde  han  have 
svunget  sig  kjæk  mod  sit  Fædreneland,  da  skulde  det  have 
tonet  saa  liflig  i  Danmarks  Skove  til  Vederkvægelse  for 
Aander  og  Hjerter,  mens  Seklerne  skride;  men  han  vilde 
heller  med  farvede  Vinger  flagre  i  Kreds  om  Jordens 
Blomster.«  Grundtvigs  polemiske  Stilling  til  den  hele  nyere 
Poesi  fremgaaer  af  hans  Sporgsmaal:  "Hvorledes  synges  der  i 
Tydskland,  ja  selv  i  Danmark?«  og  af  Yttringen:  »Sligt 
hoitravende  Billedsprog,  som  vi  have  givet  Navnet  Poesi«. 
—  Det  var  naturhgt,  at  en  Bog,  der  fra  et  saa  exklusivt 
supranaturahstisk  Standpunkt  og  med  en  saadan  Hensyns- 
loshed fældede  Dom,  selv  over  Samtidige,  maatte  falde  ned 
som  en  Bombe.  »Ikke  i  lang  Tid  har  noget  dansk  Skrift 
vakt  saa  almindelig  Opmærksomhed«,  begynder  den  vidt- 
løftige og  stærkt  dadlende  Anmeldelse  (af  Prof.  theol.  Jens 
Møller)  i  »Dansk  Literatur-Tidende«  for  1813.  Grundtvigs 
Ungdomsven  C.  Molbech  drog  ligeledes  tilfelts  imod  denne 
forunderlige  »Krønike«  og  foranledigede  »Krønikens  Gjen- 
mæle«  af  Grundtvig  (18l3j.  I  dette  karakteristiske  og  be- 
tydningsfulde Gjenmæle  hedder  det:  »Skal  en  Kristen  skrive 
Historie,  maa  han  skrive  den  bibelsk,  kalde  al  Lærdom, 
som  strider  imod  Bibelen,  ligefrem  uden  videre  Bevis  Løgn 
og  Vildfarelse,  lade  Bibelen  domme  Mænd  og  Tider,  thi 
ene    den    har    Ret    dertil,    den    er    Kristi    Statholder    paa 

Jorden.  —  —  —  Jeg  veed  meget  vel,  at  det  hartad  rent 
er  gaact  af  Brug,  selv  mellem  Kristne,  at  bruge  Bibelen 
til  Provesten  for  alt  Aandeligt,  til  Dommer  over  Sandhed 
og  Vildfarelse,  Godt  og  Ondt;  men  jeg  veed  ogsaa,  at 
Enhver,  som  i  Hjertet  troer,  at  Profeternes  og  Apostlenes 
Ord  ere  guddommelig,  aldeles  usvigelig  Sandhed,  maa 
indse,  at  Intet  i  aandelige  Ting  er  upaatvivlelig  vist,  uden 
det  har  sin  Hjemmel  der,  men  at  Alt  derimod,  som  har 
det,  er  ligefrem  upaatvivlelig  vist.  En  nødvendig  Falge  af 
denne  Indsigt  er,  at  man  i  al  sin  Skrift  har  Bibelen  for 
-Oine  og,  daglig  mere  undervist  om  sin  Hang  til  Vildfarelse, 
aldrig  troer  sig  selv,  men  kun  Bibelen.  Saaledes  arbeider 
jeg,  enten  jeg  skriver  Prædikener  eller  Digte  eller  Historie; 
og  det  nytter  da  slet  ikke  at  tale  til  mig  om  min  Skrift 
uden  med  Bibelen  i  Haand,  thi  andre  Beviser  kan  jeg  ikke 
bryde  mig  om.«  Mod  Naturfilosofiens  nye  Evangelium  gjor 
Grundtvig  her,  ligesom  i  Krøniken,  afgjort  Front:  »Schel- 
lings  Lærebygning  er  Løgnens  Værk«. 

Sluttende  sig  til  Verdens-Krøniken,  udkom  inden  Ud- 
gangen af  1812  Grundtvigs  Prædiken:  »Hvorfor  kaldes  vi 
Lutheraner?«,  der,  som  det  hedder  i  Fortalen,  hævder 
»den  bedrøvelige  Sandhed,  at  vi  ikke  længere  ere 
Lutheraner«,  altsaa  heller  ikke  Kristne.  Den  tungsindige, 
varme  Prædiken  indledes  med  et  kraftigt  Digt,  der  begynder 
med  en  Forherhgelse  af  Luther: 

»1  Willenberg,  i   Sachsenland, 

der  er  en  Grav  tilskue; 

der  hviler  sig  en  from  Guds  Mand 

all  under  Kirkebue.« 
I  tydsk  Oversættelse  hilsedes  denne  Prædiken,   ligesom  Di- 
misprædikenen ,  med  varme  Ord  af  Jung  Stilhng. 

Næste  Aar  (1813)  udgav  Grundtvig  en  i  Kjøbenhavn 
holdt  Prædiken  med  Motto  af  Johannes'  første  Brev:    »Gud 

haver  givet  os  det  evige  Liv,  og  dette  Liv  er  i  hans  Sen; 
hvo  som  haver  Sønnen,  haver  Livet;  hvo  som  ikke  haver 
Sønnen,  haver  ikke  Livet«  —  samt  den  lille  Bog:  »Til  Fædrene- 
landet om  dets  Tarv  og  Fare«  med  Motto  af  Apostlenes 
Gjerninger:  »Sølv  og  Guld  haver  jeg  ikke;  men  det,  som  jeg 
haver,  det  giver  jeg  Dig:  i  Jesu  Kristi  Nazaræi  Navn  stat 
op!«  Det  sidste  Skrift  fra  det  mindeværdige  Aar,  da  Napoleon, 
efter  den  forfærdelige  Ulykke  i  Rusland,  kæmpede  sin 
vældige  Kamp  —  »sans  egale  jusqu'ici  dans  Thistoire  des 
siedes«*)  — ,  der  kostede  Danmark  Norge,  begynder:  »Med 
Kugler  og  Mandehoveder  lege  de  mægtige  Folkefærd 
Tærning  og  Skaktavl  om  Verdens  Forfængehghed ,  om  Roes 
og  om  Vælde ».  Det  hedder:  »Gud  haver  gjort,  at  al 
Menneskens  Slægt  boer  paa  Jordens  Kreds  af  eet  Blod;  og 
det  kan  da  ei  være  Andet,  end  at  hvo  som  haver  Samfund 
med  Gud,  maa  kjærlig  udbrede  sit  Hjerte  mod  alle  de 
Folkefærd,  som  med  alskens  Tungemaal  bygge  mod  Verdens 
fire  Hjørner«.  Og  der  siges  videre:  »Gud  har  ved  Tunge- 
maal og  Bopæl  afsondret  Folkene  i  visse  Stammer,  og  disse 
ere  da  paa  det  Stærkeste  opfordrede  ved  Slægtskabets 
aabenbare  Kjendemærker  og  nærmere  Samkvem  til  at  huse 
og  vise  indbyrdes  Kjærlighed«.  Grundtvig  vil  derfor  ikke 
oppuste  eller  billige  :)det  ulyksalige  Had,  der  gjennem 
Aarhundreder,  ja  vel  et  Par  Aartusinder  gik  i  Arv  mellem 
Nordens  Folkefærd«;  men  »midt  under  Freden  at  lade  sig 
love  et  Naborige,  det  er  nederdrægtigt:  Sverrig  er  i 
dette  Stykke  Løgnens  og  Ondskabens  Tjener«.  Forresten 
er  den  lille  Bog  nærmest  en  Bodsprædiken,  der,  som 
sædvanhgt,  maler  Tilstanden  hos  os  med  de  sorteste 
Farver  og  henviser  til  Kristendommen  som  den  eneste 
Redning  i  Ulykken. 


')  Thiers:  »Histoiie  de  rempire«,  livre  XXXII. 

Samme  Aar  drog  Grundtvig  efter  Faderens  Død  tilbage 
til  Kjøbenhavn,  hvor  han,  da  geistligt  Embede  ikke  var  til 
at  opnaae,  førte  et  Slags  Eremitliv  mellem  Bagerne  og 
nogle  faa  gode  Venner,  deriblandt  B.  S.  Ingemann,  der  for 
et  Par  Aar  siden  havde  debuteret  som  Digter  og  var  lige- 
som det  kvindelige  Pendant  til  sin  mandigere  Aandsbeslægtede 
—  under  Tidens  Trængsel  og  Pinagtighed  efter  Bombarde- 
mentet havde  disse  Dioskurer  vendt  sig  fra  denne  Verden 
til  det  Hinsidige,  medens  den  efter  det  ved  Slaget  paa 
Rheden  bevirkede  nationale  Opsving  fremtraadte  Oehlen- 
schlåger  (for  at  bruge  Madame  Staéls  Ord  om  Goethe  i 
Modsætning  til  Klopstock)  »ne  perd  jamais  terre«. 

17. 

Jj.  S.  Ingemann  fødtes  den  28nde  Mai  17S9,  altsaa  næsten 
6  Aar  efter  N.  F.  S.  Grundtvig,  ligesom  denne,  i  en 
Landsbypræstegaard,  nemlig  Torkildstrup  paa  Falster,  hvor 
den  ved  den  tilkommende  Digters  Fødsel  alt  54aarige 
Fader,  en  Kjøbmandssøn  fra  Stege,  var  Sognepræst.  I  den 
idylliske  Præstegaard  mellem  frugtbare  Kornmarker  og  grønne 
Bøgeskove  med  Havet,  i  et  Par  Miles  Afstand,  i  den  gam- 
meldags gudfrygtige,  kjærlige,  livlige,  store  Familiekreds 
modtog  Drengen  sine  første  Indtryk ;  Revolutionstidens  Larm 
naaede  kun  derhen  i  dæmpede  Toner.  1799  døde  den 
høie ,  ærværdige  Fader ,  for  hvem  den  bløde  og  beielige  Søn  — 
det  yngste  Barn  af  otte  Søskende  — ,  der  dengang  gik  i  sit 
ellevte  Aar,  havde  en  Ærbødighed  som  for  en  af  de  hellige 
Patriarker,  og  som  Efterfølger  kaldtes  en  Broder  til  N.  F. 
S.  Grundtvig.  Den  blide  Moder,  16  Aar  yngre  end  Manden, 
Datter  af  en  Chinafarer,  Skibskapitain  i  det  ostindiske 
Kompagnies  Tjeneste,  flyttede  nu  til  Slagelse,  i  hvis 
lærde  Skole  (hvor  Baggesen  jo  ha\de  gaaet)  Drengen  sattes 
i  Efteraaret  1800.  Her  gik  den  næsten  fem  Aar  ældre 
Forpagtersøn  C.  H.  Bredahl,  den  senere  mærkelige  Forfatter 
af  »Dramatiske  Scener«,  i  Mesterlektien,  hvorfra  han  Aaret 
efter  dimitteredes  til  Universitetet.  Landsbyidyllen  afløstes 
nu    af    Skolefarcen,    hvilken    Ingemann    som    Olding    liar 

beskrevet  saa  livligt  i  sin  »Levnetsbog«  —  dette  efter  For- 
fatterens Død  udgivne  vakkre  Arbeidc  ender  desværre  paa 
samme  Punkt.  Den  senere  saa  berømte  Komiker,  Bogbinder- 
sønnen C.  N.  Rosenkilde,  der  var  noget  over  tre  Aar  ældre 
end  Ingemann,  spillede  Hovedrollen  i  den  udisciplinerede 
Skoles  viltre  Spilopper.  I  Ingemanns  sidste  Skoleaar  havde 
han  den  theologiske  Kandidat  Jens  Møller,  der  konkurrerede 
med  Oehlenschlåger  ved  Besvarelsen  af  det  1800  fremsatte 
æsthetiske  Prisspørgsmaal  om  den  nordiske  Mythologi  og 
besang  den  unge  Aladdin  efter  Udgivelsen  af  »Poetiske 
Skrifter«  1805,  til  Lærer  i  Dansk.  Slaget  paa  Rheden 
virkede  stærkt  paa  den  lille  Skoledreng  som  paa  hele  Landet. 
1806  dimitteredes  han  til  Universitetet.  Under  anden 
Examen  afbrødes  hans  Studier  ved  Kjøbenhavns  Bombarde- 
ment. Den  lille,  spinkle  Rus  stod  den  første  Bombarde- 
mentsnat  paa  Volden  med  Kammeraterne,  deriblandt  den 
over  sex  Aar  ældre  St.  St.  Blicher.  Ingemann  havde  alt, 
ligesom  Blicher,  forsøgt  sig  som  Poet  og  blandt  Andet 
skrevet  nogle  Tragedier;  disse  Begynderarbeider  gik  op  i 
Luer  tilligemed  Forfatterens  Bolig  —  Blicher  delte  jo  i  saa 
Henseende  Skjebne  med  ham.  Efter  Beleiringens  Ophævelse 
reiste  Ingemann  hjem  til  Slagelse  til  sin  Moder,  der  alt 
døde  1809.  Den  unge  Poet  var  saa  et  Par  Aar  Huslærer  i 
Kjøbenhavn  og  blev  derpaa  (1811)  Alumnus  paa  Valken- 
dorfs  Kollegium.  Han  skulde,  ligesom  Oehlenschlåger, 
studere  Jus ;  men  det  gik  ham  som  vor  Digterkonge :  Musen 
bortdrog  ham  fra  Fru  Justitia.  I  et  Digt  »Bruden«  skildrer 
han  sin  Kollision.     Det  begynder: 

»I  Lunden  bag  Hækken  en  Pige  jeg  saae, 
de  Lokker  var  Ijse,  de  Øine  var  blaa.« 

Det  var  Pieriden.  Men  en  Ven  faaer  fat  i  ham ,  » Fornuften, 
vor  gamle  Papa»,  og  har  valgt  en  anden  Brud  til  ham. 

»Og  fremlren  af  Busken  en  gammel  Moerlil 
med  tusinde  Rynker  og   tør  som  en  — *)« 

Poemet  er  et  Pendant  til  Oehlenschlågers  »Til  Apol«,  det 
sidste  Digt,  denne  lod  trykke  for  Steffens'  Ankomst  1802, 
som  ender: 

» —    —   —   —   Bliv   lav,   bliv  slor, 
naar  hvad  Du  er  kun  ei  Du  bliver. 
Du  trives  ei  paa  denne  Jord, 
hvis  Harpen   Du  ei   sønderriver.« 

Elegiske  Stemninger,  der  endog  hidførte  Selvmordsfantasier, 
vare  fremherskende  hos  den  lidenskabelig  urolige  Yngling; 
han  drømte  en  Tid  baade  Nat  og  Dag  om  Ossians  store, 
tungsindige  Taageverden  —  Blichers  Oversættelse  udkom 
1807-1809  — ,  medens  Homer,  der  begeistrede  Oehlen- 
schlåger,  kjedede  ham;  og  han  var  ikke  fri  for  Ansats  til 
Lungetæring,  som  havde  bortrykket  hans  Moder  og  tre  af 
hans  Brødre  (Blicher  var  tidligere  endog  bleven  opgiven  af 
Lægerne  som  uhelbredelig  svindsottig).  Han  var  i  det  Hele 
taget  i  en  lidende  Tilstand,  ligesom  N.  F.  S.  Grundtvig 
paa  samme  Tid.  Saaledes  var  den  22aarige  unge  Students 
aaadelige  og  legemlige  Habitus,  da  han  fremtraadte  som 
Digter.    Tiden  og  dens  nye  Bannerførere  vare  ikke  sunde. 

1811  og  1812  udkom  hans  to  første  Bind  »Digte«  (paa 
eget  Forlag).  Første  Del  begynder  med  et  Indledningsdigt 
»Til  Danerfolket« : 

»Danerfolk!  for  første  Gang 

Haanden  mig  paa   Strengen  bæver, 


*)  Jens  Møller,  Ingemanns  Panegyriker,  paataler  i  sin  Anmeldelse 
paa  det  juridiske  Fakultets  Vegne  »den  krænkede  Videnskabelig- 
heds Hæder«,  men  bemærker  imidlertid:  »Digteren  havde  dog 
saa  megen  Ærbødighed  for  Fru  Justitia,  at  han  ei  turde  nedskrive 
Ordet:    Sild!« 

mens  til  Dig  min   Røst  sig  hæver, 
hilser  Dig  ved  Harpeklang.« 

Sanggud-Alteret  staaer  endnu  som  fer  i  Egens  Skygger. 

»Herligt  brænder  Altrets   Lue; 
udi  Træets  Løvsal  boer 
mangen  kjælen  Turteldue, 
selv  en  Nattergal  der  slaaer.« 

Maa  Ynglingen  da  ikke  med  Frygt  nærme  sig  Alteret? 

»Og  naar  Svalen  sig  vil  hæve 
fra  sin  lave,   skjulte  Vraa 
og  blidt  kviddrende  omsvæve 
høien  Træ  med  Vinger  smaa  — 

kan  den  haabe,  kan  den  vente, 
at  dens  stille  Sang  fortjente 
at  fornemmes,   lyttes   til? 
Mon  til  Turtelduens   Sukke, 
mon  til  Filomeles  Klukke 
Procnes   Kviddren  høres  vil?« 

Han  trøster  sig  dog  med: 

» —  Naar  stundom  Fuglen  tier 
med  de  elskte   Harmonier, 
naar  en  dunkel,   skyfuld  Dag 
Danen  sidder  i  sin  Hytte, 
kviddre   Svalen  under  Tag, 
og  paa  den  han  monne  lytte, 
gjerne  høre  han  dens  Røst  1 
Sød  er  Filomeles  Trille, 
dog  har  Procne,  blid  og  stille, 
ogsaa  Stemrafe  i  sit  Bryst.« 

Digtet  ender: 

»Tag  det  Offer,  jeg  kan  bringe, 

hør  en  Ynglings  første  Sang! 
Høiere  da  engang  klinge 
Mandens  bedre  Harpeklang!« 

Oehlenschlåger  er  naturligvis  Nattergalen;  naar  »de  elskte 
Harmonier«  stundom  tie,  tør  Svalen  paa  den  dunkle,  sky- 
fulde Dag,  blid  og  stille,  kviddre.  Det  næste,  allegoriserende 
Reflexions-Poem,  »Gratierne  paa  Bjerget«,  er  i  Grunden 
ogsaa  et  Indledningsdigt  til  Ingemanns  poetiske  Virksomhed. 

»Paa  Bjergels  Aas   høit  over  Jordens  Dale, 
men  d}'bt  dog  under  Azurhvælvingen 
sad  Himlens  Mø  og  hørte  Almagt  tale 
i  Ormens  Gang  —  i  Klodevandringen.« 

Det  er  Religionen. 

»Blid  nærmed  sig  en  anden  Huldgudinde, 
hun  sank  i  den  Helliges  aabne  Arm ; 
som  to  forklarle   Sjæle  sig  gjenflnde, 
saa  sammenflød  de   Hulde   Barm  mod   Barm.« 

Det  er  Poesien.  Den  tredie  Gratie  er  Urania,  Kjærligheden. 
I  »Menneskealdrene«  skildrer  Digteren,  hvorledes  Fader 
Fornuft  sidder  rolig  paa  sit  hoie  Dommersæde,  skuer 
vemodig  paa  sine  vanslægtede  Sonner  og  ryster  betænkelig 
det  snehvide  Hoved.  Ingen  nærmer  sig  mere  hans  ærvær- 
dige Domstol;  Mængden  iler  hen  til  en  kjærere  Dommer, 

» —     -    —   —    —   —   —  Følelse  hed  han, 

og  for  den  passive  Tidsslægl  var  han  en  Afgud«. 

Det  reflekterende,  allegoriserende  Element  gjer  sig,  som 
man  alt  ser  af  Ovenstaaende,  ikke  lidet  gjældende;  og 
Formen  er  ofte,  ligesom  hos  Grundtvig,  hoist  utilborlig. 
En  Ballade,   »Korsridderen«,  ender  endog  ligefrem  parodisk: 

»Saa  rædsom  en  Historie 
jeg  ikke  har  oplevet. 

Jeg  fandl  den  i   en   Krønike, 
ved   Siden  stod  der  skrevet: 
»I   Fyrsten  se   —   Tyrannerne, 
Vasallerne  er  Sandserne, 
og  kan  den  hvide  Herre 
Samvittigheden  være.« 

Ved  at  læse  Sligt  er  man  nærved  ikke  at  troe  sine  egne 
-Oine  og  6^rer.  Ere  slige  Vers  fra  det  19de  Aarhundrede? 
—  Ligesom  det  ovenstaaende  Citat  af  »Menneskealdrene« 
rammer  Forfatteren  selv,  saaledes  er  ogsaa  »Støtten«  betegnende, 
der  gjengiver  en  kostelig  Historie  fra  Digterens  Barndom  om 
en  Mindestøtte,  han  troede  at  have  set  ved  Landeveien*). 

»For  kolde  Frænde  ytlrede  jeg  Daare 

med  Varme  hine  høie  Følelser; 

dog,  hvor  Viislingen  møder  hede  Taare, 

han  ser  kun  daarligt  Sværmeri  —   og  ler. 

Da  jeg  med  Fryd  hint  Marmor  ham  afmaled, 
som  hævede  saa  høit  min  rørte  Sjæl, 
han  lo  og  indsigtsfuldt  mig  saa  tiltaled: 
»Din  Mindestøtte  er   —   en  Milepæl!« 

Det  bedste  Digt  i  Samlingen  er  uden  Tvivl  »de  trende 
Børn«,  som  virkelig  spaaer  om  »Mandens  bedre  Harpe- 
klang«, hvorfor  det  hidsættes: 

»I  Kammerset  støier  den  liden  Smaadreng 

og  banker  saa  saare  paa  Døre ; 

det  hele  Hus   sysler  og  ganger  i   Seng, 

monne  ei  den  liden  Dreng  høre. 

Han  banker  ved  Dag,  og  han  banker  ved  Nat, 

haver  aldrig  Rast  eller  Hvile; 

en  skrøbelig  Skodde  for  Døren  er  sat, 

den  sprænge  saa  gjerne  han  vilde. 


*)  Se  Ingemauns  »Levnetsbog«,  H,  50. 

Paa  Høienlofl  sidde  to  Piger  smaa, 
saa  livlige  og  saa  blide; 
laalmodige,   stille  de  sidde  maa 
og  se  gjennem  Ruden  saa  vide. 

Naar  liden   Smaadreng  i  sit  Kammer  er  fro, 
de  Smaapiger  smile  saa  saare; 
men  naar  han  banker  saa  ængstelig  paa, 
da  fælde  de  mangen  en  Taare. 

Og  Pigerne  græde  ved  Nat  og  ved  Dag, 
naar  liden  Smaadreng  monne  sukke; 
han  banker  og  bløder   ved   hvert  et  Slag, 
men  Ingen  vil  hannem  oplukke. 

Og  dette  vil  jeg  sige  forsand : 

han  længe  kan  sukke  og  bløde; 

men  naar  han  paa  Døren  ei  banke  kan, 

da  haver  han  blødt  sig  tildøde. 

Og  dette  vil  jeg  sige  forsand: 

de  Smaapiger  længe  kan  sidde 

og  smile  og  græde,  saalænge  de  kan, 

og  se  gjennem  Ruden  saa  vide. 

Men   liden   Smaadreng  de  have  saa  kjær  — 
thi  Søskende  monne  de  være  — 
og  naar  han  i  Kammerset  lever  ei  mer, 
ei   heller  de  Søstre  er  mere. 

Og  delte  kan  jeg  end  sige  forsand: 
naar  livløs  de  trende  er  vorden, 
da  styrter  det  hele  Hus  sammen  paa  Stand 
og  synker  saa  dybt  under  Jorden. 

O,   veedst  Du  ikke  den   liden   Drengs  Navn 
og  hvad  de  to   Smaapiger  hedde  — 
saa  føled  Du   aldrig  Sorg  eller  Savn, 
og  aldrig  monne  Du  græde.« 
III.  10 

Første  Del  af  »Digte«  sluttes  med  »Parizade,  et  østerlandsk 
Digt  i  fem  Sange«  paa  Grundlag  af  en  Fortælling  i  »Tusind 
og  een  Nat«.  Ingemann  tyede  ved  sin  Fremtræden,  lige- 
som Oehlenschlager,  til  det  fantasirige  Orient.  I  »Aladdin« 
vinder  imidlertid  »Naturens  muntre  Søn«  Skatten,  »den 
forunderlige  Lampe«,  Symbolet  paa  »den  hemmelige  Urkraft, 
Lyset«.  Hos  Ingemann  er  det  derimod  en  Kvinde,  Konge- 
datteren Parizade,  som  tiljubles: 

»Velkommen,  hulde  Frelserinde! 
Velkommen,  blege  Himmelbrud! 
Velkommen,  fromme  Pilgriminde! 
Triumf!    Du  holdt  din  Prøve  ud. 
Med  hellig   Slav  i   rene  Hænder, 
Bodsgjorde  om  de  spæde  Lænder, 
Du  flyede  Jorderiges  Larm. 
Med  Gravens  Lilie  ved  din   Barm 
Du  steg  paa  Gangeren  den  hvide 
og  svæved  bøil  mod   Øslerlide. 
Jeg  saae  din  Flugt  og  venled  Dig. 
Med  Tillid  til  den  Evighøie 
Du  lukkede  del  ydre   Øie, 
i  Fromhed  hyllet  viselig; 
og  Mørkels  Aander  maatle  vige, 
paa  Bjerget  steg  den  djærve  Pige. 
Jeg  saae  din  Gang  og  vented  Dig. 
Forgjæves  hvisled  Edens   Slange, 
dens  egen  List  den  monne  fange. 
Een  Kvinde  faldt  —  een  hæved  sig.« 

Hun  vinder  Fuglen,  Træet  og  Kilden,  hvorom  det  i  en 
»Epilog«  hedder,  at 'Digteren 

» —   anede  et  Paradis  hernede, 

selv  tryllet  frem  ved  menneskelig  Aand, 

da  en  Treenighed  huld  skulde  lede 

de  Dødelige  frem   med  FaderhiJand; 

en  Visdom,  som  del  Høiere  selv  falled; 

men,  hvor  den  svimmel  og  begrændsel  stod, 

en  Fantasi,   som   Mangelen  erslalled 

og  dunkelt  toned,  hvad  ei  hin  forslod; 

en  Tro,  som  greb  den  Traad,   de  begge  tabte, 

og  gjennem  Labyrinthen   leded  os 

og  hævede  til  Skaberen  det  Skabte«. 

Ingemanns  første  Digtsamling  staaer  i  en  afgjort  Modsætning 
til  og  uendelig  dybt  under  Oehlenschlågers.  Maaske  netop 
derfor  behagede  den  desto  bedre  »den  passive  Tidsslægt«, 
hvorimod  Oehlenschlågers  »Digte,  1803"  (for  at  bruge  Grundt- 
vigs Ord)  »kun  ændsedes  af  P'aa  og  yndedes  af  Færre«.  Og 
medens  disses  Hovediecensent,  Hr.  Pastor  Pavels,  havde  alvor- 
lige Betænkeligheder,  siger  Hr.  Prof.  theol.  Jens  Møller  i 
Anmeldelsen  af  sin  forhenværende  Discipels  Poesier  i  »Dansk 
Literatur-Tidende»  for  1811:  »Recensenten  veed  ikke  at 
nævne  nogen  dansk  Digter,  som  siden  Baggesen  har  ved 
sin  Debut  opvakt  saa  behagelige  Forventninger«,  og  han 
erklærer  om  disse  alt  Andet  end  vellykkede  Digte,  at  der 
»findes  aldeles  intet  Middelgods;  ethvert  Stykke  er  i  sit  Slags 
saa  vakkert,  at  Recensenten  har  ondt  ved  at  udmærke  noget«. 
Kritiken  skulde  sandelig  ikke  veilede  i  vort  Aarhundredes 
Begyndelse.  Ingemanns  evige  Allegoriseren  frygter  dog  selv 
hans  Panegyriker  skal  i  Længden  blive  altfor  trættende  og  ens- 
formig, medens  han  derimod,  for  ikke  at  tale  om  Andet,  ikke 
har  øie  for  den  —  i  »Parizado"  som  i  Digtene  —  ikke  sjelden 
jammerlige  Form,  hvilken  endog  —  man  skulde  ikke  troe 
det  muligt  —  roses.  I  »Tilbageblik  paa  mit  Liv  og  min  For- 
fattervirksomhed fra  1811  til  1837«  siger  Ingemann  selv  om 
sin  første  Digtning:  »Der  var  en  uafladelig  Higen  i  min  Sjæl 
efter  at  gribe  og  fastholde  Ideelivet   og  paa  hvilkensomhelst 

10* 

Maado  udtale,  hvad  jeg  do^  in^en  kunstbestemt  Form 
vidste  til;  at  mine  Digte  fra  hin  Periode  ikke  ere  blevne 
meget  mere  ukorrekte  og  formløse,  end  de  bleve,  er  mig 
næsten  ubegribeligt.  Enhver  Form,  der  først  tilbed  sig, 
greb  jeg  iblinde;  om  dens  Fuldendthed  bekymrede  jeg  mig 
ikke  stort;  kun  Ideen,  det  poetiske  Indhold  i  al  Poesi,  var 
mig  af  Vigtighed,  men  med  Rhythmer,  Rim  og  alle  ydre 
Betingelser  for  Formens  Fuldendthed  tog  jeg  mig  det  meget 
let  og  tillod  mig  den  største  Frihed.«  Det  var  intet  Under, 
at  den  Ingemannske  Poesi  saa  ofte  svandt  ind  til  blege 
Taagebilleder  uden  Livets  friske  Farve  —  ligesom  Forfatteren 
selv  paa  samme  Tid.  Det  Skjønne  og  dets  høieste  Udtrj^ks- 
form,  Kunsten,  kræver  jo  netop,  at  Ideen  skal  fremtræde 
konkret,  sandseligt  og  individuelt.  »Das  Geistige  in  seiner 
abstracten  Isolirung  von  der  Natur,  in  seiner  gegen  das 
Sinnliche  negativen  Innerlichkeit  ist  kein  åsthetisches  Ob- 
jekt« —  siger  Karl  Rosenkranz  med  Føie*). 

Anden  Del  af  »Digte«  aabnes  med  en  Prolog: 

»Med  Fryd  jeg  alter  Luihen  slemmer, 

thi  sød  er  Hjertets  stærke  Trang; 

hvad  det  saa  varmt,  saa  inderligt  fornemmer, 

det  lydt  udaande  maa  i  Sang. 

Alt  bæver  Haanden  mindre,  naar  den  glider 

henover  Strengens  Guld ; 

thi,  hvor  den  unge  Sanger  let  fremskrider, 

en  ædel  Kreds  slaaer,  lyttende  og  huld. 

Du,  hvem  min  Lulhs  de  første  Melodier 

ei  svævede  uhørt  forbi, 

Du,  som  har  fulgt  de  spæde  Fantasier 

paa  deres  lidl  ujævne  Sti, 

Dig  helliger  jeg  med  et  takfuldt  Hjerte 

min  nye  Strengeleg, 


')  »Aeslhelik  des  Håszlichen«,  Side  165. 

hver  Tone,  som  mig  Sanggudinden  lærle 

ved  Stjerners  Blink,  naar  mine  Længsler  steg. 

Dog  kan  kun  dunkelt  Skjalden  stamme, 

hvad  dunkelt  kun  han  ane,  drømme  kan; 

og  brænder  Evighedens  lyse  Flamme 

som  blege  Nordlys  kun  i  Tidens  Taageland  — 

saa  hører  dog  de  svage  Toner, 

som   hviske  tyst  om  Kjærlighed, 

og  øin  hvert  Skiml  fra  fjerne,  høie  Zoner, 

som  gjennem  Taagen  glimler  ned! 

Det  var  ikke  uden  Grund,  Ingemann  skrev: 

»Alt  bæver  Haanden  mindre,  naar  den  glider 
henover  Sirengens  Guld«  ; 

thi  anden  Del  rober  betydeligt  Fremskridt.  IkRe  blot  Digter- 
lykke, idet, 

» —  hvor  den  unge  Sanger  let  fremskrider, 
en  ædel  Kreds  staaer,  lyttende  og  huld,« 

men  ogsaa  Kjærlighedslykke  har  givet  ham  et  øiensynligt 
Opsving.  »De  spæde  Fantasier  paa  deres  tidt  ujævne  Sti« 
overgaaes  langt  af  den  »nye  Strengeleg«,  ogsaa  for  Formens 
Vedkommende,  skjondt  Digteren  endnu  tidt  kun  meget  dunkelt 
stammer,  hvad  han  kun  meget  dunkelt  aner.  Bogen  bestaaer 
af  tre  Hoveddele,  en  lyrisk,  en  episk  og  en  dramatisk.  Den 
forste  indeholder  ikke  faa,  tildels  ret  smukke,  erotiske  Digte, 
f.  Ex.  »ønskerne,  »Vandreren«,  ogsaa  ret  vakkre  Romancer, 
som  »Torquato  Tasso«,  »Marsk  Stigs  Døttre«  (efter  Folke- 
visen) og  »Havfruen«.    I  »Digterlen«  hedder  det  betegnende: 

»Elskende  Piger,  huldsalige  Kvinder, 
kaarer  mig  til  Eders  yndede  Skjald!« 

Retlexionen    er  trængt    noget    mere    tilbage    og   fremtræder 

af  og  til  med  større  Virkning,  f.  Ex.  i  Digtet  »til  Tiden«. 
Ingemanns  Religiøsitet  er  i  denne  Bog  ingenlunde  ganske 
ortliodox.     »Kundskabstræet«  begynder: 

»Hellig  slaaer  Du  gjennem  Seklerne, 
og  uvisnelige  Løv  Dig  klæder; 
andagtsfuld,  jeg  i   din  Skygge  træder, 
store,  underfulde  Træ!« 

Og  det  hedder  senere: 

»Bedre  saa  i   Skyggerne  at  vanke 
ene  med  den  stille  Tanke, 
som  i  mandig  Flugt  vil  Lyset  naae, 
end  som  Børn  i  Paradiset  gaae. 

Bedre  vovsom  at  oplede 

Visdoms  hemmelige  Præg  hernede, 

bedre  med  ubunden  Haand 

mellem  Godt  og  Ondt  al  skille, 

bedre  fri  sig  al  forvilde 

end  gaae,  tryg,  i  evigt  Ledebaand.« 

Et  for  Ingemann  karakteristisk  og  i  sin  Art  ret  vellykket 
Digt  er  »Tryllelandet«,  som  derfor  hidsættes  helt: 

»Jeg  kjender  et  fortryllet  Land, 
men  veed  ei,  hvor  det  findes. 
Del  kun  iblinde  søges  kan, 
og  Ingen  Veien  mindes. 

Thi  underfuld  ved  Midnatstid 
en  Aand  gaaer  om  hernede 
og  leder,  hvem  han  elsker,  did 
til  overjordisk  Glæde. 

Og  Aanderts  Ven  slaaer  henrykt  der 
og  ser  sig  om  saa  vide 
og  skuer  tusind   Billeder, 
saa  venlige,   saa  blide. 

Hans  Hjerle  føler  inlel   Savn, 
nu  bløder  det  ei  mere ; 
thi  Venner  synke  i   hans  Favn, 
som   længst  bortvandret  ere. 

Og  Pigen,  som  han  sukked  for, 
huld  smiler  ham   imøde; 
og  Tidens   Strøm  tilbage  gaaer 
med  gjenfødt  Morgenrøde. 

Og  hvad  han  saae,   og  hvad   han  nød, 
han  atter  skuer,  nyder; 
ja,   Haab,   som   laa  i   Fremtids   Skjød, 
opfyldte,  der  ham  fryder. 

Der  er  det  Dag  ved   Midienat 
og  Vaar  ved  Vintertide; 
men  Timer  i  det  Land   saa  brat 
som  Øieblik  borlglide. 

Halvdunkle  Syner  uden  Tal 
der  vexle  blandt  hverandre; 
men  flux  ved  Gry  og  Hanegal 
den  Fremmede  maa  vandre. 

Thi  en  usynlig  Haand  ham  fort 
af  Landet  maa  bortdrage. 
Han  veed  ei,   hvo  ham  førte  bort, 
ei,  hvor  han  kom  tilbage.« 

»Rangstrid«  ender,  aabenbart  med  Hentydning  til  vor 
Digterkonge : 

»Døgnets  Throne  er  eng,  paa  den  kan  ei  Tvende  forliges; 

Evigheden  er  stor,   den  kroner  hver  stræbende  Kraft«. 

1  »Tilbageblik  paa  mit  Liv  og  min  Forfattervirksomhed  fra 
1811  til  1837«  siger  Ingemann:  »Jeg  fremstod  som  Digter  et 
Decennium    efter   Oehlenschliiger,    og   min  Poesi    er   i    sin 

Hovedretning  saa  langt  fra  at  slutte  sig  til  hans,  at  den 
snarere  vender  sig  til  en  aldeles  modsat  llegion  i  det  poetiske 
Livs  Sfære.  Modsætningerne  ere  næsten  ligesaa  mange  som 
Strengene  i  vore  Sjæle.  Med  Oehlenschlåger  har  jeg  aldrig 
personlig  staaet  paa  nogen  fortrolig  Fod;  vore  forskjellige 
Livsanskuelser  have  ikke  villet  forene  sig.  Jeg  har  altid 
med  Glæde  erkjendt  hans  poetiske  Verdens  Rigdom;  men 
i  hans  Fylde  savnede  jeg  ofte,  hvad  der  var  mig  vigtigst. 
De  aandelige  Verdener  ere  mangfoldige  som  Universets  Sol- 
systemer; jeg  følte  ikke  Kald  til  at  være  en  uselvstændig 
vandrende  Planet  om  min  geniale  Forgængers  Sol;  jeg  følte 
selv  Noget  i  mig  af  en  aandelig  Fixstjernes  Ild,  og  vore 
Veie  adskiltes.«  Medens  hos  Oehlenschlåger  Fantasien  var 
fremherskende,  havde  Følelsen  Overvægten  hos  Grundtvig 
og  Ingemann,  i  en  mandigere  og  kraftigere  Form  hos  den 
Første,  i  en  kvindeligere  og  blødere  hos  den  Sidste.  Fan- 
tasien er  nu  imidlertid  Kunstens  subjektive  Basis  og  Ud- 
gangspunkt, og  dens  langt  større  Fylde  hos  Oehlenschlåger 
gjorde  ham  derfor  ogsaa  til  den  langt  større  Kunstner.  — 
Efter  Digtene  følger  »Gangergriffen,  et  persisk  Eventyr  i 
fire  Dele«,  der,  ligesom  »Parizade«,  er  grundet  paa  Motiver 
af  »Tusind  og  een  Nat«. 

»Den  Digler  staaer  paa  dunkle  Strand 

og  ser  sig  om  saa  vide 

og  øiner  et  forklaret  Land 

mod  fjerne  Øslerlide. 

En  Genius  ham  vinker  did 

og  hvisker  ham,  saa  venlig,  blid: 

Se,  hist  mod  Morgenrøde, 

der  dine  Roser  gløde!« 

Den  underfulde  Gangergrif  fører  ham  saa  »paa  hvide  Seraf- 
vinger« i  den  Elskedes  Arme.  Ligesom  anden  Dels  mindre 
Digte  overgaae  første  Dels,  saaledes  staaer  uimodsigelig  dette 

Eventyr-Digt  over  »Parizade«.  —  Digtsamlingen  ender  med 
»Mithridat,  et  dramatisk  Digt  i  fem  Handlinger«.  Frederik 
den  sjettes  Tidsalder  i  vort  lille  Fædreland  var  aabenbart 
ikke  skikket  til  at  fostre  en  i  dybere  Forstand  tragisk 
Digter.  Hvorledes  skulde  vi  vel  uden  alt  historisk  Liv  af 
starre  Betydning,  Qernt  fra  de  Frygt  og  Medlidenhed  væk- 
kende og  derigjennem  Sjælene  rystende  Brydninger  i 
Verdens  Centrum,  i  Shakespeares  Aand  kunne  mægte  at 
fremmane 

•) —  —   —  —  —  —  —  das  grosze,  gigantische  Schicksal, 

weiches  den  Menschen  erhebl,  wenn  es  den  Menschen  zermalmt«!*) 

Den  græske  Tragedie  hænger  jo  sammen  med  Hellenernes 
verdenshistoriske  Kamp  med  Perserkolossen,  den  engelske 
med  Protestantismens  ikke  mindre  betydningsfulde  Dyst 
med  Katholicismens  store  Armada.  Oehlenschlåger  var 
ogsaa  aabenbart  for  lidet  Mand,  savnede  for  meget  Ka- 
rakterstyrke til  fuldtud  at  løse  en  Tragediedigters  høieste 
Opgave,  hvad  ikke  engang  Tydsklands  ulige  kraftigere 
Schiller,  i  hvis  Fodspor  vor  Digterkonge  traadte  som 
Dramatiker,  havde  formaaet.  Forholder  det  sig  nu  saaledes, 
hvor  maa  man  da  ikke  forbauses  ved  at  se  en  Ingemannsk 
Natur  vove  sig  ind  paa  den  tragiske  Bane!  I  Epilogen  til 
»Mithridat«  siger  han: 

»Din  Kæmpeæl,  daadrige  Nord, 

er  skjøn  og  stor, 

og  mangen  Heil  gjenkjendle  Du  og  hylded, 

som   Hakons   Skjald  lilbagelrylled. 

Men  Bragas  >ngsle,  uberømle   Søn 

lør  end  paa  nordisk  Vis  ei   Sirengen  spænde ; 

og  længe  dog  han  ønsked  del  i  Løn, 

thi  længe  all  han  følle  Luen  brænde.« 


Schiller:   »Shakespeares  Schatten«. 


154 

Hakons  Skjald  frister  ham,  og  denne  spores  ogsaa  flere 
Steder  i  »Mithridat«.  Ponterkongens  sidste  Timer  minde 
saaledes,  endog  i  en  utilbørlig  Grad,  om  Hakon  Jarls.  Inge- 
manns tragiske  Drama,  som,  trods  sine  ieinefaldende 
Svagheder,  ingenlunde  er  blottet  for  poetisk  Skjanhed,  havde 
været  indsendt  til  det  kongelige  Theater,  men  var  bleven 
forkastet. 

Samme  Aar  som  »Digte,  anden  Del«  udkom  (1812) 
vandt  deres  Forfatter  Universitetets  Guldmedaille  for  en  Af- 
handling til  Besvarelse  af  den  i  det  foregaaende  Aar  fremsatte 
æsthetiske  Prisopgave:  »I  hvad  Forhold  staae  Digte-  og 
Talekunsten  til  hinanden?«  —  Oehlenschlåger  var  naturlig- 
vis, som  Professor  i  Æsthetik,  Dommeren  ex  officio  i  For- 
ening med  et  Par  ældre  Universitetskolleger,  Ingemann 
havde  i  sin  Poesi  ingenlunde  holdt  det  Forstandsmæs- 
sige, Reflekterende  og  Rhetoriske  tilstrækkeligt  ude;  og 
det  er  derfor  ret  interessant  at  se  ham  beskjæftiget  med  at 
klare  dette  Spørgsmaal,  som  ikke  var  uden  Betydning  for 
ham  selv.  Maaske  har  endog  Oehlenschlåger,  der  jo  upaa- 
tvivlelig  har  opgivet  Spørgsmaalet,  netop  tænkt  paa  den 
nylig  fremtraadte  unge  Digters  Reflexionspoesi  derved. 

Paa  samme  Tid  vandt  (som  det  hedder  i  »Tilbageblik 
paa  mit  Liv  og  min  Forfattervirksomhed  fra  1811  til  1837«) 
den  i  hans  Digte  udtalte  Kjærlighedslængsel  ham  det  Hjerte, 
der  sluttede  sig  til  ham  uden  Hensyn  paa  hans  »udtærede 
Skikkelse  og  snart  formodede  Død«  —  for  ikke  at  tale  om 
hans  udsigtsløse  Stilling,  da  han  havde  opgivet  Juraen  efter 
»en  svær  Kamp«  med  sine  nærmeste  Frænder:  en  Datter 
af  den  som  Kameralist  bekjendte  Kommitterede  i  Rente- 
kammeret Jakob  Mandix  blev  hans  Forlovede.  »Hun  var 
ligesaa  graciøs    og  svævende,    som   han    var  gjennemsigtig 

bleg  og  fin«,    siger  Præsten  J.  Galskjøt,    hvis   Moder    var 
Moster  til  Digterens  Forlovede*). 

I  Indledningsdigtet  til  sin  første  Samling  havde  Inge- 
mann karakteriseret  sig  som  Svalen,  Proene,  ligeoverfor 
Nattergalen,  Filomele.  Hans  næste  Poesisamling  (1813) 
bærer  nu  Navnet:  »Proene«.     Prologen  til  den  begynder: 

»Hver  Sommer  der  flyver  en   Fugl  over  0 
og  kviddrer  med  klynkende  Stemme; 
den  elskende  Yngling,   den  elskende  Mø 
vil  gjerne  dens   Røst  fornemme«. 

Og  det  hedder  i  Slutningen: 

»O,  Du,   som  laaner  min   Proene  Tag, 
o,  hør,   hvad  hun   til  Dig  vil   sige: 
»Jeg  engang  var,  før  min  Fødselsdag, 
en  lille,  ulykkelig  Pige. 
Nu  er  jeg  en  Fugl,    mer  sort  end  hvid, 
og  flyver  kun  her  en  stakket  Tid. 
Gud  veed,   hvor  mangen  Skærsommer 
jeg  saa  til  din  Hytte  kommer. 

Modtag  mig  da,  som  en  venlig  Gjæsl, 
naar  i  Stuen  vemodig  Du  sidder; 
og  lad  mig  nynne,  som  jeg  kan  bedst, 
mens   Regnskyen  over  Dig  glider! 
Naar  Solen  skinner  og  Lærken  slaaer, 
og  naar  ved  Kvæld   Du  i   Lunden  gaaer 
og  hører  de  Nattergale, 
da  lier  den  lyttende   Svale.« 

Det  er  betegnende,  at  Digteren  selv  udhæver  det  Kvindelige 
i  sin  Natur   og  skildrer   sig  som   en  »klynkende«  Trækfugl, 


*)  Tilbageblik  paa  mit  Liv  og  min  Forfattervirksomhed  fra  1811  til 
1837,  et  autobiograflsk  Udkast  af  B.  S.  Ingemann,  udgivet  og  led- 
saget med  en  Efterskrift  af  J    Galskjøt,  1863,  Side  90. 

»mer  sort  end  hvid«,  der  vil  naies  med  at  »nynne«  under 
»Regnskyen«  og  kun  venter  at  færdes  her  »en  stakket  Tid«. 
Af  de  »blandede  Digte«,  hvormed  Bogen  begynder,  er 
»Karl  den  femtes  Sang  i  Ligkisten«  vistnok  det  bedste. 
Det  begynder: 

»Ding,  dang,  Klokkeklang! 

Før  mig  til  de  Døde! 

Lad  mig  under  Bøn  og  Sang 

sove  Søvnen  d.vb  og  lang 

paa  de  Bolstre  bløde! 

Ding,  dang,   Klokkeklang! 

Før  mig  til  de  Døde ! 

Jeg  en  Konning  var  engang, 

Riger  mig  adløde. 

Mig  en  Verden  var  for  trang, 

nu   er  Kislen  mig  for  lang. 

Ding,  dang,  Klokkeklang! 

Før  mig  til  de  Døde!« 

Bogens  Hovedbestanddel  er  en  Slags,  fremherskende  lyrisk, 
Kjærlighedsroman  i  Brevform ,  » Varners  poetiske  Vandringer, 
et  romantisk  Digt«.  Det  begynder  med  en  Gjengivelse  af 
et  lille  Poem  af  Tieck: 

»Op!    Solens   Slraaler  vinke  Dig 
ud  i  Guds  frie  Hal! 
Gaa  gjennem  Landet  lystelig, 
stig  over  Bjerg  og  Dal!«   o.  s.   v. 

I  en  ikke  meget  betydende  Prosa-Ramme  ere  en  Mængde 
Digte  indfattede,  der  lade  Læseren  gjere  et  Indblik  i  den 
sværmeriske  Digters  nyfødte  Kjærlighedsliv.  Et  af  de  mest 
karakteristiske  er  Fri'erbrevet : 

»Du,  som,  svøbt  i  Skjøuheds  Rosenklæde, 
gaaer,  i  jordisk  Dragt,  en  himmelsk  Aand; 

Du,  hvis  Øie  siraaler  hellig  Glæde  — 

Pige,   se,  mit  Liv  er  i  din   Haand! 

Som  en  enlig  Lampe  svagt  det  brænder, 

viftende    i  Nattens  Mulm  og  Slud. 

O,   beskjærm  den  huld  med  dine   Hænder, 

eller  —  sluk  den  ganske  ud! 

Kan  Du  elske  dette  dunkle  Øie? 

Det  har  stundom  smilet,  ofte  grædt. 

Længe  har  det  stirret  mod  del  Iløie 

og  om   en  fortrolig   Stjerne  ledt. 

Mange   Stjerner  saae  del  koldt  nedblinke, 

ingen,  som  det  kunde  tale  lil ; 

ingen  saae  det  sympathetisk  vinke  — 

derfor  dæmped  Graad  dels   Ild. 

Kan  Du  elske  disse  blege  Kinder? 

Glædens  Rose  blomstrer  ei  paa  dem. 

Kun  hos  Dig  jeg  Glædens   Blomst  gjenfinder 

eller  hisset  i  et  bedre  Hjem; 

thi  jeg  tabte  den  i   Livels   Bølge, 

da  jeg  vaagned  af  min  Morgendrøm   — 

derfor  maa  den  blege  Yngling  følge 

Blomsten  i  den  vilde  Slrøm. 

Kan  Du  elske  dette  hede  Hjerte, 
denne  mørke  Tale  i  mit  Bryst, 
dette   Barn,   som  luller  i   sin   Smerte, 
dette  Barn,  som  græder  i  sin   Lyst? 
Kan  Du  elske,   hvad  jeg  ei  begriber, 
denne  dybe  Atlraa  i   min  Sjæl, 
som  i  det  Uendelige  griber 
uden  Maal  og  Grændseskjel ! 

O,  saa  slyng  da  dine  Rosenkjeder 
om  min  Harpe,  om  mit  Digterliv! 

Væk  min  Aand  lil  bedre   Væsners  Glæder 

ved  et  nnægligl,  sympalhelisk  Bliv! 

Lampen  grib,  imens  endnu  den  brænder  — 

se,   den  vifler  saa  i   Mulm   og   Slud! 

o,  beskjærm  den  huld   med   dine  Hænder, 

eller  —  sluk  den  ganske  ud!« 

Endnu  mere  betegnende  for  den  overspændte,  sygelige, 
idealistiske,  supranaturalistike  Digter  er  Skildringen  af  de 
Nygifte  i  et  af  de  sidste  Breve:  »Et  helligt,  uopløseligt 
Baand  har  forenet  os:  Herrens  Tjener  har  lyst  Velsignelsen 
over  os;  men  vort  Forhold  er  det  samme  som  for,  ingen 
nøiere  Forening  har  vi  sogt  ved  denne  Pagt«.  Det  sidste 
Brev  begynder:  »Det  er  forbi.  Min  Maria  er  syg,  farlig 
sygi  og  jeg  tvivler  paa,  at  hun  lever;  men  jeg  er  rolig, 
thi  jeg  foler  det,  Gud  vil  ikke  adskille  os  —  og  jeg  over- 
lever hende  ikke.  Det  aner  mig,  Ven!  dette  er  det  sidste 
Brev,  Du  læser,  fra  min  Haand;  det  bringe  Dig  da  mit 
sidste  Levvel  og  Tak  for  dette  Liv!  Det  er  nu  fjerde  Nat, 
jeg  sidder  ved  den  Elskedes  Leie.  Bevidstheden  havde  for- 
ladt hende;  men  Gud  gav  hende  den  igjen  et  Oieblik,  for 
at  hun  kunde  se  og  kjende  mig  endnu  engang  i  denne 
Verden  og  sige  mig  det  sidste  KjærJighedsord  her.  Nu  er 
hun  indslumret  —  Gud  veed,  om  hun  vaagner  .igjen! 
Hendes  Sygdom  er  smitsom  —  jeg  har  drukket  Døden  af 
hendes  Læber;  jeg  foler  den  allerede  i  mit  Inderste  og 
takker  Gud,  fordi  den  er  mig  saa  nær.  Nu  griber  jeg 
Harpen  for  sidste  Gang  og  indluller  os  begge  i  Evigheden.« 
Svanesangen  ender: 

»Paa  Jorden   Salighed  er  Brøde; 

og  Ingen  elsket  har,   som   ikke  døde. 

Hos  Gud  alene  Kjærligheden  boer, 

den  er  for  himmelsk  for  den  faldne  Jord.« 

Det  er  ligesom  en  Modsætning  til  »Die  Leiden  des  jungen 
Werthers",  med  hvilket  herlige  Værk  vor  danske  Digters 
iøvrigt  ikke  taaler  den  Qerneste  Sammenligning.  Goethes  Elsker 
døer,  fordi  han  ikke  kan  faae  sin  Kjærligheds  Gjenstand, 
Ingemanns,  fordi  han  faaer  hende,  fristes  man  næsten  til  at 
sige.  Medens  Oehlenschlåger  »agtede  og  elskede  ingen 
Mand  i  Verden  mer  end  Goethe«,  siger  Ingemann  (i  sit 
»Tilbageblik«)  om  denne  store  Digterheros:  »Hans  Person- 
lighed, forsaavidt  den  aabenbarer  sig  i  hans  Skrifter,  har 
jeg  aldrig  elsket;  og  med  den  fuldeste  Erkjendelse  af  hans 
Geni  har  jeg  altid  baaret  et  Slags  Had  til  den  Livsanskuelse, 
jeg  har  fundet  i  hans  Værker«.  —  Den  anden  Hoved- 
bestanddel af  »Proene«  er  »Turnus,  Tragedie  i  fem  Akter«, 
hvis  Stof  er  hentet  fra  Virgils  Æneide.  Dette  paa  romersk 
Religiøsitet,  Spøgeri,  Spaadomme  og  Varsler  byggede,  ikke 
sjeldent  parodiske  Drama  forherliger  atter  den  platoniske 
Kjærlighed.  Den  døende  Turnus,  der  maa  offre  sin  Brud 
til  »pius  Æneas«,  fordi  hendes  Fader  besjæles  af  en  Gudsfrygt, 
som  Moderen  »maa  agte,  selv  hvor  den  omstyrter  Menneske- 
lighedens Love«,  udbryder  i  sin  Dødsstund  begeistret,  efter 
egenhændig  at  have  lagt  sin  Elskedes  Arme  om  Trojanerens 
Hals  (Forfatterens  egne  Ord): 

»O,   nu  slaaer  først  min   Kjærlighed  forklaret 
og  uden  jordisk  Svaghed  for  min  Sjæl; 
thi  jeg  har  set  Dig  i  en  Andens  Arme 
og  følle  dog,  al  Du  var  evig  min!« 

Og  Æneas  elsker  ovenikjøbet  ikke  sit  kvindelige  Slagtoffer. 
Til  en  saadan  Modbydelighed  var  den  supranaturalistiske 
Reaktion  naaet  hos  dens  unge  danske  Bannerfører. 

Ingemann  havde  —  ligesom  Grundtvig  og  Staffeldt  — 
Blikket  overveiende  henvendt  paa  Ideen,  det  fælles  Centrum 
saavel  for    det  Gode  og  det   Sande    som    for  det  Skjønne. 

Den  anden,  ligesaa  væsenlige  Side,  det  Sandselige  og  Indi- 
viduelle med  Tilfældighedens  rige,  brogede  Spil  respekteredes 
ikke  nok.  Selv  Oehlenschlåger  gjorde  det  ikke  altid  til- 
strækkeligt. Om  Baggesen  gjælder  tildels  det  Samme,  naar 
han  bevæger  sig  i  de  høiere  Regioner;  medens  han  i  de 
lavere  omvendt  af  og  til  fortaber  sig  vel  meget  i  det  Indi- 
viduelle og  Tilfældige.  Af  denne  Bortvenden  fra  Realiteten 
fødes  en  abstrakt  Idealisme,  der  gjor  Kunsten  karakter-  og 
farveløs.  Naar  nu  ovenikjøbet  Idealerne,  som  f.  Ex.  i  det 
nys  fremhævede  Tilfælde,  ere  fantastisk-usande  og  usunde,  hvad 
de,  ganske  løsrevne  fra  Virkeligheden ,  uundgaaelig  maa  blive, 
krænkes  ikke  blot  det  Skjønne,  men  selv  det  Gode  og  det 
Sande,  som  dog  var  Vedkommendes  Alfa  og  Omega,  hos 
hvem  Musen  ikke  sjeldent,  mod  Kunstens  Natur  og  Hen- 
sigt, maatte  forrette  Tj enestepige -Gjerning,  under  strengt 
Herskab  af  Religion ,  Moral  og  Refiexion  —  som  saa  hyppigt 
i  vore  Dage  af  Politik.  « Usædelige«,  siger  J.  L.  Heiberg 
med  Føie,  »ere  de  Stykker,  hvori  den  moralske  Idee  er 
fremstilt  af  saadanne  Digtere,  som  ei  ere  istand  til  at 
opfatte  den«*). 


*)  J.  L.  Heibergs  prosaiske  Skrifter,   1861,  V,   144. 

18. 

JN.  F.  S.  Grundtvig  udgav  (som  ovenfor  sagt)  1813 
»Til  Fædrelandet  om  dets  Tarv  og  Fare«,  nærmest  en 
Bodsprædiken,  der  viser  hen  til  Kristendommen  som  eneste 
Redning  i  den  indbrydende  Ulykke.  Et  Slags  Pendant  der- 
til danner  »Til  mit  Fædreland«  af  Oehlenschlåger,  et 
Digt,  som  slutter  »Frigge,  poetisk  Nytaarsgave  for  1813 
ved  Nyerup'>.     Det  hedder  deri: 

»Mil  Fædreland,   gid  sledse  Dig  besjæle 

den  gamle  Kraft,  den  Munterhed,  den   Styrke 

paa  Sjæl  og  Krop,    som  livned  dine  Fædre! 

Det  vil  den,  naar,  som  de.  Du  tro  vil  dyrke 

de  Guder,  som  et  varigt  Eftermæle 

kan  reise  Dig,   som  kan   Dig  Livet  hædre. 

Jeg  kjender  her  paa  Jorden  ingen  bedre 

end  Kløvret  i  din   Saga, 

end  Baldur,  Thor  og  Braga, 

end  Godheds,  Tapperheds  og  Kløgtens  Fædre. 

Hvor  dette  Treblad  voxer,  hvor  del  trives, 

der  visner  Smaaligheden, 

og  til   et  Eden  Ørken  selv  oplives.« 

Ved  at  sammenligne  disse  Arbeider  feler  man  levende, 
hvor  forskjellig  den  Aand  var,  der  lagde  deres  Forfattere 
Ordene  paa  Læben. 

111.  11 

Medens  Grundtvig  buldrede,  og  Ingemann  klynkede, 
havde  Oehlenschlåger  —  hvem  Hustruen  i  Februar  1S13 
fødte  den  efter  Goethe  opkaldte  ældste  Søn,  Johannes 
Wolfgang  —  givet  sig  til  at  spøge  for  at  forslaae  Grillerne 
i  Ulykkestiden.  I  Marts  1813  opførtes  paa  det  kongelige 
Theater  »Kanarif uglen«,  et  Lystspil  i  tre  Akter  i  rimede 
Alexandrinere.  En  af  de  holbergske  Masker,  der  figurerer 
i  denne  lille  Spøg,  siger: 

»Vi  spiller  ikke  her  paa  Græsk  et  Sørgespil, 
som  et  forsamlet  Folk  paa  Torvet  skuer  til. 
Et  hlle  Puds,  som  snildt  flk  Daarligheden  rellet, 
bli'er  høit  en  Skizze,  kun  bestemt  for  Kabinettet.« 

Og  i  »Erindringer«  hedder  det:  *En  Maler  kan  ikke  altid 
fuldbringe  store  Historiemalerier;  han  maler  ogsaa  til  Af- 
vexling,  medens  Aanden  hviler  til  større  Værker,  mindre 
Genrestykker.  Jeg  havde  Lyst  til  at  prøve  den  lette  franske 
Konversationstone  i  rimede  Vers  og  skrev  »Kanarifuglen«, 
et  Plaisanteri  med  en  godlidende,  gammelagtig  Mand,  der 
er  jaloux  paa  sin  vakkre,  unge  Kone  og  straffes  derfor  af 
sin  egen  Broder  med  en  lille  Skræk«.  Man  ligesom  aander 
lettere,  idet  man  daler  fra  den  Grundtvig-Ingemannske 
Himmel  med  dens  tunge  Regnskyer  og  igjen  føler  fast  Jord 
under  sine  Fødder.  Den  franske  Konversationstone  laa 
imidlertid  desværre  ikke  ret  for  vor  Digter,  der  ogsaa  tog 
sig  det  vel  let  med  de  rimede  Vers.  Hvad  der  ved  Op- 
førelsen gjorde  Ondt  værre,  var,  at  Lindgreen,  der  spillede 
Hovedrollen,  den  skinsyge  Møller,  og  de  andre  Skuespillere 
ikke  kunde  komme  tilrette  med  Versfremsigelsen ;  »Kanari- 
fuglen« gjorde  ikke  Lykke*). 

Samme  Aften  som  »Kanarifuglen«  opførtes  umiddelbart 
efter   dette  Lystspil  Idyllen  »Ærlighed   varer  længst«    (efter 


*)  Se  Oveiskou's  »Den  danske  Skueplads«,  IV,  274. 

et  Folkesagn  fra  Harzen)  i  to  Akter.  Det  er  en  lille  for- 
dringsløs, naiv  dramatiseret  Skildring  for  største  Delen  i 
Prosa,  der  ikke  savner  poetisk  Liv. 

»Bag  Purpret  skjuler  Synden   sig  saa  ofle  — 

lad  bag  en  Bondekofte 

idag  et  Hjerte  funkle, 

hvis  stille  Dyd  kan  Heltene  fordunkle!« 

Den  lille  Idyl  havde  en  endnu  daarligere  Skjebne  paa 
Scenen  end  Lystspillet.  »Verden  er  bleven  saa  mørk  og 
hypokonder  som  en  Novembernat«,  klager  Stykkets  lystige 
Person.  Naar  denne  et  andet  Sted  siger:  »For  Fanden, 
jeg  bærer  mig  jo  ad  som  en  maadelig  Poet,  der  snakker 
om  Naturen  uden  at  kjende  den  og  troer,  det  er  betyd- 
ningsfuldt!« fristes  man  til  den  Formodning,  at  Replikken 
specielt  kunde  være  myntet  paa  Ingemann. 

Medens  den  spiritualistiske,  nylig  forlovede  Ingemann 
forherligede  den  kjønsløse  Kjærlighed  i  sin  »ueberschwång- 
liche«  Poesi,  digtede  den  kraftig  sandselige  unge  Ægtemand 
Oehlenschlåger  Tragedien  »Hugo  von  Rheinberg«  med  Ægte- 
skabsbrud som  Midtpunkt.     Dramaets  Helt  udbryder: 

»Mig  ækle  disse  Rim,  den  Blomslersnak 
om  Kjærlighed,    som  hver  dunhaget  Dreng 
troer  sig  forpligtet  til  al  sammensætte  — 
el  fadt,   et  væmmeligt  Spilfægteri, 
naar  Hjertet   søger  Alvor,   ægte  Kummer. 
Som  om  det  Søde  kunde  læske  Tørst!« 

Og    han    udbryder    til    sin    Elskede,    der    foreholder    ham 
Udødelighedstanken : 

»Har  ogsaa  Tidens  Syge  smittet  Dig? 

Besøger  Du  din  Hugo,  for  med  ham, 

i   Skyggen  af  de  kjole  Rosenhækker, 

al  sluges  af  Spidsfindigheders  Dyb?« 

11* 

Oehlenschliiger  viser  sig  imidlertid  i  dette  Arbeide  selv 
endel  paa virket  af  »Tidens  Syge«.  Han  havde  vel  heller 
ikke  i  sine  tidligere  Dramaer,  navnlig  »Axel  og  Valborg«, 
holdt  sig  aldeles  fri  for  usund  Mystik  og  Romantik;  men 
den  Grundtvig-Ingemannske  supranaturalistiske  Reaktion 
gjør  sig  dog  langt  stærkere  gjældende  i  Oehlenschlågers  nye 
Tragedie  end  i  nogen  tidligere  af  ham,  om  end  »Hugo  von 
Rheinberg«  naturligvis,  trods  sine  Varsler  og  lignende  In- 
gredienser, har  en  uendelig  friskere  Kolorit  end  den  sam- 
tidige Ingemannske  »Turnus«  i  »Procne«.  Oehlenschlåger 
kunde  sige  som  den  gamle  Jæger  Treugott  ved  Astrologen 
Zoroasters  Komme: 

» —   —  Jeg  Iroer,  at  Luften  smitter  mig. 

Hvor  langsom  sort  han  skrider  frem !    Saa  daler 

mod  Regn  den  sorlblaa  Svale  paa  sin   Vinge«. 

Det  lader  sig  overhovedet  ikke  negte,  at  ligesom  »Stærk- 
odder« staaer  langt  tilbage  for  »Hakon  Jarl«,  saaledes  er 
»Hugo  von  Rheinberg«,  trods  ikke  faa  poetiske  Skjonheder, 
et  dybt  Fald  fra  »Axel  og  Valborg«.  Stræben  efter  det 
Interessante  gjer  sig  mere  og  mere  gjældende  paa  det 
Pathetiskes  Bekostning.  »Alting  var  anlagt  paa  Effekt«, 
siger  Oehlenschlåger  selv  i  »Erindringer«  om  dette  Drama. 
Endog  Sproget,  hvori  Oehlenschlåger  kunde  være  saa  stor  en 
Mester,  lader  her,  som  oftere  i  Arbeider  fra  denne  Tid, 
ikke  lidet  tilbage  at  ønske.  I  et  Tilegnelsesdigt  foran 
Tragedien  (der  udkom  i  September  1813)  hedder  det  om 
dens  fremmede  Sceneri: 

»Det  Skjønnes  Fædreland  paa  Jorden 

er  overalt. 

Normannen  ei  sit  Norden  svigter, 
fordi  han  streifer  udenlandsk; 
og  selv   ved  Rhinen  danske  Digter 
er  stedse  dansk.« 

I    Anledning    af  Baggesens    vidtløftige    Kritik    over    »Hugo 
von    Rheinberg"    1814    vende    vi    senere    tilbage    til    dette 

Drama- 

I  Oktober-  og  November-Hefterne  1813  af  det  samme 
Aars  Sommer  begyndte  Maanedsskrift  »Athene«  lod  Oehlen- 
schlåger  trykke  et  Fragment:  »Om  Evalds  Liv  og  Værker« 
samt  »Evalds  Levnet«.  Begyndelsen  af  Fragmentet  viser 
alt  klart,  hvor  lidet  skikket  den  store  Digter  var  til  et 
Professorat  i  Æsthetik.  Det  hedder:  »Det  Skjanne  kunne 
vi  ikke  fatte  med  Forstand,  ei  engang  med  Fornuft.  Vi 
kunne  aldeles  ikke  fatte  det,  men  vel  forestille  os  det;  vi 
kunne  ikke  tydeligt  opløse  dets  Væsen  i  Begreb  eller  Ideer.« 
Det  er  rene  Ord  for  Pengene:  der  kan  ingen  æsthetisk 
Videnskab  gives.  »Jo  mindre  Mennesket  gjør  sikkre  Slut- 
ninger, jo  mere  maa  han  overlade  sig  til  det  høiere  aande- 
lige  Instinkt,  som  vi  kalde  Geni,«  tilfoier  han.  I  dette 
Tilfælde  befandt  han  sig  netop  selv.  Og  hans  Geni,  hans 
poetiske  Intuition  kunde  naturligvis  paa  mange  Maader,  om 
end  ikke  erstatte  hans  filosofiske  Mangler,  saa  dog  yde  ikke 
ringe  Udbytte.  Det  historiske  Tilbageblik  indeholder  strax 
flere  gode  Bemærkninger,  som  endnu  den  Dag  i  Dag  for- 
tjene Opmærksomhed.  »Denne  forstenede,  afsondrede  Stiv- 
hed, denne  smaalige  Nationalforfængelighed«  —  hedder  det 
saaledes  — ,  »der  opvækker  Nationalhad  mod,  hvad  der 
ikke  hører  Landet    selv    til,    finde    vi    ikke  hos    de   gamle 

Skandinaver.  — Vi   se  jo   tydelig,    at  Forsynet  ved 

Beliggenheden  af  de  nordiske  -Øer  og  Strande  har  gjort  os 
den  sydlige  Tilgængelighed  let,  saa  at  det  varme  Blod  fra 
Fastlandets  Hjerte  med  hurtige  Pulseslag  kan  drives  ud  i 
de  fjerneste  Yderdele,  inden  det  taber  sin  Varme.  —  —  — 
Man  kan  derfor  ikke  Andet  end  undre  sig,  naar  man  hører, 
at  der  gjøres  en  ivrig  og  streng  Forskjel  paa,  hvad  der 
hører  os  til,    og  hvad  der  ikke  hører  os  til.     Som  om  ikke 

alt  Skjønt  og  Fortræffeligt  paa  Jorden  hørte  alle  Mennesker 
til,  naar  de  paa  en  god  Maade  vide  at  tilegne  sig  det;  og 
som  om  der  i  den  originale  Tilegnelse  ikke  ofte  laa  ligesaa 
meget  Karakteristisk  som  i  Selvopfindelserne.«  Man  ser,  at 
en  moderne  sneverhjertet,  exklusiv  Nationalitet  var  ikke  vor 
store,  ædle  Digters  Sag,  ligesaa  lidt  som  vore  Forfædres. 
I  »Evalds  Levnet«  udbryder  han  i  samme  Aand:  »At  fatte 
Had  til  en  Nation  paa  25  Millioner,  der  boe  i  Kjærnen  af 
Europa,  der  mer  end  alle  andre  Nationer  deler  vor  Tænke- 
maade  og  vort  Sprog  —  det  kan  den  Fornuftige  kun  anse 
for  den  største  Urimelighed«.  Og  han  hævder,  at  Selv- 
stændigheden ikke  fremmes  »ved  ærgerlig  Avind«,  men  »ved 
selv  at  virke  noget  Dygtigt  og  Udmærket  i  sit  Land«,  idet 
han  tilføier:  »Saaledes  elskede  Evald  den  tydske  Literatur 
i  det  -Øieblik  han  kraftigst  stræbte  efter  at  hæve  sin  egen. 
At  foragte  den  tydske  Genius,  som  de  Franske  gjorde, 
fordi  den  var  Franskmanden  fremmed,  og  fordi  han  ikke 
forstod  et  Ord  af  Sproget  —  det  var  dog  en  daarlig  Efter- 
ligning af  det  danske  Folk,  hvis  Sæder  efter  Folkestammens 
Slægtskab  maatte  have  meget  Lignende  med  Germanernes; 
og  hvis  Sprog  ligesom  hines  kun  er  en  forskjellig  Dialekt 
af  et  fælles  Grundsprog.  Borgerlige  Stridigheder  vedkomme 
ikke  Literaturen."  I  samme  Aand  skrev  E.  Caro  efter 
den  tydsk-franske  Krig:  »Kant  et  Schelling  ne  doivent 
porter  en  aucun  cas  la  responsabilité  de  nos  malheurs;  et 
celui  de  nous,  qui  pour  de  pareils  motifs  gouterait  moins 
Schiller  ou  Goethe,  celui-lå  prouverait,  qu'il  est  un  excel- 
lent patriote  et  un  médiocre  esprit«.*) 

I  November  1813  udgav  Oehlenschlåger  anden  Del  af 
»Digtninger«.  I  Tilegnelsesdigtet  »til  Prinds  Kristian 
Frederik,  Statholder  i 'Norge,"  hedder  det: 


*)  »Revue  des  deux  mondes«,  1871,  1.  Novbr. 

»Min  Musa,  Kristian!   smeltede  dit  Hjerte, 
naar  før  ved   Harpen   Melpomene  sang. 
Men  ikke  nu  skal   Lidenskaben  smerte 
dit   Bryst  blandt  virkelige   Skjoldekiang. 
Fem   Sølverbække  suse  for  dit  Øre, 
fra  Hulens  Indre  gjennem  Dalen  bragt. 
Det  er  ei  Tonefaldets  Katarakt, 
det  er  kun  sagte  Prosa  Du  skal  høre.« 

Bogen  indeholder  fem  større  og  mindre  Fortællinger  (Reich- 
muth  von  Adocht,  Maleriet,  Lykkeridderne,  Munkebrodrene 
og  Eremiten).  I  "Lykkeridderne«,  der  foregaaer  i  Italien, 
polemiseres  der  mod  »adskillige  unge  Ultramontanere,  hos 
hvem  det  var  bleven  Mode  at  opløse  enhver  naiv  Følelse  i 
et  overfladisk  Begreb  og  med  Kjækhed  at  anvende  tretten, 
fjorten  filosofiske  Talemaader  paa  Alt,  hvad  der  forekom«. 
Disses  »metafysisk-poetiske  Sprog«  parodieres,  idet  Italieneren 
Alberto,  der  har  gjort  deres  Bekjendtskab,  staaer  henrykt 
i  Beskuelsen  (Ordet  er  udhævet  af  Oehlenschlåger)  af 
Kunstværkerne  og  udbryder  til  sin  jævne  Ledsager:  »Gud, 
hvad  Du  dog  er  berøvet  al  Følelse  for  det  Høiere!  Du 
udtrykker  din  Tidsalder.  Du  elsker  det  Platte  og  har  aldeles 
ingen  Sands  for  det*  Betydningsfulde,  der  udtaler  sig  af 
disse  Evighedens  Mindesmærker.  —  —  —  Sætter  Du  Dig 
ikke  aldeles  hen  i  den  evige  Længsel  ved  at  se  de  bestan- 
dige Vandstraaler  springe  frem  af  de  unge  Najaders  svul- 
mende Bryst?«  Adressen  til  Schellings  intellektuelle  An- 
skuelse, til  Steffens  o.  s.  v.,  er  tydelig  nok.  »Denne  Jargon« 
—  hedder  det  —  »faldt  det  ikke  Alberto  vanskelig  at 
efterabe;  og  den  kom  ham  som  kaldet,  thi,  naar  han 
oversatte  sine  Triviahteter  i  den,  klang  det,  som  det  var 
Noget,  og  gav  ham  en  indbildt  Ret  til  at  hæve  sig  over 
Andre«.  Ved  en  anden  Leilighed  fortælles  der:  »Han  gav 
sig  til  at  reflektere   over  Gjenstanden   og  fandt  endelig  ud, 


168 

at  det  var  en  ganske  net  Forbindelse  af  det  Sandselige  med 
en  Idee,  som  udtalte  Indifferensen  af  det  Timelige  og  det 
Evige«.  Og  han  fantaserer:  »Min  Gudinde,  mit  Ideal, 
min  evige  Idee«.  Det  Absolute  bestemtes  jo  i  Schellings 
tidligere  Periode  som  Indifferensen  af  det  Ideale  og  Reale. 
Oehlenschlåger  stiller  sig  her  Side  om  Side  med  Sander, 
der  i  det  uheldige  Lystspil  »Hospitalet«  1805  sendte 
Haansord  efter  den  bortdragne  Steffens  og  af  den  Grund  i  et 
Brev  tituleredes  »en  Æsel«  af  Forfatteren  til  »Aladdin«*). 
x\t  Elskeren  digter  trehundrede  Sonetter  til  sin  Elskede,  er 
naturligviis  myntet  paa  den  romantiske  Skole,  hvis  Sonet- 
raseri ogsaa  Baggesen  havde  persifleret  i  sin  »Karfunkel-  oder 
Klingklingel-Almanach,  ein  Taschenbuch  fiir  vollendete  Ro- 
mantiker und  angehende  Mystiker  auf  das  Jahr  der  Gnade 
1810«.  Ligeoverfor  »de  egoistiske  Smaasjæles  kolde  Kløgt« 
forherliges  »et  ufordærvet  Hjertes  helhge  Enfoldighed«  i 
denne  Fortællings  Slutning.  I  »Munkebradrene«  spiller 
Rafaels  berømte  Madonna  i  Dresden,  som  Oehlenschlåger 
saa  skjønt  besang  paa  sin  Udenlandsreise**),  en  Rolle;  og 
den  store  Maler  optræder  deri  og  siger:  »De  fleste  Menne- 
sker kunne  ikke  begribe,  at  det  Skjonne  og  Gode  altid 
ligger  lige  for  Haanden,  naar  vi  ville  se  det,  og  at  Alting 
i  denne  Verden  maa  have  en  naturlig  Aarsag.  Jeg  selv 
hører  ikke  med  til  det  Slags  Folk  og  har  ofte  hemmelig 
maattet  smile,  naar  jeg  har  set,  hvorledes  mine  sunde, 
affektationsløse  Arbeider  have  gydet  ny  Olie  i  Sværmeriets 
Ud.  I  kan  ikke  troe,  hvad  de  alt  have  fundet  for  Betyd- 
ninger i  mine  Billeder,  og  hvad  jeg  alt  kunde  have  lært  af 
dem,  hvis  jeg  havde  været  saa  klog  at  høre  rigtig  efter, 
hvad    de  sagde«.     Man    kommer  herved    uvilkaarlig  til  at 


*)  8e  dette  Værks  anden  Afdeling,  Side  73  og  74. 
**)  Se  dette  Værks  anden  Afdeling,  Side  180. 

tænke   paa   Steffens'  Extase    ligeoverfor   Rafaels  Madonna  i 
Dresden   og  hans   Brev  derom   til  A.  W.  Schlegels  Hustru 
1799,    hvori   det   blandt  Andet   hedder:     »Saaledes   virkede 
endnu  aldrig  et  Billede  paa  mig.     De  saae  paa  mig,   de  se 
endnu  paa  mig,  de  store,  klare,  blaa  Øine,  der  afspeile  en 
Uendelighed.     Alt,  hvad  jeg  nogensinde  havde  felt  og  anet, 
alle  de    ubestemte  Billeder,    som,    indhyllede  i    en  dunkel 
Taage,   foresvævede  min  Sjæl,    mit  indre  Livs  hele  brogede 
Vrimmel    straalede    mig   forherliget    imode   fra    disse  øine. 
Hvad  jeg  folte,   kalder  jeg  Andagt,   sand  religiøs  Andagt, 
Tilbedelse,    fordi  jeg  intet    andet  Navn    har  dertil.«*)     Til 
nærmere     Oplysning     af    sit    Datids- Standpunkt     vedbliver 
Oehlcnschlåger    smukt:     »Saaledes    blev    den    aabne,    elsk- 
værdige Rafael  ved  at  fortælle   baade  hvad   han   mente  og 
hvad  han  ikke  mente.     Det  ligger  i  Geniets  Væsen  at  sætte 
sig  kjæk  til  Forsvar  paa  den  modsatte  Side,  naar  indknebet, 
hjerteløs  Fordom   angriber  uden  Skarpsindighed.     Hvo,   der 
havde  hørt   Rafael  tale  her,    skulde    troet,    han   var  altfor 
letsindig    og    sandselig,    saa    aldeles    talte    han    Realismens 
Sag.     Men  det  var  ikke  Andet  end  en  Modgift  mod  et  vist 
sygeligt  Sværmeri,   der  begyndte   at  gaae  i  Svang,    og  som 
gav   sig  en   fornem   Mine.     Sad  han   mellem  Indviede,   saa 
brændte  hans  Kind  af  en  hellig  Ild,    da  talte  han  som   en 
Skjønhedens    og    Kjærlighedens    Apostel,    og    det    var   ikke 
muligt  at  hore  ham  uden  at  elske  ham.« 

Medens  Oehlenschlåger  saaledes  vendte  sig  bort  fra  Ro- 
mantikens Excentriciteter,  var  den  nye  Skole  trængt  ind  i 
Sverrig.  Den  fik  her  Navnet  »den  fosforistiske«,  efter  det  af 
den  unge  Atterbom  og  Palm  blad  fra  1810  til  1813  udgivne 
Tidsskrift  »Fosforus«.  Oehlenschlågers  geniale  Poesi  gjorde  sig 
samtidigt  mere  og  mere  gjældende  hinsides  Sundet.**) 


*)  Se  delle  Værks  anden  Afdeling  Side  11   og  12. 
**)  C.  Molbech   har  i   et   Tillæg    til   sine    »Breve   fra   Sverrig   i   Aaret 

Den  sidste  og  største  af  Fortællingerne,  »Eremiten«  — 
hvori  den  smukke  Gravsang:  »Lær  mig,  o  Skov,  at  visne 
glad!"  findes  —  frembyder  ikke  liden  Interesse,  da  den 
aabenbart  indeholder  ikke  faa  frie  Fantasier  over  Digterens 
Liv.  Oehlenschlågers  Barndom  ude  paa  Frederiksberg  gjen- 
kjendes  saaledes  lettelig  i  Skildringen  af  Frandses  første 
Livsperiode.  Det  lykkelige  Udgangspunkt:  idyllisk  Naturliv 
i  Forbindelse  med  Stadens  Kulturliv  karakteriseres  træffende: 
»I  Byen  ere  Mennesker  uden  Natur,  paa  Landet  Natur 
uden  Mennesker.  Men  i  den  skjønne,  kultiverte  Egn  mel- 
lem Stad  og  Land  vorder  Naturen  Kunst  og  Kunsten  Natur; 
der  blander  sig  Borgeren  med  Bonden;  der  er  Blomster 
og  Bekvemmeligheder,  ensomme  Skygger  og  selskabelig 
Omgang,  Boger  og  Boge,  blussende  Piger  og  kølige  Kilder. 
Det  er  denne  Rand,  som  blomstrer  mig  skjønnest,  ligesom 
Bækkens  Bred,  hvor  Græs  og  Bølge  mode  hinanden.«*) 
Frandses  Kjærlighed  til  og  Forbindelse  med  Adellieid,  hvis 
Fader  »saavel  i  Stand  som  i  Embede«  var  over  hans,  gjen- 
giver    ligeledes    Digterens    Situation     ligeoverfor    Kristiane 


1812«  (1814—1817)  under  Titel  »Kort  Udsigt  over  Epokerne  i  den 
svenske  Nationalliteraturs  Historie«  givet  et  Omrids  af  Hovedpunk- 
terne i  den  da  begyndte  nye  Bevægelse  i  vort  Nabolands  Literatur. 

*)  H.  V.  Kaalund  har   i    et    smukt   lille   Digt    dvælet  ved   Barndoms- 
hjemmet »paa  Grændsen  mellem  Stad  og  Land«: 
»Derinde  Livets  travle  Hast 
i  trange  Gaders  tunge  Luft, 
og  her  —  i  fredelig  Kontrast  — 
de  landligstille  Havers  Duft! 

Og  Byens  Larm  og  Landets  Ro, 

hvor  greb  de  mig  og  trængte  ind 

og  prafegede  sig  begge  to 

i  Dybet  af  mit  Barnesind!« 
(»Nytaarsgave«,    udgiven    af    Foreningen    »Fremtiden«,    1866,    Side 
153—155.) 


I 


I 

Heger.  Skildringen  af  Frandses  anden  Livsperiode  fører 
baade  Steffens  og  Baggesen  frem  paa  Scenen  i  poetisk 
Forklædning.  Den  Første  optræder  under  Navnet  Blumau. 
Denne  er  sex  Aar  ældre  end  Frands,  der  siger  om  ham: 
»Aldrig  har  jeg  følt  for  nogen  Mand,  hvad  jeg  følte  for 
Blumau;  og  jeg  regner  de  Dage,  jeg  tilbragte  med  ham, 
for  at  være  nogle  af  de  lykkeligste  i  mit  Liv«  -  i  »Erin- 
dringer« hedder  det  næsten  med  samme  Ord:  »Ingen  Mand 
har  jeg  elsket  mere  end  Steff'ens.  Herlige  Dage  levede  jeg 
med  min  Ven.«*)  -  og  de  ere  blandt  Andet  sammen  »i 
en  lille  Stad  i  Sachsen«.  Blumau  læser  i  Shakespeare  og 
lovpriser  ham  for  Frands,  der  ikke  engang  kjender  den 
store  Digter  af  Navn.  Man  mindes  herved  om  N.  F.  S. 
Grundtvigs  Fortælling  i  »Kirke-Speil«,  at  Steff'ens  erklærede, 
»at,  naar  man  vilde  vide,  hvad  Poesi  var,  skulde  man  læse 
Shakespeare  og  Goethe,  hvem  jeg  aldrig  havde  hørt  nævne«**) 
—  hvor  betegnende  er  ikke  dette  sidste  Træk  af  den  theo- 
logiske  Kandidats  Aandsliv  for  den  danske  Kultur  i  Aar- 
hundredets  Begyndelse!  Baggesen  fremstilles  som  »en 
Harlekin«  Schwalbe.  Det  hedder:  »Havde  jeg  behandlet 
min  brogede  Kunstbroder  med  lidt  mere  Agtelse,  saa  havde 
jeg  maaske  gjort  ham  til  min  Ven,  istedetfor  at  han  nu 
blev  min  Fjende«.  I  »Erindringer«  siges  der  næsten 
det  Samme  om  Baggesen:  »Havde  jeg  været  noget  mere 
taalmodig  og  overbærende  med  ham,  var  han  vel  ikke  gaaet 
saa  vidt«***).  Det  hedder  endvidere  i  Novellen:  »Uagtet 
al  hans  Munterhed  og  vilde  Lystighed  paa  Scenen,  var  han 
udenfor  mørk  og  bitter,  hvilket  det  Slags  Folk  ofte  blive  af 
Træthed,    Kjede    og    Mangel    paa    Agtelse    og    Udkomme«. 


*)  Se  delte  Værks  anden  Afdeling,  Side  75  og  78. 
**)  .Kirke-Speil«,   1871,  Side  364. 
♦**)  »Erindringer«,  IV,  51. 

Frands  er  tilsidst  kommet  i  Havn.  Han  fortæller:  »Jeg 
ægtede  min  Adelheid.  P]fter  et  Aars  Forløb  var  jeg  Fader 
til  en  lille  Datter.  Hvor  var  jeg  lykkelig  i  Kredsen  af  alle 
mine  Barndomsminder!  Den  samme  Have,  samme  Skov, 
samme  Spadseregange,  en  elskværdig  Kone,  et  nyfedt 
Barn,  agtet  og  elsket,  et  rigeligt  Udkomme,  Sundhed,  gode 
Naboer.  Saaledes  svandt  tre  Aar,  og  min  Kone  var  igjen 
høi  frugtsommelig.  Jeg  anskte  mig  en  Søn  —  det  eneste 
ønske,  som  endnu  manglede  Opfyldelse  for  at  gjore  mig 
fuldkommen  lykkelig.«  Det  er  fuldstændig  Digterens  Situa- 
tion i  Begyndelsen  af  1813.  Da  støder  Frands  atter  sam- 
men med  Schwalbe,  der  kommer  dragende  som  »en  Bajas«. 
Dette  Slutningsparti  af  Novellen  skal  senere  omtales. 

Endnu  for  Udbruddet  af  Baggesens  Feide  mod  Oehlen- 
schlåger  saae  Syngespillet  »Ludlams  Hule«  Lyset  i  December 
1813.  Oehlenschlåger  skrev  det  for  Komponisten  af  »Sove- 
drikken«,  Weyse,  der  atter  havde  ønsket  sig  et  Syngestykke 
af  vor  Digter;  »i  Weyses  Musik«  —  siger  P'orfatteren  i  sit 
»Levnet«  —  »havde  altid  en  vis  dyb,  anende  Fantasi  hen- 
rykket mig  med  sine  hulde  Drømmerier«.  Det  var  to  tydske 
Folkesagn,  Oehlenschlåger  sammendrog  til  eet  og  lagde  til 
Grund  for  sit  Værk.  En  anonym  Kritik  (af  Peder  Hjort)  over  dette 
i  Molbechs  Maanedsskrift  »Athene«,  1816,  bemærker  i  den 
Anledning  ikke  uden  Grund:  »At  Digteren  har  sammen- 
smeltet to  Eventyr,  det  om  den  hvide  Kone  og  det  om 
Moder  Ludlam,  der  ere  to  ganske  forskjellige  overnaturlige 
Væsener,  i  een  Fabel,  frembringer  ingen  heldig  Virkning. 
Den  hvide  Kone  er  et  Gjenfærd,  men  Moder  Ludlam  er  et 
af  de  Væsener,  Overtroen  saa  mange  Steder  satte  til  Na- 
turens underordnede  Beherskere.«  Ideen  om  Forsoningen 
danner  atter  her,  ligesom  i  »Stærkodder«,  Grundtonen.  Dan- 
marks Trængselstid,  da  Vennen  J.  P.  Mynsters  Alvorsrøst 
lød    i    Frue    Kirke,     medens    Grundtvig    samtidigt    endnu 

stærkere  betonede  Frelsen  i  Kristo,  var  aabenbart  ikke 
uden  Indflydelse  paa  den  let  bevægelige  Digternatur  — 
neppe  til  Fordel  for  hans  Poesi,  hvis  Hovedstyrke  laa 
andetsteds.  Uagtet  sine  Mangler  i  dramatisk  og  andre 
Henseender,  f.  Ex  i  Sprogbehandlingen,  er  »Ludlams  Hule« 
langtfra  uden  poetisk  Liv  og  Skjonhed,  ikke  mindst  fortjene 
fiere  af  Romancerne  og  Balladerne  i  det  at  fremhæves.  I 
Anledning  af  Baggesens  vidtløftige  Kritik  over  dette  Synge- 
stykke  1816  komme  vi  senere  tilbage  til  det. 

Naar  vi  nu  til  Slutning  overskue  Oehlenschlågers  dig- 
teriske Virksomhed  efter  Hjemkomsten  under  Et,  lader  det 
sig  ikke  negte,  at  han  var  dalet.  Den  ulykkelige  Tid,  de 
smaa,  filistrøse  Forhold  og  ensformige,  trykkende  Livsvilkaar 
kunde  umuligt  Andet  end  virke  slappende  paa  en  Natur 
som  Oehlenschlågers.  Man  tænke  sig  ret  Situationen  i 
Danmark  fra  1810  til  1814.  Kampen  med  Sverrig  var 
netop  endt.  Krigen  med  England  fortsattes,  fuldstændig 
-Ødelæggelse  af  Handel  og  Finantser  var  Følgen.  Tilsidst 
stod  Danmark  ved  Frankrigs  Side  indviklet  i  Kamp  med 
største  Delen  af  Europa.  Efter  Napoleons  forfærdelige  Ulykke 
i  Rusland  og  skrækkelige  Nederlag  ved  Leipzig  væltede 
80,000  Mand  Russere,  Preussere,  Tydske  og  Svenske  under 
Anførsel  af  den  svenske  Thronfølger,  Bernadotte,  Prinds  af 
Ponte-Corvo,  hvem  Norge  var  blevet  lovet  af  Ruslands 
Keiser,  Alexander,  til  Løn  for  hans  Apostasi,  ind  over  vort 
ulykkelige  Fædreland,  der  naturhgvis  ikke  formaaede  at 
modstaae  en  saadan  Masse  krigsvante  Tropper.  I  Spidsen 
for  os  stod  den  brave  Frederik  den  sjette,  den  landsfader- 
lige Konge,  der  med  god  Villie  og  efter  bedste  Evne  søgte 
at  fremme  det  Nyttige,  men  hos  hvem  »Poesien  ikke  stod 
i  synderlig  Yndest«.  Under  det  patriarkalske  Regimente 
trivedes  selvfølgelig  Spidsborgerligheden  frodigt;  og  Oehlen- 
schlågers   Genialitet    vurderedes    kun    rettelig    i    en    meget 

snever  Kreds  —  hvis  ofte  altfor  ublandede  Beundring  ikke 
var  uden  Fare  — ,  ligesom  Theatret  heller  ingenlunde  for- 
maaede  at  lade  hans  Dramaer  komme  til  deres  Ret.  Den 
officielle  Middelmaadighed,  i  hvis  vSfære  Digteren  maatte 
færdes,  specielt  Flertallet  af  Kollegaerne  ved  Univer- 
sitetet —  Oehlenschlåger  Professor!  —  var  sandehg  ogsaa 
alt  Andet  end  fremmende,  tilmed  for  en  ikke  stærkere 
Karakter  end  vor  Digter.  »Den  Mangel  hos  os  paa 
filosofisk  Aand  og  Dannelse,  der  indtil  de  seneste  Tider 
har  yttret  sine  skadelige  Folger«  —  hedder  det  med 
Føie  i  den  ovenomtalte  Anmeldelse  i  »Athene«  —  »for- 
hindrede saa  godt  som  al  sand  æsthetisk  Kritik,  da  denne 
dog  i  det  Væsenlige  er  grundet  paa  videnskabelige  Principer 
og  filosofisk  Anskuelse.  Deraf  fulgte  ei  alene,  at  det  Slette 
ikke  revsedes  tilborligen,  men  tillige,  hvad  der  var  ligesaa 
slemt,  at  det  Godes  og  Fortræffeliges  Værd  ikke  fremstille- 
des i  sin  nye,  eiendommelige  Betydning  eller  med  Fynd  og 
Klarhed  udtaltes  i  abstrakte,  almindelige  Betragtninger. 
Ifald  en  sand  Vurdering  af  Oehlenschlågers  udødelige  For- 
tjenester af  hans  Fædreland  og  dets  Literatur  igjennem  en 
ægte  Kritik  saa  at  sige  havde  lært  Folket  at  forstaae  ham 
og  at  fastholde  de  nye  og  herlige  Ideer,  han  vakte,  saa 
havde  sikkerlig  ikke  denne  kraftige,  livfulde  Aand  ogsaa 
bukket  under  i  Trængselens  Tid.« 

Vi  vende  os  nu  til  Baggesen,  der  forsøgte  at  Løse  den 
Opgave,  de  Andre  havde  ladet  uløst,  ved  at  underkaste 
Oehlenschlåger  en  gjennemgribende  Kritik. 

19. 

JN  aar  man  betænker  Oehlenschlågers  Situation  i  Danmark, 
vil  man  mindre  forundre  sig  over,  at  Baggesen,  hvis  Natur 
og  Livsskjebne  ovenikjøbet  særlig  prædestinerede  ham  til 
Hjemløshedj  ikke  kunde  fæste  Rod  i  Fadelandet. 

Vi  forlode  den  expatrierede  Digter  sidst  i  Paris,  hvor 
han  var  sammen  med  Oehlenschlåger  under  dennes  Ophold 
i  Verdensbyen  til  Sommeren  1S08. 

Endnu  inden  Forfatteren  af  »Palnatoke«  og  »Axel  og 
Valborg«  reiste  fra  Paris,  var  Baggesens  "Heideblumen«  ud- 
kommet i  Amsterdam.  Bogen  indledes  med  Digtet  »An 
Lilla«*).  Derpaa  følger  »An  die  Kronprinzessin  von  Dane- 
mark«, hvori  det  hedder: 

»Bkimen  slreu'   ich  Dir  mit  blodem  Ziltern, 
Blumen   —   ach !   enlkeiml  dem  dilslern  Schoosz 
einer  langen  Nacht  in  Ungewillern  — 
kein',  ach!  keine  wurde  schon  und  grosz. 

O,  dein   Blick  hal  nie  die  Heid'   erleuchtet, 
wo   sie  keimten  in  dem  wilden  Moor 
und,   von  meinen  Thrånen  nur  gefeuchtet, 
sproszten  aus  dem  diirren  Sand  hervor!« 


*)  Se  dette  Værks  anden  Afdeling,  Side  353. 

Nu  komme  nogle  erotiske  Digte,  »Des  Liebenden  Erde- 
wallen«,  »Die  vier  Geisterwohnungen«,  »Nina«,  »Allgegen- 
wart  der  Geliebten«.     Det  Sidste  begynder: 

»Wie  bisl  Du  meinem  Geiste,  meinem  Herzen, 
Gelieble,   nah! 

Du  bist  in  Freuden,  und  Du  bist  in   Schmerzen 
mir  ewig  da.« 

Det  er  i  samme  Versemaal  som  Goethes  lille,  smukke  »Nåhe 
des  Geliebten«,  om  hvilket  det  ogsaa  ellers  minder.  Man 
fristes  uvilkaarligt  til  at  sætte  disse  Digtes  varme  Kjærhg- 
hedsstemning  i  Relation  til  »Lilia«,  der  jo  ogsaa  lærte 
Baggesen  »at  kjende  Goethe  bedre  og  til  Beundring«"^)  — 
i  et  Epigram  i  »Heideblumen«,  »Der  Meister«,  kaldes  han 
»der  Dichtung  strahlender  Gottmensch«.  Oehlenschlågers 
Søster  har  maaske  paa  Frederiksberg  en  Maidag  1807  i 
Aftenrøden  suuget  for  den  reisefærdige  Poet  Slutningen  af 
den  store  Digterkonges  Kvad: 

»Ich  hin  bei  Dir,  Du  seyst  auch  noch  so  ferne, 
Du  bist  mir  nah! 

Die  Sonne  sinkl,  bald  leuchlen  mir  die  Sterne  — 
o  wårst  Du  da!« 

Ogsaa  et  andet  erotisk  Digt,  der  findes  længere  henne  i 
Bogen,  »Aus  der  Ferne«,  minder  ved  Linien:  »Ach,  es 
brennt  voll  Quaal  mein  Eingeweide«  om  Goethe,  hvis 
Mignon  jo  ligeledes  synger:  »Es  brennt  mein  Eingeweide«, 
og  fører  Tanken  hen  til  »Lilia«.  Direkte  Hilsen  til  Frede- 
riksberg sendes  i  »An  einen  Deutschen,  der  nach  Copen- 
hagen an  Bord  gieng« : 

»Auszer  der  Absalons§ladt  gen  Weslen  raget  ein  Hiigel, 
drauf  ein  lusliger  Wald  und  an  dem  Wåldchen  ein  Schlosz. 


*)  Se  deUe  Værks  auden  Afdeling,  Side  266. 

D'rin  wohnt  Daniens  Konig,  und  d'ran  bliihl  Nordias   Findus, 
nah  ist  der  lieblichsle   Hain,  bergend   ein  freundiiches  Haus. 
Gliicklicher  Freund,  dort  eile  Du  hin,  sobald   Dir  vom   Seegang 
nicht  mehr  wackelt  der  Fusz,   langer  niclit  schwindelt  der  Kopf! 
Griisze  die  Biiume,   den   Bach  und  die  zween  drin  schwimmende 

Schwane! 
Siehsl  Du  die  Gollin  des  Quells,  nenn'  ihr  den  drillen,  der  slirbt!« 

Den  af  Oehlenschlåger  i  »Erindringer«  omtalte  Bagge- 
senske Ode  til  Ære  for  »denne  genialske  Tankeløshed,  som 
man  paastaaer  især  skal  bemægtige  sig  Kunstnere  og 
Lærde,«  følger  saa  under  Titel  »An  die  Zerstreuung«. 
Den  ender: 


»Urazingell  mich  rings,   Ihr  zerslorenden   Heere,  \\ 

ermordel   und  plunderl  und  raubl!  !i 

Brullt,   SlCirme,  rollt,   Donner,   and  rauschel,  Ihr  Meere !  '■ 

Schlagt,  Acherons   Flulen  und  Phiegethons   FJaminen,  "[ 

wild  iiber  raich,  knoléngewirbell,  zusanimen! 
Sliirzl,  Felsen,   herab  auf  mein   Haupl! 
Vergehe,  was  irdisch  nur  lebel,  vergehe! 
Ich  ruh'  unerschiiltert ;  kaum  hore,   kaum  sehe, 
kaum  fiihl'  ich,  ein   Bliiltchen  verwehl, 
wenn  alles  ErschaiT'ne  vergehl. 
Hinauf,  wo,  der  Gollin  Beschiilzler,  ich  slehe, 
reicht  keine  der  Flammen, 
reichl  keine  der  Wogen, 

reichl  keine  der  Schwingen  der  sliirmenden  Zeit. 
Sie  schlagen  zusammen; 
doch  ich  bin  enlflogen 
weit  von  den  zerslorenden,  weit 
von  jedcm   Bezirk  des  verganglichen   Lebens 
im  leichenerfiillelen  Raura. 

Des  dorligen  Hansens  und  Treibens  und  Webens 
erinn'r  ich  mich  kaum 
III.  12 

hier  oben  im  heiligen,  lichten  Gewimmel 
alherischer  Wonnen,  im  Himmel  der  Himmel, 
erwachl  aus  dem  nichligen  Traum.« 

Den  lille  Jord,  paa  hvilken 

»die  Felsenferse 
des  diislren  Riesen 
des  Schicksals  trelet«, 

forsvinder  for  Digteren  som  en  »intetsigende  Drøm«,  fra  hvilken 
han  vaagner  i  »Himlenes  Himmel«.  Han  søger,  ligesom 
Oehlenschlåger ,  paa  sin  Vis  at  slaae  »Tilværelsens  Grund- 
akkorder«*), medens  Napoleon  som  »ein  geharnischter  Riese« 
(for  at  bruge  Ordene  af  Tilegnelsesdigtet  til  Lilia)  iler  fra  Val 
til  Val,  hadet  af  vor  Landsmand,  der,  fra  Centrum  for  hans 
kolossale  Magt,  i  »Heideblumen«  slynger  sine  filippiske  Taler 
mod  ham,  naar  Vaabenlarmen  ublidt  vækker  Musernes 
Yndling  af  det  poetiske  Drømmeries  »Zerstreuung«.  Rækken 
af  de  mindre  Digte,  hvoraf  flere  stamme  fra  Tiden  umid- 
delbart efter  Sofia  Hallers  Død  —  f.  Ex.  »Am  Gestade«  og 
»Eccho«**)  — ,  slutter  med  »An  die  Heideblumen«: 

»Flatlert,  gefliigelle  Blumen,  nunmehr  hinaus  in  die  Weite! 
Nordwårls  richlet  den  Flug!    Griiszel  die  Wiesen  mir  dort! 
Kommt  Euch  auf  einer  der  griinslen  am  Sund  ein  rosiges  Magdlein 
jagend  entgegen,  so  fliegt  all'  in  den  fangenden  Hul!« 

I  Indledningsdigtet  til  Lilia,  hvormed  disse  Linier  aaben- 
bart  korrespondere,  flyve  Blomsterne  ligeledes  afsted,  »dar- 
bringend  dem  holden  Erloser  die  Diifte«.     Bogen  ender  med 


*)  Se  dette  Værks  anden  Afdeling,  Side  187. 
**)  Se  dette  Værks  første  Afdeling,  Side  141  og  142,  hvor  en  Strofe 
af  hvert  af  disse  Digte  er  gjengiven.  Sammesteds  findes  Side 
149  en  Strofe  af  »Schweitzerlied«,  og  i  anden  Afdeling,  Side 
262,  265  og  275,  »Arcanum«,  »Palinodie«  og  »Trost«,  hvilke  Digte 
staae  i  »Heideblumen«. 

Prøver  af  de  første  fem  Sange  af  »Oceania«,  dette  »Helte- 
digt uden  Krig"  om  Verdensomseileren  Cook,  hvormed  den 
danske  Digter  sysselsatte  sig  i  Frankrigs  Hovedstad  under 
Napoleon,  der  paa  en  ganske  anden  Maade  drog  Jorden 
rundt*).  For  at  Læseren  kan  faae  en  Forestilling  om  denne 
mærkelige  Komposition,  hidsættes  Begyndelsen  af  tredie 
Sang.  Digteren  har  iforveien  dvælet  blandt  »Afgrundens 
Magter«,  som  deres  Fyrste,  Ahriman  opbyder  mod  Ud- 
brederen af  Oromasdes'  Rige,  den  nye  Jason.  Opposita 
juxta  se  posita  magis  illucescunt.  Som  en  ung,  blomstrende 
Skjønhed  undertiden  af  den  ældre  Malerkunst  sættes  ved 
Siden  af  en  hæslig  Mohr,  saaledes  følger  umiddelbart  oven- 
paa  Skildringen  af  Mørkets  Verden  en  i  den  mest  straalende 
Lysglands  svømmende  Scene. 

»Oben  auf  Erden  indesz  war  ringsumfeirender  Sabbalh, 
Einlrachl,   Fried'  und  Wonnegenusz  des  gereiniglen  Daseyns. 
Wålirend  einiger  Blick'   erschoU  kein  wimmernder  Ausruf, 
flosz  kein  Blut,   und  rann  vor  Schmerz,  noch  selber  vor  Wehmulh 
keine  Thran'  im  gesamralen  Bezirk  des  menschlichen  Elends. 
JNirgend  brausle  verheerend  die  Lufl,  und  nirgend  erhub  sicli 
sengend  die  Gluth,    noch    schwemmend    der  Slrom,    noch  Iriini- 

mernd  der  Feisgrund. 
Rings  vom  Pole  zum  Pol  und  vom  Abend  umher  bis  zum  Aufgang 
schlummerle  sanft    wer  krank  ira  FlaumbelL  oder  auf  Streu  lag, 
slarb  kein  Vater  im  Arme  des  Sohns,  kein  Kind  an  der  Muller 
siiugenden  Brusl,  kein  JQngling  der  Braut,  kein  Bruder  dem  Bruder. 
Nirgend  enllaumelle  blulend  dem   Zweig,  von  grausamer  Jagdlusl 
nahe  dem  Nesle  geschmellerl,  ein  Vogelchen;  selber  die  Kriegswuth 
raslete,   Feind'  uraarmlen  sich;  ach !   und  wiihrend  des  Slillslands 
uberall  auf  der  Fest'   und  im  Meer,   voU  seliger  Unschuld, 
wallele  Lieb';  und  die  Geisler  des  Lichls,   vom  Thron'  Oromasdes' 
sleigend  hinab,    voUendelcn  ganz    die  Verwandlung  des   Erdballs, 


*)  Se  delle  Værks  anden  Afdeling,  Side  241  og  242. 

welcher,  cin  Himmel  nun  selbsl,  auflachl'  in  des  Himmels  Umarmung. 
Jen'  am  Bord  empfandcn,  obgleich  im  einsamon  Wellmeer, 
ganz  dicBezaubrung,  enlziickt  von  demGlanz  des  enlglulhetenAlhers 
und  von  der  Stille  der  spiegelnden  Flulh.  Es  ruhl'  in  des  Himmels 
Wiege  das  Schiff,  sanft  gleilend  dahin  auf  der  Flache  KryslallQur, 
gleichsam  als  schobe  den  Kiel  der  spielenden  Fische  Gewiramel. 
Nirgend  erschoU  ein  Gelos',  kein  Wind  bewegte  die  Wimpel. 
Såmmlliche  Fuhrer  umher  siill  saszen  sie,  slumm  vor  EnlzQckung; 
und  auch  die  Rohsten  der  sonst,  wenn  gefeyert  wird,  larmenden 

Mannschaft 
sprachen  nur  leise,  sich  hold  anredend,  erstaunend  dem  Ausdruck 
inniger  Lieb'   in  jedem  Gesicht,  wenn  Einer  den  Andern 
froh  anblickl',  und  dem  sanflen  Gelon   der  erwiedernden  Stimme; 
aber  bewundernd  noch  mehr  des  sonst  stels  ernsten  Gebielers 
frohlichen  Blick  und  von  låchelnder  Wonn*  erheilerles  Anllitz. 
Also  sprach  zu  dem  Schiffer,  dem  åltesten,  leise  der  Bootsmann: 

»Aller  Vater,  der  zwanzig  und  mehr  der  Reisen  gemacht  hat 
gegen  die  Wend'  und  weiter  und  viel  im  JMeer  und  am  Himmel 
Wunderbares  geschaul,   ist,   sage,  selbst  in  der  Siidsee 
jenseils  Indien  dir  Windstille  wie  diese  wohl  jemals 
vorgekommen?    Ich  håbe  doch  selbst  auch  Manches  erfahren, 
aber  von  weilem  noch  nichts  so  Seltsames.    Scheinet  mir  doch  als 
sanke  herab  auf  das  schlummernde  Meer,  voll  Engeln,   der  Åther, 
und  mir  ist,  als  såsz  ich  in  Sankt  Pauls   Rirche,  voll  Andachl, 
neben  der  Braut,   ihr  driickend  die  Hånd  nach  festlicher  Trauung. 
Damals  war  es  mir  so,  und  es  ist  mir  jelzo   wie  damals. 
Auch  Du  scheinst  mir  verjiingt,  und  ich  weisz  nicht,  Iråum'  ich, 

wach'  ich? 
aber  den  Schaffner  sogar  mocht'  ich  umarmen  vor  Wohlseyn. 
Siehe  den  Hauptmann  dorl!   Er  blickt  ganz  munter  und  sorglos, 
gleichsam  als  halt  er  erreicht  das  Ziel,  als  wollt'  er  nun  ausruhn. 
Niemals  sah  ich  ihn  so ;'  denn  immer  weiter  ja  denkt  er 
als  wir  iibrigen  all'  und  lebt  nie  leicht  in  den  Tag  hin, 
stets  mit  der  Hålfle  des  Blicks  in  der  Nacht  der  miszlichen  ZukunfL 
Schaue  den  Jiingling  nur  an  dort  oben  im  glånzenden  Mastkorb, 

wie  ihm  die  Sonn'  um  das  lockigle  Haupl,  erleuchlend  sein  Antlil?, 
einen  Heiligenschein  rings  hildet.     Eiii  himmliselier  Engel 
scheint    er   mir    ganz   —  was    scheinl!    er   scheinl    nichl    nur, 

denn  er  isl  es!« 

Sprach's  und  driicklc  dem  Allen  die  Hånd.     Es  erwiederle  dieser 
herzlich  den  Druek  und  nickl'  und  låchelle,   leis'  anlworlend: 
»Mir  auch  fallel  die  Hånd  sich  von  selbsl,  und  ganz  in  Belrachlung 
mochl  ich  vergehn,  wie  ein  Kind  in  der  Weihnachllaube  Geflimmer 
slehl  vor  dem  Baum  des  heiligen   Chrisls  voll  goldener  Åpfel, 
engelverkliirl,   denn  es   offnet  sich  rings  den  Augen  der  Himmel. 
Nichl  Windstille,  mein  Sohn,  isl  dieses;   Slille  der  Well  isl's, 
feirende  Slill',  Andachl  der  Nalur  und  Ruhe  der  Menschheit, 
weil  Goll  wieder  die  Erde  besuchl,  von  der  er  sein  Anllitz 
lange  gewandl.     Mir  daucht,  ich  erapfind'  und  sehe  das  Schweben 
iiber  die  Wasser,    von  welchem    uns    sprichl    die  Geschichle  der 

Schopfung, 
welch'  ich  nimmer  gefaszt  und  begrilTen  wie  jelzo.     Der  Geisl  ruht 
iiber  der  Tiefe,  der  gule,  der  segnende ;  samralliche  Bosen 
sind  ihm  geflohn.    Fast  glaub  ich,  die  Zeil  isl  da,  wenn  von  neuem 
Erd'  und  Himmel  onlstehn.    Isl  solches,  wahrlich !   im  Traum  dann 
sind  wir  geslorben  vorher,   und  die  alle  JNalur  isl  vergangen. 
Wunder,  wenn's  also  wiire !  wenn  schon  im  kiinfligen  Leben 
jelzl  wir  glillen  auf  Wogen  des  goUerhelllcn  Kryslalmeers 
nåher  und  naher  der  Sladt  und  dem  Hafen  des  ewigen  Friedens !« 

Also  redelen  Jen'  im  leisen  Gespriich  mil  einander, 
nichl  sie  allein,  auf  dem  slillen  Verdeck  rings  ruhlen  die  Månner 
paarweis',    andre  mil  andern  umher,  in  geselliger  Einlrachl 
darch  Millheilung  erhohend  die  Seeligkeil,  preisend  den  Himmel.« 

I  Slutningen  af  femte  Sang,  hvormed  Bogen  ender,  prædiker 
Sangeren  Ariel  Broderskab  mellem  Folkene,  Englændere, 
Danske,  Tydske  o.  s.  v.,  som  Jordborgere,  og  Cook  yder 
ham  Bifald. 

I  Mai  1808  anmeldtes  »Heideblumen«  i  den  i  Halle 
og  Leipzig  udkom mende  »Allgemeine  Literatur-Zeitung". 
Baggesen  kaldes  »den  fortræffelige  Digter,  som  den  tydske 
Literatur,  ligesaavel  som  den  danske,  hvem  han  egenlig  til- 
horer, med  Stolthed  kan  regne  blandt  Sine«.  Det  hedder, 
at  »den  energiske,  ogsaa  til  Udtrykket  sig  meddelende, 
Folelsesfylde ,  den  dermed  forenede  filosofiske  Aand,  den 
kjække,  om  end  ikke  altid  maaske  tilstrækkelig  teilede, 
springende,  i  sælsomme  Kontraster  sig  behagende  Fantasi« 
kundgjor  sig  her,  som  i  den  aandfulde  Forfatters  andre 
Produktioner.  »Dreven  af  urolig  Længsel«  —  siges  der  — 
„stræber  han  med  rastlos  II  mod  det  Hoie,  Sande  og 
Skjønne;  og  da  han  ofte  søger  det  i  Nutiden  uden  at  finde 
det,  se  vi  ham  fuld  af  Uvillie  over  Skuffelsen.  Mange  af 
hans  Digte  ere  saadanne  Expektorationer  af  et  dybt  saaret 
Sind«.  Som  Exempel  herpaa  anføres  Digtene  om  den  franske 
Kevolution  i  Klopstocksk  Aand  og  Form.  »Skjøndt  en  al- 
vorlig, ofte  altfor  hdenskabelig  Karakter  er  fremherskende« 
—  vedbliver  Recensenten  —  »ere  dog  hverken  Kjærlighedens 
bløde  Akkorder  eller  Lunets  spøgende  fremmede  for  ham». 
Om  Sproget  hedder  det,  at  han  i  det  Hele  taget  har  det 
tydske  Sprog  mer  i  sin  Magt  end  mange  Tydskere,  selv 
betydelige  Digtere,  at  det  er  »kraftigt,  men  ofte  noget 
kunstlet«;  og  der  tilføies,  at  han  især  har  uddannet  sit 
Tydsk  ved  Hjælp  af  Klopstock  og  Vosz.  Dog  »kunde  man 
tvistes  med  ham  om  Enkeltheder  i  Udtryksformen « ;  han 
har  saaledes  »aabenbart  underlagt  Ordet  »Zerstreuung«  et 
urigtigt  Begreb,  idetmindste  et  Begreb,  der  ganske  staaer 
i  Modstrid  med  det  gængse«.  En  anden  Anmeldelse  i 
»Jenaische  allgemeine  Literatur-Zeitung«  for  1811  bemærker, 
jævnsides  med  megen  Anerkjendelse,  ikke  uden  Grund:  »To 
Ting  skade  ofte  Digteren  og  hæmme  ham  i  hans  høie  Be- 
stræbelser efter  at  naae  det  foresatte  Maal.    For  det  Første 

bevarer  han  ikke  nok  den  guddommelige  Fred  og  en  ufor- 
anderlig Harmoni  i  Kræfter  og  Sindelag.  For  det  Andet 
har  han  ikke  tilstrækkelig  udvidet  sin  Anskuelse  om  Verden 
og  Tingenes  Natur  til  at  omfatte  det  Hele,  hvad  der  tildels 
hænger  sammen  med  det  Første  og  tildels  som  en  Mangel 
i  hans  naturlige  Anlæg  hindrer  ham  i  virkelig  at  være  saa 
stor,  som  han,  efter  de  ophøiede  Ord  at  dømme,  gjerne 
vilde  være.  Netop  fordi  den  fuldstændige  himmelske  Klar- 
hed og  ægte,  kraftfulde  Ro  fattes  ham,  ynder  han  i  det 
Pathetiske  altfor  meget  det  rige  Foldekast,  saa  Dragten 
bliver  fremherskende  paa  Aandens  og  Fysiognomiets  Be- 
kostning.« Om  Prøverne  paa  »Oceania«  hedder  det  her, 
ligeledes  ikke  uden  Føie:  »Saavidt  man  kan  dømme,  maa 
det  komme  til  at  tabe  sig  for  meget  i  Masse  og  til  at 
savne  et  Kunstværks  snevre  Begrændsning.  Stoffet  er  alt 
af  den  Art,  at  vanskelig  Andet  end  en  Reisebeskrivelse  vil 
kunne  opstaae  deraf«.    Værket  forblev  ogsaa  Fragment. 

20. 

Kort  efter  Oehlenschlågers  Bortreise  fra  Paris  satte  den 
hvileløse  Baggesen  sig  igjen  i  Bevægelse.  Han  begav  sig 
nemhg,  »plaget  af  hjerteskærende  Sorger«,  paa  Veien  til 
Danmark  for  om  muligt  at  sikkre  sig  og  Familie  Ophold 
der.  Med  det  Samme  vilde  han  konferere  med  sin  For- 
lægger, Brockhaus,  og  i  det  Hele  taget  varetage  sine  lite- 
rære Interesser  i  Tydskland;  han  var  alt  rykket  godt  frem 
i  sit  store  satiriske  Drama  »Der  vollendete  Faust«,  hvori 
Germaniens    politiske    og    literære    Forhold    persifleres*).     I 


*)  Se  dette  Værks  anden  Afdeling,  Side  243.  —  Naar  N.  M.  Petersen 
i  sine  »Bidrag  til  den  danske  Literaturs  Historie«  (V,  2,  1861, 
Side  524)  henfører  Baggesens  Kalender-Optegnelse  fra  September 
1808:  »ganz  versunken  in  Fanst«  til  Goethes  berømte  Værk,  be- 
roer dette  aabenbart  paa  en  Misforstaaelse. 

Begyndelsen  af  Oktober  1808  ankom  han  til  Goethes 
Fødeby  —  Digterkongen  stod  paa  denne  Tid  ligeoverfor 
Napoleon  (der  i  Erfurt  allierede  sig  med  Czaren)  ved  hvilken 
Leilighed  den  franske  Keiser  sagde  til  Goethe:  »Vous  étes 
un  homme!«*)  I  Frankfurt  traf  Baggesen  sammen  med 
Jung  Stilling.  Derfra  drog  han  til  Heidelberg  og  gjæstede 
Vosz.  En  udbrydende  Sygdom  bragte  ham  til  at  vende  til- 
bage til  Frankfurt,  hvor  en  Galdefeber  hjemsøgte  ham 
haardt,  medens  Pengemangel  samtidigt  trykkede  ham.  I 
Midten  af  December  reiste  han  saa  paany  til  Heidelberg, 
hvor  han  i  Forening  med  Vosz  og  Andre  i  Sonetter  ironi- 
serede over  den  nyere  tydske  Romantik  og  Mystik.  Umiddel- 
bart forinden  sin  Afreise  fra.  Neckarstaden  indtog  han  paa 
Postgaarden  en  Frokost  i  Selskab  med  den  unge  Vosz  og 
den  unge  Goethe.  Til  Rhinskvinpokalernes  Klang  lød 
Baggesens  lille,  smukke  Yndlingsvise  »Dichterlied«  (»Der 
Dichter  liebt  den  guten  Wein«),  der  havde  staaet  i  den 
gamle  Vosz'es  »Musenalmanach  fiir  das  Jahr  1797«**)  samt 
Goethes  »Der  Rattenfånger«  (»Ich  bin  der  wohlbekannte 
Sanger«)  og  Schillers  »An  die  Freude«  (»Freude,  schoner 
Gotterfunken«).  I  den  unge  Goethes  Stambog  skrev 
Baggesen : 

»Tiefe  Bewunderung  griechischer  Kunst  in  Goelhischer  Bildung 
lehrl',   als  Dichler,  mich  långst  manches  unsterbliche  Werk 
deines  zwischen  Homer  und  Shakespeare,  neben  den  groszten 
Bildnern  jeghches  Volks  ragenden  Vaters,  o   Sohn! 
Feurige  Liebe  des  Jiinglinges,   ach!   zum  Hebenden  Manne 
gonnle  die  Ferne  mir  nicht,  die  mir  den  JMenschen  verbarg. 
Immer  den  Schopfer  nur  ehrl'  ich  in  ihm  und  beble  dem  Richter; 
durch  Dich  lernte  mein  Herz,  dasz  er  der  Vater  auch  sey, 


*)  Goethe:    »Annalen  oder  Tag-  und  Jahres-Hefte«. 
**)  Se  dette  Værks  første  Afdeling,  Side  117. 

durch  Dich  hat  sich  gewandelt  in  glåubige  Liebe  die  Ehrfurchl  — 
sey  mir  als  Millier  gegriiszl,   Goellie's  mich  iiebender  Sohn!«*) 

Keisen  gik  til  Stuttgart.  Ved  Digterens  Ankomst  opfortes 
netop  Nytaarsdag  1809  hans  Oratorium  »Das  Halleluja 
der  Schopfung«,  til  Kunzens  Musik,  ved  Hoffet,  hvor  han 
introduceredes  af  Kongens  Broder,  Hertugen  af  Wiirtemberg, 
som  kjendte  vor  Digter  fra  Kjøbenhavn,  hvis  Kommandant 
Hertugen  tidligere  havde  været.  Det  ansete  »Morgenblatt  flir 
gebildete  Stande«,  der  udkom  paa  den  store  Boghandler 
Cottas  Forlag,  aabnede  sin  nye  Aargang  med  et  Digt  af 
vor  Landsmand,  »An  das  neue  Jahr  1809«  —  »année, 
qui  ne  devait  pas  etre  moins  féconde  en  scenes  sanglantes, 
que  les  années  les  plus  meurtriéres  du  siécle«**).  Det 
ender: 

»Den  Schalz,  den   uns  die  hoben  Goller  gaben, 

raubl  uns  kein  Dracheniiaupl  der  Wechselzeil; 

hoch  liegl  er  auf  dem  Kulm  des  Musenbergs  erhaben 

im  Schlangenring  der  Ewigkeil«. 

Boghandler  Cotta  kom  ham  i  det  Hele  taget  imøde 
med  megen  Varme  —  Baggesen  havde  brudt  med  sin 
tidligere  Forlægger,  Brockhaus  —  og  hævede  Digterens 
pekuniære  Forlegenhed.  Fra  Sygdom  og  Nod  saae  vor 
Odysseus  sig  pludselig  hensat  i  den  syvende  Himmel;  og 
han  skriver  til  Fanny,  for  hvem  han  havde  fortiet  »les 
contretemps,  les  désappointoments  et  les  échecs«,  i  Begyn- 
delsen af  Januar:  »Si  jamais  une  année  a  commencé  pour 
un  mortel  sous  d'heureux  auspices,  c'est  celle-ci  pour  moi« ; 
om  hans  Færden  paa  Samfundets  Holdepunkter  hedder  det: 
»Je  me  sentis  dans  mon  element,  c'est  å  dire,  dans  la 
société   la  plus   exquise   fine    et   elegante,    que  j'avois   déja 


*)  »Morgenblatt  fiir  gebildete  Stande«,  18U9,  22nde  Februar. 
**)  Thiers:  »Histoire  de  Tempire«,  livre  XV. 

appris  å  aimer  å  la  cour  de  Copenhague  d'autrefois.  J'ai 
un  tendre  pour  les  princesses,  tout  républicain  que  je  suis.« 
I  Midten  af  Januar  reiste  han  til  Tiibingen,  hvor  han  til- 
bragte omtrent  en  Maaned  hos  Cotta,  til  hvis  Hustru  han 
skrev  Sonetten  »Lob  der  Frauen«  (med  opgivne  Rim): 

»Wenn  oft  begraben  unier  Ungliicks-Lauen, 
zerschmelterL  von  des  Schicksals  Donner-Hieben, 
vom  ValerJand  und  Mullerhaus  getrieben, 
sich  thurmten  rings  um  mich  des  Todes  Grauen : 

schien  immer  mich  im   Blumenkreis  der  Frauen  — 
der  schonen,  zarten,  siiszen,  frommen,  lieben, 
bescheid'nen,  sanflen  —  hold  ein  Strahlen-Sieben, 
gleich  Iris'  Himmelsbogen,  anzuschauen. 

Und  låchelnd  sprach's:    »Es  giebt  noch  was  im  Leben, 
das  deine  Hoffnung  nimraer  wird  belriigen, 
daran  dein  treues  Herz  sich  kann  erlaben. 

Was  Gliick  versagte,  wollen  wir  Di**  geben; 
was  Schicksal  trennte,  wollen  wir  Dir  fiigen; 
bei  uns,  wenn  Alles  fehll,  ist  Trost  zu  haben.«*) 

I  Universitetsstaden  hørte  den  perfektible  danske  Poet 
naturvidenskabelige  Forelæsninger  hos  Fysikeren  Kielmeyer 
og  skriver  i  den  Anledning  til  Fanny:  »Jeg  har  stedse  søgt 
at  læse  de  bedste  nyere  Værker  i  Videnskabens  forskjellige 
Retninger  og  at  høre  de  bedste  Foredrag  i  disse,  for  at 
holde  nogenlunde  Skridt  med  Oplysningen  og  nære  min 
Aand,  der,  som  enhver  anden  Lampe,  stedse  har  Trang  til 
Olie  for  ikke  at  slukkes«.  Han  danner  (som  alt  tidligere 
fremhævet)  ogsaa  i  denne  Henseende  en  stærk  Modsætning 


*)  tDer  Karfunkel-  oder  Klingklingel-Almanach<',   Side  69   (i  hvilket 
satiriske  Værk  denne  vakkre  Sonet  er  meget  malplaceret). 

til  Oehlenschliiger,  der  var  tilboielig  til  vel  bogstaveligt 
at  efterleve  Lessings  Ord:  »Dem  Genie  ist  es  erlaubt 
tausend  Dinge  nicht  zu  wissen,  die  jeder  Schulknabe  weisz«, 
til  at  anse  sin  Dannelse  for  afsluttet  og  til  at  hengive  sig 
i  »Tilstand«  istedetfor  at  udvikle  sig  videre  ved  »Stræben«, 
saa  han  ved  Begyndelsen  at  Manddomsalderen  siger: 
»Træet  staaer  nu  voxent  der;  vi  se  ikke  Gartneren  mere 
hege  Planten  imod  Storm  og  Insekter,  vi  se  ham  ikke  pode 
det  unge  Træ  og  bortskære  de  skadelige  Grene«*)  —  For- 
fatteren af  »Aladdin«  stolede  formeget  paa,  at  hans  »for- 
underlige Lampe«  ikke  behøvede  Olie  som  enhver  anden. 
I  Midten  af  Februar  vendte  Baggesen  tilbage  til  Stuttgart. 
En  Rose,  som  Digteren  strax  efter  Tilbagekomsten,  Aftenen 
før  sin  45aarige  Fødselsdag,  havde  faaet  af  Hertuginde 
Vilhelmine,  og  som  han  fandt  visnet  om  Morgenen,  frem- 
kaldte en  »Nånie«,  hvori  det  hedder: 

»Zeigst  den  Glanz  von  Paradies  nicht  langer, 
fullst  nicht  mehr  die  dumpfbeklomm'ne  Luft 
deinem  armen,  ausgeslosznen  Sanger 
mit  dem  Rest  von  seines  Edens  Dutt! 

Slrahlst  ihm  langer  nicht  das  Bild  ini  Kleinen 
seiner  lelzlen  Lebenssonne  hier  — 
ach,  verwelkte  Rose,  lasz  mich  weinen! 
Alles  welkt  auf  Erden  mir. 

Die  mir  die  Unsterblichen  gegeben, 

viele   Blumen,  ahnlich  Dir  an  Duft, 

ach!  begrub  ich  Armer  schon  im  Leben  — 

neben  jedem  Beet  war  eine  Grufl. 

Weil  so  Kind  nach  ihnen  ich  verlange, 
meine  Minn'  ihr  Liicheln  oft  erwirbt; 


*)  »Oehlenschlågers  Levnet,  fortalt  af  ham  selv«,  II,  275. 

aber,  ach!  sie  bliihen  mir  nicht  lange  — 
was  ich  lieb'  und  was  micli  lieble,  stirbt. 

Selbsl  der  Morgen,  der  mich  einsl  geboren, 
der  das  Leben  mir  zum  Lieben  gab, 
zeigl  mir  in  dem  Trauerlanz  der  Horeu 
einer  kaum  gefundnen  Rose  Grab.«*) 

Man   mindes    herved    uvilkaarligt  Staifeldis  Klagesang   paa 
hans  Fødselsdag  faa  Aar  iforveien,  der  ender: 

»Foraarsdag,  o  sig,  hvi  vel  Du  hænger 
for  Dit  Aasyn  delle  Taageflor, 
og  en  dødlig  Riseskygge  slænger 
hen  paa  den  forvenlningsfulde  Jord. 

Vil  Du  alt  en  Sørgehimmel  hvælve 
over  mig  og  min  Forgangenhed? 
Jeg  er  til   —   dog  alle  Kræfter  skjælve. 
Du  har  Ret:   mil  bedre   Selv  gik  ned!«**) 

Tonerne  fra  dette  Tidspunkt  hos  Baggesen,  Staffeldt, 
Grundtvig,  Ingemann  o.  s.  v.  ere  alt  Andet  end  freidige;  de 
ere  betegnende  for  de  ulykkesvangre  Aar  —  i  talende  Modsæt- 
ning til  Oehlenschlågers  ungdommelig  jublende  Poesi  efter  1801. 
Alt  i  Midten  af  Marts  skrev  Baggesen  til  Fanny:  »Den 
politiske  Himmel  er  markere  end  nogensinde,  og  Klogskab 
byder  mig  at  afvente  Uveirets  Udbrud  paa  et  Sted,  hvorfra 
jeg  i  ethvert  Tilfælde  kan  tage  Veien  tilbage  igjen  til  Dig«. 
I  Slutningen  af  samme  Maaned  drog  han  saa  fra  Stuttgart  — 
af  Hertugen  og  Hertuginden  forsynet  med  Anbefalingsbreve 
til  forskjellige  Hoffer  og  af  Cotta  med  Eeisepenge  —  over 
Heidelberg  til  Frankfurt,  hvor  han  blev  omtrent  en  Maaned. 


*)   »Taschenbuch  fiir  Liebende  auf's  Jahr  1810«. 
**)  DeUe   forhen   utrykte   Digt   findes    i   F.  L.  Liebenbergs  Udgave  af 
»StafTeldts  samlede  Digte«,  II,  147. 

Krigen  var  imidlertid  i  den  første  Halvdel  af  April  udbrudt 
mellem  Frankrig  og  østerrig  —  »l'ime  des  plus  grandes 
guerres  des  temps  modernes-)''').  Paa  denne  Tid  skrev  Dig- 
teren et  stort  Rimbrev,  »Hunde-Komedien  eller  den  porta- 
tive  Himmel«,  til  Hertuginde  Vilhelmine  af  Wlirtemberg 
(paa  en  Reisepult  —  »den  portative  Himmel«  — ,  som  han 
havde  faaet  til  Foræring  af  sin  hoie  Velynderinde)  med 
Fortællingen  om  en  komisk  Scene  i  Hofthcatret  i  Homburg 
ved  en  Hundekomedie  under  et  Besog  hos  den  gamle  Land- 
greve —  efter  Hertugindens  Ønske  paa  Dansk;  hun  havde 
(ifølge  et  Brev  fra  Baggesen  til  Fanny)  sagt  til  Poeten: 
»J'ai  appris  en  Dannemare  å  aimer  les  Danois  par  préférence 
aux  autres  nations;  étre  Danois  et  Mr.  Baggesen  en  méme 
temps,  c'est  avoir  pour  moi  le  plus  brillant  titre  dans  le 
monde  imaginable«.  I  Rimbrevet,  hvor  han  tiltaler  Pulten, 
ved  hvilken  han  skriver: 

»Du  mig  i   Sorgens  Nat  og  mørke  Skyggers  Vrimmel 

forærle  lyse,   bærebare  Himmel!« 

siger  han,  at  han  hverken  vil  bruge  prosaisk  eller  poetisk 
Stil. 

»Derfor,   o  Pult!   besjæl  mig  til  en  tredie, 

der,  ei  for  lav  og  ei  for  høi   — 

paa  Sokker  ei,  som   Blæst  i  en  Komedie, 

paa  Stylter  ei,  som  Storm  i  en  Tragedie  — 

fuldkommen  lige  langt  fra  Hvisken  og  fra  Støi, 

fra  Stilen  i  de  franske  Mode-Blade 

og  Stilen  i  den  tydske  Messiade  — 

mens  hist  den  ene  krøb  og  her  den  anden  fløi  — 

paa  zefirlelte  Fødder  kunde  løbe 

til  Maalet:    Vilhelmines   Smil 

og,  kort  og  lyndklædt,  noget  i  sin  II 

af  Åtalantas  Ynde  røbe.« 


')  Thiers:  »Histoire  de  i'empirc»,  livre  XVII. 

Om  Heidelberg,  der  paa  den  Tid  spillede  en  betydelig 
Rolle  i  det  tydske  Aandsliv,  og  hvor,  som  det  hedder  i  en 
Anmærkning  til  Digtet  (i  »Skuddagen«  1814),  »Literatur- 
Sansculotterne  paa  det  tydske  Parnas«  dengang  havde  deres 
»poetiske  Jakobinerklub«,  siger  Digteren: 

»Her  jog  imidlertid  en  Lugt 

af  »den  fuldendte  Faust«,  jeg  bar  i  Lommen, 

strax  ved  min  Kommen 

den  hele  Hær  af  Faustlinger  paa  Flugt  — 

jeg  mener  nemlig  Arniminerne*), 

som  havde  deres  Reder  i  Ruinerne, 

men  pludseligen,  lig  en  Trop 

af  Flagermus  og  Ugler  og  Harpyer, 

saasnart  jeg  nærmie  mig,  fløi  op 

og  tabte  sig  tildels  i  Skyer, 

tildels  i  andre  tydske  Byer, 

især  i  Landshut,  hvor  en  Mængde  sagde  Stop 

og  (som  jeg  hører)  nu  den  underfulde  Krop 

ved  Hjælp  af  nye  Jægerhorn  fornyer, 

ad  hele  Verden  blæsende  i  Løn. 

Den  Eneste,  som  blev  tilbage 

af  disse  Niflinger  i  vore  Dage 

(hvad  dem  i  Reden  hist  vil  ikke  lidet  plage), 

var  netop   Goethes  egen   Søn, 

en  Yngling,  livfuld,  aaben,  mandig-skjøn 

og  elskelig,  kort,  som  en  Faders   Hjerte 

sin   Søn,   og  som  en  Datlers   stille  Bøn 

sin  Elsker  nogenlid   begjærte  — 

som  og  jeg  ofte,   med  en  Faders  Lyst, 


I 


*)  En  Anmærkning  refererer  dette  til  »Baron  v.  Arnira,  bekjendt 
især  af  en  Samling  gamle  tydske  Viser  under  Navn  af  »Drengens 
Underhorn«  (Des  Knaben  Wunderhorn)«.  Achim  v.  Arnim  udgav 
denne  Samling  af  tydske  Folkeviser  i  Forening  med  Clemens 
Brentano  i  Heidelberg  1806—8. 

paa  Heidelbergs  ruinbestrøede  Toppe, 

hvor  jeg  hveranden  Dag  med  ham  var  oppe, 

foryngel,  Irykle  lil  mit  Bryst.« 

I  Slutningen  af  April  skriver  Digteren  til  Fanny:  »Voici 
rétat  des  choses!  Depuis  le  Nord  de  la  Norvége  jusqu'  å 
la  pointe  méridionale  de  TEspagne,  depuis  la  Russie  jusqu' aux 
bords  de  la  mer  une  guerre  générale  a  recommencé. 
Tout  est  en  combustion.  Les  deux  plus  terribles  puissances 
de  TEurope  s'entrechoquent  dans  ce  moment  au  milieu  de 
TAllemagne.«  Reisen  til  Danmark  blev  opgivet,  og  fra  det 
i  Fugerne  rystede  Tydskland,  hvor  der  havde  været  Tale 
om  at  søge  en  Ansættelse  for  Trækfuglen,  ankom  Baggesen 
i  Midten  af  Mai  —  samtidigt  med  at  Napoleon  rykkede  ind 
i  jøsterrigs  Hovedstad  —  igjen  til  Marly.  Far  han  forlod 
Germanien  havde  han  ladet  trykke  et  Digt,  »Adler-Ruhe«, 
som  ender: 

»Der  Sohn  des  Gipfels,  der  uber  die  Wolken  ragt, 

dem  Erdboden  nichl  Heimat  ist, 

schaul  von   oben  die  IMilternachl   unten 

ruhig  und  trinkt  im  hohen  Miltag, 

unerreicht,  sein  gevvohntes  Licht«.*) 

21. 

Baggesens  Ophold  i  Tydskland  i  Vinteren  1808—1809 
fremkaldte  »Taschenbuch  fiir  Liebende  aufs  Jahr  1810«  og 
»Der  Karfunkel-  oder  Klingklingel-Almanach,  ein  Taschen- 
buch fiir  vollendete  Romantiker  und  angehende  Mystiker 
auf  das  Jahr  der  Gnade  1810«,  som  begge  udkom  i 
Tiibingen  hos  Cotta. 

»Taschenbuch  fur  Liebende«  indeholder  Bidrag  fra  Flere, 
deriblandt  Jung  Stilling  og  Fernow,  hvilken  Sidste  (der  døde 


*)  »Morgenblatt  fiir  gebildete  Stande«,  1809,  1  Mai. 

i  Slutningen  af  1808  i  Weimar  som  Bibliothekar  hos  Enke- 
hertuginden) Baggesen  i  sin  Tid  havde  hjulpet  paa  Vei  til 
Kunstens  forjættede  Land*);  men  det  baade  i  Kvantitet  og 
Kvalitet  Betydeligste  er  dog  af  Baggesen  selv,  tildels  under 
det  pseudonyme  Mærke  »Danwaller«.  I  »Sangers  Reisen« 
synger  vor  poetiske  Trækfugl: 

»Ich  fand  in  Siiden, 

ich  fand  in  Norden, 

ich  fand  in  Osten, 

ich  fand  in  Weslen, 

auch  da,  wo  sonst  mir 

kein   Strahl  der  Sonne, 

begeislernd,  gliihle, 

selbst  da,  wo  nirgends 

ein'  andre  Wonne 

des  Lebens  bliihle, 

in  jedem   Stådlchen, 

auf  allen  Fluren 

herzvolle  Mådchen, 

vom  Geist  des   Krieges, 

dem  Busenenger, 

noch  unbezwungen 

und,  rein  wie  Gold, 

dem  ewig  jungen, 

warmherz'gen  Sanger 

von  Herzen  hold.« 

»Ritter  Hagen  und  schon  Siri,  eine  nordische  Romanze«  er 
grundet  paa  en  gammel  dansk  Folkevise,  der  gjengaves  i 
tydsk  Oversættelse  i  W.  Grimms  —  Achim  v.  Arnim  og 
Clemens  Brentano  tilegnede  —  »AltdånischeHeldenlieder,  Bal- 
laden und  Mahrchen«,  ^Heidelberg,  1811  (efter  den  danske 
Text  i  »Bragur,  ein  literarisches  Magazin  der  deutschen  und 


*)  Se  dette  Værks  første  Afdeling,  Side  108. 

nordischen  Vorzeit,  herausgogeben  von  Håszlein  und  Gråter, 
dritter  Band,«  1794,  som  havde  den  fra  Rahbeks  »Den 
danske  Tilskuer«,  1793).  Naar  det  i  »Jens  Baggesens  Bio- 
grafi ved  August  Baggesen«  (IV,  18  og  19)  hedder,  at 
Digteren  sandsynligvis  har  skrevet  denne  Kæmpevise  for  at 
persiflere  den  tydske  sen  timen  tal-mystiske  Poesi  —  den  er 
ikke  optagen  i  »Baggesens  poetische  Werke  in  deutscher 
Sprache«  — ,  saa  er  dette  aabenbart  en  Feiltagelse.  Be- 
arbeidelser  af  tidligere  danske  Arbeider  af  ham  ere  »Meinc 
Gottin«  (»Lydia«  i  »Samlingaf  Poesier  for  Aaret  1785,  Odense, 
hos  Iversen«,  og  »Ungdomsarbeider,  1791«;  »Idealia«  i 
»Samtlige  Værker,  forste  Bind,  1801«),  »Kitter  Dann  und 
Kitter  Gleich,  eine  Ballade«  (»Kidder  Ko  og  Kidder  Kap«, 
som  ender  »Gjengangeren  og  han  selv«)  og  »Ja  und  Nein 
oder  der  kurz  angebundene  Freyer,  eine  scherzhafte  Er- 
zåhlung«  (»Ja  og  Nei  eller  den  hurtige  Frier«  i  »Minerva«, 
1786,  og  »Ungdomsarbeider«,  1791).  Den  komiske  For- 
tælling er  en  fri  Gjengivelse  med  en  ny  Indledning,  som 
ikke  er  uden  Interesse,  da  den  viser  Baggesens  Stilling  til 
den  nyere  tydske  Poesi.     Det  hedder  saaledes  i  denne: 

»Ja,  hier  sogar  in  Jauer*),  wo  'ne  Arl  von  JNolh, 

genannt  die  Pesl,  so  weit  gegangen, 

dasz,  was  nichl  schon  gerådert  und  gehangen, 

in  Krieg  ermordet  und  im  Krieg  gefangen 

und  långst  verhungerl,  liegl  mil  biassen  Wangen 

auf  Slraszen  und  in  Betlen  mauselodl  — 

erlont  in   allen  leichenvollen  Griiflen, 

in  oden  Triimmern  und  in  leeren  Liiflen 


*)  1  »Der  vollendete  Faust  oder  Romanien  in  Jauer«  er  Scenen  hen- 
lagt til  »Jauer«  (se   dette   Værks   anden  Afdeling,   Side  243).     Der 
existerer  forresten  en  By  af  dette  Navn  i  Schlesien,  som  spiller  en  Rolle 
i  Krigen  1813  mellem  Napoleon  og  Koalitionen. 
111.  13 

rings  um  mich,  oben,  unlen,  iiberall 
Sonanzen-  und  Sonellenschall. 

Denn,    ach!    was  hab'  ich  nicht  schon  liingst  besungen, 

und  was  besingt  ein  andrer  Deulscher  nicht? 

Was  hat  nicht  alles  schon  blosz  irn  Sonelt  geklungen, 

geschweig'  im  ungebundneren  Gedichl? 

Hat  Tieck  allein  nicht  vollig  umgepflanzet 

den  ganzen  allen  deutschen  Dichterhain 

bis  auf  die  kleinsten  Moos'  an  jeden  Stein, 

und  gab  er  mit  des  Waldes  Vogelein 

uns  auch  nicht  ihre  Krolen  obendrein? 

Hat  der  und  der  nicht  zehnfach  umgeslanzet, 

was  bey'd'  Hesperien  gestanzl? 

Welch  Kraut  und  Unkraut  aller  wilden  Arten 

hat  man  nicht  schon  gesaet  im  Dichtergarten*)? 

Welch  gift'ges   Bliimchen  hat  man  nicht  verpflanzt? 

War  irgend  etwas  Klassisches  auf  Erden, 

das,  trolz  dem  Strauben  des  gerceinen  Sprachgebrauchs 

und  trolz  dem  Pfeifen  manches  iosen  Gauchs, 

uns  nicht  durch  Vosz  Volksspeise  muszte  werden? 

Ist  je  was  Plattes  irgendwo  gedachl, 

kann  irgend  elwas  Låppisches  beginnen, 

liiszt  irgend  etwas  Tolles  sich  ersinnen, 

das  nicht  in  Klingel-Verse  schon  gebracht 

Romantiker  und  Romanlikerinnen? 

Ist  alles  Jåmmerliche  nicht  geselzt, 

was  eigne  Dummheit  kann  erschaffen, 

von  Schlegels  und  Novalis'  Affen? 

Und  liegen  nicht  zum  Ueberselzen  gar 

von  dem,  was  flacUer  noch  Hispanien  gebar, 


*)  Allusion  til  »Dichtergarten«  af  Rostorf  —  o:  v.  Hardenberg,  en  Broder 
til  Novalis  —  der  var  udkommen  et  Par  Aar  iforveien  (den  er  ogsaa 
Gjenstand  for  en  Sonet  i » Der  Karfunkel-  oder  Klingklingel-Almanach  •). 


il 

in  unsren  neuen  Ilippocrenon  Bole? 

Kurz:   ist  was  Schlechtes   in  der  Poesie, 

das  nicht  schon  liingst  crschopfl  ein  mystisches  Genie?« 

Man    ser,    Baggesen    slaaer    til    Høire    og    til    Venstre,  til 

Vosz  som  til  Tieck,   til  det  moderne  Klassiske  som  til  det 

moderne  Romantiske.  »Vater  Gothe«  forherliges  dog,  og 
om  ham  hedder  det: 

»Goll  lohn'  in  langem  Leben  ihn  allmahlich 
und  nach  dem  Leben  hab'  ihn  vollends  selig 
fiir  Alles,  was  er  kurz  und  gul  gesagl!« 

Den  danske  Digter  spørger: 

») —   Slehl  nicht  alles  Gule,  was  und   wie, 

in  Klopslock,  VVieland,   Burger,   Holly  (die 

man  kaum  mehr  nennl)  und,  iiberspringt  man  sie, 

in  Hebel,  Schiller,   Vosz  und  —  schon  im  einz'gen  Gothe?« 

Af  de  øvrige  Baggesenské  Digte  i  »Taschenbuch  flir  Liebende« 
er  »Nånie«  alt  omtalt  ved  Skildringen  af  Digterens  Ophold 
i  Stuttgart,  der  fremkaldte  dette  Poem  saavel  som  flere 
andre  i  den  lille  Bog. 

»Der  Karfunkel-  oder  Klingklingel-Almanach«    har   til 
Motto  Goethe's: 

»Schlossenregen 

slrome  dieser  Brul  entgegen!« 

Fortalen  begynder:  »Ved  mit  sidste  Ophold  i  Tydskland 
lærte  jeg  at  kjende  en  besynderlig  ung  Mand  ved  Navn 
Danwaller,  som  jeg  i  Begyndelsen  holdt  for  en  romantisk 
Bursch,  senere  en  Tidlang  ansaae  for  en  klassisk  Filister, 
og  som  jeg  tilsidst  ikke  kunde  finde  Rede  i,  da  jeg  saae 
mig  tvungen  til  at  anerkjende  ham  for  et  ganske  ordenhgt 
Menneske.«     Danwaller,  som  skriver  Vers,  erklærer  engang, 

13* 

at  han  besidder  »Karfunkelen*),  de  Vises  —  o:  de  Sang-Vises  — 
Sten,  Sonet-Arkanumet,  den  eneste  mulige  og  eneste  virke- 
lige ægte  poetiske  Poesis  hele  Hemmelighed«,  der  sætter 
ham  istand  til  mekanisk  at  producere  Sonetter  i  den  største 
Hurtighed  dusinvis.  Han  har  alt  anlagt  en  Fabrik,  hvori 
der  i  7  Aftener  —  hver  regnet  til  3  Timer  —  af  7,  for- 
detmeste  ganske  uøvede  Hænder  er  bleven  lavet  700 
Sonetter;  og  han  fremviser  nogle  af  dem,  der  ere  saa 
romantiske,  mystiske,  forvirrede  og  i  enhver  Henseende 
•)gottvoll«,  at  Baggesen  taber  Næse  og  Mund  og  udbryder: 
»Er  det  muligt!  have  simple,  nøgterne  Mennesker  gjort 
disse  Sonetter?  uden  at  kunne  Jakob  Bøhm  udenad,  uden 
Opium  eller  anden  romantisk  Begeistring,  uden  at  have 
afsvoret  den  protestantiske  Tro,  uden  at  have  forskrevet  sig 
til  Fanden?«  Det  er  disse  tydske  poetiske  Manufakturvarer, 
Baggesen  udgiver  i  sin  Almanak.  I  Heidelberg,  hvor 
» Lite ratur- Sansculotterne  paa  det  tydske  Parnas«  dengang 
havde  deres  »poetiske  Jakobinerklub«,  havde  Baggesen  jo 
(som  ovenfor  fortalt)  i  Slutningen  af  1808,  i  Forening  med 
Vosz  og  Andre,  i  Sonetter  ironiseret  over  den  nyere  tydske 
Komantik  og  Mystik.  Derpaa  følger  »Karfunkelhistorie  om 
en  nyoprettet  Sonetfabrik  eller  Fremstilling  af  den  aller- 
nyeste genialske,  romantiske  og  mystiske  Udvikling  af  et 
ikke  ubetydeligt  Universum  i  tre  klingende  Epoker,  tillige- 
med Produkter  af  hin  Udvikling«,  forfattet  af  Danwaller, 
ligeledes  med  Motto  af  Goethe: 

»Nicht  die  Leyer  nur  hat  Sailen 
Saiten  hat  der  Bogen  auch«. 


*)  I  Zacharias  Werner's  «vMartin  Luther  oder  die  Weihe  der  Kraft«, 
der  var  udkommen  et  Par  Aar  iforveien,  spiller  •  Karfunkelen« 
en  stor  Rolle;  og  »Klingklingel«  er  der  nok  af  hos  denne  Forfatter 
som  hos  de  andre  Hyperromantikere. 

Den  første  Periode  er  den  »genialske«.  Skildringen  af  den 
begynder:  »Det  er  hele  Verden  tilstrækkelig  bekjendt,  at 
Heidelbergs  romantiske  Beliggenhed  i  den  nyeste  Tid  til- 
førte Byen  en  tal-  og  navn-løs  Mængde  yderst  sjeldne, 
originale,  ægte  poetiske  unge  Digtere  fra  alle  Hjørner  og 
Kanter  af  Germanien,  der  opsloge  deres  Bolig  i  og  omkring 
det  gamle  Slots  Ruiner.  Deres  -Oiemed  var  at  hæve  den 
roman tisk-mystiske  Poesi,  som  vi  alle  nu  holde  for  den 
eneste  sande,  til  det  høieste  Trin  af  Fuldendelse  i  den 
almindelig  anerkjendte,  paa  een  Gang  for  det  tydske  Sprog 
mest  fremmede  og  mest  passende  Form:  Sonetten,  og  fra 
dette  Midtpunkt  af  at  udbrede  den  over  al  Verden.«  Der 
fortælles  saa,  at  »en  vis  underlig,  pudserlig  Fremmed«  kom 
til  Heidelberg.  »Hans  besynderlige  Paaklæd ning,  hans 
vilde,  pjuskede  Haar,  en  ualmindelig  Forvirring  i  hans  hele 
Væsen,  et  umiskjendeligt  Anstrøg  af  Noget,  som  Filistrene 
i  Regelen  kalde  Vanvid,  og  en  idetmindste  tilsyneladende 
Ryggesløshed,  men  især  hans  Navn:  Faust«  tildrog  ham 
Geniernes  Opmærksomhed,  der  ellers  næsten  udelukkende 
var  helhget  dem  selv.  Den  Fremmede  er  Danwaller.  Hos 
hine  Genier  saae  og  hørte  han  Ting,  hvorved  ikke,  som 
han  havde  formodet,  Haarene  reiste  sig  paa  hans  Hoved, 
men  hvorved  han  blev  tilmode,  som  maatte  han  igjen  give 
Alt  fra  sig,  hvad  han  havde  taget  til  sig.  Denne  Følelse 
yttrede  han  maaske  noget  for  ufordulgt;  og  Følgen  deraf 
var,  at  han  blev  udfordret  —  paa  Sonetter.  I  Heidelberg 
vare  ogsaa  Andre,  som  ikke  hørte  til  Genikredsen,  og  med 
hvem  Danwaller  var  i  venskabelig  Forbindelse;  for  dem 
havde  han  læst  sit  Drama  »Der  vollendete  Faust  oder  Ger- 
manien im  Tollhause«,  i  hvilket  Romantikerne  og  Mysti- 
kerne fremstilles  ad  vivum  romantisk  og  mystisk;  »hans 
muntre,  godmodig-satiriske  Lune,  hvori  han  ofte  improvi- 
serede Vers,   som  mangen  Romantiker  efter  en  Opiumsrus 

ikke  vilde  have  skammet  sig  ved«,  havde  ligeledes  bidraget 
til  at  vinde  ham  disses  Velvillie,  Dem  opfordrer  han  nu 
til  at  gjøre  Sonetter,  Romantikerne  tiltrods.  Og  Katten 
slaaes  derpaa  lystigt  af  Tønden.  Faust  den  yngre  drager 
saa  til  Schwaben.  Den  »romantiske  Periode«  udvikler  nu 
videre,  hvad  den  »genialske«  har  begyndt;  og  det  Hele 
kulminerer  saa  i  den  sidste,  »mystiske«  Periodes  uover- 
gaaelige  »Andagt,  Kjærlighed,  Tro,  Salighed«,  der  med 
Forkjærlighed  vender  sig  til  Indien,  og  hvis  Erotik  i  en 
Sonet  fremtræder  saa  Ingemannsk,  at  Baggesen  udbryder: 
»Hvilken  Kjærlighed!  renere,  uskyldigere,  mere  overjordisk 
lader  sig  neppe  den  fuldkomneste  Ligegyldighed  tænke!« 

Baade  »Taschenbuch  fiir  Liebende«  og  »Der  Karfunkel- 
und  Klingklingel-Almanach«  anmeldtes  i  »Allgemeine  Lite- 
ratur-Zeitung«,  Halle  und  Leipzig,  1810,  Marts.  Anmel- 
delsen af  det  sidste  Værk  begynder:  »Hvad  Xenie-Almanaken 
for  et  Decennium  siden  havde  foresat  sig  at  virke  i  en  videre 
Kreds  med  Hensyn  til  sin  Tids  i  en  borneret  Kritik  for 
største  Delen  hildede  skjønne  Literatur,  skal  sandsynligvis 
denne  Almanak  virke  i  en  snevrere  Kreds  med  Hensyn  til 
et  indtraadt  andet  Extrem.  At  bekæmpe  det  hos  os  op- 
staaede  Sonetuvæsen  og  romantiske  Uvæsen  eller  Pseudo- 
Romantiken  —  thi  hvem  vil  ikke  troe  paa  en  sand  roman- 
tisk Poesi?  —  med  Spottens,  fornemmelig  Ironiens  og  Parodiens 
Vaaben  har  Udgiveren  tilligemed  sine  Venner  sat  sig  som 
Maal.  Publikum  kjender  forlængst  denne  aandfulde  Dan- 
skers humoristiske  Talent.  Ogsaa  denne  Almanak  beviser 
tilstrækkelig  dette  Talent.  Alle  Stykker  ere  dog  ikke  af 
ham  selv,  en  stor  Del  skyldes  hans  Venner  i  Heidelberg 
og  Schwaben.«   . 

22. 

I  Eremitagen  i  Marly  var  Baggesens  Liv  alt  Andet  end 
lykkeligt.     Napoleons   aarvaagne   Politi   iagttog  den   danske 

Digter.  I  cii  Skildring  af  Napoleons  og  Marie  Louises 
Bryllupsfest,  soni  tryktes  1814  i  Baggesens  Ugeblad  »Søn- 
dagen« —  oprindelig  en  Beretning,  skreven  i  Paris  et  Par  Dage 
efter  Hoitiden  i  Foraaret  1810  paa  Fransk  i  et  Brev  til  Hertug- 
inden af  Wiirtemberg  —  fortæller  Digteren,  at  han  »ikke 
blot  var  anskreven  hos  Politipræfekten  og  Politiministeren, 
men  angivet  for  Keiseren  selv  og  signaliseret  Gesandtskabet 
i  Kjøbenhavn«*).  Et  Brev  fra  Politiministcr  Fouché  (i 
Familien  Abrahams'  Eie)  henvender  Opmærksomheden  paa 
»le  Sr.  Jens  Baggesen,  litterateur  danois,"  og  gjør  gjældende, 
»que  la  conduite  .du  S.  Baggesen  doit  etre  surveillée  avec 
soin««*"^).  Stadig  pekuniær  Forlegenhed,  i  hoi  Grad  forøget 
ved  de  politiske  Forhold,  hjemsøgte  ham.  Hustruen,  der 
hverken  forstod  Dansk  eller  Tydsk  og  altsaa  ikke  kunde 
følge  Digterens  Virksomhed  paa  hans  Hovedgebeter;  hvis 
besindigere,     køhgere    Natur    desuden    ikke    formaaede    at 


*)  Sammesteds  beretter  Baggesen,  at  han  levede  i  »aabenbar  For- 
trolighed« med  sin  »gamle  Ven  fra  Revolutionens  Begyndelse,  den 
i  hele  Europa  noksom  bekj endte  Grev  Slabrendorir«  —  at  Sieyes 
var  hans  Nabo  i  Marly's  »lille  Pathmos«  —  at  Manzoni  »i  en  smuk 
Ode«  havde  forkyndt  ham,  at  han  vilde  oversætte  »Parthenais«  paa 
Italiensk  og  var  kommet  fra  Mailand  med  sin  unge,  elskværdige 
Kone  til  Paris,  hvor  vor  Digter  var  sammen  med  ham  —  at 
Noureddin  forelæste  Aladdins  »Axel  og  Valborg«  for  General 
Waltersdorir  »med  sand  Fortryllelse«  Om  Napoleon  dømte  han  i 
Anledning  af  Formælingen:  »Det  maa  nødvendigen  gaae  ned  ad 
Bakke  fra  den  svimmelhøie  Top,  hvortil  han  ikke  saa  meget  er 
selv  stegen  som  bleven  skudt  af  Revolutionens,  Europa  rystende, 
Jordskjælvs  Stød  og  Modstød  bestandig  opad  —  fra  den  Dag  af, 
Du  her  gik  med  ham  under  Armen,  og  han,  som  nylig  i 
Comité  de  Salut  public  afvist  Lieutenant,  med  sin 
lille  Korporalskjep  aftegnede  Dig  en  Plan  til  Tuille- 
riernes  Beleiring  i  Sandet«. 
**)  »Danske  Samlinger«,  udgivne  af  Bruun,  Nielsen  og  Petersen,  tredie 
Bind,  1867—68,  Side  287. 

sympathisere  med  den  excentriske,  urolige,  ikke  sjelden 
heist  uberegnelige  Poet;  og  hvis  tidligere  Livsstilling  stod  i 
stærk  Modsætning  til  den  nuværende,  som  ovenikjobet  for- 
værredes ved  Sygelighed  —  skulde  heller  ikke  bidrage  til  at 
lette  Livet  for  den  Haardtprøvede ,  der  baade  legemlig  og 
aandelig  havde  en  tung  Kamp  at  bestaae. 

Saaledes  isoleret  og  forpint  i  et  fremmed  Land, 
»>wo  man  das  Gollliche  nach  Regeln  lodtet, 
wc  jede  Krafl  ein  eilles  Streben  liihml«    — 

som  han  siger  i  et  Digt  »An  eine  junge  deutsche  Kunstlerin 
in  Paris«*)  —  sagte  den  danske  Digter,,  som  tidligere,  i 
Tankens  Verden  Trøst  for  Livets  Skuffelser.  »Geschichte  der 
Idee  einer  allgemeinen  Symbolik«  (der  først  tryktes  i  »J. 
Baggesens  philosophischer  Nachlasz ,  herausgegeben  von  Carl 
Baggesen,«  I,  1858)  begynder:  »Da  det  her  i  Marly  mod  Enden 
af  forrige  Aar  (1809)  for  Kummer  og  Kval  var  mig  umuligt 
at  fortsætte  noget  digterisk  Arbeide,  indesluttede  jeg  mig 
syv  Uger  i  min  Stue  med  min  Kone  og  lille  Søn,  om  Dagen 
udforskende  mig  selv,  om  x^ftenen  læsende  Montaigne.  Jeg 
besluttede  at  opgive  Poesien,  dels  af  religiøse  Grunde,  dels 
af  Pligtfølelse  mod  Kone  og  Børn,  fordi  jeg  indsaae,  at 
mit  poetiske  Liv  til  Syvende  og  Sidst  var  Aarsagen  til  den 
Nød,  hvori  jeg  er  og  altid  har  været,  da  et  saadant  Liv 
gjør  Erhvervelse  og  Vedligeholdelse  af  Formue  umulig. 
Skulde  Du  da  ikke  due  til  nogetsomhelst  Andet?  sagde  jeg 
til  mig  selv  og  besluttede  at  sætte  min  Tænkeevne  paa 
Prøve.  Jeg  indesluttede  mig  uden  andre  Bøger  end  min 
Montaigne,  der  ligesom  ex  opposito  gav  mig  Stof  til  Efter- 
tanke, idet  han  mere  fantaserer^^end  tænker,  og,  naar  han 
har  en  Mening,  denne  næsten  altid  strider  mod  min.« 
Naar  Baggesen  beslutter' at  opgive  Poesien,  dels  af  religiøse 


*)  »Taschenbuch  fiir  Liebende  auf's  Jahr  1810«. 

Grunde,  dels  af  Pligtfølelse,  ligger  det  nær  at  gjøre  gjæl- 
dende,  at  en  saadan  Stemning  vel  maatte  kunne  bemægtige  sig 
en  Natur  som  hans,  der  ikke  blot  ofte  havde  behandlet  Kunsten 
som  en  flygtig  Leg  uden  dybere  Betydning,  men  —  hvad  der 
var  endnu  ulige  værre  —  ikke  sjeldent  i  selve  den  reale 
Existens  havde  ladet  et  Fantasi-Liv  med  dets  følsomme  Rørelser 
træde  istedetfor  den  strenge  religiøse  og  ethiske  Praxis, 
en  Afvei,  som  Poul  Møller  træffende  har  karakteriseret 
i  sin  lille  Studie  om  »Kvindelighed«.  Nogle  Breve  til 
Keinhold  (mellem  Baggesens  Papirer  paa  det  kongelige 
Bibliothek)  ere  talende  Vidnesbyrd  fra  den  Tid.  I  Slut- 
ningen af  1809  begyndte  han  en  Skrivelse  til  denne  gamle 
Ven  saaledes:  »Du  vil,  min  dyrebareste  gamle  Lærer  og 
Ven,  efter  min  Aands  og  mit  Hjertes  tilsyneladende  Fra- 
værelse i  en  saa  lang  Tid,  forundre  Dig  over  at  faae  et 
Brev  fra  mig,  omtrent  som  Sokrates  vilde  have  forundret 
sig,  hvis  han  paa  een  Gang  var  bleven  overrasket  i  sit 
Fængsel  af  den  letsindige  Aristippus.  Jeg  haaber  paa  min 
herværende  Q  Ægina,  at  Du  hverken  er  i  Fængsel  eller  er 
bleven  dømt  til  at  tømme  Skarntyde-Drikken;  men  des- 
uagtet og  tiltrods  for  alt  mit  Aristipske  Letsind  skriver  jeg 
Dig  til,  da  jeg  ikke  kan  begive  mig  til  Dig  personhg. 
Egenlig  befinder  Discipelen  sig  i  Mesterens  og  Mesteren  i 
Discipelens  StiUing.  Jeg  er  virkelig  i  Fængsel  og  dømt  til 
at  tømme  en  Drik,  der  i  Sandhed  er  bittrere  end  Skarntyde 
og  ligesaa  vist  dræbende,  om  end  langsommere.  Du  der- 
imod er  i  den  æginetiske  Havn  Kiel,  efter  lang,  fortrolig 
Omgang  med  det  sicilianske  Hof  —  hvem  veed,  om  Du 
ikke  endog  nu  er  i  Syracusa  (Kjøbenhavn)!  Men  alt  dette 
er  Biting.     Min  Sjæl   skriver  dette   Brev  til  din,    og  ikke 

dens  Larve  til  din. —  Hvad   der  hændte  Dig  i  din 

første  Ungdom,  og  hvad  der  har  været  Tilfældet  med  saa 
mange  Sandhedsvenner,  at  de  forlede  Alt,  for  at  hellige  sig 

til  Filosofien,  er  hændt  mig  i  mit  45n(]e  Aar.«  Først 
Sommeren  efter  fortsattes  dette  Brev  saaledes:  »Jeg  finder 
idag,  efter  et  halvt  Aars  Forløb,  dette  Brev  i  min  Pult. 
I  den  Stemning  og  Stilling,  h\ori  jeg  befinder  mig,  som  i 
Intet  væsenligt  er  forskjellig  fra  den,  hvori  jeg  var  i  Slut- 
ningen af  forrige  Aar,  indser  jeg  ei,  hvorfor  jeg  ikke 
skulde  fortsætte  det,  som  om  jeg  havde  begyndt  det  igaar.« 
Han  fortæller  derpaa,  at  alle  hans  »Tankers  og  Følelsers 
Transportskibe«,  Brevene,  »i  Løbet  af  tre  Aar  have  været 
under  Embargo«,  som  nu  er  bleven  hævet,  og  at  han  lever 
ensomt  med  en  syg  Kone  og  et  sygt  Barn  paa  Landet, 
trykket  af  Næringssorger,  læsende  dels  Keinholds  Skrifter 
og  dem,  til  hvilke  disse  henvise,  dels  paany  sine  egne  filo- 
sofiske Afhandlinger.  Det  hedder  videre:  »Siden  1808  har 
Ingen  i  Danmark  modtaget  noget  Brev  fra  mig.  Allerede 
dengang  havde  jeg  paa  30  Breve  intet  Svar.  Efterhaanden 
hørte  jeg  aldeles  op  med  at  skrive;  thi  de  enkelte  Breve,  som 
jeg,  under  min  mislykkede  Tilbagereise ,  skrev  fra  Tydskland, 
regner  jeg  for  saa  godt  som  ingen.  Fra  min  Søn  i  Kjø- 
benhavn  havde  jeg  i  to  Aar  slet  ingen  Efterretning  og  fra 
min  Søn  i  Bern  yderst  sjelden.  Da  jeg  ikke  fik  Breve  fra 
Nogen,  fik  jeg  endnu  mindre  Penge.  Du  vil  kunne  tænke 
Dig  min  Stilling,  naar  jeg  siger  Dig.  at  jeg  ikke  modtog 
det  mig  af  vor  Konge  lovede  Laan,  at  min  Pension  ikke 
blev  mig  udbetalt,  at  Honoraret  for  mine  danske  Skrifter 
gik  tabt,  at  jeg,  betynget  af  Gjæld  og  uden  al  Indtægt,  i 
to  Aar  har  maattet  leve  af  Laan  hos  Aagerkarle  til  15 
Procent  og  ofte  endnu  mere,  og  at  jeg  har  maattet  lade  al 
min  Eiendom  pantsætte.  Føi  hertil,  at  min  Fanny  er  ble- 
ven bestandig  mere  sygelig,  at  jeg  selv  ikke  kunde  be- 
dømme, i  hvad  Grad  min  Person  var  i  Fare.  Jeg  har 
været  saa  ulykkelig  og  lidende ,  som  et  Menneske  kan  være, 
og  er  det  endnu,   og  jeg  glæder  mig  ikke  mere  til  Noget  i 

Verden ,  fordi  jeg  ikke  haaber  paa  Noget  undtagen  paa  den, 
Gud  være  lovet!  om  kort  eller  lang  Tid  kommende  Befrier. 
Desuagtet  er  denne  mit  Livs  for  Mennesket,  Ægtemanden, 
Faderen,  Borgeren,  Vennen  og  Digteren  Baggesen  kval- 
fuldeste Periode  i  mange  Henseender  den  mest  dyrebare  for 
mig  som  aandeligt  Væsen;  thi  den  har  fort  mig  fra  mig 
selv  til  Gud,  fra  Kant  og  Fichte  til  Dig  og  Jacobi,  fra 
Fantasi  til  Fornuft,  fra  Poesi  til  Filosofi.«  Han  skildrer 
saa,  hvorledes  det  i  Slutningen  af  forrige  Aar,  ikke  blot  i 
hans  Kvals  hidsige,  men  selv  i  dens  kolde  Momenter,  var 
kommet  saa  vidt  med  ham,  at  han  foretrak  Ikke- Væren  for 
en  Væren,  som  den  han  førte.  »Paa  en  ensom  Spadsere- 
gang« —  hedder  det  videre  — ,  »da  mit  Hjerte  blødte,  da 
min  Sjæl  var  fuld  af  Fortvivlelse,  og  Verdens  Færd  kun 
indgød  mig  Had,  blev  jeg  vaer,  at  jeg  dog  endnu  hang 
ved  Noget,  og  det  inderligere  end  nogensinde  —  Gud. 
Denne  Opdagelse  af  en  i  mit  Inderste  uudslettelig  Religion 
satte  mig  i  en  usigelig  vemodig,  men  tillige  usigelig  salig 
Tilstand.  Jeg  faldt  paa  mine  Knæ,  bad  høit  og  længe, 
fandt  den  gamle  Verden  om  mig  forsvunden,  saae  en  ny 
Himmel  og  en  ny  Jord  gjennem  strømmende  Taarer  og 
svor  paany  Skaberen  evig  Troskab.  Jeg  var  imidlertid 
endnu  saa  Tanke-sur  af  den  gamle  Kant'ske  Surdeig,  at 
jeg  strax  derpaa  bad  Gud  om  Forladelse  for  min  ydre 
Andagt  og  lydelige  Bøn  (hvori  jeg  dog  ikke  havde 
bedet  om  Andet  end  moralsk  Styrke).  Hvad  der  var  fore- 
gaaet  i  mig  tilintetgjorde  imidlertid  ganske  en  anden  gam- 
mel Kant'sk  Grille,  som  jeg  havde  tilegnet  mig,  nemlig 
Grillen  om  min  absolute  Frihed.  Jeg  følte  dybt,  at  jeg 
vel  ubetinget  vilde,  men  tillige  med  den  inderligste  Over- 
bevisning, at  jeg  ikke  selv  frembragte  min  Villen.  Hvor- 
ledes det  saa  kunde  og  maatte  tilregnes  mig;  hvorledes  det 
gik  til,   at  jeg  kunde  blive  bedre  efter  en  Selvbestemmelse, 

der  ikke  var  min  egen,  Gud  behageligere  ikke  derved,  at 
jeg  var  gaaet  til  ham,  men  draget  til  ham;  hvorledes  det 
hang  sammen  med,  at  jeg  fra  Grunden  af  følte  mig  om- 
vendt uden  dog  at  have  omvendt  mig  selv;  hvorledes  en 
Naades-Akt  kunde  berolige  min  grændseløs  strenge  Sam- 
vittighed —  blev  mig  en  Opgave,  hvis  Løsning,  næst 
fortsat  Vandring  paa  religiøs  Dydsvei,  syntes  mig  det 
Vigtigste.  I  hele  Maaneder  havde  jeg  Intet  skrevet,  saa 
jeg  havde  glemt  Stilens  Kunst,  i  hele  Aar  kun  henkastet 
Digte,  saa  jeg  næsten  havde  glemt  methodisk  Tænken, 
som  jeg  desuden  kun  sjelden  havde  givet  mig  af  med; 
Bøger  havde  jeg  ikke,  fordi  jeg  for  længe  siden  har  maattet 
sælge  næsten  alle  for  Brød.  Saaledes  satte  jeg  mig  hen 
med  det  faste  Forsæt:  at  opfinde  en  Videnskab,  og  det  en 
Grundvidenskab.  Lykkes  det  Dig  ikke  —  sagde  jeg  til  mig 
selv  —  er  Du  ikke  født  til  Filosof;  lykkes  det  Dig,  er  Du. 
Jeg  valgte  den  Videnskab,  der  var  mig  mest  fremmed,  hvis 
Elementer  jeg  aldeles  havde  glemt,  den  Videnskab,  jeg 
egenlig  heller  aldrig  havde  lært:  Mathematik*).  Jeg  bestod 
Prøven  over  al  Forventning.  Det  viste  sig,  at  hvad  jeg, 
øfter  nogle  Ugers  vedholdende  Meditation  over  blotte  Tal 
og  Linier,  fik  ud,  ikke  var  EukUd  (som  jeg  bagefter  laante) 
uværdigt.  Under  min  Mediteren  var  jeg  imidlertid  faldet 
paa  meget  Andet,  f.  Ex.  paa  Ideen  om  en,  Arithmetik  og 
Geometri  begrundende  Videnskab,  paa  Ideen  om  en, 
Mathematik  og  Logik  begrundende  Videnskab.  Ideen  om 
og  Udkastet  til  denne  sidste  bestemte  mig  —  paa  Grund 
af  den  umiddelbare  Tilfredsstillelse ,  den  ydede  min  Forstand, 
paa  Grund  af  det  ganske  nye  Lys,  den  udbredte  over 
Videnskab  overhovedet,   paa  Grund  af  den  Uendehghed  af 


*)  Alt  i  sin  Ungdom  havde  han  forresten  paa  sin  indenlandske  Reise 
1787  og  1788  givet  sig  noget  af  med  Mathematik  (se  dette  Værks 
første  Afdeling,  Side  44). 

Anskuelser  om  Universet,  som  den  paa  een  Gang  klart  viste 
mig,  paa  Grund  af  den  Losning  af  allehaande  mig  hidtil 
uløselige  Problemer,  som  den  præsterede  —  til  fra  nu  af  for 
bestandig  at  lade  Poesien  fare  og  vie  mine  Aandskræfter  til 
Filosofien.  Mine  Udarbeidelser  ere  nu  svulmede  op  til  tre 
Bind,  hvorom  jeg  veed,  at  de  indeholde  Noget,  med  samme 
Overbevisning,  hvormed  jeg  veed,  at  alle  mine  øvrige 
Skrifter  Intet  indeholdt,  i  det  Høieste  med  Undtagelse  af 
min  »Faust«,  —  der  i  tre  Aar  har  ventet  paa  Udgivelse  —  som 
idetmindste  indeholder  en  hensigtsmæssig  Tugtelse  af  det 
moderne  Vanvid  i  den  nyeste  Poesi  og  Filosofi«.  Han  er- 
klærer derpaa,  at  han  anser  Reinholds  Skrifter  tilligemed 
Jacobi's,  efter  temmelig  udforlig  Prøvelse  af  de  øvrige 
Forsøg  siden  Leibnitz,  for  de  eneste  ikke  sofistiske.  »En 
dybere  Sands  kan  jeg  ikke  tænke  mig  end  Jacobi's  eller  en 
klarere  Forstand  og  renere  Bestræbelse  end  Reinholds.« 
Han  hævder  saa,  at  »Logiken  ikke  blot  er  en 
Realvidenskab,  men  den  eneste  reale  Videnskab;  den 
indeholder  ogsaa,  efter  min  Mening,  ikke  blot  mer  end 
Forestilling,  men  mer  end  Tænken,  ikke  blot  et  Prius  y.ax" 
i^ox^p,  men  et  Posterius  xav^  t§oxfjv  og  lader  sig  derfor 
ikke  opløse  i  blotte  Formler.  Logos,  der  fra  Begyndelsen 
var  hos  Gud  og  var  Gud,  er  bleven  Kjød  og  boer  iblandt 
os;  min  Logik  ikke  blot  anskuer,  men  vil,  er  ikke  blot 
theoretisk,  men  praktisk  tillige  —  som  min  Fornuft  og 
Fornuften  overhovedet.«  Det  hedder:  »Midtpunktet  kan 
kun  være  i  Gud.  I  ham  alene  kan  principium  cognosccndi 
falde  sammen  med  principium  essendi.  Aldrig,  i  Evighed 
aldrig  ville  vi  kunne  indse,  begribe  og  demonstrere:  hvor- 
ledes det  Endelige  opstaaer  af  hans  Uendelighed.  Kun  ved 
et  Spring  (som  jeg  dog  hellere  vilde  kalde  et  salto  vitale 
end  et  salto  mortale)  komme  vi  til  os  selv  som  begrændsede 
og  indskrænkede,   men  derfor  ogsaa  ydmyge  Væsener,   der 

troc  og  tilbede  og  i  andagtsfuld  Ydmyghed  og  ydmyg  Andagt 
give  Afkald  paa  at  vide,  hvad  han  alene  veed:  hvorledes 
Tilværelse  er  mulig.  I  den  fuldkomne  Uvished  herom,  fordi 
det  ikke  er  et  Cogitatum,  men  et  Factum,  antage  vi 
troende,  at  han  har  skabt  Verden.  Hermed  er  Dualismen 
given."  Ligesom  Baggesen  vender  sig  fra  den  filosofiske 
Abstraktion,  fra  »Spekulation  om  Tænkningen  som  Bærer 
af  det  subjektive  og  objektive  Universum«  til  det  konkretere 
Religiøse  -—  hvad  han  jo  før  havde  gjort  under  lignende, 
Modet  knækkende  Omstændigheder  — ,  saaledes  polemiserer 
han  ogsaa  mod  de  abstrakte  Filosofers  abstrakte  Sprog  og 
mener,  at  Sandheden  maa  udtrykke  sig  mere  levende  i  Ord 
end  i  Linier  og  Tal.  »Hvad  ere  disse  Ord,  naar  de  slet 
intet  Billedhgt  have?  Slette  Tegn,  fordi  de  ikke  ere  adæ- 
kvate med  det  rene  Begreb,  De  maa  som  Ord  ved  det 
levende  Billede,  der  fattes  Tallene,  supplere,  hvad  der 
mangler  dem  i  figurlig  Umiskj endelighed;  de  maa  ved 
Billedets  Liv,  Farvens  Livlighed  og  Tiltalen  af  Gemyttet  (der 
fattes  Geometriens  rigtige,  men  døde  Figurer)  erstatte,  hvad 
der  mangler  dem  i  Bestemthed;  med  eet  Ord:  de  maa  ikke 
blot  kunne  tænkes,  men  føles.«  Man  ser,  at  Digterens  Filoso- 
feren eller,  maaske  rettere  sagt:  filosofiske  Fantaseren,  baade 
hvad  Indhold  og  Form  angaaer,  ender  med  at  lede  Filosofien 
over  i  Religion  og  Poesi.  »Tænken  som  Tænken«  —  siger 
han  —  »kan  i  al  Evighed  ikke  strække  til  for  mig,  med 
blot  Logik  kommer  jeg  i  al  Evighed  hverken  til  Logos 
eller  til  Alogon.  Mig  tykkes,  Gud  har  givet  mig  Logiken 
til  Noget,  der  ikke  er  blot  Logik.  Væren  er  jo  ikke  nok, 
der  maa  jo  ogsaa  være  Noget.  Derfor  blev  eller  meget 
mere  er  (thi  »var«  og  »bliver«  er  hos  den  Evige  »er«)  Gud 
Gud  0:  Skaber.  Med  'Skaberen  er  Skabningen  givet,  altsaa 
evig  oprindelig  Dualisme.  Hvorledes  man  ved  blot  Logik 
kommer  til  en  Ting,   ved  blot  Aand  til  Kjød,   begriber  jeg 

ikke."  Han  spørger:  »Gives  der  intet  Trcdie  mellem  Troen 
som  Tro,  der  kun  befordrer  Dyden,  og  Viden  som  Viden, 
der  kun  befordrer  Kundskab  —  ingen,  Dyd  og  Kundskab 
ligelig  befordrende  Visdom?  Er  Filosofien  kun  enten,  efter 
Jacobi,  blot  praktisk  eller,  efter  Dig,  blot  theoretisk?  Eller 
skulde  den  ikke  meget  mere  være  en  Stræben  efter  religios, 
praktisk  Erkjcndelse?  —  —  —  Du  vil  Viden;  det  er  Dig 
ikke  nok  i  Troen  kraftigt  og  klart  at  iagttage  Guds  Til- 
værelse. O,  min  Eeinhold!  Videns  Gud  er  ingen  Gud,  er 
kun  Guds  Skygge,  som  Videns  Triangel  Krystallens  Skygge. 
Jeg  vil  ogsaa  Viden,  men  kun  i  og  for  Videnskaberne,  ikke 
i  og  for  Filosofien.  Denne  i  Spidsen  for  alle  Videnskaber 
er  ingen  Videnskab,  kan  og  skal  ingen  være  —  blev  den 
det,  vilde  jeg  igjen  spørge  efter  en  Filosofi,  der  begrundede 
den.  Derfor  gjør  jeg  imidlertid  ikke  strax  den  blinde  Troes 
Jacobi'ske  salto  mortale,  men  den  seende  Troes  salto 
vitale.  »Hvilket?«  spørger  Du.  Det  individuelle  Spring  i 
individuel  Spekulation,  der  kun  kan  være  tilfredsstillende 
som  min  Sandheds  System;  og  jeg  forlanger  ikke,  at  enhver 
anden  Metafysiker  skal  slaae  sig  til  Ro  i  denne  til  mig  selv 
opførte  Bolig,  ligesaa  lidt  som  Snegien  forlanger,  at  enhver 
anden  Snegl  skal  logere  i  dens  Hus,  eller  Solen,  at  enhver 
Fixstjerne  skal  indordne  sig  i  dens  System.  Ogsaa  jeg  vil 
maaske  engang  udgive  en  Mikrokosmologi.  Den  vil  imid- 
lertid hverken  være  almindelig  Videnskabslære  eller  nogen- 
somhelst  anden  almindelig  Lære,  men  individuelt  Fornuft- 
system eller  Beskrivelse  af  det  selvopforte  Tankehus,  hvori 
min  Aand  boer,  og  paa  Døren  skal  der  staae  skrevet  med 
store  Bogstaver:  Est  hic,  est  Ulubris,  animus  si  non 
deficit  aequus*)."    Den  Baggesenske  Spekulation  ender  altsaa 


*)  Horatii  epistolarum  liber  primus,  XI,  som  slutter: 

•  —  —  —  —  —  —  —  —  —  Quod  petis,  hic  est, 

est  Ulubris,  animus  si  te  non  deficit  aequus.« 

i  en  blot  individuel  »seende  Tro«  —  tænke  sig  den,  hvo 
kan!  — ,  der  ikke  gjør  nogensomhelst  Fordring  paa  Almen- 
gyldighed. Det  næste  Brev  begynder  ogsaa  spøgende: 
»Tilgiv  mig,  min  dyrebareste  Reinhold,  at  jeg,  efter  mit 
sidste  filosofiske  Bombardement  (der  vel  kom  Dig  ligesaa 
uventet  som  det  engelske  i  sin  Tid  Kjobenhavn),  saa  snart 
igjen  viser  mig  i  din  aandelige  Kielerhavn.  Om  Du  end 
forlængst  er  kommen  Dig  efter  hin  voldsomme  Overraskelse, 
forsaavidt  som  Du  snart  vil  have  opdaget,  at  min  symbolske 
Logiks  saa  frygtelig  truende  Linieskibe  og  P'regatter 
fordetmeste  kun  ere  Nøddeskaller  med  Master  af  Tandstik- 
kere og  Seil  af  hvide  Rosenblade  (af  den  Art,  som  jeg  alt 
i  min  Barndom  byggede  og  lod  seile  afsted  i  Rendestene), 
nogle  endog  hule  og  trækkende  Vand  —  saa  er  dette  mig 
dog  ikke  tilstrækkeligt;  jeg  maa  skyndsomst  sige  Dig,  at 
jeg  selv  ikke  har  nogen  bedre  Mening  om  hin  Flaade, 
skjøndt  Expeditionen  (der  imidlertid  skete  for  flygtig)  virke- 
lig først  blev  besluttet  efter  forudgaaende  store  og  alvorlige 
Tilberedelser.«  Reinhold  svarer  paa  disse  Breve:  »Det  filo- 
sofiske Bombardement  har  fornøiet  mig  meget  som  et  inter- 
essant Fyrværkeri  og  som  Prøve  paa  din  bestandig  ved- 
varende, ja  stærkere  end  nogensinde  før  sig  igjen  indfindende 
Interesse  for  Filosofi«.  I  sit  næste  Brev  vender  Baggesen 
tilbage  til  Skildringen  af  sine  filosofiske  Bestræbelser.  Det 
hedder:  »Ved  Platos,  Jacobis  og  dine  Skrifter  i  de  to  sidste 
Aar  af  mit  indtil  da  filosofisk-vegeterende,  i  det  Høieste 
metafysisk-animalske  Liv  vækket  til  logisk  Selvbevidsthed 
og  drevet  til  religiøst-aandeligt  Liv,  begyndte  jeg  i  min 
Ensomhed  paa  min  Vis,  med  de  mig  forlenede  Midler,  paa 
den  mig  mulige  Vei  at  søge  det  for  den  endelige  Aand  ene 
Fornødne.  Foruden  de  empirisk-  og  spekulativ-videnskabe- 
lige  Forkundskaber,  som  jeg  alt  havde  i  min  uopryddede 
Hukommelses  Pulterkammer,  samlede  jeg  endnu  i  de  nyeste 

Kemikeres  Skrifter,  i  Experimentalfysiken  og  i  Naturhistorien 
nogle  nye  —  da  jeg  blev  vaer,  at  jeg  alt  havde  mer  end 
Materialier  nok  til  Filosoferen,  og  at  ikke  deres  Forøgelse, 
men  deres  Ordning  var  paatrængende  nødvendig.  For 
virkelig  at  ordne  dem  i  mit  Hoved  og  samtidigt  komme 
paa  det  Rene  med,  om  mit  filosofiske  Talent  ikke  var  en 
Indbildning,  begyndte  jeg  ikke  saameget  at  studere  — 
thi  jeg  besad  ikke  en  eneste  mathematisk  Bog  —  som  at 
udtænke  Mathematik;  og  da  dette  lykkedes  mig  langt 
over  min  Forventning,  skred  jeg  modig  til  forfra  at  fornye 
alle  mine  filosofiske  Kundskaber.  Jacobi,  Plato,  Baco, 
Descartes,  Spinoza,  Locke,  Condillac,  Malebranche,  Hume, 
Hemsterhuis,  Kant  bleve  gjennemstuderede,  indtil  jeg  fuld- 
kommen forstod  dem  o:  klart  indsaae  deres  stærke  og  svage 
Sider  (Kant  tre  Gange  fra  Begyndelsen  til  Enden  —  den 
paa  een  Gang  haardeste  og  huleste  filosofiske  Nød!),  ligeledes 
Bardili.  Resultatet  var  Ikke-Tilfredsstillelse  i  det  Hele  uden 
Undtagelse,  men  Tilfredsstillelse  i  det  Enkelte  i  meget  for- 
skjellig  Grad:  hos  Plato,  Bardili  saavel  som  hos  Jacobi,  Dig, 
Hemsterhuis  og  hvad  jeg  kjender  af  Leibnitz  i  relativ  høieste 
Grad;  hos  Condillac,  Hume  og  især  Kant  i  relativ  mindste 
Grad.«  Han  drager  derpaa  heftigt  tilfelts  mod  den  af  ham 
»saa  længe  grændselost  skattede  og  elskede  Aand,  som  jeg 
i  min  uvidende  Uskyldighed  holdt  for  en  anden  Messias, 
bedaaret  af  den  tilsyneladende  grændseløse  Strenghed  af 
hans  (som  jeg  nu  indser)  fransk-republikanske  o:  letsindig- 
grusomme Dydslære«  —  Immanuel  Kant,  hvis  Fornavn  den 
begeistrede  Poet  jo  endog  i  sin  Henrevethed  havde  antaget. 
Slutningen  af  Brevet  fremstiller  Baggesen  og  Jacobi  »knæ- 
lende for  Alteret",  og  Skrivelsen  ender:  »Hvad  vi  vide  er 
Intet  i  Sammenhgning  med  hvad   vi   tro e.«*)     I   en  Ex- 


*)  Aftrykket  af  dette   sidste  Brev  i  Baggesens  Biografi   og  i  »Philoso- 
III.  14 


210 

pektoration,  som  slutter  sig  umiddelbart  hertil,  fornyer  han 
sin  Polemik  mod  Tænken  som  Tænken  og  dvæler  længere 
ved  sin  alt  tidligere  fremsatte  Fordring:  et  billedrigere  Sprog  i 
Filosofien.  »Skulle  Ordene,  saaledes  som  vi  til  Logiken  tage 
dem  af  det  alt  forhaandenværende  babyloniske  Sprog  og 
søge  at  bestemme  dem,  vælges  blandt  de  ganske  billedlige 
eller  ganske  ubilledlige  —  med  Blandingerne  har  jeg  Intet 
at  gjøre?«  Saaledes  spørger  han  og  vedbliver:  ')Du  vil 
studse  eller  rettere  sagt:  ikke  studse  (fordi  Du  let  vil  tiltroe 
den  fantastiske  Digter,  som  Du  altid  har  været  vant  til  at 
anse  mig  for,  et  saa  bizart  qui  pro  quo)  ved,  at  jeg  netop 
fortrinsvis  vil  vælge,  frede  og  holde  i  Ære  de  mest  sandse- 
lige,  billedlige,  grovt  empiriske,  der  længst  fjerne  sig  fra 
de  algebraiske.  Saa  grovt  digterisk  drømt  (thi  Digteren 
kan  jo  ikke  Andet)  dette  nu  ogsaa  i  Begyndelsen  kan  synes, 
saa  tiltroer  jeg  mig  dog  at  kunne  gjøre  denne  Fremfærd 
indlysende,  som  idetmindste  klog,  for  alle  vaagne  Tænkere 
og  fremfor  Alt  for  Dig;  thi  her  befinder  jeg  mig  paa  et 
Territorium,  som  jeg  troer  at  kjende,  blandt  Andet  ogsaa, 
fordi  jeg  i  mit  sprogdannende  Liv  ikke  blot  har  betraadt 
det,  men  oftere  ogsaa  har  betragtet  det  i  Flugten  fra  Oven 
ned  å  vue  d'oiseau.«  Han  mener,  at  den  tydske  Filosofi 
ved  Dannelsen  af  et  logisk  Sprog  maa  have  øiet  fæstet 
paa  »den  tydske  Bibels,  den  tydske  Bondes  og  den  tydske 
Digters  Ord«.  I  Slutningen  af  Skrivelsen  hedder  det: 
»Hvorfor  sætter  jeg  mig  hen,  uagtet  mine  halv  blinde  øine, 
under  Keconvalescens  efter  en  skrækkelig  Sygdom,  for  at 
opbyde  Alt,  hvad  min  Tænkning  eller  Tænkningen  gjennem 
mig  formaaer,  i  det  jøiemed  at  gjøre  Dig  opmærksom  paa,  hvad 
jeg  anser  for  Skuffelse,  naar  jeg  ikke  uudsigelig  ærede  Dig  som 


phischer  Nachlasz«  er  efter  en  Afskrift  af  Digteren  selv,  der  ikke 
overalt  ganske  stemmer  med  Originalen,  som  her  er  benyttet. 

filosofisk  Skribent,  fremfor  Alt  som  hjerteren,  fuldkommen 
redelig  Tænker.  Jeg  vil  have,  at  Du  skal  bidrage  til  sand 
Filosofi,  til  Gjenfødelse  af  den  indre  Kristendom,  til  Ud- 
bredelse af  en  alene  saliggjorende  Religion  og  ikke  levere 
Bidrag  til  intetsigende  Skolesystemer,  der  alle  ere  Affod- 
ninger  af  Aristoteles'  Formalisme.  —  —  -  Kast  alle  filo- 
sofiske Skrifter  fra  Kant  af,  med  Undtagelse  af  Jacobi's, 
bort;  glem  om  muligt  alle  deres  Kunstord;  læs  Baco,  Plato 
og  Evangeliet  og  sæt  Dig  saa  hen  og  skriv!" 

I  et  Brev  fra  Slutningen  af  Mai  1810  til  Sønnen  i 
Kjøbenhavn,  der  havde  valgt  den  militære  Bane,  skriver 
Baggesen:  »Min  Skjæbne  har  været  bitter,  mit  Liv  surt, 
mit  Hjerte  saaret  og  min  Sjæl  mat.  Blot  Religion  reddede 
mig  fra  Fortvivlelse.« 

I  Sommeren  1810  henvendte  den  ulykkelige,  expatrie- 
rede  danske  Digter  sig  i  en  Skrivelse  til  sin  Konge.  Denne 
saavel  som  Dronningen  havde  ofte  spurgt  Reinhold  om, 
hvorledes  det  gik  Baggesen,  og  derved  sat  Filosofen  i  pinlig 
Forlegenhed,  da  han  ikke  vidste  Mere  derom  end  enhver 
Anden.  Den  brave  Reinhold  var  ikke  lidet  bekymret  paa 
Vennens  Vegne,  baade  formedelst  dennes  Opførsel  mod 
Kongen,  som  han  fandt  »dels  ubegribelig,  dels  virkelig  ikke 
til  at  undskylde«,  og  formedelst  Hadet  mod  Digteren  hos 
Landsmændene,  »der  udmærke  sig  meget,  NB.  i  Had«,  som 
Reinhold  skriver  til  Vennen.  Kongen  havde  engang  sagt: 
»Baggesen  behøver  næsten  en  Formynder.  Jeg  har  selv 
villet  være  det;  men  han  slaaer  for  og  bag  ud.«  Reinhold 
besvor  ham  ikke  at  opgive  den  Ulykkelige  og  forklarede,  at 
dennes  Omflakken  (som  Kongen  kaldte  det)  skyldtes  ikke 
mindre  Skjebnen  end  den  poetiske  Fantasi,  der  jo  desuden 
hørte  med  til  Digterens  Skjebne,  og  som  man  dog  ogsaa 
havde  at  takke  for  saa  meget  Fortræffeligt.  »Han  har  ved 
et    dansk    Digt    skaffet    sig    mange    Fjender«    —    vedblev 

Frederik  den  sjette  — ,  »hans  Vittighed  har  fornærmet 
Mange«.  —  »Desto  mere«  —  lød  Reinholds  Svar  —  »be- 
høver han  Deres  Majestæts  Beskyttelse,  og  desto  indstæn- 
digere beder  jeg  om  den  for  ham«.  Kongen  erklærede,  at 
han  gjerne  vilde  gjøre  Noget  for  Baggesen,  naar  denne  blot 
vilde  være  medgjørlig.  »Af  Alt,  hvad  han  sagde,«  —  saa- 
ledes  beretter  Reinhold  Baggesen  Sagen  i  et  af  de  oven- 
anførte Breve  fra  Sommeren  1810  —  »fremgik,  at  han 
mente  det  godt  med  Dig«. 

Samme  Sommer  kaldtes  Baggesen  saa  af  Frederik  den 
sjette  tilbage  til  Fødelandet.  I  Slutningen  af  August  skrev 
Digteren  —  som  oftere,  ikke  uden  Ydmygelse  —  i  et  Brev 
til  sin  gamle  Mæcen,  Grev  Schimmelmann  (Kladden  findes  mel- 
lem Digterens  Papirer  paa  det  kongelige  Bibliothek):  »Hvil- 
ken himmelsk  klar  Glands  har  Deres  Excellence  paa  een  Gang 
ladet  falde  i  min  herværende  Tilværelses  snevre,  mørke 
r  Fængsel!    Tør   jeg    troe    denne    paany    oplivende    Haabets 

Straale?  Er  det  muligt,  at  den  efter  saa  lang,  bedøvende 
Græmmelse  endnu  smiler  Trøst  og  Livslyst  ind  i  mit  syge 
Hjerte?  Dog,  det  er  jo  ingen  sydlig  Lygtemand,  dens 
Glands  er  Nordlysets  friske,  rene  Klarhed.  Jeg  vil  fæste 
Lid  til  dette  Budskab  om  min  Konges  Naade,  thi  min 
ældste  og  kjæreste  Velgjører,  Ernst  Schimmelmann,  sender 
mig  det.  Vel  har  Deres  Excellence  endnu  ikke  værdiget 
mig  ved  nogensomhelst  naadig  Linie  at  bekræfte  denne 
Gunst,  der  alene  kan  redde  mig  af  min  sørgelige  Stilling; 
men  mine  Haar  ere  blevne  graa,  mit  Hoved  roligt  ved  al- 
vorlige Studier  og  mit  Hjerte  ydmygt.  Hvorledes  kunde 
desuden  Deres  Excellence  vide,  i  hvilken  Grad  jeg  fortjener 
Deres  personlige  Velvillie  mer  end  nogensinde?  Jeg  har, 
efter  Deres  Excellences  Befaling,  nøie  opgivet  min  Gjæld 
til  min  ædle  herværende  Ven,  den  fortræffelige  General- 
konsul  Classen,    der   oftere   har   hjulpet   mig   i    trykkende 

Omstændigheder.    Vel  kan  og  maa  jeg,  ifølge  den  af  Deres 
Excellence  alt  forkyndte  kongelige  Naade,  reise  til  Danmark 
og    kaste    mig   for   Kongens    Fodder;    men    med    Kone    og 
Barn   kan  jeg  ikke  uden  betydelig  Hjælp   vende  for  stedse 
tilbage,   saa  usigelig  gjerne  jeg  end  vilde,   saa  vist  jeg  end 
i  flere  Aar  ikke  har  havt   noget  inderligere  Onske  end  at 
leve  og  døe  i  mit  Fædreland  med  Alt,   der  hører  mig  til. 
Imidlertid  gjør  jeg  alt  Muligt,  for,  paa  det  første  Vink  fra 
Deres  Excellence,  at  være  færdig  til  Afreise  med  Alt.    Til- 
trods   for    sin    Sarthed    og    Nervesvaghed    har    min    Kone, 
inderlig  rørt  over  den  kongelige  Naade,   besluttet  sig  til  at 
følge  mig.    Jeg  er  —  Hjertet  undtagen,   der  altid  kun  var 
fuldt  af  Kjærlighed  til  det  Gode  og  Skjønne,  og  hvis  barn- 
lige Uskyldighed  jeg  tro   har  bevaret  —  blevet  et  ganske 
andet  Menneske.     Den  letsindige,  sværmeriske,  upaalidelige 
Digter    i    mig    har   jeg    dræbt,    og    ved    stadige    alvorlige 
Studier    har  jeg    givet  min  Aand    en   hel    anden  Ketning. 
Digteren  Baggesen,  for  hvem  Mennesket  i  saamange  Aar 
paa  det  Skrækkeligste  blev  opoffret,  vil  neppe  komme  mere 
tilsyne    uden    i  de    alt    færdige   Arbeider  —  Danmark   har 
desuden   nu  en  langt  bedre,    hvis  guddommelige  Genius  jeg 
beundrer  af  mit  ganske  Hjerte.    Men  Tænkeren  Baggesen 
haaber  (hvis  ikke   vor  Tids   største  Tænkere  have  smigret 
ham   for  meget)  endnu   at  sætte  sig  et  Mindesmærke  som 
Resultat  af  sine  Studier,    sin  Verdenserfaring  og  sin  Men- 
neskekundskab,  der  engang  vil   overtyde  Efterverdenen  om, 
at  den   naadigste  Konge  og  høimodigste  Minister  ikke   for 
Intet  have  elsket   og  reddet  ham.     Jeg  har  i  de  sidste  Par 

Aar  næsten  fuldendt  et  stort  filosofisk  Værk .«     I 

Slutningen  af  næste  Maaned  tilskrev  Grev  Schimmelmann 
Baggesen:  »Fra  den  Tid  af,  da  jeg  ikke  har  havt  den 
Lykke  at  se  Dem  og  skrive  Dem  til,  har  Alt  forandret  sig 
rundt  om  os  nær  og  fjern.     Det  forhenværende  blomstrende 

Danmark  existerer  ikke  mere.  Men  midt  blandt  liuiner 
staae  vi  endnu  opreist.  De  stille  Lunde,  Muserne  finde 
Behag  i,  ere  nu  forvandlede  til  Samlingspladser  for  Krigere; 
men  dog  forlade  Gudinderne  ikke  deres  Elskede,  og  de 
have,  haaber  jeg,  besluttet  at  fore  Dem  igjen  til  os,  hvis 
De  kan  og  vil.  Jeg  har  idag,  efter  Kongens  Befaling, 
skrevet  til  Generalkonsul  Classen  i  Anledning  af  Deres  Til- 
bagereise  og  de  Foranstaltninger,  som  af  ham  ved  den  Leilighed 
maa  træffes,  samt  i  Anledning  af  de  Summer,  han  maa  for- 
strække Dem  med.  Jeg  ønsker,  at  Deres  ønske:  at  vende  tilbage 
til  det  længe  forladte  Hjem  for  at  opholde  Dem  der  tillige- 
med Deres  Familie  derved  kan  realiseres.  Naar  De  tiltræder 
Deres  Tilbagereise,  er  det  Kongens  Villie,  at  De,  saasnart 
De  er  kommen  til  Holsten,  underretter  Hans  Majestæt  derom 
og  oppebier  videre  Befaling. «  Schimmelmanns  Brev  ender :  » Om 
mig  selv  taler  jeg  ikke.  Mit  Liv  er  en  Kamp  med  bestan- 
dig fornyede  Vanskeligheder.  Dog  vilde  det  være  altfor 
skrækkeligt,  dersom  ikke  Erindring  og  Haab  kunde  opret- 
holde Nutiden,  og  dersom  Mindet  om  dem,  der  have  op- 
livet og  forskjønnet  længst  svundne  Timer,  kunde  gaae 
under  i  min  Sjæl.« 

I  Midten  af  November  forlod  Baggesen  saa  endelig 
med  sin  Kone  og  sin  yngste,  sexaarige  Søn,  Adam  Paul, 
Seinestaden.  Desværre  havde  Digteren  ikke  opgivet  hele 
sin  Gjæld,  hvilket  senere  havde  sørgelige  Følger  for  ham. 

22. 

Veien  gik  over  Straszburg,  Heidelberg,  Frankfurt  og 
Hamborg  til  Kiel.  I  et  Brev  til  sin  ældste,  næsten  atten- 
aarige  Søn  Karl  i  Bern  yttrer  Baggesen  om  denne  Heise,  at 
han  da  var  halv  blind  og  meget  syg,  og  at  den  uheldigvis 
blev  foretagen  i  den  mest  uheldige  Aarstid.  »Din  Moder,  som 
lider  under  hvert  Vindstød,   var  utilfreds  med  Alt  og  Alle, 

menneskesky,  tildels  som  en  Følge  af  den  Ensomhed,  hvori 
hun  havde  levet  saa  længe.  Jeg  var  underveis  den  mest 
plagede  Mand  paa  Jorden.  Mine  ^ine  bleve  dertil  stedse 
svagere  og  svagere;  og,  efter  usigelige  Møisommeligheder, 
plaget  af  Sne,  Regn  og  Frost,  ankom  jeg,  aldeles  afkræftet, 
til  Kiel.« 

Ved  Ankomsten  til  Kiel  i  den  første  Halvdel  af  Januar 
1811  modtog  »Os  elskelige  Professor  Baggesen«  et  kongeligt 
Reskript,  der  udtalte,  at  Frederik  den  sjette  »med  alier- 
høieste  Deltagelse  og  Tilfredshed«  havde  modtaget  Baggesens 
Indberetning  om  Tilbagekomsten  til  Danmark,  og  meddelte, 
at  Hensigten  var  at  ansætte  ham  som  Professor  i  det  danske 
Sprog  og  den  danske  Literatur  ved  Universitetet  i  Kiel  i 
den  Forvisning,  at  Fædrelandet  vilde  høste  »rigelig  Nytte« 
af  hans  »Kundskaber  og  Talenter«  i  denne  Stilling.  Senere 
modtog  Digteren  en  Skrivelse  fra  Finantskollegiet,  hvori 
han  underrettedes  om,  at  der  var  bleven  bevilget  ham  en 
aarlig  Gage  af  1200  Rd.  som  Professor. 

I  Begyndelsen  af  Sommeren  1811  skrev  Baggesen  til 
Sønnen  i  Bern:  »Fra  min  Ankomst  hertil  har  mit  Liv 
været  et  sandt  Hospitalsliv.  Mine  øine  bleve  slettere  og 
slettere,  vi  bleve  Alle  syge,  vi  led  desuden  under  alle- 
haande  Mangler.  Jeg  faldt  dybere  og  dybere  i  legemlig  og 
aandelig  Sygdom.  I  omtrent  fem  Maaneder  holdt  jeg 
Sengen  eller  Værelset  og  begyndte  endeligen  for  kort  Tid 
siden  at  krybe  omkring  ved  en  Stok,  saa  aldeles  en  Skygge 
af  mig  selv,  at  mine  gamle  Bekjendte  neppe  gjenkjendte 
mig.  —  Men  dette  er  nu,  Gud  være  lovet!  forbi.  Ogsaa 
denne  Gang,  som  for  tre  Aar  siden  i  Frankfurt,  er  jeg 
staaet  op  igjen,  efter  at  have  været  død  i  Lægernes  og 
begravet  i  Naboernes  Tanker.  Min  aandelige  Kraft  er 
kommen  tilbage,  og  den  legemlige  Styrke  tiltager  daglig 
mer  og  mer.     Og  nu,   efterat  denne  skrækkelige  Periode  er 

overstaaet,  takker  jeg  min  Gud  for  samme,  thi  jeg  er 
under  denne  ligesom  passeret  gjennem  en  Skærsild  til  det 
klarere  Lys.  Jeg  sporer  i  min  Sjæl  en  saa  hei  Grad  af 
Tankeklarhed  som  tidligere  kun  sjelden  og  en  saa  aandrig 
Friskhed  som  nogensinde." 

Han  forberedede  sig  nu  med  megen  Iver  paa  de  Fore- 
læsninger, han  skulde  holde. 

I  Midten  af  November  tiltraadte  han  en  Reise  til 
Kjøbenhavn  tillands,  da  en  engelsk  Fregat  blokerede  Kieler- 
Havnen.  I  Odense  var  han  sammen  med  Biskoppen, 
Plum,  Ungdomsvennen  fra  Studenteraarene,  og  i  Korsør 
med  sin  75  Aar  gamle  Moder. 

Ved  sin  Ankomst  udenfor  Frederiksberg  Slot  sprang 
Digteren  af  Vognen  og  ilede  ind  til  den  gamle,  brave 
»Fader«  Oehlenschlåger,  i  hvis  Hus  Sofie  Hallers  lidt  over 
sexten  Aar  gamle  Søn  August  var  fra  Foraaret  1810;  men 
Slotsforvalterfuldmægtigen  var  i  Byen  hos  Datteren. 

Den  Hjemvendte  ilede  til  A.  S.  ørsteds.  I  Baggesens 
oftere  omtalte,  til  Optegnelser  benyttede  Almanak  paa  det 
kongelige  Bibliothek  hedder  det  Løverdagen  den  23de  No- 
vember paa  Tydsk  (Optegnelserne  ere  snart  paa  dette  Sprog, 
snart  paa  Fransk  og  snart  paa  Dansk):  »Jeg  gik  til 
Assessor  ørsted.  Jeg  traadte  ind  i  hans  Værelse  og  om- 
armede ham.  —  —  —  Sofie  kom,  bleg,  seende  ned  for 
sig,  kold,  som  om  hun  neppe  kjendte  mig.  Jeg  blev  som 
truffen  af  Lynet  og  led  uudsigelig.  Heldigvis  var  den 
gamle  Fader  Oehlenschlåger  der,  med  hvem  jeg  især 
underholdt  mig.  Jeg  nød  en  Kop  The  og  gik  med  ham 
for  at  opsøge  August.«  I  et  Brev  til  Fanny  skriver  han: 
»Enfin  Madame  Ørsted  entra,  bien  changée,  maigre,  assez 
påle  et  retrograde  å  ma  vue.  Je  voulois  l'embrasser  aussi, 
mais  sa  mine  glacée  m'en  empécha.  Je  la  saluai  d'une 
maniére  froide.     Comme  elle  paroissoit  peu  me  reconnaitre. 

je  m'y  conformai,  prenant  seuleinent  un  ton  excessivement 
gai  avec  le  pére  et  son  mari.  Je  pris  ime  tasse  de  thé, 
et,  montrant  mon  impatience  de  voir  Aiiguste,  le  vieux 
Oehlenschlåger  s'offrit  å  le  chercher  avec  moi,  et  nous 
partimes.  Depuis  je  n'ai  pas  revu  Madame  ørsted  et  ne 
sais  pas,  si  je  la  reverrai.«  Baggesen  saae  hende  senere 
kun  enkelte  Gange,  og  tilsidst  kom  han  ikke  mere  i  A.  S. 
Ørsteds  Hus,  der  havde  spillet  saa  stor  en  Rolle  for  ham 
under  hans  forrige  Ophold  i  Kjobenhavn  for  fem  Aar  siden*). 
Sofia  ørsted  skriver  en  af  de  sidste  Dage  i  1811  til  F.  C. 
Sibbern ,  som  dengang  var  udenlands :  »Professor  Baggesen  op- 
holder sig  for  nærværende  Tid  her.  Han  og  min  Broder  komme 
meget  godt  ud  af  det  med  hinanden;  vi  se  ham  kun  sjelden 
hos  os,  hvilket,  ifølge  den  Overbevisning,  jeg  har  om  ham, 
er  det,  jeg  mest  ønsker.«**)  Baggesens  Søn  August,  der 
erklærer,  at  »i  hans  Drengeaar  har  intet  kvindeligt  Væsen 
været  hans  Hjerte  saa  dyrebart  som  Sofie  ørsted,  denne 
elskelige  Dannekvinde«,  siger,  at  Bruddet  mellem  Baggesen 
og  hende  »føltes  smerteligt  af  alle  Vedkommende,  ikke 
mindst  af  ham«***).  Poetens  Indiskretion  har  vel  ikke 
mindst  været  Skyld  i  Bruddet. 

Kongen  modtog  Digteren  hjerteligt  og  gik  ind  paa 
hans  Forslag  om  Ansættelse  af  en  Lektor  i  det  danske 
Sprog  ved  Universitetet  i  Kiel,  der  kunde  varetage  den 
egenhge  Sprogundervisning  og  skaffe  Baggesen  Otium. 
Dronningen  og  »den  unge,  elskværdige«  Prinds  Kristian 
modtoge  ligeledes  den  Hjemvendte  naadigt.  I  de  høiere 
Kredse  var  han  en  gjerne  set  Gjæst.  Især  følte  han  sig 
som  hjemme  i  det  Brun'ske  Hus:  »det  behageligste  store 
Hus  i  Kjobenhavn   paa  den  Tid«  —  hedder  det  i  Oehlen- 


*)  Se  dette  Værks  anden  Afdeling,  Side  251  o.  s.  v. 
**)  Breve  til  og  fra  F.  C    Sibbern,  I,  26. 
***)  »Jens  Baggesens  Biografi«  ved  August  Baggesen,  IV,  59. 

schliigers  »Erindringer«*)  — ,  »her  var  et  Samlingssted  for 
Hoffet,  for  beau  monde,  for  Kunstnere.  Den  yndige  Ida 
sang  fortræffeligt,  og  Musiken  var  den  Genius,  som  her 
forbandt  og  sammensmeltede  det  Hele.«  Et  Par  Digte  af 
Baggesen  til  Husets  unge,  skjønne,  talentfulde  Datter  Ida 
stamme  fra  denne  Tid.  Det  ene,  »Den  gamle  Anakreon 
til  den  unge  Psycharion«,  begynder: 

»De  Toner  i  din  Sang  og  Spil, 

Du  henled  himmelfra, 

som  fra  sit  Tempel  lylted  til 

selv  Roms  Cæciiia; 

det  Edens  Spirers  Trylleri, 

Du  røbed  alt  som  Noer, 

og  dets  nu  modne  Harmoni, 

hvorpaa  Du  selv  ei  troer; 

hvad  hvert  et  Blomst  og  Smigerblad, 

som  strøes  i  dine  Fjed, 

Dig  daglig  lærer  udenad, 

og  som  Du  dog  ei  veed; 

den  Hellas'  Kunst,  som  hæved  sig 

til  Idealers  Rang, 

og  som  er  dansk  Natur  hos  Dig   — 

fortier  Harpens  Klang. 

Det  Liv,   dit  hele  Væsen  Gk 

i  Mine,  Væxt  og  Gang, 

den  Aand,  som  lyser  i  dit  Blik  — 

fortier  og  min  Sang. 

Hvis  let  og  frit  i  Kunstens  Baand 

og  den  bevæger  sig, 

hvis  den  har /mindste  Liv  og  Aand, 


saa  har  den  det  af  Dig. 


*)  111,  15. 

Hvis,  bølget  om  af  Melodi, 

svøbt  i  en  Tankes  Lin, 

en  Guddom  bader  sig  deri, 

saa  er  det  ene  din. 

Ei,  Psyche !   hvad  min  indre  Sands 

fortryller,    Dig  saa  nær, 

men  blot  dit  Legems  ydre  Glands 

afskygger  jeg  Dig  her.  o 

I  det  andet  Digt  til  Ida  Brun  hedder  det: 

»Tilgiv  den  gamle  Sanger,  hvis  hans  Hjerte, 
paa  hvilket  Livets  Hammer  tidl  faldt  tungt, 
i  Hvirvlen,  dine  Toners  Flugt  det  lærte, 
og  Flammen,  som  dit  Smil  uskyldig  nærle, 
af  Glæde  over  Dig  blev  altfor  ungt. 

De  Blomster  visne  snart,  hans  Sang  Dig  strøede, 

din  ydre  Glands  vil  visne  selv  engang; 

men,  Psyche !   selv  bag  Livets  Aftenrøde 

vil  skinne,  lue,  flamme,  blusse,  gløde 

det  Indre,  Dig  forlaug  hans  Harpes  Klang.«*) 

Man  ser,  at  den  hjemvendte  Digter  endnu  bevæger  sig  »let 
og  frit  i  Kunstens  Baand«  i  Modersmaalet.  Svend  Dy  ring 
siger  ikke  uden  Grund  til  Tage  Bolt  i  Henrik  Hertz's  be- 
romte  Tragodie: 

»Der  er  mer  Forslag  i  den  ærlige  Danske. 
En  Dannemand  lader  sig  ikke  gaae  paa, 
fordi  han  æder  engang  med  de  Franske.«  **) 

I  December  holdt  Baggesen  i  Kongehusets  Nærværelse 

*)  Med  disse  to    Digte   slutter    »Poetisk  Lommebog  for  1S13,    samlet 
og  udgivet  ved  P.  Foersom,  kongelig  Skuespiller«,    med  Baggesens 
Portræt    foran    (det    samme,    der    findes    foran    »Digtervandringer, 
1807«). 
**)  »Svend  Dyrings  Hus«,  første  Akt. 

en  Tale  i  Anledning  af  det  norske  Universitets  Stiftelse  ved 
en  Fest,  som  den  kjøbenhavnske  Afdeling  af  »det  kongelige 
Selskab  for  Norrigs  Vel"  feirede.  Universitetet  i  Kiel  havde 
nemlig  overdraget  ham  at  føre  Ordet  i  dets  Navn  ved  denne 
Leilighed.  I  denne  Oration  talte  Digteren,  »der«  —  som 
det  hedder  i  et  Brev  fra  Begyndelsen  af  næste  Aar  til 
Pram  —  »nu  i  to  Aar  næsten  intet  Andet  har  studeret  end 
vort  gamle  nordiske  Sprog  og  dets  Historie«,  blandt  Andet, 
om  »Edda  med  den  Nordens  hellige  Stamtavle,  som  det 
^øvrige  Europas  langt  yngre  Sprogadel  misunder  vor  Litera- 
tur,  Edda,  hvis  Harpes  underfulde  Toner  endnu  fortrylle 
Danmark  i  hendes  alleryngste  Sans  med  de  gamle  Strenge 
fortrolige  Haand«.*). 

Forholdet  til  Oehlenschlåger  —  hvem  der  naturligvis 
sigtes  til  i  de  nysanførte  Ord  —  kølnedes  forresten  under 
dette  Kjøbenhavnske  Ophold,  ja,  der  kom  endog  igjen  Splid 
imellem  dem.  »Du  og  Oehlenschlåger«  (hedder  det  i  det 
ovennævnte  Brev  til  Pram,  som  er  et  vidtløftigt  Svar  paa 
en  »hjertelig«  Tilskrift  fra  den  »ædle,  gamle  Ven«  —  »efter 
et  halvt  Menneskelivs  gjensidige  Taushed«)  »vare  de  eneste 
af  mine  Ligemænd,  som  intet  Gjenbesøg  gjorde  mig.  Heller 
ikke  fik  jeg  af  Dig  nogen  Indbydelse.  Oehlenschlåger  ind- 
bød mig  idetmindste  og,  som  det  i  Begyndelsen  lod,  meget 
hjerteligen.  Desuden  var  han  hverken  Etatsraad  eller  Eid- 
der**),  jeg  fordrede  altsaa  ingen  Høflighed  af  ham.«  Senere 
hedder  det  i  samme  Skrivelse:  »Jeg  forelskede  mig  i  Ordets 
egenligste  Forstand,  efter  at  have  tabt  Muligheden  til  al 
enkelt  Forelskelse,  i  Kjøbenhavn  og  kjøbenhavnsk  Omgang. 
Den  ubeskriveligen  milde,  blide,  venlige  Kontrast,  det  danske 
og  norske  Væsen ,    den  ,  skandinaviske  Tone  og   den   hulde 


*)   Se  »Forhandlinger   ved    Festen    i    Kjøbenhavn    den    11.  December 
1811%  Kbhvii,  1812. 
**)   Pram  var  1810  bleven  Etatsraad  og  Ridder  af  Danebroge. 

Modersprogets  Meddelelse  der  dannede  med  det  raa,  vilde, 
grove  Plattydsk,  jeg  dumdøvcs  af  her  i  Kiel,  fortryllede  naig 
ubeskriveligen ;  og  i  denne  saa  længe  savnede  Familie-Musik 
for  min  Fantasi  og  mit  Hjerte  skurrede  kun  en  eneste  Mis- 
klang, saalænge  jeg  var  der,  den  halvtydske  Oehlenschlågers 
uendelige  Grovhed  nemlig.  Skade,  at  dette  næsten  mage- 
løse poetiske  Naturgeni  i  Alt,  hvad  der  ligger  udenfor  det 
Poetisk-Plastiske  og  Fantastisk- Anskuelige  skal  være  saa  rent 
ravruskende  gal,  at  ikke  engang  jeg,  hans  Genialitets  ældste 
og  hjerteligste  Beundrer,  kan  holde  det  ud  med  ham!  Min 
Adfærd  mod  denne  danske  Tieck  misbilliger  Du,  »min  Ad- 
færd imod  ham,  da  han  syntes  at  eklipsere  mig«?  Hvor- 
ledes skal  jeg  forstaae  denne  Yttring,  kjæreste  Pram?  Hvil- 
ken Adfærd  af  mig  mod  Oehlenschlåger  fortjener  Dadel? 
En  altfor  hyldende,  altfor  udbasunende,  altfor  forgudende 
vilde  jeg  troe  Du  havde  i  Sigte,  hvis  Du  ikke  tilføiede  Tids- 
bestemmelsen: »da  han  syntes  at  ekhpsere  mig«.  »Syntes« 
er  naturligvis  her  en  venskabelig  Artighed;  baade  Du  og 
jeg  maatte  være  enten  blinde  eller  gale,  hvis  vi  ikke  mær- 
kede, at  han  virkeligen  eklipserer  os.  Men  hvilken  uven- 
skabelig Adfærd  af  mig,  end  sige  mere,  kjender  Du  siden 
Aaret  1804  mod  Oehlenschlåger?  Dengang  nemlig  gav  jeg 
ham  et  lille  Snert  for  hans  overgivne  Drengestreger  i  et 
yderst  overgivent  Rimbrev,  og  selv  i  dette  Snert  var  Hyl- 
dest*). Læs  derimod  hans  foregaaende  Angreb  mod  mig  i 
hans  »Korsør«**)!  Men  det  være  med  denne  Adfærd, 
quem  petimus  damusque  vicissim,  som  det  vil:  eklipserede 
Oehlenschlåger  mig  allerede  i  denne  Periode?  Hvis  saa  er 
efter  din  Dom,  kan  Du  umuligen  mene  det  Mindste  af  Alt, 


*)    •Romerering« ,    trykt  i   »Skjemtsomme  Rimbreve,    1S07«  (se  dette 
Værks  anden  Afdeling,  Side  237) 
**)    I  »Poetiske  Skrifter,  1805«  (se  dette  Værks   anden  Afdeling,    Side 
133). 

hvad  Du  yttrer  om  min  Smule  Digterværd.  Din  Misbil- 
ligelse gjælder  altsaa  min  Adfærd  i  en  senere  Tid.  Men  i 
hele  den  senere  Tid  har  jo  Oehlenschlåger  og  jeg  i  Adfærd, 
idetmindste  fra  min  Side,  været  Venner.  Var  det  min  Ad- 
færd eller  hans,  der  bragte  Splid  imellem  os  igjen  kort  for 
min  Afreise?  Er  Du  virkeligen  underrettet  om  denne  Til- 
dragelse nøie  nok  til  at  fælde  en  endelig  Dom?  Veed  Du, 
hvor  vidt  Oehlenschlåger  har  drevet  sin  Grovhed  imod  mig, 
inden  jeg  —  opgav  ham?  Veed  Du,  hvorvidt  han  har 
tvunget  mig  dertil?  O,  Gud,  hvilken  Engel  var  jeg,  hvis 
min  Adfærd  mod  Alle  havde  været  saa  skyldfri  som  imod 
Oehlenschlåger!« 

Brevet  indeholder  forresten  interessante  Bidrag  til  Prams 
og  Baggesens  Karakteristik.  »Jeg  havde,  da  jeg  besøgte 
Dig,«  (hedder  det  deri)  »aldeles  glemt  alle  gamle  Liden- 
skabeligheder; Du  lod  til  ikke  at  have  glemt  dem,  paastod, 
at  Du  egenligen  burde  prygle  mig,  o.  s.  v.«  Der  siges: 
»Forandret,  min  gamle  Ven!  har  jeg  ikke  fundet  Dig, 
tværtimod  —  for  at  yttre  mig  med  den  fuldeste  Oprigtig- 
hed og  gjengjælde,  hvad  der  egenligen  gjor  mig  dit  Brev 
kjært:  dine  retskafne  Bebreidelser  —  altfor  uforandret  den 
Samme,  som  jeg  fandt  Dig  for  30  Aar  siden:  det  frommeste, 
velvilligste,  bedste  Hjerte,  der  nogensinde  har  slaaet  i  en 
næsten  altid  kogende,  altid  ved  mindste  Leilighed  vildt  bru- 
sende Barm  —  det  lyseste  bedste  Hoved,  næsten  uophørlig 
omskygget  af  denne  vilde  Barms  opstigende  Taager  og 
Dampe  —  med  eet  Ord:  det  bedste  Menneske  maaske  i 
Guds,  det  sletteste  i  Fandens  -Oine  —  i  Fandens  (siger  jeg), 
der  nu  engang  Intet  respekterer  uden  Fornuft  og  Forstand 
i  en  vis  Grad,  i  den  nemlig,    som  holder  ham  Stangen.«*) 


*)  Oehlenschlågers  Skildring  af  Pram  i  »Erindringer«  (I,  177  &  178) 
stemmer  fuldkommen  med  Baggesens.  Han  kalder  ham  oen 
fyrig  Normand,  fuld  af  Aand  og  Hjerte,«  og   siger:    »Jeg  har  intet 

Det  hedder  saa  videre:  »Var  jeg  nu  ogsaa  aldeles  bleven 
den  Samme,  vilde  vi  naturligvis  ved  mit  sidste  Ophold 
være  blevne  uadskillelige.  Men  jeg  har  i  det  Hele  usige- 
ligen  forandret  mig.  Herre  over  mine  Indbildninger  og 
Fantasier  er  jeg  rigtignok  ikke  bleven,  bliver  det  maaske 
aldrig;  men  Herskab  over  mine  Lidenskaber  er  det  lykkedes 
mig  at  erobre.  Hvad  mit  Hjerte  angaaer,  da  har  det  neppe 
nogensinde  været  saa  egenlig  godt,  saa  uegoistisk,  saa  let- 
elskende,  saa  almindeligen  medlidende,  saa  barnlig  fromt 
som  dit  i  hvorfor  jeg  og  sikkert  staaer  lavere  i  den  høieste 
Dommers  øine.  Men  mit  Hoved,  hvis  det  og  ikke  af  Na- 
turen er  lysere,  fordunkles  idetmindste  ikke  saameget  af 
lidenskabelige  Dunster.  Paa  en  lavere  Trappe  staaer  jeg 
altsaa  fastere  end  Du  og  imponerer  af  denne  Aarsag  Djæ- 
velen, vor  gamle  Fjende,  noget  mere.  Denne  Fasthed  er 
maaske  saameget  desto  mere  værd,  da  den  er  tilkæmpet  og 
ingenlunde  tilfældig.  Ve  mig  imidlertid,  hvis  jeg  indbildte 
mig  aldeles  at  skylde  den  mig  selv!  Ingen  Dødelig  er  mo- 
ralsk beskednere  end  jeg  i  sidste  Instans  —  jeg  troer  hid- 
indtil aldeles  intet  utvetydigt  aandeligt  Værd,  som  jeg  turde 
kalde  mit,  at  besidde.  Men  Eet  er  Dom  om  vor  Person- 
lighed i  det  Hele  og  et  Andet  Dom  om  vore  enkelte  Hand- 
linger. Vel  veed  jeg  ikke,  om  Nogen  i  Guds  Oine  er  sva- 
gere og  slettere  end  jeg;  men  det  veed  jeg,  at  alle  mine 
Tanker  og  Idrætter  ikke  ere  svage  og  slette,    og  at  ingen 


Menneske  kjendt,  der  forbandt  en  saa  høi  Grad  af  Godmodighed 
og  Velvillie  med  en  saa  opbrusende  Hidsighed.  Men  han  mente 
intet  Ondt  dermed;  og  hvo  der  kjendte  ham,  betragtede  hans  Lar- 
men som  en  Mølles  Klappren,  medens  det  nærende  Korn  males 
deri.  Rigtignok  kunde  den,  der  stod  de  susende  Vinger  for  nær, 
stundom  gjøre  Regning  paa  et  dygtig  aandeligt  Ørefigen.  Ingen 
Ven  havde  han,  som  han  ikke  havde  vist  Døren  eller  truet  med 
Prygl;  og  han  havde  dog  mange  Venner  og  var  hjertelig  elsket  af 
Enhver,  som  kjendte  ham.^ 

anden  Samvittighed  end  min  egen  kan  afgj^rc,  hvilken  af 
mine  udvortes  Handlinger  er  skyldig  eller  uskyldig.  Nu 
træffer  det  sig  desværre,  min  gamle  Ven!  at  Du  med  en 
altfor  mild  Dom  over  mit  Væsen  i  det  Hele,  med  en  altfor 
glimrende  Forestilling  om  min  aandelige  Natur,  med  et 
altfor  fordelagtigt  Begreb  om  mine  Anlæg  til  det  Gode  og 
det  Skjønne  fælder  en  altfor  uretfærdig  Dom  over  mine 
enkelte  Handlinger.  Min  Adfærd  imod  Rahbek  og  over- 
hovedet min  hele  Gjengangerfærd  er  ikke  blot  Noget  af  det 
Uskyldigste  i  mit  Liv,  men  ofte  tilhvisker  mig  endog  min 
Samvittighed:  det  Eneste,  hvorfor  min  Skaber  og  Dommer 
engang  vil  tilgive  mig  de  Synder,  hvormed  jeg  erhvervede 
mig  Elskere  og  Beundrere.  Sandeligen!  tilhørte  alle  Bitter- 
heder i  Gj  engangeren  og  mine  sidste  Rim  breve  aldeles  mig 
selv,  var  jeg  ikke  bleven  hjulpen  i  denne  Af  kasten  af  For- 
fængelighedens Aag,  havde  ikke  idetmindste  eet  Hjerte  den- 
gang erkjendt  Selvfornegtelsen  i  mine  voldsomme  Udbrud 
mod  alle  mine  Smigrere*),  kunde  Satan  endnu  friste  mig 
til  at  være  stolt  af  den  Triumf  over  mig  selv,  der  lykkedes 
mig  ved  mit  næstsidste  Ophold  i  mit  Fædreland.  Skulde 
Du  troe  det,  Pram?  mit  Hjerte  hænger  endnu  ved  Rahbek 
og  selv  ved  Sander  i  visse  vemodige  -Oieblikke.  —  —  — 
Din  Dom  om  mig  som  Skribent  er  mig  intet  mindre  end 
ligegyldig;  din  Dom  om  mig  som  Digter  derimod  i  besyn- 
derlig Forstand  smigrer  mig  ikke,  saalidt  som  Wielands 
nogensinde  smigrede  eller  Voltaires  nogensinde  vilde  have 
smigret  mig.  Da  Du,  med  Voltaire  og  Wieland,  har  om 
Poesi  et  aldeles  andet  Begreb  end  jeg,  det  franske  nemlig, 
rødmer  jeg  endog  en  Smule  ved  en  Roes,  jeg  maa  dele  med 


*)  UpaatvivleJig  Hentydning  til  Oehlenschlågers  Søster,  hos  hvem 
Baggesen  1SU6  og  1807  —  for  at  bruge  hendes  Broders  Ord  i 
•  Erindringer«  —  »fandt  sig  i,  ofte  ganske  barnligt,  at  gaae  i 
Skole«  (se  dette  Værks  anden  Afdeling,  Side  265). 

den  hele  Lafontaineske,  Ifflandske  og  Kotzebueske  —  Ralibek- 
Sanderske  Familie.  Men  hvad  der  er  mig  vigtigt,  ædle 
Pram!  er  din  Dom  om  mig  som  Menneske.  Alt  det  Andet 
desuden  er,  i  Sammenligning  med  dette  væsenlige  Værd 
eller  Uværd,  Legetøi,  som  det  blot  kan  skikke  sig  for 
Børn  at  slaaes  om  og  kives  over.  Hvad  nu  Mennesket 
Baggesen  angaaer,  da  troer  jeg  ikke  saameget,  at  Du  mis- 
kjender  mig,  som  at  Du  ikke  kjender  mig.  Jeg  har  flere 
og  større  Feil  og  Mangler,  end  Du  tiltroer  mig,  men  ikke 
dem,  idetmindste  ikke  alle  dem.  Du  tiltroer  mig  —  værre 
maaske,  men  andre.  Saaledes  er  for  Exempel  Cour  til  de 
Store,  de  Rige  og  Fornemmere,  hvorpaa  Du  bestandig 
slaaer*),  intet  mindre  end  min  Skjødesynd,  hvorfor  jeg  og 
hverken  er  bleven  Ridder  eller  noget  Andet  i  denne  Verden, 
hvilket  neppe  vilde  være  Tilfældet  for  en  Mand  nær  de  50, 
der  allerede  for  27  Aar  siden  var  Potte  og  Pande  hos  en 
Grevinde,  Lektor  hos  eji  Kronprindsesse  og  Du  og  Du  med 
en  Hertug**),  hvis  han  havde  dyrket  og  elsket  det  Fornemme. 
Nei,  min  Pram!  jeg  har  paa  min  Samvittighed,  i  mit  hele 
Liv  at  have  været  altfor  studs,  altfor  bitter  mod  de  Store, 
altfor  fornærmende  mod  de  Fornemme  og  ofte  uretfærdig 
mod  de  Rige.  Hvor  de  Store  ikke  søge  mig,  soger  jeg 
aldrig  dem;  uagtet  jeg  ikke  negter,  at  jeg  har  fra  Barnsben 
havt  den  Svaghed  at  elske  en  vis  Finhed  og  Pænhed  hos 
Fruentimmer  og  derfor  ofte  af  Amor  er  bleven  lokket  og 
fastholdt  i  de  Kredse,  hvor  jeg  fandt  de  mindste  Fadder, 
de  hvideste  Hænder  og  de  netteste  Fagter.  Hvorledes  vilde 
og  den   Forfængehghed ,    Du    beskylder    mig    for,    lade    sig 


*)  Alt    i    Baggesens    Studcnteraar     havde    Pram     poleDiiseret     mod 
Vennens  aristokratiske  Omgang  (se  dette  Værks   første  Afdeling, 
Side  47). 
**)  Hentydning  til  Grevinde  Schimmelmann,  Frederik  den  sjettes  Søster 
Lovisa  Augusta  og  hendes  Gemal  Hertugen  af  Augustenborg. 
III.  15 

rime  med  min  Unddragelse  fra  netop  alle  fornemme  og 
rige  Kredse  i  de  halvandet  Aar,  jeg  kukkelurede  i  Kjoben- 
havn  som  Gjenganger?  Nei,  kjæreste  Pram!  Lyst  til 
pæn  og  fin  Fruentimmeromgang  i  al  Høviskhed,  men  i 
lette,  spillende,  næsten  aandeligt  elektriske  Berarelser,  ægte 
gammelt  ridderligt  Galanteri  har  fra  min  Barndom  været 
min  Skjødesynd  —  og  fandt  jeg  denne  Tilboielighed  tilfreds- 
stillet i  en  Hytte,  brød  jeg  mig  intet  om  Paladserne. 
Glem  ikke,  at  jeg  i  næsten  syv  Aar  fandt  Alt,  hvad  min 
Forfængelighed  ønskede,  inden  dine  fire  Yægge\<^  Om  sit 
sidste  Ophold  i  Kjøbenhavn  siger  Digteren,  at  det  hørte  til 
»en  ny  Periode  i  hans  Liv«,  og  erklærer  derpaa:  »Min 
Levemaade  der  og  min  Omgang  bestemtes  af  ren  økonomisk 
Politik.  Vel  negter  jeg  ikke,  at  de  Moltkeske,  Møstingske 
og  Fru  Brunske  Kredse  vare  mig  inderligen  behagelige; 
men  hvad  der  drev  mig  i  dem,  var  Omsorg  for  min  Tarv 
med  Hensyn  paa  min  tilkommende  Skjebne.  For  første 
Gang  i  mit  Liv  lagde  jeg  an  paa  et  Slags  Klogskab  og  gik 
til  Værks  endog  i  mine  tilsyneladende  Forlystelser  med 
Overlæg.  Jeg  gjorde  med  alt  det  Ingen  min  Cour  undtagen 
Kongen  —  og  den,  imellem  os  sagt,  slet  nok.  løvrigt 
søgte  jeg  blot  ikke  at  støde.  Men  lidt  efter  lidt  blev,  hvad 
jeg  kunstigen  havde  anlagt  af  ren  Egennytte,  det  er  at 
sige:  af  rent  Hensyn  paa  min  Kones  Livsforskjønnelse 
engang  i  Kjøbenhavn,  mig  til  Natur  —  og  jeg  forelskede 
mig  i  Kjøbenhavn  og  kjøbenhavnsk  Omgang.« 

Efter  at  have  lykønsket  Kongen  paa  dennes  Fødselsdag 
den  28nde  Januar  1812  —  ved  hvilken  Leilighed  Digteren, 
der  nogle  Dage  iforveien  havde  faaet  et  personligt  Tillæg  til 
sin  Professorgage  af  200  Rd.,  udnævntes  til  Justitsraad  — 
forlod  han  Kjøbenhavn  igjen  og  ankom  i  Begyndelsen  af 
Februar  atter  til  Kiel. 

23. 

Alt  paa  Tilbageveien  var  Baggesen  igjen  bleven  syg. 
I  Rim  brevet  til  Oehlenschlåger  i  »Nye  blandede  Digte«  1807 
havde  han  karakteriseret  Aladdin  som  »for  frisk«  og  sig 
selv  som  »for  syg«*)  —  det  Sidste  var  desværre  kun  for 
sandt.  Og  ved  Hjemkomsten  forefandt  den  Haardtplagede 
Hustruen  —  der  falte  sig  som  i  en  ørken  i  den  lille  frem- 
mede Universitets-  og  Handelsstad  —  og  Sønnen  senge- 
liggende. Det  var  ikke  lykkelige  Auspicier  for  Professoratet 
i  Kiel.  I  Begyndelsen  af  Brevet  til  Pram,  som  er  skrevet 
en  halvanden  Maaneds  Tid  efter  Hjemkomsten,  siger  Baggesen: 
»Din  hjertelige  Tilskrift  har  inderligen  rart  mig.  Var  jeg 
ikke  een  Gang  for  alle,  her  i  Kiel  idetmindste,  åøå  for  alle 
behagelige  Indtryk,  vilde  det  maaske  endog  have  glædet 
mig  at  se  mig  leve  endnu  som  et  i  Grunden  godt  og  agte- 
ligt  Væsen  i  et  andet  Hjerte  paa  hin  Side  Beltet  end  i 
Fru  Bruns  og  min  Søns  —  de  eneste  To,  om  hvilke  jeg 
troer  at  vide  med  Vished,  at  de  ere  mine  Venner  i  den 
Betydning,  hvori  jeg  tager  dette  maaske,  naar  Alt  kommer 
til  Alt,  imellem  dannede  Mennesker  aldeles  betydningsløse 
Ord.  Men  Glæde  er  desværre  bleven  mig  ligesaa  fremmed 
og  ubegribehg  som  Sorg.  Til  begge  hører  en  Illusion  over 
Verden,  det  menneskelige  Liv  herneden  og  sig  selv,  som 
min  Grublen,  min  Erfaring  og  min  Griben  i  min  egen 
Barm  har  tilintetgjort.«  Og  i  Slutningen  af  Brevet  hedder 
det:  »Jeg  lever  blot  af  Gjæld  og  døer  formodenligen  og 
deraf.  Min  største  Synd  er  i  økonomisk  Henseende  altid 
at  have  levet  som  en  Nar.«  En  Efterskrift  lyder:  »En 
Sygdom  har  afbrudt,  forkvaklet  og  opholdt  dette  Brev  — 
det  første  og  eneste,  jeg  har  skrevet,  siden  jeg  forlod  Kjø- 
benhavn.    Jeg  har  været  uophørligen  syg  siden    min  Til- 

*)  Se  dette  Værks  anden  Afdeling,  Side  293. 

bagekomst  til  Kiel,  halv  blind  og  ude  af  Stand  til  at  tænke 
eller  føle,  end  sige  til  at  skrive.  Min  Tilstand  har  været 
yderst  beklagelig.  Det  gaaer  nu  paany  lidt  bedre.  Men 
skrive  har  jeg  næsten  glemt.«  Et  aandfuldt  Rimbrev  fra 
samme  Tid  til  den  omtrent  jævnaldrende  Forfatter  af  Lyst- 
spillet »Gulddaasen«,  Agronomen  Professor  Olufsen  —  om 
hvem  han  i  Brevet  til  Pram  siger:  »Olufsen  og  hans  Kone 
ere  blevne  mig  inderligen  kjære«  —  viser  endnu  bedre 
Baggesens  utilfredsstillende  Situation  i  Kiel,  alt  ved  Titelen: 
»Den  danske  Naso  i  det  tydske  Tomi«. 

»Sex  Uger  —  naar  jeg  ser  tilbage 

paa  hvad  jeg  i  den  Tid  har  gjort, 

sex  grønlandsk-korte  Vinterdage; 

og  naar  jeg  mig  erindrer  Smaat  og  Slort 

af  Kieler-Tidsfordriv,  sex  lange  —  Evigheder, 

saa  lange,  at  i  gabende  Kopi 

af  samme,  Carstens'  strenge  Theori 

om  Eufoni*) 

et  Gab  imellem  E-erne  tilsteder,« 

sex  Uger  ser  Digteren  »antegnede  med  store  Blyants- 
Nuller«  i  sin  danske  Skrive-Kalender. 

»Een  Dag  i  Kjøbenhavn  var  mere  værd, 
een  Time  blot   end  alle  disses  Færd. 
Den  ene  gik  saa  længe  paa  den  anden 
i  Sorg  og  Sygdom  og  Forlred, 
at  jeg  omsider,  rent  af  Kede  ked, 
gik  ikke  mer,  som  fordum,  fra  Forstanden 
(Gud  give,  jeg  end  kunde  det,  min  Ven! 
Hvor  lykkelig  er  den,  som  gaaer  fra  den!), 
jeg  gik  ei  selv^  som  ellers  før,  igjen; 


*)  Evalds  Beskytter  A.  G.  Carstens  skrev  i   sin   Tid   en  Afhandling 
om  Vokalers  Sammenstød  i  danske  Vers. 

nei,  men  jeg  gik,  som  gaaer  i  Graven  hver  en  Anden, 

i  Skuddermudder  og  lilsidst  i  Slaa; 

ei  blot  min  Tankes  og  mit  Hjertes  Klokke, 

men  Sprogels  selv  holdt  op  al  slaae; 

jeg  lytted  til  mig  selv,  om  hist  og  her  jeg  ikke 

dog  skulde  mærke  Noget  pikke, 

hvis  ei   som  Liv,   saa  dog  som  Tegn   derpaa  — 

omsonst!  jeg  hørte  knap  paa  Hosesokke 

et  lille  Gjenfærd  af  et  Ønske  gaae.« 

Det  hedder  senere  i  Kimbrevet: 

»Du  ser  og  føler,  hvor  jeg  piner  mig, 
sørgmodig-latlermild  og  vranlen-overgiven, 
for,   i  vidlsøgle  Rim,    at  more  Dig 
med  tvungen  Lethed,  med  en  lystig  Hiven 
og  med  en  kort  og  vever  Flugt  paany 
ved  Hjælp  af  lange  Vinger,   støbt  af  Bly. 

Saa  hist  Metamorfosernes  Forfalter, 

hvis  Synd  i  Rom  for  megen  Lethed  var, 

man  saae  (ham  selv  til  Graad  og  Romerne  til  Latter) 

elegisk  lungt  at  gjøre  sig  til  Nar 

og  tvinge  sig  til  muntre  Klagebreve, 

der  flæbe  mer  end  le  og  skrante  mer  end  leve.*) 

Hvi  blev  jeg  ei  Sprogmester  i  det  Danske 

hver  anden  Steds  end  netop  her, 

hvor  jeg  fra  Jensehjemmet  længer  er 

end   fra  Thrudvanger  Thor  i  Jættens   Handske! 

Hvad  gav  jeg  ikke  for  at  kunne  flye 

til  Æbeltoft,  til  Grenaa**),  selv  til  Thy 


*)  P.  Ovidius  Naso    skrev   under    sin   Landsforvisning    til   Tomis    en 
Samling  Elegier,  »Tristia«. 
**)  Olufsen    var  født  i  Viborg,    hans  Fader   var  Raadmand   der   samt 
Eier  af  en  Gaard  ved  Grenaa  og  Fyrforvalter. 

fra  denne  kaudervelske  Kræmmer-Kule, 

hvor  der  er  Intet  af  det  gamle  Thule 

og  Intet  af  del  nye  Kjøbenhavn 

undtagen  mit  utrøstelige  Savn ! 

Hvor  lykkelig  var  Naso  mellem  Geter 

mod  mig  blandt  disse  stive  Mod-Poeter, 

Bank-Troubadourer  og  Omslags-Profeter, 

hvis  Aand  er  evig  Damp  af  Røgtobak, 

hvis  Liv  er  Spil,  hvis  Lyst  er  Pengesnak, 

hvis  Dyd  er  til  det  Skjønne  hollandsk  Lede, 

og  hvis  Lyksalighed  er  holstensk  Kede! 

O,  gjerne  bylted  jeg  med  hans  mit  Savn; 

thi  hvad  var  Tomis  Bugt    i  Gru  mod  Kieler-Fjorden, 

og  —  naar  man  nemlig  dog  er  født  i  Norden 

og  vant  til  skandinavisk  Ynde  vorden   — 

hvad  var  i   Skjønhed  Rom  mod  Kjøbenhavn! 

»Men  er  det  da  saa  slemt  i  Kiel?«   udbryder 
din  Studsen.      « Gives  der  da  lutter  Lyder? 
Er  denne  Lillehimmel  af  en  By 
bag  høie  Diisternbrookerklinlen, 
hvoraf  Du  gjorde  selv  i  Labyrinten, 
ifald  jeg  husker  ret,  saa  meget  Ry, 
da  bleven  virkelig  til  Punkt  og  Prikke 
saa  skrækkeligt  el  Hul,  at  den  i  Alt, 
hvad  Du  om  Kuld  og  Kede  har  fortalt, 
endog  vort  kjære  Kjøbenhavn  kan  stikke? 
Har  man  i  Kiel  da  flere  brodne  Kar 
(jeg  mener  forholdsvis),  end  her  vi  har?« 

Nei,  langtfra,  kjære  Ven!   aldeles  ikke; 

jeg  turde  næslen  sige:    tvertimod! 

I  Riel  er  Alting  godt,  og  Hver  for  sig  er  god. 

Hvis  jeg  en  lille  By,  som  Ideal  af  Byer, 

mig  i  en  Omkreds  af  tre,  fire  tusind  Mil 

vil  foreslille  værd  at  løftes  op  til  Skyer 

af  en  fornuftig  Mand  (Triester  eller  Thyer), 

jeg  tænker  mig  en   By  som  Kiel 

med  et  Dorfgarten,  Eden  opad  Dage, 

og  med  en  Søndermark  mod  Norden  uden  Mage, 

med  et  Erindringsslot  og  et  Akademi 

—  som,  med  Respekt,  jeg  selv  er  Doktor  i*)   — 

hvor  Aand  og  Hjerte  sig  forædler  og  beriger 

i  Omgang  med  en  Nestor  af  en  Kriger**), 

med  Newtoniden  Pfaff***)  og  med  en  Sokrates 

som  Reinhold,  der  i  Visdom  Ingen  viger, 

og  endelig  (for  rent  at  læsse  af  mit  Læs 

af  skyldig  Roes  til  dette  Trylle-Næs) 

hvor  der  er,  troer  jeg,  færre  fede  Gæs 

end  smukke  Koner,  Frøkener  og  Piger. 

Kiel  er  i  Grunden  en  elskværdig  Stad 

og  i  sig  selv  saa  god  som  nogen  anden, 

hvor  jeg  til  evig  Tid  og  gjerne  leve  gad, 

hvis  hun  var  ogsaa  han  og  Konen  og  var  Manden, 

hvis  Alting  var  deri  forresten,  som  det  er, 

i  Et  og  Alt,  til  Punkt  og  Prikke  — 

og  bare  jeg  kun  var  der  ikke.« 

I  Anledning  af  sin  Kielske  Død  siger  Digteren: 

»Ret  levende  jeg  har  desuden   aldrig  været, 

naar  riglig  jeg  mig  lænker  om. 

Mit  Liv  var  allerede  halv  fortæret, 

da  jeg  den  første  Gang  til  Verden  kom. 


*)  I  Sommeren  1811  var  Baggesen  bleven  kreeret  til  Doctor  philoso- 
phiae af  Kieler  Universitetet. 
**)  General  Ewald,  Bedstefader  til  Romanforfatteren. 
**")  Fysikeren,  Professor  Pfaff  (der  næsten  var  den  Eneste,  med  hvem 
den    fransktalende    Fanny    Baggesen    kunde    føre    en    Samtale    i 
Kiel). 

Del  næslcn   alt  var  ude  med  mig  Stakkel, 

da  jeg  begyndte;  jeg  blev  dubl  til  Nød, 

fik  siden  meget  Vand  og  lidet  Brød 

og  endelig,   som  ved  el  Slags   Mirakel, 

et  Navn,   hvorved  jeg  tidt  bli'er  bleg  og  rød, 

fordi  jeg  gode  Venner  ser  forlegne 

med  det  og  mig  paa  Poesiens  Vegne. 

Jeg  meget  Lidt  af  Livels  Goder  nød, 

endskjøndl  min  Nøisomhed  var  disse  værdig. 

Formodenlig  —  da  Skjebnen  er  retfærdig  — 

jeg  levet  har  for  høit,  før  jeg  blev  fød. 

Hvis  det  er  Faldet,   takker  jeg  vor  Herre, 

at  jeg  har  ganske  glemt  mit  Forlivs  Herlighed : 

slemt  gaaer  det;    men  det  gik  dog  endnu  værre, 

hvis  jeg  erindred  mine  Himmelfjed. 

Skjøndt  Klopstocks  arme  Djævel  opad  Dage 

jeg  ligner  i  Melankoli, 

han  mere  dog  end  jeg  var  at  beklage, 

thi  Mindet  af  hans  Englemaskepi 

forsvinte  ham  i  det  Uendelige 

hans  Gergesenersvineri*). 

Det  kan  jeg  arme  Djævel  ikke  sige. 

Vel  slog  jeg  nyssens  paa  et  Sted 

og  paa  en  Tid,  da  jeg  var,  saa  at  sige, 

lyksalig  mellem  andre  mine  Lige; 

men,  Gud  ske  Tak!  der  var  dog  Maade  med. 

Vel  kom  jeg  her  og  der  i  Maskepi  med  Engle, 

saa  godt  som  hin  og  andre  Helvedbengle; 

men  altid  maalte  jeg  paa  Nippet  bort, 

og  Maskepiet  varede  kun  kort  — 


*)  Hentydning  til  Fortællingen  i  det  nye  Testamente  om  Dæmonernes 
Indfaren  i  Svinene  hos  Gergesenerne  (Matthæus,  8,  jfr.  Markus, 
5,  og    Lukas,  8). 

saa  kort,  al,  hvis  fra  Tid  lii  Tid  en  Strimmel 

af  Salighed  fortryllede   mit  Syn, 

jeg  den  el  mer  erindrer  som  en  Himmel, 

men  som  et  Lyn. 

Den  Forskjel  er  paa  mig  og  nysbemeldte  Fanden, 

hvis  ellers  der  er  ingen   anden.« 

Dot  hedder  derpaa  træffende: 

»Men  apropos  om  Fanden  og  om  mig! 

Det  Træk,   hvori  jeg  mest  er  arme  Djævlen  lig 

(el  Træk,  som  faaer  mig  selv  i  Graven  til  at  skjælve), 

mig  synes  det,  som  her  jeg  viser  Dig: 

jeg  snakker  nemlig  altfor  meget  om  mig  selve. 

Det  mener  noget  nær  og  siger  vel  iblandt 

Enhver,  der  skuer  ei  blot  egne  Dyder, 

men  Andres  Lyder 

lidt  grant. 

Og  det  er  udentvivl  og  sandt. 

Jeg  har  i  hvad  jeg  tænker,  taler,  skriver 

og  selv  i  hvad  man  hidtil  trykt  har  set 

af  min  poetiske  Meddelings-Iver, 

for  megen  Subjektivitet. 

Del  Musiske,  det  Føbos-Apollonlige, 

det  Ideale,  som  i  hvert  et  Himmeltræk 

bør  ligne  Rummels   Bjerg  og  Tidens   Bæk, 

hos  mig  ser  ud  som  bare  Pen  og  Blæk 

paa  Skrivebordet  af  det  blot  Personlige. 

Isledenfor  at  tabe  mig  i  Alt 

ved  at  omslaae  mig  Kappen  af  det   Hele 

jeg  trækker  det  til  mig,  som  dog  er  kun  en  Pjalt, 

en  Traad,  et  Fnug  blandt  Verdens  andre  Dele. 

Isledenfor  at  groe  paa  Kæmpelivets  Rod, 

udbredende  min  Top  blandt  Underlivels  Ege,*) 


*)  Aabenbart    Hentydning    til    »Optrin    af    Kæmpelivets    Undergang    i 

jeg  dandser  paa  min  egen  lille  Fod 

i  overgivne  Børnelege, 

hvorved  naturligvis  min  Snak  og  Sang, 

naar  jeg  vil  gode  Venner  golle, 

bli'er  mindre  lig  AUivels  Orgelklang*) 

end  Snurrelyden  af  en  Rumlepotte. 

Jeg  er  (især  i   Brev-Rim),  det  er  vist, 

vel  meget  Jens,  om  ei  just  Egoist 

(thi  jeg  og  Jens  er  dog,  som  Speil  og  Ramme, 

vel  sammenhængende,  men  ei  del  Samme). 

Som  sagt,  jeg  ligner  Satanas  heri 

og  er  for  Selvhed  ikke  ganske  fri, 

desværre ! 

Dog  da  min  subjektive  Snaksomhed 

ei  nogen  anden  Djævel  gjør  Fortred, 

men  kun  mig  selv  ret  lyslig  river  ned  — 

jeg  aldrig  gjør  mig  tyk,  del  veed  vor  Herre! 

saa  haaber  jeg,  at  baade  han  og  Du 

tilgiver  mig  et  Apropos  endnu. 

Det  lyder  nemlig  saa:   Min  Aands  luslidte  Frak 

(jeg  mener  den  nærværende,  trekløvrige : 

min  Krop,  min  Sjæl  og  all  det  Øvrige) 

er  her  i  Kiel  ei  værd  en  Pris  Tobak. 

Hvis  jeg  min  Skjebne  kunde  paa  Gebærden 

aldeles  troe**),  naar  den  mig  sagde:    »Ven, 


Nord«  af  den   nye  Stjerne  paa  vort  literære  Firmament,  N.  F.  S. 
Grundtvig,  hvilket  mærkelige  Værk  netop  var  bleven  afsluttet  det 
foregaaende  Aar. 
*)  Oehlenschlåger  havde  i  Fortalen  til  »Nordiske  Digte,    1807,«  sagt, 
at   hans  Musa    i  «Baldur  hin   gode«    »slaaer  Tilværelsens  Grund- 
Akkorder«  (se  dette  ,Værks  anden  Afdeling,  Side  185). 
**)  Hentydning   til  Vessels   »Kjærlighed   uden   Strømper«,   hvor  Mads 
siger  (i  tredie  Optogs  første  Optrin): 

» —  —  —  —  —  —  Det  lære  skal  Enhver, 

at  han  maa  aldrig  troe  sin  Skjebne  paa  Gebærden«. 

giv  mig  den  hele  Herlighed  igjen!« 

jeg  svarte  med  et  Smil:    »Høibaarnesle,  der  er  den!« 

Jeg  agter  den  saa  lidt  som  hele  Verden  — 

man  veed,  hvor  lidt  jeg  agter  den!« 

Om  dette  Rimbrev  fra  den  »for-kielede  Knud  Sjællandsfar« 
siger  Digteren: 

n  —  Jeg  vil  her  i  disse  Vers, 

hvormed  mit  Lune  bryder  overtværs, 

for  el  Par  Øieblik  min  Kummer  lidt  at  dysse, 

satirisk  hverken  bide  eller  kysse, 

langt  mindre  (som  en  gammel  Formand  i 

den  brevelige   Poesi) 

palhelisk  klage  mig  og  flæbe. 

Naar  man  i  Sammenskrift  et  celera, 

som  jeg,  igjen  begynde  raaa  forfra, 

er  Elegien  ei,  hvad  man  bør  efterstræbe  — 

jeg  mer  end  nok  desuden  klaget  har 

til  Tid  og  Sted,  da  jeg  lyksalig  var.« 

Og  han  taler  om 

»  —   —  —    —   delle  Rimforsøg, 

alvorligen  al  pine  mig  til  Spøg, 

som  man  saa  lidt  i  gamle  Dage 

mig  saae  ret  løierlig  til  Sorg  mig  plage«. 

Der  er  bleven  dvælet  saa  længe  ved  dette  Rim  brev  (der 
findes  i  »Poetiske  Epistler,  18 J4«),  ikke  blot  fordi  det  levende 
skildrer  Baggesens  Situation  i  Kiel,  men  tillige  fordi  det  klart 
viser,  at  Digteren,  tiltrods  for  al  sin  Færden  i  Udlandet  Aar 
ud  og  Aar  ind ,  ikke ,  hverken  hvad  Aand  eller  Sprog  angaaer, 
havde  tilsat  sin  Nationalitet.  »Den  gode,  gamle  danske  Latter« 
lød  stadig,  selv  igjennem  Taarer  —  og  netop  i  dette  Vexelspil 
med  en  egen,  tiltrækkende  Klang  —  fra  »den  gamle  Baggesen«, 
hvor  »fortydskt,  forfranskt,  forstemt«  han  saa  end  var. 

)>  —  —  • —    —  Al  faae  mil  Kielske  Mudder 

bragt  paa  Papiret  i   en  skriftlig  Sludder 

saa  Jydsk,  om  ikke  sjællandsk,  som  Du  ser  — 

»at  bringe  det  til  Stil,  som  kunde  vorde  laalet 
i  Modersmaalel «    — 

det  var  øiemedet  med  Eimbrevet  til  Forfatteren  af  »Guld- 
daasen«;  og  det  lykkedes  i  Sandhed  den  mærkelige  Sprog- 
kunstner, som  med  berettiget  Selvfølelse  kalder  sig  »Formand 
i  brevelig  Poesi«.  Baggesen  var  visselig  paa  sin  Maade  og  paa 
sit  Gebet  ligesaa  dansk  som  Oehlenschlåger,  der  ingenlunde 
altid,  især  i  flere  af  sine  Værker  efter  Hjemkomsten,  holdt 
tilstrækkelig  Hævd  over  Modersmaalet. 

Paa  samme  Tid  skrev  Baggesen  til  Sønnen  August, 
der  havde  meddelt  ham,  at  Oehlenschlågers  Syngespil 
»FaruK:«  ikke  havde  gjort  synderlig  Lykke:  »At  »Faruk«, 
trods  Musikens  Skjønhed,  maatte  paa  en  eller  anden  Maade 
faae  Løn  som  forskyldt,  tvivlede  jeg  ikke  paa.  Var  jeg 
Oehlenschlågers  Fjende,  maatte  jeg  ønske  hans  »Faruk«  al 
mulig  og  umulig  Lykke.  Var  jeg,  som  jeg  engang  var, 
hans  Ven,  vilde  jeg  ønske,  at  den  maatte  times  al  Ulykke 
—  for  at  bringe  ham  derved  paa  bedre  Vei.  Men  han  har 
destoværre  bragt    mig   i    en   Stemning,    hvori  jeg    hverken 

I'  ønsker  det  Ene  eller  det  Andet.     Forandrer  han  sig  imid- 

lertid til  det  Bedre,  overvinder  han  engang  sin  Stoltheds 
Djævel  og  faaer  for  hans  6^ine  noget  Andet  Værd  end  hans 
Eget,  skal  mit  broderlige  Venskab  igjen  staae  til  hans 
Tjeneste.  Min  Beundring  kan  Intet  røve  ham,  og  jeg  læser 
bestandig  med  Fortryllelse,  hvad  han  har  skrevet  godt. 
Jeg    ønsker    intet    heller    end    Fred    og    Venskab,    jeg    er 

;l;  uendelig  langt  fra  at  være  uforsonlig.     Man  kan  fornærme 

mig  7  Gange   og  70  Gange   7,   og  hvis  man  den  477nde 


l'!' 

Gang  yttrer  Lyst  til  at  holde  op  dermed,  er  jeg  saa  god 
igjen,  som  om  man  aldrig  havde  saaret  mig.«  Man  ser, 
at  Baggesen,  ligesom  Grundtvig,  har  skarpt  Blik  for  Oehlen- 
schlågers  Dalen.  »Med  Faruk«  —  siger  Oehlenschlager  i 
sine  '»Erindringer«  —  »begyndte  Dadelens  Skyer  Hdt  efter 
lidt  at  trække  op  imod  mig«. 

24. 

I  Sommeren  1812  holdt  Baggesen  Forelæsninger  i 
Kiel,  der  handlede  om  Sprog  overhovedet  og  de  nordiske 
isærdeleshed. 

Den  første  Forelæsning  begyndte  med  en  Forherligelse 
af  det  Sproglige ,  i  hvilket  Baggesen  var  en  saa  stor  Mester.  Det 
græske  Sprog  prises  derpaa  fremfor  andre;  og  det  tydske 
fremhæves  saa  som  »det  eneste,  der  i  de  væsenligste  Be- 
tingelser for  Udtrykket  af  det  heiere  Menneskelige  kan 
maale  sig  med  det  hidtil  i  det  Hele  taget  uopnaaede  græske«. 
Om  det  danske  siges  der,  at,  »om  end  det  tydske  Sprogs 
langt  rigere,  især  filosofiske.  Uddannelse  er  ligesaa  ubestride- 
lig som  det  større  Antal  af  dets  Dyrkere  og  Participanter, 
saa  tilkommer  der  dog  det  danske  med  Hensyn  til  Alder, 
oprindelig  Dannelse  og  alle  væsenlige  Anlæg  idetmindste 
fuldkommen  jævnbyrdig  Kang  med  det  tydske«.  Det  Danske 
giver  han  en  saadan  Udstrækning,  at  han  hiddrager  ikke  blot 
det  egenlig  Danske,  det  Norske,  det  Svenske  og  det  Islandske, 
men  ogsaa  det  Plattydske,  »i  hvis  Besiddelse  den  fælles  Moders 
nordligere  Datter  har  ligesaa  megen  Lod  som  den  sydligere«. 
I  den  Anledning  hedder  det:  »Naar  Toppen  af  det  hyper- 
boræiske  Træ  af  mig  kaldes  dansk,  sker  dette  ikke  af  ussel 
Nationalforfængelighed,  som  jeg  finder  latterlig  og  foragte- 
lig, men  af  ren  Sandhedskjærlighed,  dels  fordi  den  fælles 
skandinaviske  Sprogkraft  i  den  danske  skjønne  Literatur 
(selv    efter    Svenskernes    Tilstaaelse)    idetmidste    hidtil    har 

baaret  mangfoldigere  og  mere  fuldendte  Blomster,  dels  fordi 
Hovedrødderne  af  den  fælles  Stamme  og  Asernes  gamle, 
hellige  Urskrift  er  forhaandcn  paa  dansk  Gebet,  dels  fordi 
det  danske  Navn  afgjort  er  ældre  end  det  svenske,  og  dels 
endelig  og  fornemmelig  fordi  den  Fremmede,  der  lærer 
Dansk  grundigt,  derved  er  saa  godt  som  færdig  med  Svensk 
—  ikke  omvendt,  idetmindste  langtfra  i  lige  Grad,  da  det 
danske  Sprog  er  meget  rigere.«  Baggesen  vil  søge  afc  give 
»en  klar  Ide  om  den  skandinaviske  Aand,  om  nordisk 
Literatur,  Mythologi,  Grammatik  og  Sproghistorie«.  Dette 
maa,  efter  hans  Mening,  ogsaa  kunne  udbrede  et  nyt  Lys 
over  den  tydske  Literatur  og  det  tydske  Sprog,  hvad  der 
tildels  hidrører  fra  en  Omstændighed,  som  i  mangen  anden 
Henseende  er  til  Skade  for  »os  nordligere  Germaner«,  vor 
»større  Verdensensomhed  og  SolQernhed«,  der  har  bevirket, 
at  »Skandinaverne  ere  de  eneste  af  alle  Europas  Folk,  som 
i  mer  end  totusind  Aar  ere  blevne  i  deres  oprindelige  Hjem, 
ikke  erobrede  af  andre  Magter,  ikke  blandede  med  andre 
Folkeslag,  uforstyrrede  af  Fremmede  i  større  Masser—  som 
altsaa  længst  have  bevaret  deres  oprindelige  Sæder,  gamle 
Sprog  og  eiendommelige  Karakter« ;  det  skandinaviske  Sprog 
er  ogsaa  »det  eneste  blandt  alle  siden  det  græske  blom- 
strende Sprog,  som  kan  opvise  et  sammenhængende  Mythe- 
System,  en  symbolsk  Naturfilosofi,  en  Aartusindegammel 
Sagnrække  og  egne  Skrifttegn«.  Han  paastaaer,  at  »det 
specielt  Fortræffelige,  Frugtbare  og  Herfige  i  det  tydske 
Sprog  skyldes  det  Nordiske  deri«,  og  ender  Forelæsningen 
med  den  Erklæring,  at  »den  Tydske,  der  lærer  Dansk, 
ligesom  den  Danske,  der  lærer  Tydsk,  derved  grundigere 
udforsker  sit  Sprog«.  Denne  Slutningsbemærkning  stemmer 
overens  med  Oehlenschlågers  Tankegang  i  Svaret  paa  Abra- 
hamsons  Recension  over  »Nordiske  Digte«,  hvor  det  hed  om 
det  danske   og  det  tydske  Sprog,   at  de  ere  Søstre  af  een 

Moder  og  have  uddannet  sig  efter  een  Analogi,  at  det  ene 
stotter  sig  til  det  andet  og  først  fuldelig  forstaaes  i  sit 
Forhold  til  det  andet. 

Der  er  her  ikke  Anledning  til  at  dvæle  længere  ved 
disse  Forelæsninger,  som  selvfølgelig  indeholde  mange 
aandfulde  Bemærkninger,  men  dels  gaae  i  en  Detail,  der 
ikke  vil  kunne  interessere  den  større  Læseverden,  dels  ikke 
ere  Æmnet  voxne:  Digterens  Kundskab  slog  langtfra  ikke  til 
ligeoverfor  Opgaven,  og  Sprogvidenskaben  har  desuden  siden 
hin  Tid  gjort  betydelige  Fremskridt;  »i  det  Hele  er  Sam- 
lingen nu  uden  Værd  for  Videnskaben«,  lyder  N.  M.  Peter- 
sens Dom*).  Den,  der  ønsker  at  stifte  nølere  Bekjendtskab 
med  disse  Forelæsninger,  maa  henvises  til  Digterens 
Manuskripter  paa  det  kongelige  Bibliothek,  blandt  hvilke 
Forelæsningerne  findes,  eller  til  »Fragmente  von  J.  Bagge- 
sen, herausgegeben  von  A.  Baggesen,  1855«,  hvor  det 
Væsenligste  af  dem  er  aftrykt  Side  1—230. 

Den  forste  Oktober  1812  skrev  Baggesen  til  Sønnen  i 
Bern:  »I  dette  Sommerhalvaar  har  jeg  holdt  offentlige 
Forelæsninger  over  de  nordiske  Sprog.  Ikke  blot  Studenter, 
men  ogsaa  flere  Professorer  besøgte  dem«.  Under  en  af 
Forelæsningerne  faldt  Baggesen  (som  han  selv  fortæller  i 
Breve  til  Sønnerne)  pludselig  om  og  maatte  føres  hjem  af 
to  af  sine  Kollegaer,  som  vare  nærværende.  De  »mange« 
Tilhørere,  der  (som  det  hedder  i  den  femte  Forelæsning) 
lyttede  til  den  begyndende  Docent,  bleve  ham  ikke  tro; 
i  den  24nde  og  sidste  Forelæsning  (der  forresten,  efter  en 
Kollegas  nedenfor  anførte  Udsagn,  ikke  blev  holdt,  da 
den  sjette  eller  syvende,  hvori  han  faldt  om,  skal  have 
været  den  sidste)  taler  han  om  »de  Faa«,  der  have  beæret 
ham  med  deres  Nærværelse. 


*)  »Bidrag  til  den  danske  Literaturs  Historie«,  V,  2  (1861),  Side  555. 

Den  sidste  Forelæsning  slutter  med  at  sige,  at  det 
næste  Kursus  vil  behandle  den  danske  Literaturs  Historie, 
fornemmelig  Poesiens. 

25. 

Det  ovennævnte  Brev  af  første  Oktober  1812  til  Sønnen 
i  Bern  (der  havde  valgt  Theologi  til  sit  Studium  o:^  opholdt 
sig  paa  et  Slot  ved  den  smukke  Thunersø  —  paa  hvis 
Bred  Baggesen  første  Gang  traf  Moderen,  Sofie  Haller  — 
hvor  han  underviste  den  unge  Borgherre,  hvis  Famihe  var 
en  af  de  ældste  og  mest  ansete  i  Schweiz)  er  meget  vidt- 
løftigt og  yder  interessante  Bidrag  til  Baggesens  Karakteri- 
stik. Han  siger  til  sig  selv  i  Anledning  af  Sønnen:  »I 
ham  vil  jeg  gjentage  mit  Liv  roligere  og  besindigere;  hvad 
der  fattedes  mig,  vil  vorde  ham  til  Del.  Han  vil  udfylde 
Hullet  i  mine  jordiske  Glæders  Historie,  fordi  han  mindre 
vil  stræbe  efter  overjordiske  Forestillinger  og  Fremstillinger, 
og  fordi  han  aldrig  vil  vove  Alt  paa  eet  Kort.  Det  for- 
kastelige, for  den  begavede  Yngling  saa  Tiltrækkende  aut 
Cæsar  aut  nihil,  som  skaffer  Verden  hundrede  Uhyrer  eller 
saakaldte  Helte  for  een  Frelser,  vil  aldrig,  som  maskeret 
Djævel,  føre  ham  enten  op  paa  St.  Gotthards  Top  eller  paa 
Templets  —  Straszburger-Miinsters  —  Tinde  eller  i  Spidsen 
for  Frihedens  og  Menneskerettighedernes  Martyrer  eller  for 
nationale  Kunstnere,  ikke  heller  paa  et  Hofs  Glatis,  i 
sværmerisk  Kjærligheds  Flammer,  i  bundløs  Spekulations 
Afgrund.  Han  vil  altid  have  for  øie,  at  Maadehold  er 
Betingelse  for  al  menneskelig  Storhed,  og  at  selv  Dyden 
gaaer  tabt  i  det  Overvættes.  Min  Carl  vil  ikke  søge  at 
være  den  Første  i  Alt  —  denne  Søgen  stammer  fra  Fristeren ; 
men  i  alt  Skjønt  og  Godt  vil  han  bestræbe  sig  for  at 
blive  mer  end  han  var  og  er.  Han  vil  skride  fremad  paa 
Menneskeværdighedens  Bane,   han  vil  ikke  ville  flyve  og  i 

Flugten  sikkert  tabe  Rolighedens  og  Lyksalighedens  Fodfæste 
uden  dog  med  Sikkerhed  at  erhverve  sig  Noget,  som  er  det 
store  Ofter  værd.«  Baggesen  vedbliver  derpaa:  »Lad  mig 
med  andre  Ord  sige  Dig,  min  Carl!  hvad  der  har  gjort 
min  Faderglæde  over  Dig  fuldkommen;  det  er  Overbe\is- 
ningen  om,  at  Du  ikke  er  Digter,  og  at  Du  alt  derfor  \il 
være  og  blive  lykkehgere  i  dit  Liv  end  din  Fader,  og  ikke 
blot  lykkeligere,  men  bedre  i  den  egenlig  for  Gud  gjældende 
Betydning  af  det  Gode.  Jeg  troer  af  dine  Yttringer  at 
kunne  slutte  mig  til  et  ikke  sædvanligt  filosofisk  Hoved  og 
et  vist  Hang  til  Eftertanke;  og  dette  glæder  mig  ubetinget. 
Thi  Filosoferen,  vel  ledet,  under  al  Filosofis  Sol:  Religion, 
med  et  rent  Hjerte  og  med  Gud  uophørlig  for  øie,  yder 
evige,  ikke  forbigaaende,  frugtbare  Udodelighedsglæder, 
hvorimod  Digtningens  yppigste  og  mest  glimrende  Blomster 
ere  blotte  Farver  i  Sammenligning  med  Lyset.«  Baggesen 
polemiserer  derpaa  mod  den  nyeste  Filosofi ,  som  han  kalder 
»det  Sletteste,  den  fordærvede  Menneskehed  hidtil  har  ud- 
tænkt«. For  Religionens  Vedkommende  erklærer  han,  at 
der  ikke  for  ham  gives  nogen  anden  end  Kristi  Lære  — 
Evangeliet.  »»En  filosofisk  Religion  er  en  Uting  og  en 
Selvmodsigelse.  En  sand  Filosof  maa  være  religiøs.  Gud 
er  alle  Sandheders  Sandhed,  der  paa  een  Gang  er  aaben baret 
i  vor  Samvittighed,  i  Stjernehimlens  Glands  og  i  det  nye 
Testamente,  tre  lige  hellige  Kilder.  Enhver  ved  blot  men- 
neskelig Spekulation  tilveiebragt  Filosofi  er  falsk  og  kun 
Sofistik.  Det  hidtilværende  non  plus  ultra  af  al  Filosofi  er 
indeholdt  i  Genesis  og  Evangeliet.  Noget  Væsenligt  har  til 
Dato  ingen  Filosof  føiet  til  denne  sande  Visdoms-Skat. 
Religiøs  Filosofi  har  været  din  Faders  Yndlingsstudium ,  især 
i  de  ti  sidste  Aar.  Det  Værk,  hvorved  jeg  troer  at  yde 
Noget  for  Efterverdenen,  er  netop  en  Evangeliets  Filosofi. 
Den    hidtilværende    Theologi    er    ikke    ynkeligere    end    den 

hidtilværende  Filosofi;  tværtimod,  trods  alle  Pedanterier, 
dog  taaleligere  end  den  sidste  Tids  uophørlige  Blasfemier 
under  Oplysningens  Navn.  Thi  den  har  dog  idetmindste 
holdt  sig  noget  nærmere  til  Kilden  end  den  forfængelige 
Spekulation  af  de  ved  Kant  aldeles  gale  blevne  Metafysikere. 
En  dum  Præst  i  Schweiz,  der  ikke  har  studeret  Andet  end 
sin  Theologi,  vilde,  naar  kun  Evangeliet  er  ham  helligt, 
være  en  Sokrates  og  en  Plato  kjærere  som  Discipel  end  en 
Fichte,  Schleiermacher  eller  Schelling,  som  Sokrates  og 
Plato  vilde  holde  for  Daarekistelemmer.  Af  den  dumme 
Præst  vilde  de  endog  lære  Noget.  Selv  den  krasse  Katho- 
licisme  er  mere  værd  end  den  i  Mode  komne  Filosofi. 
Slaven  er  endnu  ikke  fri,  fordi  han  har  filet  Lænkerne 
over.  Spørgsmaalet  er,  om  han  bar  dem  uden  Skyld.  Den 
Uskyldige  er  ogsaa  fri  i  Lænker,  Forbryderen  er  selv  paa 
fri  Fod  lænkebunden.  Den  farligste  af  alle  Bevægelser  er  den 
aldeles  frie  Selvbevægelse,  thi  vort  Selv  duer  ikke  det 
mindste.  Intet  Menneske  ter  være  uden  Baand,  ja  ikke 
uden  talløse  Baand.  Dersom  ikke  Samvittighedens,  den 
positive  Religions,  Landslovenes ,  den  virkelige  Naturs,  den 
sande  Kunsts,  de  selskabelige  Forholds,  den  fineste  Hen- 
syntagens, Sømmelighedens,  endog  Modens  Baand  binde 
ham  —  er  han  Slave,  Slave  af  sit  Jeg,  sin  Eiendommehg- 
hed,  sin  Dyriskhed.  Langtfra  at  sprænge  mine  Lænker, 
vilde  jeg  smede  mig  nye,  for  endnu  i  min  Alderdom  stedse 
mere  at  øve  mig  i  den  sande  Frihed:  at  være  lydig  mod 
Gud  og  at  bære  Lænker  taalmodig  og  med  Lethed.  »Herre, 
din  Villie  ske,  ikke  min!«  Dette  er  Kjernen  og,  som  jeg 
haaber,  engang  Frugten  af  min  Filosofi.  At  forstærke 
Følelsen  af  min  Intethpd  i  samme  Grad,  hvori  jeg  udvider 
Gudstanken  i  min  Aand,  uophørlig  at  have  for  øie  det 
Eneste,  hvorved  Alt  har  Værd,  min  almægtige  Skaber,  algode 
Fader  og  hellige  Dommer  —  dette   er  min  filosofiske  Be- 

stræbelse.  Hertil,  som  til  det  Evig-Sande,  aldeles  Visse  og 
slet  og  ret  Nadvendige  knytter  jeg  alle  mine  deraf  afhængige 
Tanker  —  mer  eller  mindre  tvivlende  om  Alt,  hvad  der 
ikke  er  bleven  aaben baret  os  af  Samvittigheden  og  Evangeliet, 
og  ikke  Tilhænger  af  nogen  menneskelig  Filosofi.  Jeg  elsker 
vel  Plato  og  ærer  ham  høit  fremfor  Alle,  der  have  filoso- 
feret; men  selv  hans  Filosofi  fattes,  hvad  Kristus  alene  har 
skjænket  den  Sandhed  elskende  Menneskehed,  Axiomet  over 
alle  Axiomer:  »Salige  ere  de  Rene  af  Hjertet,  thi  de  skulle 
se  Gud!«  Plato  antyder  det  vel  meget  skjont;  men  han 
beviser  det  ikke  i  Et  og  Alt  med  Lære,  Liv,  Lidelse  og 
Død,  som  vor  Frelser.  Jeg  sætter  den  kristelige  Theologi 
uendelig  høit  over  al  egenlig  saakaldet  Filosofi.  Jeg  for- 
staaer  ved  kristelig  Theologi  hverken  mer  eller  mindre  end 
den  Overbevisning,  som  et  rent  Hjerte  henter  fra  Kristi 
Lære  og  Liv  —  Intet  af  alt  det,  som  Kieresiet  har  blandet 
i  dette  rene  Guld.  Kun  Jesu  Kristi  egne  Ord  og  dette 
Mønsters  Karakter  have  Autoritet  for  mig.  Her  alene 
sværger  jeg  in  verba  magistri.  Ved  Fødderne  af  dette 
Sendebud  sidder  jeg  og  eftertænker,  idet  jeg  betragter 
Stjernehimlen  og  raadslaaer  med  min  Aand,  Alt,  naar 
Talen  er  om  Videnskab,  hvoraf  denne  ophøiede  Lærer  kun 
har  skjenket  os  de  første,  uforanderlige  Principer.  Religion 
er  mig  det  Første,  Moral,  der  stammer  umiddelbart  derfra 
(den  fra  enhver  anden  Kilde  afledte  er  uren),  det  Andet  — 
og  Videnskab  eller  egenlig  Filosofi  det  Tredie.  Naar  denne 
Sidste  ikke  stammer  fra  Moral  og  Religion,  er  den  for  mig 
forfængeligt  Drømmeri.  Thi  det  Guddommelige,  det  Gode 
og  det  Sande  er  af  en  og  samme  Natur;  og  alt  Godt 
kommer  ovenfra.  Vort  Jeg  frembringer  intet  Godt.  Gud 
har  givet  os  et  saadant,  for  at  vi  skulle  bekæmpe  og  beseire 
det.     Med  denne  min  Anskuelse  af  Theologi  og  Filosofi  kan 

Studiet  af  alle  Filosofemer  meget  godt  forenes,   og  jeg  har 

heller  ikke  ladet  noget  uprøvet.  Jeg  veed,  hvad  Inderne, 
Perserne,  Pythagoras,  Plato  og  Aristoteles  tilligemed  de 
øvrige  græske  Filosofer,  hvad  Kirkefædrene  og  hvad  siden 
Cartesius,  Baco,  Leibnitz,  Spinoza,  Hume,  Berkeley,  Kant 
og  hans  Disciple  have  lært;  men  jeg  har  derover  ikke  glemt, 
hvad  han,  hvis  Skoremme  Ingen  af  dem  var  værdig  at  løse, 
har  lært;  og  naar  jeg  sammenligner  Videnskabens  hele  Ud- 
bytte med  hans  Lære,  forekommer  det  mig  altid  som  Jor- 
dens Herligheder  i  Sammenligning  med  Himlens.  Det 
Horatsiske  »Vos  exemplaria  græca  nocturna  versate  manu, 
versate  diurna!«*)  holder  jeg  i  høi  Ære,  men  det  staaer 
dog  kun  skreven  med  Sølvbogstaver  under  den  store,  gyldne 
Indskrift  paa  mit  inderste  Museums  Væg:  Vos  Evangelia 
sancta  nocturno  versate  corde,  versate  diurno!  Blandt  vor 
Tids  Filosofer  er  F.  H.  Jacobi  mig  den  dyrebareste.  Natur- 
filosofiens saakaldte  nyere  Skole  med  Schelling  i  Spidsen  er 
mig  en  Gru.«  Senere  hedder  det:  »Intet  tilsmiler  mig 
mere  herneden  uden  det  Haab :  idetmindste  at  døe  i  Schweiz, 
naar  det  nægtes  mig  at  leve  der.  Jeg  begriber  ikke,  hvor- 
ledes det  skulde  være  muligt  at  være  ganske  ulykkelig  i 
Schweiz.  En  Hytte  paa  Alperne  vilde,  naar  jeg  var  ugift, 
være  mig  en  Himmel.  Intet  beder  jeg  Gud  saa  meget  om 
som  at  være  den  Samme,  jeg  har  været  i  de  sidste  30  Aar, 
og  med  den  Erfaring  og  den  særegne  Natur,  som  er  bleven 
mig  til  Del,  der,  ovenikjøbet  hos  Dig,  at  realisere  min 
Indbildningskrafts  høieste  Forestilling  om  jordisk  Salighed. 
Hvem  veed?  Maaske  lykkes  det  Dig  engang  at  berede  din 
Fader  et  Tilflugtssted  der.«  Om  Tidsforholdene  hedder 
det:  »I  Rusland  føres  den  mest  rasende  Krig,  som  den 
nyere  Historie  ikke  kan  opvise  Magen  til.  Kusserne  have 
antændt    Moskau.      Hele    Tydskland    er    mer    eller    mindre 


*)  Epistolarum  liber  sccundus,  3  (Ars  poetica),  v  268  <fe  269. 

ruineret.  Boghandelen  er  ødelagt;  Alt  er  Krig,  Elendig- 
hed, Sorg.  Denne  Provelsestid  for  den  lidende  Menneskehed 
er  en  Straf  over  Fyrster  og  Folk,  især  for  den  om  sig 
gribende  Irreligion  i  de  Kristnes  Verdensdel.  For  den 
Enkelte  er  gudhengiven  Taalmodighed  den  eneste  Redning«. 
Om  Hustruen  siges  der,  at  hun  kun  en  eneste  Gang  i 
Lobet  af  næsten  et  helt  Aar  er  kommet  ud  af  sit  Værelse, 
skjondt  fuldkommen  rask  og  temmelig  munter.  •> Siden  vi 
have  forladt  Frankrig,  er  al  ydre  Virksomhed  ophørt  for 
hendes  Vedkommende.  Hun  har  bestandig  Hjemve  eftor 
det  stille,  blide,  landlige  Marly.  Det  er  umuligt  at  ligne 
og  paa  samme  Tid  ikke  ligne  hinanden  mer  end  din  her 
levende  og  hist  salige  Moder.  Begge  vare  hinanden  lige  i 
kvindelig  Monsterværdighed;  men  min  elskede  Sofie  var 
bestandig  vant  til  Klipper  og  tydsk  Bravhed,  min  elskede 
Fanny  kun  til  Kulturens  Blomster  og  fransk  Finhed.  Hin 
havde  en  Hyrdindes  Opdragelse,  denne  en  Grevindes.  Min 
StilUng,  Historie,  endog  Karakter  er  nu  bedre  skikket  til 
at  gjøre  en  Hyrdinde  lykkelig  end  en  Grevinde.  Med  Fanny 
sympathiserer  jeg  vel  i  alt  væsenligt  Indre,  men  uheldigvis 
sympathiserer  hun  ikke  med  mig  i  det  Ydre,  hvori  jeg 
altfor  meget  tager  tiltakke  med  Alt,  medens  hun  altid  be- 
høver det  Allerædleste,  Fineste  og  Sirligste.  Din  Moder 
kan  ikke  være  lykkelig  i  Norden.  Din  Fader  kan,  desværre! 
kun  have  sit  Udkomme  i  Norden.  Hun  ønsker  at  vende 
tilbage,  ikke  for  at  forlade  mig,  men  for  at  forlade  Norden, 
hvor  hun  gaaer  tilgrunde,  ogsaa  for  mig,  og  umulig  kan 
gjøre  mig  lykkelig,  netop  fordi  hun  her  ikke  er  lykkelig. 
Saaledes  har  jeg,  min  Søn!  ogsaa  fjernet  Dig  fra  mig, 
ikke  for  at  fjerne  Dig  fra  mig  —  Gud  give,  vi  stedse 
kunde  leve  sammen!  —  men  for  at  befordre  din  Lykke, 
der  ikke  kunde  befordres  hos  mig  i  de  Omstændigheder, 
hvori  jeg  er.« 

Det  er  interessant  at  lægge  Mærke  til,  hvorledes  Re- 
aittionen  her,  som  overalt  i  Europa,  er  i  fuld  Gang  — 
Restaurationen  stod  for  Dåren.  Baggesens  Skrivelse  fra 
1812  korresponderer  ikke  ilde  naed  Grundtvigs  samme  Aar 
udkomne  »Verdens  Kronike«,  Ingemanns  supranaturalistiske 
Poesi  og  J.  P.  Mynsters  netop  1812  begyndte  Præste\irk- 
somhed  i  Danmarks  Hovedstad.  Hvor  minde  ikke  Baggesens 
Yttringer  angaaende  Poesien ,  Filosofien  og  Religionen  om  lig- 
nende af  Grundtvig  i  hans  store,  ovenfor  omtalte  Afliandling  »om 
Religion  og  Liturgi«!  Det  18de  Sekulums  Sen,  der  havde 
prist  dette  »herlige  Aarhundrede«,  Voltaire  og  Rousseau, 
Revolutionen  og  Kant,  hvis  Navn,  Immanuel,  han  endog 
havde  antaget,  vender  sig  fra  dettes  »Oplysning«  og  sin 
forrige  Messias,  Kant,  og  raaber  paa  »Lænker«,  den  positive 
Religions,  Landslovenes ,  o.  s.  v. ,  jo  flere,  jo  bedre.  Han 
havde  —  ligesom  Tidsalderen  i  det  Hele  —  efter  altfor 
meget  at  have  emanciperet  sig,  følt  Trang  til  noget 
Tvingende;  Alter  og  Throne  ere  den  nærmeste  Fremtids 
Stikord.  Revolutionstidsalderens  Barn  med  den  »iiber- 
schwångliche«  Stræben  fremstilles  fortræffeligt  paa  Toppen 
af  St.  Gotthard,  paa  Straszburger  Mtinsters  Tinde,  i  Spidsen 
for  Frihedens  Forkæmpere  og  for  Kunstens  Sønner,  paa 
Hoff'ets  Glatis,  i  sværmerisk  Kjærligheds  Flammer  og 
i  bundløs  Spekulations  Afgrund.  Indbildningskraften, 
Poesien  stilles  nu  i  Skygge  for  den  rehgiøse  Filosofi,  der  for- 
herliges som  det,  der  alene  kan  yde  sand  Fred,  hvorefter 
Vandreren  higer  i  sin  Skjebnes  Nat,  idet  han  sukker  med 
Goethe : 

»Der  Du  von  dem  Himmel  hist, 

alles   Leid  und  Schmerzen  stillest, 

den,  der  doppelt  elend   ist, 

doppell  mil  Erquickung  fullest, 

ach,   ich  bin  des  Treibens  miide ! 

Was  soli  all  der  Schmerz  und  Lusl? 

Siiszer  Friede, 

komm,  ach,  komm  in  meine  Brusl!«*) 

Medens  Kontinentet  ryster  under  Hestehovene,  og 
Kuslands  gamle,  mærkelige  Hovedstad  flammer  som  et 
memento  mori  for  Tidsalderens  kolossale  Heros,  søger  den 
»forkielede  Knud  Sjællandsfar«,  syg  og  forpint,  med  en 
fremmed,  vidtforskjellig  Hustru,  der  ikke  kan  sympathisere 
med  den  irregulære  Ægtemand,  berøvet  den  elskede  Sofie 
Hallers  Sønner,  sin  eneste  Redning  i  gudhengiven  Taal- 
modighed. 

26. 

1  »Lebenserinnerungen«'  af  Baggesens  ovenfor  nævnte 
Kollega  ved  Universitetet  i  Kiel,  Fysikeren  Pfaff,  (1854)  skildres 
vor  Digter.  »En  vigtig  Begivenhed  for  mig  i  Aaret  1811« 
—  hedder  det  —  »var  en  meget  naie,  venskabelig,  ved- 
holdende Forbindelse  med  den  berømte  Digter  Baggesen,  i 
hvilken  jeg  paa  en  denne  eiendomn.ielige  Mand  ganske 
karakteriserende  Maade  ligesom  mod  min  Villie  blev  revet 
ind.  I  de  første  Aar  af  mit  Ophold  i  KieF*)  traf  jeg  nogle 
Gange  sammen  med  ham  i  Selskaber,  navnlig  hos  Reinhold, 
og  havde  Leilighed  til  at  beundre  og  fornoie  mig  over  hans 
store  Talent  til  at  underholde  ved  vellykket  Foredrag  af 
enkelte  af  hans  Digte,  navnhg  hans  bekjendte  Skærsliber- 
Sang.  Han  forekom  mig  som  en  Rhapsodist.  Imidlertid  traadte 
jeg  ikke  i  nærmere  Forhold  til  ham.  Nogle  Aar  senere 
kom  han  atter  gjennem  Kiel,  gjorde  gjentagne  Gange  sin 
Opvartning  ved  Hoffet  og  i  Hovedkvarteret;  jeg  kom 
dog  endnu   bestandig  ikke   i  nærmere   Berøring  med  ham. 


*)  Goethe:  »Wsndrers  Nachllied«. 
**)  Pfaff  blev  Professor  i  Kiel  i  Slutningen  af  forrige  Aarhuodrede. 

Da  tik  vi  i  Aaret  1810  Efterretning  om,  at  Baggesen  var 
bleven  udnævnt  til  Professor  i  dansk  Literatur  og  Sprog  ved 
Kiels  Universitet.  Jeg  havde  foresat  mig  af  alle  Kræfter  at 
opponere  mod  Baggesens  Bestræbelser  og  at  holde  mig  fjernt 
fra  ham.  Fuld  af  denne  Stemning,  blev  jeg  overrasket  ved 
et  Besøg  af  ham,  og  med  det  Udtryk,  der  var  eiendomme- 
ligt  for  ham  i  hans  Extase,  sagde  han,  idet  han  strax  om- 
armede mig:  »Jeg  kommer  fra  Tiibingen,  fra  vor  fælles 
Lærer  og  Ven,  Kielmeyer  —  Du,  hans  Bedste  og  Dyre- 
bareste! —  vi  maa  fra  nu  af  være  Venner,  vi  maa  fra  nu 
af  være  Brødre!«  Jeg  kunde  ikke  afvise  den  saaledes  til- 
budte Broderhaand,  og  den  derved  grundlagte  venskabelige 
Forbindelse  har  ofte  været  mig  en  Kilde  til  Opmuntring. 
Baggesen  var  ved  levende  Sympathi  knyttet  til  Tydskland 
som  til  Danmark  og  begge  Sprog  mægtig ,  hvorfor  han  ogsaa 
i  det  ham  af  det  filosofiske  Fakultet  meddelte  Æresdiplom 
blev  kaldet  »bilinguis« ;  nogle  af  hans  Værker,  f.  Ex. 
»Parthenais«,  vare  skrevne  paa  Tydsk;  hans  bedste  Venner, 
som  Professor  Cramer,  Grev  Adam  Moltke  og  Reinhold,  vare 
Tydskere.  Han  var  opfyldt  af  den  største  Enthusiasme  for 
Schiller;  i  Kjøbenhavn  var  han  indviklet  i  de  bittreste 
Feider  med  de  Toneangivende  i  den  danske  Literatur;  og 
jeg  kunde  fristes  til  i  en  vis  Henseende  at  karakterisere 
ham  som  mere  Verdensborger  end  Patriot,  hvorom  hans 
længere  Ophold  i  Tydskland,  Schweiz  og  Frankrig,  Valget 
af  hans  Hustruer  og  hans  Alt  omfattende,  frie,  for  enhver 
ensidig  Fordom  fremmede  Aand  afgiver  Vidnesbyrd.  Hvad 
hans  Ydre  angaaer,  saa  havde  han  ikke  hint  fulde,  runde, 
blomstrende,  blaaøiede  Ansigt  med  det  venlige,  imøde- 
kommende Blik;  han  hørte  til  en  mere  mørk  Race,  var 
mager,  hans  øine  havde  i  rolig  Tilstand  noget  Grundende, 
Indadvendt,  men  antoge,  naar  den  satiriske  Aand  kom 
over  ham,    et    tilsvarende  Udtryk;    det   satiriske  Træk  var 

overhovedet  fremherskende  i  hans  Fysiognomi  og  steg  under- 
tiden til  Haan  og  Sarkasme.  Med  hans  ubestridelig  meget 
ildfulde  Aand,  der,  som  en  Vulkan,  momentant  kunde 
skaffe  sig  Luft,  dannede  hans  Gang  og  øvrige  Bevægelser 
samt  hans  sædvanlige  Underholdning  en  paafaldende  Kon- 
trast. Baggesen  var  fremherskende  Digter;  men  Koncen- 
tration laa  ikke  i  hans  Natur,  Sandhedens  og  Videnskabens 
hele  Gebet  tiltrak  ham,  ogsaa  Filosofiens  Dybder  vilde  han 
udgrunde,  heller  ikke  for  Naturvidenskaberne  var  han 
fremmed,  i  Studiet  af  de  germaniske  Sprog  og  deres  Slægt- 
skab med  nogle  orientalske  var  hans  Aand  rig  paa  Kom- 
binationer, og  de  skulde  tjene  til  Forberedelse  for  hans 
med  Spænding  imødesete  Forelæsninger.  Disse  begyndte  i 
Sommeren  1811  for  et  meget  talrigt,  af  Professorer,  Stu- 
denter og  Andre  bestaaende  Auditorium,  der  fyldte  den 
lille  akademiske  Høresal  aldeles,  ja  endog  stod  udenfor. 
Som  man  kunde  vente,  var  det  frie  Foredrag  med  Bagge- 
sens gode  Organ  m.eget  tiltrækkende  —  maaske  noget  for 
poetisk.  Han  bevægede  sig  først  kun  i  almindelige  Betragt- 
ninger over  Sprog  og  deres  Hovedforskjelligheder,  hvorved 
det  nordiske  Sprog  fremhævedes  fremfor  andre.  Desværre 
blev  Baggesen  alt  i  den  femte  eller  sjette  Time  det  hidtil 
bevarede  Maadehold  utro  og  hævede  sig  pludselig  til  en 
næsten  dithyrambisk  Begeistring,  i  hvilken  han  anbefalede 
sine  Tilhørere  Bibelen  og  Keinholds  Synonymik  som  de 
høieste  Kilder  for  religiøs  og  filosofisk  Erkjendelse.  Dette 
i  Sandhed  poetiske  Udbrud  gjorde  synlig  et  ubehageligt 
Indtryk  paa  Tilhørerne.  Baggesen  blev  ofte  staaende  ved 
almindelige  Sætninger,  Tilhørerne  toge  mere  og  mere  af. 
Da  Baggesen  havde  begyndt  sin  sjette  eller  syvende  Fore- 
læsning, sank  han  om,  Reinhold  og  jeg  ilede  til,  vi  grebe 
ham  under  Armene  og  bragte  ham  til  hans  i  Nærheden 
værende  Hjem.     Han  blev  umiddelbart  derpaa  hjemsøgt  af 

en  haard  Sygdom,  af  hvilken  han  kun  langsomt  kom  sig. 
Hin  Time  var  ogsaa  den  sidste  af  hans  Forelæsninger,  og 
hans  Virksomhed  ved  det  herværende  Universitet  var  dermed 
endt.  Forøvrigt  kunde  det  ikke  undgaae  Nogen,  der  kjendte 
Baggesens  Individualitet  neiere,  at  han  just  ikke  var  den, 
der  mest  egnede  sig  til  akademisk  Lærervirksomhed.  Med 
hans  Excentricitet  og  momentane  Opbrusen  vilde  det  ikke 
have  været  muligt  for  ham  at  fastholde  den  rolige,  ens- 
formige, afmaalte  Gang,  som  det  akademiske  Foredrag 
kræver  for  at  være  nyttigt  og  af  vedvarende  Tiltræknings- 
kraft. Tilhorerne  vilde  rigtignok  ofte  være  blevne  over- 
raskede, men  ikke  oplyste,  mere  kun  blændede  ved  det  i 
brogede  Farver  spillende  Fyrværkeri,  medens  ethvert  godt 
akademisk  Kollegium  fordrer  en  saavidt  mulig  ens,  rohg 
Belysning.  Hine  Stepper  og  endnu  ujævnede,  ofte  dygtig 
knuddrede  Veie,  der  forekomme  i  La  bet  af  alt  videnskabe- 
ligt Foredrag,  og  som  med  Taalmodighed  og  Anstrengelse 
maa  gjennemvandres,  vilde  Baggesens  rask  fremad  stræbende 
Aand  hurtigt  have  oversprunget.  Heller  ikke  troer  jeg,  at 
han,  efter  sin  hele  Udvikling  og  sin  Omgang,  der  mere 
forte  ham  sammen  med  de  hoiere  Stænder  og  høitdannede 
Aander,  vilde  have  været  skikket  til  at  nedlade  sig  til  de 
Studerende  og  udholdende  gribe  ind  i  deres  Studier  ved 
Belæring  og  privat  Omgang.  Hans  altid  gjærende  Genius 
var  mere  skabt  til  at  producere  og  aabne  sig  bestandig  nye 
Videns-Gebeter.  Det  var  derfor  vel  gjort  af  ham,  at  han 
i  Efteraaret  1812  igjen  flernede  sig  fra  Kiels  Universitet  og 
drog  til  Kjøbenhavn.  Han  lod  forst  sin  Hustru  her  tilbage, 
hvis  nærmere  Bekjendtskab,  der  fremkaldtes  ved  min  Fær- 
dighed i  Fransk,  hoj-er  til  mine  behagelige  Erindringer. 
Hun  var  fint  dannet,  sart,  fremmed  for  al  Excentricitet, 
meget  fornuftig  og  forstod  bedre  at  varetage  de  økonomiske 
Anliggender  end  han  selv,  der  var  et  Barn  i  den  Henseende. 

Hun  spillede  smukt  Harpe.  Hun  dannede  en  stor  Modsæt- 
ning til  Manden,  dog  behandlede  han  hende  altid  med 
megen  Opmærksomhed.  Frugten  af  dette  Ægteskab  var  en 
eneste  San,  der  fik  en  fuldstændig  fransk  Uddannelse.« 

Hvor  minder  ikke,  i  denne  paa  mange  Punkter  træf- 
fende Skildring  af  Baggesen,  Scenen,  da  han  vinder  den 
modstræbende  Kollega,  om  den  lignende  med  Oehlenschlåger 
ved  Tilbagekomsten  til  Paris  i  Sommeren  1807!  Ligesom 
Baggesens  daværende  aandelige  Habitus  ikke  var  uden  Lig- 
hed med  Grundtvigs  —  med  Hensyn  til  det  Keligioses, 
specielt  Bibelens,  Forherligelse,  Kjærligheden  til  Schiller, 
Oppositionen  mod  Oehlenschlåger,  Uvillien  mod  Napoleon,  det 
lunefulde  Element  —  saaledes  erindrer  ogsaa  Kollegaens  Skil- 
dring af  hans  Ydre  paa  hin  Tid  lidt  om  Præsten  Schmidts 
ovenfor  gjengivne  Skildring  af  den  ligeledes  sygelige  Grundtvig 
med  det  mørke  Qie  og  det  blege  Ansigts  levende  Træk,  hvori 
der  var  noget  Sværmerisk.  Begge  stode,  baade  hvad  det 
Indre  og  Ydre  angaaer,  i  stærk  Modsætning  til  den  ung- 
dommelig blomstrende,  livsfriske  Oehlenschlåger. 

27. 

I  Slutningen  af  November  1812  drog  Baggesen  atter 
til  Kjøbenhavn,  for  at  skaffe  sig  Penge  til  at  opfylde 
Hustruens  ønske:  at  vende  tilbage  til  Marly.  Efter  i  Be- 
gyndelsen af  December  igjen  at  have  hilst  paa  sin  77aarige 
Moder  i  Fødebyen  og,  ifølge  Indbydelse,  tilbragt  et  Par 
Dage  hos  en  rig  Ven,  Generalkrigskommissær  v.  Astrup, 
paa  Antvorskov  ved  Slagelse,  hvis  Søn  1807  var  opkaldt 
Jens  efter  Digteren*),  ankom  vor  Digter  den  lOende  til 
Hovedstaden. 


*)  Se  Rimbrevet  »Jens  Napoleon  eller  Fadder-Herlighed  og  Navn- 
Værdi«  til  V.  Astrup.  En  fattig  Skrædder  i  Baggesens  Fødeby  lod 
nemlig  sin  Søn  opkalde  efter  vor  Poet  og  den  franske  Keiser:  Jens 
Napoleon  (iPoetiske  Epistler,   ;814»)- 

Kongen  modtog  ham  naadigt,  og  hans  mange  Vel- 
yndere og  Venner  viste  ham  hjertelig  Velvillie.  Det  varede 
dog  ikke  længe,  for  hans  Situation  blev  alt  Andet  end  god. 
Under  Krigen  vare  vore  Finantser  blevne  ødelagte,  og  i 
Begyndelsen  af  1813  maatte  derfor  Pengenes  Værdi  ned- 
sættes betydeligt.  Følgen  deraf  var,  at  Baggesen  nødtes  til 
at  opgive  Haabet  om  at  kunne  lade  Fanny  drage  til 
Marly  igjen.  Da  hun  alt  havde  beredt  sig  til  Bortreise, 
solgt  Møbler  o.  s.  v. ,  og  Baggesen  mente  bedre  at  kunne 
forsørge  Hustru  og  Barn  i  Kjøbenhavn  end  i  Kiel,  beslut- 
tede han  at  bringe  dem  til  Hovedstaden. 

Baggesens  Forbittrelse  mod  Napoleon  voldte  ham  ogsaa 
Ulempe,  da  vor  Regering  var  fransksindet.  Baggesen  lod 
paa  denne  Tid  trykke  to  tydske  Digte:  »An  Alexander  (bei 
der  Eroffnung  des  Napoleonischen  Feldzuges  1812)«  og 
»Neues  Alexandersfest ,  Auferstehungshymne ,  1813«.  I  det 
sidste  hedder  det  blandt  Andet: 

»Es  schwang  sich  Ormuzd  auf  in  Moskaus  Flammen, 

dem  Held  auf  Qeta  gleich; 

und  unter  seinem  Schwunge  sank  z usammen 

in  Asch'  Åhriman's  Reich. 

Willkommen  im  rettenden  Glanz ! 

Empfange,  von  Fiirsten   in  Tanz 

mit  Volkern,   den  Kranz ! 

Willkommen,  o  Czar!    Im  segnenden  Glanz 

willkommen ! 

Dir  bringl  mit  Gesang  und  mil  Tanz 

Europa  den  Kranz.« 

I  et  Brev  til  GeneraL WaltersdorfT,  hvori  han  siger,  at  han 
har  faaet  »næsten  ligesaa  mange  Fjender,  som  der  er  slette 
Skribenter  og  slette  Skuespillere  paa  og  udenfor  Theatret  i 
Kjøbenhavn«,    hedder    det:     »Blandt   de    slette   Skuespillere 

udenfor  Theatret  regner  jeg  de  politiske,  der  herhjemme, 
efter  Bernstorffs  Død,  virkelig  have  spillet  deres  Rolle,  som 
om  Stykket,  der  opførtes  her  i  Norden,  var  en  snurrig 
Farce  og  ikke  en  høist  alvorlig  Tragedie.  Allerede  dengang 
Napoleon  raabte :  Va  banque!  under  Tilberedelserne  til 
Krigen  mod  Rusland  paa  en  Tid,  da  han  ikke  engang  havde 
Ryggen  fri  i  Spanien,  vovede  jeg  næsten  Alt,  hvad  et  i 
sin  borgelige  Stilling  let  knuseligt  Menneske  kan  vove,  for, 
af  ren  Begeistring  for  den  gode  Sag  og  af  sand  Kjærlighed 
til  mit  Fædreland  og  Kongehuset,  at  bidrage  Mit  til  at 
bringe  Stemningen  itide  over  paa  den  Side,  jeg  forudsaae, 
man  dog  omsider  vilde  blive  tvungen  til,  og  yttrede  mig 
overalt,  indtil  paa  de  høieste  Steder,  med  den  Kjækhed  og 
Frimodighed,  der  kunde  bestaae  med  virkelig  Klogskab ,  det 
er  at  sige  med  den,  der  vel  sætter  os  selv,  men  ikke  vor 
Sag  i  Fare.  Neppe  bragte  Aviserne  Efterretningen  om,  at 
Napoleon  tog  Veien  til  Moskau,  istedetfor  til  Petersborg, 
før  jeg  væddede  mit  Liv  paa  hans  Undergang,  profetiserede 
den  i  Breve  og  vedblev  i  Løbet  af  den  hele  rasende  Krig 
at  forkynde  den,  sikker  i  min  Sag  og  rolig.  Men  hvad 
formaaede  min  ene  Stemme  imod  lutter  Hoboer,  Trompeter 
og  Trommer  fra  den  Nederste  til  den  øverste  i  vort  politiske 
og  civile  Charivari!«  Han  fortæller  derpaa,  at  det  endelig 
kom  saavidt,  at  Ingen  hørte  ham,  undtagen  den  franske 
Minister,  der,  tilligemed  Napoleons  >> private  Spion«,  orden- 
lig »gjorde  Cour«  til  ham.  Den  russiske  Gesandt,  som 
Baggesen  havde  stiftet  flygtigt  Bekjendtskab  med  i  Paris, 
»en  bon  vivant  af  megen  naturlig  Vittighed  og  endnu  mere 
Sands  for  saadan,  hvor  han  finder  den«,  erkyndigede  sig 
om  ham  som  en  bekjendt  Modstander  af  Napoleon;  og  den 
danske  Digter  og  den  russiske  Diplomat  bleve  snart  »næsten 
uadskillelige«.  I  et  Brev  til  Fanny  fra  April  1813  siger 
Digteren,   at  han   elsker  og  agter  mange  Individer  iblandt 

det  franske  Folk,  og  at  han  i  Grunden  ogsaa  elsker  Frank- 
rig, men  at  han  afskyer  dets  nuværende  Regjering  som  nle 
plus  infame,  qui  ait  jamais  existé«. 

En  stor  Del  af  Vinteren  18 1 3  tilbragte  Baggesen  hos 
den  rige  v.  Astrup  paa  Antvorskov  i  Nærheden  af  den  By,  i 
hvis  lærde  Skole  Digteren  havde  gaaet  som  fattig  Dreng  — 
han  var  i  Grunden  ikke  bleven  rigere.  Herfra  skrev  han 
paa  sin  49aarige  Fødselsdag  »Fortsættelsen  af  da  jeg  var 
lille«  til  Notarius  publicus,  Etatsraad  G.  H.  Olsen,  Medlem 
af  Direktionen  for  de  kongelige  Skuespil: 

»Der  var  en  Tid,  da  jeg  var  meget  Ulle, 

da  jeg  i  Sløikjol  paa  en  Kaalslok  red, 

mens  ofte  løbsk  foran  mig  løb  en  Trille 

til  Skræk  for  Kjøkkenhavens  Ærtebed  — 

da  Taarnborgs   Bredde*)  var  mig  fjerne  Kyster 

og  Halskovs  Ljgte**)  var  mig  Jordens  Pol, 

og  jeg    »Kom  fremmed«    legle  med  min  Søster 

i  samme  Værelse  fra  Stol  til  Stol  — 

da  vi  gik  samme  Vei  paa  Gaasestien 

bag  efter  Gæslingerne  Par  og  Par 

og  tog  os  vel  i  Agt  for  Ælling-Lien***) 

og  Randen  af  det  sænkte  Bryggerkar  — 

da  jeg  til  heldig  Fangst  var  tidt  paa  Nippen 

med  Faldehat  paa   Sommerfuglejagt 

og  ofte  fik  en   Smule  Salt  paa  Tippen 

af  mangen  deilig  Spurv  og  Svale  lagt  — 

da  mig  min  fromme  Moder  lærte  stave 

Guds  Ord  med  en  beundret  Pegepind 

og,  trods  min  Andagt,  jeg  blev  rent  af  Lave, 

naar  i  det  Samme  Kringlemoer  kom  ind  — 


*)  Hinsides  Korsørs  Noer. 
**)  Fyret  paa  Pynten  udenfor  Korsør. 
***)  »Handelen    dengang    paa    Norge    har    udentvivl    bragt    denne  Be- 
nævnelse paa  den  Del  af  Fæstningsgravene,   Ællingerne  pladskede 
i,  til  min  Fødeby«  —  hedder  det  i  en  Anmærkning. 

da  mig  i   Verden   Intet  syntes  være 

saa  skjønl  og  lysteligt  at  skue  til 

som  paa  sin  Rvist  en  gylden  Somraerpære 

og  Snittets  Guld  paa  Brochmands  Huspostil  — 

da  Synden  vel  og  Døden  noget  kyste 

mig  i  min  Uskylds  ellers   trygge  Ro  ; 

men  Djævelen,   for  hvis  Gevalt  jeg  gysle, 

forstyrrede  den  mer  end  begge  lo. 

Der  var  en  Tid   —  jeg  mig  i  Dag  den  minder   — 

jeg  var  blandt  Blomsterne  paa  Livels  Eng, 

naar  jeg  mig  husker  om   og  rel  besinder, 

en  meget  ung  og  meget  lille  Dreng. 

»Naar«    —  spørger  Du,  min  Olsen!  der  kun  kjender 

(skjøndl  maaske  mer  end  mangen  gammel  Ven), 

imens  jeg  surr  fra  Hus  til  Hove  render, 

Gjengangeren   af  salig   Baggesen  — 

der,   skjøndl  af  ingen   Baand  Du  ser  mig  broget 

og  kun  mit  eget  Kors  mig  bære  ser, 

som  Mand  og  Ridder  selv  af  Dannersproget 

mig  hilser  fremfor  mangen  Povl  og   Per  — 

Du,   som  kun  et  Par  Gange  hos  de  Store, 

hos  Dig  lidt  mer  og  aldrig  hos  de  Smaa, 

med  Miner,  som  vel  neppe  kunde  more, 

mit  høie  Livs  velbaarne  Gjenfærd  saae 

Justilsraad-sal  og  laus,  Professor-  stille, 

med  Doktorsko  og  Provsteslrømper  paa 

og  med  el  taagel  Blik,  skjøndl  uden  Brille, 

sortklædt  og  sørgelig  fra  Top  til  Taa  — 

»Naar  var  den  Tid,   da  jeg  var  glad  og  lille?« 

(thi  Du  vil   sikkert  ikke  spørge:    »»Hvor?« 

Du  veed,  hvor  min  parnassiske  Pernille, 

Rimbrevenes  og  Emmas  Moder,  boer.) 

»Naar  var  den  Tid,  da  Baggesen  var  liden  ?» 

Den  var,  saavidt  jeg  husker,  veed  og  troer, 

Aar   Syllenhundred  og  Halvfjerds   —   og  siden; 

den  var  Aar  Allenhundred   —   og  ifjor ; 

den  var  igaar  —   den  er  —  og,  paatmin  Ære! 

særdeles  mellem  Engle  ved  dit  Bord, 

den  være  kan   endnu,   naar  det  skal  være, 

thi  jeg  er  aldrig  bleven  meget  stor. 

Jeg  er,  min  Ven !   bestandig  meget  lille, 

jeg  er  bestandig  Barn  og  meget  ung; 

og,  hvis  og  stundom  mine  Taarer  trille, 

naar  Livets   Byrde  falder  mig  for  tung, 

de  falde  dog,  som  Skyens  Draabepile 

blandt  Solens,   under  Øiets   Bue  ned 

og  vexle  Kummerens  og  Glædens  Smile, 

som  Barnets   Graad,   med  en  Slags  Munterhed. 

Jeg  leger  end   »Kom  fremmed«   her  paa  Jorden 

med  hver  en  lille  paradisisk  Lyst  — 

jeg  trykker  end  hver  Engel  i  vort  iVorden, 

som  om  det  var  min  Søster,  til  mit  Bryst  — 

jeg  gaaer  endnu  med  lette  Sving  af  Hatten 

i  mangen  Eng  paa  Sommerfuglejagt 

og  lurer  ofte  paa  en   Spurv,   som  Katten 

paa  Musen,   med  lidt  Salt  og  megen  Agt  — 

jeg  venter  uophørlig  end  paa  Dratten 

af  Sommerpæren  og  paa  Svalens   Fangst 

og  er  endnu,   som  før,   især  om  Natten, 

naar  det  er  mørkt,  for  Spøgelser  lidt  angst: 

kun  med  den  Forskjel,  al  de  søde  Glutter 

mig  ere  nu,  hvad  Sommerfugle  var  — 

og  at  mig  nu  er  blevne  store  Pulter, 

hvad  paa  min  Gaasesti  gik  Par  og  Par  — 

al  nu  er  knibske  Muser  og  Kariter 

for  Saltet  i  min  Stræben,  i  min  Aands, 

hvad  dengang  var  paa  Plankeværk  og  Gitter 

ustandselige  Stjerte  for  min  Haands  — 

al  nu  er  lutter  Sole,  hvad  deroppe 

jeg  kun  som  lyse  Prikker  lindre  saae  — 

og  nu  en  vild  og  uregerlig  Hoppe 

den  grønne  Kaalslok,  der  gik  lidt  islaa  — 

at  nu  mig  er  el  Levebrød  med  Ære 

her  i  mil  Hjem,  i  Fredens  Irygge  Læ, 

hvad  da  mig  var  den  gule  Sommerpære, 

der  hang  mig  altfor  høit  i  Livels  Træ  — 

at  nu  mig  er  en  let,  uskyldig  Vævlen 

for  Evigheden,   for  engang  at  faae 

Parnassets  Poge  lil  al  holde  Kævlen 

og  mig,  som  lille  Barn,  al  lade  slaae, 

hvad  dengang  var  mig  en  uskyldig  Spillen 

med  Spindekonens  Æbles  vævre  Snur, 

med  Toppens   Springedands   og  Tridsens  Trillen 

og  Rumlepottens  løierlige  Knur  — 

at  nu,  hvad  dengang  var  mig  Julekage, 

er  det :    at  være  glad  og  veltilfreds, 

som  Du,   ved   Siden  af  en  elsket  Mage, 

min  Olsen !   i  en  hjemlig  Englekreds. 

Paa  denne  Forskjel  nær  —  som  fast  er  ingen, 

naar  man  begynder  Livet  at  forstaae 

og  ser  en  Smule  mere  dybt  i  Tingen  — 

er  jeg  del  samme   lille   Barn  som  saa. 

Ris  faaer  jeg  og  endnu ;  og  Bussemanden 

er:  Frygt  for  Ormen   i  mil   Kikajon*); 

og  hvad  mig  dengang  Synden,  Døden,  Fanden    — 

Gjæld,  Kieler-Omslag  og  Apollyon.« 

»Apollyon«,  som  der  staaer  i  Digtet,  saaledes  som  det 
tryktes  i  det  første  Hefte  af  Maanedsskriftet  »Athene«,  Juli 
1813,  er  »> Afgrundens  Engel«  i  Johannes'  Aabenbarings 
9ende  Kapitel.  Istedetfor  »> Apollyon«  tryktes  i  »Poetiske 
Epistler«,    der    udkom   i   Efteraaret    1814   (hvori  Kimbrevet 


*)  Et  Græskar,    i    hvis    Skygge   Profeten   Jonas    unddrog    sig   Dagens 
Hede. 
HL  17 

optoges  med  et  Par  Smaaforandringer  og  nogle  flere  Slut- 
ningslinier),  den  Slemmes  rette  Navn:  Napoleon,  der  da, 
efter  sit  Fald  i  Begyndelsen  af  Aaret,  ikke  længer  var  et 
noli  me  tangere. 

Paa  Antvorskov  ("Elleskov«,    som   Poeten    kalder  det) 
fandt  den 

') —   —    —   —   —  stakkels  Digler, 
der  Inlet  eier  paa  vor  Jord 
og,  hvis  ham  Grundtvigs  Forbøn  svigter, 
tør  selv  ei   gaae  til  Herrens   Bord«    — 

som  han  umiddelbart  før  sin  Bortreise  skriver  derfra  til 
Kammerjunker  Jakob  v.  Benzon  i  Odense  i  et  Kimbrev: 
»Forfatterens  egenlige  Genialitet«  *)  —  en  fortryllende 
Oase  i  sin  Livsark,  der  begeistrede  ham  til  flere  i  »Poetiske 
Epistler,  1814«  optagne  Poesier,  der  især  besynge  v.  Astrups 
unge  Datter  af  første  Ægteskab  (som  dengang  var  forlovet 
og  kortefter  blev  gift  med  Jægermester,  Kammerherre  v. 
Warnstedt)  under  Navnet  Ellina. 

»Datteren  især  var,   maa  De  vide, 

ret  en  Lilievand  i  Skjønheds  Vaar, 

slank  i  Væxt,  med  lysebrune  Haar, 

Hals  og  Skuldre  liliehvide, 

næsten  ganske  som  Adelaide«    — 

skriver  han  til  Fru  Konferentsraadinde  Brun,  idet  han 
sender  hende  denne  Cyklus  af  Rimbreve  med  en  poetisk 
Epistel:   »Elleskovs  Mysterier  eller  de  ni  Ellebreve«**). 

»Ingen  Roser,  som  i  Sangens  Vaar 
Danmarks  Piger  fletted  om  hans  Lokker, 
ak!  men  Vinlerliliernes  Flokker 
krandse  hyppig  alt  hans  brune  Haar«    — 


*)  »Skuddagen,  af  Baggesen,  3  April  1814.     -Poetiske  Epistler,  1814«. 
**)  »Athene«,   1813.  Juli.     »Poetiske  Epistler.  1814«. 

klager  han  i  Epistelen  til  Fru  Brun.  Den  forunderlig  bevæge- 
lige, evig  unge  Digter  lægger  dog  bestandig  endnu  sin 
Tribut  ned  for  Skj enheden  i  Sang.  Hvor  meget  han  end 
fordyber  sig  i  de  heieste  Problemer  som  en  grublende 
Noureddin,  ja 

»trods  vor  Verdens  Stemning  nuomslunder, 
trods  den  Cours,  jeg  selv  og  sukker  under,« 

sværmer  han  stadigt  for 

» —  —  de  bekjendte  Rettigheder, 
Gratiers  og  Musers  Ægteskab 
Elskeren  i   Vers  tilsteder, 
uden  allermindste  Tab 
for  den  blot  prosaiske  Tilbeder, 
disse  hver  reel  Gemal  som   saa, 
hver  Forpagter  af  de  store,   raa 
Giftermaalets   Brutto-Herligheder 
næsten  altfor  fine,  lette,  smaa, 
fri,  fortryllende  Fortroligheder  — 
ak,  som  selv  blandt  Digterne  kun  faa 
vide  ret  at  skjønne  paa  ! 
sande  Smuler  af  de   Saligheder, 
der  fra  Kjærlighedens  Himmelbord 
falde  ned  paa  dette  Gulv  af  Jord, 
og  som  Elskovs  Engel  der  nedspreder, 
kaldende  paa  mig  og  paa  mit  Kjøns 
Kyklihaner  blandt  vor  Herres  Høns  — 
Nipperne  til  Fryd,  mens  Andre  rutte: 
Pulte!  Putte!   Putte!   Putte!  Putte!« 

En  utrykt  lille,  spøgende  Billet  (blandt  Baggesens  Papirer 
paa  det  kongelige  Bibliothek)  fra  hans  »Veninde«,  som  hun 
kalder  sig,  Grethe  Astrup,  der  deler  sit  Hjerte  mellem  sin 
»Junker«  og  Digteren,  har  til  Overskrift:  »Slet  Prosa  for 
gode  Vers«  og  er  stilet  »Til  min  elskede  Husbond,  Justits - 

17* 

raadindfi  Baggesens  Mand«  —  der  vel  sagtens  oftere  har  set 
den  slanke,  skjenne  Ungmø  med  de  lysebrune  Haar  og 
Halsens  og  Skuldrenes  Liliehvidhed  sprede  Korn  for  Hønsene 
ude  paa  Herregaarden  og  derfra  taget  Motivet  til  de  sidst 
anførte  Verslinier. 

28. 
I  1813  tog  Baggesen  Del  i  den  literære  Jødefeide,  som 
dengang  rasede  herhjemme.  Den  64aarige  Digter  Thomas 
Thaarup  havde  nemlig  i  dette  Aar  med  en  anbefalende  For- 
erindring oversat  et  tydsk  Skrift  »Moses  og  Jesus  eller  om 
Jødernes  og  de  Kristnes  intellektuelle  og  moralske  Forhold,  en 
historisk-politisk  Afhandling«,  som  paa  den  uhyggeligste 
Maade  drog  tilfelts  mod  Jøderne.  Etatsraad  I.  H.  Bårens, 
Justitiarius  i  Kjøbenhavns  Fattigvæsens  Politiret  og  Assessor 
i  den  kongelige  Landsoverret  samt  Hof-  og  Stadsret,  ryk- 
kede i  Marken  mod  dette  Skrift  og  dets  Oversætter,  som 
ikke  spiller  nogen  videre  smuk  Rolle  i  dette  Drama,  skjøndt' 
Oehlenschlåger  i  det  tidligere  anførte,  hidtil  utrykte  Brev 
til  Fru  Rahbek  fra  1807  kalder  ham  »en  Mand«  og  siger: 
»Han  har  uskrømtet,  sand  Følelse  og  en  ædel,  sanddru 
Natur;  han  taler  i  Sandhed,  og  hans  Aand  er  Sandhed«. 
Baggesen,  hvem  Oehlenschlåger  i  samme  Brev  stiller  langt 
under  Thaarup,  da,  som  det  hedder,  »hans  Aand  er  Løgn 
og  Affektation«*),  viste  i  sin  Optræden  ved  denne  Leilighed 
—  ligesom  Ossians  Oversætter,  den  theologiske  Kandidat 
St.  St.  Blicher,  der  ogsaa  deltog  i  Striden  —  en  ædlere 
Natur  og  talte  mere  »i  Sandhed«  end  Oversætteren  af 
»Moses  og  Jesus«.  Baggesens  Brochure  »Om  Jøderne«  har  et 
Motto  af  Horats  og  begynder  med  »Maleri  af  Jødegaden  i 
Frankfurt  am  Main  1789  med  dengang  anstillede  Betragt- 


*)  Se  dette  Værks  anden  Afdeling,  Side  285. 

ninger  over  Jødernes  borgerlige  Tilstand«,  der  fandtes  i  den 
for  tyve  Aar  siden  udgivne  anden  Del  af  »Labyrinten«, 
hvilken  Del  »>for  mange  Aar  siden«,  som  Baggesen  siger, 
var  ude  af  Boghandelen  —  af  den  nye  Udgave  af  »Labyrinten«, 
der  1807  begyndtes  under  Navnet  »Digtervandringer«,  ud- 
kom jo  kun  første  Del*).  Efter  dette  begeistrede  Indlæg 
for  det  mærkelige  Folk  følger  en  »Anmeldelse«  af  et  Værk 
af  Baggesen,  hvis  Titel  vil  blive:  »Forsøg  til  en  Filosofi 
over  det  israelitiske  Folks  Historie  med  en  Beretning  om 
Jødernes  ved  Regeringen  foranstaltede  Indlemmelse  i  det 
borgerlige  Samfund  i  Danmark«.  Det  hedder:  »Det  Ind- 
tryk, dette  forhaante  Folks  Elendighed  havde  gjort  paa 
hans  unge  Sjæl  i  Jødegaden  i  Frankfurt,  var  ligesaa  uud- 
sletteligt af  hans  Hjerte,  som  Indtrykket,  dette  samme 
Folks  ældgamle  Digteres  Hymner  og  den  mosaiske,  af  ingen 
sildigere  Fremstilhng  naaede ,  end  sige  overtrufne  Fortælling 
om  Skabelsen  langt  tidligere  havde  gjort  paa  hans  barnlige 
Fantasi,  var  uudsletteligt  af  hans  Hoved«.  Baggesen  karak- 
teriserer »Moses  og  Jesus«  som  et  »høist  uhistorisk  og 
høist  ukristeligt  —  om  ikke  høist  umoralsk  —  sig  selv 
forresten  noksom  gjendrivende  Skamskrift«.  Han  siger:  »I 
mine  tydske  Forelæsninger  over  det  danske  Sprog  i  Kiel 
greb  jeg,  ved  Berørelse  af  Sprogenes  Oprindelse  og  Litera- 
turens  ældste  Mindesagn,  med  Varme  Leihgheden  til  at 
erindre  paany,  hvad  Kristenheden  skylder  Jødedommen  og 
den  hele  Jords  filosofiske,  religiøse  og  moralske  Oplysning 
en  af  sine  helligste  Kilder«.  Det  hedder  videre:  »Jeg 
elskede  og  beundrede  de  enkelte  Jøder,  der  gjord<^  mig 
begribehgt,  at  Menneskehedens  ypperste  Velgjører  havde 
kunnet  nedstamme  fra  Juda«.  Baggesen  er  overbevist  om, 
^»at  en  fuldkommen  Indlemmelse   af  dette  besynderlige  Folk 


')  Se  dette  Værks  anden  Afdeling,  Side  330. 


202 

(hvis  politiske  nationale  Rolle  for  længe  siden  er  udspilt)  i 
det  borgerlige  Samfund  er  ligesaa  mulig  som  ønskelig  ved 
aldeles  uvoldsomme,  milde,  den  sande  Kristendom  alene 
værdige  Midler,  dem  mit  Fædrelands  Regering,  besjælet  af 
den  samme  Aand,  som  lettede  Bøndernes  Aag,  loste  Stavns- 
baandet,  ophævede  Negerhandelen  og  formildede  disse  vore 
sorte  Brødres  Trældom ,  alt  for  endel  Aar  siden  har  begyndt 
at  anvende«.  Om  »den  nu  pludseligen  indtraadte  Syndflod 
af  Dagskrifter  og  Flyveblade  for  og  imod  Jøderne«  hedder 
det,  at  de,  »naar  man  tager  Hensyn  til  den  gemene  Tone, 
det  gemene  Sprog  og  yderst  partiske,  tildels  personlige 
Pøbelanskuelse,  som  hersker  i  næsten  alt  det  hidindtil  Ud- 
komne, truer  med  at  gjøre  den  Sag,  jeg  havde  holdt  for 
et  af  Filosofiens  og  den  høiere  Politiks  værdigste  Æmner, 
til  en  Pøbelsag  eller  og  bestemtere:  til  et  Middel  for  ukyn- 
dige Døgnskriblere  til  at  beskatte  endnu  ukyndigere  Døgn- 
bladlæsere.  Det  Indtryk,  disse  Dagens  Stridsskrifter  gjorde 
paa  mig  (uagtet  det  bestyrkede  min  Mening  om  Nytten  af 
et  det  danske  Publikum  virkelig  oplysende  Skrift  over  denne 
nu  mere  end  nogen  Tid  før,  formedelst  Jødevæsenets  upaa- 
tvivlelige  Beslægtning  med  Pengevæsenet,  pirrende  Materie), 
stødte  mig  tilbage,  da  jeg,  som  Skribent,  Intet  mere  hader 
end  Deltagen  i  overfarende  Døgnfeider,  og  min  Aand,  vant 
til  Anskuelser  af  det  Virkelige  i  store  jordborgerlige  Masser, 
ikke  gjerne  beskjæftiger  sig  med  Tilfældigheder,  der  gjøre 
al  filosofisk  og  æsthetisk  Behandling,  al  Idealisering  i  Frem- 
stillingen umulig.«  I  Anledning  af  en  Tale,  Professor 
Treschow  i  Januar  samme  Aar  havde  holdt  ved  en  Examen 
i  den  jødiske  Friskole,  erklærer  Baggesen,  at  han  er  af  en 
aldeles  modsat  Overbevisning.  »Kultur  forbinder  ikke  Na- 
tioner, men  smelter  dem  sammen.  Den  lærde  og  sindrige 
Forfatter  henholder  sig,  ved  at  paastaae  det  Modsatte,  til 
den    almindelige    Naturlov    for    Harmoni    i    Rummet,    der. 

ensidigen  betragtet,  ikke  kan  Andet  end  forføre  til  den 
Anskuelse,  at  en  Nations  Opløsning  umulig  kan  synes  noget 
•ønskeligt,  og  at  Vedligeholdelsen  af  det  nationale  Særegne 
bor  befordres  i  det  Uendelige;  men  han  glemmer  den  ikke 
mindre  gjældende  Naturlov  for  Melodi  i  Tiden,  hvis  Be- 
tragtning og  Behjertigelse*)  vilde  have  givet  hans  Grandsk- 
ninger  over  denne  ligesaa  historiske  som  geografiske  Jord- 
borger-Musik et  ganske  andet  Resultat  og  overbevist  ham 
om,  at  Idealet  til  Menneskesamfund  er  og  bliver:  een  Hjord 
og  een  Hyrde.«  Efter  denne  •> Anmeldelse«  følge  »Anmærk- 
ninger over  de  hidtil  udkomne  Stridsskrifter  i  nærværende 
J-ødefeide«.  De  begynde:  »Jeg  kalder  denne  nye  Gjæring 
iblandt  Skribenterne,  forsaavidt  den  har  bruset  hidindtil,  en 
Jødefeide,  ikke  saa  meget  fordi  den  gaaer  ud  paa  Jøder  og 
tillige  synes  at  gaae  ud  fra  Jøder  i  Ordets  populære  Betyd- 
ning, som  fordi  de  stridende  Parter  lade  til  at  være  blevne 
enige  om  fortrinligen  at  betjene  sig  af  Jødesproget  i  deres 
Sagen  mindre  opklarende  end  forplumrende  Døgnblade.  Det 
første  meget  Paafaldende  i  denne  nye  Pennekrig  er  et 
ualmindelig  slet  Sprog,  en  næsten  pøbelagtig  Skrivemaade, 
en  Vrimmel  af  gemene  Udtryk  og  en  ofte  til  Uforstaaelig- 
hed  dreven  udansk  Stil.  Enten  det  nu  reiser  sig  af  et 
almindeligt  Forfald  i  Literaturen  og  Smagen  herhjemme  fra 
den  Tid  af,  det  blev  Mode  at  efterabe  tydske  geniale  Sudlere 
og,  fuld  af  dybe  Længsler,  med  betydningsfulde  Ansigter 
og  djærve  Anskuelser  af  Underlivet  og  Kæmpevordenen  at 
skrive  frisk  væk  uden  at  bekymre  sig  om  mindste  Logik 
eller  Grammatik  —  eller  af  den  tilfældige  Omstændighed, 
at  de  optrædende  Skribenter  fordybe  sig  og  forstudere  sig*"^) 
i    Daraussens    Skrifter    fra    næstforrige    Aarhundrede,     paa 

*)  Germanisme  (»Beherzigung«)  o:  Læggen  paa  Hjerte. 
**)  Germanisme  (»verstudiren«!  o:  studere  sig  Korstanden  bort. 

samme  Tid  som  de  ved  levende  Omgang  studere  Jaderne 
paa  Amagertorv*),  paa  Børsen,  i  Klubber  o.  s.  v.  —  eller, 
hvad  der  er  rimeligst,  af  begge  Aarsager  tilsammen:  saa  er 
det  vist,  at  de  fleste  af  disse  Stridsskrifter  klinge  som 
umaadelig  slette,  paa  Kjøb  gjorte  Oversættelser  af  det 
Tydske.«  Man  ser,  at  Baggesen  er  paa  Nakken  af  den 
nye  tydsk-danske  Genialitet,  der  skriver  »friskvæk,  fuld  af 
dybe  Længsler,  med  betydningsfulde  Ansigter  og  djærve 
Anskuelser  af  Underlivet  og  Kæmpeverdenen  uden  at  be- 
kymre sig  om  mindste  Logik  eller  Grammatik-.  Replikken 
er  tydelig  nok  ikke  mindst  myntet  paa  Grundtvig,  hvis 
»Optrin  af  Kæmpelivets  Undergang  i  Nord«  her  atter,  lige- 
som i  Rim  brevet  til  Olufsen  fra  Kiel  forrige  Aar,  maa 
holde  for  -  det  mærkelige  nye  Grundtvigske  Fænomen  har 
aabenbart  vakt  Baggesens  Opmærksomhed.  I  et  af  de 
Rimbreve,  som  Opholdet  paa  Antvorskov  fremkaldte« (»Den 
mistænkelige  Tandpine«,  til  v.  Astrups  anden,  unge,  smukke 
Kone),  tales  der  om 

•) —   —  de  Muse-Gæslinger  og  Ællinger, 
der  slaae  de  ganske  ny  Poeter  bi«  ; 

Og  der  siges,  at  det  er 

.)  --  —   -     —  luiter  gamle  Kjællinger, 
skeløiede,  rødnæsede,  Geni- 


*)  I  »Aftvunget  Svar  til  Hr.  Etatsraad  Bårens«  ved  Ttiomas  Thaarup, 
Side  12,  hedder  det  om  de  kjøbenhavnske  Jøder:  »Drengen  har 
knap  fuldendt  sin  arithmetiske  Opdragelse,  førend  han  indfinder 
sig  paa  Amagertorv,  for  at  fuldende  sine  Handels-Tirocinier«  (o: 
Rekrutøvelser)  »og  lægge  for  Dagen,  hvorledes  han  har  til  praktisk 
Udøvelse  fattet  den  mere  erfarne  Faders  Handeisraad.  Dette  Torv 
kan  anses  som  det  første  Trin  til  Rigdom  og  Anseelse,  endskjøndt, 
efter  det  Selskab  at  dømme,  som  der  driver  Haandtering,  man  ikke 
kan  gjøre  sig  det  mindste  Begreb  om,  at  denne  Plads  skulde  være 
en  Høiskole  for  Kultur  og  Moralitet.« 

fordrukne,  blinde,  skjæve,  lamme, 

som  deres   Oldemoder,    Maren  Amme«.*) 

Baggesen  erklærer  i  sine  >> Anmærkningers  at  han  »ikke 
mindre  hader  Anonymitet  end  elsker  Skrivefrihed«,  og  at 
han  aldrig  har  tilladt  sig  nogen  nok  saa  ubetydelig  satirisk 
Skjemt  uden  at  sætte  sit  Navn  derunder.  »Det  almindelige 
Misnøie  (hedder  det),  hvis  Genealogi  Forfatteren  af  Nord- 
lysets første  Nummer  meget  rigtigen  har  angivet**),  synes  at 
have  filtreret  sig  gjennem  Thaarups  Pen  til  et  ganske  klart 
Had  mod  Jaderne.«  Disse  »Anmærkninger«  ende  smukt: 
»Partiet  for  Jødernes  menneskelige  Behandling  fægter  ridder- 
ligere, bedre  og  med  anstændigere  Vaaben  end  Partiet  imod 
samme.  Aarsagen  er,  at  Jødernes  Sag,  velforstaaet,  ikke 
blot  er  den  gode,  men  den  har  for  det  menneskelige  Hjerte 
i  Almindelighed  som  for  den  ægte  danske  Følelse  i  Besyn- 
derlighed noget  Kørende  og  enhver  fordomsfri  Tænker  ual- 
mindelig Begeistrende.  Jøderne  ere,  hvor  det  gaaer,  det 
svagere  Parti;  det  er  det  eneste  Menneskesamfund  paa 
Jorden,  som  enhver  Regering,  hvor  det  findes,  naar  den 
vil,  med  et  eneste  Slag  kan  knuse.  Det  er  ikke  muligt  at 
læse  dette  besynderlige  Folks  Historie  fra  dets  gamle  Hoved- 
stads Forstyrrelse  af  til  vore  Dage  uden  Skræk  og  Med- 
lidenhed. Hvor  skjønt,  hvor  hædrende  det  danske  Navn, 
hvis  engang  den  filosofiske  Historieskriver  maa  bemærke,  at 
Patriarkernes  Afkom,  dette  fra  sin  Fødsel  af  ligesom  ud- 
satte, forvildede,  gjennem  Aartusinde  af  Faderens  Hus 
udelukte  Barn,  dette  paa  Jorden  landflygtige,  af  det  borger- 

*)  »Poetiske  Epistler,  1S14«. 
**)  "Forstyrret  Skibsfart  standsede  Handelen,   og  Statsudgifterne  bleve 
forøgede.    Denne  Forbindelse  avlede  en  slet  Cours,  den  slette  Cours 
avlede  Spekulanter,  Spekulanterne  avlede  Dyrhed,   og  Dyrlied  avler 
Misnøie.« 


266 

lige  Samfund  overalt  udstødte,  i  alle  tre  Verdensdele  mer 
eller  mindre  forhaante,  af  næsten  alle  P^uropas  Regeringer 
Tid  efter  anden  mishandlede  og  landsforviste  Folk  for  f/^rste 
Gang  sank  fuldeligen  tilbage  i  Menneskehedens  Favn  og  den 
evige  Faders  Arme  i  det  fredsomme,  gjæstfri,  for  intet 
Jordborgerligt  fremmede,  intet  MenneskeHgt  udelukkende 
Danmark!"  En  »Slutningsanmærkning«  begynder  træffende: 
»Strid  er  en  nødvendig  Naturbetingelse  for  hvilkensomhelst 
Aandsudvikling  og  i  Grunden  intet  Andet  end  Livet  selv  i 
Endelighedens  Skranker.  Den  maa  ikke  forvexles  med 
Splidagtighed,  Tvedragt  eller  egenlig  Fjendtlighed,  der  blot 
ere  sygelige  Krampetræk  af  en  slappet  Natur,  da  virkelig 
Strid  derimod  er  en  sund  og  kraftig  Yttring  af  den  stærke. 
Stridsskrifter  ere  derfor,  langtfra  at  være  et  Onde,  trods 
alle  medløbende  Smaajammerligheder,  et  virkeligt  Gode. 
Naar  Gjenstanden  ikke  er  aldeles  personlig  og  individuel, 
det  eneste  sikkre  Kj endetegn  paa  aandelig  Skranten,  er 
enhver  off"entlig  Strid  en  aandelig  Bevægelse,  der,  langtfra 
at  være  Statssundheden  skadelig,  er  den  hoist  gavnlig  og 
forebygger  adskillige  virkelige  Sygdomme.  Men  i  en  almin- 
delig og  nogen  Tid  varende  Pennefeide,  f.  Ex.  den  nær- 
værende, er  det  umuligt,  at  det  Personlige  og  Individuelle 
kan  blive  Hovedgjenstanden,  thi  dette  kan  aldrig  udbrede 
sin  lille  Interesse  udenfor  den  trange  Kreds,  det  spiller  i. 
En  Gjæring  mellem  Skribenter  har  ikke  det  Mindste  at  be- 
stille med  en  egenlig  Folke-Gjæring,  som  Politiet  i  en  vel- 
I  indrettet  Stat  bør  vaage  over,    søge  at  forebygge  og  kvæle, 

hvis  den  er  begyndt,  i  dens  Udbrud;  tværtimod,  den  er  det 
aldeles  Modsatte  og  har  i  sin  Natur  det  sikkreste  Antidot 
mod  borgerlig  Splid  og  Tvedragt  ved  at  forvandle  de 
uordenlige,  oprørte  og  sammenløbne  Folkefølelser  til  regulære 
Tanke-Tropper,  gjøre  Papiret  til  Kampplads,  med  eet  Ord: 
spille  enhver  lidenskabelig  Krig  over  i  Aandernes  Rige.     Jo 

friere  dette  Spil  lades  Folkets  aandelige  Liv,  jo  sikkrere  er 
Landets  Kolighed;  kun  naar  det  voldsomt  undertrykkes  og 
tilbagekues  i  de  tause  Gemytter,  kan  det  (lig  Krudtet,  der, 
løst,  ikke  blot  ingen  Skade  gjør,  men  endog  renser  Luften; 
bundet  og  sammenpresset  derimod,  ved  mindste  Gnist, 
volder  Ødelæggelse)  blive  farligt.«  Det  hedder  videre  lige- 
saa  slaaende:  »Lidenskaberne  selv  maa  spændes  for  Vognen, 
der  skal  indbringe  Sandhedens  almindelige  Udbytte  i  Re- 
geringens besynderlige  Skatkammer;  den  bliver  ellers 
staaende  med  Læsset  paa  den  magelige  Slendrians  gamle 
Kongevei.  Det  Styr,  der  maa  holdes  paa  disses  ofte  vilde 
Hingste,  for  at  Læsset  ikke  skal  væltes  underveis,  istedenfor 
hurtigen  at  indbringes,  vil  ene  og  alene  kunne  blive  holdt 
af  Kudskene  selv,  thi  ethvert  andet  vilde  standse  Farten 
istedenfor  at  styre  den.  Pennefeider  af  og  til  maa  derfor  i 
alle  Henseender  være  en  viis  og  tillige  virksom  Regering 
et  behageligt  Særsyn;  thi,  ikke  at  tale  om,  at  de  forraade 
et  vist  Liv  i  Samfundet  og  befordre,  saa  at  sige,  det 
aandehge  Blods  Omløb  i  Statens  Aarer,  faaer  den  selv, 
ligesom  gratis,  derved  tillige  oprettet  et  aandeligt,  dens 
sande  Interesse  meget  fordelagtigt  Tanke-Toldvæsen  —  og  den 
offentlige  Mening  (der  dog  aldrig  aldeles  kan  underkues)  et 
kraftigt  Politi,  der  af  sig  selv  noksom  vil  vaage  over  og 
sørge  for,  at  ingen  Misbrug  af  Pennen  bliver  ustraffet.«  I 
en  »Efterskrift«  hedder  det:  »Det  er  kommet  mig  for  Ore, 
at  idetmindste  endel  af  mine  Landsmænd  og  Medborgere, 
paa  Grund  af  min  temmelig  lange  offentlige  Taushed,  troe 
mig  saagodtsom  tabt  for  Fædrelandets  Literatur  og  beære 
mig  i  den  Henseende  med  en  Slags  Misfornøielse,  der,  saa 
bitter  den  og  turde  være,  ikke  kan  Andet  end  smigre  mig. 
Jeg  benytter  denne  Leilighed  til  at  erindre,  at  Aarsagen, 
hvorfor  man  i  de  sidste  Tider  intet   egenligt  Arbeide  har 

set  af  mig  paa  Prent,  aldeles  ikke  ligger  i  Mangel  paa 
literarisk  Virksomhed  fra  min  Side,  men  i  ganske  tilfældige 
Omstændigheder,  der  have  hindret  mig  fra  at  udgive,  hvad 
jeg  for  længe  siden  har  udarbeidet.  Mine  utrykte  Skrifter 
ere,  idetmindste  i  Omfang,  langt  betydeligere  end  mine 
hidtil  trykte,  især  de  prosaiske,  som  jeg  næsten  alle,  dels 
af  filosofiske,  dels  af  politiske  Grunde  især,  har  underkastet 
det  Horatsiske:  nonum  prematur  in  annum*).  Saaledes  hen- 
ligge alle  mine  Udarbeidelser  i  det  Fag,  jeg  egenlig  har 
studeret,  Filosofien,  og  Fortsættelsen  af  Labyrinten  eller 
mine  Digtervandringer.  Det  lader  imidlertid  nu  til,  som 
om  Skjæbnen  endelig  vilde  tilsmile  mig  et  Haab  om  for 
bestandig  blivende  Ophold 

,) —   —  —   —  i  (jen  afsides  Have, 
som  Fredrik  vogter,  Fredens  Engel  lig  — 
paa  denne  Plet,  hvor  første  Gang  mit  Øie 
fra  Veraods  Favn  opstirred  til   det  Høie 
og  i  et  Smil  og  Skyens  Purpurbrudd, 
fortryllet,  saae  det  første  Glimt  af  Gud   — 
hvor  i  et  Krat,  omsnært  af  Brombærranken, 
jeg  favnede,  som  Barn,  mm  første  Brud  — 
og  hvor  jeg  efter  Maanen  greb,  og  Tanken, 
den  første  Tanke,  tabte  sig  i  Gud  — 
hvor  mit  af  fremmed  Lyst  beruste  Hjerte 
omsider  fandt  igjen,  i  Hjemmets  Skjød, 
den  hele  Fryd,   det  længselfuldl  begjærle. 
den  Ro,  som  langt  derfra  det  aldrig  nød**). 

Skuffer  mig  ikke  dette  Smil,  vil,  foruden  det  i  disse  Blade 
anmeldte  Værk    af  mig,    endnu   i  Aar    udkomme   følgende 


*)  Ars  poetica,  v  388.  * 

**)  Lidt  forandrede  Linier  af  »Gjensyn  og  Tilbageblik«  i  »Charis  for 
1797%  »Til  mit  Fædreneland«  i  »Samtlige  Værjicr,  første  Bind, 
1801«  og  i  .Nyeste  blandede  Digte,   1808«. 

aldeles  nye,  til  Trykken  dels  aldeles  færdige,  dels  paa  lidet 
nær  fuldendte  Bind: 

1)  Asa-Maal  eller  filosofiske  Forelæsninger  over  det  danske 
Sprog  — 

2)  Indenlands-Keiser  i  Tankeverdenen ,  en  Samling  af  smaa 
filosofiske  Afhandlinger  — 

3)  Ny  Samling  af  Rim  breve  —  og 

4)  Syndefaldet,  et  fortællende  Digt  i  ti  Sange.« 

Det  var  aabenbart  en  betydelig  baade  poetisk  og  reflek- 
terende Kraft,  Fædrelandet  var  i  Færd  med  at  vinde  tilbage, 
et  i  mange  Henseender  hoist  fornødent  Supplement  og 
Korrektiv.  Desværre  skulde  dog  Baggesen  heller  ikke  i 
Fremtiden,  ligesaa  lidt  som  tidligere,  dels  paa  Grund  af 
sin  Natur  og  dels  paa  Grund  af  Forholdene,  naae  Alt,  hvad 
hans  rastløse,  dristige  og  perfektible  Aand  forespeilede  ham 
som  Resultatet  af  hans  uendelige  Stræben.  Af  de  ovenfor 
nævnte  fire  Arbeider  udkom  saaledes  kun  den  nye  Samling 
af  Rimbreve  næste  Aar,  Resten  saae  først  Lyset  (og  ikke 
engang  aldeles  fuldstændigt)  efter  Forfatterens  Død. 

29. 
N.  T.  Bruun,  Oversætter  ved  det  kongelige  Theater, 
havde  udgivet  »En  splinterny  Leilighedsvise  i  Anledning  af 
Bogen:  Moses  og  Jesus«.  1  Baggesens  »Om  Jøderne«  an- 
grebes Visen  og  ved  samme  Leilighed  taltes  der  om  N.  T. 
Bruuns  »ikke  mindre  end  blufærdige  Fader«.  Følgen  heraf 
var,  at  denne,  T.  C.  Bruun,  Professor  i  det  engelske  Sprog 
ved  Universitetet,  Forfatter  af  »Mine  Fritimer  eller  For- 
tællinger efter  Boeaccio  og  Fontaine«  (1783)  o.  s.  v.,  rykkede 
iMarken  medBrochuren  »Ikke  om  Jøderne,  men  deres  Gjenløser, 
Jiistitsraaden « .  Det  hedder  strax  i  Begyndelsen  af  denne: 
»>Endskjøndt  Hr.  Justitsraad  Baggesen,  Dr.  philos..  Professor 
i  det  danske  Sprog,  fordums  Theaterdirektor  o.  s.  v..  Digter 

Digtervan d rer,  Gjenganger,  Bestiger  af  vStraszborgs  Kirke- 
taarn,  Beskuer  af  Jomfruens  uudsigelige  Hemmeligheder, 
Israeliternes  Gjenl^øser  m.  m.,  upaatvivleligen  er  en  vældig 
Ridder,  skal  han  neppe  slaae  sig  til  nogen  paa  mig«. 
Senere  siges  der:  »Hvor  yderst  følsomt  Hr.  Justitsraadens 
Hjerte  er,  veed  Enhver,  der  blot  har  læst  en  halvtredsinds- 
tyvende Del  af  de  smeltende  Ting,  han  har  sagt  om  og  til 
den  hellige  Maane  samt  den  uforlignelige  Jomfru  Seline. 
Høistbemeldte  Dames  Navn  ligner  endog  saa  meget  Selene, 
den  græske  Benævnelse  af  denne  Planet,  at  jeg  helder  til 
at  troe,  hun  blot  har  været  en  Skjønhed  i  Luften,  og  at 
alle  hine  i  Justitsraadens  yngre  Arbeider  saa  hyppigen  fore- 
kommende vemodige  og  hjertebrækkende  Veklager  eller  Lov- 
prisninger have  ene  været  henvendte  til  samme  velfornemme 
Maane,  der  engang  gjennemskinnede  saa  rørende  de  fleste 
Digte  og  virkede  ved  sin  bekj endte  Indflydelse  saa  kraftigt 
paa  saa  mange  Digtere.«  Braaden  her  træff'er  unegtelig. 
Det  Elegiske  havde  virkelig  spillet  en  utilbørlig  stor  Rolle 
hos  Baggesen,  der  kunde  gjøre  Paveis'  Ord  til  sine:  »Jeg 
var  Intet  mindre  end  lykkelig;  men  jeg  vil  heller  ikke 
nægte,  at  de  unge  Digteres  almindelige  Syge  havde  smittet 
mig,  og  at  jeg  fandt,  det  lod  kjønt  at  klage«*)  —  Schack 
Staffeldt  kalder  Baggesen  1789  »vor  søde  elegiske  Digter«**). 
I  Rimbrevet  til  Olufsen  fra  Kiel  Aaret  iforveien  siger 
Baggesen  jo  ogsaa  selv: 

„Jeg  mer  end  nok  desuden  klaget  har 

lil  Tid  og  Sled,  da  jeg  lyksalig  var. 

Som  man  saa  lidt  i  gamle  Dage 

mig  saae  ret  løierlig  lil  Sorg  mig  plage.« 


*)  Se  dette  Værks  første  Afdeling,  Side  49. 
**)  Se  »Om  den  Ting,  kaldet  Ausrufungen  o.  s.  v.,»  Side  16. 

At  der  var  meget  Fantasteri  i  hans  Erotik  er  ligeledes  klart 
nok,  hvad  der  slaaende  fremtræder  i  "Lydia«  (i  »Samling 
af  Poesier  for  Aaret  1785«,  Odense,  hos  Iversen),  som  ender: 

»Men  een  Feil  har  dog  min  Pige, 
som  det  All  fordunkle  vil: 
denne  Uforlignelige 
er  desværre  ikke  til.« 

Der  tales  endvidere  i  T.  C.  Bruuns  Brochure  om,  at  »der 
vil  findes  et  qvantum  sufficit  af  Hyperboler  i  Jens  Baggesens 
Værker«  —  hvad  der  heller  ingenlunde  kan  negtes.  »Vil 
De  vide,  Hr.  Justitsraads  —  apostroferes  Baggesen  — 
»hvad  jeg  som  Yngling,  som  Mand  og  som  Olding  stedse 
har  bluedes  ved,  saa  erfar,  at  det  var  og  fremdeles  er:  at 
være  Snyltegjæst,  det  være  sig  i  Borgerens  Hus  eller 
Grevens;  ved  uforskammet  Paatrængenhed  at  afnøde  eller 
tilprakke  mig  Laan,  som  jeg  ikke  kunde  betale,  eller 
Understøttelser,  som  jeg  ikke  fortjente;  ved  et  herreagtigt 
Geni-Væsen,  der  ser  ned  med  overbærende  Medynk  paa  de 
arme  Mennesker,  hvis  Kald  det  ikke  blev  at  faae  »Lyst« 
og  »Bryst«,  »Hjerte  og  Smerte«  til  at  hænge  sammen;  at 
slentre  omkring  paa  Statens  Bekostning  og  med  Ordet; 
Fedeland  stedse  paa  Læberne  omdøbe  sig  endogsaa  til 
Fremmed*)  for  ikke  at  vedkjende  sig  udstammet  af  det 
stakkels  Danmark.  Alt  Saadant  og  Lignende  blues,  ja  op- 
røres jeg  ved.  Muligt  Andre,  langtfra  at  rødme  engang 
derover,  finde  det  deres  naturlige  Vandel,  deres  Livs  Syssel. 
Smag  og  Behag  ere  forskjellige.«  Her  er  aabenbart  Sand- 
heden i  den  Grad  forvrænget,  at  man  med  Modbydelig- 
hed maa  vende  sig  bort  fra  den  raa  Expektoration.  I 
samme  Aand  fortsættes  der.     Det  hedder  blandt  Andet:  De, 


*)  Rimeligvis   Hentydning   til   Baggesens  Adoption   af  Kants   Fornavn, 
Immanuel. 

som  har  tilbragt  saa  stor  en  Del  af  Deres  Liv  i  Forgemak- 
kerne og  Gemakkerne,  De,  som  saa  kort  Tid  har  tjent  og 
saa  mange  Aar  nydt  Naadepenge,  De  har  den  Malmpande 
o.  s.  V.  —  —  Pænheder,  der  have  gjort  ham  til  Pigernes 
Jens,  skjøhdt,  siges  der,  noget  mindre  til  Konernes.«  Til 
Slutning  spottes  der  med  Anmeldelsen  af  de  nye  Værker; 
og  der  bemærkes,  ikke  ganske  uden  Grund:  »Hr.  Justits- 
raaden  har  stundom  ladet  Publikum  og  I^nkelte  vente  noget 
længe  paa  Holdeisen  af  sine  Lofter;  ja  Boghandlere  siges 
at  sukke  efter  Opfyldelsen  af  Gjengjældelsens  Ret".  Det 
hedder:  »Lader  os  alle  bede,  at  det  Haabets  Smil,  der  til- 
smidsker  ham  Formodning  om  et  blivende  Ophold  i  Frede- 
riks Have  og  hans  eget  Brombærkrat,  det  er  udlagt  i 
Prosa:  et  Professorat  ved  Kjøbenhavns  Universitet,  ikke 
maa  vorde  en  flygtig  Skyes  Purpurbrudd.  Foruden  Savnet 
eller  idetmindste  Sinkningen  af  Nydelsen  af  alle  disse  Be- 
budelser, hvad  Tab  vilde  en  saadan  Skuffelse  ikke  volde  Hr. 
Etatsraad  Treschows  forrige  talrige  Tilhorere*),  som  nu 
alene  kjende  den  almindelige  Naturlov  for  Harmonien  i 
Rummet,  men  ere  ganske  uvidende  om  en  langt  sublimere 
Ting,  nemlig  Melodien  i  Tiden  eller  den  historiske  og  geo- 
grafiske Jordborger-Musik,  opdaget  af  Hr.  Justitsraaden.« 
Med  Foie  siger  T.  C.  Bruun  tilsidst:  »Hr.  Justitsraaden  vil 
maaske  studse  og  med  foldede  Arme  sporge  sig  selv,  hvor- 
ledes Nogen  formaster  sig  at  tiltale  ham  i  saadan  en  Tone«. 
Der  var  visselig  god  Grund  til  dette  Sporgsmaal;  den  »ikke 


*)  Treschow  blev  (tilligemed  Sverdrup;  1813  Professor  ved  det  ny- 
stiftede norske  Universitet  og  fulgtes  som  Professor  i  Filosofi  ved 
Kjøbenhavns  Universitet  af  F.  C.  Sibbern.  T.  C.  Bruun  insinuerer, 
at  Baggesen  gjør  sig  Haab  om  et  Professorat  ved  Kjøbenhavns 
Universitet,  og  synes  at  tænke  paa  Treschows:  Baggesen  havde  jo  og- 
saa  i  sit  Indlæg  »Om  Jøderne«  erklæret,  at  Filosofien  var  det  Fag, 
han  egenlig  havde  studeret. 

mindre  end  blufærdige«  Forfatters  Brochure  var  unægtelig 
ikke  mindre  end  blufærdig.  Forst  i  Foraaret  1814  tog 
Baggesen  til  Gjenmæle,  og  vi  komme  saa  atter  tilbage  til 
denne  Strid. 

I  August  1813  bragte  Baggesen  Kone  og  Son  fra  Kiel 
til  Kjøbenhavn.  Konoen  havde  tilladt  ham  at  leve  med  sin 
Familie  i  Kjobenhavn,  saa  længe  Krigen  varede.  I  den 
foregaaende  Maaned  havde  han  skrevet:  »Under  Sagernes 
nuværende  Stilling  bekymrer  jeg  mig  aldeles  ikke  om  Poli- 
tiken; jeg  læser  ikke  engang  Aviserne,  thi  jeg  veed,  at  alle 
Beretninger  gaae  ud  paa  at  skuffe.  Jeg  beholder  imidlertid 
min  Overbevisning,  som  Napoleon  med  hele  sin  Magt 
hverken  i  Realiteten  eller  paa  Papiret  lormaaer  at  rokke, 
nemlig  den,  at  der  gives  en  Menneskeværdighed,  og  at  den 
menneskehge  Natur  fordrer  Haandhævelsen  af  en  Folkeret. 
Men  jeg  beholder  min  Mening  for  mig  selv  og  veed  meget 
vel,  at  den  ikke  kan  udtale  sig  imod  Kanoner.«  Digteren 
ventede  rolig  paa  »la  ruine  d'un  systéme,  qui  avait  contre 
lui  l'intérét  autant  que  le  bon  sens  des  nations  civilisées, 
et  que  le  génie  le  plus  vaste  ne  suffisait  pas  plus  å  soutenir 
contre  la  force  des  choses«"^).  Opfyldelsen  af  Baggesens 
Forventning  lod  ikke  længe  vente  paa  sig.  Tredages -Slaget 
ved  Leipzig  midt  i  Oktober  samme  Aar  styrtede  Napoleons 
utaalelige  Militærherredømme.  Steffens,  der  var  forflyttet 
fra  Halle  til  Breslau  som  Professor,  havde  begeistret  sluttet 
sig  til  den  mod  Undertrykkeren  tappert  kæmpende  preus- 
siske Hær,  der  nu  fik  Opreisning  for  sine  tidligere 
ydmygende  Nederlag. 

30. 
Fra    »det   stille,    svindsyge,    melankolske«   Kiel   havde 
Baggesen  tilskrevet  en  Ven  i  Kjøbenhavn  Rimbrevet  »Min 


*)  Thiers:    tHistoire  de  Tempire«,  livre  XXXIII. 

III.  18 

Gjcngangcr-Spng  eller  den  sode  Kniv«  (trykt  i  »Poetiske 
Epistler,  1814«),  hvori  Digteren  gjar  Kede  for  sin  Gjen- 
gangerfærd  under  det  foregaaende  Ophold  i  Danmark,  »der 
opbragte  alle  Parnassets  Hokere,  Bryggere  og  Brændevinsmænd 
imod  ham«,  og  stiller  en  lignende  Feide  i  Udsigt.  Han 
siger  i  denne  Epistel,  at  han,  naar  han  tirres,  slaaer  til 

» —   i   Særdeleshed  for  al  faae   Smagen   slemt 

en   Smule  mod  den  allfor  grove 

veslpreussiske  LileraUir-iMoral, 

der  længe  var  lidl  fuld   og  lidt  falal, 

men  efler   Schlegelernes   Perial 

blev  bindegal, 

brød  alle  Velanslændighcdens   Love 

og  —   tak  den  genialske  Fløsefi, 

Nalurpossi 

samt  andel  Pudsenmakkeri!   — 

blev  paa  Kaiheder,   i  Alkove, 

paa  hvert  Studerekammer,  selv  til  Hove 

et  Udlryks-Sansculolleri, 

hvis  Toilesløshed   hver  en  Dreng  med  lidl  Geni, 

der  gjerne  vil  sig  til  en   Laurbærkrone  sove, 

som  simpel  Kakkelovnsludent*), 

paa  Prent, 

ret  godl  kan  hove, 

fordi  den  gjør  hans  stærke  Fantasi 

aldeles  fri 

for  Smagens  og  Fornuftens   Slaveri 

og  sparer  ham  pedantisk  Bryderi 

med  Læsning  af  de  Gamle,  med  Melriken, 

med  Modersprogels  Dyrkning,  med  Kriliken 

og  selv  med  al  Ortografi  « 


*)  Oehlenschlåger  var  bleven  privat  indskreven  som  Student  (den 
saakaldte  »Kakkelovnsexamen«)  —  se  dette  Værks  første  Afdeling, 
Side  193. 

Det  hedder: 

»Jeg  troede,  naar  især  del  kom  lil  Skjalde-Kampe, 

det  være  sig  med  Klinger  eller  Tampe, 

der  burde  spores  dog  eii   Slags   Musik 

i   alle  Puf  og   Slød  og   Slik 

af  den  Natur,  ihvor  det  gik, 

at,  hvis  man  en  Tr^k-Sexien  fik, 

saa  djærv,  al  man  derved  naturlig  maalte   dumpe 

paa  sin  udødelige  Dlgterrumpe, 

man  dog,   trods   Faldels  virkelige  Gru, 

fortryllet   af  det  Træffende,   del  Fyndige, 

del  Rclle,   Netle,   Lelle,  næslen   Yndige, 

gad  dumpe  nok  engang  endnu, 

Saaledes  gjordes   Skjonheds   Love  gjældende 

hos   Bønder  selv   i   Slagsmaal  mellem  Fjeldene. 

Hin  Valris,  for  Exempel,   der  i   Kiv 

alt  havde  skilt  ved  Lemmer  eller  Liv 

for  bare  Morskabs  Skyld  og  intet  Andel 

to-tredie  Parlen  af  hans  Vennekreds  i  Landet, 

blev,  da  han  selv  engang  til  Tidsfordriv 

faldt  for  en  Vennehaand,   begrædt  af  alle  Helte, 

der  havde  havt  del  Held  med   ham  at  spænde   Belle. 

Hvorfor?    Fordi   han,  sur  og  slum  og  stiv 

og  strunk  og  slolt  og  Slud-lig,   Kammeraterne, 

han  skar  lil   Skamme,  gik  paa  Liv? 

Nei !     Men   fordi  blandt   samtlige  Krabaterne 

paa  Halling  Ingen    »skar  saa  sød   en  Kniv». 

Netop  den   uforlignelige   Lethed, 

livormed   han   Kniven  svang  og  lisled   ind  og  ud 

i  sin  Modstanders   Skind  og  Hud, 

den   Præcision,   den   tllegans,   den  Nethed, 

hvormed  hvert  Snit  foer  ud  og  ind, 

lig  fine  Træk  af  Sommeraflenvind, 

i   Kontrapartens   Hud   og  Skind, 

18* 

den  Riglighed  i   Blik,  den  Sikkerhed  i  Rammen, 

den  Takt,  den  Gratie,  den  Rundhed  i 

hvert  Skaar  og  den  fuldendte  Harmoni 

af  Skæring  i  dem  allesammen, 

hvorved  naturligvis  blev  til  et  Maleri, 

værdi  al  betragtes  og  beundres,  Skrammen  — 

det  All  (som  lignes  kan  ved  gode  Vers 

i  lunefuld  polemisk  Skjærls) 

var  Aarsag,   at  man  sørgede  saa  saare 

ved  denne  morderlige  Flængers  Baare, 

som  om  man,  under  Svøben  af  hans  Kniv, 

i  Sognet  havde  ført  et  Honningliv. 

Ved  blot  at  lænke  paa  den  Saliges  saa  søde 

Manerer  flød  i  Taarer  hen  Enhver, 

der  havde  set  dem  kun;  og  Een  især, 

de  havde  kildret  ofte  halv  tildøde, 

var  (siger  man)  ved  det  begrædte  Lig 

i  Sørgeskaren  helt  utrøstelig.« 

Kimbrevet  ender  med  den  Erklæring,  at  Digteren  vil  vende 
tilbage  med  »den  søde  Kniv«,  han  brugte  sidste  Gang,  idet 
han  fortæller,  at  et  Brev  melder  ham 

» —  —  —  —  hvorlunde  selv  den  Skjald, 

der  steg  engang  saa  skjønt,  gaaer  ned  af  Bakke, 

fordi  med  Alt  fra  ham  man  la'er  liltakke   — 

og  at  vort  Pindus  bli'er  lilsidsl  en  Ase-Stald, 

hvis  ingen  Muse  mer  med  Aserne  tør  snakke  — 

hvorlunde  man  gaaer  om  med  el  Triumvirat, 

der,   siden  mit  Par  Ord  om  Jøderne, 

paa  Forslag  af  en  buxeløs  Krabat 

skal  ordenlig  permanenlere  Møderne  — 

hvorlunde,   hvis  jeg  ikke  svarer  snart 

paa  Faderens  Forsøg  i  Prose, 

selv  Sønnen  tænke  vil,  at  det  er  med  mig  klart, 

og  Manden  i  Parnassets  Mose 

med  grønne  Hose 

forsikkre  for  sin  Broderpart, 

at  det  er  Alt  tilsammen  grumme  rart  — 

hvorlunde  man  har  aldrigen  set  Mage 

til  Stilen  i  de  sidste  Dage  — 

hvorlunde,  da  hvert  Glimt  af  kritisk  Lys  forsvandt, 

ei  blot  i  Støvels  Land,  men  selv  i  Aanders  Rige, 

del  Ædle  maa  for  det  Gemene  vige 

(hvad  jeg,  desværre!   selv  derhjemme  fandt 

kun  altfor  sandt)  — 

og  endelig:  hvorlunde  rent  vil  synke 

Parnasset  i  et  Svælg  af  Dagligdagseri, 

naar  denne  Sommer  er  forbi, 

hvis  ingen  Curlius  sig    over  det  vil  ynke, 

sig  styrtende  med   Skjold  og  Spyd  deri.« 

Foruden  til  Oehlenschlåger  sigtes  her  Biensynlig  til  T.  C. 
Bruun  og  N.  T.  Bruun  samt  den  godmodige  Smagsdommer 
Eahbek. 

Vi  ere  nu  naaede  til  Baggesens  navnkundige  Feide 
mod  Oehlenschlåger.  I  denne  Belysning  faaer  Slut- 
ningen af  den  Oehlenschlågerske  Fortælling  »Eremiten« 
forhalet  Interesse.  Frands  steder  (som  ovenfor  sagt)  atter 
sammen  med  Schwalbe,  der  kommer  dragende  som  »en 
Bajas«  —  Frandses  Situation  svarer  ganske  til  Oehlen- 
schlågers  i  1813,  da  anden  Del  af  "Digtninger«,  hvori 
Novellen  stod,  udkom,  og  Baggesen  paany  fæstede  Bo  i 
Kjøbenhavn.  »En  ondskabsfuld  Ild  blinkede  i  hans  -Bie«, 
siges  der  om  Bajas.  Der  var  jo  under  Baggesens  Ophold  i 
Kjøbenhavn  i  Begyndelsen  af  1812  atter  opstaaet  Splid 
mellem  do  to  Digtere;  og  Baggesen  erklærer  i  den  Anled- 
ning, »at  han  ikke  kan  holde  det  ud«  med  Oehlenschlåger, 
da  denne  »i  Alt,  hvad  der  ligger  udenfor  det  Poetisk- 
Plastiske   og   Fantastisk- Anskuelige«   er    »rent   ravruskende 

gal".  A.  S.  -Ørsted  skriver  i  Februar  1813:  »'Baggesen 
kommer  naturligvis  ei  til  os,  ikke  heller  til  Ochlenschlager«*). 
Frands  siger  i  Novellen:  »Jeg  forudsaae  alle  mine  Ulykker 
og  var  saa  bleg  som  et  Lig«.  Digtningen  ender  smukt 
med,  at  Frands  og  Schwalbe  ligge  paa  Kirkegaarden. 
»Slaaentornen  rystede  hvide,  venlige  Blade  ned  over  dem  begge, 
og  Gravene  voxte  hvert  Aar  nærmere  sammen.  Paa  et  lille 
sort  Kors  læstes:  »Fjendskabet  er  forbi.  Døden  forsoner«. 
I  Anledning  af  en  Strid,  der  opstod,  efter  Baggesens  Dod  i 
Oktober  1826,  i  Bladet  »Dagen«  mellem  to  Anonymer  (Peder 
Hjort  og  J.  L.  Heiberg)  angaaende  en  Fest  paa  Theatret  til 
Digterens  Minde,  indrykkede  Oehlenschlåger  sammesteds  et 
Par  Ord,  hvori  Novellens  Slutning:  »Døden  forsoner«  gj en- 
findes**).  Og  en  Skrivelse  fra  Oehlenschlåger  til  Direktionen 
for  de  kongslige  Skuespil  med  den  smukke  Epilog  »Baggesens 
Minde«  (der  fremsagdes  af  N.  P.  Nielsen  paa  den  afdøde 
Digters  Fødselsdag  den  15de  Februar  1827)  begynder  paa 
samme  Maade:  »Fra  det  -Oieblik  af,  at  Døden  fuldkommen 
forsonede  mig  med  salig  Baggesen,  har  jeg  ogsaa  følet  Drift 
til  at  plante  en  Blomst  paa  hans  Grav«***).    Epilogen  ender: 

»Og  Livets  Taager  bort  med  Døden  ile, 

hver  Storm  har  lagt  sig,  Himlen  er  saa  blaa. 

Vi  til  din  Grav  igjennem  Taarer  smile; 

men  Lauren  trøster,  som  vi  se  derpaa.«-|-) 

Novellens  Slutningsord:  »Døden  forsoner«  gjenfindes  ligeledes 
baade  i  Oehlenschlågers  »Levnet«  og  »Erindringer«  i  An- 
ledning af  Baggesens  Dødft)« 


*)  »Breve  fra  og  til  H.  C.  Ørsted«,  første  Samling,  Side  311 
**)  »Dagen«  for  182fi,  2(inde  I>ecember. 
***)  .Af  Jonas  Collins  Papirer.,   1871,  Side  104. 

f)  »Kjøbenhavusposten«   1827,  Nr.  14. 
tt)  »Levnet«,  II,  356.     .Erindringer«,  IV,  50. 

Voluspå. 

Les  resumés,  les  narrations  concises  peuvent  convenlr  å  Thisloire 
d'une  époque  éloignée,  sui  laquelle  le  tamps  a  déjå  amené  des  appré- 
ciations  jusqu'å  un  certain  point  définitives;  c'est  tout  autrement,  qu'il 
faut  raconter  les  événements  contemporains  ou  presque  contemporains, 
que  les  partis  considérent  encore  sous  des  aspects  si  divers  Le  lec- 
teur,  qui  cherche  non  pas  une  satisfaction  donnée  å  ses  passions  el 
å  ses  préjugés,  mais  une  instruction  solide  et  sérieuse,  a  droit  d'exiser 
qu'au  lieu  d'un  resumé,  qui  est  toujours  en  réalité  un  jugement,  porte 
par  Thistorien,  on  lui  présente  toutes  les  informations,  tous  les  maté- 
riaux  nécessaires  pour  le  mettre  en  élat  de  se  former  lui-méme  une 
opinion. 

Histoire  de  la  restauration  par  M.  Louis  de   Viel-Castel, 
I,  1860,  préface,  III— IV. 


1. 

1  Vinteren  1813 — 14  holdt  Baggesen  anonymt  i  det  af 
Vennen  J.  K.  Høst  udgivne  Ugeblad  »Dannora«  skarpt  Oie 
med  Skuepladsen.  »Da  Baggesen«  (siger  Overskou)  »i  Som- 
meren 1813  kom  tilbage  til  Kjøbenhavn  og  fra  Saisonens 
Begyndelse  blev  en  flittig  Theaterbesoger ,  forbausedes  han 
over,  hvor  stærkt  Bajadseriet  havde  grebet  om  sig  paa  Skue- 
pladsen, siden  han  sidst  saae  den.  I  September  sad  han 
under  Forestillingen  af  »Ue  to  Brodre«*)  i  Parkettet  ved 
Siden  af  Schwarz  og  betragtede  med  stigende  Uvillie  en 
Scene,  hvori  den  tidligere  som  Hans  Blok  ypperlige  Knudsen 
spillede  meget  plat  og  endog  drøit  haandgribeligt  med  Ma- 
dame Kongsted.  Pludselig  udbrød  han  oprørt  til  Schwarz: 
»Fy  for  en  Ulykke,  hvor  den  geile  Skarntyde  breder 
sig!  Der  maa  luges!  Der  maa  luges!  Ellers  kvæler 
den  os  rent  det  Par  kydske  Lilier,  vi  har  tilbage!« 
Det  er  muligt,  at  han  i  dette  øiebhk  undfangede  Ideen: 
at  virke  dertil  ved  den  Theaterkritik,  som  han  fra  December 
begyndte  i  Høst's  »Dannora«.  I  Førstningen  fremkom  den 
anonymt;  men  Sprog  og  Tanker  gjorde  strax  utvivlsomt,  at 
den  kun  kunde  være  af  Baggesen.  Dog  var  det  ikke  blot 
ved  det  Eiendommelige  deri,  at  den  hævede  sig  høit  over 
det  Almindelige«.**) 


*)  Et    Drama    af    Kolzebue    (se  Overskou:    »Den    danske  Skueplads«, 
III.  745). 
**)   »Den  danske  Skueplads«,  IV,  3G0. 

IV.  1 


Den  19de  December  lod  Baggesen  i  »Dannora«  anonymt 
trykke  en  større  Anmeldelse  af  Oehlenschlågers  forste  Tra- 
gedie »Hakon  Jarl",  som  kaldes  »vort  bedste  nationale  Sørgespil, 
vor  danske  Scenes  skjønneste  Prydelse,  Forfatterens  Mester- 
stykke, dette,  trods  alle  Smaafeil,  æsthetisk  store  Sørgespil«. 
Der  fremhæves  »den  ægte  Shakespearske  Tone«  mellem  Tho- 
rer Klake  og  Grib,  « hvori  Dolken  ordenlig  synes  som  en 
tredie  Person«;  og  Scenen  med  den  lille  Erling  kaldes 
»mageløs«.  Der  bemærkes  dog,  »at  Stykket,  med  al  sin 
Fortræffelighed,  har  tilfælles  med  alle  moderne  Dramer  i 
den  Shakespearske  Smag,  eller  om  man  vil:  i  den  gothiske 
Stil  —  at  Grundtegningen,  saa  at  sige,  ikke  letteligen  tillader 
en  fuldstændig  Harmoni  i  Udførelsen,  da  Blandingen  af  det 
Komiske  og  det  Tragiske  allerede  ligger  i  de  sammenstillede 
Karakterer.  I  »Hakon  Jarl«  er  imidlertid  mindre  af  dette 
Gøtzvonberlichingeri  *)  end  i  vor  danske  Shakespears  øvrige 
Dramer«.  Scenen  paa  Strandbredden  med  Korsets  Plantning 
dadles:  »Krigshelten  forretter  her  i  egenligste  Forstand 
Kirketjenesten  i  den  yderst  overflødige  Biskops  Paasyn  og 
holder  mindre  en  Opmuntringstale  til  sine  Kæmper  end  en- 
Taksigelses-Prædiken  til  de  Amen  syngende  Munke«.  Der 
paastaaes,  at  Digterens  »svage  Side  er  Karakterernes  Vedlige- 
holden«.  Om  Scenen  i  den  underjordiske  Klippehvælving 
hedder  det,  at  her  er  »besynderlige  Bommerter«,  og  at 
»Digteren  har  gjort  det  næsten  umuligt  for  Skuespilleren  at 
frembringe  mindste  Illusion,  da  Søvnen  modsiges  af,  hvad 
han  lægger  den  Sovende  i  Munden.  At  denne  svarer  or- 
denlig paa,  hvad  Karker  siger,  strider  aldeles  imod  alt  Be- 
greb om  Tankegang  i  Drømme  —  og  hans  sidste  Opfordring: 
»Ha,  skynd  Dig,  skynd  J)ig,  Karker,  før  jeg  vaagner!«  synes 


*)  I  en  Anmærkning  hævdes,    ^at  den  Blanding,  der  tales  om,    ikke 
saa  egenlig  er  gammel  engelsk  som  ny  tydsk«. 


ordenlig  at  parodiere  Somnam bulismen.  Det  erindrer  uvil- 
kaarligen  om  det  bekjendte  Udraab  af  Drengen,  som  man 
om  Aftenen,  da  han  alt  var  gaaet  i  Seng,  bragte  Budskab 
om  hans  Moders  pludselige  Død:  »Himmel  og  Jord,  hvor 
vil  jeg  blive  bedrovet  i  Morgen,  naar  jeg  vaagner!«  Der 
ankes  ogsaa  over  »Hakons  ilde  anbragte  kritiske  Reflexion 
over  sin  Tids  Skjalde«.  Anmeldelsen  ender:  »Hvad  der 
var  allerønskeligst,  er  uden  Tvivl,  at  Forfatteren  ved  til- 
kommende Opforeiser  vilde  lade  Stykket  ende  med  Hakons 
Død  eller  i  det  Høieste  med  Olafs  Udraabelse  til  Konge  og 
lade  Parentationsakten ,  hvori  Thora  holder  Ligtalen,  aldeles 
udeblive,  da  samme  virkelig,  saa  at  sige,  slaaer  Vand  paa 
den  Ild,  Handlingens  Gang  didindtil  Lyn  paa  Lyn  har  for- 
øget, og  som  trods  alle  enkelte  Dulminger,  naar  det  spilles 
saa  godt  som  det  kunde  og  burde  spilles,  vilde  efterlade 
i  Tilskuernes  Bryst  en  uudslukkelig  Beundring  af  dette 
Mesterstykkes  sande  tragiske  Herlighed«  *). 

Denne  Anmeldelse  er  nærmest  kun  en  Kritik  over  Skue- 
pladsens delvis  mislykkede  Opførelse  af  Dramaet  »i  et  Q\e- 
blik,  da  alle  Gemytter  vare  mer  end  nogensinde  maaske 
stemte  til  Indtrykket  af  en  nordisk  Tragedie«**);  og  saavel 
den  varme  Hyldest  af  Digterværket  som  de  enkelte  dadlende 
Bemærkninger  —  hvilke  sidste  fori*esten  ingenlunde  i  Et  og 
Alt  kunne  godkjendes  —  forekomme  blot  leilighedsvis  i 
Forbigaaende. 

Den  23de  Januar  næste  Aar  —  efterat  Danmark  ved 
Freden    med    Sverrig    i  Kiel    havde  maattet  afstaae  Norge, 


*)  Theaterdirektionen  havde  i  sin  Tid  ligeledes  ønsket  Thoras  Monolog 
ved  Hakons  Kiste  udeladt  (se  Oehlenschlågers  »Erindringer«,  II, 
36—37,  og  Overskou:  »Den  danske  Skueplads«,  IV,  134). 
**)  Dagen  før  den  af  Baggesen  anmeldte  Opførelse  af  »Hakon  Jarli 
sluttedes  Krigen  med  en  smuk  Vaabendaad,  idet  vor  Hær  kastede 
Fjenden  tilbage  over  Eideren  og  indtog  Sehested  med  Storm. 

1* 


medens    de  Allierede    trængte   ind  i  Frankrig  —    optoges  i 
»Dannoi'k«  Digtet  »Offerstenen«  af  Baggesen: 

»Forfærdeisernes  Nat  omhyller  Jorden, 

hvert  Havels  Lys  er  slukl,  og  mørk  er  Himlen  vorden, 

rundt  Livet  bæver  under  Dødens  Fod, 

mens  —  Toppen  vildt  omhvirvlt  af  Skyens  Torden  — 

det  stammedjærvste  Træ,  den  gamle  Bøg  i  Norden, 

flakt,  vakler,  rystet  i  sin  Rod. 

Alt  rokkes,  falder,   slyrter  i  det  Fjerne, 

trindtom  nedsynker  Alt  i  Grus. 

Trods   ulaalmodig  Kraft  i  Hjertefolketi  Kjærne  — 

der  slog  de  gamle  Slag  igjen  saa  gjerne  — 

mod  Krampeslag  i  Kæmpen  Ymers  Hjerne, 

mod  Himlens  Rasen,  mod  den  blinde   Skjebnes    Rus 

kan  intet  Mod  og  ingen  Troskab  værne. 

Men,   Surlur!  ras,  slorm,  ryst  og  styrt  og  knus    — 

Dig  trodser,  lig  vor  Pols  urokkelige  Stjerne, 

i  Templet,  Nordens  Aand  engang  har  bygl, 

eet  Alter,  paa  hvis  Sien  vi  offre  trygl, 

for  Ragnarokur  uden   Frygl. 

Fra  dette  stiger  en  treenig  Flamme, 

uslukt  af  alle  Tidens   Stormes  Brus, 

hait  gjennera  Hvælvingens  og  alle  Pillers  Grus, 

og  det  er  Enheds  Lyst  i  Brødres  skille  Stamme 

og  Nordens  Had  til  Syd,  det  evige,  det  samme, 

og  Golhers  Kjærlighed  til  Nordens   Kongehus.«*) 


*)  I  •  Søndagen*,  Nr.  3,  den  20nde  Februar,  tryktes  dette  Digt  paany 
med  et  Par  smaa  Forandringer  (»Nordens  Had  til  Syd«  ombyttedes 
saaledes  med  »Nordens  Grundmagnet«)-  I  »Maskeradeballet  i  Dan- 
mark 1808,  et  Syn,«  af  Grundtvig,  lød  det  ligeledes  om  »Had  til 
Sydens  lumske  Gift«  (Side  10). 


I  Slutningen  af  Januar  udstedte  Baggesen  en  Subskrip- 
tionsplan  paa  »Sendagen«,  et  Ugeblad,  hvori  det  hedder: 
»Under  denne  Titel  indbyder  Forfatteren  af  »Labyrinten«  og 
»Gj  en  gangeren«  til  en  lille  ugenlig  Underholdning  i  Vers  og 
Prosa,  bestemt  til  blot  og  bar  literarisk  Tidsfordriv,  uden 
mindste  Indblanding  af  statistisk  Nyt  eller  politisk  Gammelt. 
Den  herskende  Høkeraand,  som  nuomstunder  despotisk  re- 
gerer Jorden  og  mer  eller  mindre  aabenbarer  sig  i  alle 
smaa  og  store  Verdenshandeler,  har  tvunget  ogsaa  ham, 
meget  imod  hans  Villie,  endelig  aldeles  at  opgive  Planen 
til  en  fuldstændig  Udgave  af  hans  samtlige  Værker  og,  for 
at  undgaae  en  offentlig  Tryk-Bankerot,  fra  nu  af  at  falbyde 
sit  Oplag  af  Sort  paa  Hvidt  i  smaa  Partier.  Intet  Under, 
at  ogsaa  han  paa  en  Tid ,  da  Europas  ældste  Stater  og 
Fædrenelandets  gamle  Jordegodse  parcelleres,  da  alle  Kroner 
blive  Skillemynt,  alle  Tonder  Guld  cirkulerende  Sedler,  og 
alle  Fohanter,  Kvarter  og  Oktaver  Flyveblade  —  trods  hans 
sidste  Anmeldelse*)  har  maattet  udstykke  sin  lille  Bonde- 
gaard  paa  Sydsiden  af  det  danske  Parnas.  I  Umuligheden 
af  anderledes  at  kunne  fortsætte  Bestridelsen  af  de  ham 
paaliggende  literariske  Skatter  og  Afgifter  har  han  forvandlet 
den  Smule  Guldsand,  han  havde  liggende  paa  Kistebunden, 
til  Bladguld,  tjenende,  som  saa,  vel  ikke  længer  til  Ringe 
paa  Musernes  Fingre  eller  til  Strenge  paa  Kunstens  Harper, 
men  idetmindste  til  at  forgylde  Pebernødder  i  Gratiernes 
Julestue  og  —  Piller  i  Smagens  Officin.  Saa  liden  og  hans 
prosaiske  og  poetiske  Eiendom  var,  er  den  dog  ved  denne 
periodiske  Finantsoperation  bleven  til  en  betydelig  Strøbank, 


*)  I  sit  Indlæg  i  den  literære  Jødefeide  1813:  »Om  Jøderne«  havde 
Baggesen  anmeldt  Udgivelsen  af  flere  »aldeles  nye,  til  Trykken 
dels  aldeles  færdige,  dels  paa  lidet  nær  fuldendte  Bind«  (se  dette 
Værks  tredle  Afdeling,  Side  268  og  269). 


Adspredelses  -  Fond  og  Flyve -Masse,  der  ikke  lader  ham 
befrygte  nogensinde  herefter  at  standse  med  Betalingen  af 
sin  Gjæld  til  Publikum,  saalænge  han  lever,  og  den  i  Lite- 
raturen  gængse  Skillemynt  og  Navneværdi  blive  ved  at 
gjælde«  *). 

Den  6te  Februar  udkom  Nummer  1  af  dette  Ugeblad. 
Det  aabnedes  med  et  versificeret  »Sendebrev  fra  de  tre 
Gratier  til  Udgiveren«.     Rimbrevet  begynder: 

»Du,  som  Apollo  nægtede  maaske 

paa  Daniens  Parnas  det  ærefulde  Sæde, 

som   efter  Vessels  Død  vi  undte  Dig  med  Glæde, 

og  som  endnu  vi  stedse  ledigt  se; 

Du,  som  han  afslog  ganske  vist  den  Ære 

det  Tvilling-Spir,   Skjaldungen  Evald  bar, 

(hvis  Norge  Hakons  Digter  arvet  har) 

endogsaa  blot  som  Medregent  at  bære; 

Du,  for  hvis  Alvor,  blandet  med  lidt  Skjeml, 

i  Sang,  man  fordum  af  og  til  gad  høre, 


*)  Johannes  Boye  taler  i  Forerindringen  tiltredie  Del  af  »Statens  Ven«, 
sonfi  udkom  1814,  ligesaa  mismodigt  som  Baggesen  om  »den 
almindelige  Klage  over  Danmarks  nærværende  Literatur«,  i  hvil- 
ken Anledning  det  hedder:  »Intet  Skrift,  siger  man,  sælges  og 
derfor  heller  ikke  trykkes  uden  det,  der  angaaer  Forlystelser  og, 
kommer  det  høiere,  da  Pengevæsen,  Jøder  og  Børsen,  fornemme- 

ligt  om  Piecerne  ere  stærkt  krydrede  med  Personligheder. 

De  Stænder  blandt  os,  der  have  mest  Evne  til  at  kjøbe,  mest  Tid 
til  at  læse  Bøger  og  (idetmindste  kan  det  fordres)  ere  tillige  saa- 
ledes  opdragne,  at  de  kan  anvende  ledige  Timer  paa  Betragtning 
og  Læsning,  de  ere  just  de,  der  kjøbe  Bøger  mindst,  læse  Bøger 
mindst  og  anvende  Sjælens  Gaver  mindst  til  at  betragte  Andet 
end  det,  der  angaaer  timelig  Næring  og  Bjering.  Maa  vi  da  ikke, 
naar  Overskuet  gaaer  videre,  udbryde  i  samme  Bøn  (dog  med 
større  Grund)  som  Geistligheden  ved  Reformationen:  Herre,  bliv 
hos  os,  thi  det  lakker  ad  Aften!« 


vor  fædrelandske  Nulids   Smag  og  Øre, 

til  Runekvæder  vant,  er  rent  forslemt; 

hvem  derfor  og,  af  os  alene  gjeml, 

i  det  Valhalla,  som  dem  lidt  beruser 

(imellem  os!),  de  norske,  danske  Muser 

for  lang  Tid  siden  alt  har  glemt; 

Du,  hvem  dog  ingen  Haan  og  ingen  giftig  Pille, 

selv  ingen  bagfra- Myrden  af  dit  Navn 

(endskjøndt  vi  leve  selv  i  Kjøbenhavn) 

ved  vor   Beskyttelse  kan  skille; 

Du,  som  saa  ofte  fik  os  lil  at  le, 

som  tidt  fik  vore  Taarer  til  at  trille, 

hvis  Sang  Enhver  af  os  nu  voxne  Tre 

alt  nynnede,  da  hun  var  ganske  lille; 

hvis  Spøgelse,  da  sidst  Du  gik  igjen, 

der  indjog  en  naturlig  Skræk  i  Mange, 

{skjøndt  vi  for  Spøgelser  er  vel  saa  bange 

som  den  og  den), 

mens  alle  Dagens  store  Helle  gyste, 

os  tre  smaa  Piger  dog  aldeles  ikke  kyste, 

men  ordenlig  fik  til  at  løbe  hen 

i  Søndermarken  og  den  næste  Have, 

hvor  man  lod  Smagen  kort  tilforn  begrave, 

som  om  vi  selv  en  Smule  gik  igjen; 

o  Du  —   hvad  skal  vi  kalde  Dig?   —  vi  ville 

saa  gjerne  mellem  slore  Navne  dit 

i  vores  eget  Sprog  udmærke  lidt 

og  uden  dog  at  krænke  Nogen  sit  — 

o  Du  —  ja,  det  gaaer  an!   —  o  Du,  vor  Lille! 

Modlag  i  delle  Brev,  vi  Søstre  har  med  II 
tilskrevet  Dig  ved  Hjælp  af  tre  smaabilte  Fjedre, 
som  i  en  Snup,  fordi  vi  havde  ingen  bedre, 

vi   Irak  i  Flugten  ud  af  Amors   Fil, 
modtag,  i  Mønstret  for  din  egen   Stil, 
den  Hilsen,  som  vi  alle  vide 
blandt  alle  Hilsener  Du  bedst  kan  lide: 
vort  Smil.« 

Hvor  gjar  ikke  denne  lette,  fine,  aand-  og  kunstfulde 
poetiske  Leg  godt  under  de  nedtyngende  Tidsforhold,  den 
Oehlenschlågerske  Dalen,  den  Grundtvigske  Buldren,  den 
Ingemannske  Klynken!  Det  er  som  et  overgivent  Satyrspil 
ovenpaa  en  Tragedie,  lunefuldt  frigjørende,  stort  i  al  sin 
Lidenhed.  Gratiernes  Lille  er  kommen  tilbage  fra  sin  Ud- 
lændighed til  Vederkvægelse  for  Alle,  der  endnu  kunne 
glæde  sig  ved  hans  forunderlige  Barnesind,  med  Latter,  der 
nemt  afløses  af  Taarer,  og  Taarer,  der  nemt  afløses  af  Latter, 
ofte  baade  leende  og  grædende  [paa  eenj  Gang,  omskifte- 
ligt som  Foraaret  med  sin  Regn  og  sit  Solskin,  fortryllende 
og  flygtigt  som  det.  Hvor  sirlige  og  smidige  ere  ikke  alle 
hans  Bevægelser,  hvor  vugger  han  sig  ikke  med  uendeligt 
Velbehag  gratiøst  i  Sprogets  gyngende  Rhythmer,  hvor  tum- 
ler han  ikke  overgivent  med  Tanker  og  Ord  i  raskt  Boldspil, 
saa  man  kan  have  sin  Ned  med  at  følge  de  lynsnare  Slag! 
Hakon  Jarls  Digter  har,  idetmindste  tildels,  taget  Arv  efter 
Evald;  selv  Vessels  Sæde  paa  vort  Parnas  negted e  Apollo 
maaske  Gratiernes  Digter.  Nutiden  med  øret  fuldt  af 
Oehlenschlåger  -  Grundtvigske  »Runekvæder«  har  ikke  den 
fordums  Sands  for  hans  »Alvor,  blandet  med  lidt  Skjemt«; 
de  fædrelandske  Muser  have  skrevet  ham  i  Glemmebogen 
»i  det  Valhalla,  som  dem  lidt  beruser«.  Men  Gratierne 
svigte  ikke  deres  Sanger.  Selv  hans  Gjengangerfærd  kyste 
dem  ikke,  men  fik  dem  til  at  løbe  hen  i  Søndermarken  og 
»den  næste  Have,  hvor  man  lod  Smagen  kort  tilforn  be- 
grave« —   som  om   de  Tre  selv  gik  en  Smule  igjen.     Med 


Fjedre  af  Amors  Pil  skrive  de  Rimbrevet,  hvori  de  tilsmile 
ham  deres  Hilsea,  i  »Monstret  af  hans  egen  Stil«. 
Rimbrevet  vedbliver: 

»Vi  har  til  Dig  en  lille  Bøn.     Paa  Hjerlel 

os  ligger  noget  meget  Svært, 

som  har  os  længe  desto  mere  smertet, 

da  Modersmaalet  er  os  alle  tre  saa  kjært 

som  i  dels  rene,  friske  Kjærne  værdi  — 

ja,  Baggesen,  saa  kjært  som  Haab  og  Minde, 

som  Kjærlighed,  af  begge  nært, 

som  Taagens  Flugt  for  Morgen-Vestenvinde, 

som  friske  Liliers  og  Violers  Duft, 

som  Duggens  Taarer,  der  paa  Rosenblade  rinde, 

som  Lærkens  Dirren  i  den  morgenrøde  Luft, 

som  Ynde,  Vid  og  Dyd  og  Dannemarks  Fyrstinde. 

vi  har  til  Dig  en  lille  Bøn,  som  sagt, 

(er  Du  den  gamle,  sikkert  en  Befaling!) 

paa  hvis  Opfyldelse,  der  taaler  ei  Forhaling, 

os   Søstre  ligger  megen  Magt. 

Allsaa  i  Sprogets  elskte  Navn  til   Sagen! 

Det  er  i  Aandskulturens  Nomarki 

den  Livprovinds,  vor  Dyrkning  blomstrer  i, 

der  ikke  kan  beslaae  ved  blot  Tiltakketagen ! 

Og  vores  Modgangsskaal  i  Dannemark  er  fuld; 
og  skjøndt  vi  hade  Klynken,  Graad  og  Klagen, 
vi  lidt  har  ønsket  os  dybt  under  sorten  Muld.« 

Forfølgelser  af  Smagen,  af  Kunsten  og  af  Sproget,  en 
Plagen,  hvortil  man  aldrig  saae  og  aldrig  horte  Magen,, 
betager 

»os  Huldguldinder  alt  vort  Huld. 

Vi  hverken  kunne  eller  ville, 

trods  den  nu  halv  om  halv  forkyndte  Fred, 

udholde  det  at  blive  her,  Du  Lille! 

hvis  den  Forfølgelse  skal  vare  længer  ved. 

Sig,  vil  Du,  kan  Du,  tør  Du  os  berede 

et  nok  saa  lille,  sikkert  Tilflugtssted, 

et  Hul,   en  Krog,  en  Vraa,  som  Hytten  ved  et  Led, 

kun  ren  eg  net  og  pæn  —  og  varm  af  Kjærlighed, 

hvori  vi  Smaa,  mod  hvem  de  alle  er  saa  butte, 

os  kunde  putte, 

hvori  vi  Søstre  sammen  kunde  boe, 

saalænge  Vintren  varer,  lidt  i  Ro, 

hvori  vi   Gratier,  som  ingen  Modens  Muse 

vil  længer  huse 

(maaske  ei  heller  kan),  dog  kunde  faae  lidt  Ly 

og  trives  halv  om  halv,  som  smaa  Violer 

i  Solens  første,  tarvelige  Straaler, 

om  ikke  faae  vort  hele  Huld  paany. 

Du  eier  dog  endnu  vel  inden  Muren 

af  skandinaviske  Literaturen 

(det  er  at  sige  denne  Hovedstads) 

saa  megen,  bedre  sagt:  saa  liden  Plads, 

som  der  behøves  til  et  Søndagsgilde 

for  de  To,  Tre,  der  gjerne  til  os  kom, 

og  til  en  lille  Springenom, 

ifald  vi  os  lidt  lystig  gjøre  vilde? 

O,  Holberg,  Evald,  Vessel!  i  hvis  Rus 

var  Saligheders  Hop  og  Flugt  til  Himles  Himle, 

o,  saae  paa  Sokkens  og  Kothurnens  Grus 

i  Herrens,  i  Apollos  eget  Hus 

Jert  Øie  denne  lave  Sus  og  Dus 

af  alle  søgne  Dages  Træskovrimle! 

I  se  den  ei.     Men   Du  har  set  den,  Du! 

og  ser  den  dagligen  den  Dag  i  Dag  endnu. 

O,  tag  af  Væggen  ned  og  slem  din  muntre  Lire 

og  syng  mod  Dagens  Roes  en  ugenlig  Satire.« 

Rimbrevet,  hvori  der  —  ligesom  i  »Gj engangeren«  —  heftigt 
polemiseres  mod  ''Rosifleng<'  o:  Rahbek*),  der  dengang  re- 
digerede Bladet  »Dagen«,  ender: 

»O,  laan  os  Hus  —  vi  bede  Dig  — 

hver  Hviledag,  hvorpaa  bestandig  ilte 

til  Jorden  ned  lidt  Himmerig 

fra  den  Tid,  selv  derpaa  Naturens  Herre  hvilte! 

O,  laan  os  Gulv,  o,  laan  os  Tag 

hver,  alle  Børn  især  saa  kjære.   Søndagaften, 

hvorpaa  man  gjerne  glemmer  i  lidt  Mag 

hver  Ugens  søgne  Hverdagssag; 

hvorpaa  man  glemme  kan  i  nogen  Leg 

hver  Dydens  Pris,  som  faldt,  hver  Lastens  Kurs,   som  steg; 

hvorpaa  man  glemme  vil  i  ædel  Spas 

alt  fjaset  Alvor  og  alvorligt  Fjas, 

hvorpaa  man  glemme  bør  i  Poesi 

det  flaue  Prosaliv^  man  lever  i; 

hvorpaa,  mens  hist  el  Smil  og  her  et  Kys 

hver  Modgangs- Storm  og  Torden  byder:    Tys! 


*)  J.  P.  Mycster  siger:  »Ikke  ringe  Del  i  at  fordærve  Tidens  Smag 
havde  Rahbeks  Lovprisninger,  thi  han  var  uudtømmelig  i  at  anbe- 
fale maadelige  eller  endjog  slette  Arbeider«  (»Meddelelser  om  mit 
Levnet«,  Side  58). 


12 


man  drukner  al  sin  Sorg  i  Druesaften 

og  er  som  En,  der  aldrig  havde  havt  'en,  *) 

og  bliver,  hopsasa,    Du  gamle,  gode  Ven ! 

—  hvad  der  er  bedst  —  et  lille   Barn  igjen. 

Flet  os  med  Smule  Kunsten,  Dig  blev  givet, 

heroppe,  langt  fra  Sumpen  og  fra  Sivet, 

af  Modersmaalels  Eviggrønt 

et  Søndags-Tempel  ei,  men  blot  en  Søndags-Hytte, 

hvor  der  er  kun  lidt  rent  og  pænt  og  kjønt 

og  ei  for  megen  Stads,  der  os  kun  lidt  kan  nytte!  — 

det  norske  Hus,  Du  veed,  er  all  for  mørkebrunt 

og  kan  os  spæde  Tre  mod  Kulden  ei  beskytte**)  — 

indret  det,  om  Du  kan,  lidt  hyggeligt  ug  lunt, 

saa  ville  vi  paa  næste  Søndag  flytte. 

End  Eet!   Vi  komme,  som  vi  staae  og  gaae^ 

medbringende  den  Smule,  vi  har  paa  — 

for  Resten  Intet.     Da  vi  dog  maa   hvile 

hver  Søndagnat,  saa  maa  (nu  vil  Du  smile!) 

saa  maa  vi  bede  Dig  se  til 

os  med  en  Seng  —  en  Himmel-,  om  Du  vil  — 

og  Omhæng,  Tæppe,  Lin  og  Underdyne, 

lidt  understrøet  med  Blomster,  at  forsyne  — 

kun  ei  med  Vinterblomster***)  eller  Sne. 

Een  Seng  er  mer  end  nok  til  alle  Tre ; 


*)  De  sidste  Ord  ere,  med  lidt  Forandring,  tagne  af  Vessels  versificerede 
Raad  i  »Aftenposten«  mod  Kighosten  (se  Levins  Udgave  af  Vessel, 
Side  263). 
•*)  Naturligvis  (ligesom  ovenfor  Versene  om  »Søndermarken  og  den 
næste  Have,  hvor  man  lod  Smagen  begrave«)  Hentydning  til  Hakon 
Jarls  Forfatter. 
***)!  Slutningen  af  1813  havde  iV.  T.  Bruun,  der  alt  i  den  literære 
Jødefeide  var  bleven  angrebet  af  Baggesen  —  se  delte  Værks  tredie 
Afdeling,  Side  269  —  udgivet  »Vinterblomster,  Nytaarsgave  for 
begge  KjøU"  (se  »Dannora«,  1813,  29nde  December). 

kun  maa   Du  se  at  skaffe  til  den  ene 
tre  Knipling-bræmle,  tynde,  Gne,  rene, 
ny,  lette,  lunefulde  Pudevaar  — 
det  Øvrige  skal  vi  nok  sørge  for. 

Hist  og  her  i  Kjøbenhavn. 

Aglaia.     Thalia.  Eufrosyne.« 

Det  er  altsaa  »i  Sprogets  elskte  Navne,  Gratierne  rette 
Opfordringen  til  deres  Digter:  Sproget  —  sige  de  —  »er 
i  Åandskulturens  Nomarki  den  Livprovinds,  vor  Dyrkning 
blomstrer  i«.  Ligeoverfor  Oehlenschlågers  begyndte  geniale 
Sjuskeri  samt  Grundtvigs  storstilede  og  Ingemanns  mattere 
Formløshed  —  for  ikke  at  tale  om  dii  minorum  gentium 
—  kunde  der  være  god  Grund  til  en  saadan  Opfordring. 

Efter  dette  poetiske  Sendebrev  fra  Gratierne  folger  en 
Artikel,  hvori  det  blandt  Andet  hedder:  »For  omtrent  fjorten 
Dage  siden  faldt  det  mig  ind  at  gjøre  en  af  mine  literariske 
Bekjendtere,  der  siden  Bombardementet  har  lagt  det  an  paa 
en  fuldstændig  Samling  af  nye  Danica,  et  Besøg.  Jeg  fandt 
ham  siddende  mellem  en  Mængde  Bind  og  Blade,  som  hån 
havde  meget  travlt  med  at  ordne  efter  et  vist  Princip,  som 
jeg  siden  kom  efter  var  hverken  mer  eller  mindre  end  Na- 
turens eget  eller  i  strengere  Forstand:  dens  Nødtørfts. 
Foreløbigen  havde  han  imidlertid  fordelt  alle  Værkerne, 
smaa  og  store,  i  Kadcr  efter  blot  kronologisk  Orden  og 
opstilt  en  Maaneds  Række  efter  den  anden  langsmed  Væg- 
gene i  Bimker,  Den  sidste  Maaneds  laa  endnu  udslagen 
paa  Gulvet  og  fyldte  det  næsten  aldeles,  saa  at  man  med 
eet  Blik,  saa  at  sige,  kunde  overse  den  hele  tolvte  Del  af 
Aarets  Literatur,  omtrent  som  man  i  en  mindre  Firkant 
overser  et  oplagt  Kortspil.  Det  første  Indtryk,  dette  flade 
Syn  gjorde  paa  min  Sandselighed,  var  i  egenligste  Forstand 
graat;  thi  det  forekom  mig,  som  om  hele  den  nyeste  danske 

Literatur  tabte  sig  dels  i  det  Nutidens-Bruunske,  dels  i  det 
dagligdagse  Rahbekske,  og  som  om  Kloverknægt  var  det 
eneste  Herreblad  i  Spillet  —  en  særdeles  fiau  malerisk 
Anskuelse.«  Bogsamlingen,  Digteren  færdes  i,  er  fra  1S07, 
altsaa  fra  det  Aar,  da  han  under  sit  forrige  Ophold  i 
Fødelandet  sidst  for  Alvor  viede  vor  Literatur  sin  Opmærk- 
somhed, Hele  den  nyeste  synes  ham  at  gaae  op  i  N.  T. 
Bruun  og  Rahbek,  og  kun  Oehlenschlåger  —  thi  ham 
menes  der  aabenbart  med  »Kbverknægt«,  der  forekom  Be- 
tragteren som  »det  eneste  Herreblad  i  Spillet«  —  er  af 
virkelig  Betydning, 

2. 

I  næste  Nummer  af  »Søndagen«  lod  Baggesen  trykke 
Rimbrevet  »Til  de  tre  Gratier«,  som  Svar  paa  de  Him- 
melskes Sendebrev: 

»Udrust  mig,  Du,  som  jeg  har  end  tilbage  — 

trods  alle  Livets  andre  Glæders  Savn  — 

i  din  af  mig  ukrænkte  Moders  Favn: 

Erindring  af  min  Barndoms  første  Dage! 

udrust  mig  med  det  lyse  Skjold, 

som,  Engle-holdt,  Uskyldigheden  dækker, 

naar  de  smaa  Hænder  den  mod  Himlen  strækker, 

befalende  sig  Gud  i  Vold; 

udrust  mig  med  det  blide,  rosenrøde, 

duftmilde,  friske,  linde,  tornefri, 

kun  Barne-Paradiset  egne,  søde, 

forunderlige,  svundne  Trylleri, 

hvorom  kun  de,  som  Uskyld  krænkte,  klage : 

Det  er  for  evig  med  de  første  Dage 

forbi ! 

Og  Du,  som,  før  min  Tankes  Flugt  blev  fri. 

før  Hjertet  vidste,  hvad  det  var  al  synde, 

sin  første  Bøn,  sin  første  Poesi, 

sin  første  Kjærlighed  min  Andagt  stamraed  i, 

Du,  Himmelske  med  Uskylds  Melodi, 

omfavn  mig,  Modersmaal!    i  al  din  Ynde. 

Gjenkling  mig,  som  paa  Skjødet  Du  mig  klang, 

hvor  salig  jeg  omkap  med  Engle  sang, 

alt  nynnende,   som  henrykt  i  Guds  Rige, 

hvad  Hjertet  følte,  Fantasien  saae, 

men  hvad  endnu  jeg  ikke  kunde  sige  — 

og  hvad  endnu  jeg  ikke  kan  forstaae: 

Del  Høie,  Dybe,  Himmel-Underlige, 

som  i  din  Kingos  Julepsalme  laa. 

Omsus  mig  med  de  Nordlys-lette  Vinger, 

hvorpaa  Du,  lige  høit  og  lonefuldl, 

men  mere  hjerteligt  og  mere  huldt 

end  dine  Søstre,  Dig  mod  Himlen  svinger. 

O,  fyld  mig  med  din  Aand,  Du  danske,  Du, 

som  var,  før  Danmark  var,  som  er,  som  bliver, 

naar  Hjemmet  taber  nok  en  Stavn  endnu, 

og  Folket  selv  sil  Navn  som  Folk  opgiver  — 

Du,  som  da  lever  end,  dets  Aand,  med  hellig  Klang 

for  andre  Herthas  Hytter,  andre  Throner 

i  dine  store  Sønners  Helleloner 

og  i  din  lilles  kjælne  Hyrdesang, 

tryl  mig  idag  med  al  din  Velklangs  Sødme 

og  lær  mig,  letberuset  af  den  Krafl, 

Du  gjemmer  i  din  Honnings  milde  Saft, 

lig  Amor,  naar  i  Uskylds  første  Rødme 

han  dypper  Spidsen  af  sin  Pil, 

med  Sillren,  som  i  salig  Fare, 

og  dog  med  Elskovs  egen  11 

ei  rent  uværdig  at  besvare 

de  danske  Huldgudinders  Smil. 

Men  I,  hvorefter  al  min  Slammen  leder, 

men  I,  velsignle  selv  især, 

hvis  Trillingguddom  jeg  tilbeder, 

omsvæver  mig  fra  hist  og  her 

i  Tryllekredsen  mer  og  mere  nær! 

Hvad  er,  hvad  kan  jeg  uden  Eder""' 

Med  ingen  Fryd  paa  denne  Jord 

(især  paa  dens  luslidte  Side, 

og  mindst  her  i  vort  kolde  Nord, 

hvor  Faa  sig  rigtig  fryde  gide) 

kan  lignes  den  navnløse  Lyst, 

den  Salighed,  hvormed  jeg  trykte 

til  mine  Læber,  til  mit  Bryst 

det  Brev,  som  —   aabnet,  læst  og  kyst 

saa  sittrende,  saa  lidt,  saa  tyst  — 

mig  egenlig  af  Fryd  forrykte 

saa  rent,  at,  hvis  jeg  aldrig  før 

var  Digter,  blev  jeg  det,  I  Hulde  — 

af  Glæde  sviml,  af  Vellyst  ør, 

af  Saligheder  fuld  tilfulde  — 

ved,  glemt  og  lille  som  jeg  er, 

at  faae  del  hvide  Baand  af  Jer  .  .  . 

Hvad   siger  jeg?  ...  det   blaa!   det  blaa!    Hver  Strimmel 

af  Eders  Baand  er  danneblaa; 

thi  danske  Pigers  Øine,  Nordens  Himmel 

og  Glemmigikkens  Blomst  er  saa. 

Ja,  hulde  Gratier!  ser  mine  Taarer  trille  — 

ja.  Digter  føler  jeg  mig  nu. 

Ser  mig  min  sidste  Sorg  med  Et  at  stille! 

Ser  mig  med  Himlen  i  min  Sæbeboble  spille! 

Jeg  er  saa  ganske,   Søde !    hvad  I  ville  — 

jeg  er  et  lille  Barn  endnu! 

O,  kalder  mig  bestandig  Eders  Lille! 

Til  denne  Hæder  slod  just  al  min  Hu. 

Stor  eller  lille   —   den,  Jer  aldrig  svigler, 

stor  eller  lille  —  hver  en  ædel  Digter, 

1  huldt  beskytte,  sidder  uden  Gru 

paa  Toppen  af  det  Bjerg,  hvor  Helte  svimle, 

og  er,  som  født  dertil,  i  Himles  Himle 

med  høie  Guder  Du  og  Du. 

Ja,  hulde,  søde  Smaa,  jeg  vil  berede 

Jer  Uskylds  Overgivenhed 

midt  i  den  store   Byes  stedmoderlige  Keede, 

saa  godt  jeg  kan,  et  lille  Tilflugtssted. 

Ja,  jeg  vil  bygge  Jer  et  Tempel  ei,  men  krandse 

den  Hylle,  jeg  Jer  alt  har  bygt; 

og  i  den  lille  Sal  derinde  skal  vi  dandse, 

trods  Vintrens  Sne  derude,  trygt  — 

og,  oplyst,  i  en  Hulning  dybt  i  Grunden 

skal  Dannersprogels  Støtte  staae, 

med  friske   Blomster  hver  en  Helligdag  omvunden, 

med  Holbergs,  Evalds,  Vessels  Navne  paa  — 

men  foran  Støtten  skal,  af  Ire  Gestalter 

som  baaret,  hver  min  Elskte  lig, 

af  snehvidt  Marmor  hæve  sig  det  Alter, 

hvortil  1  kaldte  mig, 

hvorpaa  med  Myrrha-Drys  jeg  feslligen  vil  nære 

den  Ild,  der,  mildt  oplysende  vor  Lyst, 

skal  lue  ren,  Urania  til  Ære, 

som  Flammen  i  mit  Bryst  — 

og  jeg  vil  stille  mig  for  Altret  hen  og  messe 

for  mine  søde   Smaa: 

IV.  2 

hvordan  Naturen  er,  naar  den  er  i  sit  Esse, 

og  hvordan  Troen  kan,  trods  Kirkens  Presse, 

og  Kunsten,  trods  Naturens  selv,  beslaae  — 

og  stundom  skal  jeg  i  en  hellig  Tale, 

naar  vi  har  spøget  længe  nok  og  leet, 

som  hurtig  Bladet  vendende  Profet, 

trods  Udbys  Vender-om*),  andægtig  Eder  male 

vort  korte  Livs  evindelige  Hale  — 

(dog  mindre  sort  og  mindre  ud  i  Et)  — 

hvorledes,  for  Exerapel,  Evigheden 

kan  altid  anbefales,   ubeset, 

dem,  som  i  Tidens  Kortenspil  herneden 

blev  Beet, 

da  just,  naar  det  er  Vinter,   det,  som  kommer 

og  forestaaer, 

er,   tidlig  eller  sildig,  Vaar  og  Sommer, 

ihvor  det  gaaer  — 

og  vise  skal  jeg  paa  den  Livets  Scene, 

Hr.  Ingemann  har  malt  saa  ful, 

at  det  er  ei  saa  sort,  som  Mange  mene, 

at  der  er  og  lidt  Grønt.  ■ —  — 

Særdeles  vil  jeg  Et  og  Andet  sige 

ved  denne  høitidsfulde  Leilighed 

om  Veien,  som  man  end  kan  gaae  til  Himmerige 

med  nogenlunde  Sikkerhed  — 

hvordan,  blandt  Åndet,  og  vi  skulle  dysse 

vor  Kummer,  til  vi  komme  der, 

og  elske,  lege,   skjemle,  synge,  kysse, 

saalænge  vi  er  her. 


*)  »Udbys  Vender-om«  sigter  naturligvis  til  Grundtvig  (der  fra  1811 
—1813  var  personel  Kapellan  hos  Faderen  i  Udby  ved  Vording- 
borg) og  hans  stadige  Omvendelsesprædiken. 

Ja,  jeg  vil  lage,  naar  I  vinke,  ned  af  Væggen 

den  Lulb,  som  taus  saa  længe  hang, 

og  under  Favntag,  Kys  og  Kjæledæggen 

hver  Søndagaflen  synge  Jer  en  Sang; 

og  hvis  med  hulde  Blik  I  lil  mig  smile, 

lidl  styrkende  mit  Mod, 

jeg  sværger  høit  ved  Amors  gyldne  Pile, 

skal  Sangen  blive  god. 

Hver  Søslerlilie  lil  dens  Klang  skal  dandse 

sig  varm  og  rosenrød  — 

og  ikke  mig,  men  Støtten  skal   I  krandse, 

hver  Gang  min  Sang  er  sød ; 

thi  hvad  er  jeg?    Iblandt  Anakreoner 

den  mindste!     Dog 

fra  mine  kyste  Læbers  Bæven   toner, 

som  Vestvind-Susen  gjennem  Skovens  Kroner, 

henhvirvlet  af  sig  selv,  det  danske  Sprog. 

Del  synger  —  ikke  jeg,  som  lader  ene 

mig  gjennemklinge  hel 

af  hvert  et  Englepust,  som  blev  dels  rene, 

halvaabne,  runde  Mund  tildel. 

Som,  for  Exempel,  her,  idet  jeg  skriver 

de  danske  Huldgudinder  til  — 

hvis   Stilen  Sang  og  Brevel  Vise  bliver, 

del  Modersmaalet  er,  som  Værket  driver, 

og  Pennen  dandser,  som  det  vil. 

Selv  Intel,  tør  jeg  derfor  ogsaa  vove, 

som  Altrets  Præst, 

min  Hyltes  himmelske  Besøg  at  love 

den  ønskle  Fest. 

Alt  hvad  jeg  har  af  Herlighed  i  Livet, 

I  hulde  Tre! 

blev  mig  i  denne  lille  Hylle  givet, 

2* 

som  her  I  se  — 

dens  Indgang  nemlig.    Kommer  ind  al  skue, 

hvor  Alling  slaaer 

som  blæst  derinde!     Ser  den  rene  Lue, 

hvis  spidse  Tunge  høit  mod  Altrets  Bue, 

som  brændte  selv  deri  mil  Hjerte,  slaaer! 

Baggesen.« 

Gjennem  alle  Livets  Sorger,  gjennem  alle  Forvildelser 
har  Baggesen  reddet  Barnet.  Det  græder  og  smiler  i  hans 
Harpe,  som  Aslog  i  Heimers.  Modersmaalet  —  der  paa 
»Nordlys-lette  Vinger«  hæver  sig  mod  Himlen  »lige  hmt  og 
tonefuldt,  men  mere  hjerteligt  og  huldt«  end  dets  Søstre  — 
klinger  i  al  sin  Ynde  fra  hans  Læber,  »henhvirvlet  af  sig 
selv« ;  Udlændigheden  har  ikke  formaaet  Noget  over  det. 
Nu  (som  ved  den  forrige  Hjemkomst  1806,  da  »Gj engangeren « 
0.  s.  V.  udkom)  lader  han  sig  »gjennemkhnge  hel  af  hvert  et 
Englepust,  som  blev  dets  rene,  halvaabne,  runde  Mund  til- 
del«. Marly-Skærsilden  med  sin  Sygdom,  Næringssorg  og 
mrige  Kval  er,  som  den  aldrig  havde  været  til;  Barne- 
Paradiset  ved  Hjemmets  Belt  og  Sund  med  dets  Beige- 
Vuggesange  luller  Hjertet  til  Ro,  og  det  drømmer  atter  sine 
første,  bedste  Drømme.  Hvor  hfligt  overraskende  slaaer 
ikke  den  danske  Aand  med  sin  »Velklangs  Sødme«  plud- 
selig den  imøde,  som  med  menneskelig  Medfølelse  har  fulgt 
Digteren  til  Udlandet  og  set  ham  gjennem  lange,  tunge  Aar 
lide  og  vaande  sig  der!  Al  mismodig  Grublen,  al  filosofisk 
Fantaseren  er  nu  glemt,  han  bhver  atter  Digter:  fra  hans 
af  Musen  »kyste  Læbers  Bæven«  toner  det  danske  Sprog, 
saa  »Stilen  bliver  Sang  og  Brevet  Vise,  og  Pennen  dandser«, 
tilsmilet  af  Huldgudinderne.  Som  ved  et  Trylleslag  er  den 
forunderhge  Proteus  bleven  en  Anden  eller  rettere  sagt: 
den  Gamle. 

»Ser  mig  med  El  min  sidsle  Sorg  al  stille  I 
Ser  mig  med  Himlen  i  min  Sæbeboble  spille!« 

Han  bereder  Gratiernes  Trillingguddom  —  Hladejarlens 
norske  Hus  er  »altfor  mørkebrunt«  og  kan  ikke  beskytte 
de  spæde  Tre  mod  Kulden  -  »midt  i  den  store  Byes  sted- 
moderlige Keede«',  et  lille  Tilflugtssted,  hvor  Alt  ikke  skal 
være  saa  ensformigt  og  sort  som  hos  den  sælsomme  »Ven- 
der-om« N.  F.  S.  Grundtvig  eller  hos  den  fra  Virkeligheden 
umandigt  flygtende  Ingemann,  der  maler  Livets  Scene,  som 
dog  ikke  er  uden  Haabets  Gront,  »saa  ful«.  Pigernes  Jens 
vil  »under  Favntag,  Kys  og  Kjæledæggen«  paa  den,  for 
alle  Børn  især,  saa  kjære  Søndagaften,  da  »man  glemmer 
i  lidt  Mag  hver  Ugens  søgne  Hverdagssag« ,  gribe  Luthen, 
»som  hang  saa  længe  taus«,  og  synge  sin  Sang,  mens 

» —  —   —  Nordens  mørke  Melpomene, 
som  Nallen  høi,  som  Kampens  Norne  vred, 
omlonl  af  Lurer,  sloll,  med  lunge  Fjed 
hver  OfTerfesl  i   al  sin  Herlighed 
nedstiger  paa  den  blodbestænkte  Scene, 
som  inden  Kredsen  af  opdyngte  Bautastene 
den  store  Blotmand  hende  krandset  har 
af  alle  Fjær  af  Helas  røde  Haner 
og  all  del  sorte  Løv  af  Yduns  Haves  Graner, 
som  er,  som  kommer,  og  som  var«. 

I  sin  »Søndagshytte«  vil  han  berede  »den  ønskte  Fest«  for 
Gratierne,  der  kalde  sig 

»vi  Tre,  som  Bragur  jusl  (især  naar  han  er  fuld) 
var,  er  og  bliver  aldrig  ganske  huld, 

vi  Tre,  som  skjælve,  naar  vi  bare  høre  nyse 

Sexarmen*)  eller  ham,  der  er  saa  slor 

som  Ire  Giganter  .   .  .  hvad  han  hedder  .   .   .  Thor, 

vi  Tre,  hvem  Freia  selv,  den  skjønne   Dyse, 

som  hun  i  Offerlunden  staaer**), 

med  hendes  mindste  Blik  kan  kyse  — 

vi  Tre,  dog  Børn  endnu,  hvordan  det  gaaer  — 

den  Ældste  fyldte  Femten  først  i  Aar«. 

3. 

Alt  det  første  Nummer  af  »Søndagen«  sluttede  med 
en  »Søndags  Efterretning«,  der  tildels  berigtigede  Subskrip- 
tionsplanen  paa  Ugebladet,  idet  det  deri  hed:  »Nutiden  og 
Døgnet  ere  saa  langt  fra  at  være  de  Kjepheste,  hans  gode 
Lun?  herefter  vil  ride  paa,  at  han  tvertimod  i  og  med 
dette  Søndagsskrift  for  bestandig  har  taget  Afsked  med  dem 
og  for  Fremtiden  vil  lade  hver  Dag  have  sin  egen  Plage. 
Naar  han  imidlertid  desuagtet  i  sin  Anmeldelse  har  for- 
kyndt aldrig  at  ville  indblande  nogetsomhelst  statistisk  Nyt 
eller  politisk  Gammelt,  er  dette  ikke  saaledes  at  forstaae, 
som  om  han  ængstligen  vilde  afholde  sig  fra  al  Berørelse 
af  statistisk  Gammelt  og  politisk  Nyt,  hvilket  Sidste  i 
Grunden  er  det  aldeles  Modsatte  af  det  Første.  Anskuelser 
af  Verden  som  den  har  været  og  Anskuelser  af  Verden  som 
den  bør  være,  hine  i  Fortiden  og  disse  i  Fremtiden,  de 
dreie  sig  for  Kesten  om  Nordpolen  eller  Sydpolen,  passe  sig 
til  hellige  Betragtninger  og  høre  til  de  Artikler,  der  pas- 
sere toldfrie  gjennem  alle  periodiske  Sunde  forbi  alle  Tanke- 


*)  stærkodder  (se  Saxo,  sjette  Bog). 

**)  Aabenbart  Hentydning  til  »Hakon  Jarl«,  hvor  Scenen  i  første  Akt 
jo  blandt  Andet  er  henlagt  til  en  Offerlund,  i  hvilken  Freias 
Billedstøtte  bekrandses  af  Bergthor  Smeds  Datter  Gudrun. 


23 

Toldsteder.  Kun  de  segne  Anskuelser  af  Verden  som  den 
er  vilde  vanhellige  vor  ikke  saa  meget  bogstavelige  som 
aandelige  Hviledag.  Smaaladninger  altsaa  af  det  Forbi- 
gangne (af  »Labyrinten«  f.  Ex.),  hvorpaa  der  hidindtil  har 
ligget  et  Embargo,  som  vor  Medkrig  mod  Europas  For- 
styrrer*) har  ophævet,  turde  nu  imellemstunder  indlobe  i 
vor  lille  Søndagshavn;  og  Udsigten  til  en  skjonnere  Fremtid 
i  Fremstillinger  af  hvad  der  rimeligvis  kan  ske  og  hvad 
der  fornuftigvis  og  kristeligvis  bør  ske,  idetmindste  i  Aan- 
dernes  Rige:  det  Tilkommende  (der  altid  er  poetisk,  saa- 
længe  det  ikke  er  der)  ville  vi,  med  al  vor  til  Side  trædende 
Ærefrygt  for  det  Nærværende,  tillade  os  at  —  drømme.« 
Denne  Ugebladets  Opgiven  af  »blot  og  bar  literarisk  Tids- 
fordriv« førte  paa  Grund  af  Baggesens  bittre  Stemning  mod 
»Europas  Forstyrrer«  strax  til  en  Katastrofe.  Han,  der  alt 
havde  prøvet  saa  Meget,  skulde  gjøre  en  ny,  uventet  Er- 
faring og,  trods  sin  Loyalitet,  komme  i  Konflikt  med  sin 
patriarkalske  Enevoldskonge.  I  et  Fragment  af  »Labyrinten«, 
»Napoleons  og  Marie  Louises  Bryllupsfest«,  der  paabegyndtes 
i  Nummer  3  og  4  af  »Søndagen«,  og  hvori  Politimesteren 
ikke  havde  opdaget  noget  Lovstridigt,  fandt  nemlig  det  danske 
Kancellis  Præsident,  Justitsminister  Kaas,  den  fjendtlige 
Omtale  af  den  franske  Keiser,  som  blandt  Andet  her  kaldtes 
»Frihedens  og  Fredens  selvkronede  Morder«,  utilbørlig;  og 
Kancelliet  befalede,  uagtet  Danmark  var  i  Krig  med  Na- 
poleon, at  forbyde  Udsalget  af  disse  Nummere  og  tage  alle 
trykte  Exemplarer  af  dem  under  Forsegling**);  Forbud  ned- 
lagdes   endvidere    mod  Nr.  5,    forsaavidt    det   indeholdt  en 


*)  Danmark    maatte   jo   efter  Freden  i  Kiel  slutte  sig  til  Koalitionen 
mod  Napoleon. 
**)  De  beslaglagte  to  Nummere  af  »Søndagen*  findes  i  det  kongelige 
Bibliotheks  Exemplar  af  Ugeskriftet. 

Fortsættelse  af  den  paagj  ælden  de  Artikel*).  Baggesen  hen- 
vendte sig  nu  til  Frederik  den  sjette  i  en  Audiens,  men 
modtoges  saa  unaadigt,  at  han  den  rite  Marts  indgav  en 
Ansøgning  til  Kongen,  hvori  det  hed:  »1  mit  50nde  Aar, 
med  svækket  Helbred  og  en  øiensvaghed,  der  allerede  to 
Gange  har  truet  mig  med  Blindhed,  overvældet  af  Ulykker, 
har  endelig  den  smerteligste  for  mig  blandt  alle  truffet  mig, 
den,  at  have  tildraget  mig  Deres  Majestæts  Unaade.  Jeg 
har  tildraget  mig  denne  ved  en  i  min  Uskyldighed  af  mig 
begaaet  Uforsigtighed.  Hverken  mit  Hoved  eller  mit  Hjerte 
drømte  om  at  gjøre  Noget,  der  kunde  stride  mod  mit  Fæ- 
drelands Interesse  eller  paa  nogen  Maade  mishage  min 
Konge,  da  jeg  i  de  Blade,  hvori  jeg  —  for  at  have  det 
daglige  Brød  for  mig  og  min  Familie  —  maa  udstykke  mine 
samtlige  Værker,  lod  trykke  et  Stykke,  stilet  imod  en 
fjendtlig  Magt.  Da  mit  Blad,  som  alle  andre,  ikke 
kunde  udkomme,  forinden  det  var  erklæret  tilladeligt  af 
Deres  Majestæts  Politi,  var  jeg  saa  meget  roligere  ved  dets 
Udgivelse,  min  af  Omstændighederne  nødtvungne  Nærings- 
vei.  —  —  —  Overalt,  Deres  Majestæt!  fører  Censur  det 
med  sig,  at  en  Forfatter  ofte  begaaer  en  Uforsigtighed,  hvor 
han  maaske,  overladt  til  sin  egen  Konduite,  ikke  vilde  have 
begaaet  den,  da  han  forlod  sig  paa  Censuren.  Men  ogsaa 
uvidende  at  have  feilet  og  med  den  reneste  Hensigt  at  have 


*)  A.  S.  ørsted,  der  i  Foraaret  1813  var  bleven  Deputeret  i  de 
danske  Kancelli,  voterede  dog  mod  dette  Forbud.  Ørsted  skildrer 
sin  Stilling  til  Sagen  i  »Af  mit  Livs  og  min  Tids  Historie«  (I, 
98)  efter  Hukommelsen.  Hans  Yttringer,  som  nikke  vare  at  finde«, 
da  han  ønskede  at  g>ennemlæse  dem,  opbevares  forresten  i  Ju- 
stitsministeriets Arkiv.  »Det  Uædle  og  Uanstændige,  som  Bagge- 
sens Adfærd  ei  er  fri  for,  beskjæmmer  sin  Forfatter,  men  kan 
ikke  gjøre  ham  til  Gjenstand  for  Straffeloven«  —  erklærede  den 
store  Jurist  i  sin  tidligere  Husvens  Sag. 

fortørnet  den  bedste  Konge  smerter  mig  inderligen,  og  jeg 
beder  Deres  Majestæt  om  Forladelse  derfor,  som  om  jeg 
havde  begaaet  en  Brøde.  —  —  —  Deres  Majestæt  gav 
mig  i  Unaade  Tilladelse  til  at  indstille  min  Sag  for  Dom- 
stolene. Men,  endskjøndt  jeg  veed  mig  inderlig  uskyldig  og 
selv  i  Formen  uden  mindste  Forseelse  mod  Deres  Majestæts 
Love  og  Forordninger,  kunde  det  dog  kun  i  den  yderste 
Fortvivlelse  falde  mig  ind  at  indflye  til  nogen  anden  Dom- 
stol end  Deres  Majestæts  eget  Hjertes,   naar  det  engang  er 

mig  tilladt  at  indflye  til  dette. Mit  Livs  Bestræbelser 

have  ikke  været  at  bestaae  for  Ketten  —  thi  det  bør  den 
usleste  Undersaat  kunne  —  men  at  bestaae  med  Ære  for 
Deres  Majestæt  og  fortjene  de  Velgjerninger,  jeg  har  nydt 
af  min  Fyrste.  Straf  mig  altsaa,  allernaadigste  Konge !  med 
enhver  Straf,  som  min  Forseelse  kan  fortjene,  kun  ikke  med 
Deres  Majestæts  Unaade,  som  jeg  hverken  kan  eller  vil 
overleve.  Landsforvisning  vilde  jeg  i  den  Tilstand  og  de 
Omstændigheder,  hvori  jeg  nu  med  min  Familie  befinder 
mig,  ikke  kunne  overleve.  En  Tilbagereise  til  Kiel,  Deres 
Majestæt!  vilde  for  mig  i  dette  Øieblik  være  en  Landsfor- 
visning; og  selv  en  Dødsdom  vilde  være  mig  mindre  fryg- 
telig end  denne.  Jeg  forlod  Kiel  med  Deres  Majestæts 
Tilladelse,  fordi  jeg  der  ikke  engang  kunde  bestride  Husly 
og  simpel  Næring  med  Reduktionen  af  min  Pension  og 
Gage,  og  fordi  jeg  troede  i  Virkeligheden  at  afbetale  min 
Gj æld  til  Fædrelandet  selv  bedre  her  end  der,  hvor  en  dansk 
Skolemester,  en  dansk.  Lektor  og  danske  Læsebøger  ere 
blevne  en  meget  større  Fornødenhed  end  en  dansk  Pro- 
fessor, der  først,  naar  Elementerne  ere  bibragte,  kan  være 
til  virkelig  Nytte.  Saa  meget  jeg  altsaa  ønskede  at  beholde 
dette  Embede,  der  mere  var  at  anse  som  en  Ærespost  end 
som  en  virkelig  Staten  og  Deres  Majestæt  nyttig  Tjeneste, 
saa  meget  jeg  taber   ved  at  komme  ud  af  en  Vei,  der  dog 

efterhaanden  vilde  sikkre  mig  et  bedre  Udkomme  —  saa 
villig  er  jeg  dog  til  at  underkaste  mig  Straffen  af  dette 
Embeds  Fortabelse,  hvis  jeg  dermed  tør  haabe  at  have  for- 
sonet min  Konge.«  Denne  overspændte  Ansøgning  ved- 
føiedes  følgende  uadækvate  Contentum:  »Justitsraad  Bagge- 
sen, Professor  i  det  danske  Sprog  ved  Universitetet  i  Kiel, 
ansøger  allerunderdanigst  om,  at  Straffen  for  den  af  ham 
begangne  Forseelse  allernaadigst  maa  formildes  til  Afsættelse 
fra  hans  Embede  med  Beholdning  af  hans  hidtil  nydte 
Pension  og  Gage  som  Vartpenge«. 

I  Anledning  af  Baggesens  overvættes  Misfornøielse  med 
sin  Situation  i  »det  tydske  Tomi«  —  for  at  bruge  Digterens 
Ord  i  Rimbrevet  til  Olufsen  1812*)  —  fortjener  det  at 
fremhæves,  at  J.  L.  Heiberg  i  det  næste  Decennium  ikke 
trivedes  bedre  som  Lektor  i  Dansk  i  Kiel.  I  et  Brev  fra 
1825  erklærer  han,  at  han  »maatte  have  mer  end  en  En- 
gels Taalmodighed  for  at  holde  dette  Liv  ud<«.  Han  tænkte 
dengang  endog,  med  H.  C.  ørsteds  Bifald,  paa  at  emigrere 
til  Preussen  og  udbrød  mismodig:  «Hvad  hjælper  det  mig  til 
at  skrive  paa  Dansk?«**)  I  sine  »Erindringer«  taler  Oeh- 
lenschlåger  om,  at  han,  hvis  han  ikke  var  bleven 
Professor,  »maaske  var  gaaet  tilbage  til  Tydskland  og  lidt 
efter  lidt  bleven  en  Tydsker,  ligesom  Steffens«***).  Rahbek 
havde  tidligere  tænkt  paa  at  vende  sit  Fædreland  Ryggen 
og  akklimatisere  sig  i  Tydskland  f).  I  Belysning  af  disse 
Paralleler  bliver  Baggesens  Hjemløshed  unægtelig  mindre 
odiøs.  Selv  N.  F.  S.  Grundtvig  udbryder  i  et  Brev  1812: 
»Underlig  synes  Døren  opladt  for  mig  til  ogsaa  i  Tydsland 
at  forkynde  Herrens  Ord,  og  ved  første  Leilighed  agter  jeg 


*)  Se  dette  Værks  tredie  Afdeling,  Side  228. 
**)  Se  .Breve  fra  og  til  J.  L.  Heiberg.,  Side  86-93  samt  95. 
***)  Se  dette  Værks  tredie  Afdeling,  Side  98. 
t)  Se  delte  Værks  første  Afdeling,  Side  57. 

at  øve  mig  i  at  skrive  dets  Sprog,  som  ved  Guds  Bistand 
ei  vil  falde  vanskeligt«  *). 

Reaktionen  i  Europa,  hvori  Baggesen  —  som  alt  tid- 
ligere paapeget**)  —  participerede,  kundgjør  sig  forresten 
slaaende  i  Skildringen  af  »Napoleons  og  Marie  Louises  Bryl- 
lupsfest«,  hvor  det  blandt  Andet  hedder:  »Den  franske 
Revolution  har  gjort  os  nu  Levende  Historien  om  Roms 
yderste  Fordærvelse  trolig;  men  hvad  vil  gjore  Efterverdenen 
engang  den  franske  Revolution  og  Europas  yderste  For- 
nedrelse trohg?  Jeg  haaber:  Intet,  og  at  vor  Nutids  virke- 
lige Begivenheder  om  tusinde  Aar  ville  bhve  holdte  for 
Fabler.« 

Dagen  efter  sin  Ansøgnings  Indgivelse  til  Justitsmini- 
ster Kaas  udgav  Baggesen  »Skuddagen,  Nr.  0.«,  hvori 
fandtes : 

Raad^  som  jeg,  desyærrel  ikke  har  fulgt. 


Vil  Han,  som  Dagens  Mand  og  Digler,  kjære  Svoger! 

paa  begges   Bane  gjøre  store  Spring, 

gjør  Buk  paa  Buk,  gjør  Fjas,  gjør  ingen  Ting, 

men  følg  den  Nulids  Kaas,  hvis  Dynd  sig  kroger 

igjennem  Forgemakker  og  Prologer 

i  Døgnels  Bugler  og  i  Dagens  Sving!« 

Dette    første  Nummer  af  »Skuddagen«    endte  med  det 
paa  K.  L.  Rahbek  myntede  Epigram  »Det  falske  Krigsrygte« : 

»Imellem  Rosiflengius  og  mig 

er  —  hedder  det  i  hele  Byen  —   Krig. 

Det  veed  jeg  Intet  af;  medmindre  saa  man  kalder 

hvert  Forhold  mellem  En,   som   slaaer,   og  En,  som   falder.« 


*)  Se  »Fædrelandet«,  1872,  27nde  December,  Feuilletonen. 
**)  Se  delte  Værks  tredie  Afdeling,  f.  Ex.  Side  241  o.  s.  v. 

Før  Baggesen  udgav  det  første  Nummer  af  »Skuddagens 
havde  han  begyndt  »Lille  Søndagaften,  et  Tilblad  til  Søn- 
dagen«, hvis  første  Nummer  udkom  den  5te  Marts.  Opførelsen 
af  Balthasar  Bangs  et  Par  Aar  iforveien  trykte  »Uglspil  eller 
Fastelavnsmandag«,  Lystspil  i  5  Akter,  bragte  ham  til  her  at 
lade  Gratierne  i  et  Digt  anmelde  deres  Flugt*),  og  til  at  udstede 
et  Krigsmanifest  mod  den  herskende  Aand,  hvori  det  hedder: 
»Vi  anklage  denne  Aand  og  Tilhængere  i  Kraft  af  den  Pligt, 
der  paaligger  enhver  Kunstens  Dyrker  at  gjøre  Sit  til,  hvad 
han  troer  Sædelighedens  Tarv;  og  vi  forkynde  den  fra  nu 
af  i  dette  Tilblad  til  Søndagen  aabenbar  Krig  paa  Grund 
af  den  Ret,  enhver  Borger  i  Literaturen,  endog  den  ringeste, 
har:  af  al  aandelig  Magt  at  modsætte  sig  og  med  alle 
ham  af  Muserne  betroede  Vaaben  at  bestride  Sprogets, 
Smagens  og  Anstændighedens  Fjender  —  paa  den  overjordiske 
Mark,  der  i  fri  Luft  svæver  høit  over  alle  Personlighedens 
Enemærker.  Vi  vide  med  Vished,  at  vor  Stemme  ved 
denne  Leilighed  er  Tolk  for  alle  ædle  Dannemænds  og 
Dannekvinders  Følelser,  og  at  Alle  ville  forene  sig  med  os 
for  at  kalde  de  flygtende  Gratier  tilbage.  Men  vi  vide 
og,  at  vi  med  denne  aandelige  Krigserklæring  udsætte  os 
for  maaske  mer  end  satyriske  og  for  Intet  mindre  end 
smagfulde  Angreb.  Lad  møde,  hvad  der  vil!  For  den 
himmelske  Fane,  hvortil  vi  have  svoret,  er  det  sødt  at 
seire,  selv  paa  vor  Personligheds  jordiske  Ruiner.  Thi 
seire  ville  vi  tilsidst  i  denne  Kamp;  derfor  indestaaer  os 
den  i  Dannemark,  trods  alle  en  Tid  lang  herskende  Jean- 
defranskelser,  Johnbulligheder  og  Janhaglerier,  uforgængelige 
Dannished,  hvis  og  Trofæen  først  vil  plantes  paa  vor 
Grav.«     Danmarks    usalige    Krig   var  endt,    men  Baggesen 


*)  »Balthasar    Bangs  Selvbiografi«    ender    med    Opførelsen    af   hans 
•  Uglspil.  1814. 

mente  med  J.  L.  Heiberg  (i  hans  smukke  Digt  »Vaaren  og 
Freden«): 

» —  Har  vi  Fred,  kun  i  krigerske  Leire 

bør  vi  den  feire«  *). 

Vor  æsthetiske  Janus  aabnede  sit  Tempel,  Kampen  be- 
gyndte. Selv  paa  sin  Personligheds  jordiske  Ruiner,  selv  om 
Trofæen  forst  skulde  plantes  paa  hans  Grav,  fandt  han 
Seiren  sod  under  den  himmelske  Fane,  hvortil  han  havde 
svoret:  »e  dolce  naufragar  in  questo  mare!«**)  I  Strid  med 
Statsmagten,  tilkaster  han  paa  samme  Tid  den  dominerende 
Æsthetik  Feidehandsken.  Han  vilde  nu  bruge  »den  søde 
Kniv« ,  som  han  i  Kiel  havde  truet  med, 

»for  denne  Mode,  som  den  lamme  Sti 

hos  os  herhjemme  gjerne  gad  indføre, 

og  af  hvis  vilde  lydske  Svineri 

mig  mangt  et  Grynt  paa  Dansk  kom  alt  for  Øre   — 

for  denne,  siger  jeg,   og  sammes  ny  Fabrik 

af  yderhg  gemene  Penneposer 

(bestemte  til  en  Polemik, 

ved  hvilken  vilde  blues  selv  Matroser 

med  bare  Klak  og  luller  Klik 

paa  Fiskerkjællingers  og  Gadedrenges   Skik) 

at  gjøre  dog  lidt  Afbræk    —    —    —     — « 

som  det  hedder  i  Rim  brevet  »Min  Gjenganger-Spog  eller  den 
søde  Kniv«***).  Alt  i  det  andet  Nummer  af  »Lille  Søndag- 
aften« den  1 9de  Marts  fulgte  Krigen  umiddelbart  ovenpaa 
Krigserklæringen.  Den  aabnedes  med  »Pindsvinet,  en  alle- 
gorisk Fortælling«  paa  Vers,  som  begynder: 


*)  J.  L.  Heibergs  poetiske  Skrifter,  VHI,  1862,  Side  288. 
**)  O,  det  er  sødt  paa  dette  Hav  at  strande  (Leopardi). 
***)  Se  dette  Værks  tredie  Afdeling,  Side  273-277. 

»Den  bedste  Verden  i  al  Ære, 

der  var,   der  er  endnu,  og  der  skal  være 

blandt  sammes  Ilds  og  Lufts  og  Jords  og  Havs 

utallige  Fuldkommenheder 

(om  man  tør  sige  saa)  paa  sine  Steder 

en  Hoben  Snavs, 

endogsaa  paa  de  højeste  blandt  alle: 

Parnasset  og  Olymp,   Slotsbakken  og  Valhalle  — 

hvis  ei  paa  deres  Top,  som  er  gemenlig  lom, 

saa  nedenom. 

Naturen  er,  som  Mange  mene, 

saa  lidt  som  Kunsten  ganske  i  det  Rene; 

den  har  ei  blot  en  For,  men  og  en  Bag*), 

hvorpaa  Beviser  nok  leverer  os  hver  Dag  — 

ja,  godt  og  vel,  om  netop  Dagen 

den  Dag  i  Dag  os  viser  mer  end  Bagen. 

Dog,  naar  man  dette  Snavs  lidt  nølere  beser, 

er  det  vel  en  Fuldkommenhed  kun  mer 

(med  Hensyn  nemlig  paa  Forskjellighed  af  Smag'ne), 

da  der  er  Kreaturer,   som  bekjent, 

i  Alnaturens  femte  Element, 

der  efter  Snavs  er  ordenligen  snagne, 

og,  hvis  man  Buffon  skal  og  Lacépéde**)  troe, 

er  disse  Væsners  Navn  endogsaa  Legio, 

saavel  paa  sex  og  fire  som  paa  to. 

I  Spidsen  af  dem  alle,  sammentagne, 

hvis  raa  Natur,  som  sagt,  er  ikke  fin, 

og  hvis   Opdragelse  lidt  falder  i  det  Grove 

paa  Landet  ikke  blot,  men  selv  til  Hove, 

staae  de  for  Resten  priselige  Svin, 


*)  »A  priori  og  a  posteriori«,  hedder  det  i  en  Anmærkning. 
**)  Lacépéde  fortsatte  blandt  Andet  BufTons  store  Naturhistorie. 

der  har  den  lille  Feil  —  Enhver  har  sin  — 

i  Fold,  i  Gaard,  paa  Mark,  paa  Gade 

sig  i  den  næste,  bedste  Pøl  at  bade, 

og  er  der  ingen,  hver  en  Vei,   de  roder  i, 

at  gjøre  til  en  Svinesti.« 

Digteren  giver  sig  saa  »med  Hensyn  paa  vor  Nutids  Gang« 
til  at  synge  »for  dem,  som  boe  rundt  om  Parnasset  her  i 
Landet,«  om  en  So: 

»En  usædvanlig  pæn  og  ærekrillen  So 

sad  Enke  efter  salig  Hr.  Gemalen, 

en  Galt  af  Adel*),  i  uskiftet  Bo, 

ved  Foden  af  Parnas  i  Dalen 

med  ni  ret  vakkre  Glutter,  hver  en  Gris, 

og  overlagde  med  sig  selv,  hvorlunde 

hun  disse  kjære  Børn   —   paa  Mnemosynes  Vis, 

hvis  velopdragne  Dottres  Pris 

var  vidt  og  bredt  i  alle  Munde  — 

til  alskens  Artighed  opdrage  kunde. 

»Endskjøndl  hun  boer  deroppe«    (sagde  hun) 

»og  jeg  hernede,  vil  jeg  ikke, 

hun  mig  i  denne  Punkt  skal  stikke. 

Vel  sandt,  at  mine  Døttre  grynte  kun, 

mens  hendes  synge  til  Apollos  Lire; 

men  mine  have  sundt  Nalurgeni 

trods  hendes,   ere  Møer,  ere  ni, 

for  Feillrin  og  for   Fald  saa  meget  mere  fri, 

da  de  til  Heslekilden**)  gaae  paa  Fire. 


*)  »Hau  nedstammede  i  lige  Linie  fra  det  berømte  Erymanthiske 
Vildsvin,  Herkules  havde  dræbt«  —  hedder  det  i  en  Anmærkning. 
Ligesom  Baggesen  ovenfor  kolliderer  med  Planterigets  Naturhistorie 
ved  at  give  Graner  Løv,  saaledes  her  med  Dyrerigets  ved  at  for- 
vexle  Galt  med  Orne. 
**)  Hippokreue  —  fremstaaet  ved  Pegasus'  Hovslag. 

Bvis  blot  jeg  kunde  vænne  dem   fra  Søl 

i  den  fordømte  nære  Pøl, 

der  lokker  dem  til  noget  Andet 

end  Kildevandel 

hver  Dag! 

Hvis  jeg  dem  bare  kunde  give  Smag 

paa  Renlighed  og  faae  dem  til  at  hade 

det  ækle  Dynd,  hvorved  de  er  saa  glade'« 

Fortællingen  vedbliver  saa: 

»En  Asagait,  som  længe  gjorde  Cour 

til  denne  græske  So ,  stod  just  paa  Lur 

og  hørte  hvert  et  Ord  af  hendes  Tale. 

»Jeg  vil  den  ømme  Moder«    —  sagde  han  — 

»husvale. 

Mig  falder  Noget  ind.     Hvis  det  gaaer  an, 

saa  vil  hun  sikkert  mig  belønne; 

hvis  ei,  saa  paa  min  Iver  altid  skjønne. 

Velan ! 

En  Frier  maa,  saa  godt  han  kan, 

se  til  at  gjøre  sine  Hoser  grønne!« 

Min  Vildgalt  lader,  som  han  Intet  havde  hørt 

og  træder  ind  i  Svinestuen, 

hvor  Alt  var  net  og  pænt  og  rent  og  tørt 

og  pynteligt  som  selve  Fruen. 

»Madam!«   udbryder  han,   »jeg  kommer  for  at  frie 

paa  ni  firbenede  Geniers  Vegne 

(jeg  taler  ei  om  mine  egne) 

lil  alle  deres  haabefulde  Ni. 

Saasnart  Konfirmationen  er  forbi, 

og  de  har  slaaet  deres  Prøve 

i  al  den  Artighed,  hvori 

man  ser  dem  dagligen  sig  øve  — 

hver  fin  og  pæn   og  skær  og  nel 

og  kort,   som  deres  Moder,   uden   Plet  — 

vil  salig  Hr.   Sehriraners  *)   Sønner  vise, 

hvor  høil  de  agte  velopdragne  Grise. 

De  ere  nemlig  ogsaa  ni, 

for  alle  sorle  Pletter  fri, 

som  Nordens  ædle,  vilde  Svin  bør  være. 

Hovmester  hos  dem,   har  jeg  her  den  Ære 

el  nifoldt  Ægteskab   som  saa 

imellem  begge  Kuld  at  foreslaae, 

der  mer  end  noget  Andet  vilde   knytte 

det  meget  ønskelige   Baand 

imellem   Nordens   Kraft  og  Sydens  Aand 

til  Jordomrodningens  uendelige  Nytte. 

Paa  Medgift  ses  der  ei,  hver  Asagalt 

ta'er  Sin  foruden  mindste  Pjalt. 

Det  Eneste,  hvorpaa  man  ser,  som  sagt,  derneden, 

er  Renligheden.« 

Den  æ'dle   Moder  vidste  knap  for  Fryd 

og  Græmmelse  lil   Svar  paa  denne  Tale 

al  bringe  frem  den  mindste  L;^d. 

Jeg  og  mig  ei  vil  plage  med  at  male 

den  Tvivl,   det  Haab,   den  Ærgrelse,   den  Lyst, 

der  stred  i  hendes  moderlige   Bryst, 

især  da  Døttreue  hun  saae  sig  liste 

bagud  lil  Bollrepladsen   —  den  bevidste. 

Vor  Frier  saae  det  og  —   og  glædle  sig  derved. 

»Jeg  gjæller  all,   Madam!«    udbrød  han  i  en  Tone, 

der  kunde  selv  med  Grynlen  En  forsone 


*)  »Stammefaderen    til    de   nordiske   Vildsvin«,  hedder  det  i  en  An- 
ærlf 
IV 


mærkning. 


34 


(hvormed  forsoner  ikke  Kjærlighcd?), 

»jeg  gjæller  alt  den  hemmelige   Smerte, 

som  trykker  Deres  stolte  Moderhjerte: 

jeg  kjender  Pølen  tæl  herved; 

de  søde  Glutler  aldrig  mer  er  glade, 

end  naar  de  kunne  sig  i   samme  bade ; 

og  hvis  den  Lyst  bestandig  varer  ved  — 

God  Nat,   hvad  ingen  andre  Møer 

saa  høilig  nødig  har  som  unge  Søer, 

den  dyrebare  Renlighed! 

Jeg  læser  klart,  Madam!  i  Deres  Blikke: 

Foreningen  for  Resten  staaer  Dem  an.«    — 

»»Min  Herre!««    sukked  hun,    »»jeg  nægter  ikke. 

jeg  gav,'  jeg  veed  el  hvad,  derfor.««    —    « Velan !" 

udbrød  han  med  Begeislring,    »De  er  Enke. 

Vil  De  mig  Deres  Klov  og  Hjerte  skjænke, 

skal  Intet  fra  min  Side  blive  spart 

for  al  faae  Giftermaalel  kant  og  klart. 

Jeg  har  en  Ven,    et  Pindsvin,   sandt  at  sige, 

men,  trods  sin  slemt  omlalle  Spydighed, 

uskyldig  som  en  lille  Pige, 

der  i  Hovmesterindes  Sted 

skal  lære  Deres  Døttre  Renligbed. 

Han  er  i  dette  Fag  aldeles  uden  Lige, 

lidt  skarp,  forslaaer  sig  selv;  men  det  vil  Intel  sige  — 

del  gjælder  Redningen  af  Dalens  Musers  Rige!«    — 

» »Og« «  (sukked  Soen  høit)  » »mil  Livs  Lyksalighed ! « « 

Man  snart  blev   enig  om  Udførelsen  af  Planen 
til  Snavsudryddelsen  af  slemme  Vanen 
og,  hvis  den  lykkedes,  om  Asagallens  Løn, 
der  havde  sukked  all  el  Aar,  som  sagt,  i  Lød. 

Kort  al  fortælle,  gamle  Pynlekonen, 
de  Ni  kun  brød  sig  lidet  om, 
fik  Afsked,  og  skarpskjægede  Personen, 
det  frygtelige  Pindsvin,  kom. 

Forandring  allesleds  og  allenslund  fornøier. 

I  Førstningen  de  Smaa  ham  kun  pudserlig  fandt; 

med  allehaande  Skjemt  og  Løier, 

han  eflerhaanden  deres  Hjerter  vandt: 

de  strøg  med  Klovene  de  smukke  Penneposcr 

(saa  kaldte  de  hans  struppede  Frisur) 

og  fandt  hans  Grynten  sød  og  gjorde  Gloser 

imellem  over  hans   Figur. 

Men  denne  Glæde  vared  ikke  længe. 

En  Dag,  da  paa  den  gamle  Vei 

til  Kilden  han  tillod  dem  ei 

sig  gjennem  Aabningen  at  trænge 

paa  venstre  Haand,  de  tænkte:    »Han  vel  maa, 

naar  endelig  vi   vil,   os  lade  gaae; 

En  kan  mod  JNi  dog  ikke  slaae, 

ham  skal  vi  snart  af  Aabningen  borlskyde, 

den  Pennepose-Dør  er   let  at  gjennerabryde!«    — 

»Frisk!   Løber  alle«    (lo  den  Ældste)    »til  som   Een 

paa  sex  og  tredive  mod  fire   Ben!« 

og  de  løb  til,  mens  han  stod  ganske  stille, 

høit  gryntende:    »Ta'er  Jer  i  Agt! 

De  Penneposer  er  ei  med  al  spille, 

hvis  I  vil  denne  Vei,  som  sagl!« 

Det  standsede  dem  ei.      Men  aldrig  saae  man  Mage 

til   de  forunderlige  Spring, 

hvormed  de  alle  foer  tilbage 

for  Penneposernes  i  Næse,  Mund  og  Hage 

3* 

dybt  af  dem  selv   indrendle  Sling. 

Der  blev,  som  man  kan  lænke  sig,  en  Grynlen ! 

Men  nok  —   lil  Pølen  kom  man  ei, 

man  gik  med  Graad  den  relle  Vei 

til  Kilden  under  høire  Pynlen. 

Saa  gik  del  alle  Dage.     Hvert  Forsøg 
med  Magt,   med  List,  i  Alvor  og  i  Spøg, 
de  ni  smaa  Frøkener  anstille 
for  sig  at  nærme  den  saa  kjære  Pøl, 
slog  feil  —  og  alle  Møier  vare  spildte. 

Men,  o  Natur,  o  Lyst  til  Søl! 

hvad  kan  beseire  Dig  hos  Møer, 

der  engang  ere  fødte  Søer, 

hvis  Moder  engang  er  en  So? 

De  ni  smaa  Grise  —  skulde  man  det  troe?  — 

lidt  efter  lidt  sig  vante  til  at  taale 

de  ved  hver  Leilighed  gjenlagne  Sting 

af  Penneposernes  i  Vrede  reiste  Naale 

som  Rosentorne-Stik,  som  ingen  Ting. 

De  kjælne  Tryner  hærdedes,  som  Snuden 

paa  Æselet,  paa  Hesten  og  paa  Studen; 

og,  som  de  voxte  lil,  jo  tiere  dem  stak 

det  ædle  Pindsvin  —  sig  lil  liden  Tak  — . 

jo  mer  dem  Kinden,  Næsen,  Munden  sprak . 

jo  haardere  naturligvis  blev  Huden. 

Tilsidst,  trods  alle  Stød  og  Stik, 

saa  snildt  han  ogsaa  vidste  sig  at  vende, 

de  Bugt  med  deres  skarpe  Tugter  fik  — 

engang  de  rendte  ham  aldeles  overende; 

og  alle  Ni 

sprang  over  ham,  som  laa  deri. 

tværs  gjennem  Aabningen  lil  Pølen, 

hvor  der   paany  nu  blev  en  Bollren   og  en   Solen, 

saa  slem, 

al,  da  de  endelig  kom  hjem, 

selv  deres   Moder  mer  ei   kjendte  dem.« 

Allegorien  i  denne  versificerede  satiriske  Fortælling  er  ikke 
vanskelig  at  forstaae.  Strax  i  Begyndelsen,  hvor  der  siges, 
at  en  Hoben  Snavs  findes  selv  paa  de  heieste  Steder,  og 
Slotsbakken  og  Valhal  stilles  sammen  med  Parnasset  og 
Olymp,  fores  Tanken  hen  til  Frederiksberg  og  dets  Foster- 
søn, vor  store  nordiske  Digter.  Han  er  naturligvis  Asa- 
galten.  Vildgalten,  som  gjør  Cour  til  Soen,  Enken  efter  den 
adelige  Galt,  det  berømte  græske  Vildsvins  Ætling,  og  som 
arrangerer  en  Forbindelse  mellem  Nordens  ædle  vilde  Svin, 
salig  Sehrimners  Sønner,  hvis  Hovmester  han  er,  og  Soens 
vakkre  Grise-Glutter  med  deres  sunde  Naturgeni,  for  at 
knytte  Baandet  mellem  Nordens  Kraft  og  Sydens  Aand, 
som  han  anser  for  meget  ønskeligt.  I  Oehlenschlågers  første 
nye  Arbeide  efter  Hjemkomsten  fra  den  store  Udenlands- 
reise,  »Digtninger«,  1811,  havde  han  jo  i  Begyndelsesdigtet 
»Sigrid«  sunget: 

»Idunna  maa  det  Herlige  forbinde, 
af  ingen  Tid  og  ingen  Tone  nemt ; 
og  giver  Norden  bedsle  Stof  lil  Toner, 
saa  tones  alter  bedst  bag  Laurens  Kroner. 

Tillad  da  Skjalden  venligt  her  al  slynge 

om  Nordens  Gravhei   Sydens   Blomslerklynge.« 

Og  i   »Digterens  Hjem«   sammesteds  havde  han  hævdet,    at 
»hans  Fødeland    er   mellem    Syd    og   Nord«.*).     Baggesen 


^j  Se  dette  Værks  tredie  Afdeling  Side  101,  102  og  104. 

selv  er  Vennen,  det  ædle  Pindsvin,  der,  trods  sin  slemt 
omtalte  Spydighed,  er  uskyldig  som  en  lille  Pige,  Grisenes 
skarpe  Tugter  til  Renlighed  —  et  Fag,  hvori  han  er 
uden  Lige. 

Det  burleske,  farceagtige  Element,  hvori  denne  Satire 
med  synligt  Velbehag  bevæger  sig,  har  til  alle  Tider  været 
yndet  af  Humoren.  Selv  Shakespeares  Hamlet  gjør  Narre- 
streger; og  det  Maskerademæssige  fremtræder  i  Aristofanes' 
Skyer,  Hvepser,  Frøer,  Fugle  som  i  Baggesens  Pindsvin*). 

4. 

Foruden  i  sine  egne  Organer  vedblev  Baggesen  at 
skrive  i  J.  K.  Høst's  »Dannora«  og  anonymt  der  at  holde 
streng  Justits  paa  Skuepladsen  —  »havde  Repertoiret  været 
glimrende  i  afvigte  Saison«  (siger  Overskou  om  Vinteren 
1813 — 14),  »saa  blev  det  desto  maadeligere  i  denne«**). 
Dagen  efter,  at  Baggesen  i  »Lille  Søndagaften*  havde  taget  fat 
paa  »Asagalten«,  begyndte  han  i  »Dannora«  en  større  An- 
meldelse af  Opførelsen  af  »Correggio«,  som  ikke  uden  Spy- 
dighed kaldes  »dette  næsten  alt  for  æsthetiske  Sørgespil <-. 
Han  kan  dog  »ikke  modstaae  Lysten  til  strax  at  give  sin 
Følelse  Luft  ved  at  skildre  Indtrykket  af  det  Hele,  det  be- 
hageligste i  mange  Henseender,  der  er  bleven  gjoit  idet- 
mindste  paa  hans  Fantasi,  saalænge  han  har  besøgt  den 
danske  Skueplads.  Ikke  som  om  han  jo  derpaa  havde  set 
opført  ligesaa  skjønne  Stykker  som  dette,  selv  endnu  skjøn- 
nere,  endog  af  samme  Forfatter;  men  aldrig  saae  han  et 
saa  helligt  Kunstværk  afbryde  pludselig  en  lang  Række  af 
vanhellige  Haandarbeider  og  Haandlangerier.  Saaledes  vil 
den  første  Foraarsdag,    vi  alle  med  saa  megen  Længsel  ser 


')  Se  F.  T.  Vischer's  Aesthetik,  I,  457. 
*^l  Den  danske  Skueplads«,  IV,  332. 

imøde,  i  Aar  synes  os  den  yndigste,  vi  har  oplevet,  og  efter 
en  saa  lang  og  utaalelig  Vinter  forvandle  Frederiksberg  til 
et  fuldkomment  Eden.  Saaledes  vil  den  næste  almindelige 
Fred,  Europa  med  saa  megen  Utaalmodighed  ser  imode, 
forekomme  dem,  hvis  Evne  til  at  fole  Glæde  har  overlevet 
Krigen  og  dens  Følger,  Mage  til  den,  der  udbredte  sig  over 
Jorden  ved  Kristi  Fødsel.  Post  nubila  Phøbus!  udbrød 
Anmelderen  for  sig  selv  allerede  ved  at  se  »Correggio«  paa 
de  Hjørner,  der  i  saa  lang  Tid  havde  mere  skrækket  end 
lokket  ham  med  deres  Plakater;  og  da  han  i  Skuespilhuset, 
hvor  han  for  ikke  længe  siden  havde  set  alleslags  franske 
Petroneller  og  nederlandske  Magdeloner,  saae  den  italienske 
Madonna  selv,  saa  hellig  jomfruelig  som  Madame  Heger 
fremstilte  hende,  kunde  han  knap  bare  sig  for  overlydt  at 
udraabe : 

Jam  redil  el  virgo,   redeuni  Salurnia  regna, 
jam  nova  progenies  coelo  dimillilur  allo*). 

Skuepladsen  forekom  ham  nu  saa  aldeles  ulig  en  tydsk 
Fjællebod,  et  fransk  Ambigu-comique  og  et  kjøbenhavnsk 
Casperl-Theater,  som  den  bør  være  som  den  kongelige  danske 
Skueplads  —  og  ikke  blot  Scenen,  men  Logerne,  Parkettet, 
Parterret,  Galleriet  selv  syntes  ham  som  ved  et  pludseligt 
Trylleri,  der  i  Begyndelsen  neppe  lod  ham  fuldelig  troe  sine 
egne  ørne  og  ører,  omskabt  til  et  sandt  Musernes  Tempel. 
En  mild,  ren  og  liflig  Vellugt  gjennemduftede  denne  næsten 
i    bogstavelig    Forstand  af  Hollænderies    sjunkne  Stalde**) 


*)  Virgils  Bucol:  JV,  6  og  7. 

**l  Hentydning  til  »Hollænderne«,  et  ved  Rahbek,  efter  Iransk  og  tydsk 
Bearbeidelse,  bearbeidet  Goldoni'sk   Skuespil   i    5    Acter,    der    gik*- 
over  Scenen  første  og  eneste  Gang  i  Slutningen  af  1813  og  skarp 
dadledes  af  Brggesen  i  "Dannora«. 

pludselig  opstegne  italiensko  Skole;  og  uagtet  alle  Muser 
just  ikke  vare  tilstede,  uagtet  Gratiernes  Dronning  ikke  var 
nærværende,  foresvævede  ham  dog  en  Susen  af  himmelske 
Vinger,  som  om  Søstrene,  hvis  Flugt  den  »lille  S/^ndag- 
Aften«    saa  vemodigen  begræd,  kom  tilbage.« 

Under    denne,    idetmindste    i  det  Hele  og  Store  taget, 
saa  varme  Hilsen  til  Oehlenschlågers  Kunstnerdrama  stod 

Til  min  Fjende  paa  Parnasset. 

Jeg  staaer  i   Spidsen  ei  af  nogen   Slags   Gelidder; 

jeg  er  ei  Adelsmand,   ei   Herremand,   ei  Ridder ; 

jeg  er  kun  svag  mod  Dig  i  aiskens  Digt  —  men  mærk: 

jeg  svinger  let  de  Spyd,   Du  knap  formaaer  al  bære; 

jeg  har  den  gode   Sag,   Samvillighed  og  Ære; 

og  min   forskandsle  Mur  er  inlel  Sprinkelværk*). 

Baggesen. 

Anmeldelsen  af  »Correggio«  fortsattes  saa  i  de  to  næste 
Nummere  af  »Dannora«  {den  27nde  og  30te  Marts).  »Styk- 
ket«, siges  der,  »i  og  for  sig  selv  betragtet,  uden  Tilbageblik 
paa  hvad  der  er  dybt  derunder,  end  sige  med  Hensyn  paa  hvad 
der  er  hoit  derover,  er  langt  fra  at  være  et  tragisk  Mester- 
stykke af  Hakon  Jarls,  Baldur  hin  godes  og  Axel  og  Val- 
borgs Rang,  i  hvis  tragiske  Trias  Forfatteren  synes  at  have 
udtømt  sin  Originalitet  og  den  ham  mulige  dramatiske 
Kunst.  Vi  vilde  ikke  tillade  os  Yttringer  af  denne  Frygt, 
hvis  Hr.  Oehlenschlåger   ei    fra  denne  hans  Muses  sceniske 


*)  Ed  Anmærkning  under  Digtet  citerer: 

— Hic  murus  aheneus  esto: 

nil  conscire  sibi,  nulla  pallescere  culpa. 
(Horatii  Epistolarum  liber  I,  1,  v.  60—61.) 

Vendepunkt  —  » Correggio «  forekommer  os  nemlig  som  et 
stort  poetisk  Spørgsmaalstegn  af  den  nordiske  Aand ,  hvis 
Svar  indeholdes  i  alle  følgende  Stykker  —  i  en  Række  af 
mer  og  mer  romantiske  Frembringelser  var  aiensynligen 
nedstegen  fra  den  klassiske  Høide,  han  i  sin  nordiske  Ham 
havde  opsvunget  sig  paa.  »Correggio«  synder  allerede  mod 
den  høieste  Lov  for  Tragedien  deri,  at  Hovedpersonen  vel 
er  en  ulykkehg,  men  i  ingen  Henseende  en  heroisk  Karak- 
ter —  Ulykken,  han  kæmper  med,  en  blot  huslig  Elendig- 
hed —  og  Handlingen  (hvis  der  er  nogen)  uden  mindste 
historisk  Betydning,  uden  mindste  Indgreb  i  eller  Standsen 
af  de  store  Hjul,  som  drive  Tingenes  Gang  i  Verden. 
Goethe  har  derfor  heller  ikke  kaldt  sin  »Tasso«  (vor  Digters 
for  øie  svævende  Prototyp  ved  denne  Udarbeidelse)  en  Tra- 
gedie, uagtet  Tasso,  ikke  som  Digter,  men  som  en  bekjendt 
Prindsesses  bekjendte  ulykkelige  Elsker  er  en  ulige  større 
historisk  Person  end  Maleren  Allegri,  der  er  hverken  mer 
eller  mindre  paa  Scenen  end  en  brystsvag,  fattig  Borger, 
der  slæber  sig  ihjel  paa  en  Sæk  Kobberpenge.  Men  ikke 
at  tale  om,  at  denne  bedrøvelige  Tildragelse,  langt  fra  at 
være  en  Handling,  er  i  egenhgste  Forstand  en  blot  Liden 
—  og  som  saadan  ikke  engang  Følge  af  en  Handling  (thi 
formodenlig  var  Correggio  født  med  Pinden  til  sin  Ligkiste), 
ikke  at  tale  om,  at  alle  de  øvrige  handlende  Personer  Intet 
bidrage  til  den  egenlige  Knudes  Opløsning  —  er  den  hele 
Begivenhed  i  Ordets  egenlige  Forstand  komisk.  Komisk, 
til  Komedien  henhørende,  paa  Sokker  er  nemlig  ikke  blot 
Livets  gemene  Latter,  men  Livets  huslige  Graad.  »Cor- 
reggio" er  et  borgerligt  Drama;  og  som  saadant  vilde  vi 
Intet  have  derimod,  hvis  det  ikke,  som  saadant,  hist  og  her 
oversprang  dets  egen  Grændse.  I  et  borgerligt  Drama  bør 
intet  Underværk  ske,  som  f.  Ex.  det,  Magdalene-Billedet 
bevirker  i  Scenen  mellem  Eremiten  og  Røverne.     Det  er  et 

borgerligt  Drama  i  et  hidtil  eneste  Exemplar  af  sit  Slags: 
et  dramatiseret  Læredigt  nemlig.  Den  egenlige  Knude  deri 
er  en  theoretisk  Opgave  og  den  egenlige  Handling  en  æsthe- 
tisk  Afhandling." 

Efter  den  varme  Indledning  virke  disse  Bemærkninger 
unegtelig  stærkt  afkjølende.  Ligesom  Grundtvig,  mener 
Baggesen,  at  Oehlenschlåger  er  dalet.  Medens  Grundtvig 
imidlertid  —  i  sit  tidhgere  omtalte  Brev  til  Oehlenschlåger 
—  sætter  Vendepunktet  umiddelbart  efter  »Hakon  Jarl«, 
altsaa  efter  Fjernelsen  fra  Steffens  og  Romantiken*),  sætter 


*;  Se  dette  Værks  tredie  Afdeling,  Side  121.  —  I  et  Brev  fra  Udby 
i  Slutningen  af  April  1812  (meddelt  i  »Fædrelandet«,  1872,  27nde 
December)  siger  Grundtvig:  »Hvor  er  det  Nordiske  i  Stærkodder, 
ja  hos  Oehlenschlåger?  Enkelte  Træk,  der  i  hvert  nyt  Digt  ud- 
slettes og  vanhældes  mere,  dem  ser  jeg;  mange  finder  jeg  samlede 
i  Hakon,  men  løb  ikke  Farverne  sammen  i  Axels  og  Valborgs 
Taarer?  Jo  visselig,  Oehlenschlåger  jordede  sin  nordiske  Harpe  i 
Olufskirken  med  den  Giiske  Slægt,  han  græd  ved  Graven,  men 
han  reiste  i  Correggio  et  prægtigt  Mindesmærke  og  glemte  sit  Tab 
under  Beskuelsen  af  Kunstværket.  Den  Bane  løbe  Folkefærd,  den 
samme  løbe  Digterne,  naar  de  ikke  betids  give  sig  i  hans  Tjene- 
ste, der  kan  befæste  deres  Trin  paa  den  slibrige  Vei,  der  ellers 
river  dem  fort.  Ligesom  Valborg  efter  Døden  vilde  som  en  Skygge 
glædes  ved  Skyggebilledet  af  det  Forsvundne,  saaledes  og  Oehlen- 
schlåger; og  det  blev  neppe  vanskeligt  i  hans  sidste  Digtes  dybeste 
Toner  at  opdage  en  Efterklang  af  hans  forrige  Kvad.  For  nær- 
værende Tid  finder  jeg  ikke  Dril't  til  at  føre  denne  Undersøgelse 
ud  som  et  Modstykke  til  Dahlmanns,  men  maaske  engang,  om 
Gud  vil,  og  jeg  mener,  det  kan  gavne;  forinden  udvikler  Alt  sig 
vel  klarere,  enten  saa  Oehlenschlåger  frelses  af  Kristus  eller  gaaer 
længere  fra  ham.  Stærkodder  er  aabenbart,  med  alle  sine  Gude- 
navne, slet  ikke  egenlig  gudelig  (religiøs);  baade  Stærkodder  og 
Ingild  ere  et  S5ags  nioralske  Allegorier,  ligesom  Faruk  og  dennes 
Aander,  ligesom  Gjenfærdet  hist  ere  luftige  Skygger  af  det  Gud- 
dommelige. Naar  Digteren  begynder  at  spøge  med  Aander,  da  er 
han  ikke  langt  fra  at  udle  den  høiere  Aandelightd;  en  overfladelig 
Komiskhed  spiller  allerede  synlig  i  disse  Arbeider;  Oehlenschlåger 

Baggesen  det  først  ved  og  endnu  mere  efter  »CorreggiO", 
altsaa  efter  Oehlenschlågers  Hjemkomst.  Enkelte  af  Ind- 
vendingerne mod  »Correggio«  savne  ikke  ganske  Grund. 
Det  lader  sig  saaledes  upaatvivlelig  ikke  negte,  at  Hoved- 
personen i  dette  Drama  er  noget  vel  passiv  samt  uden  al 
tragisk  Skyld,  og  at  f.  Ex.  den  vilde  Hedning  Hakon  Jarls 
kraftige  Kampmod  gjor  en  mere  ophøiet  Virkning  end 
Maler-Martyrens  lidt  sentimentale  uskyldige  Liden.  Flere 
Bemærkninger  ere  derimod  aabenbart  uholdbare.  Ulykken, 
som  Correggio  —  om  hvem  det  med  Urette  siges,  at  han  er 
»hverken  mer  eller  mindre  end  en  brystsvag,  fattig  Borger«  — 
kæmper  med,  er  saaledes  ingenlunde  »blot  huslig  Elendig- 
hed«;  ligesaa  lidt  kan  Dramaet  med  Foie  kaldes  »et  dra- 
matiseret Læredigt«;  det  forholder  sig  heller  ikke  saa,  at 
»alle  de  øvrige  handlende  Personer  Intet  bidrage  til  den 
egenlige  Knudes  Opløsning«. 

Efter  denne  Opposition  vender  Baggesen  tilbage  til  sit 
mere  anerkjendende  Udgangspunkt,  idet  han  tilfoier:  »Uag- 
tet Stykket  i  vore  øine  ikke  staaer  paa  den  Kunstens 
Hylde,  hvorpaa  Titelen  sætter  det;  uagtet  det  selv  paa  den, 
hvorpaa  det  virkelig  henhører,  er  langt  fi-a  at  være  Møn- 
ster; uagtet  det  har  mangfoldige  Smaafeil  —  glimrer  det 
dog  tillige  ved  saa  mange  og  saa  store  fortryllende  Skjøn- 
heder,  er  Farven  og  Tonen  i  det  Hele  dog  saa  yndig,  at 
Kritiken  med  Fornøielse  tilsmiler  Forfatteren,  hvad  Guilio 
Romano  siger  til  Correggio. 

—   —  —   —   —   Selv   hvor  Kunsten  svigled, 
hvor  flygligl  sig  Hukommelsen  forvirred, 


arbeider  paa  en  Komedie  eller  har  den  færdig;  og  hvad  betyder 
alt  dette?  Denne,  hvor  en  jaloux  Mand  bliver  drillet  og  narret, 
kommer  til  at  svare  til  Freias  Alter  som  hans  sidste  tragiske  Diet 


til  de  forrige.« 

har  I  ved   Kraft,   Fremslilling,    Livlighed, 
Idee,  bibragt  selv   Eders   Feil  en  Ynde, 
som  hører,   Iroer  man,  delle   Slykke  lil   — 

ønskende  at  kunne  tilsmile  ham  denne  Pris  i  skjennere  Vers*).« 
Dramaet  kaldes  saa  »dette  sande  Kjærmindestykke,  der 
forekommer  os  paafaldende  at  give  det  klareste  Begreb  om, 
hvad  »en  Krands,  bundet  af  sjunkne  Kræfters  skjønne 
Virkning«,  egenlig  er«**). 

Den  26nde  Marts  tryktes  i  Nr.  3  af  »Lille  Søndag- 
aften« Fortsættelsen  af  »Pindsvinet«.  De  vakkre  ni  Grise- 
Glutter  havde  (som  man  vil  erindre)  faaet  Bugt  med  deres 
skarpe  Tugtemester,  rendt  ham  overende,  sprunget  over  ham 
og  boltret  sig  i  Pølen. 

»Den  arme  JNiobe  blandt   Søer 

besvimte  ved  at  se  saa  langt  fra  Maalel 

de  spæde  Møer, 


*)  1    Anledning    af    Oehlenschlågers    Sprogform    hedder  det  senere  i 
Anmeldelsen:   »Alle  Hr.  Oehlenschlågers  Skuespil,  siden  han  kom 
hjem    fra    Tydskland,    ere    skrevne    i    delte    romantiske  Fe-Sprog 
(Geniernes  formodenlig!,    der    idelmindsle    hverken    er    Gudernes 
eller  Menneskenes«.    —    De    ovenfor    anførte    Linier    i  tredie  Akt 
bleve    senere,    forresten    uden     væsenlig    Grund,    forandrede  lidt 
af  Oehlenschlåger.    I  Fortalen  til  første  Bind  af  de  samlede  Tragediers 
andenudgave,  1841,  siger  Oehlenschlåger:   »Nogle  af  de  mest  yndede 
Stykker,  der  digtedes  paa  min  første  Reise,    trængte  i  den  anden 
Udgave    især    til    Filen,    fornemmelig   »Correggio« ,    der  først  var 
skrevet  paa  Tydsk,  og  hvoraf  slrax  ved  Hjemkomsten  leveredes  en 
temmelig  flygtig  Oversættelse«. 
**)  I    sidste    Akt    af    »Correggio«   siger    Maria  til   sin   lille   Søn,    der 
beder  hende  om  at  maatte  binde  sig  en  Krands  af  Kjærrainder: 
•  —   —  —  —  —  Stakkels  Efterslægt, 

bind  af  de  sjunkne  Kræfters  skjønne  Virkning 
Dig  kun  en  Krands!    —    —   —    —    —   —  • 

Oehlenschlåger  forandrede  siden  dette  Sted ,  som  Baggesen  havde 
railleret  over. 

imens  af  alle  ni  blev  skraalel: 

»O  ve,   hun  døer,  hun  døer.   hun  døer!« 

Men  som  de  halv  gik  fra  Forsianden, 

hun  vakles  pludseligen,   ak! 

idet  hun  hørte,   Laagen  smak.  '™ 

og  udenfor  den  Lyd:    »Gemene  Pak, 

saa  gaa  til  Fanden, 

vælg  til  Dørtærskel   Dig  en  Anden  — 

jeg  siger  Tak!« 

Det  var  Hovmesteren,    der  brugte  Kjævlen 

for  sidste  Gang  mod  delte  Svineri. 

Han  gav,  som  Pindsvin,  frank  og  fri, 

den  hele  giftesyge   Svinesti 

Døden  og  Djævlen 

og  gik  sin  Vei,  før  man  ham  viste  Port  — 

som  jeg  i  hans  Sted  ogsaa  havde  gjort.« 

Man    vil   ikke   let    kunne    undlade   ved    den   her    skildrede 
Hovmestereren  at  komme  til  at  tænke  paa  Baggesens  Gjen-  l| 

gangerfærd  under  hans  foregaaende  Ophold  i  Danmark  1806 
og  1807.     Fortællingen  vedbliver: 

»Til  Lykke  kom  min   Vildgall  i  det   Samme. 

»Jeg  veed  Historien!«    udbrød  han   delikat. 

»Min  Anbefaling  bleven  er  lil  Skamme; 

men  Sagen  er  dog  ikke  desperat.  -^ 

Jeg   forudsaae,  hvad  mulig  kunde  ramme 

og  havde   derfor  alt   i  nogen   Tid   parat 

(i  Kost  alt  tinget  hos  min  Amme)  « 

en  anden,  mindre  spydig  Præceplor 

for  Deres   lidl   naive  Frøken   Soer, 

der  sikkert  dem  vil   gjenne  fra  den  lede 

Skruptudsepøl  ved   Bjergels   Fod, 

med  skarpe   Pigger  ei,   men   tverlimod, 

ved   Hjælp  af  Kys  og  Klap  og  Kjærlighecl   og  Keede. 

Jeg  beder  om   Forladelse,  Madam! 

min  er  Forseelsen,   og  min   den  hele   Skam.. 

Pindsvinet  er  min  Ven,  jeg  agler  ham; 

og  han  har  virkelig  med  sin  Melhode 

forhindret  mangl  et  Vildsvin  fra  al  rode  — 

men  den  er  rigtignok  for  stram 

for  Grise,  hvis  Natur  er  tam: 

de  søde  Glutter  maa  man  lage  med  del  Gode!« 

Mama  tilsmiler  ham:  »Saaledes  tog  man  idetmindste  mig!« 
Nu  skal  der  anstilles  en  ny  Prøve  med  en  ganske  anden 
Slags  Præceptor. 

n Hovmesteren,  som  nu  kom  ind  i   Svinestien, 

var  intet   Pindsvin,  men  et  simpelt  Svin. 

Den  pæne   Fru  Mama  blev  ved  al  se  ham  studsig, 

og  Grisekorel  stak  i  Grin; 

thi  dels  var  han   paa  Kroppen  meget  smudsig, 

dels  lugted  han  af  Brændevin 

(det  Første  kom  af  Roden  og  af  Trasken, 

det  Sidste  høist  formodenlig  af  Masken, 

han  fik  hos  Ammen,  hvor  han  var  i  Kost, 

før  han  tillraadte  denne  Post). 

Men  var  hans  Anstand  ikke  just  at  rose, 

var  derimod   hans   Væsen  og  Maneer 

og  hvad  man  kalder  Karakter 

saa  meget  desto  mere  Fod  i   Hose, 

saa  let  til  Takke  lagende,   saa  from, 

saa  Lune-læns,  saa  Galde-lom, 

saa,   kort,   (hvad  hele  Verden  synes  om) 

aldeles  modsal  en  spydaglig  Pcnnepose 

og  Braaden   af  en   Bi  og  Tornen  af  en   Rose, 

at  snart  i  Gunst  han  hos  de  Spæde  kom.« 

Dette  simple  Svin,  der  er  smudsig  og  lugter  af  Brænde- 
vin, og  hvis  Anstand  ikke  er  at  rose,  men  hvis  Karakter 
er  som  Fod  i  Hose,  from,  let  til  Takke  tagende,  o.  s.  v.  — 
er  tydelig  nok  Hr.  Theaterdirekti^r  Rahbek,  om  hvem  selv 
Hustruen  skrev  i  »et  muntert  Smædedigt«,  at  han 

»)  —   Dyder  besidder  i  Tusindvis, 
men  er  forresten  en  lille  Gris«    — 

Og  om  hvem  Oehlenschlåger  siger,  at  der  i  hans  Personlighed 
var  meget  Pudserligt,    at    han    var    en  Cyniker,    manglede 
Karakterfasthed  o.  s.  v.*) 
Nu  gik  det  glat. 

»Isledenfor  al   dadle,  stikle,   skose, 

naar  han  fik  Dit  og  Dat  at  se 

hos  de  forlovede  Tre  Gange  Tre, 

han  strax  begyndte  med  Rosiner  af  sin  Pose, 

Kastanier  og  Sukkergodt 

(forslaaer  sig  af  Kartofler   hlol) 

i   de  smaa  Munde  dem  al  putte 

og   sagde:    »Søde  Børn,  I  maa  mig  dutte! 

For  Alskens  Tvang  jeg  selv  er  fri ; 

saa  værer  J ! 

saa  skal  det  gaae  som  smurt  med  vores   Svineri ! 

Den  sande  Kunstens  Vei  (troer  mig,  jeg  kjender  Touren!) 

er  ikke  sleil  og  snoer  sig  aldrig  op 

til  nogen  luftig  eller  svimmel  Top  — 

man  løber  lige  hen  for  Næsen  i  iNaluren!« 

Her,  ligesom  ovenfor,  er  Eahbek  let  gjenkjendelig  paa  de 
enkelte  Træk,  f.  Ex.  Dusbroderskabet:  »Det  var  hans  Vane«, 
-     siger  Oehlenschlåger  —    »strax    at  drikke  Dus  med  de 


*i  »Erindringers  IV,  63—65. 

Mennesker,  han  godt  kunde  lide,    for  at  stemme  dem  i  en 
vis  fortrolig  Tone,  som  han  yndede,  da  han  ikke  var  en  Ven 
af  mange  Komplimenter«*).      Rahbek    sværmede    ogsaa  for 
Naturlighed  i  Kunsten  —  ligesom  vor  Tids  Realister. 
Man  kan  tænke  sig 

«De  smaa,  firbenede,  naive  Ni 
fandt  allerkjærest  denne  Theori«. 

De  styrte  sig  strax  i  Polen.  Den  nye  Præceptor  sager  rig- 
tignok at  standse  dem; 

»men  da  det  ikke  hjalp,  og  alle  JSi  • 

sprang  i, 

sprang  han  bagefter  —  og  holdt  Styr  paa  deres  Sølen 

i  Pølen. 

Hvordan?  Ved  ærligen  at  boltre  sig  med  dem, 

hvor  der  var  mageligst  og  blødest. 

Det  gik  som  smurt,  det  gik  som  sødest, 

som  i  et  Paradis.     Paa  Veien  hjem 

han  lærte  dem  lidt  mere   ligefrem 

at  rode   — 

Altsammen  venligen,  Allsammen  med  det  Gode.« 

Fra  Rahbek  kommer  nu  Touren  til  Oversætteren  ved  det 
kongelige  Theater,  N.  T.  Bruun,  der  i  sin  Tid,  »i  Egenskab 
af  utrættelig  Fri-Oversætter,  Bearbeider,  Omstøber  og  For- 
fatter«, inficerede  den  danske  Skuepladses  Repertoire  og  Frem,- 
stillingsstil  med  en  »Masse  Smuds  og  Plathed«.  Overskou 
skildrer  N.  T.  Bruun  som  »en  lille,  meget  ubehagelig,  styg, 
stærkt  koparret  Person,  der,  i  elegant  Modedragt  og  ud- 
malet  med    Ringe   paa    Fingrene    og   i  Ørene,    straalende 


*)  .Erindringer.,  I,  139  og  130. 

Diamantbrystnaal  og  et  halvt  Dusin  store  Signeter  ved  den 
brede  Uhrkjede,  ideligt  med  impertinent  Vigtighed  vimsede 
om  iblandt  Personalet.  Med  en  Protektors  Mine,  cynisk  i 
Aand  og  Sandselighed,  affekterede  han  Venskab  for  de  An- 
sete, der,  i  Forventning  om  ved  ham  at  komme  til  gode 
Roller,  lode  sig  hans  anmassende  Væsen  og  de  slibrige 
Platituder,  hvormed  han,  endog  for  Damer,  krydrede  sin 
Konversation,  befalde,  uden  dog  derved  at  kunne  sikkre  sig 
imod  de  gemeneste  Skjeldsord,  hvis  han  blev  uklar  med 
dem.  Med  Undtagelse  af  en  Enkelt,  der,  ved  at  være  saa 
ulykkelig  at  have  legemlige  Egenskaber,  som  i  hei  Grad 
faldt  i  hans  Smag,  blev  hans  Achates,  betragtede  han  de 
Yngre  som  Satelliter,  der  pligtskyldigst  havde  at  se  op  til 
ham  i  Haab  om  at  komme  til  Naade:  ned  til  dem  saae  han 
aldrig,  medmindre  de  forsømte  den  vedborlige  Veneration, 
i  hvilket  Fald  de  kunde  være  visse  paa  ikke  at  blive  glemte 
med  Haansord.«  Overskou  fremhæver  hos  ham  »Overmaalet 
af  ubegrundet  Pretension  og  en  Irritabilitet,  som  bragte 
ham  paa  Bistrup«  *). 

Det- hedder  i  »Pindsvinet«: 

»Bag  Pølen,   som  del  nu  blev  Mode 

hver  Dag  al   Iraske  lige   lil, 

var  (er  endnu,  hvis  man  saa  vil) 

paa  Grændsen   af  det   S\in-lkariske**) 

en  anden  megel  slørre   Pøl, 

som  Egnen  kaldte  den  barbariske***), 


I 


*)  Overskou:   »Den  danske  Skueplads«,  III,  706;  »Af  mit  Liv  og  min 

Tid-,  Side  270  og  271. 
**)   »Havet,    i    hvilkel   Ikarus  dumpede  ned,    blev  af  de  Gamle,  som 
bekjendl,  kaldet  del  ikariske«,  lyder  en  AninaTkning  hertil. 
**♦)  »Alt  Udenlandsk  kaldte  Grækerne  Barbarisk«,    hedder    det   under 
Texlen. 

IV.  4 

hvori  formodenlig  var  endnu  mere  Søl. 

Imellem  begge  flød  en  Slrøm ,    blandl    alle  Sirømme 

den  dovneste  —   som  lel  al  dømme   — 

men  dog,   trods   al  dens   Mudder  og  dens   Dynd 

til  Gjennemboltren  altfor  tynd 

for  Grise,  der  endnu  ei  kunde  svømme. 

Den  fromme  Lærer,  rørl  af  deres  Graad 

og  Klagen  lidligen  og  silde, 

fordi  den  Slrøm  var  uden   Bro  og  Baad, 

hvorover  de  saa  gjerne  vilde, 

fandt  endelig  tilsidst  paa  Raad; 

thi,  skjøndt  i  Vand  ret  godt  han  holdt  sig  oven, 

at  bringe  dem  derover  paa  sin  Ryg, 

dertil  han  selv  var  altfor  doven. 

»Jeg  har  en  Fæller,«    sagde  han,    »lidt  styg 

som  Arvesynden,  fuld  af  Pletter, 

men  ellers   i   sig  selv  en  Fandens   Fæller, 

der  veed  i   Fold  og  Flud  at  gjøre  Fax 

og  svømme  kan  i  Vandet  som  en  Lax  — 

han  være  skal  vor  Oversætter! o 

Som  han  var  kaldt,  kommer  nu  den  -> djævels  lille  Galt«, 
netop  som  man  behøver  »en  Charon  til  Fæ«;  og  Svine- 
Præceptoren  tiltaler  strax  sin   »søde  Bro'er« : 

»Ne  vois  lu  pas  ce  grand  marais, 

moitié  germain,  moilié  fran^ais, 

rempli  d'une  faraeuse  boue, 

qu'on  nomme,  je  crois,  Kotzeboue    — 

porte  nous  y,  si  pour  jamais 

tu  veux,  qu'en  fr^re  je  le  loue!« 

Vedkommende  er  strax  villig. 

»Tres  volontiers!«    ham  svarte  Fælter  Galt. 
»Jeg  er  i   Svineri  parat  til  Alt; 


51 

hvor  der  bli'er  svømmel,  bollrel,  rodet, 

der  er  jeg  med   —   del  ligger  mig  i   Blodet.« 

Galten  opfordrer  saa  Grisene  til  at  sætte  sig  overskrævs  paa 
hans  Ryg. 

»De  Ni  dem  gave  til  al  fnise, 

undselige  ved  første  Hop; 

men   eflerhaanden   —  ak !   de  vare   Børn  og  Grise  — 

de  bag  hinanden  sprang  paa  Fællren  op. 

Hovmestren  selv   sad,   styrende,  paa  Gumpen, 

lidt  nærved  Dumpen. 

Det  gik  velsignet.      Alle  vare  glade 

ved  endeligen   og  i   fremmed  Snavs 

sig  dagligen  at   kunne  bade, 

mens  ud   i   El  Hovmestren  raabte :    »Laus!« 

Del  blev  besluttet  paa  den  Vis  al  age 

til  udenlandske  Pølen   alle  Dage. 

Del  fasl   utroligt  er,   hvor  godt  del  gled 

med  Inslilutel  for  Naturlighed 

i   delte   Sarafund   uden   Mage 

bestandig  i   del  Lave  længer  ned 

i  uforstyrret  svinesalig  Fred. 

Del  gled,   del  gled,  del  gled,  det  gled 

til  Bunden  selv   af  del  Naive, 

hvis   Svinesalighed  jeg  ikke   vil  beskrive. 

Lidl  efter  lidt  del  nemlig  kom 

i   Venligheden,   Veien   dem   al  vise, 

til  en  Fortrolighed,   som  de  smaa  Grise 

saa  godt  som  Intel  syntes  om. 

Del  gik  mod  Kunstens  Maal  ei  blol  i  Mag, 

4* 

men  selv  med   Kys  og  Klap  og  Favnelag 
Dag  ud  og  ind  hver  slagne  Dag.« 

Tilsidst  drev  Oversætteren,  der  »paa  Grund  af  sin  Methode« 
kaldte  sig  »Sosvinenes  Rousseau«,  sit  Svineri  saa  vidt,  at  de 
spæde  Møer  fik  Lede,  »om  ikke  just  til  Pølen, 

saa  dog  til  Veien  og  del  Maskepi 

med  ham  og  Fælteren  deri, 

ja  selv  til  del  bemeldte  Slikkeri, 

korl  sagt,  de  kedte  dem  lildøde  — 

selv   Svin   kan  faae  for  meget  af  det  Søde. 

Tilsidst  den  Lede  og  den  Kede  gik  saa  vidt, 

at,  for  at  undgaae  ham  og  hans,   de  bleve  lidt 

tilbage  foran  Hullet  paa  det  Rene. 

Og  —  hvilken  sand  Triumf  for  den  miskjendle  Ven! 

(af  hvem  endnu  jeg  eier  denne   Pen)   — 

en  Aften  kom  de  hjem,   de  søde  Poder, 

i  Flugten  for  den  altfor   kjælne  Roder 

og  raable:    »Moder,  Moder,  Moder, 

giv  vores  Pindsvin  os  igjen!« 

Man  ser,  at  Baggesens  Polemik,  eftersom  Gjenstanden  for 
den  bliver  lavere,  kommer  dybere  og  dybere  ned  i  det 
Smuds,  hvori  alle  Komikere  ligefra  Aristofanes  til  Heine 
med  genial  Cynisme  have  tumlet  sig,  lig  Solen,  der  speiler 
sig  saavel  i  Rendestenen  som  i  Verdenshavet.  I  »Apo- 
logi   for   min  Vidspilde«  i   »Danfana«    1S16  siger  Baggesen: 

» —  Naar  den  stegne  Dagens   Gud 
med  sine  lyse  Pile^ud, 
istedenfor  af  Natten  frem  at  lokke 
Cytheres  Fuglekor  og  Floras  Blomsterflokke, 
kun  Myg  og  andet  Dtøi  klækker  ud : 

saa  gjør  hun  del,  fordi,   ved   Dynd  kun   al  berore, 

del  bedste   Solskin  ei   kan  Andel  gjore, 

fordi   der  bli'er  nødvendig  Søl, 

hvor  Solen  slraaler  i  en  Pøl, 

fordi   der  bli'er  nødvendig  Mudder, 

hvor  Ilden   sæller  sig  mod  Vand 

og  sund  Forsland 

mod  bare   Sludder«. 

F.  T.  Vischer  erklærer  med  Fme:  »Et  cynisk  Element  er 
uundværligt  til  den  komiske  Kontrast.  Uden  Cynisrae  kan 
det  ikke  gaae  af  i  det  Komiske,  alle  Humorister  have  til 
den  ene  Side  været  Cynikere.  Komikeren,  som  er  henvist  til 
Sandselighedens  Verden,  maa  nødvendigvis  ogsaa  være  iS'atura- 
list  og  Cyniker."  Og  han  minder,  ligeoverfor  dem,  der  for- 
kaste Cynisme  i  den  moderne  Komik,  medens  de  lade  den 
passere  for  den  ældre  Tids  Vedkommende,  om  den  dog  saa 
idealistiske  Jean  Paul.  *)  Overskou's  ovenfor  gjengivne  Skil- 
dring vidner  tydeligt  om,  at  Baggesen  malede  »ad  vivum« ; 
og  i  »Samtale  i  de  Dodes  Rige  imellem  otte  af  vore  Genier« 
i  »Nyeste  Skilderi  af  Kj  o  benhavn«  1816  Nr.  1  gjer  For- 
fatteren (H.  C.  Wosemose)  Allusioner  i  samme  Retning. 


*)  Ueber  das  Erhabene  und  Komische,  eiii  Beitrag  zu  der  Philosophie 
des  Schonen,  S.  172  oy   173.     Aesthetik,  1,  378. 

5. 

Gjentagne  anonyme  Angreb  paa  Baggesen  i  »Dagen« 
—  der,  som  ovenfor  sagt,  dengang  redigeredes  af  Rahbek  — , 
deriblandt  af  T.  C.  Bruun*)  og  A.  E.  Boye**),  fremkaldte 
i  samme  Nummer  af  »> Lille  Søndagaften«,  hvori  Fortsættel- 
sen af  »Pindsvinet«  stod  (den  2f)nde  Marts),  Replikken: 

„Til  Dagens  Legio   paa  To    eller   Krybeskytteriet   bag  fijærdet. 

Hvis  og  den  ene  paa  den  anden  svigler, 
Du  lusind  Pile  har  mod  mig  i  Ledingsfærd. 
Jeg  har  kun  een,  men  den  er  alle  lusind  værd: 
den  Iræfier  nemlig,   hvor  jeg  sigler.« 

Forsaavidt  Angrebene  i  »Dagen«  søgte  at  slaae  sig  til 
Ridder  paa  Baggesen  ved  at  foreholde  ham  hans  tidligere 
Begeistring  for  Tidsalderens  store  Heros***),  traf  Pilene 
unegtelig  ikke  deres  Maal:  der  kunde  jo  være  fuld  Feie  til 
at  vende  sig  mod  Revolutionens  Søn  i  hans  senere  Skikkelse 
som  Hersker  og  Erobrer.     Et  af  disse  Angreb  lød: 

„Mandag  felger  paa  Søndag. 


Til 

I   Held  og  Vanheld  Løven  Løve  bliver. 
Nu,   Vanheld  nærmer  sig, 


*)  Jfr.  »Dagen,  for  9ende,  Marts  (»Til  Digteren-)  med  T.  C.  Bruun's 
»End  videre  om  bemeldte  Justitsraad«   (Side  17) 
**)  Jfr.   »Dagen«    for    Ilte    Marts    (»Spørgsmaal    til  Dagens  Udgiver«) 
med  Juniheftet  af  »Athene«,  Side  523,  første  Anmærkning. 
***)  Se  dette  Værks  første  Afdeling,  Side  147  og  169-175. 

Du  vorder  deri  ganske  Løven  lig, 

al  Skribleren,  som   og  har  bøiel  Knæ  for  Dig, 

med  fravendt  Fod  sil  ringe   Spark   Dig  gi^er.«  *) 

I  en  Anmærkning  til  »Napoleons  og  Marie  Louises  Bryl- 
lupsfest« i  »Sondagen«  Nr.  4,  den  27nde  Februar,  hedder 
det:  »Nærværende  Beretning  er,  saaledes  som  den  er,  skre- 
ven paa  Stedet  selv  et  Par  Dage  efter  Hoitiden,  paa  Fransk 
i  et  Brev  til  Hertuginde  W.  af  Wiirtemberg.  Forfatterens 
Anskuelser  af  Nutidens  store  Begivenheder  og  Dom  om  den 
Forfærdehge,  som  nu  begynder  mindre  at  forfærde,  er  ikke 
fra  igaar  og  har  fra  den  Tid  af,  da  han  blev  indviet  i 
Konsulatets  eleusiniske  Mysterier,  aldrig  forandret  sig.  Lyk- 
keligvis er  hans  Tænkemaade  i  denne  Henseende  for  mer 
end  ti  Aar  siden  noksom  bekjendt  i  Tydskland,  Schweiz, 
Frankrig  og  selv  i  England,  til  at  han  skulde  løbe  Fare  for 
nu  at  forvexles  med  dem,  der  vise  deres  Mod  i  at  træde 
paa  Labberne  af  døde  Løver  og  deres  Opoffrelse  for  den 
gode  Sag  ved  at  ile  den  Stærkeste  til  Redning.« 

1  »Nyeste  Skilderi   af  Kjøbenhavn«    for    3die    Mai  lod 
Baggesen  indrykke: 

^,Vorklaring  af  Dagens  Angreb  paa  min  Personlighed. 


Hvi  hele  Hæren,  som  mig  Ene  møder, 
kun  mod  mil  Hjerte  vender  alle   Slik, 
skjøndt  sikkert  i  min  rammende  Kritik 
mil  Hoved  ene  dem  for   Ho'del  støder? 
—  De  veed,  al  godl  det   Sidste  for  sig  bøder 
og,  sundt  og  stærkt,  kan  trodse  deres  Magt; 
men  at  det  Første,   kjælent,  ømt  og  svagt, 
af  mange  dybe   Saar  alt  længe   bløder.« 


*)  tDageo«,  1ste  Marts. 

Rahbek  bemærker  i  »Dagen«  den  lOde  Mai  i  Anledning 
af  disse  Vers,  der  kaldes  »det  bekjendte  Epigram,  hvor 
Hr.  Baggesen  erklærer  sig  persona  miserabilis,  hvad  Hjertet  an- 
gaaer«  —  foruden  at  gjentage  tidligere  Erklæringer,  at  han 
ikke  læser  de  Baggesenske  Blade  —  blandt  Andet,  at  han, 
»> langtfra  at  opstille  en  Hær,  neppe  af  alt,  hvad  mod  Bag- 
gesen er  indsendt,  har  indrykket  en  Femtedel«,  og  ender 
med  at  karakterisere  sin  Modstander  som  »den,  der  over- 
flødig og  uafladelig  prostituerer  sig«.  Ogsaa  A.  E.  Boye 
angreb  i  Juniheftet  af  »Athene«  (som  vi  senere  skulle  se) 
Baggesens  nysanforte  Digt.  I  »Dagen«  for  28nde  Juni  be- 
mærker Rahbek,  »at  han  for  Fremtiden  ikke  paa  nogen 
tænkehg  Maade  vil  værdige  Søndagsskriveren  cg  alle  hans 
Skriverier  og  Svinerier  mindste  Opmærksomhed«,  medmindre 
han  skulde  omsider  sæites  i  den  uundgaaelige  Nødvendighed 
»at  lade  Loven  skaff'e  sig  Ret  og  Fred«.*) 

Det  Nummer  af  »Lille-Søndagaften«,  vi  her  dvæle  ved, 
sluttede  med  følgende  Manifest: 

„Lille  Sondagaftens  Bestemmelse. 


Fra  det  øieblik  af,  jeg  ikke  blot  besluttede  at  overlade 
mig  til  Driften :  at  idealisere  Livet  og  udtrykke  mine  Tanker 
og  F;ølelser  i  et  ædlere  end  det  almindelige  Sprog,  men  al- 
vorligen  bestemte  mig  til  kunstigen  at  dyrke  den  Evne, 
Naturen  syntes  dertil  at  have  forundt  mig  —  fra  det  øie- 
blik  af,   jeg   altsaa   med    Bevidsthed    afstak   mig  selv    det 


*)  Fremstillingen  af  Rahbeks  og  Baggesens  Mellemværende  paa  denne 
Tid  i  den  Sidstes  Biografi  (IV,  144),  er,  hvad  der  fremgaaer  af 
Ovenstaaende,  unøjagtig  —  delte  omfangsrige  Arbeide  er  over- 
hovedet ingenlunde  nogen  paalidelig  Kilde. 

besynderlige  Maal,  jeg-  paa  min  Hidtiis-Bane  gjennem  Livet 
som  virksom  Medarbeider  til  Aandons  Udvikling  og  Menne- 
skehedens almindelige  Forædling  har  havt  for  øie,  stræbte 
jeg  for  alle  Ting  forst  og  fremmest  at  gjøre  mig  bekjendt 
med  Digterens  uefterladcligste  Pligter.  Saavel  Filosofi  som 
Historie,  saavel  min  egen  Tænken  som  de  hellige  Exempler 
af  de  starste  Mestere  og  Mønstere  blandt  mine  Forgængere 
paa  denne  Bane  lærte  mig  til  fuldeste  Overbevisning,  hvad 
min  Samvittighed  alt  i  min  tidligste  Ungdom  havde  til- 
hvisket mig:  at  uden  Kenhed,  Kydskhed  og  en  vis  Uskyl- 
dighed, om  ikke  Hellighed,  i  Fantasi,  Sprog  og  Foredrag 
Digteren  (hvis  han  med  disse  Mangler  ellers  fortjener  dette 
Navn)  er  og  bhver  sit  Folks  og  den  ham  læsende  Verdens 
farligste  Fjende,  det  Modsatte  af,  hvad  han  egenligst  bør 
være:  Menneske-Dyrets  Forædler,  Sandselighedens  Forfiner 
og  som  saadan  det  selskabelige  Livs  vigtigste  Forskjonner. 
Hos  vilde  og  barbariske  Folk  er  det  hans  guddommelige 
Kald  at  lægge  den  første,  i  oplyste  og  dyrkede  Stater  at 
lægge  den  sidste  Haand  paa  Borgernes  Opdragelse.  I  Al- 
mindelighed har  han  denne  Bestemmelse  tilfælles  med  alle 
Kunstnere  —  thi  det  Legemlige,  Sandselige  og  oprindeligen 
Dyriske  er  Formaalet  til  Forædling  for  al  egenlig  Kunst, 
ligesom  det  Aandelige,  Oversandselige  og  oprindeli  For- 
nuftvæsenlige er  Gjenstanden  til  Udvikling  for  al  Videnskab 
—  men  i  Særdeleshed  som  Digter,  som  denne  høieste 
Kunstner,  i  et  Land,  hvor  Kulturen  ikke  længer  er  i  sin 
Begynden,  bør  han,  saa  at  sige,  lægge  den  sidste  Haand 
paa  det  allerede  ved  anden  Dannelse  lorædlede  Menneske- 
Dyr  ved  at  forskjønne  selv  Aandens  Udvikling  og  forfine 
endog  den  høiere  Sands,  fuldende  Menneskets  Opdragelse 
og  sætte  Kronen  paa  Kunsternes  og  Videnskabernes  allerede 
færdige  Værk.  Med  denne  ligesaa  klare  Forstandsanskuelse 
som  dybe  Hjertefølelse    af  Digterens    Kald  og  Bestemmelse 

har  Forfatteren  —  efter  i  et  Tidsløb  af  tredive  Aar  i  de  to 
forskjellige  Digter-Luner,  i  de  to  forskjelJige  Forestiliings- 
maader  og  i  to  forskjellige  Sprog  flittigen  selv  at  have  ydet 
sin  ringe,  men  rene  Skjærv  paa  Musernes  Alter  —  grebet 
Satirens  Svobe,  for,  om  muligt,  at  jage  de  mest  ublu  Gift- 
sælgere, Skjøger  og  Pjaltekræmmore  ud  af  Apollos  danske 
Tempel  og  idetmindste  skrække  Andre  fra  modvilligen  eller 
letsindigen  at  træde  i  deres  Fodspor.  Men  da  der  blandt 
de  sidste  af  disse  Vanhellige  turde  findes  mange,  der  mere 
af  Fattigdom  i  Aanden  end  formedelst  Snyderi  i  Hjertet  og 
Skakkrekneb  i  Hovedet  besudle  Helligdommen  med  Falbyden 
af  deres  Pjalter,  har  hans  kritiske  Billighed  og  Medlidenhed 
besluttet  foruden  hin  Horatsiske  Svøbe  at  bruge  den  næsten 
ligesaa  kildrende  som  stikkende  Horatsiske  lille  Skjemt-Pil  — 
og,  høist  formodenlig,  meget  oftere  end  hin.  Dette  Forsøg 
til  Indførelsen  af  et  Slags  Politi,  hvortil  vort  Parnas  under 
dets  bekjendte  barbariske,  flaue  og  smudsige  Triumvirat 
høiligen  trænger,  vil,  efter  at  have  begyndt,  hvor  »Gjengan- 
geren«  slap,  fortsættes  i  nærværende  »Lille  Søndagaften«. 
At  dens  Udgiver  har  paataget  sig  det  uden  Kald  fra  de 
benævnte  tre  Autoriteter  og  uden  at  være  bedt  derom  af 
deres  dem  tilhængende  Partigængere ,  Dagdrivere  og  Løs- 
gængere behøver  han  vel  ikke  at  forsikkre.  Opfordringen 
dertil  er  bleven  ham  gjentaget  af  den  eneste  hterariske  Au- 
toritet, han  og  alle  Musernes  sande  Venner  og  Dyrkere  er- 
kjende:  den  æsthetiske  Samvittighed  nemlig,  hvis  Religion 
Grækenlands  og  Koms  udødelige  Mønstre  og  alle  overalt 
erkjendte  følgende  Kunstens  Mestere  i  deres  klassiske  Værker 
har  aabenbaret  ham.  Hvorvidt  det  er  klogt  af  ham  at  følge 
denne  Opfordring  i  de;i  Periode,  i  den  Stilling  og  mellem 
de  Omgivelser,  hvori  han  nu  befinder  sig,  vil  uden  Tvivl 
Efterverdenen  først  med  Sikkerhed  kunne  bedømme,  da  det 

endelige    Udfald    af    hans    velmente    Forsøg    ene    kan    af- 
gjøre  det.« 

Baggesens  »Horatsiske  lille  Skjemt-Pil«  skal  altsaa  paa 
Gratie-Treenighedens  Vegne  bruges  mod  vort  Parnasses 
»barbariske,  flaue  og  smudsige  Triumvirat«  —  Asa-Vild- 
galten  (Oehlenschlåger),  det  skikkelige  simple  Svin  (Kahbek) 
og  Oversætter-Galten  (N.  T.  Bruun)  —  til  Opbyggelse  for 
Trium virernes  »»Partigængere,  Dagdrivere  og  Løsgængere«, 
ligesom  han  bar  grebet  »Satirens  Horatsiske  Svøbe«  for  at 
jage  »de  mest  ublu  Giftsælgere,  Pjaltekræmmere  og  Skjøger« 
med  deres  »Snyderi  i  Hjertet,  Fattigdom  i  Aanden  og 
Skakkrekneb  i  Hovedet«  ud  af  Apollos  danske  Tempel. 
Dette  »Forsøg  til  Indførelsen  af  et  Slags  Politi«  paa  Par- 
nasset —  en  Fortsættelse  af  Gjengangerfærden  —  vies  hans 
lille  Søndagaftens  Organ.  Man  kommer  herved  uvilkaarlig 
til  at  tænke  paa  Versene  i  Goethes  »Zahme  Xenien«: 

»Ist  denn  das  klug  und  wohlgelhan? 
Was  w'illsl  Du  Freund  und  Feinde  kranken!« 
—  Ich  schreibe  nichl  Euch  zu  gefallen, 
Ihr  solll  was  lernen! 

Efterat  Baggesen  i  det  tredie  Nummer  af  »Skuddagen« 
(Nr.  000),  den  27nde  Marts,  blandt  Andet,  havde  ladet 
trykke  »Dødens  Aftensang«  med  Slutningsversene: 

»Hør  den  sidste  Vove  trille! 
Hør  det  sidste  Vindens   Pust! 
Tænk:  din   Sjæl   og  snart  bli'er  stille, 
snart  er  og  dit  Hjerle   knust! 

I  mit  Favnlags  Aflenslummer 
ligger  al  Naturen   Lig  — 
arme  Martyr,  end  din  Kummer, 
snart  jeg  favner  ogsaa  Dig!«    — 

gik  han  i  »Lille  Sendagaften«  Nr.  4,  den  2den  April,  atter, 
vexlende  som  Maaneden,  vi  opholde  os  ved,  over  til  det 
andet  af  sine  »to  forskjellif^e  Digterluner«  og  den  anden  af 
sine  »to  forskjellige  Forestillingsmaader« ,  idet  han  sluttede 
»Pindsvinet«. 

Vi  forlode  sidst  de  ni  Grise-Glutter,  lede  og  kjede  af 
Maskepiet  saavel  med  det  skikkelige  simple  Svin  som  med 
dets  Fætter,  Oversætter-Galten,  flygtende  hjem,  med  Raab 
om  at  faae  Pindsvinet  tilbage.     »Det  var  paa  Tiden; 

»Ihi   hidlil  gik  det  dog  paa  Fire,  raen 

den  djævels   Fælleren  (den   Værsle  af  de  Tvende) 

var  sindel  næsle  Gang,  naar  de  kom  hen 

lil  det  barbariske  Morads  igjen, 

deri  dem  rent  at  endevende. 

Hvad  (mellem  os!)  de  Ni   paa  Flugten   havde  skyndt, 
var,   at  han  —  med  den  Ældres   Bifaldsnikken, 
trods  dennes  første   Bud  i  Æstheliken  — 
dermed  all  havde  lidt  begyndt 
tre,   fire  Gange.« 

Baggesen  veed  forresten  ret  godt, 

» —   —   —   —   —   —  at  der  er  Mange 

den  Dag  i   Dag  i   Byen,   hvor  jeg  boer, 
som  mene:  Faren  ikke  var  saa  stor, 
og  at  jeg  i  mit  strenge  Lune 
ser  altfor  sort  hvert  Svine-Spil, 
der  falder  noget  i  det  Bruneo, 

Fortællingen  vedbliver': 

»De  tvende  tidtbenævnle  Svinebrødre, 
der  ikke  havde  ventet  sig 

del  sidsle,  reni  forlvivlle  Skrig 

af  Døllrenc  lil  den   usaligste  blandt   Modre, 

holdt  op  at   le 

ved   Synet,  som  i   Svinestien 

de  nu'  fik  se, 

da,   hentet  af  de  ældste   tre, 

del  frygtelige  Pindsvin   indtren  i   'en. 

Rundt  om  den  smertestumme  Niobe 

iaa  slængte  ned  de  snavsbeslænkte   Poder 

og  gjentog,  skraalende,  bestandig:    »Moder,  Moder. 

giv  vores   Pindsvin  os   ig.jen ! 

Del  var  vor  sande,   redelige   Ven. 

Paa  Veien   hen  lil   Kildevandel 

han  vilde  vores   Vel  med   al  sin   Strenghed,   men 

de  to  derhenne  ville  noget  Andel.« 

Del  ædle  Pindsvin  stod  og  saae 

medlidende  paa  denne   Gruppe; 

de  To  begyndte  dem  al  skuppe 

mod  Laagen,   han   lod   aaben   slaae  — 

da  Moderen,  som  vaagnel  op  af  Dvale, 

Forførerne  lillalle  saa 

med  Miner  og  med   Blik,   som  jeg  kan  ikke  male: 

»Herud  af  Stuen,   flux,   paa  Dør,   gemene   Svin! 

Du  mer  end   Sudler  og   Du  mer  end   Sluskus, 

Du  med  din  Lugt  af  dovent   Brændevin! 

Du  med  din  Stank  af  Dyvelsdræk  og  Muskus! 

Reis  alle   Børsterne,   miskjendte   Ven!«    — 

idel  hun  vendte  Blik  og  Tryne  hen 

imod  vort  Pindsvin   —    »viis,   al  Du  kan  stikke 

dem  ud  hos  alle  Ni   li!   Punkt   og  Prikke!« 

Pindsvinet  strakte  knap  en   Pen  af  Posen  frem, 

saa  havde  Fanden  dem, 

og  han  gik  ind   med  Moderen  alene 

bag  Slien  i  et  lille  Kabinet, 

mens   Døllrene  stod  op  og  gjorde  dem  saa  rene 

som  muligt  —  med  en  skiden  Tvæt. 

»Min   Herre!«    sagde  hun,    »De  har  et  ædelt  Hjerte, 

De  taler,  og  De  handler  uden  Skrømt. 

Bedrager  mig  vel   Haabet  i  min  Smerte, 

at  det  er  ikke  mindre   blødt  og  ømt? 

Omsonst  Naturen  Dem  med  lutler  Torne 

har  neppe   Barmen  pandsret  om, 

hvis,   som  hos  mangen  simpelbørslet  Orne, 

den  var  ufølsom  eller  tom. 

Jeg  veed,  at  Ananassen,   Palmen,   Rosen 

og  Honningfuglen  selv  i  Ruslnmg  Dem  er  lig, 

mens  Paddehallen,   Skræppen  og  i  Mosen 

Skrupludsen  selv  er  uden  mindste  Pig, 

De  vil,  i  Kraft  af  den  indvortes   Sødme 

jeg  lillroer  Deres   ydre   Bitterhed, 

vist  glemme  venlig,   hvad  jeg  uden  Rødme 

kan  ikke  lænke,  sige,  røre  ved. 

Lad  Dem   en  Moders  Angst  og  Taarer  røre! 

Tag  Dem  endnu  engang  af  mine  Smaa! 

De  kan  Dem  ene  redde  ved  at  føre 

dem  fra  den  Vei,  de  hidtil   vandred  paa. 

Gjør,  hvad  De  vil,  for  vores  Maal  at  naae, 

skjænd.   dadle,   skose,  prikke,  stikle,   slaa, 

kort,  gjør,  for  reiie  dem  igjen  al  faae, 

hvad  De  for   Deres  egne  vilde  gjøre!« 

Pindsvinet  svarle  rørt:    »O,   vidsle  De,  Madam, 

hvor  gjerne  jeg  dem  redde  vilde! 

Men,   ak!   trods  alle   Spyd  i  denne   Ham, 

jeg  frygter,  at  del  er  for  silde. 

Slik  maa  der  til  og  ikke  blotte   Prik; 

men  med  den  haarde   Hud,  de  eflerhaanden   fik, 

de  lidt  vil  bryde  dem  om  alle  mine   Slik. 

Vel  veed  jeg  end  el  Raad,  men  for  saa  kjælne  Poder 

hvo  kunde  foreslaae  deslige  vel  en  Moder? 

Jeg  kan  del  ei.     Hvis  og  som  selv  Papa 

jeg  var  istand  dertil,  mil  egel  Hjerte 

maaske  sig  undslog,  hvis  jeg  var  Mama. 

Ja,   var  del  Drengebørn.      Men   ..."    — 

»Sig  mig  da 
hvad  er  del  for  el  Raad?«    — 

»Ordsproget  siger  .   .   . 
Men  nei!  —    Som  sagt,  Madam!   for  unge  Piger, 
som   man  har   lidt  forkjælel  og  forkyst, 
er  altfor  smertelig  en  saadan  Dyst.«    — 
»Sig,  jeg  besværger  Dem!      Med  ingen   Smerte 
kan  kjøbes  mig  for  dyrt  den  rene  Lyst 
al  trykke  mine  Døttre  pæne,  prude, 
som  salig  Hr.   Sehrimners   Sønners   Brude, 
selv   Brud  endnu  engang,   til  dette   Bryst!«    — 

»Vflan,  Madam!  jeg  vil  endnu  det  mage, 
al  hver  af  dem  skal  blive  Pænhed  selv 
og,  for  sin  Moder  al  behage, 
istedenfor  i  Dynd  al  rode  og  al  rage, 
spadsere  selv   med  Vellysl  alle  Dage 
til  Musebadel  i   Kaslales  Elv. 
Kun  een   Betingelse:    den  gamle  Roser 
maa  med  sin  unge  Fælter  aldrig  Fod 
i   Stien  sætte  mer,   om   og  lidl  Blod 
herefter  flød  ved  Stik  af  mine  Penneposer. 

Men  paa  den  Fod,  som  Sagerne  nu  slaae, 

vil  delle  selv  kun  lidt  forslaae. 

Der  førsl  og  fremmest  med  de   Smaa 

en  Forberedelse  maa  foregaae, 

før  hine   Slik  ret  kunne  bide  paa. 

Hvad   vilde   hjælpe  dem  at  prikke 

den  ydre   Skorpe  rundt  om  deres  Hud, 

saaledes  som  de  nu  ser  ud? 

Hvis  mine  Penne  dem  med  Nylle  skulle  slikke, 

de  ganske  levende  maa  koges  førsl  i  Lud!« 

Grisemoderen  svarer  med  et  Smil,  at  hun  selv  sad  og 
tænkte  derpaa.  Bag  hendes  Sti  —  vedbliver  hun  —  staaer 
den  store  Kjedel  altid  og  koger,  thi  hun  har  hver  Dag 
Vask.     Men  hvordan  faae  Dattrene  deri? 

»Mig  falder  noget  ind.     Leg  Blindebuk  paa  Tofle, 

som   De  med   dem   tilforn  har  gjort  saa  ofte! 

Vend  Legen  om  og  blind  dem  alle  Ni! 

Før  saa  den   Ene  med  den  Anden 

med   Prik  og  Slik  til  Mosters   Dør  paa  Randen 

og  pul  dem  i ! 

De  vil  naturligvis  forskrækkeligen  skrige, 

men   lad   dem  skraale   —   det  vil  Intet  sige! 

Jeg  indser,  de  maa  skoldes,  hvor  det  gaaer,  \ 

med   Hud   og   Haar.« 


Denne  moderlige  Heroisme  begeistrer  Digteren  til  Udraabet: 

»O,   Grisemoder  uden  Lige! 

Skjøndl  Fablen  siger  kun,  at  hendes  ædle  Flesk 

var,  ubestemt  af  hvilken  Stamme,  græsk, 

af  Karakteren  ser  man,  selv   iblinde, 

hun  var  en   egenlig  Sparlanerinde.« 

Pindsvinet  begynder  saa  Blindebuk-Legen;    men,    ak!    der 
kom  en  Mand  med  en  Slæde  iveien. 

»Usaligvis  sig  nemlig  maalle  hænde, 

al  just  som  allerbedst  de  Tvende  sad 

i  Kabinettet  uden  mindste  Drømmen 

om  Folkesnak  og  denne  Verdens  Dømmen 

og  Dit  og  Dal  —  hvad  veed  jeg  Alt?   — 

gik  Hjørnet  om  vor  Asa-Galt, 

for,  med  en  salig  Friers  hele  Varme, 

hjemkommen  fra  en  lille  Tour, 

han  havde  gjort  i  den  romantiske  Natur, 

al  kaste  sig  i  Enkens  Arme. 

Han  troede  Graven  vel   forvarl, 

og  al  det  med  Opdragelsen  derhjemme 

var  nu  saa  godt  som  kant  og  klart, 

da  pludselig  en  Pindsvinstemme 

han  hørte,  standsende  sin  Fart. 

Han  titled  ind  igjennem  Sprækken 

og  saae  ved  sin  Gudindes  Fod 

Pindsvinet,  ak '   og,  som  det   lod, 

hun  Intet  havde  derimod. 

Ved  delle  Syn  man  lænke  Skrækken, 

som  isnede  hans   Asa-Blod! 

All  endtes  for  hans   Syn  og  vendtes 

i  Kabinellel,   han  indslirred  i. 

Jo  mer  han  stirrede,  jo  mer  del  blændles 

af  Frygtens  eget  Kogleri, 

og,  kort,  hans  hele  Sjæl  bespændtes 

af  den  urimeligste  Jalousi.« 

Man    mindes   uvilkaarligt  om  Slutningen  af  Oehlenscblågers 
Fortælling  »Eremiten«    i    andet   Bind  af  »Digtninger«,  som 

IV.  5 

udkom  i  Slutningen  af  forrige  Aar,    hvor  Frands   forfærdet 
opdager  Bajads,  og  bliver  »saa  bleg  som  et  Lig«  *). 
Fortællingen  i   "Pindsvinet«  vedbliver: 

n Beslutningen,  han  tog,  var  overmaade  tragisk: 
En  efter  Anden  først  at  myrde  alle  Ni, 
saa  Moderen,  saa  —  Hela  staa  mig  bi!  — 
naar  først  af  Blod  var  fuld  den  hele  Sti, 
nedstyrte  baglængs  sin  Rival  deri, 
saa  endelig,  aldeles  svinofagisk, 
med  Top  og  Tavl   og  Hud  og  Haar  og  Krop 
i  Raseri  at  æde  selv  sig  op. 

I  denne  Stemning  løb  han  rundt  om  Huset 

som  ude  af  sig  selv  og  rent  forfuset. 

Formodenlig  det  ogsaa  faldt  ham  ind, 

at  hver  Rivalens   Børste  var  en  Pind, 

og  at  det  var  lidt  voveligt  alene 

at  gaae  med  bare  Tænder  mod  hans  Prene. 

Med  vilde  Blik  han  saae  sig  om  — 

og  se!   de  tvende  Svinebrødre  kom 

med  hine  ni  firbenede  Genier, 

hos  hvem  Hovmester  var  vor  Frier. 

Ulykkelige  Pindsvin,  medens  Du 
nu  leger  omvendt  Blindebuk  derinde, 
lidt  tænkende  paa  mindste  fjendtlig  Hu, 
sig  Skjebnen  ruster  med  sin  hele  Gru 
mod  Dig  og  alle  dine  Pinde! 


*)  Se  dette  Værks  tredie  Afdeling,  Side  277  og  278. 

Vild^allen  ei  saasnarl  dem  komme  saae, 

før  han  begyndte  lydt  at  skraale: 

»Hid,   Venner,   hid,   hvis   I  vil   ikke  taale, 

al  Eders  hele  Verden  skal  forgaae; 

El  Pindsvin,  som  bestaaer  af  luller  Naale, 

som  blot,  og  det  kun  halv,   i  Navnet  er  el  Svin, 

bereder  vort  Parnas,  det  vilde  som  del  tamme, 

hvis  ei  forinden  ham  dets  Huggelænder  ramme, 

tolal  Ruin. 

Sehrimners  Sønner!  op  og  hevner  Eders  Brude. 

som  han  derinde  la'er  med  Vold! 

Op,  Svinebrødre!   det  er  med  os  ude, 

hvis  ei  blir  knusl  hans  Pindeskjold. 

Rask,  Alle  nu  som  En !     Han  er  alene 

derinde  med  de  Ni.     Var  han  af  Staal, 

vi  Alle,  skulde  jeg  dog  mene, 

især  før  han  faaer  Tid  al  reise  sine  Prene, 

paa  ham  vel  kunne  gjøre  Kaal.«    — 

»Ha!«   raabte  de,    »del  er  den  IVIesler  Lutler-Naal, 

der  All  vil  have  paa  del  Rene! 

Vi  kjende  ham!  —  Dasz  Dich  der  Deufel,  Du!   — 

Nous  le  carnuflerons  !   —  A  seie  med  itu!« 

Saa  skreg  den  hele  Flok,  den  Ene  med  den   Anden 

i  deres  Miskmask-Sprog,  som  de  var  fra  Forstanden*), 

og  alle  styrled  ind  i  Stien:    »Hø,  hø,  hø!«    — 

paa  Dansk  saa  meget  som :  Den  Djævel  han  skal  døe ! 


)  Det  er  aabenbart  »den  halvtyciske«  Oehlenschlager  (for  at  bruge 
Baggesens  Udtryk  i  Brevet  lil  Pram  Ira  1S12  —  se  dette  Værks 
iredie  Afdeling,  Side  221),  som  Baggesen  her  lader  tale  Tydsk, 
medens  N.  T  Bruun  (ligesom  tidligere  i  »Pindsvinet")  optræder 
som  en  Jean  de  France,  og  Rahbek,  hvis  Fader  var  en  jydsk 
Bondesøn,  expektorerer  sig  paa  Jydsk. 

5* 

©e  styrtede  just  ind   —   saa  magede  dei  Fanden, 

der  havde  her  skinbarligen  sil  Spil   — 

i  Øieblikket  som,  med  Øine  bundne  til, 

de  Ni  sig  nærmede  til  Randen, 

hvor,  for  at  tvætte  dem,  vort  Pindsvin  stod 

paa  just  ei  meget  sikker  Fod. 

Vor  Asagalt,  det  simple  Svin  og  Fætteren 

med  rasende  Forsigtighed 

løb  alle  pludseligen  bag  paa  Tvætleren, 

og  styrlede  ham  uden  Møie  ned 

i  Luden,  som  var  dygtig  hed. 

Saa  slukkes  Renheds  Lys!   Sic  transit  mundi  gloria! 

Han  styrted,  plumpie,  sank;  og  Alle  skreg  »Victoria! 

Fordømte  Pindsvin,  hg  Du  der! 

Du  kommer  Ingen  mer  paa  vort  Parnas  for  nær!« 

I  Slutningen  af  »Eremiten«  hedder  det  efter  Bajadses  For- 
haanelser:  »Alle  Mennesker  forundrede  sig  i  høi  Grad  over 
denne  Uforskammethed,  og  han  var  uden  Tvivl  bleven 
stenet,  hvis  ikke  Nogle  af  Byens  Ungdom,  som  han  havde 
faaet  paa  sin  Side  ved  at  bringe  dem  til  at  le,  havde  taget 
ham  i  Beskyttelse«.  Da  »den  grusomme  Bajads«  vedbliver 
sine  Aiigreb,  »kunde  Folk  ikke  holde  sig  længer.  En  stærk 
Karl  slog  ham  i  Hovedet,  saa  han  tumlede.«  --  Hvor 
høist  forskjelligt  feiredes  anden  April  1814  og  anden 
April  1801!  Dengang  skød  Kongedybets  Kanoner  det  nye 
Aarhundrede  ind,  og  den  unge  Oehlenschlåger  stemte  sin 
Harpe;  nu  var  Danmarks  Stjerne  dalet  tilligemed  Napoleons, 
og  mørke  Skyer  dækkede  vor  poetiske  Himmel.  Baggesen 
sang  dog  lystigt  op,  Kgesom  Bjørn  stjerne -Bjørnson  i  vore 
Dage : 

»Jeg  vælger  mig  April! 

I  den  det  Gamle  falder, 

i  den  del  Ny  faaer  Fæste. 
Del  volder  lidt  Rabalder; 
dog  Fred  er  ei  del  Bedste, 
men  al  man  Noget  vil. 

Jeg  vælger  mig  April, 
fordi  den  stormer,  feier, 
fordi  den  smiler,   smelter, 
fordi  den  Evner  eier, 
fordi  den  Kræfter  vælter  — 
I  den  bli'er  Somren  til.«*) 

Den  anden  April  1814  erklærede  det  franske  Senat  Na- 
poleon for  afsat,  efterat  de  Allierede  den  sidste  Marts 
havde  holdt  deres  Indtog  i  Paris.  Reaktionen  indtraadte 
med  det  nye  Aarhundredes  Helt,  »stor  i  Fortrin,  stor  i 
Feil« ,  som  J.  L.  Heiberg  siger  i  »En  Sjæl  efter 
Døden«  om  Oehlenschlager ,  hvis  Stjerne  havde  hævet  sig 
samtidigt  med  Korsikanerens,  og  der  nu,  medens  den  uhyre 
Verdens  -  Katastrofe  fuldbyrdedes,  blev  kaldt  til  Orden  af 
Baggesen,  det  foregaaende  Aarhundredes  sidste  store  poetiske 
Kraft  hos  os.  Frankrig  var,  ikke  mindre  end  det  øvrige  Europa, 
bleven  træt  af  Napoleons  kolossale  Ærgjerrighed,  Despoti  og 
Krige,  der  havde  kostet  det  Friheden  og  udgydt  Strømme 
af  Blod.  Thiers  siger:  ->0n  ne  voyait  plus  dans  Napoleon 
qu'un  fou  furieux,  des  mains  duquel  il  fallait  tout  de  suite  et 
å  tout  prix  tirer  la  France  et  soi-méme«  *'^).  Baggesen 
havde  ligeledes  erklæret  Oehlenschlager  for  »rent  ravruskende 
gal«  og  (for  at  bruge  Billedet  fra  Eimbrevet  »Min  Gjen- 
ganger-Spøg  eller  den  sode  Kniv«)  styrtet  sig  som  en  Cur- 


*)  Bjørnstjerne  Bjørnson:   -Digte  og  Sange«,  1870,  Side  130. 
**)  Histoire  de  l'empire,  livre  XXXV. 


70 

tius  i  Svælget,  hvori  Parnasset,  efter  hans  Mening,  truede 
med  at  synke*). 

6. 

Dagen  efter  »Slutningen«  af  •> Pindsvinet«  (den  3die  April j 
tryktes  i  det  fjerde  Nummer  af  »Skuddagen«  blandt  Andet 
Digtet  »Noget  for  Noget«: 

»Klag  ikke,  Digter,   at  din  Krands 
Dig  koster  Liv  og  Gods  og  Ære, 
at  idetmindste  hertillands 
%  Du  maa  Deslige  næsten  rent  undvære! 

Hver  borgerlig  Sirat  og  selv  hver  dyrisk  Fryd, 
ihvor  det  gaaer,  dog  koster  Noget. 
En  offrer  slig  sin  Frihed,  En  sin  Dyd, 
en  Tredie  Tanken  og  en  Fjerde  Sproget. 
For  Intet  faaer  man  høit  el  Baroni 
med  intet  Andel  end  Diplomet  i. 
Det  være  nok  saa  lidt,  for  alle  Kroner 
betales  Noget;  selv  de  nye  Throner, 
skjøndt  for  en  Spot  man  ofte  slaaer  dem  til 
paa  Despotismens  Assistensauklioner, 
dog  koste  dem,   som  slige  kjøbe  vil, 
om  ikke  mer,  dog  Fædreland  og  Ære 
med  hvad  vor  Nutid  ellers  kan  undvære**). 
Og,  Digter,  Du,  som  vil  den  Krone  bære, 
f;  for  hvilken  Fredrik  offred  til  Voltaire, 

Du  knurrer  over  en  saa  billig  Pris 
som  blot  den  jordiske  Lyksaligheds  ForUs!« 


*)  Se  dette  Værks  tredie  Afdeling,  Side  221  og  277. 
**)  Naturligvis  Hentydning  til  Thronskifterne  i  Napoleons  Tidsalder. 

Alle  Baggesens  tre  Organer,  saavel  »Søndagen«  som  »Lille 
Søndagaften«  og  »Skuddagen«,  havde,  jævnsides  med  det 
Polemiske,  indeholdt  værdifulde  prosaiske  og  poetiske  Ar- 
beider  af  vor  forunderlige  Janus,  saaledes,  foruden  fiere 
Fragmenter  af  Labyrinthens  Fortsættelse,  —  deriblandt 
»Mit  første  Ophold  i  Basel«  og  »Ankomsten  til  Venedig <•  — 
det  aand-  og  klangfulde  store  Digt«  »Jordens  Kjærligheds- 
historie  eller  Aarstiderne»  *)  samt  de  tidligere  omtalte 
»Knud  Vidfadmes  Svanesang,  digtet  i  hans  Skibbrud  1807,« 
»Knud  Vidfadmes  Hjemve,  en  Klagesang,  digtet  i  Paris 
1807«**},  »Digtervise«***),  o.  s.  v.  1  det  sjette  Nummer 
af  »Skuddagen«,  den  17de  April,  begyndte  den  Hjemvendte 
endog  en  af  sine  betydeligste  og  eiendommehgste  Produk- 
tioner, »Thora  fra  Havsgaard«,  ligesom  for  slaaende  at  vise, 
at  han  endnu  havde  Kraft  til  positiv  Virksomhed,  endog  i 
større  poetisk  Stil.  Den  episke  Digters  Krands  øvede  ved- 
blivende sin  Tiltrækningskraft  paa  vor  Skjald;  og  første  Sang 
af  »Thora  fra  Havsgaard«,  der  tryktes  i  det  ovennævnte  Num- 
mer af  »Skuddagen«,  var  unegtelig  en  ikke  lidet  lovende 
Begyndelse  til  et  stort  episk  Digt.  Med  hvilken  homerisk 
Anskuehghed,  men  tillige  med  hvilket  moderne  romantisk 
Clair-obscur  er  ikke  den  ensomme  Gaard  nærved  den  store, 
vilde  Skov  malet!  Hvor  hensæites  man  ikke  levende  i  den 
sildige  Efteraarsaften ,  medens  Nordenvinden  suser  udenfor, 
i  den  stille  Stue  hos  Oldingen  og  den  attenaarige  Datter, 
med  hvem  man  gyser,  da  en  Kno  banker  paa  Vinduet! 
Den  uhyggehge  Kulsviers  Ankomst,  Thoras  Kædselsgang  i 
den    mørke   Port    mellem    Kulsækkene    med    deres    levende 


*)  Den  lydske  Original,  »Die  Jahrzeiten«,  havde  staaet  i  »Heideblumen« 

1808. 

**)  Se  dette  Værks  tredie  Afdeling,  Side  19—28. 

***)  Se  deUe  Værks  første  Afdeling,  Side  117. 

Indhold,  Spændingen,  medens  den  tro  Karl,  Grimer,  i 
Maaneskinnet  i  Galop  sprænger  efter  Undsætning,  og  den 
gamle  Fader  slumrer  ind  ved  Piben  og  Mjødkruset  —  hvor 
følger  man  ikke  i  bevæget  Stemning  alle  disse  Kembrandtske 
Scener! 

I) Da  saae  hua  af  Koften 

pludselig    skyde    sig  frem  en   skarp  Haandøxe  med  Blod  paa; 
men  paa  den  Blegnendes  Læber  forvandledes  hurtig  til  Smilen 
Angeslens  Krampe.    »Hvad  har  I  dog  der  for  en  underlig  Murske?« 
spurgte  hun  mildt;  »den  er  ikke  som  den,  vi  har  her  i  Huset!«  — 
»Det  er  min  Kulkniv  !«  brummed  han  hult.     Da  just  i  det  Samme 
Tolv  slog  Værket.     »Saa  skærer  I  Kul  med  Knive!«  vedblev  hun, 
medens  den  snorkende  Gamles  ærværdige  Hoved    all   nedsank 
dybere  ned  mod  Disken  ved  hvert  Uhrværkets  Igjenslag. 
»>Levende  Kul!«   gren  Morderen  lydt,  imens  han  af  Barmen 
Øxen  tog  frem  i  det  ellevte  Slag  —  men,  o!  med  det  tolvte 
lød  det  saa  ængstelig  ventede  Smæk  paa  den  gjaldende  Bagdør. 
Øxen  af  Haanden  den  Hævende  faldt;  med  Hurtighed  Thora 
greb  den  og  ilte  dermed,  opspringende,  Grimer  imøde, 
der,  med  en  Kølle  bevæbnet  og  taus,  nu  pludselig  indtren. 
»All  er  i  Orden'«   han  hviskede  tyst,  imens  fra  sit  Sæde 
reiste  sig,  klappende  lydt,  Kulsvieren  —   dog  i  det  andet 
Klap  alt  Køllen  ham  traf  den  brat  fremtørnende  Pande, 
knusende  med  et  eneste   Slag  Mordtankernes  Hvælving.« 


Sagnet  om  Thora  havde  Baggesen  forresten  hørt  fortælle  en 
Aften  i  Vinteren  1806 — 7  af  Sofia  ørsted.  Søste- 
ren til  Digterkongen,  der  nu  bekæmpedes.  Fire  Sange 
til  tryktes  i  paafølgende  Nummere  af  »Skuddagen«. 
Digterens  Behandling  af  det  eventyrlige  skaanske  Folkesagn 
i  Fortsættelsen  af  »det  nathge  Kvad«  om  »Skjebnens  ræd- 
somme Gang  og  Uskylds  Kamp  med  det  Onde«  sætter,  om  end 
meget  mindre  end  i  første  Sang,  ikke  ringe  poetiske  Kræfter 

i  Bevægelse  og  undlader  heller  ei  —  hvad  man  end  fristes 
til  at  indvende  mod  denne  morke  Hexameterdigtning  baade 
i  det  Hele  og  i  det  Enkelte  —  at  ove  en  ikke  ubetydelig 
Virkning  paa  enhver  modtagelig  Læsers  Sjæl. 

Det  Nummer  af  »Skuddagen«,  hvori  »Thora  fra  Havs- 
gaard"  begyndte,  sluttede  med  en  »Skuddagsanmærkning«, 
hvori  det  hedder:  »Da  det  er  kommet  mig  forøre,  at  man 
hist  og  her  i  Publikum  skal  have  yttret  den  Frygt,  at  de 
af  mig  i  Literaturkalenderen  indførte,  vor  danske  Læse- 
verden saa  fornødne  Søndage,  trods  mit  høitidelige  Løfte: 
ret  ordenlig  at  helligholde  dem,  og  en  i  visse  Maader  endog 
altfor  festlig  Begyndelse  med  deres  Firen*),  tilsidst  ville 
blive  hverken  mer  eller  mindre  end  høist  overflødige  Skud- 
dage og  som  saadanne  forlænge  det  allerede  kun  altforlange 
Literatur-Skudaar  —  maa  jeg  tage  mig  den  Frihed  at  give 
mine  ærede  Læsere  og  Læserinder  et  Par  Oplysninger,  min 
tilsyneladende  Overtrædelse  af  det  tredie  Bud  angaaende.  I 
min  »Lille  Søndagaften«  (der,  efter  Hensigten,  skulde  for- 
holde sig  til  »Søndagen«  som  Lille  Juleaften  til  store  Jule- 
dag eller  —  som  Pebernødder  forholde  sig  til  Julekage) 
anmeldte  jeg  de  Gratiers  Flugt,  uden  hvis  Nærværelse  jeg 
idetmindste  ikke  veed  af  nogen,  endog  nok  saa  lille  Høitid 
at  sige.  Vel  nægter  jeg  ikke,  at  et  Par  af  dem  snart  kom 
tilbage  —  hvis  ikke  havde  jeg  aldeles  nedbrudt  min  lille 
Helligdagshytte ;  men  netop  den  af  dem,  som  jeg  under 
mine  nærværende  Omstændigheder  mindst  kunde  undvære, 
var  og  blev  borte.  Gratiernes  Gratie  selv  nemlig,  Eufrosyne, 
eller,  som  Grækerne  ogsaa  kaldte  hende,  Eleutheria,  paa 
Dansk:  aandelig  Frihed,  eller  maaske  bedre:  aandelig  Utvun- 
genhed.    Hendes  BortebUven    forbød    mig   vel    ikke  ganske 


*)  0:  Feiren.  —  Hentydning  til  Brevvexlingen  mellem  de  tre  Gratier 
og  Udgiveren  i  de  to  første  Nummere  af  »Søndagen«. 


74 

at  more  mig  selv  og  Andre  paa  en  uskyldig  Maade;  men 
den  gjorde  mig  det  aldeles  umuligt  at  gj^re  det  paa  den 
engang  begyndte  Maneer,  da  hun  netop  havde  Nøglen  med 
sig  til  Søndagshytten ,  vi  skulde  dandse  i*).  Hvad  jeg  i 
denne  Forlegenhed  kunde  foretage  med  de  to  andre,  var 
fra  den  egenlige  Helligdagsside  hverken  hugget  eller  stukket. 
Paa  Parnasset  er  mig  allerede  alt  Halvt  modbydeligt  (og 
jeg  haaber  Andre  med),  men  Totrediedel  Himmel  —  jeg 
tør  ikke  sige,  hvad  jeg  mener  derom  —  heller  rent  Helvede! 
»Kom  ihu,  at  Du  helliger  Hviledagen!«  er  rigtignok  for 
Søndagsbladudgiveren  et  helligt  Bud;  men,  som  et  paa- 
bydende, staaer  det  dog  for  mig  under  det  endnu  helligere 
forbydende:  Tag  Dig  i  Agt  for  at  vanhellige  den!  Tiden 
løb  imidlertid,  og  paa  hver  Løverdag  fulgte,  som  sædvanlig. 
Noget,  der  dog  ikke  var  Mandag.  For  at  fylde  dette,  i  min 
egenlige  Huldgudindes  Fraværelse,  uden  at  træde  enten  den 
Hyldest,  jeg  skyldte  hende,  eller  den  Fyldest,  jeg  skyldte 
mine  Kvartal-Prænumeranter,  for  nær,  indførte  jeg  indtil 
videre  de  Helligdags- Hulbødere,  jeg  kalder  Skuddage.  Dette 
er  Sagens  sande  Sammenhæng;  og  mine  Læsere  have  in- 
genlunde at  befrygte  (som  det  misforstaaede  Navn  kunde 
give  Anledning  til),  de  skulde  faae  flere  Blade  fra  min 
Haand,  end  de  have  gjort  Regning  paa  —  anset,  at  jeg  er 
uendelig  langt  fra  at  ville  forlænge  Literatur- Almanakken  og 
indskyde  flere  Dage  deri,  end  man  allerede  har.  Jeg  kan 
helligen  forsikkre,  at  jeg  hellere,  hvis  det  stod  til  mig,  tog 
de  sex  Syvendedele  af  disse  bort  —  især  i  den  literariske 
Skud-Tid ,  da  Papiret  er  næsten  ligesaa  dyrt  som  Livet, 
Livet  vel  saa  slet  som  Papiret  og  den  almindelige  Tryk  og 
Betryk  værre  end  begge  Dele.« 


*)  Heulyduing  tii  Konflikten  med  Autoriteterne  i  Anledning  af  ^Søn' 
dagen«-. 

Baggesen  havde  begyndt  sin  dramaturgiske  Kritik  over 
Oehlenschlåger  med  »Hakon  Jarl«,  altsaa  med  Digterens  i 
dobbelt  Betydning  første  Tragedie.  Han  havde  derpaa  ved- 
blevet den  med  "Correggio«,  ved  hvilket  Drama  Baggesen 
(som  vi  ovenfor  hørte)  satte  Vendepunktet,  Begyndelsen  til 
Digterens  Dalen.  I  »Dannora«  for  1ste  Mai  kom  saa  Kaden 
til  »Hugo  von  Kheinberg« ,  et  af  Digterens  sidste,  ubestri- 
delig svagere  Arbeider,  der  ret  gav  den  gamle  Stadssatyri- 
kus  Leilighed  til  at  slaae  sig  los.  Det  kaldes  »dette  Bal- 
dur hin  godes,  Hakon  Jarls  og  Axel  og  Valborgs  Digter  h«ist 
uværdige  Forsøg  i  det  ridderlige  Sørgespil«;  og  der  siges: 
»Trods  al  den  romantiske  Trolddom,  Forfatteren  har  ødslet 
med  i  Rædsel  paa  Kædsel,  Vidunder  paa  Vidunder  og 
Usandsynlighed  paa  Usandsynlighed  —  trods  tre  Stil-Af- 
vexhnger:  Kim,  Prosa  og  en  Slags  Jamber  —  fire  Fore- 
dragsforandringer:  det  tragiske,  det  komiske,  det  borgerlige 
og  det  blandede  —  fem  Forestillingsarter:  Sørgespillets, 
Lystspillets,  Idyllens,  Operens  og  Ballettens  —  og  halv- 
sjette Mord  (det  blot  fortalte  med  iberegnet)  —  ikke  at 
tale  om  de  ganske  nye  og  aldeles  overordenlige  magiske 
Hjælpetropper,  af  f.  Ex.  en  astrologisk  Troldmand  med  sin 
ønskekvist  (Zoroaster),  af  en  musikalsk  Troldmand  med  sin 
Violoncel  (o  zart!),  af  en  poetisk  Troldmand  med  sin  Min- 
nesang  (Troubadouren)  og  af  en  historisk  Troldmand  med 
sin  Forelæsning  af  Snorro  Sturleson  paa  Dansk  i  et  tydsk 
Værtshus  Anno  1229  (Harald)  —  var  Virkningen  langtfra 
ikke  at  ligne  med  den,  de  dramatiske  Pots-pourris  af  Kot- 
zebue  gjøre  paa  Theatret,  uagtet  den  var  større  (mod  Enden 
idetmindste)  end  den  af  de  fleste  af  Forfatterens  øvrige 
Skuespil.  Sagen  er,  at  Stykket,  saa  rigt  det  er  paa  over- 
raskende Stilhnger^  Optrin  og  Mængden  behagende  Gysehg- 
heder,  ingen  egenlig  Interesse  har,  da  det  mangler  aldeles 
Enhed    i  Handhng,    Natur    og  Sandhed  i  Hovedpersonernes 

Karakterer  og,  mer  end  alt  Andet,  endog  den  løseste  Sam- 
menhæng. Denne  Sidste  savnes  ikke  blot  i  Stoffet  og  i 
Formen,  men  selv  i  det,  for  hvilket  en  Digter  vælger  sit 
Stof  og  bestemmer  sin  Form  —  den  foresvævende  Ide  nem- 
lig, hvad  enten  vi  antage  den  at  have  været  Skildringen 
af  Kidderlivet  Anno  1229  eller  Fremstillingen  af  en  original 
tragisk  Karakter  eller  Sandseliggjørelsen  af  en  stor  heroisk 
Tanke;  og  Stykket  synes  saa  lidet  en  af  sig  selv  udspunden 
Fremstilling,  at  man  tvertimod  fristes  til  at  troe  det  sam- 
mensat af  lutter  hinanden  fremmede  Fragmenter.  Den  for- 
nemste Handling,  den  eneste  idetmindste,  der  kan  anses 
for  Stykkets  egenlige  Stofkjerne,  er  et  paa  Scenen  fore- 
gaaende  Leflespil  mellem  en  Ægtemand  og  en  anden  Ægte- 
mands Hustru;  thi  Kunigundes  lidt  vel  enfoldige,  blot  i 
Blindhed  eller  i  Mangel  paa  al  Karakter  bestaaende  Dyd: 
den  at  taale  Alting  nemlig  —  ledsager  blot  Handlingen, 
eller  egenlig:  er  den  blotte  lyse  Grund,  dens  Sorthed  er 
malet  paa.  Til  denne  ganske  almindelige  Begivenheds 
Fremstilling  har  Forfatteren  fundet  for  godt  at  sætte  ligesaa 
mange  Personer  og  Nationer  i  Bevægelse  som  Shakespeare 
til  at  fremstille  Kjernen  i  et  helt  Aarhundredes  fædrene- 
landske Historie:  25  nemlig  af  de  forste  og  4  af  de  sidste 
(der  endog  er  een  Nation  mer  end  Shakespeare  har),  ikke 
at  tale  om  Zoroaster,  der,  efter  Navnet  at  slutte,  synes  at 
være  hentet  endnu  længere  borte  fra  end  Nogen  af  de  Andre. 
At  de  fleste  af  disse  Personer  aldeles  Intet  bidrage  til 
Handlingens  Fremskridt,  Udvikling  eller  Knudens  Løsning, 
vilde  man  endda  til  Nød  lade  gaae,  hvis  de  idetmindste 
tjente  til  at  sætte  den  i  stærkere  Lys  eller  og  blot  til  at  ind- 
fatte den.  Men  de  gjennemkrydse  den  blot,  afbryde  den 
og  adsprede  Opmærksomheden,  hendragende  denne  paa 
ganske  uvedkommende  Ting.  —  —  —  Intet  er  mere  for- 
feilet   i    denne  Ridder  -  Tragedie    end  den  sande  Ridderaand 

og  Korstogtidens  Karakteristik.  De  tre,  Ridderen  som  saa- 
dan  udmærkende  Særkjender:  Tro,  Galanteri  og  ægte  Tap- 
perhed mangle,  enkelte  eller  tilsammentagne,  de  her  op- 
trædende Riddere.  —  —  Walther  og  Kunigunde  ligne  mere 
Personer  fra  den  Siegwartske  Periode*).  —  —  Forfatteren 
med  sit  nittende  Aarhundrede  stikker  allevegne  igjennem. 
—  —  Ufatteligt  er  det,  hvorledes  en  tragisk  Skuespil- 
digter af  Oehlenschlågers  npaatvivlelige  Rang  (den  vi,  med 
Hensyn  paa  de  herlige  Stykker,  hvori  han  blev  sin  eien- 
dommelige  Muse  tro,  gjerne  erkjende  den  hoieste  næst 
Evalds)  har  kunnet  fornedre  sig  til  at  sammensætte  af  al- 
skens tydske  Reminiscenser  et  saa  Kotzebueligt  Stykke  — 
og,  naar  han  nu  engang  gjorde  det,  hvorledes  han  har 
kunnet  udsætte  sig  for  og  paa  en  Maade  trodsende  frem- 
kalde en  streng  Kritik  af  et  som  saadant  ganske  morsomt 
Spektakelstykke  ved  at  kalde  det  en  Tragedie.  Anmelderen, 
der  ulykkeligvis  er  temmelig  fortrolig  med  Scenerne  paa  hin 
Side  Beltet  og  veed,  hvor  de  enkelte  tragiske  Stænk  i  denne 
saakaldte  Tragedie  har  hjemme  —  Anmelderen,  der,  trods 
disse  nye  tydske  Bckjendtskaber,  ikke  har  glemt  sine  gamle 
danske  Venner  og  deriblandt  den  genialske  Forfatters  egne 
virkelig  originale  Stykker  —  Anmelderen  endelig,  der  ikke 
blot  kjender  de  nye,  men  og  de  gamle  Kunstens  Mester- 
stykker og  veed,  hvad  der,  trods  alle  tilladelige  Udvidelser 
af  Sfæren,  hvori  Tragedien  bevæger  sig,  maa  være  og  blive 
dens  uoverskridehge  Grændser,  hvis  den  ikke  skal  ophæve 
sig  selv  —  tilstaaer,  at  han  har  tvivlet,  om  det  ikke  var 
en  alvorUg  ment  satirisk  Parodi  paa  de  nyere  romantiske 
Dramer.  Den  Omstændighed,  at  Forfatteren  allerede  har 
leveret    nogle  Parodier,    uden  just  at  betitle  dem  som  saa- 


*)  Tydskeren  J.  M.  Millers  Roman   »Siegwart«,    hvori  den  sentimen- 
tale Literaturretning  naaede  Høidepunktet,  udkom  1776. 

danne,  een  paa  den  Moliorisk-Holbergske  Komedie,  nemlig 
i  "Kanarifuglen%  een  paa  det  Floriansk-Engelske  Idylspil  i 
"Ærlighed  varer  længst«  og  hele  to  paa  Operen  og  Ope- 
retten i  »Farnk«  og  »Ludlaras  Hule«  —  bestyrker  ham 
endnu  i  denne  Tvivl.  »Hugo  von  Rheinberg«  er  og  bliver 
et  virkelig  parodisk  Stykke  som  Tragedie  —  selv  naar  vi 
antage,  at  den  Shakespeareske  Form  og  Behandling  er  og 
bør  være  denne  Skuespilarts  evige  Mønster.  Parodisk  er  i 
Afvexlingen  af  de  tre  Stilarter  idetmindste  Maaden,  de  af- 
vexle  paa,  der  aldeles  vender  op  og  ned  paa  den  Shake- 
speareske, ved  som  oftest  at  lægge  de  høiere  Personer  det  pro- 
saiske og  de  lavere  det  poetiske  Sprog  i  Munden. 

At  en  Forfatter,  der  i  sine  Forelæsninger  og  ellers  har 
yttret  sit  Had  til  Svulst,  idetmindste  til  Evalds  og  Bagge- 
sens*), tillader  sig  en  saa  høi  Flugt  over  alt  det  Sigelige 
og  Syngelige,  kan  umulig  forklares  anderledes  end  som 
egenlig  parodisk  Persiflage.  —  —  —  Trods  den  virkelig 
tragiske,  græsselige,  Hakon-Jarlske  Udgang,  dette- roman- 
tiske Leflespil  faaer,  kan  den  Alt  overveiende,  atter  og  atter 
Alt  betænkende  Kritik  ikke  Andet  end  anvise  Tragedien 
»Hugo  von  Rheinberg«  Pladsen  mellem  dramatiske  Trave- 
steringer og  Ironier  og  henføre  det  til  den  Klasse  af  tragiske 
Parodier,  hvor  det  Rædsomme,  Sørgelige  og  Rørende  har 
Overvægten  i  det  romantisk  blandede  Stof,  og  det  Pudser- 
lige, Lystige  og  Latterlige  Overvægten  i  den  romantisk  af- 
vexlende  Form.  Denne  Anmelderens  alvorlige  Mening,  efter 
ikke    blot    at  have  læst,    set  og  hørt  det  mer  end  engang. 


*)  1  sine  Forelæsninger  over  Evalds  Værker  1810—11  taler  Oehlen- 
schlåger  baade  om  Svulst  i  Almindelighed  og  om  Evalds  i  Særdeles- 
hed. Om  Baggesens  findes  dog  Intet  her,  lige  saa  lidt  som  i  Ochlen- 
schlågers  Forelæsninger  over  Schillers  dramatiske  Værker  1811  —  12, 
idetmindste  saaledes  som  disse  Debut-Forelæsninger  tryktes  i  dea 
ældste  Søns  rigtignok  baade  ufuldstændige  og  slette  Udgave. 

men  at  have  studeret  det  med  Lyst  til  at  kunne  forene 
dets  Særsyn  med  det  Begreb,  ældre  Frembringelser  have 
gfivet  ham  om  Forfatterens  Geni  —  er  bleven  ham  mer 
end  Mening  ved  nøjere  Betragtning  af  Sproget  og  Stilen 
fra  Begyndelsen  til  Enden.  At  Diktionen  helt  igjennem  er 
parodisk,  vil  Ingen  negte,  der  nogenlunde  forstaaer  vort 
danske  Modersmaal.  Umulig  kan  Digteren  anderledes  end 
med  Forsæt  for  at  parodiere  tydske  Sprogfordærvere  — 
maaske  ogsaa  dem  efterabende  Danske  —  have  tilladt  sig 
den  Vrimmel  af  Barbarismer,  grammatikalske  Bommerter, 
bagvendte  Konstruktioner,  bombastiske  Fraser,  udanske 
Talemaader  og  uforstaaelige  Ord.  — Uagtet  Anmel- 
deren i  høieste  Grad  som  Kritiker  underskriver  Horats' 
bekjendte 

—  ubi  plura  nilenl,  non  ego  paucis 
offendar  maculis*)  — 

saa  kan  han  dog  umulig  vende  Sentensen  aldeles  om,  og 
om  et  Digterværk  som  dette  foreliggende  sige: 

—  ubi  pauca  nitenl,  non  ego  mullis 
offendar  maculis  — 

saa  meget  mindre,  da  de  pauca  nitentia  her  ere  nær  ved 
at  være  nulla  og  de  multæ  maculæ  nærved  at  være  omnia. 
Dette  maa  klinge  om  et  Værk  af  den  Skjald,  der  i  sine 
første  dramatiske  Arbeider  ikke  blot  lovede,  men  holdt  saa 
Meget  (og  hvis  Naturevner  Anmelderen  saa  hjertelig  som 
Nogen  beundrer,  uden  just,  som  de,  der  aldrig  ere  komne 
bag  Gjærdet,  at  forgude  dem),  nyt  og  fremmed  i  et  Digter- 
Keiserdom  som  det  nærværende. Det  synes  mig. 


*)  Horats:  Ars  poetica,  351  og  352. 

som  om  jeg  horte  Parodien  tilskrige  mig  i  Moritz's  Udfor- 
dring til  Hugo: 

Hr.  Anmelder!   er  I  Heil, 

nu,  saa  vil  I  ikke  negle 

først  med  Landse,  saa  med  Sværd 

(Kritik  af  Stil  og  Vers) 

mod  en  Ridderskvind  at  fægte. 

(Stykket  nemlig). 

Lad  en  Kreds  i  Græsset  slaael 
(»Daunora«). 

Kald  paa  Eders  Prygelknægte! 

(Metrik,  Rhythmik,  den  sunde  Forstand,  o.  s.  v.) 

Vi  vil  se,   i  Sadlen  fast, 
(de  le) 

om  vi  Heltene  beslægte. 

(Grammatik  smiler) 

Saaret  I  min  Fader  har; 
(Rhythmik  og  Metrik  smile  begge  to) 

men  hvad  jeg  formaaer  at  mægte, 

(Logik  og  Grammatik  le) 

vil  jeg  hevne  ham  igjen 

med  min  Landses  tunge  Lægte. 

Smagen    fniser,    og    alle    Prygelknægtene   udbryde  med  Skoggerlatter  i 
Treugotts  Kor: 

Det  maa  hver  en  Kristensjæl 
tilstaae  ham :  D  e  Rim  var  ægte ! 

Anmelderen  haaber,  at  Læseren  ikke  blot  tilgiver  ham 
imellemstunder  slige  smaa  Træk  paa  Smilebaandet  i  Drøftelsen 

af  en  tragisk  Parodi,  men  takker  ham  derfor,  da  hans 
samvittighedsfulde  Bevisforing  ellers  let  kunde  blive  altfor 
kjedsommelig.  Recensionen  af  et  Kunstværk,  har  Schlegel 
sagt,  bar  selv  være  et  Kunstværk;  og  en  »Kjærlighed  uden 
Strømper«  bør  man  ikke  kriticere  med  Strømper  paa.  Det 
vilde  være  enten  sandt  Pedanteri  at  gaae  »Hugo  von  Khein- 
berg"  igjennem  med  streng  Alvorlighed,  eller  bitter  Swiftisk 
Ironi.  Anmelderen  holder  sig  gjerne  i  et  godmodigt,  mun- 
tert Lune,  kun  med  fuldkommen  aabne  øine,  midt  imellem 
begge.     Altsaa  videre  i  den  engang  begyndte  Tone! 

» —   Den  skal  Minerva  krandse, 
som  vinder  denne  Kamp!« 

(Vinde  Kampen  er  allerede  et  tabt  Slag  mere.) 

Morits: 
(der  bestandig  forekommer,  mig  Parodien  selv) 

»Du  doer,  naar  Morits  om  sin  Landse  faller!« 
Hugo: 
(med  Anmelderens  hele  Bifald) 

»Ja,   Du  har  Ret,  jeg  døer  —  jeg  døer  af  Laller!« 

Senere  siger  Baggesen:  »Den  hele  lange,  lærde,  astrologo- 
alchymico-filosofiske  Disputats  mellem  Zoroaster  og  Hugo 
indeholder  næsten  ligesaa  mange  eftergjorte  tydske  Bom- 
merter som  Replikker.  Den  parodierer  nemlig  den  nyeste 
Skoles  Filosofi,  ligesom  det  -Øvrige  dens  Poesi.  Hvad  vilde 
vor  Steffens  sige,  hvis  han  nu  kom  hjem  og  saae,  hvorledes 
den  Mand,  der  har  skrevet  »Jesus  i  Naturen«,  nu  gjør  sig 
lystig  over  hans  Schellingerte  Spinozismus?  Lad  ham  sige, 
hvad  han  vil!  Med  Rette  kan  Hugos  Forfatter  svare  ham: 
IV.  6 

Non  lusisse  pudet,  sed  nondum  incidere  ludum  *).    Os  glæder 
det,    at   han    endelig    har  indset  Galskaben  i  den  hele  nye 
barbariske  Komantik,    og    at    han    benytter    dens  fuldendte 
Studium    paa    en    ham    værdig  Maade,    som  Cervantes  be- 
nyttede   den    gamles.      Saaledes    kommer    man  paa  ganske 
modsatte  Veie    til    det    samme  Maal;    og  saaledes  ser  man 
evig   i    alle  Revolutioner  Ultrarevolutionære  ende  der,    hvor 
Kontrarevolutionære    begyndte.«      1  Anledning    af  det  store 
Synderegister,  Baggesen  møder  op  med,  siger  han:    »Nugæ! 
Bagateller!    Smaating!    udraaber  Anmelderen  selv  ved  at  se 
tilbage  paa  dette  lange  Katalog  af   tilsyneladende  forsætlige 
eller  uforsætlige  Bommerter,    og    for    hans   -Øre  klinger  det 
Horatsiske:    Cur  ego  amicum  offendam    in  nugis**)?     Ikke 
at  tale  om,  at  det  hele  store  Værk  netop  bestaaer  af  lutter 
saadanne  Smaating,    maa  jeg    desværre   svare  med  den  ro- 
merske Kritiker:    Hæ    nugæ    in   seria    ducunt.     Hvad  vilde 
Folgen  blive  for  Sproget  i  Fremtiden,  hvis  den  hele  danske 
Ungdom,  der,  hvis  den  og  læser  andre  Digtere,  idetmindste 
ikke    troer    paa  andre  end  den  almindelig  erkjendte    største 
(hvilket  jeg  og  vilde  gjore,    hvis   jeg    var    i  de  fleste  unge 
Menneskers  Tilfælde),    blev    ved  at    anse   Pletterne  i  denne 
Literaturens  Sol  for  lutter  Straaler  og  hans  parodiske  Bom- 
merter for  alvorlige  Skj enheder?«     Anmelderen   af  Dramaet 
ender  med  at  tale  om   »de  alvorlig  skjenne  Scener,  der  ikke 
vilde  skjænde  den  ædleste  Tragedie,«   og  fremhæver  specielt 
»den   kraftig  skjenne,  ægte  Goethiske,    naiv-tragiske  Scene 
mellem    Ridder   Ruprecht    og    Bygmesteren«    og  »den  store 
tragiske  Nattescene  i  Kunigundes  Sovekammer«,   der,    »paa 
enkelte  Replikker  nær«,    kaldes    »alvorlig    skjon,    hjertelig, 
rørende«,    ligesom    dentalt    tidligere    er    omtalt  som  »den 


*)  Horatii  epistolarum  liber  I,  14,  v.  36. 


**)  Ars  poetica,  450  og  451. 

skjanneste  i  hele  Stykket  og  den  eneste  (foruden  den  her- 
lige Scene  melleoQ  Ruprecht  og  Bygmesteren)  Baldurs  og 
Hakons  Digter  værdige«.  Der  siges:  »Overalt  synes  i  det 
Væsenlige  hele  den  femte  Akt  at  være  alvorlig«;  men  der 
hævdes  stærkt,  at  dette  ikke  er  tilstrækkeligt.  »Den  Af- 
vexling  i  Tone,  Lys  og  Gestalter,  som  Efterhgningen"af 
Shakespeare  har  indfart,  i  hvis  barbariske  Tveform  vor 
Digter  desværre  har  gydet  alle  sine  dramatiske  Digtninger, 
maa  dog  ikke  gaae  saa  vidt,  at  det  bliver  tvivlsomt,  om 
det  Tragiske  eller  Komiske  har  Overvægten.  Hvis  vi  og 
ville  indromme,  at  '7^  Tragisk  med  -/s  Komisk  hjemler  et 
Skuespil  Navnet  af  Tragedie,  kunne  vi  dog  umulig  ind- 
rømme, at  V^  Komisk  og  Vs  Tragisk,  ligesom  paa  Grund 
af  det  Sidstes  specifiske  Tyngde,  især  naar  det  anbringes  i 
Enden,  gjare  det;  thi  ulykkeligvis  har  man  ganske  andre 
Navne  for  slige  dramatiske  Mixturer.«  Tilsidst  kaldes  Dra- 
maet »dette  forunderlige  Stykke,  som  Anmelderen  ikke 
uden  literarisk  og  dramatisk  gyldig  A årsag  i  en  poetisk  Tid 
som  den  nærværende  har  opholdt  sig  saa  længe  ved  og 
gjennemgaaet  med  en  under  andre  Omstændigheder  og  til 
andre  Tider  pedantisk  Udfarlighed  og  Strenghed«;  og  der 
siges:  »Med  mindre  Agtelse  for  Kunsten,  for  Modersmaalet, 
for  det  egen  lige  Pubhkum  og  for  Forfatterens  Navn  og  Ind- 
flydelse havde  vi  sandelig  ikke  holdt  det  for  Umagen  værdt 
saa  udfarlig  at  bevise  vor  Paastand,  at  enten  er  det  et 
ironisk  Mesterværk  eller  et  alvorligt  Fuskeri«. 

Ligeoverfor  disse  gjentagne  Angreb  paa  Oehlenschlåger, 
der  i  den  store  allegoriske  versificerede  Fortælling  »Pind- 
svinet« og  i  Anmeldelsen  af  »Hugo  von  Rheinberg«  (som, 
næsten  udelukkende,  fyldte  ikke  mindre  end  otte  Nummere 
af  »Dannora«  og  farst  endtes  den  19de  Juni)  havde  an- 
taget  saa  betydelige  Dimensioner,  vil  der  være  gyldig  An- 

6* 

ledning  til   alt  nu  foreløbig  at  søge  at  klare  sig  Baggesens 
kritiske  Situation  ligeoverfor  vor  Digterkonge. 

Baggesen,  der  var  en  Søn  af  Oplysningens  Aarhundrede, 
paavirkedes  stærkt  af  dettes  Filosofi  og  hilsede  Kant  som 
Tankens  Messias.  Digteren,  for  hvem  Objectiviteten  og  den 
sandselige  Fylde  naturligvis  spillede  en  stor  Kolle,  kunde 
dog  ikke  finde  blivende  Hvile  i  den  store  Filosofs  Subjek- 
tivisme, der  fremhævede  det  Moralske  paa  det  Sandsehges 
Bekostning.  Baggesen  forsøgte  en  Tid  at  slutte  sig  til 
Fichte,  der  førte  Kants  System  videre  i  samme  Retning; 
men  Konsekvenserne  af  Jegets  Filosofi  virkede  snart  fra- 
stødende paa  ham.  Schelling  skred  frem  fra  den  subjektive 
til  den  objektive  Idealisme  og  søgte  at  eftervise  Ideens 
Realisation  i  Virkeligheden;  men  det  var  nærmest  mod 
Naturen,  denne  geniale  Tænker  vendte  Blikket,  og  Baggesen, 
der  en  Tid  havde  bøiet  sig  henimod  Naturfilosofien,  kunde 
heller  ikke  her  finde  sin  tænkende  Aand  tilfredstillet.  Han 
var  derfor  tyet  til  den  mere  følelsesfulde  Filosof  Jacobi,  ja 
havde  endog  opgivet  Filosofien  for  Religionen.  Kants  sub- 
jektive moralske  Retning  havde  vistnok  bidraget  Sit  til  at 
føre  Digteren  hen  til  det  Ophøiede,  paa  hvis  Tinde  han 
ofte  svimlede.  Naturfilosofien  havde  en  Tidlang  bragt  ham 
til  at  forsøge  poetisk  Fremstilling  af  »det  nye  Naturens 
Rige«  (for  at  bruge  et  Udtryk  af  »Gj engangeren <<);  men 
Udbyttet  heraf  var  kun  bleven  mer  eller  mindre  vel- 
lykkede Fragmenter.  Schellings  Discipel  Steffens  havde 
vakt  den  unge  Oehlenschlåger  —  der  saae  op  til  Baggesen  — 
for  den  nys  frembrudte  filosofisk -poetiske  Morgenrøde, 
som  begeistrede  dens  danske  Neofyt  til  epokegjørende 
Digterværker.  Uagtet  .Oehlenschlåger  nærmest  kun  var 
en  umiddelbar  Natur,  der  egenlig  blot  paa  anden 
Haand   var    bleven  indviet  i  de  naturfilosofiske,  romantiske 

Mysterier*),  var  hans  Muligheders  Verden  dog  saa  rig  i 
den  gjærende  Vaartid,  at  han  —  soni  J.  L.  Heiberg  med 
Fjøie  fremhæver**)  —  kunde  gjenneragaae  »en  levende 
Udvikling"  fra  »Digte,  1803«  til  »Nordiske  Digte,  1807«', 
hvori  Tanken  (f.  Ex.  i  den  æsthetisk- kritiske  Fortale  foran 
det  sidstnævnte  Værk)  gjor  sig  stærkt  gjældende  og  synes 
at  forjætte  en  stor  Fremtid  i  de  haieste  Ideers  Tjeneste. 
Den  eklipserede  ældre  Broderskjald  havde,  stærkt  greben  af 
hint  poetiske  Alexandertog  med  dets  uendelige  Horizont, 
varmt  hilset  »Aladdin -Adam  Oehlenschlåger« ,  der  havde 
fundet  »den  gamle,  hellige,  forunderlige  Lampe,  som  laa 
dybt  nedgraven  i  Naturen«,  hvilken  Noureddin  -  Baggesen 
forgjæves  havde  søgt  »med  Alvors  dybe  Grublen«;  ja  den 
Distancerede  havde  tiljublet  sin  seirrige  Medbeiler,  der, 
»høi  og  herlig,  stod  med  et  Hop,  som  Hakon  Jarl,  paa 
Fjeldets  Top«,  at  han  var  »Danmarks  Melpomenes  største 
Digter«.  Baggesen  havde  dog  ledsaget  sin  Hyldest  med 
faderlig,  alvorlig  Advarsel  til  Oehlenschlåger  mod  at  lade 
sig  forlokke  af  den  naturfilosofisk-romantiske  Elverpigedands; 
og  Oehlenschlåger  vendte  sig  ogsaa  virkelig  paa  sin  Uden- 
landsreise  bort  fra  de  fantastiske  Fænomener  og  fik  ^iet 
op  for  Hulheden  bag  den  glimrende  Overflade.  Han  fjernede 
sig  endog  vel  meget  fra  sin  første  Begeistrings  Kilde,  ja 
efter  Hjemkomsten  —  under  de  trykkende  Tidsforhold,  som 
hos  os  havde  et  smaaligere,  spidsborgerligere  Præg  end  i 
de  større  Lande  —  kun  altfor  ofte  fra  selve  det  hoiere 
Ideeliv.  Da  begyndte  Baggesen  at  kalde  ham  til  Orden, 
stærkere  og  stærkere  rullede  den  kritiske  Torden,   og  Lynet 


*)  »Jeg  tilstod  Scheiling«   —  hedder  det  i   ^Erindringer«,  III,  159  — 
•  at   jeg    vel    kjendte    hans    Hovedtanker    og    Verdensanskuelse    af 
Steffens,  men  at  jeg  ikke  havde  læst  Meget  af  ham«. 
**)  Se  dette  Værks  anden  Afdeling,  Side  272. 

slog  ned  i  det  altfor  tryp^gc  Oehlenschlåf^^erske  Digterhjem. 
J.  L.  Heiberg  siger  træffende:  »Idet  Oehlenschlager,  hvi- 
lende paa  de  alt  vundne  Laurbær,  lidt  efter  lidt  gjorde  sig 
det  bekvemt  og,  efter  at  have  opgivet  Romantikken ,  ogsaa 
opgav  de  plastiske  Karakterer,  den  sande  Handling,  den 
gediegne  poetiske  Gehalt  i  mangt  nyere  Værk  og  ikke 
sjelden  sank  ned  fra  den  poetiske  Region  til  en  flad  moralsk 
Livsanskuelses  prosaiske  Mark,  hvor  en  abstrakt  Filantropi 
traadte  i  Stedet  for  den  flygtede  Idee,  rykkede  Baggesen  i 
Marken  med  sin  polemiske  Pen,  for  det  Forste  mod  Dig- 
teren selv,  som  han  endnu  bestandig  haabede  at  omvende, 
og  for  det  Andet  mod  Publikum,  der,  hildet  i  blind  Auto- 
ritetstro, ansaae  hine  svage  Værker  for  ligesaa  gyldige  som 
de  tidligere  gediegne  og  overhovedet  stemplede  al  Kritik 
over  Digterens  infallible  Muse  som  oprorerisk,  medens  den 
i  Kants  Skole  dannede  Baggesen  forkastede  al  Autoritet  og 
kun  vilde  anerkjende  Indsigten  som  Smagsdommer.«*)  At 
der,  specielt  hvad  Oehlenschlager  angaaer,  var  god  Grund  for 
Baggesen  til  at  aabne  Felttoget,  lader  sig  ikke  nægte;  det  var 
virkelig  paa  Tide,  at  Allarmtrommen  gik.  Alt  1812  havde 
jo  Grundtvig  (ifølge  det  ovenfor  omtalte  Brev  fra  Udby) 
tænkt  paa  maaske  engang  at  levere  »et  Modstykke«  til 
Dahlmanns  varmt  anerkjendende  »Betragtninger  over  Oehlen- 
schlågers  dramatiske  Værker«  fra  samme  Aar.  Oeblen- 
schlågers  Forelæsninger  over  Evald  og  Schiller  umiddelbart 
efter  Hjemkomsten,  1810  og  1811,  (der  rigtignok 
kun  foreligge  i  den  mislykkede  ufuldstændige  Udgave) 
staae  unegtelig  langt  tilbage  for  Fortalen  til  »Nordiske 
Digte,     1807,«     hvad     æsthetisk    Tankeudvikling     angaaer 


*)  »Jahrbucherfur  wissenschaftliche  Kritik«,  1840,  I,  og  J.  L.  Heibergs 
prosaiske  Skrifter,  111,  1861,  Side  352. 

—  ligesom  selv  de  heldigste  af  de  senere  poetiske  Vær- 
ker ikke  kunne  maale  sig  med  de  tidligere.  Var 
Baggesen  nu  Manden  til  at  gjennemføre  denne  Kamp, 
og  førte  han  den  ligesaa  meget  sans  reprocbe  som 
sans  peur?  Disse  Spergsmaal  kunne  desværre  ikke 
besvares  bekræftende.  Den  Kantske  Filosofi,  Baggesens 
væsenlige  Udgangspunkt,  afgav  ikke  en  tilstrækkelig  filosofisk 
Basis  i  Almindelighed,  og  specielt  for  Æsthetikens  Vedkom- 
mende lod  Kønigsbergerens  Subjektivisme  Kritikeren  i  Stik- 
ken, idet  den  kun  paa  dette  Gebet  har  præsteret  Noget, 
hvad  det  subjektive  Udtryk  af  det  Skjonne,  og  hvad  den 
ene  af  det  Skjønnes  kontrasterende  Former,  det  Ophøiede, 
angaaer,  uden  dog  paa  dette  sidste  Territorium  at  kaste 
Lys  over  den  hoieste  Form  af  det  Ophøiede,  det  Tragiske*). 
Baggesen    havde    desuden    uhge  mere  Hang  til  »Tankeleg« 

—  for  at  bruge  hans  eget  betegnende  Udtryk**)  —  end 
til  streng,  følgerigtig  Tænkning,  der  overhovedet  ikke  let 
forenes  med  den  digteriske  Natur.  Hvad  der  fattedes  Bag- 
gesen i  filosofisk  Henseende,  søgte  han  (som  J.  L.  Heiberg 
ogsaa  med  Rette  fremhæver  i  den  ovenfor  anførte  Afhand- 
ling, der  i  alt  Væsenligt  rammer  Sømmet  paa  Hovedet  i 
Bedømmelsen  af  Baggesens  Feide)  at  erstatte  ved  poetiske 
Hjælpetropper;  og  Satiren  traadte  derfor  ikke  sjeldent  iste- 
detfor  Dokumentationen,  »og  det  saa  glimrende,  saa  energisk, 
at  de  bedre  Dele  af  denne  Polemik  uden  Sammenhgning  ere 
det  Gediegneste,  Baggesen  nogensinde  har  skrevet«.  Denne 
Polemik  var  imidlertid  (hvad  Heiberg  heller  ikke  er  blind 
for)  ingenlunde  fri  for  store  Pletter;  den  fattedes  —  for- 
uden Feilsyn  —  hverken  »massive  Grovheder«  eller  »forsæt- 
lige Misforstaaelser    og  Fordreielser«    og   førtes  overhovedet 


*)  Jfr.  Vischer's  Aesthetik,  1,  39  og  40. 
*')  Se  delle  Værks  første  Afdeling,  Side  119. 

med  »en  vis  literær  Jesuitisme«.  Allerede  det  af  den,  vi 
hidtil  have  havt  Leilighed  til  at  dvæle  ved,  røber  klart  nok 
den  Baggesenske  Polemiks  svage  Sider.  Angrebet  paa  Shake- 
speares »barbariske  Tveform«  (o:  Blandingen  af  det  Komiske 
og  det  Tragiske)  viser  saaledes,  at  det  ikke  blot  var  det 
legemlige  Syn,  der  svigtede  Baggesen  (som  led  af  ^ien- 
svaghed),  men  at  han  ogsaa  savnede  Blik  for  væsenlige 
æsthetiske  Momenter.  Polemikens  Udskeielser,  ja  aabenbare 
Uredeligheder  ere  ligeledes  ioinefaldende  nok  for  Enhver, 
som  gjør  sig  den  Ulejlighed  nærmere  at  undersøge  Sagen. 
Baggesen  var  —  efter  egen  Tilstaaelse  *)  —  i  mange  Hen- 
seender et,  »ved  Natur,  Kunst  og  Skjebne,  svagt,  fantastisk, 
lidenskabeligt  Menneske«  med  »en  umaadeJig  Irritabilitet«, 
der  umuligt,  selv  om  Aarene  havde  virket  mere  beroligende 
paa  ham,  end  det  i  Virkeligheden  var  Tilfældet,  kunde  være 
i  Besiddelse  af  en  Dommers  upartiske,  sindige,  Alt  over- 
veiende,  ophoiede  Ro,  især  ikke  ligeoverfor  Oehlenschlåger, 
af  hvem  han  var  baade  distanceret  og  krænket.  Idet  Bag- 
gesen af  Oehlenschlågers  Produktion  vælger  den  dramatiske 
til  Angrebspunkt,  har  han  iøvrigt  ikke  blot  rettet  ^iet  paa 
hans  Hovedvirksomhed,  idetmindste  i  kvantitativ  Henseende, 
men  ogsaa  paa  den,  der  unegtelig  frembød  de  største  Blot- 
telser ved  Siden  af  betydelige  Fortrin.  Forfatteren  af  »Alad- 
din« fra  Frederik  den  sjettes  Tidsalder  var  —  som  alt 
tidligere  fremhævet**)  —  altfor  lidet  en  Mand  i  Ordets 
strengere  Forstand  og  altfor  meget  et  umiddelbart  Geni  til 
helt  at  kunne  gjøre  Fyldest  i  det  Dramatiske  med  dets 
handlekraftige  Stræben  mod  Maalet,  der  kræver  intensivere 
Villie,  radikalere  Karakter  og  større  Reflexion. 


*)  Se  dette  Værks  første  Afdeling,  Side  144. 
**)  Se  dette  Værks  tredie  Afdeling,  Side  153. 

Den  1ste  Mai  udkom  endelig  femte  og  sidste  Nummer 
af  »Sendagen«,  der,  som  et  Slags  Selvforsvar,  endte  med 
det  lille  Digt  »Maanens  Klage«: 

»Jeg  arrae  Maane, 

der  mig  af  Jorden  maa  bestandig  lade  haane, 

som  saa  foranderlig  i  Væxl  og  i  Gestalt, 

i   Farve,   (ilands  og  i  hvad   veed  jeg  Alt, 

al  til  et  Ordsprog  selv   er  bleven  min  Forandring   — 

ifald  heroppe  paa  min  stille  Vandring 

jeg  stundom  synes  halv  og  stundom  hel, 

snart  Intel,  anarl  en  Trediedel, 

nu  lys,  nu  mørk,  nu  rød,  nu  bleg,  nu  gylden   — 

siig,  slemme  Jord  dernede!  hvis  er  Skylden?«*) 

Foruden  endnu  et  Digt  indeholdt  dette  Nummer  Fort- 
sættelsen af  Beretningen  om  »Napoleons  og  Marie  Louises 
Bryllupsfest«,  mod  hvilken  der  jo  (som  ovenfor  fortalt)  var 
nedlagt  Forbud,  men  Politiet  havde  imidlertid  faaet 
en  ny  Chef,  som  ikke  kjendte  Forbudet  og  derfor  lod  Ar- 
tikelen  passere.  Den  5te  Mai  modtog  Politidirektøren  en 
Skrivelse  fra  Kancelliet  med  Forespørgsel  om,  med  hvilken 
Hjemmel  den  forbudte  Fortsættelse  saae  Lyset;  og  et  Par 
Dage  senere  (faa  Dage  efter  at  den  engelske  Fregat,  paa 
hvilken    Napoleon    havde   indskibet    sig   til   Elba,    kastede 


*)  I  Baggesens  »Heideblumen ,    Amsterdam,    1808,«    fandtes    samme 
Tanke  udtrykt  i  »Der  Dichter*: 

»Oft  erschein'  ich  nur  halb,  oft  nur  ein  Viertel,  sogar  auch 
Nichts  bisweilen  dem  Blick —  schelte  mich  d'riiber,  werwill! 
Hierin  thell"  ich  des  Monds  Schicksal,  der  immer  doch  ganz  ist: 
zwischen   dem  Seher  und  mir  slellt  sich  was  Irdisches  oft.« 

Anker  paa  Porto-Ferrajo's  Rhed)  optoges  der  i  den  Anled- 
ning Politiforhor  over  Baggesen.  Da  den  paagjældende 
Artikel  imidlertid  ikke  indeholdt  noget  direkte  Angreb  paa 
Napoleon,  blev  der  ikke  gjort  videre  ved  Sagen.  Den  tid- 
ligere omtalte  Ansøgning  af  Baggesen  til  Kongen,  som  Dig- 
teren havde  afleveret  til  Justitsminister  v.  Kaas,  det  danske 
Kancellis  Præsident,  var  imidlertid  af  denne  den  3die  Mai 
bleven  indsendt  til  Baggesens  nærmeste  Foresatte,  det 
Slesvig-Holstenske  Kancelli,  hvis  Præsident,  Otto  Moltke, 
forresten  var  velvillig  stemt  imod  Digteren  og  raadede  ham 
til  snarest  mulig  at  reise  tilbage  til  Kiel,  hvilket  Raad 
Baggesen  imidlertid  ikke  fulgte.  Den  lOende  Mai  forlangte 
saa  det  Slesvig -Holstenske  Kancelli  en  Erklæring  i  Anled- 
ning af  Baggesens  i  Ansøgningen  omtalte  Forseelse  og 
forespurgte,  hvorvidt  det  var  hans  ønske  at  afskediges  uden 
Hensyn  til  Straffen  for  denne  Forseelse.  Den  14de  Mai 
erklærede  Digteren  derpaa,  at,  hvis  den  ham  af  Kongen 
givne  Tilladelse  til  at  opholde  sig  i  Kjøbenhavn  den  meste 
Tid  maatte  ophøre,  saae  han  sig  tvungen  til  at  ansøge  om 
sin  Afskedigelse  med  Hensyn  til  sin  Sundhed  og  sin  øko- 
nomiske Stilling,  da  et  bestandigt  Ophold  i  Kiel  aldeles 
vilde  ødelægge  begge.  Det  Slesvig-Holstenske  Kancelli  ind- 
stillede derpaa,  at  Baggesen  enten  maatte  beordres  strax  at 
vende  tilbage  til  sin  Post  i  Kiel  eller,  i  Overensstemmelse 
med  hans  Ansøgning,  entlediges  fra  Embedet  i  Naade  og 
med  Pension.  Kongen  valgte  det  Sidste,  og  1ste  Juni  med- 
deltes der  Digteren  i  Naade  Dimission  fra  Professoratet 
i  Kiel  med  en  Pension  af  1500  Rbd.,  to  Trediedele  af 
Gagen  (Resten  bestemtes  til  en  Lektor  i  det  danske 
Sprog  ved  Universitetet  i  Kiel).  Saaledes  endte,  dog 
kun  indtil  videre,  »denne  udmattende  Kamp«  (for  at 
bruge  Digterens  egne  Ord)  med  Regeringen  —  under  hvil- 
ken »det  halve  Kjøbenhavn,  især  Theatret« ,  som  Baggesen 


91 

siger,  havde  jublet  over  hans  »Forvisning«  —  en  Kamp, 
der  var  bleven  ført  sanatidigt  med  den  literære,  som  alt 
gav  Digteren  nok  at  bestille. 

En  heftig  Galdefeber  —  en  Sygdom,  han  jo  ogsaa  før 
havde  lidt  af*)  —  hjemsøgte  saa  den  Haardtprøvede,  som 
netop  i  dette  øieblik,  da  han  var  ifærd  med  sin  Parnas- 
Feide,  kunde  have  alle  sine  Sjæls-  og  Legemskræfter  nødig. 
Det  Febrilske  og  Galdesyge  hos  vor  Forfatter,  der  netop 
paa  dette  Tidspunkt  gjorde  sig  mer  og  mer  gjældende,  havde 
saaledes  uden  Tvivl  en  korporlig  Basis,  ligesom  ogsaa  hans 
materielle  Stilling  og  Husliv  —  den  forstandige  Fanny 
misbilligede,  som  man  let  kan  tænke  sig,  at  Ægtefællen 
havde  givet  Slip  paa  sit  Embede  —  ikke  lidet  bidrog  til 
at  forøge  den  Irritabilitet,  der  har  skaffet  Poeterne  Navnet 
»genus  irritabile«  **),  og  hvormed  Baggesen  specielt  alt  fra 
Ungdommen  af  var  kun  altfor  rigeligt  udstyret. 


7. 

Den  1ste  Juni  udkom  et  Nummer  af  »Skuddagen«,  som  aab- 
nedes  med  en  »Skuddags-Forklaring«  til  Prænumeranterne  paa 
Søndagen«,  hvori  det  hedder:  »Den  mer  end  lyriske,  hartad 
romantisk-dramatiske  Uorden,  hvori  mine  Blade  hidtil  ere 
udkomne,  og  den  hele  Søndagsværket  truende  Gaaen-i-Staa 
paalægger  Forfatteren  Regnskabs  Aflæggelse.  Han  lovede 
rigtignok  i  sammes  Forkyndelse  »en  lille  ugenlig  Under- 
holdning i  Vers  og  Prosa,  bestemt  til  blot  og  bar  literarisk 
Tidsfordriv  uden  mindste  Indblanding  af  statistisk  Nyt  eller 
poUtisk  Gammelt« ;  men  allerede  i  sit  første  Blad  forklarede 


*)  Se    dette    Værks   første  Afdeling,    Side    147,    og    tredie  Afdeling, 

Side  184. 
**)  Horatii  epistolarum  liber  II,  2,  v.  102. 

han  nøiere,  hvad  han  dermed  egenlig  vilde  sige,  og  at  dette 
ikke  var  saaledes  at  forstaae,  som  om  han  ængstligen  vilde 
afholde  sig  fra  al  Berjørelse  af  statistisk  Gammelt  og  politisk 
Nyt,  det  netop  Modsatte  af  hvad  han  skyede.  »Anskuelser 
af  Verden  som  den  har  været  og  Anskuelser  af  Verden  som 
den  bør  være«  i  historiske  og  filosofiske  Artikler,  troede  han, 
vilde  kunde  »passere  toldfrie  gjennem  alle  periodiske  Sunde 
forbi  alle  Tanke-Toldsteder«,  og  regnede  derfor  paa,  at 
Smaaladninger  (af  hans  utrykte  »Labyrint«  f.  Ex.),  hvorpaa 
der  didindtil  havde  ligget  et  Embargo,  kunde  nu,  da  Med- 
Krigen  mod  Europas  Forstyrrer  havde  ophævet  denne, 
imellemstunder  indløbe  i  hans  lille  Søndagshavn.  At  han 
gjorde  denne  Regning  uden  Vært,  som  man  siger,  maa  uden 
Tvivl  undskyldes  ham,  da  han  netop  troede  sig  selv  Værten 
og  ikke  drømte  om,  at  hans  hidtil  eiede  literariske  Hus  og 
Gaard  paa  Parnasset  i  sammes  sidste,  stærke  Jordskjælv 
var  sunket  og  indtil  videre  blevet  ham  utilgængeligt.  Han 
saae  sig  i  dette  ganske  forunderlige  Tilfælde  nødsaget  til  at 
forsyne  sig  umiddelbart  med  lutter  nye  Frembringelser,  for 
ugenlig  at  bestride  Husholdningen,  han  havde  paataget  sig. 
Hans  hele  historiske  Formue  (den  idetmindste,  som  var 
henlagt  til  Helligdagsbekostninger)  var  saagodtsom  fløiten; 
og  det  lod,  som  om  det  blev  ham  endnu  umuligere  end 
nogen  Afbenyttelse  af  denne,  i  sin  Forlegenhed,  at  gribe  til 
den  filosofiske.  Overbevist  imidlertid  om,  at  denne 
Undergang  af  hans  aandelige  Eiendom  vilde  idetmindste 
have  den  Lighed  med  Herkulanums,  at  det  Begravne  en- 
gang vilde  komme  for  Dagen  igjen,  stræbte  han  indtil  videre 
at  behjælpe  sig,  som  han  kunde,  ved  istedenfor  Søndags- 
Beværtningen,  han  maatte  ophøre  med,  at  tillave  Skud- 
dagens, eller  med  andre  Ord:  istedenfor  allerede  færdige 
Artikler  at  udarbeide  ganske  nye,  som  det  stod  i  hans 
Magt    at    gjøre    saa  uhistoriske    og    ufilosofiske,   som  -Oie- 

blikket  fordrede.  Men  han  tilstaaer  oprigtig,  at  denne  lidt 
vel  travle  literariske  Husholdning  i  Længden  falder  ham 
altfor  besværlig,  og  at  han  ikke  godt  kan  holde  ud  at  levere 
nye  Epigrammer,  end  sige  nok  saa  smaa  nye  episke  Digte 
eller  Sange  af  samme  regelmæssig  til  bestemt  Klokkeslet  paa 
Bogtrykkerdrengens  Vink  hver  Uge,  saa  meget  mindre,  da  han 
ved  sine  Blades  Udfærdigelse  har  Noget  at  sørge  for,  som  andre 
ellers  regelmæssige  Penne  bryde  sig  Intet  om:  Sprog,  Stil 
og  Læseværdighed  om  nogle  Aar  nemlig.  Hertil  kommer 
den  Omstændighed,  at  han  ingenlunde  i  Henseende  til  Mu- 
sen er  hvad  man  kalder  Herre  i  Huset,  men  tværtimod  i 
høieste  Grad  staaer  under  Hendes  Naades  Tøffel  og,  hvis 
der  ikke  skal  ligge  et  sandt  poetisk  Helvede  istedenfor  et 
poetisk  Himmerig,  maa  rette  sig  efter  hendes  ikke  mindre 
end  økonomiske  Nykker.  Skuddagsudgiveren  har  aldeles 
Intet  af  det  misundelsesværdige  Talent  at  kunne  digte  paa 
nogensomhelst  anden  udtrykkelig  Befaling  end  bemeldte 
hans  Herskerindes,  end  sige  det  endnu  beundringsværdigere: 
at  kunne  digte  sig  aldeles  gjennem  Livet  uden  videre.  Det 
er  ham  f.  Ex.  næsten  aldeles  umuligt  at  skrive  komisk  i  et 
tragisk  Lune*)  og  tragisk  i  et  komisk  og  Umuligheds  Umu- 
lighed at  digte  uden  enten  det  ene  eller  det  andet.  Med 
denne  fuldkomne  Uduelighed  til  ordenligt  literarisk  Fabrik- 
eller Haand-Arbejde  vilde  det  aldrig  være  faldet  ham  ind 
at  paatage  sig  Udgivelsen  af  et  Ugeblad  for  egen  Regning, 
hvis  han  ikke  allerede  havde  havt  idetmindste  et  helt  Aars 
saagodtsom  færdige  Forraad  at  tage  til.  Mindst  var  det 
faldet  ham  ind  at  belæsse  sine  svage  Skuldre  med  Shgt  paa 
en  Tid,   da  han  forudsaae,   han  vilde  faae  mer  end  nok  at 


*)  Tidligere  havde  Baggesen  forresten  —  eii  ikke  :enestaaei)de  Selv- 
modsigelse hos  vor  Proteus  —  hævdet  det  Modsatte,  vistnok  ikke 
ganske  uden  Grund  (se  dette  Værks  første  Afdeling,  Side  22). 

bcskjæftige  sig  ugenlig  med  ved  at  modsætte  sig  den  be- 
gyndte Omrodning  af  det  danske  Parnas  og  ved  at  paatage 
sig  det  herkuliske  Arbeide:  at  rense  Augias-Staiden,  hvor- 
til han  ved  sin  Hjemkomst  fandt  Tempel-Indgangen  for- 
vandlet. Nu,  han  mærker,  at  Intet  af  hvad  han  især  havde 
bestemt  til  sit  Ugeblad  kan  komme  for  Lyset,  og  den  be- 
gyndte nye  Udgave  af  hans  samtlige  Værker  ikke  tillader 
ham  at  benytte  andre  ældre  Udarbeidelser,  han  i  Grunden 
ogsaa  meget  ugjerne  udstykkede  —  nu,  han  har  faaet  alle 
Nutidens*),  Dagens  og  den  gule  Athenes  Rodemestere  paa 
Halsen  —  nu,  han,  saa  godt  som  ene,  maa  bestaae  Even- 
tyret af  »den  aabenbare  Krig« ,  han  forkyndte,  »paa  Grund 
af  den  Ret,  enhver  Borger  i  Literaturen,  endog  den  ringeste, 
har  at  modsætte  sig  og  med  alle  ham  af  Muserne  betroede 
Vaaben  at  bestride  Sprogets,  Smagens  og  Anstændighedens 
Fjender«**)  —  nu  maa  han  af  Prænumeranterne  paa  »Søn- 
dagen« udbede  sig  en  hel  Skudmaaned  mellem  det  udløbne 
og  det  næste  Kvartal,  for  idetmindste  saalænge  at  lade 
hans  Muse  hvile  fra  alt  hoitideligt  Arbeide,  indtil  hun  er 
bleven  færdig  med  de  personlige  Angribere.  Fra  nu  af  ind- 
til Begyndelsen  af  Juli  altsaa  udsættes  Udgivelsen  saavel  af 
»Skuddagen«  som  af  »Søndagen«;  og  blot  »Lille  Søndag- 
Aften«,  der  fortsætter  den  begyndte  Krig,  udkommer  i  lø- 
bende Tid  som  sædvanlig  —  selv  i  det  Tilfælde,  at  Ud- 
giveren skulde  forandre  sit  Opholdssted.« 

Som  det  fremgaaer  af  Ovenstaaende,  var  Baggesen 
ogsaa  kommen  i  Kollision  med  »den  gule  Athene«,  Maaneds- 
skriftet  med  det  gule  Omslag,  der  udgaves  af  den  30aarige 


*)  Nutiden  d:  N.  T.  Bruun,  Oversætteren  ved  det  kongelige  Tiieater. 
**)  Hentydning    lil    Krigsmanifestet    i    det    første    iNummer    af   »Lille 
Søndag-Aften«. 

Sekretær  ved  det  kongelige  Bibliothek  C.  Molbech,  der  i  sin 
Tid  havde  været  knyttet  til  N.  F.  S.  Grundtvig,  fra  hvem 
dog  snart  hans  rationellere  Natur  fjernede  ham  saa  meget, 
at  han  endog  kom  i  Polemik  med  Forfatteren  af  Verdens- 
kraniken*).  I  det  Nummer  af  »Skuddagen«,  vi  dvæle  ved, 
foretog  Baggesen  »Afregning  med  det  Gule«,  der  opsummerer 
ikke  mindre  end  hundrede  »Skjældsord,  Skamtitler  og  øge- 
navne, dels  Hr.  T.  C.  Bruun  efterabede**),  dels  originale«, 
f.  Ex.:  »Jens  Baggesen  uden  Immanuel,  Jens  Baggesen 
uden  tilgjort  tydsk  og  fransk  Glands,  Justitsholderen,  Ju- 
stitsraaden  med  sit  Pindsvin,  Professoren  i  Kj ©benhavn  hos 
Studenterne  i  Kiel,  Dagens  Pidsker,  Napoleons  Pidsker, 
Kagstrygeren  i  Gjengangeren,  Hudfletteren  om  Søndagen, 
Hudflaaeren  Lille  Sondag-Aften ,  Tugteren  i  Dannoras  pid- 
skende  Kammeratskab,  den,  gjennem  hvis  Søndage  og  Skud- 
dage Nutidens  Dynd  kroger  sig,  den,  som  har  optaget  Ha- 
kons Digter  i  Søndagsaftenens  svinske  Mysterier,  den,  som 
har  begyndt  og  vil  fuldende  at  nedbryde  Professor  Rahbeks 
literariske  Navn  og  Kygte  hos  det  danske  Pubhkum«.  Af- 
regningen ender:  »Den  eneste  Forandring,  hans  Glossarium 
har  foranlediget  i  min  og  mine  Efterkommeres  danske  Ord- 
bog for  Fremtiden***),  er  den:  at  det  hidtil  deri  manglende 
bestemte  Navn  for  en  vis  Bæk,  der  har  Intet  tilfælles  med 
den  parnassiske  undtagen  det  at  flyde,  vil  komme  til  at 
hedde  Molbæk«.  I  »Dagen«  for  2 Inde  Juni  besvarede 
Molbech  Baggesens  Bemærkninger  med  »Lidt  om  det  Sprag- 
lede   eller    et    Par   Antegninger  ved  Justitsraad  Baggesens 


*)  Se  dette  Værks  tredie  Afdeling,  Side  135. 
**)  Se  delte  Værks  tredie  Aldeliiig,  Side  260. 
***)  Hentydning    til    Moll)echs    sproglige   Virksomhed  (1811  havde  han 
udgivet  »Om  Dialekter  ciler  Mundarier  og  Samling  af  danske  Land- 
skabsord«,  1813  »Dansk  Haand-Ordbog»). 

saakaldte  Afregning  med  det  Gule«,  hvori  det  hedder,  at 
»Justitsraaden  har  paa  den  senere  Tid  anlagt  en  Fabrik  af 
literariske  Svinerier  og  ved  ideligen  at  sysle  med  at  op- 
samle og  tilvirke  det  urene  Vaabenforraad,  hvoraf  han  be- 
tjener sig  i  den  Krig,  han  har  forkyndt  ikke  blot  imod 
Gratierne,  men  imod  al  Sømmelighed,  Værdighed  og  An- 
stændighed paa  Parnasset  og  i  Videnskabernes  Kige,  ei  har 
kunnet  undgaae  at  tilsøle  sit  literariske  Navn  og  den  Ag- 
telse, han  endnu  kunde  have  tilbage«  —  o.  s.  v.  o.  s.  v.  i 
samme  Tone.  Hr.  Molbech  »foragter  nu  Baggesen  nok,  for 
ikke  at  ændse  hverken  hans  prosaiske  og  poetiske  Satyr- 
kaadhed  og  hans  Bukkespring  i  de  danske  Musers  Lund 
eller  nogen  af  hans  personlige  Fornærmelser,«  og  beskylder 
ham  for  Løgn.  Imod  denne  Dagbladsartikel  udgav  Bagge- 
sen en  Brochure:  »Species  facti,  Responsum  og  Kjendelse  i 
Sagen  betræffende  C.  Molbechs  seneste  literariske  Udaad«. 
Responsum  er,  efter  Baggesens  Opfordring,  afgivet  af 
Professor  juris,  Assessor  i  Høiesteret  Schlegel,  der 
finder  Molbechs  Yttringer  »høist  utilbørlige«.  Dom- 
men, som  er  udstedt  1ste  Juli  fra  »danske  Musers 
Tempel«  af  Apollo  og  underskreven  af  Holberg,  Evald, 
Vessel  0.  s.  v.,  gaaer  ud  paa,  at  Molbech  »bør,  som  lite- 
rarisk personlig  Skjendegjæst,  Andre  til  Exempel  og  Advar- 
sel, paa  Parnasset  at  bøde  sine  tre  Mark«.  En  Anmærk- 
ning til  den  lyder:  »Skulde  det  falde  Nogen  ind  at  spørge, 
hvorledes  Udgiveren  har  erfaret  ovenstaaende  Kjendelse, 
svarer  han  med  en  Forgænger  af  hans  Familie: 

»Est  deus  in  nobis,  sunt  et  commercia  coeli«  *). 

Denne  Brochure  fremkaldte  en  Replik  fra  Molbech  i 
»Nyeste  Skilderi  af  Kjøbenhavn«  den  23nde  Juli  i  den 
sædvanhge  Tone. 


*)  Ovidii  Ars  amatoria,  III,  549. 

Foruden  C.  Molbech   —    der    (som    han  selv  erklærer) 
hyldede  ikke   blot    den   Oehlenschliigerske    Muse,    men   den 
romantiske   Poesis  Skjønhed*),    uden  dog  at  være  blind  for 
Baggesens,   især  tidligere,  Fortjenester,    og  angreb  Oehlen- 
schlågers    og    Romantikkens   bittre   Fjende,    Forfatteren    af 
»Hospitalet«,    Sander  —  rykkede  ogsaa  A.  E.  Boye,  Fuld- 
mægtig   i     FinantskoUegiet,     pseudonymt    i    Marken    mod 
Baggesen.     Denne    havde  i  det  andet  og  tredie  Nummer  af 
»Søndagen«    i   Februar  ladet  trykke  en  Anmeldelse  af  Op- 
førelsen   af  »Barselstuen«,    hvori  han  foreslog,   at  Holbergs 
Komedier  skulde  »renskrives«.     Deraf  tog  A.  E.  Boye  An- 
ledning   til    en    »Epistel    fra    Hans   Mikkelsen  til  Søndags- 
skriveren«,  som  optoges  i  det  samme  Aprilhefte  af  »Athene«, 
hvori  C.  Molbechs    epitheta  ornantia  til  Baggesen  forekom. 
Denne  Skrivelse    revser    skarpt   Baggesens   uheldige  Indfald, 
idet  den  samtidigt  paa  det  Hensynsløseste  i  Molbechsk  Tone 
angriber  Ophavsmanden.     Dette  Angreb  fortsattes    senere  i 
Juniheftet  af   »Athene«   i   »Hans  Mikkelsens   anden  Epistel 
til  Søndagsskriveren«.    I  samme  Hefte  af  »Athene«  optoges 
ligeledes   fra   Boyes  Haand    »Apologia  scriptoris  cyclici  eller 
Søndagsskriverens  Apologi,   af  ham   selv  paa  Rim  udsat  og 
først  indført  udi  Kjøbenhavns  Skilderi**)  med  Just  Juste- 
sens og  Fleres  oplysende  Noter«.     Det  hedder,  at  Apologien 
»sjunges    omtrent    som    Pupii  poemata  fiebilia  eller  Flæbe- 
stykker og  klinger  godt  til  alle  Instrumenter,  især  til  Sække- 
pibe   eller    Lire«.      I    »Notæ«    forklares  der  i  Anledning  af 
Udtrykket  »scripter  cyclicus«:    »Saasom  de  af  vor  Søndags- 
skriver  lovede  nye  Væ.rker  —  se  »Om  Jøderne«  ***) —  og  de 


M  Se  «Athene«,  1814,  April,  Side  394. 
■**)  Det  ovenfor  anførte  Digt  af  Baggesen    t Forklaring    af  Dagens  An- 
greb paa  min  Personlighed«. 
***)  Jfr.  dette  Værks  tredie  Afdeling,  Side  269. 

endnu  tidligere  lovede  Continuationer  af  »Labyrinthen«,  af 
det  Poema  heroicum«  om  Odin  og  af  Horaeri  danske  Ver- 
sion*) ikke  endnu  ere  komne  for  Lyset,  ei  heller  et  eneste 
af  de  mange  store  Ljøfter  i  »Søndagen«  er  gaaet  i  Opfyl- 
delse, saa  tor  man  vel  paa  bemeldte  Sondagsskriver  an- 
vende, hvad  Poeten  om  en  vis  cyklisk  Skribent  siger: 

»Quid  dignum  lanld  ferel  hic  promissor  hialu?« 

Hvad  gi'er  den  Praler  vel,   som  værdt  er   sligt  el  Skraal?**)  — 

Og  denne  meget  lovende  Autor  vil  derfor  selv  finde  det 
passende,  at  ham  saavel  udi  denne  Henseende  som  forme- 
delst sin  øvrige  Lighed  med  de  gamle  scriptores  cyclici  til- 
lægges et  saadant  Navn;  og  er  det  synderligt  nok,  at  en 
lærd  Commentator  kalder  disse  cyclici:  circulatores  vel 
poetæ  vagi,  det  er  udlagt:  omvankende  Poeter,  som  ei  ere 
længe  paa  eet  Sted«.  I  Anledning  af  »Pupii  poemata  fle- 
bilia«  siges  der,  at  disse  »kaldes  hos  Horatium  »lacry- 
mosa«***),  og  Commentatores  ere  moxen  enige  udi  at 
forstaae  dette  ironice«. 

I  Anledning  af  nogle  Linier  i  en  lille  »poetisk  Epistel« 
af  N.  T.  Bruun,  »Kvindedyder  og  Moderværdighed,  Nytaars- 
gave  for  Damer,  1813«: 

»Hvad  Rahbek,  Baggesen,  min  Fader  skreve 

til  Hæder  for  del  elskelige  Kjøn, 

vil  efler  deres  Død  paa  Jorden  leve, 

og  Kvindens  Smil  skal  være  deres  Løn«   — 


*)  Se  dette  Værks  anden  Afdeling,  Side  330  og  334. 
**)  Horatii  Ars  poetica,  v.   138. 
***)  Horatii  Epistolarum  liber  I,  1,  v.  67. 

lod  Baggesen  i  »Skuddagen«  1ste  Juni  1814,  som  her  dvæles 
ved,  indrykke: 

„Hen  af  h,  L.  Itahbek  saakaldfe   ^^Pcrsoua  miserabilis^^  og  af 
T.  €.  Kriiuii  betitlede  ^,Jøderiies  (iijenløser^^  "^j. 


»Korsfæst  ham!«   skreg  en  natlig  Dagens  Ravn**); 
»Korsfæst  ham!«   skreg  de  smaa  bekjendle  Gaders***); 
og  en  Smørvæk  opkljngede  hans  Navn 
imellem  sin  Besk} liers  og  sin  Faders.« 

Man  ser,  Baggesen  havde  Hænderne  fulde  og  slog  fra  sig 
til  alle  Sider.  »I  Anledning  af  Opklynger -Epigrammet« 
rykkedes  der  i  »Dagen«  for  22de  Juni  frem  med  følgende 
Smagfuldhed : 

»Nei,   Straffen  raaa  lil  Brøden  svare! 
En  slig  Person  som  T>v  ei  hænges  bør; 
man  kan  sig  el  saa  lumpent  Arbeid  spare   — 
han  i  Foragt  jo   dog,   selvstraffel,  døer«. 

Da  der,  af  Hensyn  til  Pladsen  saavelsom  til  Læsernes  Taal- 
modighed,  maa  gjøres  Afkald  paa  Fuldstændigbed,  skal  her 
blot  endnu  nævnes  »Epistel  til  Søndagsbladenes  Forfatter, 
skrevet  i  Kjobenhavn  af  Danæus,  Mag.  art.,  Aarhus,  1814«, 

med  Motto  af  Horatius: 

« 

»Nee  salis   apparel,   cur  versus  factilet,  ulrum 
minxerit  in  patrios  cineres.     —      —      — 
—     —     Certe  furit.     —       —      —      — f) 


*)  Se  delte  Værks  tredie  Afdeling,  Side  269. 
**)  Rahbek  var  jo  Redaktør  af  »Dagen«. 
***)  T.  C.  Biuun,  Forlatter  af  "Mine  Friliraert  o.  s.  v. 
t)  Ars  Poelica,  v.  470—473. 

I  et  lille  Indledningsvers  spørges  der: 

»Sig,    hvor  er  Baggesens  Ild,    og  hvor  er  hans  himmelske 

Skjaldskab? 
Hvad    har    mæglet   at   slukke    den    Lue,    der    fyldte    hans 

Bryst?« 

Svaret  lyder: 

»Dristig  indbød  han  de  fyrige  Gratier  til  natlige  Møde, 
og  brat  i  deres  Favn  besvimte  den  gamle  Poet.« 

Brochuren  ender: 

»Vid,  Domine!  det  er  en  fræk  og  smagløs  Ludder, 
som  Jer  indgivet  har  Jert  Søndagaflens   Sludder*)«. 

Polemikken  i  vore  Dage  er  næsten  urban  i  Sammenligning 
med  hin  Tids  Raahed.  Paa  denne  morke  Baggrund  kvæges 
øiet  dobbelt  ved  den  Baggesenske  Regnbues  brogede 
Farvespil. 

Det  var  naturligt,  at  vor  Digter  i  al  den  Rusk  og 
Slud,  hvorunder  det  Skjønne  syntes  ham  truet  med 
Undergang,  saae  sig  om  efter  sommerlige  Profetier.  Saa- 
danne  mente  han  at  finde  hos  en  ung  Mand,  der  netop 
paa  denne  Tid  fremtraadte  som  Digter.  Da  P.  A.  Heiberg 
i  Februar  1800,   landsforvist  for  Overtrædelse  af  Presselov- 


*)  De  sidste  Ord  ere  en  lidt  forandret  Gjengivelse  af  Slutningen  af 
Vessels  lille  Fragment  »Om  en  Jødepige«,  der,  med  Hentydning 
til  et  uheldigt  Poem  af  Historikeren  Langebek  (»Tanker  over 
Juleaftens  Feide  1771«'),  ender: 

—  ——  —  —  —  »Den  smageløse  Luder, 

som  indgav  Langebek  sit  Juleaftens  Sludder«. 

(Se  Levins  Udgave  af  Vessel,  Side  245  og  246.) 

givningen,  maatte  forlade  Danmark,  efterlod  han  en  otte- 
aarig  Søn,  der,  efter  Faderens  ønske,  kom  i  Huset  hos 
dennes  barnløse  Ven,  K.  L.  Rahbek,  hvor  han  dog  kun 
blev  et  Par  Aar.  Efter  derpaa  at  have  været  et  Par  Aar 
hos  en  Moster,  der  var  gift  med  en  Dispacheur,  vendte 
Drengen  tilbage  til  Moderen,  der  alt  i  December  1801, 
efterat  Ægteskabet  med  hendes  landsforviste  Mand  var 
bleven  hævet,  havde  ægtet  en  anden  Landsforvist,  den 
svenske  Baron  Ehrensvård,  som  havde  været  indviklet  i 
Sammensværgelsen  mod  Kong  Gustav  den  tredie  og,  efter 
dennes  Mord  paa  Maskeraden  i  Marts  1792,  var  tyet  til 
Danmark,  hvor  han,  efter  sin  Moder,  kaldte  sig  Gyllem- 
bourg*). I  P.  A.  Heibergs  Hus  samledes  de  fleste  af  den 
Tids  literære  Celebriteter  og  de  franske  republikanske  Di- 
plomater; Bakkehuset  var,  som  bekjendt,  i  en  endnu  hmere 
Grad  Samlingsstedet  for  Alt,  hvad  der  dengang  kunde 
gjøre  Fordring  paa  Aand;  hos  Gyllembourgs  samledes  lige- 
ledes Datidens  mest  udmærkede  Mænd,  som  Oehlenschlåger, 
Weyse,  H.  C.  -Orsted,  og  svenske  Adelige  besøgte  hyppigt 
deres  Landsmand.  »Hvad  der  upaatvivlelig  har  havt  en 
afgj ørende  Indflydelse  paa  min  hele  Ketning«  —  siger  J.  L. 
Heiberg  i  sine  »autobiografiske  Fragmenter«  —  »er  den  for 
unge  Mennesker  usædvanlige  Lejlighed,  jeg  fra  min  tidligste 
Barndom  har  havt  til  næsten  udelukkende  at  bevæge  mig  i 
det  mest  dannede  og  ikke  mindre  i  det  fornemme  Selskab 
og  mellem  Udlændinge«**).  Da  Oehlenschlåger  i  Sommeren 
1805  udgav  »Poetiske  Skrifter«  med  »Aladdin«  o.  s.  v., 
var  J.  L.  Heiberg    mellem    13    og    14    Aar.     Hvilket  dybt 


*)  Pavels  siger,    at  •Gyllembourg  endnu  i  Mandens  Nærværelse  skal 
have  begyndt  paa  den  Homan,  der  endtes   med   denne  Katastrofe« 
(. Pavels  Autobiografi.,  1866,  Side  239). 
**)  J.  L.  Heibergs   -Prosaiske  Skrifter.,  XI,  1862,  Side 488— 490. 

Indtryk  vor  Digterkonges  første,    herlige  Poesier  gjorde  paa 
den  begavede  Dreng,    har   han  senere  i  sin  Manddomsalder 
selv  skildret.     /»Hine  Værker«  (siger  han)  »betoge  mig  saa- 
ledes,    at   min   poetiske  Bevidsthed  saa  at  sige  først  vaktes 
fra  det  ^ieblik  af,  da  jeg  lærte  dem  at  kjende.    Ihvor  kjær 
jeg  end  fik  mangen  anden  Digter,  f.  Ex.  Baggesen,  var  det 
dog  først  ved  det  Lys,    som   Oehlenschlågers   Værker  havde 
tændt,    at   jeg   lærte    at  se   og    forstaae    ham.«*)     Samme 
Vinter,    som    »Poetiske  Skrifter«    udkom  om  Sommeren,    (i 
November   1805)  skrev   den  aandfulde  Moder  et  interessant 
Brev  til  sin  fraskilte  Mand,  der  giver  et  ypperligt  lille  Bil- 
lede af  Digterdrengen.      »Han  er  af  de  Karakterer«  (hedder 
det    deri),    »som    med    Voldsomhed    gribe    en    Følelse  eller 
Mening    og   hænge    ved    den.      Middelveien  er  Noget,    han 
ikke  kjender.     Ingen  af  dem,  der  ere  daglig  om  ham,  drøm- 
mer   om    den    alvorlige  Karakter,   der  udvikler  sig  i  denne 
tilsyneladende    flygtige    og  ubetydelige  Dreng.     Den  Eneste, 
der  maaske  virkelig  ser  ham,  som  han  er,  skulde  være  hans 
i  enhver  Henseende  respektable  Lærer.    Han  har  det  største 
Hang    til    Sværmeri,    til    Alvorlighed    og  Flygtighed  tillige, 
han  røber  allerede  de  heftigste  Passioner,    han    kan    skjule 
sig,    han    kan    tie.      Han    finder  ingen  stor  Fornøielse  i  at 
lege    med    andre    Børn,    han    udvælger  sig  ingen  Fortrolig 
mellem    disse.      Hans    Yndlingslæsning    er    Tragedier,    den 
romerske    Historie    og    i    det    Hele    Poesi.     Han   er  overalt 
meget  partisk,    bedømmer   i   Almindelighed  alle  Mennesker 
og  Ting  efter  de  Begreber,  han  af  denne  Læsning  indsuger, 
og  efter  sit  naturlige  Hang  til  Sværmeri,  til  alt  Romantisk 
og  Poetisk.     Han  forener  Barnagtighed,  som  om  han  var  6 
Åar,  med  en  Tænkekraffc  og  Ideer,  der  ere  mere  end  1 0  Aar 
for  gamle  for  ham.    Han  er  forøvrigt  blot  lidt  svag  undertiden. 

*)  Se  dette  Værks  anden  Afdeling,  Side  157. 

Hans  Moder  er  hans  eneste  Fortrolige,  hans  eneste  Veninde, 
for  hvem  han  Intet  skjuler,  end  ikke  sine  smaa  Daarlig- 
heder.  Han  elsker  mig  med  en  sværmerisk,  enthusiastisk 
Kjærlighed;  han  sørger  over  hver  Dag,  han  ikke  faaer  mig 
at  se.  Den  mindste  Uhøflighed  mod  mig  er  en  Forbrydelse, 
han  i  hele  Aar  kan  gjemme  i  sin  Erindring.«*)  Alt  som 
Dreng  forsøgte  han  sine  poetiske  Kræfter  i  barnlige  Hol- 
bergske, tildels  rimede  Skuespil,  hvilke  han  skrev  for  et  Ma- 
rionettheater,  som  Digteren  L.  Kruse  (der  jo  ogsaa  spiller  en 
Rolle  i  Oehlenschlågers  Ungdomshistorie)  og  Komponisten 
Weyse  (der  ligeledes  var  knyttet  til  Oehlenschlåger)  havde 
gjort  til  ham  —  for  Goethes  Barndom  er  et  Marionetthe- 
ater,  han  fik  forærende,  heller  ikke  uden  Betydning.  Det 
er  karakteristisk,  at  J.  L.  Heiberg  strax  vender  sig  til  Hol- 
berg, som  Oehlenschlåger  til  2vald.  Efter  at  have  nydt  en 
omhyggelig  privat  Undervisning  (blandt  Andet  af  H.  C. 
-Ørsted  i  Mathematik),  tog  han  1809  Examen  artium  og 
Aaret  efter  anden  Examen.  Hans  Studenteraar  falde  altsaa 
i  den  ulykkelige  Tid  efter  1807.  Han  lagde  sig  efter  Na- 
turhistorie, Mathematik  (hvori  han  ogsaa  underviste)  samt 
Astronomi  og  havde  ligeledes  Tankerne  henvendte  paa 
Filologien,  medens  han  paa  samme  Tid  læste  de  bedste 
Digterværker  og  især  studerede  Goethe  —  hans  Interesser 
ere,  som  man  ser,  mangesidige.  Han  forsøgte  sig  ogsaa 
undertiden  med  Held  i  Poesien,  dog  i  Stilhed,  uden 
at  lade  mer  end  en  ganske  Enkelt  se  sine  Digte  —  hans 
Reflexion  var  for  udviklet  til,  at  han  før  Tidens  Fylde  skulde 
vove  sig  for  Lyset  med  sine  Produktioner**).    Fra  1811  ere 


*)  »Breve  fra  og  til  J.  L.  Heiberg*,  Side  3  og  4. 
**)  Alt    1806,    allsaa  kun   14  Aar  gammel,  tre  Aar  før  han  blev  Stu- 
dent, havde  han  vel  ladet  trykke  »Skabelsen,   oversat   efter  Ovids 
Forvandlinger,    I,  v.    5-88»,    men    delte    Par    Blade   kom    ikke  i 
Boghandelen. 

saaledes  de  to,  først  i  »Poetisk  Kalender  af  J.  L.  Heibersr 
1819«  trykte,  Digte  »Foraar  om  Vinteren«  og  »Til  Lærken« 
samt  det  forst  efter  Forfatterens  D^od  trykte  Digt  »Den 
9ende  November  1811«,  Moderens  Fødselsdag,  hvori  det 
hedder: 

»Du,   som  med  høiere  Væsner  fortrolig, 
eier  el  renl  og  ungdommeligt  Sind, 
Du,  som  din  simple,  men  yndige  Bolig 
vier  til  Tempel  for  Muserne  ind   — 
enten  din  Livslraad  er  stor  eller  liden, 
kan  Du  dog  aldrig  forkues  af  Tiden, 
hyllet  af  Musen  i  Foraarsluft  ind«. 

I  Efteraaret  1812  gjorde  han  sin  første  Udenlandsreise,  idet 
han,  med  en  svensk  adelig  Familie,  som  havde  været 
længere  Tid  i  Kjøbenhavn,  tog  til  Stokholm,  hvor  han, 
under  et  Fjerdingaars  Ophold,  bevægede  sig  i  de  fornemste 
Kredse,  og  hvorfra  han  gjæstede  Upsala  o.  s.  v.  Under  sit 
Besøg  i  Nabolandet  skrev  han  det  først  1819  i  •>  Poetisk 
Kalender«  trykte  Digt  »Brevdue«  til  Moderens  Fødselsdag 
samt  det  ligeledes  først  sammesteds  trykte  »Hjemkomst«, 
der  ender: 

«Der  er  et  Væsen  i  min  stille  Bolig, 
jeg  mægtig  i  dels  skjulte  Fremtid  staaer, 
det  er  med  mig  som  med  sig  selv  fortrolig, 
min  Magt  til  Grunden  af  dets   Hjerte  naaer, 
foruden  mig  det  ei  er  glad  og  rolig, 
del  kjeilder  mig  og  venlig  mig  forslaaer, 
det  føler  med  mig,  ved  min  Fryd  sig  glæder, 
og,  naar  jeg  sørger,  ved  min  Sorg  det  græder. 

O  Du,  som  med  en  evig  Ungdoms  Varme 

for  mig  en  trofast  Elskerinde  var, 

modlag  din   Søn  og  tilgiv   huldt  den  Arme, 

som  søgte  fjernt,   hvad  all  i  Dig  han  har! 

Du  aabner  atter  dine  milde  Arme, 

paa  hvilke  Du  saa  lidt   den   Spæde  bar. 

Modtag  mig  da!   I.ig  Cirkelen  jeg  vender 

til  Punktet  om,  hvor  jeg  mit  Udspring  kjender.« 

Det  er  med  Hensyn  til  de  sidste  Linier  ret  interessant  at  lægge 
Mærke  til,  hvorledes  det  Abstrakte  alt  fra  Begyndelsen  af  gjør 
sig  gjældende  i  Heibergs  Poesi,  der  i  saa  Henseende  staaer 
i  stærk  Modsætning  til  Oehlenschlågers  konkretere  Livsfylde. 
Det  er  heller  ikke  ubetegnende,  at  Leilighedsdigte  lykkes  den 
unge  Heiberg  saa  vel;  det  var  jo  en  Genre,  hvori  han 
altid  varmer  eller  mindre  heldig,  medens  Oehlenschlåger  som 
oftest  var  malplaceret  i  denne  Sfære.  Efter  sin  Hjemkomst 
til  Julen  studerede  han  et  Par  Aar  Medicin,  men  syslede 
dog  især  med  Æsthetik  og  Poesi,  specielt  med  den  af  de 
tydske  Romantikere  forherligede  italienske  og  spanske  form- 
skjønne  romantiske  Digtekunst.  Han  indførtes  hos  Frede- 
rikke Brun,  hvis  Hus  jo,  ligesom  Hjemmet,  var  Forenings- 
punkt for  indenlandske  og  udenlandske  Notabiliteter,  og 
hvis  unge,  yndige  og  talentfulde  Datter,  Adelaide,  blev 
Gjenstand  for  hans  poetiske  Hyldest,  som  for  Baggesens, 
hvis  Bekjendtskab  Heiberg  gjorde  hos  Fru  Brun.  Den 
halvandet  Aar  yngre  Peder  Hjort  skildrer  den  unge  Heiberg 
som  en  »pæn,  slank,  meget  rødmusset  Student«  og  frem- 
hæver »hans  elegante  Humanitet«*).  I  Bruns  Hus  gik 
Digterynglingen    under    Navnet    »L'enfant«.     Paa  Grundlag 


*)  »Kritiske  Bidrag   til    nyere  dansk  Tænkemaades  og  Dannelses  Hi- 
storie«, kirkeiig-elhisk  Afdeling,  Fortale,  Side  VII. 

af  den  bckjendte  Komedie  af  Moliére  —  med  hvilken  Dig- 
ter, ligesom  med  den  franske  Literatur  i  det  Hele  taget, 
Heiberg  alt  tidlig  havde  stiftet  Bekjendtskab  —  udarbeidede 
han  sit  for  største  Delen  versificerede  og  rimede  Skuespil  i 
fire  Akter  »Don  Juan«  for  det  ovenomtalte  Marionettheater. 
Det  er  karakteristisk,  at  hans  første  større  Arbeide  er  ba- 
seret paa  den  store  franske  Komiker.  Oehlenschlåger  saae 
dette  Skuespil  opføres  som  Marionetkomedie  ved  en  Fest  i 
Fru  Gyllembourgs  Hus  i  Begyndelsen  af  1  SI 2.  Da  Fore- 
stiUingen  var  endt,  kom  Oehlenschlåger  hen  til  den  tyve- 
aarige  Forfatter,  der  saa  enthusiastisk  beundrede  Digterkongen, 
og  kyssede  kam,  idet  han  varmt  roste  Arbeidet.  «Jeg  følte 
mig  som  henrykket  i  Himlen«  —  fortæller  J.  L.  Heiberg  i 
sine  »Autobiografiske  Fragmenter«  *)  —  »og  dette  Kys 
forblev  ikke  uden  Indflydelse  paa  min  tilkommende  Skjebne«. 
Oehlenschlåger  fik  derpaa  Manuskriptet  tillaans.  I  et  Brev 
fra  ham  til  Forfatteren,  fra  April  1812,  hedder  det:  »Tak 
for  Laan,  kjære  Heiberg,  af  Deres  Don  Juan.  Jeg  har 
m^A  Fornøielse  læst  den  og  overtydet  mig  om,  at  det  ikke 
var  Nyheden  og  Overraskelsen,  der  indtog  mig  ved  Opfø- 
relsen. De  har  med  Lethed  og  Naivetet,  Vittighed  og  Fan- 
tasi vidst  at  sætte  Dem  ind  i  Situationen;  og  idet  De  trolig 
har  holdt  Dem  til  de  MoUéreske  Skj  enheder,  har  De  hyppig 
tilføiet  egne  Træk  og  selv  egne  Scener.  Dialogen  er  i  det 
Hele  flydende  og  munter.  Det  maaske  lidt  for  Raske  og 
Flygtige  undskylder  Hurtigheden,  hvormed  det  er  skrevet,  og 
Bestemmelsen,  hvorfor  det  er  skrevet.  Donna  Elviras  Bro- 
der**) og  Munken  røbe  Sands  hos  Dem  for  det  Inderlige  og 


*)  J.  L.  Heibergs  »Prosaiske  Siirifter«,  XI,  1862,  Side  494. 
**)  I  »Breve  fra  og  til  J.  L.  Heiberg«,    (hvor    dette  Brev  findes    Side 
35  og  36)  staaer:  Elviras  Søn    —  hvad  der  aabenbart  beroer  paa 
eo  Feiltagelse. 

Hjøiere;  og  Slutningen  med  Kommandanten  har  sat  mig  i 
Forundring  over,  at  De,  som  en  Yngling,  allerede  indser, 
hvor  nødvendig  økonomien  er  for  det  Pathetiske,  naar  det 
skal  gjore  Virkning.  Bliv  saaledes  ved  med  Munterhed  og 
Fantasi,  uden  Pretension.  Jeg  skulde  tage  meget  feil,  der- 
som der  ikke  kom  noget  Godt  ud  deraf.  Deres  A.  Oehlen- 
schlåger.«  Efter  »Don  Juan«  skrev  Heiberg,  der  gjennem 
sine  astronomiske  Studier  lededes  til  at  gjøre  Bekjendtskab 
med  Tycho  Brahe,  med  hvem  Digteren  havde  Fødselsdag 
tilfælles,  i  Sommeren  1813  et  Syngespil  »Tycho  Brahes 
Spaadom«,  som  indleveredes  til  Theaterdirektionen,  der 
lovode  at  antage  det,  ifald  Forfatteren  vilde  gjøre  nogle 
Smaaforandringer  deri  og  hist  og  her  forkorte  det  lidt. 
Men  han  troede  at  have  opdaget  Feil  deri,  som  blot  ved  en 
total  Omarbeidelse  kunde  forandres,  og  lod  det  ligge  indtil 
videre.  Hvor  betegnende  er  ikke  denne  i  saa  ung  en  Alder 
sjeldne  Selvkritik!  I  et  Brev  til  Forfatteren  fra  September 
1813  siger  Fru  Rahbek,  der  havde  sin  tidligere  Pleiesøn  af 
Hjertet  kjær,  at  hun  har  læst  dot  »med  megen  Fornøielse«, 
og  fortæller:  »Det  har  interesseret  mig  i  det  Hele,  især  har 
ait  det  Deilige,  der  siges  om  Tycho  Brahe,  rørt  og  glædet 
mig  inderligt  og  givet  mig  megen  Lyst  at  faae  meget  mere 
at  vide  om  denne  mærkelige  Mand,  end  jeg  tilforn  har 
vidst.  Iblandt  Sangene,  som  alle  forekomme  mig  meget 
vakkre  og  nogle  ordenlig  vidunderlig  skjønne,  rørte  Claras 
Romanze  mig  allermest,  hvorfor  jeg  ogsaa  har  læst  den 
mange  Gange*).«  Medens  Oehlenschlåger  som  begyndende 
Dramatiker  vendte  sig  til  den  naivere  Oldtids  Helteverden, 
tyede    den    unge    Heiberg    til  den    mere  reflekterede  nyere 


*)  •Solen  sank  bag  grønne  Lund«,  der  i  første  Udgave  af  Skuespillet 
1819  gjentagne  Gange  kaldes  »Romanze«  og  synges  af  Clara,  me- 
dens  »Du  Vandringsmand  ved  Søen«  fremsiges  af  hende. 

Tids  videnskabelige  Herokreds.  Derefter  skrev  Heiberg 
»Pottemager  Valter,  et  romantisk  Spil  i  fem  Akter«,  der,  i 
Forening  med  »Don  Juan«,  udgaves  ved  Juletid  1813  under 
Titel:  »Marionettheater«.  I  en  Forerindring  siger  Forfat- 
teren: »Den  fælles  Titel,  under  hvilken  disse  tvende  Digt- 
ninger komme  for  Lyset,  har  især  til  Hensigt  at  stemme 
Læseren  til  det  barnlige  Sind;  thi  denne  barnlige  Aand 
gaaer  mer  eller  mindre  synlig  igjennem  dem«.  Medens 
»Don  Juan«  støtter  sig  til  Moliére,  er  »Pottemager  Valter« 
derimod  »et  frit  Spil  af  Forfatterens  Fantasi«,  der  minder 
om  Tieck —  Oehlenschlåger  kalder  i  »Erindringer«  dette  Ar- 
beide  »uden  Tvivl  en  af  Heibergs  mest  poetiske  Digtnin- 
ger« *).  »Marionettheater«  fremkaldte  et  smukt  Digt  af 
Oehlenschlåger,  som  sendtes  Heiberg  første  Juledag  tillige- 
med alle  de  af  Digterkongen  selv  forlagte  senere  Værker: 

»I  Julens  Tid,  just  da  det  vintergrønne, 
det  lille  Grantræ  stod  for  Lotte  smukt 
og  tyded  helligt  paa  det  barnligt  Skjønne 
med   lette  Guldblad   og  forsølvet  Frugt, 
ved  Kjærligheds  Trofæ,   ved  Uskylds  Alter 
besøgte  mig  din  Juan  og  din  Valler. 

Og  for  min  Fantasi  jeg  saae  det  samme, 
det  sælsomt  smjkte  Træ   ved  Pindus  staae 


*)  »Erindringer«,  IV,  28.  »Især  er  den  Scene  med  Valter  og  Ulf, 
hvor  den  Første  sværger  Gud  og  Naturen  et  evigt  Fjendskab,  su- 
blim og  tragisk  rystende-  -  hedder  det  her  med  Føie.  »For- 
holdet imellem  Rose, og  Valter  er  yndigt  og  rørende«,  vedblives 
der;  og  Oehlenschlåger  fremhæver  tilsidst  som  karakteristisk,  at 
•  den  unge  Digter  allerede  her  har  en  Skræk  for  at  være  senti- 
mental, saa  at  han  med  iioni  skynder  sig  at  tilintetgjøre  det  Ind- 
tryk, hans  Begeistring  har  gjort,  ved  Harlekin«. 

med  spæd,  men  med  en  rank  og  lige  Stamme, 
med  vinlergrønne  Krone  mod  del  Blaa. 
Ei  stærke   Farver,  Frugter  end  jeg  skued; 
fantastisk  Sølv  og  Guld  i  Natten  lued    — 

og  vidned  om  en  Aand,  som  let  kan  stige, 

lig  Fuglen,  ved  det  spædeste  Forsøg, 

og  tabe  sig  i  Fantasiens  Rige 

og  mildt  forbinde  Kjærlighed  med   Spøg, 

hvem  Øieblikkels   Dunst  ei  kan  forhindre 

at  flagre  did,  hvor  lyse  Stjerner  tindre. 

Den  er  til  Kunstner  og  til  Digter  baaren, 
som  følfer  tro   iNaturen  og  dens   Røst, 
som  tidlig  skjænker  Haabels   Grønt  i   Vaaren, 
i  Somren  Blomster,  saftig  Frugt  i  Høst. 
Den  unge  Vismand  og  den  gamle  Sværmer 
sig  aldrig  Helligdommens  Tempel  nærmer. 

Med  Barnligheden  sig  vort  Liv   indvier, 
Kunst  kjender  ei   Uskyldighedens  Tab. 
Begynder  han  med  lette  Fantasier 
og  svinger  sig  til  kraftig  Lidenskab   — 
selv  maa  dog  Digteren  bestandig  være 
ei   Barn,   men  holde  Barnlighed  i  Ære. 

Thi  for  den  Evige  sig  all  opløser 

hist  oppe  som  en  munter  Børneleg. 

En  Bæk  for  ham  er  Fossen,  naar  den  øser, 

en  liden  Busk  den  stærke  Kæmpe-Eg, 

og  Krigerne,   som  bringe   Død  og  Fare, 

en  sværmende,   balstyrig  Drengeskare. 

Du  har  begyndt,  som  sig  en  Yngling  sømmer: 

barok  og  vild  og  busket  var  din  Krands. 

Endnu  din  Aand  om   Dværg  og  Kæmpe  drømmer, 

snart  aabner  ogsaa  sig  den  d}be  Sands. 

Da  ved  din  Harpe  blussende  Du  lyder 

huld  Elskov,  Lidenskab  og  sjeldne  Dyder. 

Som  i  en  magisk,  underfuld   Lalerne 

vil  da  de  luende  forgyldte   Smaa 

udvikle  sig  og  hisset  i  det  Fjerne 

som  store,   Iragisk-ædle   Skygger  slaa. 

Husk  da,  naar  Dig  Gudinden  Krandse  fletter, 

Den,   som  alt  sang  de  smaa  Marionetter!« 

Vessel  hilsede  varmt  den  begyndende  Baggesen,  og  denne 
Oehlenschlåger,  nu  hilsede  Digterkongen  ædelt  den  nye 
unge  Digter*).  »Den  unge  Vismand  og  den  gamle  Svær- 
mer« —  har  Oehlenschlåger  her  maaske  tænkt  paa  N.  F. 
S.  Grundtvig  og  Baggesen?  —  »> nærme  sig  aldrig  Hellig- 
dommens Tempel«,  siger  Digterkongen;  den  er  født  til 
Digter,  som  trofast  følger  Naturen  og  skjænker  Haabets 
Grant  i  Vaaren,  Blomster  i  Sommeren  og  Frugt  i  Høsten. 
Som  man  kan  vide,  og  som  Heiberg  ogsaa  udtrykkelig  er- 
klærer i  sine  »Autobiografiske  -^Fragmenter« ,  var  dette 
skjønne  Digt,  ligesom  Kysset  for  »Don  Juan«,  ikke  uden 
Indvirkning  paa  den  saaledes  Anerkjendtes  tilkommende 
Liv.  Ogsaa  ellers  modtoges  »Marionettheater«  med 
Bifald;  og  »Dansk  Literatur- Tidende«  for  1814  indeholdt 
en  smigrende  Anmeldelse,  efter  Heibergs  vistnok  rig- 
tige    Formodning,      af    Jens    Møller.      Denne     Recensent 


*)  Oehlenschlågers  Digt  til  Heiberg  tryktes  i  Martsheftet  af  »Athene« 
1814. 

giver  Dramaets  Hovedtanke  en  Anvendelse  paa  Samtiden, 
idet  han  udbryder:  »Hvormangen  Pottemagerspekulant  har 
ikke  paa  de  sidste  Aar  kunnet  triumfere  over  sine  for  lige- 
saa  godt  o:  ligesaa  dyrt  Kjeb  erhvervede  Dukater!«  I  An- 
ledning af,  at  Medicinen,  Digterens  Studium,  ikke  kommer 
bedre  fra  det  ved  Heibergs  poetiske  Debut  end  Juraen  ved 
Ingemanns*),  bemærker  Anmelderen  træffende:  ^Den  syn- 
dige Doktor  Pankreas  faaer  Prygl  hele  tre  Gange  —  det 
eneste  Honorarium,  som  Digteren,  skjondt  selv  Medicus, 
har  ladet  ham  oppebære«.  Uagtet  den  »barnlige  Aand«, 
som  fremhæves  i  Forerindringen,  beskjæftiger  Heiberg  sig 
betegnende  alt  i  det  f^ørste  Hovedværk,  han  skjænkede 
Læseverdenen,  med  dybere  Livsproblemer.  —  I  Februar- 
heftet 1814  af  ') Athene«  tryktes  det  bekjendte,  smukke 
Digt  »)Uranienborg«,  der  fandtes  i  Syngespillet  »Tycho 
Brahes  Spaadom« : 

»Du  Vandringsmand   ved  Søen, 
o   slands  din  raske   Gang! 
Vend  hisset  Dig  mod  Øen 
og  hør  min  Mindesang! 
Vend  derhen  dine  Tanker, 
din  Længsel  og  din   Sorg! 
Paa  hine  gule   Banker 
stod  før  en  Ridderborg.« 

1  Maiheftet  af  »Athene«  samme  Aar  tryktes  »To  Digte  af 
Fru  Frederikke  Brun,  efter  Digterindens  Manuskript  over- 
satte af  J.  L.  Heiberg« ,  der  indlededes  med  en  Sonet  fra 
Oversætteren  til  Digterinden,  hvilken  begynder: 


')  Se  dette  Værks  tredie  Afdeling,  Side  140  og  141. 

»Du  har  til  mig  betroet  den  Laurbærkrone, 
som  huld  Du  vil,  o  høie   Sanggudinde! 
omkring  de  tvende  Diglcrljrer  vinde, 
som  høiest  paa  den  danske  Himmel  Ihrone«. 

Af  de  oversatte  Digte  var  nemlig  det  ene  til  Oehlenschlåger, 
det  andet  til  Baggesen.  Denne  Sonet  fremkaldte  følgende 
Digt  af  Baggesen  til  Fru  Frederikke  Brun,  der  indrykkedes 
i  »Skuddagen«  den  1ste  Juni: 

»Den  Digler,   der,   saa  sindrig  som  beskeden, 

halv  Yngling  end,  med  spæde  Vingeskud, 

lig  dem  paa  Skuldrene  af  Amors   Brud, 

kvad  Digterinden  denne   Sang  herneden, 

vil  engang  stor,   som  nu  all  elskelig, 

paa  mægtige,  fuldvoxne,  gyldne  Vinger 

til   Sangens  Top.   hvor  Evalds  Åand  sig  svinger, 

fra  vore  Toners  Kampplads  svinge  sig 

og,   Fremtids   Genius  i   Upartiskhed  lig, 

naar,   Psyche!   dit  os  her  alt  rakle   Bæger 

bag  Gravens  stille  Lelhe  vederkvæger, 

sangdømme  den  i  Live  førte  Krig 

imellem  Baggesen  og  Oehlenschlåger.« 

Ligesom  Evald  og  Vessel  hilsede  den  unge  Baggesens  poe- 
tiske Morgengry*),  saaledes  hilsede  Oehlenschlåger  og  Bag- 
gesen den  unge  J.  L.  Heibergs.  Det  var  ogsaa  klart  nok, 
at  en  ny,  eiendommelig  poetisk  Genius  var  fremtraadt.  En 
tiltrækkende  Blanding  af  barnlig  Fantasi  og  Folelse  i  romantisk 
Aand  med  Retning  mod  Tankeverdenen  og  med  et  paa 
vittig  Forstandighed    blaseret   komisk  Skjelmeri,    i  Forening 


*)  Se  dette  Værks  første  Afdeling,  Side  4  og  24-25. 

med  en  sjelden  Fornisands ,  maattc  iiundgaaelig  lionvende 
Opmærksomheden  paa  den  unge,  begyndende  Digter,  som 
efter  Ulykkestiden  18(17 — 14,  og  efterat  Tidsalderens  kolos- 
sale Heros  var  styrtet,  under  Restaurationen  kom  til  at 
spille  en  større  og  større  Kolle  og  forte  vor  Poesi  fra 
den  store  Fortids  Skikkelser  i  det  hoie  Norden  til  Nutidens 
hjemlige  smaa  Genrebilleder,  fra  det  Heroisk-Tragiske.  til 
Satyrspillet  og  saalodes  sogte  at  forslaae  Grillerne  under 
lleaktionstiden.  1  "Dagen«'  for  22nde  Juni  indrykkedes  i 
Anledning  af  Baggesens  Digt  til  Heiberg  nogle  Vers  »Til 
Immanuel«,  der  kalde  Forfatteren  af  »Marionettheater« 

«den  Digler,   som   all  i   sil   Foraar  giver 

saa  sikkre  Tegn  paa,  hvad   hans   Sommer  bliver,« 

men  hvori  der  menes,  at  Heiberg  vist  har  sin  Ære  langt 
kjærere,  end  at  han  skulde  tage  Baggesen  til  Mønster;  Imma- 
nuel maa  heller  ikke  troe,  at  den  unge  Digter  vil  spilde 
sin  Tid  paa  at  dvæle  ved  hans  »Kaadheds  Streger«,  deri- 
blandt »hin  Haarkløver- Strid,  hvori  Du  skolemestrer  Oehlen- 
schlåger«. 

Hvorledes  J.  L.  Heiberg  forresten  bedømte  Baggesens 
Feide  1814,  kan  ses  af  et  Brev  fra  ham  Juli  samme  Aar,  hvori 
det  hedder:  »Unegtelig  har  han  Eet  i  Meget  af  sin  Kritik. 
Oehlenschlåger  har  virkelig  tabt  sig,  hans  seneste  Produkter 
ere  matte.  Men  jeg  haaber,  at  han  vil  reise  sig  igjen  efter 
dette  Stød.«*)  J.  L.  Heiberg,  i  hvem  Baggesen  saaledes 
1814  med  profetisk  Blik  —  ligesom  1800  i  den  unge  Oehlen- 
schlåger —  saae  sin  Efterfølger  paa  det  danske  Parnas, 
kom  nu  vel  just  ikke  til  at  »sangdømme«  Krigen  mellem 
Baggesen    og  Oehlenschlåger,    men    han    har    dog  (som  alt 


*)  »Breve  Ira  og  til  J.  L.  Heiberg »,  Side  GO. 
IV. 

ovenfor  fremhævet)  leveret  betydningsfulde  Bidrag  til  Be- 
dømmelsen af  den,  og  han  har  skrevet  den  —  trods  sine 
af  den  Heibergske  Naturs  Skranker  betingede  Mangler  — 
bedste  Vurdering  af  vor  Digterkonge,  vi  endnu  have. 

Ligesom  formildet  ved  den  paany  frembrydende  Vaar, 
endte  Baggesen  »Skuddagen«  den  1ste  Juni  med  Digtet 
»Stilstand« : 

»Du  SaljT  med  Musernes   hevnende   Pile, 

læg  nu  Dig  til  Hvile! 

Velkommen  i  hele  din  Skjønhed,  o  Vaar! 

med  Skovenes  krusede,  bølgende  [laar, 

med  Markernes   Pryd,  med  Engenes  Fryd 

og  kviddrende  Lyd! 

Nu,  Zefyr  de  duftende  Vinger  udslaaer, 

nu,   Livels  den  fængslende  Fjende  borlgaaer, 

nu,    Bækkene  mellem  omskimrede  Pile 

fra  Lunde  til  Lunde  med  Rislen  henile, 

gaa  Digterens   Sang 

paa  blomstrende   Veie  den  vanlige  Gang 

til   ventende  Gratiers  lønnende   Smile!« 

8. 

I  det  femte  Nummer  af  »Lille  Søndag- Aften«  endtes 
»Pindsvinet«  —  »Slutningen«  i  det  foregaaende  Nummer 
var  ikke  definitiv: 

»Man  sige,   hvad  man  vil,   i   Selskab  og  paa  Prent 

om  tre  Slags  fire  slore  Monarkier, 

der  efter  alle  Væsen-Theorier 

mdslutte  skulle,   hvad   os  hidlil  er  bekjendt 

i  Tiden  og  i   Rummet  og  i  begge  — 

paa  visse  Maader  inden  fire  Vægge: 

man  har  i  Tid  og  Rum  og  begge  glemt, 

hvad  i  de  fire  Fag  Fuldkommenlieden 

bestandig  hindret  har  og  hindre  vil  herneden    — 

del  femte  nemlig,  som  vi  lalle  om  forleden, 

og  hvis  Triumf,   til  Enden  gjemt, 

os  synes   i  hvert  Hensyn   saa  bestemt, 

al  den,   der  vover  sig  mod  del   al   væbne, 

umulig  undgaae  kan  vort   Pindsvins   Skjcbne. 

Igjennem  de  bekjendte  Herredoms 

Kvartaler,  Assurs,   Parsis',   Hellas',  Roms, 

gik  i   Historien  bestandig  Noget, 

der  gjorde  hele  Verden  Livet  brogel : 

del  femle,  nu  fuldendte  Despoti 

af,  saa  at  sige,   luller  Roderi. 

Det  Øst-  og  Syd-   og  Vest-  og  Nordiskes 

cl  efter  andel  sjurikne  Monarki 

liar  næslen  ganske  tabl  sig  i 

del  Underjordiskes*). 

Igjennem  Ild  og  Luft  og  Vand  og  Jord 

^ik   og  bestandig  noget  Andet, 

fra  den  Tid   Kloden   af  vor   Herre  blev  forbandet, 

der  endelig,   særdeles  her  i  Nord, 

saa  vidl  er  gaaet  i   de  sidste  Dage, 

at  der  af  hverl   liiforu  bekjendl 

forsvarligt,  rent  og  purl,  naturligt  Elemenl 

er  næslen  Intel  mer  tilbage, 

al  idelmindsle   Sandsen  lidl 

gad   sporge  ligefrem  Fornuften, 


*)  En  Anmærkning  tiiføier.    »Niels    Klim    oprettede    det,    som    i.ian 
veed«. 

0111   man   lør  gaac  paa  Jorden   fril, 

om  der  er  mer  end  Vind  i  Lullen, 

om   Solens   Ild   os  ei  bedrager  lidL, 

og  om  der  ikke  selv   er  nogel  Andet 

i   bare   Vandet, 

kort  sagt:   om  del  er   ikke   rent  forbi 

med  All,  undtagen  med  del  blolle   Snavseri. 


Selv  gjennem   Organismens   fire  Riger 

gik  og  for  længe  siden,  som  man  siger, 

en  Omsiggriber  (af  en  anden  Art 

end  nogen  klassisk  Fjerdepari), 

aldeles  ikke  let  al  læmme, 

en  høist  romantisk  unaturlig  Fyr, 

der,   hverken  Mineral,   Sien,   Plante  eller  Dyr, 

saa  godl  som   ingensteds   i   Verden   havde  hjt.mme. 

men   eflerhaanden   i   vanarligl   Spil 

med  Alle,   gjennemrodende  Naturen 

og  undergravende  Kulluren, 

saa  gyseligen  voxte  til, 

at  panisk  han  lilsidst  dem  Alle  kunde  skræmme^ 

Vel  løde   Stemmer  af  Afgrundens.  Skjød. 

da   Lysets   Helt,   den   hellige,  blev   fød, 

der  rundt  fra   Fjeld   og  Dal   og   Skov  gjenløde: 

Den  gamle,  store  Pan  er  død ! 

Maaske  han  virkelig  og  dengang  døde; 

maaske  del  er  hans  blotte   Lig, 

hvis  Dodniuglugl  igjennem  alle   Sloflerne 

med   overvættes   Slank  udbreder  sig 

i   Krig  og  Fred  fra  Hytterne  til   Hofl'erne, 

fra   Dybels   Svælg  til  Tinde,   Himlen  næsL 

i   en   almiiidelig  Naturens   Pest. 

Hvad  veed  jeg!    Men  del  være,  som  del  vil: 

Opløsningen  er  nær   i   hvert   el   Livels   Rige, 

hvis  ei   forhaanden   all;   og  naar  man   ser  sig  lil, 

gjør  nuomslunder  i  del  Endelige 

den   Fule,   som   har  overall  sil  Spil 

med  Form  og  Slof,  i  Vers  og  Prosa, 

dels   ofifenllig  og  dels   sub  rosa, 

fuldkommen  ugenert  paa  Jorden,   hvad  han   vil.« 

Man  ser,  at  Digteren,  uagtet  han  i  sit  Kimbrev  til  Gra- 
tierne ved  sin  Bladvirksomheds  Begyndelse  var  opsat  paa  at 
male  mindre  Sort  i  Sort  end  Grundtvig  og  Ingemann,  des- 
uagtet, efter  Keiserrigets  Fald,  ved  Restaurationsperiodens 
Begyndelse  kun  oiner  lutter  Morke  omkring  sig,  hvorhen 
lian  vender  Blikket. 

«Af  all  del  slutter  jeg,  del  er  paa  Tiden 

al  se  mig  i  mil  Pindsvin  lidl  i   Speil 

og  imod   uforbedrelige  Feil 

jo  før,  jo  bedre  renl  al  ende  Striden. 

Paa   Bredden   stod  den  dumme  Molbo-Jyde 

taalmodigen   og  vented   paa, 

del  Flud   af  skiddenl  Vand  dog  Ende  vilde   faac   — 

Molbækken   flod   og  flyder  og  vil   flyde! 

Lig  ham,   lil   evig  Tid   al  slaae 

paa  den   Maneer  mig  Himmelen   forbyde! 

Jeg  ender  Striden,  jeg  begyndte   paa 

mod   Strømmen,   Vanen,   Moden  og  mod  Tonen. 

Dog  før  jeg  ender  den   og  gaaer  igjcn   mit   Skud 

fra  Gergesener-Legionen*), 


*)  Hentydning  til  Forlællingcn  i  det  nye  Testamente  om  Dæmon- 
Legionen  hos  Gcrgcseneine  (se  Markus,  5,  Lukas,  8,  og  Mat- 
thæus, S\ 

hvis  Fyrste  sidder  dybt  paa  Thronen  — 
maa  jeg  fortælle  min  Fortælling  ud. 

Vildgallen  og  det  simple  Svin   og   Fætteren 

saasnart  ei  havde  styrtet  ned 

i  Luden,  der  bestandig  kogle,  Tvætleren, 

før  i  en  Hast  de  Andre  foer  afsled 

til  Gjerdet,  for  at  hente  Grene 

med   Stavere,  med  Ler  og  store  Stene, 

for  Kjedleu  at  indfatte  trindlomkring 

med  den  uoverskræveligsle  Ring 

og  med  et  Sprinkelværk  paa  Randen  rundt  om  samme, 

som  det  om  runde  Have-Fiskedamme, 

for  at  forhindre  Fangen  ved  et  Spring 

at  redde  sig,  ifald  han  af  en  Hændelse 

forsøgte  paa  et  sligt  før  Livets  Endelse. 

Det  var  af  dem  særdeles  vel  betænkt; 

thi  trende  Gange  sprang  han,  lig  en  Gjedde, 

høit  over  Randen  op,  og  i  den  tredde 

han  hele   Kredsen  havde  sprængt, 

hvis  ei  (som  af  dem  alle  blev  bemærket) 

ham  Flugten  havde  hindret  Sprinkelværket. 

Med  knuset  Næsetip  og  mangen  knækket  Pen 

og  ganske  stødt  tilblods  paa  Hagen, 

han  atter  baglængs  maalte  ned  igjen 

i  Lagen. 

Man  let  sig  forestiller,  hvor  de  lo, 

de  Herrer  Sprinkelværks-Omsiddere, 

ved  hvert  forgæves  Hop,  især  de  to 

fornemste  Roderiet^  Riddere: 

Bagsvinet  og  den  simple  So, 

dog  var  blandt  Alle  mest  Hr.  Asagallen  fro, 

skjøndt  hemmelig  han  skjalv  ved  mindste  Hoppen, 
saa  slærk  endnu  sad  Angsten  ham  i   Kroppen. 

De  stakkels   Grise,   hver  ombunden  med 

sil  Blindebukkebind,   løb   om,   som  Hinde, 

Pindsvinet  frygtende  med  samt  dets  Pinde, 

og  mente  virkelig  i  al  Uskyldighed, 

trods  alt,  hvad  der  var  skel,  al  Legen  var'de  ved. 

De  ni  Sehrimners   Sønner  tog  de  Blinde, 

hver  sin,  i  denne  Hurlumhei; 

de  skreg,  imens  Mama  med  Rolighed  derinde 

bestandig  raabte:    »Ska'er  Jer  ei!«    — 

hun  troede  nemlig.   Skriget  kom  aC  Luden, 

der  brændte  dem  en  Smule  Huden. 

De  skreg  omsonst.    Foruden  sidste  Rest 

af  Undervisning,  Vask  og  Sligt,  foruden 

Brudfører,   Brudepige,   Brudegjest 

og  al   Beredelse  til  Bryllupsfest, 

i  Grunden  Børn  endnu,  saagodlsom  uopdragne, 

knap  ordenlig  klædt  paa,   og  endelig  dernæst  — 

hvad  der  var  allerslemmesl  —   uden   Præst 

de  stakkels  Ni  tilægte  bleve  tagne; 

og,  førend  deres  Moder  kom  og  saae, 

hvad  for  et  Hus  der  egenligen  laa, 

var  alt  en  hæslig  Knude  bundet, 

istedenfor  dei  skjønne  Baand 

imellem  Nordens   Kraft  og  Sydens  Aand, 

og  hvert  et  Haab  igjen  at  løse  den  forsvundet. 

»Hvad  blev  der  af  den  arme   Fru  Mama? 
Fik  Asagalten  hende?«    —  Kan  man  spørge? 
Spartanerlnde   var  hun  —  ja, 
men  ogsaa  So.     Hun  snart  holdt  op  at  sørge. 

Hun  sagde  paa  sin  Svinsk:    »Den  So,  den  Galt  er  gal, 

der  sværmer  for  et  Renheds  Ideal, 

som  upaalvivieligen  er  der  ikke!«    — 

og  havde  Ret  som  So.     Hun  cndle  med  al  drikke. 

»Men  Asagallen  selv,  hans  tamme  Kammerat 

og  Eftersælleren,  den  Helvedes   Krabat, 

hvad  blev  der  vel  af  dem  i  Revolutionen?«    — 

Et  nederlandsk  Parnas-Triumvirat, 

i  hvilket,  efter  et  barbarisk  Konsulat, 

den  Første  fik  omsider  Kronen, 

hvorved  tilsidst  den  hele  Sti 

blev  et  Svin-ApoUonisk  Despoti  — 

dog  for  det  Første  kun,  som  man  engang  vil  høre; 

Ihi,  skjøndt  det  var'de  til   idag, 

med  Bygninger,  hvis  Grund  man  ei  tør  røre, 

paa  Grønsvær,   over  et  Uføre, 

det  er  dog  saa  en  egen   Sag, 

hvad  Evigheden  angaaer ;   og  et  Rige 

som  delte  vil  i  første  fulde  Fred, 

naar  det  har  Intet  mer  at  kæmpe  med, 

sig  selv   bekrige. 

Hvem  veed,   om   Dynastiet  ei  forgaaer, 

idet  jeg  Undergangen  her  kun  spaaer! 

»Og  han,   der  os   dog  mest  interesserie, 

den  Pølens  Hader,  Kildens  Ven, 

paa  hvem  hvert  Haar  sig  reiste  til  en  Pen 

mod  det  Forkerie, 

paa  hvem  hver  Perv  blev  til  en  Pind 

mod  hvad  der  gik  i  Stien  ud  og  ind, 

paa  hvem  hver  Pind  blev  til  et  Spyd 

af  Iver  for  Parnassets  rene  Dyd, 

vor  Mester  Fix,  hvis  Fax  de  dog  fixerle   — 

hvad  gjorde  Han  i   Luden,  som 

han  sagtens,   i  sin  aandelige 

Henhoren  til  el  andet  Rige, 

kun  brød  sig  meget  lidet  om?«    — 

Jeg  gad  dog  vidst,  fra  hvem  det  Spørgsmaal  kom 

i  det  nærværende  Parnassets   Svinedom! 

Hvad  han  i   Luden  gjorde?  —   Han  kreper  te.« 

Derefter  følger  »Moral«,  som  begynder: 

»Jeg  hører  alt  en  Sværm  af  dem  dernede, 

som,   stimlet  sammen   om  del  Maleri, 

mit  Lune  har  slængt  ned   i  deres  Rede, 

sig  finder  IrulTen  i   hvert  Træk  deri, 

forklare  med  Forfærdelse  hinanden, 

hvad  der  er  ment  med  den  og  den 

i   Slien,   med  hver  Galt,  som  kom  derhen, 

med  Kjedlen,   den  i   Kjedlen  slængte  Ven 

og  selv   med   Sprinkelværket  rundt  om  Randen. 

Jeg  hører  nævne  heil  den  græske  So, 

der  være  skal  en   meget  værdig  Moder 

til  yderst  vel  opdragne   Poder 

og  her  i   Kjøbenhavn   som   Enke  boe.« 

Lægmands  Domme  anføres  ferst.     De    sidste    af  disse  lyde 
saaledes: 

*I  mangen  Klub  man  vil  med  Vished  vide, 
der  ganske  noget  Andet  slikker  i 
mit  Pindsvin-Eventyrs  Allegori, 
som  burde  standses  dog  i  Tide, 
før  med  Objektet  det  er  rent  forbi: 
Napoleons  del  femte  Monarki. 

Men  Politiet  raaber:    »)Slu(Jclersiad(ler! 

Jeg  har  jo  selv  til   Barnet  slaact  Fadder. 

Der  er  i  alt  det  Væv  ei   mere   Politik, 

end  der  er  spansk  Tobak  i   Eriksens  Fabrik. 

Væv  er  det!«    —    »Del  er  sandt!«  udbryder  i  sin  Baas 

en  af  de  Munde,  man  bør  ei  tilbinde, 

paa  dem,  som  tærske,    »Væv  i  alle  Vinde; 

men  der  er  Gift  i  denne  Vaas. 

Med  Mo'eren  til  de  JNi  han  mener  vist  min  Gaas, 

der,  har  hun  ikke  ni,  dog  alt  har  faaet  otte 

og  faaer  i  næste  Høst  igjen  en  lille  Lotte 

hvorved  Fornærmelsen  i  visse  Maader  spaaes.« 

Derpaa  kommer  Raden  til  de  Lærdes  Domme.    Det  hedder 
her  blandt  Andet; 

»Med  Åsagalten  han  og  Flere  troe 
jeg  mener  Ingen  uden  Hakons   Sanger  -— 
som  om  der  ingen  anden  Digter  red 
paa  Friggas  Galt*)  og  Odins  Ganger, 
som  om  han  ene  vidste  lidt  Besked 
om  Asalæren  og  om  Underlivet  **), 
som  om  ham   ene  blev  den  Evne  givet 
at  gaae  Bærsærkegang  i   Sproget  op  og  ned, 
som  om  ei  selv  i  Skolen  mangen  Sinke 
fik  paa  sit  lille   Diglersmørrebrød 
smaa  Skiver  af  Sehrimners  harske  Kjød, 
som  om  han  ene   var  berust  af  Mjød 


*)  Friggas  Galt  maa  være  en  Feiltagelse  for  Freirs. 
**)  Vistnok    Hentydning    til    N.   F.  S.    Grundtvigs    "Om    Asalæren«    i 
»Minerva«   1807    og   andre  nordisk-mylhologiske  Arbeider  samt  til 
hans   »Optrin  af  Kæmpelivets  Undergang  i  Norden«,  1809  —  11. 

og  ene  havde  spist  den  hele  Skinke. 
Med  simple  Svinet,  siger  han,  er  rent, 
jeg  Ingen  uden  hans  Palron  har  ment  — 
som  om  der  ingen  Anden  her  i  Landet 
sig  boltrede  med  nogenlunde  Fynd 
i  det  æslheliske  Morads,   hvis  Dynd 
forlykner  ellers  bare  Vandet, 
som  om  han  ene  rosle  blot  iflæng 
og  var  aldeles  uden  Sammenhæng 
med  alt  det  Andet.« 

Det  hedder: 

»Det  hele  Tidens  Dtøi,  smaat  og  stort, 
i  Træk  af  den  nu  gængse  Roden 
omkring  Parnasset,  rundt  om  Foden, 
min  Fabel  har  personliggjort. » 

Poemet  ender  saa: 

»Men  I  To,  Tre,  som  Musen  hæved  over 

ei  Pøblen  blot,   men  selv  den  bedre  Kreds, 

der  høiere  paa  Bjerget  sover  — 

med  det,  hvorved  den  Intet  vover 

af  egne  Laurbær,  vel  tilfreds  — 

høil  over  disses  magelige  Hvile, 

som  over  min  Satires  Pile: 

mit  Pindsvin  Bifald  vinke  ned, 

hvis  sjeldne,   sildigere   Løns   Bebudelse 

har  mere  Værd  for  min   Samvillighed 

end  alle  Legionernes  Forgudelse«. 

I    et    Brev    til  v.   Waltersdorff  i    Paris    forklarer  Baggesen 
forresten  selv  —  i  Overensstemmelse  med  det  ovenfor  Sagte 

—  at  »Soen  er  den  nærværende  Dramaturgi  i  sin  hele  Ud- 
strækning, det  simple  Svin  den  hovedsagelige  Theaterdirek- 
tør,  Stifteren  af  en  uendelig  elendig  Theaterskole,  ogsaa 
Rosiflengius  af  mig  betitlet;  den  Fandens  Fætter  er  Hr. 
N.  T.  Bruun,  der  nu  forsyner  Theatret  med  lutter  fordær- 
vede Oversættelser,  som  han  kalder  frie;  Asagalten  er  vor 
nordiske  Digter  Oehlenschlåger,  Sehrimners  Sanner  hans 
Parti,  Grisene  vore  nærværende  Muser,  forsaavidt  de  ere 
fornedrede  til  Tøiter,  og  Pindsvinet  jeg  selv«.  Hvad  Asa- 
galten specielt  angaaer,  erklærede  Baggesen  offentligt  (som 
vi  strax  skulle  se),  samme  Dag  »Pindsvinet«  endte,  den 
18de  Juni,  at  dermed  var  ment  Oehlenschlågers  »altfor 
ugenerte  Genialitet«. 

Baggesens  lange  versificerede  allegoriske  Fortælling,  der, 
i  Lighed  med  mange  andre  komiske  Produktioner,  f.  Ex. 
af  Åristofanes,  Rabelais  og  Fischart,  hensynsløst  tumler 
med  Sproget  som  med  Modstanderne  (i  »Fold  og  Flud«, 
»gjøre  Fax«,  »Sluskus«  o.  s.  v.),  er  ingenlunde  sans  re- 
proche  hverken  fra  det  æsthetiske  eller  det  moralske  Stand- 
punkt; men  den  er  af  saa  megen  literaturhistorisk  Betyd- 
ning, at  det  desuagtet  har  været  nødvendigt  her  at  gjengive 
alt  det  Væsenlige  af  den. 

Komiken  i  »Pindsvinet«  er  ganske  vist  noget  bred, 
tung  og  ufin.  Baggesen  svæver  ikke  i  olympisk  Gudeglæde 
rask,  let  og  graciøst  over  sit  Stof,  men  tumler  sig  altfor 
direkte  polemisk  med  synligt  Velbehag  i  Snavset.  Latteren 
er  ikke  Humorens  ægte,  kjærlige,  men  nærmer  sig  til 
Vrængen.  Indtrykket  er  derfor  ogsaa  langtfra  rent,  Ar- 
beidet  vækker  ikke  ublandet  komisk  Tilfredsstillelse,  men 
efterlader  en  bitter  Bismag  af  de  pathologiske  Elementer  — 
hvad  Baggesens  Kritik  i  det  Hele  taget  ofte  gjør.  Man 
kunde  af  og  til  fristes  til  paa  ham  selv  at  anvende  hans 
egne  Linier  fra  forrige  Aarhundredes  Slutning: 

»Pcreal  al   Dcspoli, 

pcreal  liver  Grinebider, 

liver  en  Menneskeberider, 

hver  en  kaad  Parnassets  Spi ! »  *) 

F.  T.  Vischer  siger  med  Føle:  »Udleen  er  en  Latter,  hvor- 
ved Tilskueren  ikke  tager  sig  selv  med  i  det  Komiskes 
iModsigelse  som  en  almindelig,  men  holder  sig  tilbage,  det 
være  sig  nu  egoistisk  af  og  med  Skadefryd  eller  moralsk 
med  Hadets  Braad  mod  det  Forkerte,  hvorved  imidlertid 
noget  Egoistisk  ligeledes  ligger  til  Grund.  Vittigheden 
bliver  ved  denne  stofartede  Relation  til  Spot,  der  kan  stige 
til  Haan.«'^*).  1  samme  Aand  havde  Jean  Paul  alt  tid- 
ligere udviklet:  »Humoristen  kan  ikke  fornægte  sit  Slægt- 
skab med  Menneskeheden;  medens  Spottefuglen,  der  kun 
holder  sig  til  enkelte,  for  ham  selv  fremm.ede  abderitiske 
Streger,  i  den  sneverhjertede,  egoistiske  Bevidsthed  om  sin 
Forskjellighed,  desto  vildere  holder  sin  Kapuzinerprædiken 
mod  Daarskabcn ".***)  Ikke  uden  Grund  siger  Baggesen  i 
»Gjcngangeren   og  han  selv  eller  Baggesen  over  Baggesen«: 

» —  Jeg  har  aldrig  spøgl   af  ganske  Hjerte 
og  ingensinde  skoggerleet; 
den   Latter,  JNoden  mig  i   Livet  lærte, 
giK  ei,   som  Holbergs,   ud   i  El«.-{-) 


*)  8e  delle  Værks  første  Afdeling,  Side  137. 
**)  Aesthelik,  H.  310. 
***)  Vorschule  der  Aeslhellk,  §  32. 

■\)  Se  dette  Værks  anden  Afdeling,  Side  309. 

9. 

T.  C.  Bruun  var  —  som  tidligere  fortalt*)  —  det 
foregaaende  Aar  rykket  i  Marken  mod  Baggesen  med  Bro- 
churen: »'Ikke  om  eloderne,  men  deres  Gjenløser,  Justits- 
raaden«.  I  »Lille  Søndag-Aften«  den  30te  April  tog  Bag- 
gesen endelig  til  Gjenmæle  mod  dette  Angreb,  idet  han 
lod  trykke  »xM oralen  til  »Pindsvinet«  eller  Allegoriens  For- 
klaringer i  Prosa«',  med  Motto  af  Horats: 

—  —  servum  pecus ,  ul  mihi  sæpe 

bilem,  sæpe  jocum  veslri  movere  lumullus !«  **) 

Artikelen  begyndte  med  »Første  Forklaring  (der  falder  noget 
i  det  Brune):  Svar  paa  T.  C.  Bruuns  Smudsskrift".  Denne 
Explikation  har  ligeledes  et  Motto  af  Horats: 

Sirenum  voces  el  Circæ  pocula  novi, 

quæ  si  cum  sociis  slultus  cupidusque  bibissem, 

vixissem  canis  immundus  vel  amica  lulo  sus.  ***) 

Baggesen  erklærer,  at  nærværende  Svar  var  skrevet  allerede 
ifjor  kort  Tid  efter  den  mellem  andre  Datidens  Smudsblade 
mod  ham  udkommende  Paskvil,  der  fremkaldte  det.  Men 
Fjende  af  individuelle  og  personlige  offentlige  Pennefeider 
af  samme  Aarsag,  hvorfor  han  er  en  Hader  af  Processer, 
fordi  de  gemenligen  more  Publikum,  ikke  blot  paa  den 
ulovlig  Angribendes,  men  tillige  paa  den  sig  lovlig  For- 
svarendes Bekostning  —  unddrog  han  sig  (trods  sin  An- 
meldelse af  et  Svar  til  sin  Tid)    saa    længe    som   mulig  fra 


*)  Se  dette  Værks  tredie  Afdeling,  Side  269. 
**)  Eplst:  I,  19,  v:   19  og  20. 
***)  Epist:  1,  2,  v:  23,  24  og  26  med  lidt  Forandring. 

at  nedstige  fra  den  Region,  hvori  han,  selv  som  kritisk  og 
satirisk  Skribent,  hidtil  bestandigen  har  opholdt  sig,  til  den 
lave  Kampplads,  hans  Angriber  havde  valgt,  og  hvorpaa 
han  dog  ene  kunde  træffe  ham.  »Sandt  at  sige«,  vedbliver 
han,  »fandt  jeg  det  —  med  Ret  eller  Uret,  det  maa  Efter- 
verdenen afgjøre  ~  heller  ikke  synderlig  Umagen  værd  of- 
fentlig at  forsvare  mig  mod  en  literarisk  Angriber,  hvis 
literariske  Venskab  vilde  gjore  et  langt  starro  Skaar  i  min 
Skribentære  end  hans  og  alle  hans  Liges  Fjendskab  nogen- 
sinde kunde  gjore  det.  Jeg  troede  dengang  ikke  desuden, 
at  den  Rolle,  han  spiller  ved  Foden  af  Parnasset  i  den  al- 
mindelige Roden,  jeg  i  min  »Lille  Sondag-Aften«  har  er- 
klæret mig  imod  og  med  al  den  mig  betroede  literariske 
Magt  vil  vedblive  at  bestride,  var  saa  belydelig,  som  jeg- 
nu  har  erfaret,  den  virkelig  er.  At  han  kronologisk  stod  i 
Spidsen  for  de  literariske  Sansculotter,  jeg  gjor  mig  en 
Ære  af  at  bekæmpe,  vidste  jeg  nok;  men  det  var  mig  al- 
deles ubekjendt,  at  de  alleryngste  Terrorister  i  Poesien 
endnu  hyldede  ham  anderledes,  end  de  sidste  politiske  hyl- 
dede Marat.  Forst  nu,  da  jeg,  efter  adskiUige  noksom 
tydelige  Vink,  er  kommet  efter,  at  der  er  en  noiere  litera- 
risk Sammenha^ng,  end  jeg  troede,  imellem  Fritimerne, 
Nutiden,  Dagen  og  den  saakaldte  Athenes  sidste  Maaned, 
endevender  jeg  min  forste  »Lille -Sandagaftens«  Plan  og 
istedenfor  i  dens  mig  efterhaanden  aftvungne,  snart  fuld- 
stændige Dunciade  at  give  Hr.  Professor  T.  C.  Bruun  den 
allersidste  Plads,  indrammer  jeg  ham  den  allerforste.'i 

Replikken  begynder:  »Intet  —  siger  Kardinal  Bernis  i  sine 
Betragtninger  over  Versemagerraseriet*)  — gjør  Digteren  saa 


*)  Kardinal  Bernis,  født  1715,  dod  1794,  en  Tid  i  Gunst  hos  Ludvig 
den  femtende  og  Madame  Pompadour  og  Udenrigsminister  i  Frank- 
rig, var  selv  Poet. 

meget  Afbræk  som  den  Ulykke  at  have  ham  uværdige 
Kunstbrødre.  Jeg  feier  til:  Intet  er  for  den  sædelige  Skri- 
bent saa  ubehageligt  som  det  Uheld  at  maatte  forsvare  sig 
imod  en  usædelig  Skribler.  Hører  den  Sidste  baade  til  den 
ene  og  til  den  anden  Klasse  af  de  Staldbrødre,  Horats  be- 
tegner, hvilke 

Sirenum  voces  el  Circæ  pocula  bibunl, 

er  en  saadan  baade 

canis  immundus  el  amica  lulo  sus, 

og  staaer  han  dog  i  det  borgerhge  Liv  i  en  vis  Stilling, 
der  ikke  tillader  at  redde  sig  ved  hans  offentlige  Angreb 
med  taus,  foragtende  Flugt,  saa  indtræffer  et  Tilfælde  for 
den  saavel  over  sin  Digterære  som  Menneskeværdighed 
amme  Mand,  hvori  han  har  mer  end  almindelig  Modenhed 
nødig  for  ikke  at  hævne  Muserne  paa  Gratiernes  Bekostning 
og  glemme,  hvad  han  skylder  Publikum,  over  det,  som  han 
skylder  sig  selv.  Jeg  er  i  dette  slibrige  Tilfælde  ved  at  se 
mig  nødsaget  til  at  indlade  mig  lidt  udførligere  med  For- 
fatteren af  Fritimerne,  Kimerierne,  Bethuliaden  og  andre 
liderhge  Produkter.  Al  anden  Sammenligning  imellem  os 
tilsidesat,  er  det  vist,  at  jeg,  som  samtidig  med  hana,  endog 
efter  hans  egen  spodske  Tilstaaelse,  har  gjældt  som  mit 
Fædrelands  pæneste,  medens  han  gjældte  som  dets  smud- 
sigste Skribent,  og  at  han,  hvis  vi  begge  fortjene  Navn  af 
Digtere,  som  saadan  stod  i  Venus  Vulgivagas  Tjeneste, 
medens  jeg  offrede  til  Venus  Urania.  Det  er  tillige  vist, 
indtil  endog  Klage  derover,  at  jeg  med  Omsorg  arbeider 
paa  mit  Sprogs  llenhed  og  Udtrykkets  Sirlighed,  medens 
han  derimod  praler  med  »Skjødesløshed  og  Had  til  enhver 
Skridt    afmaalende    Tvang    og    Ord    afveiende  Varsomhed«. 

Da  nu  ulykkeligvis  Kampen  imellem  os  spiller  i  begge  disse 
Forhold,  nytter  mig  kun  lidet  ethvert  derudenfor  liggende 
muligt  Samfald;  den  Omstændighed  f.  Ex.,  at  vi  begge 
€re  omtrent  af  lige  Alder*),  begge  Professorer,  begge  Sprog- 
lærere, begge  Versemagere  Iforsaavidt  vi  begge  rime),  begge 
danske  Borgere  og  begge  maaske  bedre  Mennesker,  end 
hvorfor  vi  synes  at  holde  hinanden.  Alt  dette  har  Intet  at 
betyde  i  den  Sag,  vi  har  at  afgjøre  med  hinanden,  der  i 
sidste  Instans  hverken  horer  til  Statens  eller  Samvittig- 
hedens Forum,  hverken  for  den  timelige  eller  evige  Konges 
Domstol,  uagtet  min  Modpart  har  sogt  at  indskyde  den  for 
samme.  Jeg  maa  altsaa  fægte  med  ham  paa  aldeles  for- 
skjellig  Grund,  med  aldeles  ulige  Vaaben.  Han  hverken 
kan  ell-er  vil  opsvinge  sig  til  min  luftige  Hoide;  jeg  kan 
og  vil  ikke  nedlade  mig  til  hans  sumpige  Morads;  og  me- 
dens han  betjener  sig  af  plumpe,  smudsige  Sten,  maa  jeg 
behjælpe  mig  med  nette,  letbefjærede  Pile.  Saaledes  fordrer 
det  vor  engang  yderst  forskjellige  Natur  som  Stridsmænd  i 
Aandernes  Kige.  Der  horer  en  egen  Kunst  til  at  indrette 
Fægtningen  saaledes,  at  vi  virkelig  træffe  hinanden,  især  da 
det  er  rent  umuligt  for  nogen  Kampdommer  fuldkommen 
blot  at  dele  Solen  imellem  os.  Da  jeg  imidlertid  selv  har 
foranlediget  (endskjondt  ikke  mindre  end  fremæsket)  denne 
offentlige  Kamp,  og  Hr.  Professoren  engang  paa  en  ligesaa 
vovelig  som  voldsom  Maade  har  begyndt  den,  maa  jeg  soge 
paa  min  Standpunkt  og  med  mine  Vaaben  at  bestaae  den 
og  se  til  at  fælde  min  smudsige  Fjende  uden  at  falde  selv 
i  Smudset.«  Efter  at  have  fremhævet,  at  T.  C.  Bruun 
mindre  angriber  hans  offentlige  end  hans  private  Liv,  er- 
klærer Baggesen,  at  han  vil  efterligne  »Krigspudset  af  Ga- 
briel i  Kamp  med  Satan.     Evald  fortæ-llcr  om  denne  Kamp 


*)  T.  c.  Bruun  var  forresten  over  13  Aar  ældre  end  Baggesen, 
iV.  9 

(der,  ved  Modsætningen  af  det  Høie  og  det  Lave,  det  Rene 
og  det  Smudsige,  det  Aabenhjertige  og  det  Lumske,  netop 
som  Ideal  kan  tjene  hver  lignende  til  Mønster),  at  han 
ikke  gjorde  Andet,  da  Evas  Forfører  reiste  sig  paa  Bag- 
benene imod  ham,  end  foreholdt  ham  sit  skinnende  Skjold 
med  de  ligesaa  eftertrykkelige  som  rene  Ord: 

»Se  Dig  selv  og  fly,  Forbandede!«    — 

hvorpaa  virkelig  den  ublu  Trodser,  for  første  Gang  blufiær- 
dig,  med  Haanden  for  øinene,  tog  Flugten*)«.  Baggesen 
erklærer  dog,  at  han  »ikke  har  det  mindste  at  gjøre  med 
Hr.  T.  C.  Bruun  som  individuelt  Menneske,  som  privat  Mand 
og  som  Undersaat  af  vor  fælles  Konge«,  idet  han  hævder: 
»Det  er  mig  umuligt  som  Digter  og  Tænker,  ifølge  den  samme 
Natur  hos  mig,  som  han  kalder  maanesyg,  med  min  Aands 
bestandige  Hensyn  paa  det  Evige,  som  han  kalder  Svæven 
i  Luften,  at  elske  eller  hade,  hylde  eller  bestride  noget 
Andet  end  det  Aandelige.  Min  Pen  bruger  jeg  blot  som 
Digter  og  Tænker;  mod  personlige  Angreb  vilde  en  Stok 
synes  mig  et  passeligere  Vaaben,  dersom  jeg  ikke  levede  i 
en  Stat,  hvis  Borgere  beskyttes  af  Lovene.  Jeg  har  aldrig 
tilladt  mig  Personlighed  uden  i  umiskj endelig  uskyldig  Spøg 
og  poetisk  Skjemt;  og  selv  i  en  saadan  harmfri  Leg  har 
jeg  aldrig  tilladt  mig  mindste  Skygge  af  Angreb  paa  Nogens 
borgerlige  Agtelse.  Jeg  har  stundom  været  bitter  imod 
Penne;  men  jeg  har  altid,  hvor  det  gjordes  nødigt,  ud- 
trykkeligen  tilkjendegivet,  at  jeg  ikke  sigtede  til  noget 
Andet  og  havde  det  blot  at  gjøre  med  Skribenten.«  Med 
sit  Svar    vil  Baggesen    bevise  »den  Paastand,   jeg  hidindtil 


*)  Det  er  forresten  Michael,  »den  øverste  Stridsengel«,  der  i  »Adam 
og  Eva«  (i  Begyndelsen  af  fjerde  Handling)  handler  og  taler  saa- 
ledes,  medens  Gabriel  er  »Algodheds  Sendebud«. 

gjemte  for  mig  selv  eller  blot  yttrede  mundtlig,  naar  jeg 
tænkte  paa  eller  kom  paaTale  om  Skribenten  T.  C.  Bruun: 
at  han  er  intet  mer  eller  mindre  end  Religionens  Bespotter, 
Sædelighedens  Forgifter  og  Sprogets  Fordærver«.  I  Anled- 
ning af  T.  C.  Bruuns  øgenavne  til  Baggesen*)  udbryder 
denne:  »Hvad  om  jeg  gav  Professoren  blot  alle  de  Titler, 
jeg  kunde  forklare  af  hans  Skrifter,  Udtryk  og  enkelte 
Handlinger,  og  kaldte  ham  f.  Ex.  Doctor  obscenitatis,  Kon- 
sulent i  Raadet  hos  Fru  Cotytto**),  Stifter  af  det  Sota- 
disiske  Selskab  i  Kjobenhavn***),  fordums  ulovlig  Skri- 
bent, Rimeriernes  Forfatter,  N.  T.  Bruuns  Fader,  Gjenganger 
til  Præsten  f),    Beskuer  af  Anines  ham  alene  synlige  Hem- 


*)  Se  dette  Værks  tredie  Afdeling,  Side  269  og  270. 
**)  Gudinde  for  Utugt  hos  Thrakerne. 
***)  Sotadisk  o:    smudsig,   usædelig,   liderlig  (efter  den  gamle  græske 
Digter  Sotades). 

t)  Efter  Udgivelsen  af  »Mine  Fritimer«  1783  udstedte  O.  H.  Guldberg 
en  Kabinetsordre  til  Politimesteren,  hvori  Bogen  befaledes  konfi- 
skeret, og  Forfatteren  paalagdes  at  betale  100  Rd.  i  Straf  eller  i 
Mangel  deraf  hensættes  paa  Vand  og  Brød.  »Men  enten  han  be- 
taler eller  ikke«,  hed  det  saa,  »da,  saasom  man  maa  slutte,  at 
det  er  et  ondt,  fordærvet  og  forargeligt  Menneske,  ganske  ukyndigt 
i  Religion  og  Kristendom,  saa  har  Du  at  paase,  at  han  møder  hos 
vores  Biskop  Balle,  hvor  han  skal  undervises  deri  i  tvende  Præ- 
sters Nærværelse;  og  skulde  han,  som  det  er  at  formode,  befindes 
uvidende  og  ukyndig  i  samme,  da,  ifald  ingen  af  Præsterne  vil 
paatage  sig  at  give  ham  behørig  Undervisning,  skal  der  antages 
en  Skolemester,  til  hvem  han  saa  længe  skal  gaae,  til  han  faaer 
den  fornødne  Kundskab.  Skulde  han  herimod  findes  uvillig  eller 
stridig,  da  ville  vi  underrettes  derom,  for  at  han,  som  et  forarge- 
ligt og  ondt  Menneske,  kan  hensættes  i  Tugt-  eller  Rasphuset.« 
Efter  Sjællands  Stifts-  samt  Frue  Provsties  Justits-Protokol,  mødte 
Delinkventen  saa  hos  Biskop  Balle.  »Ved  Overhørelsen  i  Kristen- 
doms-Sandhederne«, hedder  det,  »blev  hans  Kundskab  funden  saa- 
ledes,  at  haii  ikke  kunde  anses  for  uoplyst.  Men  han  modtog 
den  tilbudne    Undervisning    af    de    tilstedeværende   Præster,    især 

9* 


132 

meligheder,  det  smukke  Kjøns  almindelige  Rimskænder, 
Uværg  i  Jættekamp  mod  Baggesen  (den  sidste  Titel  giver  han 
sig  udtrykkeligen  selv  i  sit  Skrift)  m.  m.!«  T.  C.  Bruuns  Er- 
klæring, at  han  aldrig  som  privat  Mand  enten  i  Ord  eller  Gjer- 
ning  havde  givet  Baggesen  allerringeste  Anledning  til  Uvillie 
imod  sig,  bekræfter  denne  Sandheden  af  og  tilfeier:  »I  modsat 
Fald  havde  jeg  maaske  aldrig  tilladt  mig  at  skrive  imod  hans 
literariske  Arbeider,  da  jeg  for  længe  siden  gjorde  mig  til 
en  Lov:  aldrig  at  angribe  nogen  Forfatter,  som  jeg  person- 
lig havde  Noget  imod,  forinden  han  selv  offentligen  fornær- 
mede mig.  Mine  Angreb  i  Literaturen  have  Intet  at  be- 
stille med  mine  personlige  Forhold;  jeg  kan  tænke  mig  en 
Strid  i  Aandernes  Verden  med  en  hjertelig  elsket  Ven  i  den 
borgerlige,  og  omvendt.  I  Skiiftverdenen  gjælder  for  mig 
hverken  Venskab  eller  Fjendskab,  deri  spiller  Friheden  uden- 
for alle  andre  Forhold,  dens  Spil  vilde  ellers  rent  maatte 
ophøre.  Selv  i  det  gemeneste  af  alle  Spil,  siger  Ord- 
sproget, gjælder  intet  Broderskab  —  hvorledes  skulde  det 
gjælde  i  det  høiest  tænkelige:  i  Aandernes  Skak  mod  hin- 
anden?" Baggesen  indrømmer  forresten  Bruun  »hans  umis- 
kj endelige  Kald  til  Digten  og  den  misundelsesværdige  Na- 
turevne, han,  som  Kunstfusker,  har  misbrugt«.  1  Anled- 
ning af  Bruuns  »Forplumring  af  Navnene  Seline  og  Selene« 
udbryder  Selines  Sanger:  »Hvad  om  jeg,  naar  Fritimernes 
Forfatter  besynger  sin  Anine,  vilde  holde  dette  Navn  for  et 
Diminutivum  af  Anus?«  Baggesen  spørger:  »Vilde  der 
kunne  tilflyde  ham  mindste  Rigdom  paa  aandelig  Hæder  af 
min  nok  saa  beviste  Mangel  paa  legemlige  Grunker?  Vilde 
deraf,    at   det    blev    klart    for    hele  Verden,   at  jeg  var  en 


Stiftsprovsten •  —  Dr.  Schønheyder,  Evalds  Præst,  der  foreslog  vor 
udødelige  Digter  at  blive  Hospitalslem.  Jfr.  »Luxdorphiaua«,  ved 
Nyerup,  1791,  1,  87-90. 


133 

huslig  ulykkelig  Mand,  følge  ligefrem,  at  han  var  en  værdig 
offentlig  Lærer?" 

I    et    af   de    Nummere  af  »Lille  Søndag-Aften« ,  hvori 
Ovenstaaende  fremkom,  indrykkedes  desuden  (den  2lnde  Mai): 

»Smaapeuncncs  hoiielte  Ambition. 


Den  hele  Dagens  Trop  med  grov  personlig  Hidsen 

(Nulidens  bag,  Forlidens   Bruun  i  Spidsen) 

sig  ordenligen  ret  Umage  gjør, 

En  efler  Anden,  min  Foragl  at  ægge 

til   Pennchaand  engang  paa  dem  al  lægge 

tilgavns,   som  sig  satirisk  hør  og  bør; 

selv  en  Hr.  Molbech  vil  saa  vidt  det  drive  — 

han  rører  mig!  jeg  og  mod  ham  vil  skrive, 

naar  jeg  engang  bli'er  træl,  om  ikke  før*). 

Da  mine  Slag  lidt  Ry  de  Trufne  give, 

hver  Stakkel  ønsker  sig  en  lille  Tør. 

Og  rigtignok,   idel  jeg  banker  mør 

hver  ublu  Kobberpande  her  i   Live  — 

Parnassets  Banke  Tak!  —  man  haabe  tør, 

af  Halveskillinger,  de  vare  før, 

i  Navnværdi  de  hele  Kroner  blive. 

Hvo  kjendle  nu  vel  en  Albin,   Pantil, 

Pilholeon  og  Fler  i  Navne-Templet. 

hvis  ikke  med   Satirens  skarpe   Pil 

en  Baggesen  i  Rom  dem  havde  slemplet?**)« 


*)  1  »Skuddagen«  for  Iste  Juni  fandtes  (som  ovenfor  fortalt)  »Afreg- 
ning med  det  Gule*. 
*♦)  Se  Horatii  Ars  ooetica,  327,  samt  Sat.  I,  10,  v.  22  og  78. 


134 

Medens  Baggesen  var  ifærd  med  sit  Svar  til  T.  C.  Bruun, 
udgav  denne:  »End  videre  om  bemeldte  Justitsraad«  med  et 
Motto  af  Horats*),  som  han  oversatte  saaledes: 

»Han  Fjæl  for  Panden  har.     Pas  paa,  han  er  uvane 
og  slanger  for  sin  Spas  endog  sin  bedste  Ven; 
ja,  hvad  paa  nogen  Tid  han  om  sin  Diglerbane 
har  smurt  og  smører  med  en  edderdyppet  Pen, 
han  har  ei  Rist  og  Ro,  før  Dreng  og  Kjærling  læser«. 

Strax  i  Begyndelsen  af  denne  Brochure  hedder  det:  »Havde 
Emmas  Digter  tilkastet  mig  Staalhandsken,  saa  havde 
jeg  maaske  enten  betænkt  mig  paa  at  tage  den  op  eller 
idetmindste  med  Agtelse  mjødt  min  Modstander  i  Skranken. 
Naar  derimod  Svinesti -Gjesten,  Justitsraad  Baggesen  af 
Kaadhed  løber  En  paa  Armen  eller,  efter  sin  seneste  Skik, 
kaster  hele  Nævefulde  Skarn  paa  En,  søger  man  blot  friskt- 
væk  at  holde  ham  tre  Skridt  fra  Livet  og  vise  de  Forbi- 
gaaende  hans  stygge  Unoder.  Vistnok  ere  disse  nu  blevne 
til  en  saa  indgroet  Vane,  at,  hvor  skarp  Luden  end  gjøres, 
vil  den  sikkert  ikke  aftvætte  den;  men  naar  Enhver  ved- 
bliver at  sparke  ham  fra  sig,  vil  han  formodenlig  tilsidst 
holde  sig  blot  til  sine  Mæcener  og  fortjene  sin  Mad  ved 
deres  Tafler,  ikke  i  sit  Ansigts  Sved,  men  ved  de  Mopse- 
eller Puddel-Kunster,  han  bekjender  sig  til  i  det  af  hans 
Digte,  hvor  han  selv  behager  at  betitle  sig  Hund**).«    Senere 


*)  Sat.  I,  4,  V.  34  o.  s.  v. 
**)  Baggesen  havde  alt  1784  i  Rimbrevet  »Hunden«  til  Fru  Pram  og 
ligeledes  senere,  f.  Ex.  i  Pariserrimbrevet  fra  1803  »Forfatterens 
Liv  og  Levnet  i  Paris^.  til  Fru  Charlotte  K**  (d:  Fru  Professor- 
inde  Kjerulf)  i  Kjøbenhavn  spøgende  brugt  denne  Benævnelse  om 
sig  —  se  »Skjemtsomme  Rimbreve,  1807«  og  delte  Værks  anden 
Afdeling,  Side  221,  hvor  Partier  af  det  sidstnævnte  Rimbrev 
anføres. 

hedder  det:  »Jeg  kjender  ham  kun  fra  tvende  Sider:  den 
vittige  i  nogle  af  hans  første  Værker  og  den  ondskabsfulde 
i  alle  hans  seneste.  —  —  —  I  min  hele  Levetid  stræbte 
jeg  omhyggeligen  efter  at  ikke  gjøre  mig  Nogen  til  Fjende. 
Det  smerter  mig,  at  Baggesen  i  mine  sidste  Leveaar  skulde 
vorde  det.  At  faae  ham  til  Ven,  har  jeg  rigtigtnok  ikke 
Kaad  til,  da  en  saadan  Ære  letteligt  kunde  blive  ligesaa 
dyr  som  dyrebar.  —  —  —  Det  er  lutter  Vinde  eller  CoU- 
bradoser*),  ikke  af  en  fordærvet  Mave,  thi  dennes  gode 
Fordøielsesevne  betvivles  ikke,  men  af  et  galdefuldt  Hjerte, 
der  martres  af  Mindet  om  forgangne  Ubesindigheder,  Yø- 
klsen  af  selvskabte  nærværende  Krænkelser  og  Udsigten 
om  tilkommende  Ubetydelighed.  Men  hvor  i  al  Verden  kan 
saadant  Snavs  komme  paa  denne  pæne  Baggesens  Tunge, 
han,  der  er  kjodelig  Fætter  til  Smagens  Gud  og  Musernes 
samt  Gratiernes  næste  Frænde?  Enhver  hans  fordums  Linie 
duftede  jo  af  Desmer  og  Fioler,  og  Zefirerne  mylrede  om 
hans  P'ingre  saa  tykt  som  vingede  røde  Myrer.  Skulde  han 
siden  hans  sidste  Promotion**)  være  bleven  ugleset?  Ja, 
Filosofien,  der  har  oplyst  saa  mangen  Hjerne,  har  rigtigtnok 
forplumret  nogle.  Havde  dog  Hr.  Justitsraaden  fremdeles 
holdt  sig  til  Epikur  og  fremturet  i  sit  divino  far  niente 
eller  dette  salige  Dagdriveri,  som  hin  Vismand  tillægger 
sine  Guder,  og  hvilket  ædle  Aands- Studium  han  i  saa  mange 
Aar  og  med  saa  meget  Held  har  dyrket,  endog  midt  under 
sine  hver  Dags  hyppige  legemlig  Pleies  Sysler,  saa  kunde 
han  endnu  have  sovet  paa  sit  grønne  øre,    end  videre  til- 


*)  I  Holbergs     »Don    Ranudo    de    Colibrados«  siger  Ranudos  Tjener, 
Pedro,    at  Herren  og    Fruen   »har  fem  å    sex  Snese  Colibradoser  i 
Maven«  (Aet  2,  Scene  1), 
**)  1  Sommeren  1811  var  Baggesen  bleven  kreeret  til  Doctor  philoso- 
phiae ved  Kiels  Universitet  (se  dette  Værks  tredie  Afdelinc,  Side  231). 

spist  sig  Jordens  Goder.  —  —  —  Det  er  ikke  længere  en 
Gjenganger- Skygge,  der  viser  sine  Grinebider-Tænder,  nei! 
han  bruger  nu  begge  sine  Hænder  og  overstænker  Enhver, 
han  har  Noget  imod,  med  saa  meget  Gadeskarn,  at,  med- 
mindre   han    tilsidst    bliver   liggende  i  Sølen,  er  man  hver 

Dag  udsat  for  at  faae  nye  Pletter  paa  sit  Klædebon. 

Jeg  tiltroer  Hr.  Justitsraaden  al  mulig  Purhed  og  Maane- 
Eenhed  i  Tanker,  Ord  og  Gjerninger.  Hvad  Peccadiller 
han  i  sine  Skrøbeligheds  Dage  kan  have  begaaet,  og  som 
da  vare  bekjendte,  men  nu  længst  forglemte,  hvis  de 
findes  antegnede  i  Venus  Uranias  Protokol,  ere  de  dog  kun 
hans  egen  Sag;  og  det  vedkommer  ikke  mig  hverken  at 
oplyse  eller  belyse  samme.  Hvo  der  er  ganske  ren,  kaste 
den  første  Sten!  sagde  Moral-Læreren,  og  det  var  meget 
skjønt  sagt.  —  —  —  At  fornævnte  Velbyrdighed,  foruden 
saa  mangfoldig  anden  Viden  og  Kjenden,  ogsaa  kjender  til 
Krigspuds,  vilde  være  formasteligt  at  betvivle,  da  han  har 
vandret  Arm  i  Arm  med  Napoleon*);  men  det  omtalte 
Gabrielske  Klopfægter-Sned:  blot  at  holde  sin  Modstander 
Skjoldet  for  Næsen  og  skraale:  »Se!«  turde  maaske  ikke  være 
ganske  tilstrækkeligt.  Ja,  i  Paradis  lykkedes  det  fortræfte- 
ligt;  men  Fanden  og  især  Fandens  Unger  ere  blevne  saa  snu, 
siden  de  fik  hin  Mundfuld  af  Kundskabens  Træ,  at  de  nu 
kige  bag  Skjoldet,  og  naar  de  da,  istedetfor  en  Erkeengel 
Gabriel,  opdage  kun  en  sølle  Justitsraad,  saa  le  de  ad 
Knebet  og  raabe:  Ikke  Andet,  min  Fa'er,  gaa  han  hjem  og 
læg  sig!"  Brochuren  ender:  »Da  Deres  Velbyrdighed  i 
Kjøbenhavns  Skilderi  beretter  Publikum,  at  deres  Hjerte 
bløder  af  gamle  Saar,  og  De  formodenlig  altsaa  er  nærved 
at   udraabe   med  Holbergs  Mester  Gert:    Mutter!    ich  bin 


")  Se  dette  Værks  tredie  Afdeling,  Side  199. 

ganz  desperat!*)  —  saa  bliver  det  en  Pligt  at  have  blot  Med- 
lidenhed med  Dem.  Forsag  altsaa,  Hr.  Justitsraad,  Deres 
senere  Tiders  Unoder  og  se  til  at  komme  igjen  paa  Deres 
yngere  Dages  gode  Tone,  saa  kan  de  muligt  endnu  gjenvinde 
en  Del  af  samme  Publikums  Yndest  og  henleve  roligen  og 
agtet!  Dette  er  mit  ligesaa  velmente  Raad  som  oprigtige 
ønske.  Foragter  Hr.  Justitsraaden  dette  eller  forsmaaer 
hint,  vilde  det  sandeligt  gjare  mig  ondt,  om  hans  hele  lange 
Digten  og  Tragten  ikke  kronedes  med  tilbørligt  Held,  saa 
at  hele  Publikum  maatte  sande  en  af  vore  forste  Digteres 
Ord  om  ham :  at  Hans  Velbyrdighed  vel  stedse  havde  stræbt 
at  blive  gal,  men  havde  aldrig  kunnet  drive  det  længere  end 
til  at  vorde  Qantet.« 

Da  Baggesen  midt  i  sit  Svar  til  T.  C.  Bruun  paa 
Brochuren  »Ikke  om  Jøderne,  men  deres  Gjenlaser,  Justits- 
raaden« modtog  dette  nye  Indlæg,  udbred  han:  »Ecce  iterum 
Crispinus!«  **)  og  fortsatte  saa  sit  Svar.  Her  skal  kun 
fremhæves  et  Par  enkelte  Steder  af  Fortsættelsen.  Baggesen 
udbryder:  »Jeg  er  langt  fra  at  billige  en  vis  nymodens, 
dels  eftergjort,  dels  selvgjort  Gammeldagssværmer  (hvis 
hellige  Vanvids  Ægthed  jeg  overlader  Hjerternes  og  Nyrernes 
Ransager  at  domme),  naar  han  paa  den  ene  Side  forsøger 
at  nedrive  Mænd,  hvis  Skotvinge  han  næppe  er  værdig  at 
opløse,  ved  at  sætte  dem  ved  Siden  af  en  T.C.Bruun***), 


*)  1  »Mester  Gert  Vestfaler«  i  een  Akt  (19de  Scene)  siger  Gert: 
»Ak,  jeg  er  ganske  desperat!«  hvilken  Replik  »det  er  blevet  Tra- 
dilion  at  sige  paa  Tydsk«  —  se  Rahbek  »Om  Holberg  som  Lyst- 
spildigter og  om  hans  Lystspil«,  I,  1815,  Side  290. 
**)  Juvenal.  Sat  IV,  1. 
***)  1  Grundtvigs  »Verdens-Krønike«,  1812,  hedder  det  i  »Tvillingrigels 
Krønike  i  del  sidste  Tidsrum«:  »Fra  1783  begynder  en  ny  Af- 
deling i  det  sidste  Tidsrum,  og  selv  delte  Aar  er  rigl  paa  mærkelige 
Tildragelser«.    Som  saadanne  fremhæves  saa  blandt  Andet:   »Bast- 

paa  den  anden  forsøger  at  opbygge  paany  et,  den  sande 
kristelige  Kirke  vanærende,  Munkekapel  af  Dumhed  og  Over- 
tro, som  sand  kristelig  Oplysning  forlængst  har  nedbrudt 
(medens  den  falske,  desværre!  nedbrød  Templet  selv),  som 
om  hint  virkelig  var  dette  —  jeg  er  ligesaa  langt  fra  enten 
at  agte  eller  elske  denne,  som  mig  synes,  aldeles  bagvendte 
nye  Morten  Luther,  som  (da  han  dog  aldrig  har  vendt  sit 
ham  af  Himlen  betroede  Pund  imod  Sædelighed  og  Religion) 
fra  at  foragte  og  hade  ham;  men  naar  jeg  ved  Enden  af 
hin  skamløse  Muses  Pralen  med  sin  væksmørende  Persons 
Fremturen  i  liderlig  Sudlen  læser: 

»Om  midlerlid  en  Jesu  Kristi  Køler, 

en  Grundtvig  nok  saa  bistert  ad  mig  gjøer*)  —     ' 

hvad  siger  del?  P'ør  var  del  Jøter,   Gølher; 

nu  færdes  han  med  Paulus,   Svin  og  Køer. 

Fra  dem  ban  næst  til  Daarekisten  vandrer, 


holm  udgav  sine  kristelige  Troeslærdomme,  Baggesen  sine  komiske 
Fortællinger,  Thomas  Bruun  sine  Fritimer«.  Derpaa  følger  den 
nedenfor  gjengivne  Karakteristik  af  »Sjællandsfaren«  Thomas  Bruun, 
og  til  den  slutter  sig  saa  Bedømmelsen  af  "Sjællands  anden 
Fuldmægtig«,  Baggesen  (hvoraf  det  Væsenligste  er  gjengivet  i  dette 
Værks  tredie  Afdeling,  Side  134  og  135)  og  af  Bastholm,  »Øernes 
tredie  Fuldmægtig«,  hvilke  to  Mænd  imidlertid  kun  i  ydre  Hen- 
seende stilles  »ved  Siden  af«  Bruun. 
*)  1  .Kort  Begreb  af  Verdens  Krønike,  1812«,  havde  Grundtvig  talt 
om  »Thomas  Bruuns  liderlige  og  ugudelige  Tunge«  og  karakteri- 
seret ham  saaledes:  »Sjællandsfaren  Thomas  Bruun  har  besudlet 
mange  Blade  med  ugudelig  og  liderlig  Skjemt  og  skammelig  mis- 
brugt Vittighed  og  velklingende  Vers  til  at  forgifte  Troens  og 
Dydens  Kilde  i  sit  Ijellige  Udspring.  Mangen  Mand  maa  bande 
den  søde  Gift,  han  som  Yngling  indsugede  af  de  onde  Blomster; 
og  endnu  paa  sine  gamle  Dage  vedbliver  den  Forblindede  at  bygge 
sig  et  Gravsted  af  Uterlighed,  ja  han  vil  indbilde  sine  Landsmænd, 
at  det  er  et  godt  Træ,  som  bærer  de  raadne  Frugter.« 

hvor  all  en  Plads  man  burde  ham  udse, 

forinden  ved  sit  Vaas   han  rent  forandrer 

sin  hele  Hjord  til  fromme,  gale  Kre. 

Al  attisk  Sall  paa  sligt  et  Væsen  spilde, 

var  nelop,  som  om  Nogen  med  en  Pind 

en  Elefant,  en  Bøffel  prikke  vilde  — 

det  bider  ei  paa  sligt  et  skabet  Skind*).  — 

troer  jeg,  at  Hr.  Grundtvig  med  ulige  mere  Ret  kunde 
parodiere  ham  tilbage  paa  følgende  (eller  en  endnu  maaske 
kraftigere)  Maade: 

Om  midlerlid  en  Gergesener  Orne, 

en  Bruun  og  grynler  mod  mig  nok   saa  vildt  — 

hvad  siger  del?     Før  paa  de  Uomskaarne, 

nu  paa  de  Skaarne  har  sil  Grynt  han  spildt. 

Fra  dem  han  næst  i  Svinepølen  farer, 

hvor  alt  en   Plads  ham  nylig  blev  udset, 

og  hvor,  ifald  han  ei  paa  Græsk  sig  varer, 

af  sit  Produkt  han   blive  vil  belet. 

At  Luihers  Skjænd  paa  sligt  el  Væsen  spilde, 

var  nelop,  som  om  En  med  attisk  Sall 

lil  Flesk  i  Musers   Suppe  sylte  vilde 

en  skoldet,  gammel,  tintet  sjællandsk  Galt**).« 


*)  Citat  af  Forordene  til  T.  C.  Bruuns  »Judith  eller  Uethuliaden,  et 
Digt  i  ti  Sange,  1814«,  efter  Baggesens  Udtryk  i  hans  Svar  »det 
liderligste  Smudsdigt,  der  nogensinde  i  noget  Sprog  er  bleven 
smurt«.     1  Forordene  lader  Forfatteren  Musen  tihaabe  sig: 

1 —  —  —  —  Person,  smør  alter  væk!«  -- 
hvilken  Yttring  Baagesen  sigter  til  i  Ovenstaaende.  »Bethuliaden« 
havde  samme  Motto  som  Baggesens  »Nye  blandede  Digte,  1807«, 
nemlig  Virgils  Ord:  Paulum  majora  canamus. 
**/  T.  C.  Bruun  var  jo,  ligesom  Baggesen  og  N.  F.  S.  Grundtvig,  en 
Sjællænder;  han  var  født  paa  Gaunø,  hvor  Faderen  var  Gods- 
forvalter. 

Man  ser,  at  Baggesen,  uagtet  han  —  som  ovenfor  skildret*)  — 
havde  vendt  sig  fra  det  18de  Aarhundredes  »Oplysning«  og 
kastet  sig  i  Religionens  Arme,  dog  stiller  sig  polemisk 
ligeoverfor  N.  F.  S.  Grundtvigs  »hellige  Vanvid«,  som  han 
imidlertid  indrømmer  ulige  mere  liet  end  T.  C.  Bruuns 
»skamløse  Muse«.  Alt  i  Fortalen  til  »Nordens  Mythologi 
eller  Udsigt  over  Eddalæren,  1808,«  havde  Grundtvig  vel 
kaldt  Baggesen  »vor  herlige  Digter«  og  sagt,  at  han  stod 
»som  en  Kæmpe  mellem  Dværgene« ,  men  bebreidet  ham 
hans  »Brøde  mod  Nordens  Guder«  i  den  komiske  Fortælling 
»Poesiens  Oprindelse«  (som  Grundtvig  endnu  tidligere,  1806 
i  »Lidet  om  Sangene  i  Edda«  i  Rahbeks  Maanedsskrift  »Ny 
Minerva«,  havde  yttret  Betænkelighed  ved);  og  i  sin  Bedøm- 
melse af  Baggesen  i  »Kjøbenhavnske  lærde  Efterretninger  for 
1809«  havde  Grundtvig,  ved  Siden  af  Anerkjendelse  af  den 
ældre  Digters  »sjeldne  Fortrin« ,  ikke  været  blind  for  hans 
»Mangler  eller  Synder« ;  Karakteristikken  i  »Verdens  Krønike, 
1812«  der  endte:  »Sommeren  er  forbi,  afbleget  er  Farve- 
skinnet, og  Fjerene  graane  i  de  sjunkne  Vinger;  o,  gid 
Fuglen  dog  end,  før  Vinteren  kommer,  med  den  levnede 
Kraft  vilde  alvorligen  stræbe  fra  Jord  o.  s.  v.« ,  kunde  na- 
turligvis endnu  mindre  behage  Baggesen**).  —  Efter  en 
ikke  meget  vellugtende  Blomstersamling  af  T.  C.  Bruuns 
»Samlede  poetiske  Skrifter«,  hvis  Udgivelse  var  begyndt 
1812  paa  Brummers  Forlag,  hedder  det  i  Baggesens  Svar: 
»Jeg  har  anført  blot  enkelte  af  de  tusinde  Gemenheder, 
Uterligheder  og  Frækheder,  der  gjøre  Samlingen  af  denne 
Smørers  saakaldte  poetiske  Skrifter  til  den  fuldstændigste 
Smudskule,    noget  Sprog    besidder  bagved  Smagens  Retter- 


*)  Se  dette  Værks  tredie  Afdeling,  Side  203  o.  s.  v.,  241  o.  s.  v. 
**)  Se  dette  Værks  anden  Afdeling,    Side    341,    samt  tredie  Afdeling 
Side  34,  87  og  134. 

steder.  Upaatvivlelig  findes  deri  hist  og  her  adskillige  vittige 
og  nogle  faa  endog  i  reneste  Forstand  smukke  Steder;  men 
man  maatte  have  været  endel  Aar  Pcsthiisla^ge  eller  pari- 
sisk Hospitalskirurg  for  at  udpille  dem,  som  overflødigt 
Bevis  paa,  at  Intet  i  Verden,  ikke  det  Sletteste  engang, 
er  nogensteds  fuldkomment  og  uden  Blanding.  Netop  disse 
faa  rene  Stænk  af  ualmindeligt  Talent  bevise  hverken  mer 
eller  mindre,  end  at  det  er  Forfatterens  egen  Skyld,  naar 
han  er  Religionens  Bespotter,  Sædelighedens  Forgifter  og 
Sprogets  Fordærver,  da  Naturen  havde  udrustet  ham  med 
Evner  til  at  være  det  Modsatte.  Hvis  der  desuden  ingen- 
steds fandtes  vittige  og  skjonne  Træk  i  hans  tredive  Aars 
Smorerier,  vilde  de  aldeles  ikke  være  farlige,  endsige  skade- 
lige; de  vilde  da,  istedenfor  at  forøge  Parnassets  Dynd,  blot 
formere  Brummers  Makulatur;  og  det  var  i  dette  Tilfælde 
aldrig  kommet  mig  i  Sinde  at  afspeile  et  Smudsbillede,  der 
oploste  sig  i  bare  Smuds  —  saalidet  som  det  kunde  have 
faldet  mig  ind  at  nedværdige  den  gamle  Dognpen,  hvis  den 
aldrig  havde  skrevet  noget  Andet  end  Dagblade  og  Stykker 
som  de,  hvis  Navne  jeg  har  glemt*).  Uagtet  jeg  ikke  aldeles 
kan  underskrive  som  Lov  den  Maxime:  altid  at  tale  vel  om  de 
Døde,  gjælder  mig  dog  som  en  saadan  den:  aldrig  at  tale 
ilde  om  hvad  der  er  ganske  dødt.  Om  aldeles  Intet  bør 
man  Intet  sige.  Det  er  ingenlunde  T.  C.  Bruuns  tvende 
prosaiske  Sudlerier  imod  min  Person,  som  have  bevæget 
mig  til  denne  Afspeiling  af  hans  Literaturbillede;  thi  jeg 
kjender  intet  Dødere  og  Magtesløsere  i  Verden  end  aldeles 
gemene,  flaue,  sig  selv  modsigende,  udskjældende,  Molbechiske 
Bagvaskelser.  Men  det  er  hist  og  her  en  lunefuld  Jovialitet 
eller  et  ægte  Satyrtræk  i  tilfældig  Sprogvelklang,  det  er  med 
eet  Ord,  hvad  der  virkelig  ligner  Menneskegestalt  og  Men- 


')  Der  sigtes  her  til  K.  L.  Rahbek. 

neskeansigt  i  denne  Literatur-Uran-Utang,  som  har  bestemt 
mig  til  at  vise  ham  i  hans  hele  Afskyelighed  —  uden  dog 
at  tillade  mig  Gjenspeilingen  af  hans  allerublufærdigste  Uter- 
ligheder*). 

T.  C.  Bruun  fortsatte  Feiden  med  »Beretning  om  Ju- 
stitsraadens  Tilfælde,  Sygdom  og  Hedenfart «,  der  begynder: 
»Marmoret  hensmuldrer  for  Tidens  Tand;  intet  Under,  at 
den  hengnaver  Menneskets  skr^øbelige  Legeme.  Længe  alle- 
rede havde  Hans  Velbyrdighed  mærket  til  denne  Gnaven. 
Kroppen  eller  Futteralet  syntes  vel  endnu  saa  nogenledes  at 
bevare  sit  Udseende;  men  Kjernen  — jeg  mener  hans  dyre- 
bare Sjæl  —  var  næsten  bleven  ligesaa  afpillet  af  Nag  og 
Krænkelser  som  Frugttræerne  i  denne  Vinter  af  Harerne. 
Hvad  Sorger,  kunde  man  spørge,  mægtede  da  saa  slemt  at 
tære  paa  en  Mand,  som  jo  levede  i  ørkesløshed  paa  Sta- 
tens Bekostning  og  i  Mag  hos  Næsten;  ja,  der,  skrupelfuld 
lige  indtil  at  troe  paa  skjøn  Judith  og  salig  Holofernes,  an- 
saae  dog  denne  Verdens  Mammon  for  en  Ting,  det  tilkom 
blot  gemene  Hverdags  Mennesker  at  erhverve,  og  som  disse 
burde  sætte  deres  Hæder  i  at  meddele  slige  Kraftgenier? 
Ak  jo!  Utaknemmelighed  klæber  ved  Mennesket  som  Skarn  ved 
spæde  Kalve.  Ikke  at  tale  om  de  Krampetræk,  Europas 
politiske  Storme  foraarsagede  hans  Hjerte,  der,  som  man 
veed,  føler  omkaps  med  Sensitiven,  blødte  det  ved  at  se 
Napoleon  ikke  bedre  paaskjønne  hans  Nedladenhed  mod  sig, 
ved  at  gaa  Arm  i  Arm  med  ham  i  hans  Smaaheds  Dage, 
eller  Hans  Velbyrdigheds  forgudende  Ode  og  Knæbøining  til 
og  for  Keisermanden**).    De  Kredse,  han  for  sin  Modtagelse 

*)  Baggesens  Svar  til  T.  C.  Bruun  udgaves  ogsaa  særskilt  som  Bro- 
chure under  Titel:  *Oran-Utang  ved  Foden  af  Parnasset,  gjen- 
speilet  i  de  fornærmede  Gratiers  Skjold«,  med  et  lille  Slutnings- 
digt:  »Blaa  Himmel  over  brun  Jord  eller  Mennesket  tilOran-Utang«. 
**)  Den  upaalidelige  (jfr.  blandt  Andet  A.  S.  Ørsteds  »Af  mit  Livs  og 
min  Tids  Historie«,  I.  67  &  72)  og   desuden    mod  Baggesen  ikke 

i  saamange  Aar  havde  maattet  anstrenge  sig  for  at  more 
og  hylde,  bleve  hver  Dag  vanskeligere  at  tilfredsstille.  Kjed 
altsaa  af  sin  Stilling  og  gysende  for  Parises,  dette  nyere 
Sodomas,  nær  forestaaende  Straffedom ,  agtede  han  nu  at 
vende  tilbage  til  det  lille  Dannemark,  for  ved  sin  Forklarelse 
at  forherlige  samme,  glæde  sine  Bekjendtere  og  gotte  sig 
hos  dem.  Han  kom;  og  ligesom  han  kom  ind  i  den  danske 
Luft,  fik  han  et  patriotiskt  Indfald.  »Ja«,  raabte  han  i 
Berusningens  Henrykkelse,  »det  er  besluttet!  Længe  nok 
har  Du,  uden  at  gjere  Noget  for  det,  modtaget  Landets 
Naadesold;  det  har  Ret  til  dine  Naturgavers  Anvendelse. 
Du  bidrog  i  dine  yngere  Dage  til  dets  Literaturs  Fremme; 
dit  Gjengangeri  var  snavs,  dine  Matrosviser  og  dit  Flaske- 
brev læste  Faa  og  have  Alle  glemt*).  Hellig  Dig  nu  den 
danske  Grammaticas  Tjeneste!  Indgiv  Ansogningen  om  at 
vorde  ansat  ved  Universitetet  i  Kiel  som  det  danske  Tun- 
gemaals  Tolk,  Herliggjører  og  Frelsermand  fra  fremmed 
Ukrud!«  Som  sagt,  saa  gjort;  og  se!  der  throner  han  paa 
sin  ophøjede  Standpunkt.  —  —  —  Kometer  have  en  langt 
udstraktere  Bane  og  skyde  en  ganske  anden  Fart  end  en 
gemen  Planet.  Altsaa  stundede  Hr.  Justitsraaden  sin  hjøjere 
Bestemmelse  imøde.  Forgjæves  sukkede  Kathedret,  omsonst 
hulkede  Tilskuerne,  Fakulteterne  bade.  Staden  sørgede. 
»Quo  fata  trahunt  retrahuntque  sequamur!«  **)  raabte  han, 

velsindede,  bittre  P.  A.  Heiberg  taler  i  sine  »Erindringer«  oni  »den 
bekjendte  Scene,  da  Baggesen  paa  Knæ  overleverede  den  første 
Konsul  Bonaparte  en  høist  maadelig  Ode  i  det  franske  Sprog, 
hvorfor  Bonaparte,  der  troede,  at  Manden  var  afsindig,  lod  ham 
vise  ud  af  Værelset«,  og  fortæller,  at  »Baggesen  søgte  om  at  blive 
Lektør  hos  Keiserinde  Maria  Lovise,  men  opnaaede  ikke  sit  Øn- 
ske« (Side  312).  Jfr.  P.  A.  Heiberg:  »Om  mit  Forhold  til  Bagge- 
sen«, Drammen  1826,  Side  11.  —  Angaaende  Baggesens  Ode  til 
Bonaparte  henvises  til  dette  Værks  første  Afdeling,  Side  147  &  148. 
*)  Se  dette  Værks  anden  Afdeling,  Side  305  o.  s.  v.,  samt  tredie  Afdeling, 

S.  19  o.  s.  v. 
**)  Virgil:  Aeneis,  V,  70. 

besteg  Vo^non  og  naaode  Hovedstadens  Port  eller  poetice: 
Frederiks  Hauge.  Kongestaden  frydede  sig  ved  Tanken  om 
at  se  i  sit  Skjød  for  stedse  hint  Rigernes  Urgeni,  der,  efter 
ligesaa  lang  Omtrasken  og  fast  sælsommere  Hændelser  end 
salig  Ulysses  af  flakkende  Ihukommelse,  nu  vendte  tilbage 
for  at  forskjønne  Byen  ved  der  at  oprette  den  danske 
Grammaticas  og  den  tydske  Filosofis  Throne.  —  —  Alt, 
hvad  der  ikke  stiger  længere,  falder;  og  aura  popularis  er  af 
alle  hede  Ting  mest  udsat  for  at  afkjøles.  Snart  tænkte 
Enhver  igjen  kun  paa  sin  egen  Dont;  Kiemen  og  Rhinen 
passeredes*);  og  da  Bedet,  hvori  Træet  skulde  anbringes, 
ikke  endnu  var  ganske  færdigt,  saa  kom  Tingen  rent  i  Lang- 
drag; ja,  istedetfor  at  faae  en  Plads  i  Frederiks  Hauge,  til- 
troedes det  enten  for  megen  eller  for  liden  Frodighed,  og 
man  lod  det,  som  en  anden  Snylteplante,  klynge  sig  til. 
hvor  det  kunde.  Imidlertid  udbrød  hin  berygtede  ebraiske 
Feide.  Al  Verden  vidste,  Justitsraaden  var  beslaaet  i  mang- 
foldig anden  Kundskab  og  Visdom;  men  Ingen  drømte  om, 
hvilken  Hexemester  han  var  i  det  israelitiske  Folks  ældre 
og  nyere  Historie.  Dette  Uvidenheds  Mørke  forsvandt  med  Et 
ved  Anmeldelsen  af  hans  store  Værk:  Forsøg  til  en  Filosofi  over 
det  israelitiske  Folks  Historie**).  Publikum  erfoer,  at  han  nu 
kraftigst  vilde  antage  sig  bemeldte  fortrængte  Folks  Sag  og,  ved 
at  belære  al  Verdens  Regenter  om  deres  Pligter  mod  samme, 
vorde  de  nu  levende  Jøders  Gjenløser  og  deres  Afkoms  evinde- 
lige Velgjører.  Han  harmedes  forfærdeligt  over  alle  de  andre 
Forfattere,  der  havde  afgivet  sig  med  dette  Æmne.  I  samme 
Skrift  bebudedes  ligesaa  hoitideligt:  Politisk  Anmærkning«  o.  s.v. 
0.  s.  V.   » Hvor  spændtes  ikke  Opmærksomheden  !  Ak,  hvormange 


*)  1812  gik  Napoleon   jo  over  Niemen    mod  Rusland;    og  næsle  Aar 

forfulgtes  han    af  de  Allierede  over  Rhinen. 
♦*)  Se  delte  Værks  tiedie  Afdeling,  Side  261. 


145 

Forventninger  skuffes,  hvormange  Lefter,  og  især  Justits- 
raadens,  ere  lutter  Tant!  —  —  —  »Godt!«  gjenmælede 
Justitsraaden,  »wir  liaben  uns  eines  Besseren  bedaclit!*) 
Denne  Gang  skal  jeg  Intet  love  Jer,  men  I  skulle  faae  Troen 
i  Hænderne.  Paa  næste  Søndag  udkommer  mit  nye  Blad; 
det  skal  vise  Jer,  hvad  Karl  jeg  er;  og,  naar  I  faaer  døiet 
det  rigtig,  saa  ville  I  være  ligesaa  pure  i  Sjæl  som  vise  i 
Forstand,  hvis  I  ellers  ikke  forinden  skulde  have  leet  Eders 
Maver  itu  af  bare  skære  Loier,  thi  deraf  har  jeg  Humle- 
sække fulde  i  mit  Hoveds  Pulterkammer.«  Denne  Gang  ven- 
tede man  ikke  længe."  Efter  adskillige  Uhumskheder  fort- 
sættes der:  »Galden  var  flydt  over  i  Blodet,  han  fnysede 
af  Harme,  han  aandede  Hævn.  —  —  —  Istedetfor  det  be- 
lovede Søndags -Blad  fremkom  nu  en  Skuddag  og  derpaa 
en  Lille  Søndag-Aften.  Hvad  der  ikke  i  disse  var  opfyldt 
medFlauhed,  var  det  med  ondskabsfuld  Grovhed.  Som  en 
selvbetitlet  Grammatikas  Ridder  angreb  han  uden  Forskjel, 
hvem  han  traf  paa.  Oppustet  af  vindig  Indbildskhed  af 
sine  Fortjenesters  Valuta,  som  Ingen  efter  hans  senere  daar- 
lige  Frembringelser  længere  vilde  anse  for  god  Mønt,  spru- 
dede han,  lig  de  Vandskye,  giftig  Fraade  paa  enhver  anden 
Skribent.  Nogle  viste  ham  lidt  til  Rette,  men  nu  overgik 
hans  Vrangsind  til  Afsindighed.  Med  Et  indbildte  han  sig 
at  være  omskabt  til  et  Pindsvin  og  indsølede  sig  i  et  saa- 
dant  Svinesti  -  Snavs ,  at  Alle  undsaae  sig  ved  at  komme 
ham  nær  paa  offentlig  Gade.  Venner  havde  han  vel  ikke 
mere,  men  Medynk  talte  dog  i  Fleres  Bryst.  De  erkjendte 
den  menneskelige  Aands  Svaghed,  erindrede  adskillige  af 
hans  Ungdoms  Arbeider  og  haabede.  Tiden  vilde  bedre  baade 
hans  Forstand  og  hans  Hjerte.  Selv  fra  høiere  Steder  gaves 
ham  faderligt  Raad  og  Formaning.     Alt  forgjæves!    »Jeger 

*)  1  Holbergs    »Jacob    von  Thyboe«  siger    Helten:     tWir    haben   uns 
bedacht«   (Aet  3,  Scene  5). 
IV.  10 

et  Pindsvin«  —  raabte  han  —  »og  skal  stikke  Krethi  og 
Plethi,  til  man  stikkor  mig  selv  først  i  Daarokisten  og  siden 
i  Gravhullet."  Omsonst  prøvede  Sagtmodigheden  paa  at 
forandre  og  berolige  hans  Sind.  Uden  nogen  Virkning 
foreskrev  Lægerne  stedse  voxcnde  Dosis  af  Nysekruds-Pulvere. 
Endelig  gjorde  det  tiltagende  Raseri  hans  Forfatning  saa 
betænkelig,  at  man  holdt  det  for  nødvendigt  at  sende  Bud 
efter  Sjælesørgeren.«  Pastor  Sela  kommer  saa,  prædiker, 
erklærer,  at  »Vittighed  kun  er  en  Lygtemand,  der  leder  til 
Moser  og  Uføre « ,  og  opfordrer  Poeten  til  at  forlige  sig  med 
Gud  og  Mennesker  og  tilstaae,  at  han  angrer  sine  Expekto- 
rationer,  der  kun  vare  »menneskelige  Lidenskabers  Opbrus- 
ning«. Baggesen  syntes  opmærksomt  at  have  hørt  paa  For- 
maningen ;  men  pludselig  forandredes  hans  Ansigtstræk,  li- 
nene gnistrede.  Næseborene  opspiledes,  og  Læberne  bevægede 
sig  heftigt.  »Jeg  tilstaae«,  skreg  han  med  Et  i  Vildelsens 
Hidsighed,  »at  de  forstaae  deres  Grammatica!  Jeg  erklære, 
at  de  ikke  ere  Fuskere,  Pøbelsmørere,  Pøbelmorere,  Grise, 
Galte,  Orner!  Nei,  før  skal  jeg  nok  engang  vove  mig  op 
paa  Straszborgs  Taarn  og  Jomfruen  eller  gaae  til  Bunds  i 
Holmens  Kanal!  De  ere,  hvad  jeg  har  paastaaet;  thi  jeg  er 
Pindsvin  og  indviet  i  alle  et  Svineries  grammatikalske  og 
poetiske  Hemmeligheder.«  —  —  —  Pastoren  besværger 
ham  at  betænke  sin  Sjæls  Salighed.  »Salig!«  gjentog  Ju- 
stitsraaden.     »Ja,  det  skal  jeg  være  hos  mine  Gratier. 

At  disse  Damer  gille, 
det  var,  fra  jeg  var  lille., 
min  Agt  at  sledse  ville. 
Hver  Anden  mod  mit  Snille 
er  kun  en  Orm,  en  Bille.« 

— Pastoren  vil  tilsidst  Qerne  sig  og  siger:    »De  vil 

gaae  didhen,  hvor  der  er  Graad  og  Tænders  Gnidsel,  hvor 
Ormen  aldrig  skal  døe,   og  Luen  aldrig  udslukkes !»     Dette 

virker.  Efter  nogle  Minuters  Taushed  brister  den  syge  Poet 
i  Graad  og  rækker  Hr.  Sela  Haanden.  »De  har  talt  vise- 
lig«, sagde  han,  »men  min  Samvittighed  er  saa  kilden,  at 
jeg  kan  ikke  eftergive  Noget  paa  Fru  Grammaticas  Vegne. 
Mine  Efterstræbere  ere  Erkesproglbrdærvcre,  Ignoranter,  Per- 
caiidier«  *).  —  »Ak«,  hulkede  Patientens  Frænder,  »sig  for 
vor  Skyld,  at  de  skrive  dog  saa  la  la!«**)  —  »Nu  vel 
da!«  gjensvarede  han,  »mit  Hjerte  smelter.  Hor,  Hr.  Pastor, 
sig  De  mig  for.«  »Hjertelig  gjerne!«  svarede  denne.  »Jeg 
til  —  —  giver  Dem!«  udtalte  Justitsraaden  lydeligt  og 
mumlede  ved  sig  selv:  »Doden  og  Djævelen!«  Der  fort- 
sættes: »Nu  blev  han  berettet  og  syntes  at  befinde  sig  bedre. 
Men  det  var  Naturens  sidste  Anstrengelse.  Doden  havde 
allerede  afsagt  den  uigjenkaldelige  Dom  og  tegnet  sit  Mærke 
paa  hans  Pande.  Himlen  loste  op  for  hans  Aand,  der 
smuttede  ud  med  det  tre  Gange  gjentagne  Pib:  Pindsvin! 
Pindsvin!  Pindsvin!«  Pamfleten  slutter:  »Saaledes  endte  et 
sælsomt  Tilfælde  Justitsiaadens  virkeligt  sælsomme  Levnet. 
Hans  Ungdoms  Arbeider  lovede  Dannemark  i  ham  en  Digter, 
hvis  modnere  Alders  Værker  vilde  have  fremmet  dets  Hæder. 
Dets  Genius  sukkede  ved  Tanken  om,  at  dette  Haab  saa 
ganske  skufledes,  og  Alle  sagde:  »Hvad  Skade!«  Hans  Lig- 
begængelse  hædredes  ved  et  Felge  af  halvtredsindstyve 
Vogne,  hvorimellem  de  anseligste  Mosaiters,  og  ved  nogle 
meget  skjenne  -Øines  Taarer.  Næste  Dag  stod  folgende  vel- 
mente Indskrift  paa  hans  Gravminde: 

»Stands,  Vandrer,  ei  ved  denne  Warmorslen! 
Den  Skroget  vel  af  en  Justilsraad  gjemmer, 
dog  se  Du  til  al  hylle   dine  Ben, 
hvis  han  endnu  din  Nærmelse  fornemmer; 

*)  Per  Caudi,  Skjældsord  (se  »Jacob  von  Thyboe«,  Akt  2,  Scene  2). 
**)  I  Holbergs  »Erasmus  Montanus«    siger  Lisbed:    »Ak,  min  Hjerte, 
sig  for  min  Skyld,  at  den  er  flakl«  (Akt  3,  Scene  G). 

10* 

Ihi  Mennesket  var  af  saa  bidsk  Natur, 
iraedens  han  omsnusede  i  Livet, 
al  neppe  selv  i  Dødens  lause   Lur 
han  har  endnu  sin  Nappelysl  opgivet. 
Fred  ønsker  man  ei  være  med  hans   Sløv, 
thi  den  han  selv  med  Ingen  vilde  holde. 
Han  var  en  Blomst,  han  blev  et  vissent  Løv   — 
hvad  Skade  kan  dog  Galskab  ikke  volde!« 

Det  er  ikke  uden  Interesse  at  lægge  Mærke  til,  hvor 
forvrænget  en  Mands  Liv  kan  blive  i  en  skamløs  Mod- 
standers Hulspeil,  og  i  hvad  Tone  en  Professor  ved  Uni- 
versitetet vovede  at  polemisere  mod  en  af  vore  ypperste 
Forfattere,  som  —  det  skyldes  der  Sandheden  at  tilfme  — 
rigtignok  fristede  dertil  ved  sit  eget  Exempel. 

Uagtet  T.  C.  Bruun  havde  endt  sin  Brochure  »om  Ju- 
stitsraadens  Tilfælde,  Sygdom  og  Hedenfart«  — der,  ligesom 
hans  Polemik  i  det  Hele  taget,  (for  at  bruge  Baggesens 
ovenanførte  Ord  om  ham)  ikke  er  ganske  blottet  for  »lune- 
fuld Jovialitet«  og  »ægte  Satyrtræk«,  om  end  i  simpel  Stil 
—  med  den  Erklæring,  at,  »siden  Justitsraaden  er  nu  baade 
død  og  begraven,  saa  vil  hvad  der  fremdeles  maatte  anføres  i 
hans  Navn  hverken  fortjene  eller  erholde  noget  Svar«, 
udgav  han  dog,  i  Anledning  af  Baggesens  Svar,  »Gjenganger- 
Justitsraadens  sidste  Besked«,  der  begynder:  »Man  veed, 
at  Justitsraaden  hensov  af  Harme  og  Kummer.  Om  det  var 
i  Herren,  er  ikke  saa  vist,  siden  han  fremturede  i  sin  Vanart 
og  Overmod  til  Gispet.  Efter  denne  Hedenfart  havde  man 
Føie  til  at  troe,  at,  hvor  han  end  var  bleven  henputtet, 
vilde  de  Efterlevende  være  befriede  for  hans  videre  Kaadhed 
og  Svinagtigheder.  Men  man  tog  feil.  Han,  der  i  levende 
Live  saae  sit  Snit  til  at  gaae  igjen,  fandt  det  endnu  lettere 
efter  Døden  at  vorde  Gj enganger  og  som  saadan  at  lade  sig 

tilsyne  i  en  Ourangoutangs  Skikkelse.  Et  levende  Dyr  af 
dette  Slags  skal  ikke  være  synderligt  smukt,  en  Spagelse- 
Tingest  af  denne  Art  er  et  karnalliaskt  Bæst.  Naturligvis 
behandles  en  Digter-Justitsraad,  hvor  ful  han  end  er,  med 
en  Smule  Skaansomhed;  stinker  han  forraeget  af  sin  Søle, 
vogter  man  sig  vel  for  at  komme  ham  nær.  Men  med  et 
Gjenfærd-Skrog  gjar  man  ingen  Omstændigheder,  naar  man 
troer  saa  lidet  som  jeg  og  er  ikke  mere  bange  for  Satan. 
Med  salig  Baggesen  har  jeg  erklæret  Intet  mere  at  have  at 
skaffe.  Han  er  dad  og  magtesløs,  ligesom  Giften  af  hans 
Braad  og  Ondskaben  af  hans  Smørerier.  Mod  ham  brugte 
jeg  en  Spidsrod,  der  sved  ham  i  Skindet,  hvor  tykhudet 
hans  Sjæl  end  var.  Gjenganger-Utingen  skal  jeg  sans  fa- 
cons give  det  fortjente  Spark  og  dermed  lade  den  løbe.« 
Han  tiltaler  saa  denne  endog  »lidt  friere  end  salig  Menne- 
sket selv«,  ja  saa  frit,  at  man  af  og  til  næsten  har  ondt 
ved  at  tænke  sig  Muligheden  deraf.  Det  hedder  blandt  An- 
det: »Ifald  noget  Speil  kunde  paa  een  Gang  forestille  Dig 
alle  de  Fjanterier,  Kryberier,  Tallerkenslikkerier,  Ubesindig- 
heder og  Uefterretteligheder,  hvori  Du  har  gjort  Dig  skyldig 
i  dine  labyrinthiske  Kringelkroge,  vilde  Du  ikke  studse  til- 
bage og  ufrivilligen  udraabe:  »Fy  mig  an!«  Her  hjemme 
har  Du  vel  før  drevet  noget  af  dit  Væsen  og  især  paa  den 
senere  Tid  vist  Dig  i  et  ved  din  Svinesti -Søle  ligesaa  ækelt 
som  ved  din  Ondskab  forhadt  Skue.  Men  egentligt  er  det 
mellem  hine  Fremmede,  ved  Neder -Enden  af  hvis  Tafler 
Du  krummede  Dig,  at  Scenen  for  dine  Hokuspokus  ligger«. 
Der  tales  om  »de  Slikkerier,  Du  har  tilsnyltet  eller  tillogret 
Dig«,  om  Følelsen  af  »at  have  forladt  et  Embede  efter  det 
andet  for  at  agere  Dagdriver  paa  Statens  og  Næstens  Be- 
kostning«, og  om  »din  Malmpande«,  som  »aldrig  var  farvet 
med  Undselighedens  Rødme«.  Der  siges:  »De  Dage,  hvori 
Du  frembragte  noget  Godt,    ere   saa   langt  borte,    at  man 

netop  blot  mindes  dem.  Apollo  havde  givet  Dig  Talent; 
men  han  saae  den  Misbrug,  Du  gjorde  deraf,  og  lod  lidt 
efter  lidt  endogsaa  Sammes  sidste  Funke  uddae.  Din  le- 
vende Gjenganger  var  en  Samling  af  Ondskab  og  Mund- 
Kaadhed,  strøet  med  nogle  Vittigheds  Stænk,  der  gjorde 
Dig  frygtet  og  forhadt.  Din  Parthenais*)  var  et  Skryderi, 
hvori  dit  eget  Jeg,  under  Benævnelsen  Nordfrank,  uafladeligt 
paatrænger  sig  Læseren,  der  til  Gjengjæld  har  overgivet 
Jomfru-Ridderen  med  samt  hans  Møer  til  evindelig  For- 
glemmelse. Dine  Matrosviser  befandtes  ligesaa  væmmelige, 
som  dit  Flaskebrev  var  vandigt.  Din  Pindsvine  -  Historie, 
indseer  Du  nok  selv  nu,  har  bedækket  Dig  med  Skarn  og 
uaftvætteligt  Snavs.  Og  hvor  aldeles  mangler  ikke  din 
Skaaninge-Krønike**)  alt  hvad  der  kan  skabe  Moro  og  Del- 
tagelse! —  —  —  Der  var  en  Tid  i  dine  Ungdcims  Dage, 
at  der  taledes  meget  om  din  Forkj ærlighed  for  en  åf  Patri- 
arkernes Sønner***);  og  senere  har  der  ogsaa  ymtedes  i 
Staden  om  din  menneskelige  Skrøbelighed.  Men  af  alt, 
hvad  der  siges,  bør  man  knapt  troe  det  Halve;  og  naar  Ho- 
vedbogen engang  aabnes,  vil  Summa  lateris  vorde  os  Alle 
bekjendt.    —  —  —    Det   gulsotige  Oie  synes  Alting  gult. 

— Nogle  af  dine  Ungdoms  Arbeider  vare  gode,  andre 

skjønne,  og  mange  morede.  Men  hvor  ere  de  hele  Digte, 
som  Du  saa  skrydende  udbasunede?  Titlerne  og  Be- 
gyndelsen have  vi  set;  men  din  legemlige  og  aandelige 
Vimse-Lyst  kvalte  allerede  i  Undfangelsen  hine  Unger,  der, 
at  dømme  af  de  fremkomne  Stumper,  vilde  dog  neppe  have 
blevet  Andet  end  Misfostere  og  Skiftinger.  —  —  —  Hvor- 


*)  Se  dette  Værks  anden  Afdeling,  Side  215  og  216. 
**)  d:   »Thora  fra  Havsgaard«. 
***)  Upaatvivlelig  Hentydning  til  første  Mosebogs  38te  Kapitel.     Bagge- 
sen havde  i   »Pindsvineti  kaldt  N.  T.  Bruun   nvor  So  Jean  Jacques«, 
og  T.G.Bruun  tager  nu  Revanche  for  Fornærmelsen  mod  Sønnen. 

dan  staaer  dit  hele  Livs  Regning?  Paa  nogle  faa  Aar  nær 
af  din  første  Ungdom,  hvad  har  vel  hele  Resten  været? 
En  uafbrudt  Række  af  Usammenhængenheder  og  Bukke- 
spring. Du  har  faaet  Embeder  og  gad  ingen  Ting  blive. 
Du  kunde  levet  uafhængig  og  hædret  enten  hjemme  eller 
mellem  Fremmede;  Du  bissede  omkring  og  viste  din  lu- 
slidte  Side  ud  overalt.  Du  krøb  et  -Øiebhk  og  slog  Knep 
i  Lommen  et  andet.  Du  lik  en  Ret  Mad  hos  En  og  en 
Hat  hos  en  Anden*)  mod  at  agere  Spasmager  eller  Smigrer. 
Du  forsagedes  af  Apollo,  forstødtes  af  Gratierne,  overlevede 
dit  Rygte,  gjorde  Dig  Fjender  og  kreperede  som  blot  og  bar 
Justitsraad.  Barmhjertighed  viste  flere  Ædle  Dig  endnu  i 
dine  Sottesengs  -  Dage,  og  det  gjer  deres  Overbærelse  med 
menneskelige  Skrøbeligheder  Ære;  men  henregn  ikke  denne 
jMedfølelse  til  Venskab,  thi  dette  kan  alene  bestaae  mellem 
do  Gode,  og 

the  sons  would  blush,  their  fathers  were  thy  friends«. 
Denne  næsten  utrolige  Brochure  ender:  »Jeg  skal  aldrig 
mere  omtale  Dig  eller  Dine.  Hvor  Du  stedes  og  færde?, 
or  mig  Hgegyldigt.  Men  førend  vi  skilles  ad,  modtag  her- 
med det  Dig  tiltænkte  og  forjættede  Spark  —  og  saa,  lede 
Gjenfærd, 

I  nune  et  notas  artes  meditare  per  umbras!«**) 


10. 

Det  sidste  Nummer  af  »Lille  Søndag-Aften«,  hvori  Bagge- 
sens Svar  til  T.  C.  Bruun  sluttedes  (den  18de  Juni),  endte 
med  følgende  Manifest: 

*)  Hentydning  til  en  Historie,    som  fortælles   i  lUmbrevet  •Forfatte- 
rens egenlige  Genialitet«  til  Kammerjunker  v.  Benzon  (•  Skuddagen •, 
odie  April;   -Poetiske  Epistler,   1S14«-.) 
**)  En  forandret  Verslinie  af  Horats  (Epislolarum  liber  II,  2.  v.  76^. 

»Gj engangeren  tilden  danske  poetiske  Literaturs  Despo- 
tisme hadende  Borgere. 

»O,  hvor  skuffedes  jeg  gjerne! 
Men  mil  Øre  smerler  mig. 
Ak  !  fra  Helligdommens  Skygger, 
selv  hvor  Filomele  bygger, 
skingre  disse  vilde  Skrig!« 

Goethe*). 

Udgiveren  af  »Lille  Søndag- Aften« ,  der  begyndte,  hvor 
Gjengangeren  slap,  troer  nu  at  have  opfyldt  det  Løfte,  han 
gjorde  Gratierne  i  sit  første  Blad  i  Henseende  til  de  mest 
ublu  Giftsælgeres,  Skjøgers  og  Pjaltekræmmeres  Udjagelse 
af  Apollos  danske  Tempel —  et  mere  ubehageligt  end  vanskeligt 
og  forsaavidt  intet  mindre  end  herkulisk  Arbeide;  thi  sandelig! 
hos  et  Folk ,  hvor  Ordet :  Dannished  dog  engang  har  kunnet 
fødes  og  blive  Folkenavn,  i  et  Sprog,  som  har  overtruftet  Hellas' 
egen  Karis  i  Dannelsen  af  Ordet:  yndig,  og  som  udtrykker 
Skjønhedens  Grundbetingelse  i  Naturen  og  Kunsten  med 
den  snehvideste  Farve,  blandede  Bogstaver  formaae  at  frem- 
bringe, i  Klangen  af  det  Rene  —  behøver  det  ækle  Smud- 
sige blot  at  vises  i  behørigt  Lys  for  at  forjages.  Han 
smigrer  sig  med  aldrig  mer  at  have  nødig  at  lægge  mindste 
Mærke  til,  hvad  han  kaldte  det  Brune  paa  Parnasset,  og 
anser  denne  Nederdel  af  det  barbarisk-flaue-smudsige  Tri- 
umvirat, han  lovede  at  bekæmpe,  for  ikke  saameget  styrtet 
som  egentlig  sunket   med  samtlige    dertil    hørende  mindre 


*)  »I  Dithyramben  mod  den  nye  Skole«,  hedder  det  i  en  Anmærkning. 
Versene  ere  en  fri  liearbeidelse  af  nogle  Linier  i  Digtet  tDeut- 
scher  Parnasz«: 

•  O,  wie  møcht'  ich  gem  mich  tåuschen ! 
Aber  Schmerzen  fiihlt  das  Ohr. 
Aus  den  keuschen, 
heil'gen  Schatten 
dringt  verhaszter  Ton  hervor.  • 

Dele.  Midten  og  Overdelen  ere  vel  endnu  tilbage,  det  Flane 
nemlig  og  det  Barbariske.  Men  ikke  at  tale  om,  at  han 
troer  i  Forbigaaende  allerede  at  have  givet  det  Første  nogle 
neppe  let  forvindelige  Stød  —  ved  sine  blotte  Træk  paa 
Smilebaandet  over  Døgnets  Kimen  og  Dagens  Forførelse*) 
—  tvivler  han  ikke  paa,  det  jo  ganske  vil  falde  af  sig 
selv  ved  Styrtningen  af  det  Sidste,  ifølge  den  almindelige 
Naturlov,  at,  naar  baade  Hoved  og  Ben  falde.  Maven  umulig 
kan  blive  staaende.  Hvis  den  og,  trods  Afkappen  af  alt, 
hvad  der  er  derunder,  kunde  holde  sig  i  sin  Middel-Region 
(i  Tilfælde  f.  Ex.  at  Hovedet,  formedelst  en  eller  anden 
Skrue,  var  fastnaglet  til  Himlen,  der  er  over  os  Alle),  saa 
maa  den  dog,  naar  denne  Skrue  løses,  nødvendigen  ned- 
dumpe  med  samme  uden  videre.  Vi  vende  os  altsaa  fra 
dette  øieblik  af  mod  det  Barbariske,  Triumviratets  Hoved 
og,  saa  at  sige,  første  Konsul,  om  ikke  allerede  sidste  Kei- 
ser. Men  denne  Vending  er  ingen  simpel  Dreien-om  paa  vor 
Hæl  (som  den  mod  Eftersætteren);  den  er  endogsaa  mer  end 
en  blot  Stigen  (som  den  mod  den  gule  Athene  allerede  var, 
og  ethvert  Angreb  paa  Maven  maatte  være);  den  er  et  virkeligt 
Opsving  i  en  vel  ikke  ganske  ætherisk,  men  dog  ikke  mindre 
end  tyk  og  usund,  end  sige  mefitisk  og  forpestet  Luft. 
Kampen,  vi  nu  begynde,  spiller  ikke  længer  ved  Foden  af 
Parnasset.  Thi,  hvis  den  herlige  Sehrimners  Sønners  Hov- 
mester ikke  sjeldent  nedlader  sig  til  Koderne,  der,  dels  vi- 
dende, dels  uvidende,  staa  i  hans  Tjeneste,  har  han  dog 
egentlig  et  ganske  andet  Sted  hjemme  end  i  deres  Ene- 
mærker. Overser  han  og  ikke,  som  han  synes  at  indbilde 
sig,  hele  Parnasset,  saa  har  han  dog  virkelig  engang  staaet 


*)  Her  hentydes  upaatvivlelig  til  »Forføreren«,  et  borgerligt  Sørge- 
spil i  5  Akter  af  Rahbek  (der,  som  ovenfor  sagt,  dengang  udgav 
•  Dagen«),  hvilket  første  Gang  opførtes  den  1ste  April  og  frem- 
kaldte et  Epigrann  af  Baggesen  i  •Lille Søndag-Aften«  Dagen  efter. 

paa  en  af  dets  tvende  Toppe*);  og  hvo  veed,  om  han  ikke,  fer 
jeg  ser  mig  til,  kan  være  der  igjen,  i  hvilket  Tilfælde  min 
kritiske  Kamp  imod  hans  Adfærd  vilde  ende  sig  med  en 
kritisk  Omfavnelse.  Som  Foragter  af  Kunstens  evige  Reg- 
ler, som  Sprogets  Tyran  og  Parnassets  Despot  forkynder  jeg 
ham  her  paa  Literaturens,  Modersmaalets  og  Smagens  Vegne 
ærlig  aabenbare  Krig  —  ikke  blot  til  disses  Hævd,  men  til 
hans  egen,  af  ham  selv  truede  Hæders  mulige  Redning. 
Med  Kæmpeskridt,  som  jeg  hjertelig  beundrede,  steg  han 
opad  paa  Parnasset  i  sine  nordiske  Digte;  men  med  sand 
Bersærkergang  tramper  han  nedad  i  de  sydlige  —  fra  det 
øieblik,  han,  beruset  af  Goethes  halvironiske  og  Tiecks  halv- 
afsindige Romantik,  nedsaae  medlidende  paa  Schillers  og 
Evalds  klassiske  Gothik,  opoffrende  sin  hme  nordiske  Muse 
for  en  svimmel  tydsk-spansk  Meduse.  Ingen  af  vore  danske 
Kæmpere  for  Sproget,  Smagen  og  Kunstens  exige  Regler 
har  fordristet  sig  at  klemme  denne  dramatiske  og  lyriske 
Bersærker  mellem  Kritikens  Skjolde.  Velan ,  jeg  vil  vove 
det!  Han  slaaer  ellers  al  Kunst  og  tilsidst  sit  Navn  ihjel  i 
sin  Overgivenhed.  Fra  min  Horats  fik  jeg  allerede  efter  at 
have  læst  Palnatoke,  Correggio,  Stærkodder  og  Hugo  von 
Rheinberg,  endnu  før  jeg  begyndte  Læsningen  af  Kanari- 
fuglen,  Mads  Gedebuk**),  Faruk,  Ludlams  Hule  og  Rover- 
borgen, følgende  lille  Tilskrift  under  Navn  af: 

Momus  til  Knud  Vidfadme. 
Din  slore  Tragos  vel  steg  op 
med  Brudgomsskridl  og  Bue 


*)  » —  Høi  og  herlig,  stod  Du  med  et  Hop, 

som  Hakon  'Jarl,  paa  Fjeldets  Top« 
hed  det  jo  1806    i   Rimbrevet   »Noureddin   til    Aladdin«    (se  dette 
Værks  anden  Afdeling,  Side  271). 
**)  O:  »Ærlighed  varer  længst«,  i  hvilken  lille  Idyl  Handlingen  dreier 
sig  om  en   Gedebuk. 

paa  tvende  Ben,  og  Pindi   Top 

begyndle  halv  al  grue  ; 

men  da  han  løb  mod  Evald  hen 

med  Hornene  som  Lire, 

blev  Føbus  vred  og  sagde:    »Ven, 

gaa  ned  igjen  paa  Fire!«*) 

Den,    der   maaske  med   noget    mere  Skin    af  Ret  end 
Hr.  Oehlenschlåger  turde  drømme  sig  den  danske  Horats**), 


*)  I  »Knud  Vidfadmes  Svanesang,  digtet  i  hans  Skibbrud  1807«« 
(som  tryktes  i  det  første  Nummer  af  »Lille  Søndag-Aften*)  hed- 
der det: 

»Din  Oehlenschlåger  stiger  op 

med  Brudgomsskridt  og  Bue, 

og  Dalens  Skjød  og  Klippens  Top 

er  tændt  af  Solens  Lue.« 
(se  delte  Værks  tredie  Afdeling  Side  27). 
Tragos,  hvoraf  Ordet  Tragedie  kommer,  betyder  en  Buk. 
**)  Oehlenschlågers  Slulningslinier  i  Digtet  »Christiansholm«  (hvilkel 
Landsted   Grev    Schimmelmann    1810    havde   overladt    den    unge 
Ægtemand  til  Sommerbolig  —  se  dette  Værks  tredie  Afdeling  Side 
97)  lyde: 

•  —  Mæcen  er  el  forsvundet. 
Høit  mod  Nordens  kolde  Is 
er  den  Ædle  atter  fundet. 
Gid  Horats  var  ligervis!« 

1  Digtet  »Tilbageblik  paa  Rom«  hedder  det,    hvor  Oehlenschlåger 
skildrer  »Dødsfaren,  hvori  han  svævede«  ved  Vandfaldet  i  Tivoli: 

•  —   —   —  -—  —  Horatses  Aand 

har  reddet  Dig  i  Dag,  da  Faren  trued!« 

(Begge  disse  Digte    stode   i  første  Bind  af  Oehlenschlågers  »Digt- 
ninger«, som  udkom  1811). 

1817forlællerOehlenschlågerhjemmehos  sigselv  i  Fleres, deriblandt 
Præsten  og  Poeten  Fredrik  Schmidts  Nærværelse  om  »denLivsfarc, 
han  havde  været  i  ved  Tivoli« ;  og  Schmidt  slutter  Beretningen  herom 
saaledes:  »At  han,  som  han  sagde,  tænkte,  at  Horats  og  Virgil 
vilde  have  ham  ned  til  sig,  og  betydede  dem,  at  han  bavde  Lyst 
til  endnu  at  spadsere  lidt  om  paa   Jorden,    forekom  mig  at  være 

følende  sit  Kald  og  sit  literariske  Værd,  uden  opblæst  Stolt- 
hed, og  kjed  af  de  Unoder,  hvormed  han  har  gjengjældt  en 
kun  altfor  hyldende  literarisk  Agtelse  fra  min  Side,  und- 
siger ham,  i  denne  tilkastede  Handske,  med  den  offentlige 
Erklæring:  at  Recensionerne  i  »Dannora«  af  Hakon  Jarl, 
Correggio  og  Hugo  ere  af  mig,  Gjengangeren,  og  at  end 
ydermere  med  Asagalten  fornemmelig  er  ment  Freias  Al- 
ters, Langelandsreisens,  Jesus  i  Naturens,  Kanarifuglens, 
Faruks,  Mads  Gedebuks,  Mutter  Ludlams,  Køverborgens, 
Digtningernes,  Novellernes  og  det  parisiske  Trimeterbrevs 
altfor  ugenerte  Genialitet.  Vi  love  hoitideligen  ved  alle 
Muser  og  alle  Gratier  at  føre  denne  Krig  paa  en  dem  ene 
værdig,  aldeles  upersonlig  Maade,  med  blotte  blanke,  him- 
melske Vaaben  —  vel  ikke  uden  Kløgt  og  uden  Kraft, 
men  uden  Gift  og  uden  Galde.  Da  vi  imidlertid  have  det 
baade  med  hans  komiske  og  tragiske  Hærge  -  Tropper  at 
gjøre,  forkynde  vi  ham  forud,  at  vi  ogsaa  ruste  os  paa  en 
dobbelt  Maade,  med  alvorlig  Kritik  nemlig  af  hans  tragiske 
og  med  skjemtsom  af  hans  komiske  Stykker,  ligesom  vi  til- 
lige ville  blande  Skjemt  og  Alvor  mod  hans  Blandinger. 
Dette  synes  os  baade  ret  og  billigt  —  og,  hvad  der,  selv  i 
kritisk  Polemik,  ingenlunde  er  at  foragte,  mindst  kjedsom- 
meligt.  Vor  Hensigt  er  ingenlunde  at  bestride  den  fordum 
nordiske  Digter  Adam  Oehlenschlåger,  hvis  Vaulundur, 
Thors  Reise  til  Jothunheim,  Baldur,  Hakon,  Axel  og  Val- 
borg og  enkelte  skjønne  Smaadigte  vi  hjerteligen  elske  og 
beundre.  Vor  Bestræbelse  gaar  kun  ud  paa  at  nedrive, 
hvad  der   er   ham  egenlig  fremmed:    den   nærværende,  paa 


en  Kompliment,  han  gjorde  sig  selv  mere  end  dem,  og  det  kunde 
nok  ikke  skade,  om  han  gjorde  sig  lidt  mere  bekjendt  med  Klas- 
sikerne, førend  han  tænkte  paa  at  komme  i  det  Selskab«  (se  »Fr. 
Schmidts  Dagbøger,  udgivne  i  Uddrag  af  N.Hancke«,  Side  329  og  330). 

ham  indpodede  spansk -tydske  Romantiker,  hvis  mangfoldige 
Kviste  nedgroe  mod  Jorden,  skyde  op  igjen  og  gjennemkrybe 
med  Ukruds  hele  Frugtbarhed 

» —  den  hele  vilde  Have 

paa  Holbergs,  Evalds,   Vessels  sjunkne  Grave« 

i  o verhaand tagende  Efterabelser  af  hans  Efterligninger.  Vor 
Hensigt  er,  hvis  denne  Bestræbelse  ikke  ganske  skulde 
lykkes  os,  idetmindste  at  gjøre  saavel  ham  som  Publikum 
opmærksom  paa  den  uendelige  Skjødeslashed ,  hvormed  han 
forsømmer  alle  Kulturskjaldens  Pligter  i  sin  ligesaa  magelige 
som  tyranniske  Misbrug  af  alle  den  barbariske  Bardes  Ret- 
tigheder —  og  at  han  derved  ulige  mere  skader  sig  selv 
end  hvilkensomhelst  foregaaende,  samtidig  eller  efterkom- 
mende Medbeiler  paa  Parnasset.« 

Det  er  unægtelig  en  sand  Lise  fra  Bruun  at  vende  til- 
bage til  Baggesens,  om  end  ikke  heller  dadelfri,  dog  idet- 
mindste aandfuldere  Virksomhed;  og  det  er  ikke  mindre 
opmuntrende,  at  Baggesen  »smigrer  sig  med  aldrig  mere  at 
have  nødig  at  lægge  Mærke  til,  hvad  han  kaldte  det  Brune 
paa  Parnasset«,  thi  denne  »Nederdel«  af  det  saakaldte  »Tri- 
umvirat« er  visselig  af  en  saadan  Beskaffenhed,  at  man 
helst  ser  sig  fritaget  for  at  have  mer  end  høist  nødvendigt 
med  den  at  bestille.  Det  er  heller  ikke  uden  en  vis  Til- 
fredsstillelse at  erfare,  at  Baggesen  troer  at  kunne  opgive 
videre  Kamp  med  Rahbek,  hvis  væsenlige  Betydning  jo  er 
knyttet  til  det  foregaaende  Aarhundrede  og  derfor  senere 
ikke  frembyder  stor  Interesse.  For  Samtiden  kunde  vistnok 
en  Polemik  mod  Bruun  —  hvis  samlede  Værker  endog  (som 
ovenfor  sagt)  netop  dengang  udgaves  —  og  endnu  mere 
mod  Rahbek  —  der  med  Juni  Maaneds  Slutning  ophørte 
med  sin  af  Baggesen  angrebne  Redaktion  af  Bladet  »Dagen« 
—  være  af  ikke  saa  ganske  liden  Betydning;  men  dette  er 

naturligvis  i  langt  ringere  Grad  Tilfældet  for  os,  der  alt 
ved  et  Par  Menneskealdere  ere  fjernede  fra  hine  Dage. 
Kampen,  der  nu  skal  rettes  udelukkende  mod  »Hovedet", 
fører,  hvad  Baggesen  med  Føie  fremhæver,  op  »i  en  vel  ikke 
ganske  ætherisk,  men  dog  ikke  mindre  end  tyk  og  usund, 
end  sige  mefitisk  og  forpestet  Luft <%  som  den  Rahbekske  og 
Bruunske;  og  man  aander  ganske  anderledes  let  i  den 
Oehlenschlågerske  Høide  end  »ved  Foden  af  Parnasset«.  En 
saadan  Standsen  af  vor  Digterkonge  paa  hans  Skraaplan, 
en  Paapegen  af  »den  Skjodesløshed«,  hvormed  han  i  sine 
sidste  Værker  forsømte  « Kulturskjaldens  Pligter«,  var  — 
som  tidligere  bemærket  —  vistnok  betimelig;  men  Bag- 
gesens Krigsmanifest  røber  jo  rigtignok,  hvad  der  alt  fremgik  af 
de  tidligere  Angreb,  at  Kritikeren ,  som  det  da  ogsaa  var  at 
vente,  ikke  gik  til  Feiden  med  tilstrækkelig  overlegent, 
uhildet  Blik,  kritisk  Konsekvens  og  ærlig  Taktik.  Talen 
om  »Goethes  halvironiske  Romantik«,  Opregningen  af  Lange- 
landsreisen  og  Jesus  i  Naturen  (for  kun  at  fremhæve  dot 
mest  Slaaende)  blandt  Oehlenschlågers  mislykkede  Arbeidor 
viser  —  ligesom  det  tidligere  omtalte  Angreb  paa  Shake- 
speares »barbariske  Tveform«  — ,  at  Baggesen  altfor  meget 
var  en  Søn  af  det  foregaaende  Aarhundrede  til  at  formaae 
at  fælde  en  almengyldig  poetisk  Dom.  Om  Trimeterbrevet, 
der  ligeledes  med  Urette  henregnes  til  Oehlenschlågers 
svagere  Poesier,  havde  Baggesen  ovenikjøbet  i  sit  Svar  er- 
klæret, at  dette  Digt 

ogjenkaldte  mig  del  hele  Trylleri, 
hvormed  din  Hakon  mig  beruste;  mer 
end  noget  andet  Kvad,  Dig  Musen  huld 
indgav,  det  viste  mig  i  fulde  Glands 
din  Modenhed  og  Manddom«.  —  —  — *) 


*)  Se  dette  Værks  anden  Afdeling,  Side  290. 

vSelvmodsigelse  fattes  altsaa  heller  ikke.  Præcedenserne  bo- 
røve desværre  ogsaa  Baggesens  Løfte:  »at  fore  denne  Krig 
med  blotte  himmelske  Vaaben,  uden  Gift  og  uden  Galde«, 
dets  væsenligste  Betydning.  Udtrykket:  at  Oehlenschlågor 
»nedsaae  medlidende  paa  Schillers  og  Evalds  klassiske 
Gothik«,  i  Forbindelse  med  de  tilsvarende  Linier  i  »Momus  til 
Knud  Vidfadme«  om  Oehlenschliigers  Forhold  til  Evald 
ore  alt  langtfra  »himmelske  Vaaben«  eller  »uden  Gift  og 
Galde«.  De  af  Oehlenschliigers  ældste  Son  efter  Faderens 
Dod  udgivne  Forelæsninger  om  Evald  og  Schiller  berettige 
idetmindste  ingenlunde  til  saadanne  Yttringer*). 

Under  denne  heftige  literære  Kamp  havde  Baggesen 
fortsat  sin  Strid  med  Autoriteterne.  Den  28nde  Juni  havde 
han,  i  Anledning  af  den  ovenfor  omtalte  Beslaglæggelse  af 
det  tredie  og  Qerde  Numer  af  »Søndagen«,  tilskrevet  Ju- 
stitsministeren, for  at  bevirke  Beslaget  ophævet.  Han  havde 
ved  denne  Leilighed  erklæret,  at  den  paagjældende  Artikel, 
»hvis  den  blev  fuldendt,  vilde  komme  til  at  indeholde  en 
Apologi  for  min  fordums  Beundring  af  hin  Erobrer  og  fra 
een  Side  idetmindste  lade  ham  vederfares  Ket  mod  de  feigi 
Skriblere,  der  blot  ile  hans  Overvindere  til  Hjælp  og  bjæfle 
mod  den  døde  Løves  Hale«,  idet  han  tilføiede,  at  han  var 
"endnu  længere  fra  at  nedkaste  sig  for  tomme  Nathuer  end 
for  skarpe  -Ørnekloer« ;  og  at  det  neppe  nogensinde  kunde 
falde  ham  ind  at  skrive  mer  mod  hin  despotiske  Helt,  end 
han    havde  skrevet.      Samme  Dag   resolverede   det    danske 


*)  Selv  J.  P.  Mynster  siger  forresten,  at  det  var  »med  Indignation«, 
han  læste  Oehlenschlagers  »Anfald«  paa  Balders  Død  af  Evald 
(se  »Meddelelser  om  mit  Levnet«,  Side  57)),  hvorved  han  dog  ikke 
kan  sigte  til  Forelæsningerne,  da  disse  først  udkom  efter  Biskop- 
pens Død,  og  de  i  »Athene«  1813  trykte  Artikler  om  Evald,  hvor- 
til uden  Tvivl  Forelæsningerne  cre  benyttede,  ikke  indeholde  nogen 
Kritik  over  Balders  Død. 

Kancelli,  at  det  skulde  have  sit  Forblivende  ved  Forbudet. 
Den  2den  Juli  indsendte  Baggesen  saa  en  Promemoria 
til  Kancelliet,  hvori  han  fornyede  Fordringen  om  at  faae 
sin  uden  Lov  og  Dom  beslaglagte  Eiendom  tilbage  og  be- 
mærkede, at  han  i  modsat  Tilfælde  saae  sig  nødsaget  til 
»at  indkomme  hos  Hans  Majestæt  Kongen  med  en  Klage 
over  vilkaarlig  Behandling«.  Da  Kancelliet  derpaa  den  5te 
Juli,  gjennem  Politidirektøren,  lod  ham  tilkjendegive,  at 
Resolutionen  ikke  toges  tilbage,  indgav  han  den  12te  Juli 
en  Ansøgning  til  Kongen,  hvori  han  bad  om,  at  hans  Sag 
maatte  »vorde  undersøgt  og  paadømt  efter  Lands  Lov  og 
Ket«.  Herpaa  modtog  han,  atter  gjennem  Politidirektøren, 
den  Besked,  at  det  havde  behaget  Hans  Majestæt  ved  en 
Resolution  af  12te  August  at  bifalde  Kancelliets  Foran- 
staltning og  allernaadigst  at  befale,  at  det  dermed  skulde 
have  sit  Forblivende. 

Baggesen  standsede  saa  sin  Virksomhed  som  Bladud- 
giver, der  havde  dannet  en  ny,  mærkelig  Episode  i  hans 
forunderlig  brogede  Liv. 

Naar  man  betænker,  at  han  forte  sit  literære  Felt- 
tog herhjemme  under  kun  lidet  lystelige  huslige  Forhold, 
forpint  af  Næringssorg,  svagelig,  ja  syg,  hjemsøgt  af  Galde- 
feber og  Oiensvaghed,  medens  han  samtidig  kolliderede  med 
Regjeringen,  ja  med  Enevoldskongen  selv,  der  endog  næg- 
tede den  Forfulgte  Adgang  til  Domstolene,  vil  man  ikke 
kunne  Andet  end  beundre  den  Baggesenske  Aands  uende- 
lige Elasticitet,  og  man  tvinges  til  at  fælde  en  mildere 
Dom  over,  hvad  menneskelig  Svaghed  der  indblandede  sig 
i  hans  talentfulde  og  i  mange  Henseender  berettigede  og 
betydningsfulde  Polemik. 

I  »Nyeste  Skilderi  af  Kjøbenhavn«  for  9ende  August 
fandtes  forresten  et  indsendt  Digt : 

»Til  Fædrelandets  Skjald. 

Henslæng,   o   Skjald,   din   altfor  spidse   Pil ! 
Se!   Musen  beder  Dig  med  Taareøie. 
Sjung  alter  Emma,   sjung  med   venligt   Smil, 
hvad  fordum   sødt  gjenlod  paa  Sydens   Høie. 
Akilleus'   Vrede  tolk,   Odysseus'   Færd  — 
lad  Hellas'   Sang  i   Herthas   Dale   tone! 
Den  gamle   Baggesen   Du  aller  vær  — 
og   Dannerfolkel  vil  din  Isse   krone  !m^) 

Baggesens  Pil  var  vel  unægteligt  af  og  til  altfor  spids ;  men 
det  beroede  dog  paa  en  Misforstaaelse  at  bede  ham  lien- 
slænge  den.  Den  kritisk-satiriske  Virksomlied  var  af  væ- 
seiilig  Betydning  for  ham  og  heller  ikke  lidet  ønskelig  i  og 
for  sig;  han  dreves  dertil  af  en  Side  i  sin  Natur,  som 
gjorde  sig  stærkt  gjældende,  jævnsides  med  det  mere  Posi- 
tive, alt  i  hans  tidligste  Tid,  og  naturligvis  ikke  kunde  An- 
det end  bringe  ham  i  Kollisioner**).  Hos  alle  i  Retning 
af  det  Komiske  begavede  A ander  —  saaledes  Holberg  og 
Vessel  blandt  Forgængerne,  J.  L.  Heiberg  blandt  Efterfol- 
gerne  —  har  det  Polemiske  altid  spillet  en  væsenhg  Rolle. 
Deres  lunefulde  Ord  lød  (for  at  bruge  Chr.  Wilsters  Udtryk 
i  hans  vakkre  Digt  »Ludvig  Holberg«)  »som  rensende  Storm- 
vind«. Det  er  ikke  for  Intet,  at  Holberg  var  samtidig  med 
Brorson,  Vessel  med  Evald  og  Baggesen  med  Oehlenschlager. 
»Alenekampen  eller  Apologi  for  Literaturbladene,  August 
1814"  (hvormed  »Poetiske  Epistler«,  der  udkom  samme  Ef- 


*j  »Kmrna«  tryktes  forste  Gang  i  » Minerva «  178G  og  1787.  —  En 
druebevoxet  Hoi  i  Apeniiincvne  begeislrode  Haiigesen  i  Foiaaret 
1794  til  hans  lille,  smukke  »Dichlerliecit.  —  171)6  begyndte  Hag- 
gescn  at  oversætte  Homer.  Se  dette  Værks  forste  Afdeling.  Side 
29,  116—117  og  137-139. 
**)  Se  deUe   Værks  første  Afdeling,  Side  31  —  34. 

IV.  11 

teraar,    ende)    indeholder   ligesom    et  Svar  til  ovenstaaende 
Digt.     Epistelen  er  viet  de 

» —  Faa,  hvis  ædle,  skjønne,  fine  Sands 
den   aandelige  Graad   i   Livet  faller, 
naar  Skjebnens  vilde   Spil  er  saare  gruml, 
men,  naar  det  lamme  bliver  altfor  dumt, 
begriber  og  den  aandelige  Latter«. 

Og  det  hedder  deri  om  de  polemiske  Blade  mod  »Dagnlegio- 
nen  ved  Parnassets  Fod«: 

»De  ere  Børn  af  samme  muntre  Fader, 

de  samme  lattermilde  Moder  har, 

som  de,  man  overalt  i  Byens  store  Gader 

engang,   forkjælende,   paa  Hænder  bar. 

De  alle,  naar  I  dem  lidt  grandt  betragte  ville, 

har  Træk  —  om  Mundene  især  — 

af  Søsteren:    »Da  jeg  var  lille«, 

som  hele   Sjælland  havde  dog  saa  kjær. 

Vel  er  det  Drengebørn,   desværre! 

men  hvor  det  gaaer,   i  Livets   Spil 

(skjøndt  Duen  er  min  Lyst,   det  veed  vor   Herre!) 

lidt  Høg  der  maa  dog  ogsaa  til. 

Sandt  nok!  jeg  ønskte  heller  at  forøge 

det  Kuld  af  aandelige   Smaa, 

der  fromt  og  venligen  i  Blomsterbede   spøge 

med  Fløiels   Faldehatte  paa 

og,  naar  de  Pærer  kun  og  Blommer  faae, 

med  Kys  og  Klap  og  Favntag  aldrig  helme  — 

jeg  heller,   siger  je^,  formerte  slig  en  Trop 

end  den,  som  her  nu  træder  op 

i  vilde,  martialske  Hop 

med  Fyrresabler,   Guldpaphjelme 

og  Hyldebøsser,   lialv   til  Hest 

og  halv   til   Fods,  og   uden  Naade  fælder 

ei  Skræpper  blot  og  Tidseler  og  Nælder, 

men  Paddehatte  selv,  som  den  kan  bedst, 

Skarntyder  og  Kaalhov'der,  naar  det  gjælder. 

Stod  det  til  mig  (trods  Tidsel  og  trods  Tjørn 

i  Enden  af  Parnassets  Have, 

mod  hvilke  Drengene  er  rent  af  Lave), 

jeg  gjerne  Musen  saae  til   Barsel  lave 

med  lutter  fredelige   Pigebørn. 

Men  jeg  kan  ikke  foreskrive, 

hvad  det  skal  blive. 

Naturen  raader  her;   og  denne  vil   engang 

ei   Hunner  blot,  men  Hanner  underliden 

i  min  og  Musens  Ægtesang 

aldeles  uden  min  og  Musens  Viden.«   o.   s.  v. 

Til  de  Faa,  hvis  »ædle,  skjanne ,  fine  Sands«  (for  at 
bruge  Baggesens  ovenanførte  Ord)  ikke  blot  fattede  »den 
aandelige  Graad  i  Livet«,  men  ogsaa  »den  aandelige  Latter«, 
der  ikke  blot  havde  Sands  for  det  Tragiske,  men  ogsaa  for  det 
Komiske,  herte  Schack  Staffeldt.  Denne  Digter,  der,  ligesom 
Baggesen,  med  Urette  var  bleven  stillet  i  Skygge*),  havde  alt 
1807  umiddelbart  efter  Udgivelsen  af  Baggesens  »Gjengan- 
geren  og  han  selv«  i  en  Tilskrift  »i  alt  det  Skjonnes  og 
Herliges  Navn«  takket  »den  ædle  Odysseus«  for  hans  »Gang 
til  den  kritiske  Circes  fortryllende  O,  hvis  bedøvende  og  be- 
daarende  Urter  tyngede  saa  mangt  et  Hoved  til  Jorden « ,  og 
erklæret,  at  »den  betænksomme  Penelopeia,  Kunsten,  venter 


*)  J.M.Thiele  siger  ikke  uden  Grund  om  Staffeldt,  at  han  ikke  var 
anerkjendt  som  Digter,  at  vor  Litoralur  endnu  ikke  havde  tilegnet 
sig  ham,  og  at  Mængden  troede,  han  var  forrykt  eller  idetmindste 
forskruet  (se  »Af  uiil  Livs  Aarbøger«,  Side  93). 

11* 

sin  Ægteviedes  fuldendede  Hevn«*).  Med  ikke  mindre 
Sympathi  var  han  Vidne  til  Baggesens  fornyede  Kamp  1814. 
Den  sværmeriske,  ulykkelige  Lyriker  var  Aaret  iforveien 
bleven  Amtmand  over  Gottorp  Amt  og  samme  Aar  tillige 
Overdirektør  i  Byen  Slesvig.  1815  laa  Baggesens  Blad 
»Søndagen«  foran  ham  i  Kjobenhavn,  som  den  poetiske  Amt- 
mand —  der  følte  sig  som  »en  til  allehaande  Færdigheder 
i  at  staae  Skildvagt,  fyre  en  Kanon  af,  stille  sig  død  an 
afrettet  Sangfugl,  som  derved  har  ophørt  at  synge««**)  — 
dengang  gjæstede;  og  han  yttrede:  »Hvor  det  har  fornøiet 
mig,  at  Baggesen  saaledes  har  taget  Bladet  fra  Munden! 
Oehlenschlager  har  fortjent  det  Meste  af  det.  Om  ham  kan 
man  med  Sandhed  sige,  at  han  i  den  senere  Tid  har  rystet 
Versene  ud  af  Ærmet.««  ***) 

Baggesens  Angreb  paa  Rahbeks  Theatervirksomhed  for- 
anledigede en  større  Artikel  i  September  heftet  af  »Athene««: 
»Kahbek,  forsvaret  mod  Baggesen««,  der  fremkaldte  en  '> An- 
mærkning«« fra  Baggesen  i  »Nyeste  Skilderi  af  Kjøbenhavn«« 
4de  Oktober,  hvilken  besvaredes  i  Oktoberheftet  af  »Athene««. 
»I  Anledning  af  de  sidste  anonyme,  pseudonyme  og  kako- 
nyme  Galde-Forsøg  i  et  vist  gult  Maanedskrift««  indrykkede 
Baggesen  saa  i  J.  K.  Høst's  Ugeblad  »Den  nordiske  Til- 
skuer«« (en  Fortsættelse  af  »Dannora««)  den  8nde  Novem- 
ber Digtet: 

»Hritikeiis  Smil. 


Parnassets  Maske-Fæ 
saalænge  raabte:    Bæ! 


*)  Se  dette  Værks  anden  Afdeling,  Side  337  og  338. 
**)  •  Samlinger  til  Staffeldts  Levnet,    fornemmelig  af  Digterens  efter 

ladte   Haandskrifter«,  udgivne  af  F.  L.  Liebenberg,  II,  435. 
***)  Se  Thiele:   »Af  mit  Livs  Aarbøger«,  Side  97. 

lil   Keglerne, 

al  Føbus   sendte,   vred, 

en  skjemlsom  Muse  ned 

lil  Keglerne, 

for  med  en   SKarp   Krilik 

at  holde  lidl  i   Skik 

Bebæerne 

og  vække  med  en  Pil 

i  hverl  el  Skjemlens  Smil 

Mæhæerne. 

Idel  hun  sleg  forbi 

den  gamle  Svinesti 

paa  Tæerne 

saa  pænt,  saa  net,   saa  lel, 

sig  vogtende  for  Piel 

paa  Klæ'erne, 

sprang   frem,   en  Ræv  ret  lig, 

en  Ting,   som  kaldte   sig 

Hans  Mikkelsen, 

med  nok  en  Tingest  —  men 

der  lod   som  Statens  Ven 

paa   Skikkelsen*). 

Hen  over   Smagens   Bræl 

hun  mellem  dem  saa  lel 

ei  slippede; 

den  ene  slamped  her, 

den  anden  iramped  der  — 

det  vippede. 

1   Grøften,  hvor  en  gul 


*)  »Den  Ulige  Boye,  en  Søn  af  Statens  Ven«,  som  det  hedder  i  Fr. 
Schmidts  Dagboger,  Side  338.  Baggesens  ovenomtalte  Angriber 
A.  E.  Boye  var  en  Son  af  Johannes  Boye,  Forfatter  af  »Statens 
Ven«,  hvoraf  tredie  Bind  netop  udkom  1814. 


166 

Pyt-Nixe  Icgle   Skjul 

bag  Træerne, 

Tak  ske  det  Yipperi  ! 

Kamenen  plumped   i 

til  Knæerne. 

Til  L.ykke  havde   hun 

de  sorle   Strømper  kun 

paa  Benene, 

da  med  de  hvide   paa 

man  neppe  nu  kan  gaae 

langs  Stenene, 

end  sige  nedenom 

det  gule  Svinedom 

bag  Hækkene, 

hvis  fordum   brune   Søl 

har  nu  gjort  rent  til  Pøl 

Molbækkene  — 

til  Lykke,   thi   paa  Sort 

faldt  rent  for  Øiet  bort 

det   Stødende, 

hvorfor  og,   lige  fro, 

den  Himmelske  belo 

sit  Mødende  — 

til   Lykke,   siger  jeg; 

hun  ellers,   paa  sin  Vei 

sig  vendende, 

var  steget  op  igjen, 

paa  min  for  fme   Pen 

lidt  skjændende, 

til  Hevn  paa  'Pindi   Top 

den  hele  Gudelrop 

antændende, 

fra  Himlen  Ild  og  Svovl 

paa  baade  Per  og   Povl 

nedsendende 

og,  med  del  Dommerblik, 

hun  af  Apollo  fik, 

i  brændende 

satirisk   Polemik 

al  videre  Kritik 

aldeles  endende.« 

11. 

I  Januar  1814  udkom  første  Hefte  af  »Figurer  efter 
Thorvaldsen  med  poetiske  Forklaringer  af  Oehlenschlågero. 
1  det  første  Digt,   »Jason«,  hedder  det: 

»Der  slaaer  han  mandig  nu  og  rolig, 

bevæbnet  i   sin  Fædrebolig, 

med  Vædderskindel  paa  sin  Arm, 

og  smiler  i  en  ædel   Harm 

lil  Nidingen,  der  ser  den  Hoie 

og  neppe  Iroer  sil  egel  Øie.« 

Det  andet  Digt,   »Amor  og  Venus«,  ender: 

»Misundelse  maa  døe  af  Harm, 
naar  den  vil   Kjærligheden  saare.« 

Tredie  Hefte  af  disse  Figurer,  som  udkom  i  December,  in- 
deholder, blandt  Andet,   »Kristus  med  Børnene«: 

»Føl,   Sværmer,   din  Vildfarelse  med   Smerte! 
Se  Jesu  Kirke  her  og  se  hans   iMaal : 
Uskyldigheden  i   el  venligt  Hjerte  — 
ei  Præsleslolthed,  inlel  Munkebaal.« 

jMan  fristes  unegtelig  til  at  antage  disse  Vignetters  Ord  adres- 
serede   til  Jens  Baggesen    og   N.  F.   S.  Grundtvig,   der  jo 

begge,   hver  paa  sin  Vis,    havde  taget  tilorde  mod  Digter- 
kongen. 

I  April  udkom  Syngespillet  »Køverborgen« ,  der  op- 
førtes Maaneden  efter.  I  Vinteren  1802  havde  Oehlen- 
schlåger  udgivet  en  Oversættelse  af  en  af  Kjærlighed  og 
Kamp,  Røverborgsromantik  o.  s.  v.  overstrømmende  tydsk 
Ridderroman,  »Adelaide  og  Aimar« ;  en  Episode  i  denne 
danner  Grundlaget  for  Syngespillet.  »Den  herlige  Kuhlau  — 
siger  Oehlenschlåger  i  »Erindringer«  — ,  »som  endnu  kun 
var  bekjendt  af  sin  Instrumentalmusik,  bad  mig  at  skrive 
sig  et  Syngespil.  Kuhlau  syntes  mig  rask  og  effektfuld,  jeg 
skrev  »Raverborgen«.  »Røverborgen«  har  en  broget  og,  uagtet 
sin  Fremstilling  af  Fare  og  Grumhed,  munter  Kolorit.  Scenen 
foregaaer  i  Provence,  Provencerosen  fletter  sig  ind  i  de  El- 
skendes Krands,  Toner  fra  Troubadourernes  Tid  lyde  ind  i 
enkelte  Partier;  fra  det  nære  Spanien  skjænker  Kalde ron  et 
velklingende  Versemaal  til  at  flyve  let  hen  over  Røversce- 
nerne, i  hvilke  man  m.ere  forbauses  over  Røvernes  naive 
Grumhed  end  forfærdes  over  deres  Afskyelighed.  I  »Røver- 
borgen« ere  sydlige  Røvere,  der  lide  saa  lidt  af  Samvittig- 
hedsnag og  Kamp  med  moralske  Følelser,  at  de  tvertimod 
lege  med  Mord  og  Drab  som  Drenge  med  deres  Kjephest. 
Birgitte  og  Camillo  ere  de  mærkværdigste  Karakterer  i 
Stykket«*)  Overskou  siger,  at  det  »ikke  blot  dengang  mod- 
toges med  stor  Enthusiasme,  men  altid  vil  blive  regnet  til 
de  herligste  Kunstværker  i  det  danske  Theaters  Syngespil- 
Repertoire«;  og  han  bemærker  med  Føie,  at  dets  Feil  »ikke 
ere  af  væsenlig  Indflydelse  paa  den  theatralske  Virkning«, 
idet  han  tilføier,  at  »de  mange  interessante  musikalske  Si- 
tuationer, der  vexle  i  sjior  og  smuk  Forskjellighed,  den  hel- 
dige Fordeling    af   Syngenummerne,    det    ypperlige  Valg  af 


''■j   »Erindringer«,  III,  44. 

rhythmiske  Former,  Handlingens  Livlighed  og  den  romantiske 
Tone,  som  hviler  over  det  Hele,  ere  fortræffelige  Egenskaber«. 
Han  erklærer  endvidere:  »Med  Hensyn  til  den  Komponist, 
som  den  var  bestemt  for,  maatte  Texten  endogsaa  kaldes  yp- 
perlig, da  den  var  meget  rig  paa  Motiver  til  Udvikling  af  netop 
de  Ideer  og  Falelser,  som  vare  hans  Genies  mest  eiendomme- 
lige,  hvorfor  dette  ogsaa  aabenbarede  sig  saa  karakteristisk 
og  fyldigt  i  denne  hans  første  Komposition,  at  den  strax 
maatte  erkjendes  for  et  med  stor  kunstnerisk  Kraft  udfort 
Mesterværk."  Til  Stykkets  Lykke  bidrog  ogsaa  »en  i  det 
Hele  fortræffelig  Udforelse«.*) 

Den  30te  September  begyndte  Baggesen  i  »Dannora« 
en  vidtløftig  Kritik  af  »Roverborgen«,  som  alt  var  blevet 
nævnet  nedsættende  i  det  ovenfor  gjengivne  Krigsmanifest 
mod  Oehlenschliiger  i  det  sidste  Nummer  af  »Lille  Sandag- 
Aften«  i  Juni.  Denne  Kritik  begynder  med  at  insinuere, 
at  Stykket  muligvis  kunde  være  »en  yderst  fri  Oversættelse 
af  et  eller  flere  franske  Boulevardstykker  eller  en  Ordunder- 
lægning til  et  pantomimisk  Melodram«;  og  Bearbeidelsen 
siges  »mere  at  være  gaaet  hurtigt^  fra  Haanden  end  tænk- 
somt fra  Hovedet  eller  følsomt  fra  Hjertet«.  Planen  fore- 
kommer Baggesen  »yderst  maadelig,  for  ikke  at  sige  slet. 
Hovedbegivenheden,  den  tredobb<^lte  Myrden  af  Ridder  Ai- 
mar  og  hans  Redning,  hvortil  saa  mange  Anstalter  ere 
gjorte,  er  aldeles  ikke  motiveret  og  i  høieste  Grad  usand- 
synlig«. Om  »Stykkets  Indretning  i  Tiden«,  hedder  det: 
»Grændseløsere  Skjodesløshed  lader  sig  neppe  tænke  end 
den :  at  lade  endel  af  første  Handling  spille  Dagen  ef- 
ter endel  af  den  anden  og  de  sidste  Scener  af  samme 
forend    den    allerførste«.      Om  Karaktererne    siges   der,    at 

*)  »Den  danske  Skueplads«,  IV.,  350  o.  s.  v.,  hvor  der  ogsaa  findes 
en  interessant  Skildring  af  Hannoveraneren  Kuhlaus  Liv  og  Ka- 
rakler. 

nogle  af  dem  ikke  blot  ere  unaturlige,  men  »lidt  mere,  mod- 
naturlige". I  Anledning  af  Roverhusholdersken  Birgitte, 
mod  hvem  der  polemiseres  stærkt,  hedder  det:  »Vor  For- 
fatter kan  ikke  noksom  fjerne  sig  fra  det  Ækles  Grændser, 
da  han  netop  i  Sprogrenhed,  Stilsirlighed  og  skjøn  Vers- 
kunst  —  især  siden  han  kom  tilbage  fra  Tydskland  —  er 
længere  tilbage  end  nogen  af  Danmarks  mTige  Digtere«. 
Camillo  kaldes  »en  hellig  Roverknægt,  der  hverken  er  mer 
eller  mindre  end  Skurkeri  og  Ædelmodighed,  Falskhed  og 
Aabenhjertighed,  Feighed  og  Tapperhed,  Grumhed  og  From- 
hed i  een  Person.  Han  horer  til  Familien  af  disse  splinter- 
nye Oehlenschlågerske  moralske  Mulatter,  hvorom  man  kunde 
fristes  til  at  sige  med  Jesper:  »Man  skulde  tænke,  en  Løve 
havde  været  Herrens  Fa'er  og  et  Faar  Herrens  Mo'er«  *). 
Der  siges:  »Hvad  Sproget,  Diktionen,  Versene  angaaer, 
kjende  vi  ikke  Mage  til  sammes  Skjodesløshed  og  Slethed 
i  noget  andet  dansk  Skuespil,  Original  eller  Oversættelse. 
Ikke  blot  den  simpleste  Grammatik  og  Metrik,  men  den 
gemeneste  naturlige  Logik  er  saaret  paa  hver  Side.  Var 
det  ikke  af  en  Digter,  der  engang  (skjøndt  aldrig  fra  Spro- 
gets og  Stilens  Side)  har  leveret  et  Mesterstykke;  var  det 
ikke  ved  Hjælp  af  en  fortryllende  Musik  og  et  tildels  yp- 
perligt Spil  blevet  interessant  som  Forestilling  —  vilde  vi 
finde  det  ligesaa  meget  det  unyttigste  som  det  ubehageligste 
Arbeide  af  Verden  kritisk  at  gjennemgaae,  hvad  der  er  saa 
dybt  under  al  Kritik.  Men  foruden  Hensyn  paa  Forfatterens 
Navn  og  farlige  Exempel  paatrænger  sig  os  en  ganske 
egen  Grund  til  at  værdige  det  udførlig  Drotten,  nemlig, 
at  det  indeholder  en  næsten  utrolig  fuldstændig  Proveliste 
paa  alle  de  Feil,  Digteren  for  Skuepladsen,  for  Sangen,  for 
Deklamationen  og  selv  for  den  blotte  Læsning  bør  undflye. 


')  »Jacob  von  Thyboe«,  Akt  2,  Scene  2. 

Det  er,  som  om  Forfatteren  deri  havde  villet  levere  et 
Mester- Fuskeri  ved  Overtrædelse  af  alle  hidtil  antagne 
Kunstens  Regler.  Saaledes  er  det  f.  Ex.  paafaldende,  at 
han  ikke  har  ladet  det  blive  ved  at  blande  bundne  og 
ubundne  Vers  iflæng  med  hinanden,  som  i  nogle  af  hans 
andre  Stykker,  men,  ligesom  for  at  indføre  een  Synd  mod 
de  store  Bud  i  Digterloven  mer,  lagt  sine  elskovsfulde  Da- 
mer i  sværmeriske  Scener  de  haardeste  Jamber  og  sine 
vilde  Røvere  derimod  i  de  græsseligste  Optrin  de  blødeste 
rimede  Vers  i  Munden.  Der  fattes  virkelig  blot,  at  Arierne 
skulde  være  aldeles  i  Prosa,  ligesom  Mordfortællingerne  ere 
i  Rim,  for  fuldkommen  at  bagvende  den  Lov,  der  hidtil  har 
gjældet  for  Anbringelsen  af  Diktionens  Dur  og  Moll  i  dra- 
matisk Poesi.  Næsten  helt  igjennem  bliver  sjunget,  hvad 
der  egentlig  blot  burde  tales,  og  talet,  hvad  der  bedre  lod 
sig  synge.  Det  er  os  en  Gaade,  hvorledes  en  Digter  som 
Hr.  Oehlenschlåger  kan  tillade  sig  at  behandle  Sproget  med 
en  saa  uendelig  Skjødesløshed,  som  næsten  hver  Linie  i 
dette  Stykke  røber;  hvorledes  han  kan  indbilde  sig,  at  en 
bestandig  Vaasen  i  ovenikjobet  slette  Rim,  hvis  den  og  for 
en  Del  undgaaer  Opmærksomheden  paa  Scenen  (hvor  saa- 
meget  Andet  beskjæftiger  den  kun  halvt  hørende  Tilskuer) 
lader  sig  læse  uden  Ækel  af  nogenlunde  dannede  Mennesker; 
og  hvorledes  hans  æsthetiske  Samvittighed  ikke  tilhvisker 
ham  (forinden  Kritiken  udraaber  det  overlydt),  at  hans  sidste 
Stykker  bestaae  saagodtsom  af  latter  Pletter.«  Der  spørges 
saa:  »Men  hvorledes  gaaer  det  til,  at  et  Theaterstykke,  saa 
slet  digtet  og  saa  slet  skrevet,  saa  fuldt  af  alle  mulige 
Slags  Feil,  og  især  vrimlende  af  de  allerværste:  egentlige 
Flauheder,  ovenikjobet  aldeles  unationalt,  har  kunnet  gjøre 
endog  den  mindste  Lykke  paa  Scenen?  —  og  hvorledes 
lader  det  sig  forklare,  at  man,  selv  med  alt  det,  heller  læser 

det  end  Snese  andre  Stykker,  hvori  der  er  ikke  tiende  Par- 
ten af  dets  Pletter?«  Svaret  lyder:  »Hvad  dets  nogenlunde 
Lykken  paa  Scenen  angaaer,  da  forklares  denne  leltelig  af 
den  fortryllende  Musik  og  af  det  mesterlige  Spil.  Hvad 
Indtrykket  ved  Læsningen  angaaer,  som  vi,  trods  alt,  hvad 
vi  have  anmærket,  indramme  et  vist  jeg  veed  ikke  hvad, 
der  er  aldeles  modsat  det  almindelige  Indtryk  af  Fuskeri, 
og  gjør,  at  man,  næsten  imod  sin  Villie,  morer  sig  lidt, 
idetmindste  er  langtfra  at  falde  i  Savn,  som  ved  andre  ulige 
bedre  skrevne  og  langt  mindre  feilfulde  dramatiske  Forsog, 
da  skyldes  dette  upaatvivlelige  Fortrin  en  vis  sandselig  Kraft 
og  Livelighed,  der  næsten  aldrig  ganske  mangler  vor  For- 
fatters endog  allersletteste  Produkter,  o  Røverborgen«  er  et  i 
det  Hele  yderst  trivialt,  i  nogle  dets  Dele  høist  urimeligt  og 
i  andre  overmaade  flaut  Sudleri;  men  det  er  med  alt  det  et 
Digterværk  —  i  Ordets  karakteristiske  Forstand  —  Tak 
ske  Forfatterens  rigtignok  vilde  og  uregerlige,  men  levende 
og  kraftige  Fantasi  og  hans,  om  ogsaa  stundom  aldeles 
skjæve,  dog  altid  poetiske  Anskuelse  af  Livet  og  Tingene! 
Ere  hans  Karakterer  ogsaa  usammenhængende,  urimelige, 
selv  flaue  eller  modnaturlige,  saa  have  de  dog  alle  et  vist 
Relief  formedelst  de  ham  egne  kjække  og  djærve  Pensel- 
strøg. Er  ogsaa  hans  Sprog  skjødesløst,  broget,  fuldt  af 
Barbarismer  og  i  det  Hele  saa  inkorrekt  som  vel  muligt, 
saa  er  det  dog  billedrigt.  Er  ogsaa  hans  Diktion  stundom 
opskruet  og  stundom  nedskruet,  hist  indtil  sandseløs  Svim- 
melsvulst,  her  indtil  tankeløs  Plathed,  saa  er  den  dog  altid 
mer  eller  mindre  malerisk.  Aldeles  prosaisk  er  Intet,  und- 
tagen hans  Vers,  der,  som  saadanne,  egentlig  ikke  engang 
ere  til  uden  for  det  blotte  -Øie.  Overalt  er  Hr.  Oehlen- 
schlåger  væsenhgt  malerisk  Digter,  kun  har  han,  som  saa- 
dan,  blot  Titians  varme  Kolorit  og  Correggios  tryllende  Lys 
og  Skygge,  men  aldeles  Intet  af  Rafaels  herlige  Komposition 

og  skjønne  Tegning*).  I  nærværende  Røverborg,  som  helt- 
igjennem  ikke  besidder  noget  andet  Værd  end  det,  Farve-, 
Lys-  og  Skyggespillet  giver  dens  brogede  Theaterdække ,  er 
imidlertid  nederlandsk,  hvad  der  i  hans  første  Stykker 
berettigede  til  ovenstaaende  Sammenligning.  Vi  troe  ikke 
passeligere  at  kunne  udtrykke  vore  Følelser  i  Henseende  til 
den  Ringoagt  for  Kjenderes  og  Efterverdenens  Dom,  en  af 
Naturen  saa  begavet  Forfatter  rober  ved  Udj asken  af  Styk- 
ker som  dette,  end  ved  at  parodiere  til  Slutning  et  Far  af 
Røverborgens  Dialoger  i  en  Samtale  mellem  den  gamle 
Kritik  og  den  nye  Romantik. 

Gammel  Kritik. 

—  -  -    -      —     —   Saa   Fru  Romantik 

slel  Inlel  kjendcr  lil   Samvilligheden? 
(den   æsthetiske  nemlig.) 

Ny  Romantik. 
Hidtil  har  Gud  bevaret  mig  min   Helbred. 
Jeg  har  ei   lidt  af  Sling,   Samvillighed, 
(ikke  engang  af  Vittighed) 

Vapeurs  og  hvad  de  dumme   Streger  hedde, 
(l£vald  var  stærk  i  Streger,  som  man  veed) 

som   kommer  af  el  hypokondert   Blod  ; 
men  jeg  har  <tgsaa  tidlig  lært  al  finde 
mig  i  Omstændighederne,   mit   Barn  ! 
(i  Jamber  f.  Ex.  soni  disse.) 

Kritiken  (i  Tanker). 
Hvorledes  var  del  nu?     I   blev  jo  ranet? 

Ny  Romantik. 
Ja.  jeg  blev   ranet   i   mit  Iredie  Aar 
(tre  Aar  omtrent  varede  Perioden  af  de   »Nordiske  Digte«) 


')  [  Baggesens  Digt  »Frederiksbergs  Slot«,  Pendantet  til  Oehlen- 
schiagers  »Korsor«  i  »Langelands-Reise«,  hedder  det  jo  ligeledes, 
al  der  er  »Intet  af  Rafael«  (se  dette  Værks  anden  Afdeling. 
Side  297). 

i   Polen,  Preussen  eller  hvad  del  hedder. 
(Sachsen  hedder  det.) 

Du  vide  maa,  jeg  er  et  Grevebarn; 
(Jarl  Hakons  formodentlig) 

thi  jeg  blev  sljaalel  af  el  Slol  med  Taarne 
og   kunde  gaael  i   Fløil   og   Hermelin 
saa  godt    som  Du  og  Nogen. 
(i  ægte  dansk  Sprogdragt.) 

Men,  min  Tro! 
Zigeunerne 

(Vildtydskerne) 

er  ogsaa  brave  Folk. 
De  lugtede  mig  op,  det  maa  jeg  sige  ! 
Som  Lille  stjal  jeg,   smidig,   som  en   Ræv 
i   Gaasestien.     Da  jeg   ældre  blev, 
da  spaaede  jeg  i   Hænder  og  af  Kaffe, 
stjal  mangen  Ridder  Guldet  af  sin   Lomme, 
mens   han,  forelsket,   stjal  mil  Øiekasl; 
(spiller  niaaske  paa  Goethe) 

thi  jeg  var  deilig,  maa  Du  Iroe! 

(Det  er  sandt!) 

To  Arme 
som  dreiet  til  at  favne  med  —  et  Bryst, 
som  raabte :      Plads !     hver  Gang  det  steg  — 

(Det  er  sandt!) 


To   Ben. 


en  Ryg,  en  Midie ! 
(Det  har  Flere!) 

Nu  det  er  forbi ! 
(Desværre!  rent  forbi,  paa  Benene,  Ryggen  og  Midien  nær.) 

Jeg  var  lidt  brun  i   Huden; 
(Det  er  ogsaa  sandt!)*) 


*)  Depping  karakteriserer  Oehlenschlåger   som    en    smuk  Mand  med 

thi  de  beilsed 
mig  ind   med   Svinefedt  for  Middagssolen. 
(Vildtydskerne  nemlig.) 

Og  jeg   blev  Dronning,   mau  Du  vide!    ægled 

Zigeunerkongen, 
(Tieck) 

red  i  Flaramelafl, 

med   Messingkrone,   Flor  i   Haarel,  gjennem 

den   dunkle   Skov.      IVIin  Mand  blev   hængt, 
(kritisk  nemlig.) 

lod  mig   i    Stikken  ;   og  jeg  sad  i  Fængsel. 
Jeg  skulde   rettes,  for  jeg  havde  kommet 
lidt  Fluegift  i   Grøden   til  en   Kone, 
som  havde   Braser  og  sølvspændte   Sko. 
(spiller  maaske  paa  Hugos  Konemord.) 

Men  jeg  kan  dirke.     Jeg  slap  ud   af  Flullet, 
laa  som   en  Hund   i   Skoven,   peb  af  Sult. 
Da  kom   den   lappre  Ridder-Skjald  fra  Hulen 
med  sine   Svende,  dryppende  med  Blod. 
Han   tog   mig  til   sig  i  sin  Røverborg. 
Fra  den   Tid  har  jeg  kogt  for  ham  ug  hans 
og  hjulpet   dem  med  hvad  der  forefalder. 
( romantisk  Snak.) 


De  Andre 


Gammel  Kritik. 
—   —    —   —  —   Ei,   hvad  hører  jeg! 

Ny  Romantik. 
Et  Digt,   lidt  Sukkerværk,  sandt  Marcipan 
for  Børn   og  unge   Piger,   hvad  man  kalder 


et  ganske  italiensk    Fysiognomi    (se    dette  Værks  anden    Afdeling, 
Side  196.) 

en   Gaade,   luller  Tanl  —  kun  med  et  Mundbid 
Moral   i  Limonaden,   Cremor  Tarler 
istedelfor  Cilron  !     El   Videre! 

Gammel  Kritik 
(til  Baldur,   Hakon  Jarl,  Axel  og  Valborg). 
Hvad  siger  I  om  Eders   Faders   Sang? 

Baldur,  Hakon  Jarl,  Axel  og  Valborg. 
—   —    —    —   —   Spørg  ham  selv,   Hr.   Ridder! 

Ny  Romantik. 
Det  er  en  kraftig  Drik,   thi   den  er  brygget 
af  stærk   Muskatvin,   stødte  Dødningben, 
Salpeler,   Ingefær.     Paa  Rellersledel 
har  jeg  den  blandet  i  en  Hovedskal, 
(Fantasiens) 

mens  Synderen 
(Smagen) 

paa  Hjulet  laa  deroppe 
med  uldne  Sok  paa  Benet,  uden   Sko 
(end  sige  Kothurner) 

og  stivnedes  i   Blæsten, 
{aura  popularis) 

som  tog  fat 
i  Haarel  og  de  halv  nedfaldne  Laser. 
Der  maa  det  laves,   hvis  det  ret  skal  virke. 

(lil  Kriliken) 
Drik  med! 

Gammel  Kritik. 
Nei  Tak!      Det  er  for  stærkt  for  mig. 
Jeg  er  ei  vant,  jeg  kan  ei   taale  det. 

'  Ny  Romantik. 
Nu,   I  maa  lære  taale  Meget  end! 
(Nun  Ihr  muszt  lernen  dulden  Vieles  noch!) 

Slige    Vers    f.    Ex.    »Lehrt  Kommando,    Ihr  dummen 

Danen!«  hed  det  militærisk  i  gamle  Dage  til  danske  Land- 
soldater. I  vore  nye  klinger  den  samme  Parole  poetisk  til 
danske  Studenter.  Men  Kritiken,  der  ikke  blot  har  udtraadt 
sine  Regens-  og  Kloster -Børnesko,  men  set  sig  noget  om 
baade  i  den  gamle  og  ny  Literatiirverden,  bryder  sig  kun 
lidt  om  dette  Kjøbenhavnske  Daraussens  kategoriske  Im- 
perativ. Vant  til  Sofokles',  Shakespeares,  Racines,  Schillers 
og  Evalds  Trylle-Nektar  i  Pindi  krystalne  Skaaler,  bort- 
slænger  den  med  Haan  og  Ækel  slige  Hexe-Kraftsupper  i 
Galgebakkens  Hovedskaller.«  1  en  »Slutningsanmærkning« 
hedder  det  saa:  »Nærværende  kritiske  Dom  over  »Røver- 
borgen«  ser  ikke  blot  ud  som,  men  er  (i  vore  Tanker  og 
efter  vor  Hensigt  idetmindste)  en  virkelig  kritisk  Fordøm- 
melse. Vi  gjøre  ingen  Røverkule  af  vort  Hjerte  og  tilstaae 
i  Slutningen  uden  Sky,  hvad  vi  i  Præmisserne  have  paa- 
staaet.  Men  ligesaa  lidt  som  vi  i  Bedømmelsen  af  »Hakon 
Jarl«,  med  Dadelen  af  enkelte  Karakterer,  Scener  og  Ud- 
tryk, har  tænkt  eller  havt  til  Hensigt  at  nedrive  hint  Stykke 
(hvilket  vi  hjerteligen  i  det  Hele  og  de  langt  fleste  Dele 
beundrede),  ligesaa  lidt  drømme  vi  om  nu,  ved  Fordømmelsen 
af  et  helt  Syngespil  som  »Røverborgen«,  at  ville  nedrive 
Digteren  selv.  Thi,  hvis  og  ikke  blot  dette  Misværk  og  det 
endnu  værre,  Hugo  von  Rheinberg,  men  Ludlams  Hule, 
Kanarifuglen ,  Faruk.  Ærhghed  varer  længst,  Freias  Alter, 
Langelandsreisen,  Novellerne  og  de  fleste  af  hans  »Digt- 
ninger« vare  tilintetgjorte  eller  (rigtignok  bedre)  aldrig  vare 
blevne  til,  vilde  han  dog  som  Forfatter  af  Aladdin,  de  »Nor- 
diske Digte«  og  adskillige  herlige  Ballader  —  »Valravnen« 
f.  Ex.  *)  —  være  og  bhve,  om  ikke  Dannemarks  allerstørste,  saa 
dog  en  af  Dannemarks  store  Digtere,  selv  naar  man  vil  ind- 
skrænke disses  Tal  til  det  allermindste.    Tvertimod,  vi  troe 


*)  I   »Digte,  1803.   (se  dette  Værks  anden  Afdeling,  Side  40). 
IV.  12 

paa  den  sandeste,  kraftigste  og  veldædigste  Maade  i  egen- 
ligste  Forstand  at  dyrke  Hr.  Oehlenschlågers  Genius  og 
sande  Hæder  ved  med  djærve  Hug  (der  gjore  os  selv  ondt 
i  Armen)  at  kappe  de  vilde  Skud  og  raadne  Grene,  der  ikke 
blot  vansire,  men  saftudsuge  sammes  frodige  Træ,  hvilket, 
kritisk  beskaaret  og  befriet  især  fra  de  mangfoldige  frem- 
mede Indpodninger  og  dets  Stamme  omkrybende  Plante- 
Smarodsere,  pleiet  med  flittigt  Sprog-  og  Kunst -Studium 
og  gjødet  med  nogle  flere  nærende  Kundskaber,  endnu  maa- 
ske  turde  vorde  det  herligste  i  Iduns  nordiske  Have.  Vi 
haabe  trygt  (hvis  ogsaa  Grenene  sukke,  og  Smaadrengene, 
der  netop  bedst  kunne  naae  de  vantrevne  Frugter  paa  hine 
ud  over  Kunstgjærdet  hængende  Vanskud,  skraale  over  vore 
ubarmhjertige  Hug),  at  Dryaden  selv,  som  boer  i  Stammen 
(den  vi  vel  vogte  os  for  at  saare),  engang  taknemmelig  vil 
velsigne  Kjækheden  af  vor  Beslutning,  Styrken  af  vor  Arm 
og  Skarpheden  af  vor  øxe.  Er  hun,  hvad  vi  virkelig  troe 
hende  at  være,  vil  hun  blot  hade  den,  -ider  ligger  ved  Ro- 
den af  Træet«*),  hvilken  vor  Behandling  netop  har  til  Hen- 
sigt at  befrie  hende  for.  Skulde  imidlertid  denne  lidt  for- 
kjælede  Dryas  ganske  miskjende  vor  Gartner-Omhu,  saa  er 
vor  Trøst,  at  Iduna  selv  ikke  vil  miskjende  den,  thi  hun 
veed  —  idetmindste  vil  hun  engang  vide  det  —  at  aldrig 
hyldede  en  samtidig  Genius  ærligere  en  anden  end  vor  For- 
fatterens af  de  »Nordiske  Digte«.  Vel  kunne  vi  ikke  tale 
om  en  vis  Tilbedelse,  som  vi  maa  overlade  de  blindt  For- 
elskede; men  sikkerlig  kan  ingen  ældre  Søster  oprigtigere 
elske  den  yngre,  vi  turde  sige :  selv  ingen  Moder  sin  Datter 
end  Baggesens  Muse  den  Oehlenschlågerske.  Netop  fordi 
denne  livfulde,  vevre,    blomstrende  Muses  naturlig-skjønne 


*^  Upaatvivleligt  Hentydning  til  Nidhug,  der  gnaver  Roden  af  Ygdra- 
sils  Ask  ved  Nifiheim. 

Gestalt,  smukke  øine  og  blussende  Kinder  ligesaa  hoit 
skattes  af  vort  Blik  som  hendes  indre  Godmodighed  af  vort 
Hjerte,  beklage  vi  indtil  Græmmelse,  der  (i  Betragtning  af 
hendes  Egensindighed  i  denne  Punkt) .  gaaer  over  til  Vrede, 
at  hun  saa  aldeles  forSiømmer  sig  selv  ved  ikke  at  anvende 
mindste  Omhu  paa  sin  Paaklædning  —  for  ikke  at  sige: 
Pynt  —  og  Renhed  idetmindste  —  for  ikke  at  sige:  Pæn- 
hed. Vi  ønskede  hende  velopdraget  i  den  Grad,  hvori  hun 
er  lykkelig  begavet,  ikke  mindre  tækkelig  og  anstændig 
klædt  end  velskabt  og  ligesaa  ren  og  pæn  som  rod  og  hvid ; 
især  gad  vi  formaae  hende  til  baade  med  det  Onde  og  med 
det  Gode  at  aflægge  de  fremmede  tydske  Fagter  og  Grimacer 
og  visse  fjantede  Lader,  der  ofte  gjare  hendes  eiendomme- 
lige  nordiske  Skj enhed  aldeles  usynlig.  Vi  have  til  den 
Ende  foreholdt  hende  den  strenge  Kritiks  ubarmhjertige 
Speil  og  ladet  hende  høre  Efterverdenens  Dom  om  hendes 
sludskede  Optræden  paa  Scenen  i  den  senere  Tid,  nærende 
det  Haab ,  at  Vanen  endnu  ikke  er  bleven  til  en  anden 
Natur,  og  at  hun,  ved  klarligen  og  tydeligen  at  se,  hvad 
ingen  kjobenhavnsk  Dommer  har  turdet,  og  hvad  ingen 
Smigrer  eller  Hykler  har  kunnet  eller  villet  sige  hende,  al- 
vorligen  vil  gaae  i  sig  selv  og  betænke,  at  en  Digter,  der 
forsommer  sit  Sprog  og  aldrig  filer  sine  Vers,  trods  den 
herligste  Fantasi,  ligesaa  sikkert  gaaer  glip  af  udodelig 
Hæder,  som  en  aldrig  sleben  Diamant  af  straalende  Glands, 
trods  den  ædleste  Stenkjerne.« 

Umiddelbart  efter  denne  vidtløftige  Filippika  mod 
»Roverborgen«  og  sluttende  sig  dertil  fulgte  i  »Dannora« 
(den  14de  Oktober),  under  Titel  »Schillers  Klage«,  en  For- 
danskning af  Baggesen  af  de  tre  sidste  Strofer  i  Schillers 
skjonne  Digt  til  Goethe,  da  denne  bragte  Voltaires  »Maho- 
med"  paa  Scenen.     Den  begynder: 

12* 

»Bort  fra  vor  Scene  maalle  Kunsten  vende, 
despolisk  hersker  d  e  r  nu  Fantasi. 
Den  Skuepladsen  vil,  som  Verden,  tænde; 
Høit  blandes  vildt  og  plat  med  Lavt  deri«   — 

Og  ender: 

»Men  til  det  Bedre  være  han  os  Fører! 
Han  gaae  igjen  med  Reglen  i  sin  Haand 
og  rense  vor  vanhelligede   Scene 
til  værdig  Borg  igjen  for  Melpomene!« 

Baggesen  viser,  ligesom  Schiller,  hen  til  »den  ædle  Scene«: 

»Vellyd  og  Sirlighed  sig  der  forene 
med  Orden  paa  Forstandens  faste  Grund; 
med  rhythmisk  Dands,  endog  i  mindste  Dele, 
til  smagfuldt  Tempel  hæver  sig  det  Hele«  .*) 

I  Baggesens  poetiske  Replik  til  Oehlenschlåger  1807,  i 
Anledning  af  dennes  Svar  paa  Rimbrevet  »Noureddin  til  Alad- 
din«, hed  det: 

» —    —    —    —    —    —   Aldrig  skrev 

en  Ven  den  anden  med  en  mere  huld 

og  tillidsfuld  Fortrolighed  end  jeg 

til  Skjemlens  Åladin  min  Skjemls  Noureddin, 

En  Hyldest  mere   varm  og  inderlig 

og  mere  hædrende  —   —  —   — 

—  —   —    —  jeg  troede  selv  umulig«  .**) 


*)  I  "Erindringer«  (111,  60—62)  polemiserer  Oehlenschlåger  stærkt 
mod  dette  Schillerské  Digt,  der;  var  bleven  brugt  imod  ham,  me- 
dens han  tidligere,  i  sine  Forelæsninger  over  Schillers  dramatiske 
Værker,  1811—1812,  havde  ydet  det  retfærdig  Anerkjendelse  (se 
»Om  Evald  og  Schiller«,  II,  16). 
**)  Se  dette  Værks  anden  Afdeling,  Side  290. 


181 

Baggesen  siger  1814  med  lignende  Ord:  »Aldrig  hylde- 
de en  samtidig  Genius  ærligere  en  anden  end  vor  For- 
fatteren af  de  »Nordiske  Digte«.  Sikkerlig  kan  ingen  ældre 
Søster  oprigtigere  elske  den  yngre,  vi  turde  sige :  selv  ingen 
Moder  sin  Datter  end  Baggesens  Muse  den  Oehlenschlåger- 
ske.  Denne  livfulde,  blomstrende  Muses  naturlig-skjonne 
Gestalt,  smukke  -Øine  og  blussende  Kinder  skattes  ligesaa 
høit  af  vort  Blik  som  hendes  indre  Godmodighed  af  vort 
Hjerte.«  Naar  H.  C.  Ørsted,  J.  P.  Mynster*)  og  Oehlen- 
schlågers  andre  Venner,  hvoraf  nogle  naturligvis  vare  »blindt 
forelskede«,  tillægge  Baggesen  de  sletteste  Motiver  til  hans 
Adfærd  mod  Digterkongen,  er  dette  en  aabenbar  Uretfær- 
dighed. Baggesen  var  virkelig  greben  af  »Aladdin«,  »Vau- 
lundurs  Saga«,  »Nordiske  Digte«,  »Axel  og  Valborg«  og 
meget  Andet  af  Oehlenschlågers  tidligere  Poesi.  Naar  han 
imidlertid  (som  alt  ovenfor  fremhævet)  i  sit  Krigsmanifest  i 
det  sidste  Numer  af  »Lille  Søndag- Aften«  i  Juni  opregner 
» Langelands -Reise«  og  »Jesu  Liv  i  den  aarlige  Natur« 
blandt  mislykkede  Værker  af  Digterkongen  —  hvad  han  for 
det  første  Værks  Vedkommende  gjentager  i  Kritiken  over 
»Røverborgen«    i  Oktober    —  er  han  øiensynlig    paa  Vild- 


*)  Angaaende  H.  C,  Ørsteds  Opfattelse  af  Baggesens  Forhold  til 
Oehlenschlåger  som  »en  virkelig  Noureddins«  henvises  til  dette 
Værks  anden  Afdeling,  Side  283.  1  et  Brev  fra  J.  P.  Mynster  til 
Brøndsted  fra  Slutningen  af  Feidens  Tid,  1819,  tales  om  »Bagge- 
sens Muse,  d.  e.  hans  Ondskab«  (se  »Breve  fra  J.  P.  Mynster«, 
Side  137);  og  i  »Meddelelser  om  mit  Levnet«  hidledes  Baggesens 
»uværdige  og  uvittige  Polemik«  af, at  hans  tidligere  æslhetiskeGrund- 
sætninger  vare  gjældende  hos  hans  daværende  Omgangskreds,  af, 
»at  den  fornemme  Verden  paa  den  Tid  var  aldeles  indtagen  mod 
Oehlenschlåger",  og  af  de  personlige  Konflikter  mellem  de  to 
Digtere,  idet  der  tilfoies,  at  Baggesen  »aldeles  ikke  var  en  saadan 
Strid  voxen«,  at  den  gav  Exempel  paa,  at  det  gaaer  an  »at  til- 
sidesætte al  Sandhed,  Billighed  og  Anstændighed«  (Side  222). 

spor;  og  det  Samme  gjælder  ogsaa  mer  eller  mindre  om 
Opfattelsen  af  Andet,  f.  Ex.  af » Correggio « .  At  Oehlenschlåger 
var  ifærd  med  at  dale  efter  sin  Hjemkomst,  vil  dog  ingen 
Uhildet  kunne  nægte;  og  specielt  hvad  Formen  angaaer  — 
som  Baggesen  fra  sin  tidligste  Tid  havde  lagt  saa  megen 
Vægt  og  Vind  paa,  skjendt  rigtignok  langtfra  ikke  altid  med 
lige  Held  —  var  der  visselig  god  Anledning  til  at  gaae  i 
Rette  med  dens  »altfor  ugenerte  Genialitet«,  der  ikke  mindst 
gjør  sig  gjældende  i  Digterens  sidste  Værk,  »Roverborgen«', 
hvis  fantasifulde  Livlighed  og  Kraft,  maleriske  Diktion  og 
avrige  poetiske  Fortrin,  Baggesen  forresten  ingenlunde  er 
blind  for,  trods  de  —  ikke  altid  berettigede  —  haarde  Ord, 
som  hagle  ned  over  denne  Syngespiltext.  For  sin  bittre 
Polemiks  Vedkommende  tænkte  han: 

»Lad  det  bryde,   lad  det  gjære  ! 
Stem  ei  Strømmen,  taal  dens  Brag! 
Den  vil  bære 
Grøde  til  en   Sommerdag!«*) 

Selv  Oehlenschlagers  varme  Beundrer  Peder  Hjort  saae  sig 
nødt  til  at  kalde  den  store  Digter  til  Orden  paa  Grund  af 
hans  senere  »materialistiske  Form«.  I  denne  Kritikers  ano- 
nyme Anmeldelse  af  »Ludlams  Hule«  i  Molbechs  »Athene« 
1816  hedder  det  træffende:  »Et  af  de  store  Fortrin,  der 
udmærker  Digterens  Poesi  fremfor  alle  hans  Forgængeres, 
er  hans  levende  Anskuelse  af  Naturen  og  hans  rige  Fantasi 
i  at  opfatte  og  fremstille  dennes  utallige  Gjenstande.  Den 
skylde  vi  i  hans  dramatiske  Værker  indtil  »Hugo«  den  har- 
moniske Dialogens  Form,  i  hvilken  deilige  poetiske  Billeder 
afvexle  i  behagelig  Mangfoldighed  med  kraftfulde,  klare  Tan- 
ker og    ædle  Udbrud  af  Hjertets    reneste  Følelser.      I  disse 


*)  c.  Hostrup:   -Sange  og  Digte  fra  tredive  Aar«,  1872,   Side  333. 

Farver  bryde  sig  paa  det  Frappanteste  Karakterernes  i  alle 
Retninger  udkastede  Straaler.  Just  i  dette  selvstændige, 
mægtige  Sprog  udtalte  sig  saa  ofte  den  store  Aand,  der 
Mte,  at  hans  Villie  var  urokkelig,  og  i  Følelsen  af  denne 
Frihed  overlod  sig,  tryg,  til  en  høiere  Styrelse.  Fra  disse 
herlige  Ord  og  Tanker,  Sjælens  rette  Handlinger,  var  det 
stedse,  at  den  sande  dramatiske  Interesse  udgik.  Men  hin 
Sprogets  og  Dialogens  Harmoni  er  med  Et  forsvundet  i 
»Hugo«  og  »Køverborgen«.  Fantasien  danner  i  hine  to 
Digte  ikke  nogen  blot  Form  for  en  høiere  ideel  Gehalt, 
men  dens  Billeder  søge  ligesom  at  bestaae  ved  sig  selv ;  de 
ere  ikke  Variationer  paa  et  karakteristisk  Udsagn  som  Grund- 
thema,  men  de  ere  lutter  Themaer,  der  alle  ville  være  det 
første;  de  komme  dernæst  saa  hyppigen  ovenpaa  hinanden, 
at  de  dels  fortrænge  det  Ideelles  Aabenbarelse  i  Tanker,  Fø- 
lelser og  betegnende  Ord,  dels  svæve  saa  vidt  omkring^,  da 
de  ved  Nyhed  og  Mangfoldighed  maa  søge  at  frappere,  at 
de  enten  blive  ufattelige  eller  trætte  Læserens  Fantasi,  der 
ene  sættes  i  Beskjæftigelse,  medens  de  andre  Sjæleevner 
rent  hvile.  Disse  Billeder  tabe  derfor  ofte  den  største  Del 
af  deres  Betydning  og  gaae  over  til  et  ideeløst  Fantasispils 
Fostre.  Denne  Mangel  paa  ideel  Gehalt  kan  kun  erstattes 
ved  at  sammendynge  en  Mængde  af  Realitet,  hvis  Fylde 
dog  kun  er  tilsyneladende,  da  den  skjuler  sin  Tomhed  bag  et 
blændende  Skjær.  En  saadan  Maade  at  fantasere  paa  for- 
trænger i  Grunden  al  Poesi,  og  den  maa  derfor  ogsaa  op- 
hæve den  dramatiske  Karakteristik  og  den  rene  Objek- 
tivitet. « 

En  Følge  af  Oehlenschlågers  Navnkundighed  var  des- 
værre ogsaa,  at  han  maatte  producere  flere  og  flere  Lei- 
lighedsdigte,  en  Genre,  hvori  han  som  oftest  ingenlunde 
var  heldig. 

12. 

I  Efteraaret  udkom  »Poetiske  Epistler«  af  Baggesen.  Li- 
gesom Polemiken  i  J.  K.  Hast's  »Dannora«  og  Digterens  egne 
Blade  slutter  sig  til  »Gjengangeren«  fra  det  foregaaende 
Ophold  i  Hjemmet,  saaledes  slutter  »Poetiske  Epistler«  sig 
til  rtSkjemtsomme  Rimbreve«  fra  samme  Tid.  Disse  Epist- 
ler, der  værdigt  træde  i  deres  Forgængeres  Fodspor,  have, 
ligesom  Rimbrevene,  et  Motto  af  Horats;  paa  Titelbladet 
staaer  nemlig:  »Contentus  paucis  lectoribus«  *).  Alt  i 
det  tidligere  omtalte  Brev  til  Gjerlew  fra  Marts  1806  havde 
Digteren  jo  erklæret:  »Det  ønske  at  læses  af  Mange  har 
jeg  aldrig  havt.  Mit  kjæreste  er:  at  læses  længe  af  Faa.«**) 
Epistlerne  indledes  med  »Rim brevenes Æmne  eller  Lunets  Poe- 
tik, en  Brevvexling  mellem  mig  og  min  Muse »,  med  Mottoet: 

»Turgidus  Alpinus  juguiat  dum  Memnona,   dumque 
diffingit  Rheni  luleura  caput,  hæc  ego  ludo, 
quæ  nec  in  æde  sonenl  cerlanlia,  judice  Tarpa, 
nec  redeant  iteruoi  alque  ilerum  speclanda  theatris«  ***). 

Medens  den  svulstige  Poet  (hedder  det  i  Citatet)  ta- 
ger Livet  af  sin  Helt,  skriver  jeg  disse  spegende  Digte, 
der  hverken  skulle  oplæses  høitideligt  eller  opføres  paa 
Theatret  den  ene  Gang  efter  den  anden.  —  Man  vil  ikke 
kunne  værge  sig  for  at  finde  Allusion  til  den  Oehlenschlå- 
gerske  Kothurne  i  dette  Citat  af  Horats.  Det  er  interessant 
at  lægge  Mærke  til,  hvilken  stor  Rolle  den  romerske  Lite- 
ratur  spiller  for  den  ældre  Tids  Mænd,  i  Modsætning  til 
den  yngre  Slægt,  der  staaer  ganske  anderledes  udenfor  den, 
ja  endog,    som  N.  F.  S.  Grundtvig,   gjer  Front   imod  den. 


*)  Hor.  Sat.  I,  10,  v.  74. 
**)  Se  dette  Værks  anden  Afdeling,  Side  249. 
♦**)  Hor.  Sat.  I,  10,  36-39. 

og  for  hvem  den  græske  er  af  meget  storre  Betydning. 
Brevvexlingen  bestaaer  af  fire  Epistler,  hvoraf  den  første  fra 
Kjøbenhavn  er  betitlet:  »Nedfordringen.  Til  min  høittra- 
vende  Muse.«     Den  begynder: 

»O  Du,  der  alt  i  mange,  lange, 

høitidelige   Søndags-Sange 

har  døvel  skikkelige  Folk, 

en  Slenlor  lig  iblandt  Poeter, 

som  Evighedens  Agent  Holck*), 

som   Mælkeveienes  Trompeter 

og   Himmelens  og  Havels  Tolk; 

der  altfor  tidt  med  Storm  og  Torden, 

Orkaners  Hvin  og   Bølgers   Brag 

og  alskens  Tegn  før  Dommedag 

har  skrækkel  dem,  som  boe  paa  Jorden ; 

der,  altid  dyb  og  altid  høi, 

del  ene  Ben  hos  Antipoder, 

det  andet  over  Maanens   Broder, 

i  Hymner,   Epopeer  og  Oder 

har  hidtil  gjort  en  Fandens   Støi   — 

min  Genius!   .   .   .   hvad  vil  jeg  sige? 

min  Muse!   (Ihi  Irods  alle  Brog 


*)  Agent  Holck,  død  1783,  den  bekjendte  Udgiver  af  »Aftenposten« 
og  meget  Andet,  der  i  sine  Poesier  ofte  forsøgte  sig  i  det  Høie 
og  i  sine  versificerede  Taksigelser  for  Gaver  til  veldædige  Øiemed 
gav  Anvisning  paa  Himlen,  hvilket  Sidste  Vessel  spøgede  med  i 
sit  Poem   »Til  Agent  Holck«: 

»Agent  Holck, 
de  Fattiges  Tolk, 
Sygekassens  Patriark! 
jeg  dig  sender  her  en  Mark, 
i  det  Haab,  at  Himmelen 
giver  en  Dukat  igjen.« 

og  slive   Støvler,  paa  Du  drog 
i  Hexaraelrels  Hellesprog, 
Du  er  og  bliver  dog  en  Pige) 
min  Muse!   hør  dog!  lad  Dig  sige! 
Hvis  Du  maa  blæse,   vel,  saa  blæs ! 
Hvis  Du  dit  Bryst,   som  er  i  Fare, 
trods  min  Advarsel,   ei  vil  spare, 
i  Himlens  Navn,  saa  pib,  saa  hvæs! 
Men  lad  den  udenlandske  Skare 
af  Uveir  og  Dravater  fare 
og  syng  Dig  engang  dygtig  hæs 
paa  Hverdagsveiret  i  mit  Fjæs  1 
Istedenfor  at  laane  Toner, 
der  kyse  danske  Mænd  og  Koner, 
fra  Romertidens  gamle  Væld 
og  nye  Verdners  fjerne  Fjeld, 
lad  endelig  din  Hurra-Stemme 
dem  patriotisk  hente  hjemme 
fra  Nutidssangens  egen  Elv: 
fra  Lilleverdnen  i  Dig  selv ! 

Det  er  Dig  bleven  til  en   Vane 
at  føite  rundtomkring,  paa  Tydsk, 
til  Fods,  til  Hest,   til  Vogns,   i  Kane, 
til  Skibs  endog,  paa  fremmed  Bane, 
om  hvad  Du  nok  saa  godt  paa  Jydsk 
for  ingen  Ting,  min  Glut,  kan  have. 

De  Smagens  Ærter,  Du  vil  saae, 

for  Folkets  /aandelige  Mave 

deraf  en  Livret  at  tillave, 

florere,  grønne,  gule,  graa. 

her  i  din  Skjebnes  egen  Have. 

Pluk  dem,  og  lad  din  Fod  kun  slaae 

saml  Hest  og  Vogn  og  Skib  og  Kane! 

For  her  af  Store   som  af  Smaa 

al  blive  liidt  og  selv,  som  saa, 

Dig  Vel  lil   Kryds  af  Ærens  Fane, 

lil  Hæders-Gal  af  Dagens   Hane 

og  anden  Evigbed   al  bane 

Du  har  ei  mindste  Skridt  al  gaae. 

Summa  Summarum:    sid  kun  stille, 

min  Sangs  udødelige  Nille! 

og  skol  lil  Speilet  paa  vor  Væg, 

hver  Gang  jeg  rager  af  mil  Skjæg.« 

Idet  Napoleons  kolossale  heroiske  Drama  nærmer  sig  sin 
tragiske  Afslutning,  for  at  afløses  af  Restaurationen,  vender 
Tidsalderen  sig  henimod  det  mere  Dagligdags.  J.  L.  Hei- 
bergs Vaudeviller,  Moderens  kjobenhavnske  Hverdagshistorier 
og  Blichers  jydske  Noveller  skulle  under  Bourbon-Regimen- 
tet  lægge  Beslag  paa  den  danske  Læseverdens  Opmærksom- 
hed, ligesom  Tiecks  Noveller  paa  den  tydske  Læseverdens 
—  paa  samme  Maade  polemiserede  jo  i  sin  Tid  Cervantes 
mod  Romantiken  og  lod  Samtiden  og  Virkeligheden  gjøre 
sig  gjældende  i  Poesien.  Baggesen,  der  paa  Høidepunktet 
af  det  eventyrlige  Keiserdømmes  Magtudvikling  havde  til- 
stræbt »paulo  majora«  *),  udsteder  nu  »Nedfordringen«  til 
»sin  høittravende  Muse«  og  mener,  som  i  sin  tidligste  For- 
fatterperiode,  at  »han  ikke  gjorde  galt,  om  han,  beskeden, 
holdt  sig  til  det  Lave«  **).  Hverdagsbegivenheden  med 
Skjægafragningen  er  alt  tilstrækkeligt  Æmne.  Epistelen 
ender: 

»O,   høisangsyge  Bellels  Muse 

her  har  Du  Stof,  hvis  Du  vil  bruse; 


*)  Se  dette  Værks  anden  Afdeling,  Side  327. 
**)  Se  sammesteds,  Side  328. 

hvis  Du  vil  episk   slaa  Dig  løs, 
søg  her  dit  Æmne,   søde  Tøs! 
Reis  ei  lil  Jolunheim,  som  Auka*), 
til  kunstig  Dyst    mod   lutter  Dunst, 
naar  Du  har  Slagsmaal  in  natura. 
Quod  polest  fieri  per  pauca 
(det  gjælder  i  hver  Musekunst) 
non  debet  fieri   per  plura. 
Gjør  aldrig  noget  Skridt  omsonst! 
Søg  i  en  Mammulh-Kjæft  ei  Tænder, 
der  findes  i  din  egen  Mund, 
og  løb  ei  gal  til  Verdens  Ender 
for  Perler,  som,  naar  ned  Du  sender 
din  Dykker  i  det  Dyb,   Du  kjender, 
Du  finder  paa  din  egen  Bund!a 

Efter  et  Gjensvar  fra  Musen  i  »Elysium«  følger  den 
tredie  Epistel:  »Nedfarten  til  Helvede  eller  Naturens  ars 
poetica«,  hvori  Forfatteren,  som  »logerer  i  et  Baghus  paa 
næsten  Pebersvende -Vis«  —  Brevvexlingen  maa  vel  altsaa 
være  fra  Tiden,  før  Fanny  kom  til  Kjøbenhavn  —  apostro- 
ferer Musen  og  siger: 

»Jeg  priser  vel  Økonomien; 

men,  naar  dens  Forbud  strækker  sig 

til  Husbehov   i  Poesien  — 

behold  Økonomi  for  mig! 

Den   Skjald,  som  lægger  sig  for  Anker 

i  sammes  borgerlige   Bæk, 

isledenfor  at  male  Tanker, 

tilsidst  vil  male  bare   Blæk. 


*)  Thor  —  for  Rimets  og  for  Kortheds  Skyld   (hedder  det  i  en  An- 
mærkniDg). 


189 

Jeg  la'er  all  længe  Vinen  fare, 
selv  Snus  jeg  holder  Maade  med ; 
men  aldrig  lærer  jeg  al  spare 
paa  Rim  og  Sang  og  Kjærlighed. 
Vær  Du  kun  rolig  hisl,  min  Pulle ! 
saa  vidl  vil  aldrig  gaae  min  Nød  ; 
jeg  haaber,  jeg  med  dem  kan  rulle 
hernede  lyslig  til  min  Død.« 

Det  hedder: 

»Mig  synes,  Digleren  bør  more 
sil  Selskab  lidt  paa  Livels   Vei ; 
jeg  derfor  ei   det  lange  Store 
kan  lide.   Ihi  det  morer  ei. 
Mig  synes,   at  han  bør  i   Sange 
sin  Næsles  Aand  opmuntre  lidt; 
jeg  derfor  ei  del  store  Lange 
kan  udstaae,   thi   del  kjeder  lidt. 
Mig  synes,  at  hans  høie   Stemme 
bør  være  Tidens  ædle  Tolk, 
og  at  hans  Aand  bør  være  hjemme, 
hvis  han  vil  synge  for  sil  Folk. 
Mig  synes  endelig,   al  Gaaden, 
som  løses  bør  i   Poesi, 
er  ikke  Knuden  selv,  men  Maaden, 
som  Knuden  løses  paa  deri.« 

Man  ser,  at  Baggesen  stadigt  nu  —  i  Modsætning  til  Ten- 
densen under  sit  forrige  Ophold  i  Hjemmet,  saaledes  som 
den  fremtraadte  i  »Gjengangeren  og  han  selv  eller  Baggesen 
over  Baggesen«,  i  Forordene  til  »Nye  blandede  Digte«  og  i 
Forerindringen  til  den  under  Titel  »Digtervandringer«  paa- 
begyndte nye  Udgave  af  »Labyrinten«  —  vender  sig  fra  det 

Høie  og  Store  til  det  Lave  og  Lunefulde,  fra  det  Fremmede 
til  det  Hjemlige,  idet  han,  som  sædvanligt,  stærkt  accen- 
tuerer »Maaden«,  hvorpaa  det  poetiske  Stof  behandles,  som 
det,  der  egentlig  gjør  Kunsten  til  Kunst.  »Salig  Vessels 
Enke«  *)  kommer  atter  til  Ære.  Ligesom  Baggesen  under 
sit  forrige  Ophold  i  Hjemmet  sagde  sig  fra  »den  skjemt- 
somme  Rolle«  **),  saaledes  vender  han  sig  nu  bort  fra  sine 
dengang  forsøgte  »paulo  majora«.  I  Rimbrevet  »Naturens 
ars  poetica«  hedder  det: 

»Men  sig  mig  —  Haanden   paa  dit  Hjerte  — 

har  Du  Dig  aldrig  mangen   Gang 

tilladt  lidt  vel  for  megen  Prang***) 

med  fremmed  Salighed  og  Smerte? 

Var  ingen  Tid  din  høie   Sang 

tildels  for  søgt,   tildels  for  lang? 

Bag  Kaiters  og  Keruskers   Grave 

paa  søndre   Siden  af  den  Elv, 

der  flyder  bag  om  Anguls  Have  — 

langt  fra  Korsør  og  fra  Dig  selv   — 

fuld  af  en  tydsk  Enthusiasmus, 

Du  gjorde   Dig  engang   lil   Rasmus 

og  skreg  i  høie  Tordenskrald 

om  Rhinens   og   om  Rhonens  Faldf). 

I  tolv  forfærdelige  Sange, 

hvis  næsten  Sleipnerske  Galop 

med  Sexfodtrampen  ei  holdt  op  ff), 


*)  Se  dette  Værks  tredie  Afdeling,  Side  4. 
**)  Se  dette  Værks  anden  Afdeling,  Side  327. 
***•)  Prang  O:  Prunk.  ' 

t)   »Stikler  paa  høie  Kapitler  i  .Labyrinten«  og  paa  adskillige  af  mine 
tydske  Oder«  (hedder  det  i  en  Anmærkning^ 
tf)   »Sleipner,  Odins  Hest,  havde  otte  Fødder;  Hexametret  har  kun  et 
Par  mindre«   (forklares  der  under  Texten). 

Du  gjorde  halve  Verden  bange 

for  Svindelen  paa  Skrækhorns  Top*). 

I  andre  fem,  endskjøndl  lidl   mindre, 

dog  noget  nær  af  samme  Sort, 

Du  løb,  saavidt  jeg  kan  erindre, 

Gud  veed  hvorhen,   paa  Havet  bort, 

passerie   Linien  og  svedte  — 

da  lidt  til  Helvede   Du   kom 

paa  vaade  Veien  der  —  og  ledte 

med  Cook,  jeg  veed  ei  mer  hvorom, 

formodentlig  om  Krigs-Spektakler, 

om   Helledaad  og  Død  og  Dom 

og  andre  Hehedes  Mirakler, 

som  der  kan  siges  Meget  om  **). 

Vel  veed  jeg,   al  af  alle  Pligier, 

hvis  ellers   Vold  og  Mord  er   Pligt, 

den  slørsle  for  den  store  Digler 

er   den:   at  udbasune   Sligl; 

vel  veed  jeg,   at  hans   Pen  bør  stræbe 

med  uforlrøden   Sved  og  Hu 

for  Alling:   al  opvække  Gru, 

fra  Graven  frem  igjen   at  slæbe 

hvert  Lig  og  nok  engang  endnu 

de  Dræbte  kunsiigen  at  dræbe, 

mens,  Haarel  reisl,  med  Ha!  og  Hu! 


*)  »Stikler  paa  min  tParlhenais- «  (hedder  det  i  en  Anmærkning). 
Om  dette  Digt,  hvori  Svimmelheden  (ligesom  i  »Labyrinten«) 
males  gribende,  henvises  til  delle  Værks  anden  Afdeling,  Side 
215-216. 
**)  »Stikler  paa  »Oceania« «  (hedder  det  i  en  Anmærkning).  Dette  paa- 
begyndte store  tydske  episke  Digt,  hvoraf  P'ragmenter  tryktes  i 
•  Heideblumen,  1808«,  omtales  i  dette  Værks  tredie  Afdeling, 
Side  179—181. 

med  vilde  Blik  og  blodig  Læbe 
han  bider  Pennen  selv  itu, 
for  at  faae  Næsten  til  at  flæbe. 
Jeg  veed  den  Lov  saa  godt  som  Du. 
Jeg  veed,  at  i  det  dygtig  Høie, 
som  nye  Ridder-Epopeer*), 
Tragedier  og  saadant   Mer, 
en  Digter  have  maa  Shak-Peer, 
Shak-Paul  og  gamle  Shak-Homer, 
ja  selv   Shak-Fanden   i  Maneer 
og  Maade  mer  end  Gud  for  Øie ; 
thi  Død  er  engang  Livets  Lyst, 
og  store   Sjæles   største  Glæde 
naturligvis,  næst  blodig  Dyst 
i  Krig,  er  den:    i  Fred  at  græde. 
Hver  Digter  fmde  bør  et  Horn, 
som  det,   der,  efter   Sagn,   tilforn 
blev  bragt  til  Hakon  Jarl  hin  onde, 
hvorpaa  det  Sprog  fra  tusind  Aar 
i  gyselige  Runer  staaer : 
Giv  Guderne  det  Bedste,   Bonde!**) 
Og  Digteren  har  ganske  Ret, 
naar  han,  som  Helten,  tolker  det : 
Giv  hvad  Du  finder  uden  Plet, 
Uskyldigheden  selv  —  og  sæt, 
den  og  var  spiret  af  din  Æt  — 
sit  Banesaar !      Forstaa    mig  ret : 
Slaa  din  Medlidenhed  for  Panden 
g  giv  den  hele  Verden  Fanden ! 


*)  1814  udkom  Ingemanns   store  Eventyrdigt  »De  sorte  Riddere«,  en 

romantisk  Epopee   i  Oktaver. 
**)  Se  Oehlenschlågers  »Hakon  Jarl«,  4de  Akt. 

Hvis  Du  det,  ei   formaaer  i   Daad, 
som  Jorden  ret  i   Blod  kan  bade, 
saa  skjænk  dog  Næsten  blodig  Graad 
paa  gyselige  trykte   Blade! 
Hvis  Du  ham  ei   kan  pine  slemt 
for  Alvor,   og  Dig  lykkes   ikke 
ham   tragisk   dybt  ihjel  at   slikke, 
søg  idetmindste  ham  al  prikke 
lildøde  med   lidt  tragisk   Skjeml! 

Del  er  den  paa  den  hele  Klode 

fra  Fyen  lil   Monomotapa*) 

bestandig,   trods   hver  anden  Mode, 

vedtagne,  gængse,  gamle,  gode 

JNalurens  ars   poelica: 

Med   Blod  af  Haanden,   Sved   af  Panden, 

i  Runer  paa  dit  Skrivebord, 

som  i  Ruiner  af  en  Jord, 

forskriv  din   Sjæl   fra  Gud   lil   Fanden ! 

Hver  Helt  og  Digler,   som  blev  stor, 

fra  Arilds  Tid  til  Helved  foer. 

Den   Sandhed  er  som   Fod   i   Hose. 
Men,   bedsle  Pige,   hør  mig  ud! 
Du  lystre  kan  det  slore   Bud 
og  lømme  Fru  Pandoras   Pose 
med  meget  mindre  Hovedbrud, 
foruden  just  at  gaae  dit   Skud 
fra  mig.   Dig  selv  og  gode   Venner 


*)  En  Landstrækning  i  det  sydøstlige  Afrika,  hvis  Beboere  cic  Kaf- 
fere, engang  et  mægtigt  Hige,  nu  delt  i  Smaastater,    hvor  Portu- 
giserne have  negle  Ktablissementer. 
IV.  13 

til  fjerne,  fremmede  Gehenner*) 
i  Frost  og  Hede,   Storm  og  Slud. 
De  Helvedlange,   Dig  maa  klemme 
for  dine  Strenge  høil  at  stemme 
til  en  harmonisk  Trylleklang, 
Du  finder  ganske  rolig  hjemme 
samt  alskens   Stof  til  deilig  Sang. 
Naar  Du  vil  lede  ret  engang 
i  eget  Hus,   i  eget  Gjemme, 
Du  aldrig  komme  kan  i  Trang 
for  iNok   til  Nødtørft  af  det  Slemme. 

Her,   o   min  Snut,  mil  Godt,   mit  Liv, 
min  væne  Mø,  min  Brud,   min  Viv  ! 
(lær  af  de  mange  kjælne  JNavne, 
hvor  jeg  umulig  Dig  kan  savne, 
Du   Søde!   til  min  Tidsfordriv^, 
her  har  Du  mine  ringe  Tanker 
om  Æmnet  til  din  Fremlidssang, 
om  hvad  der  her  i  Verden  vanker 
af  Optrin,  værd  din  Harpes  Klang. 
Læg   Dig  i   Havnen  her  for  Anker, 
tag  Seilet  ind  og  luk  i  Laas 
selv   din   Kahyldør !   Lad  derude, 
hvor  Jordens  Jellestorme    lude, 
og  Havels  Kæmpebølger  slaaes, 
sig  tumle  hver  en  Helleflaade 
af  ny  og  gamle  Orlogsbaade, 


*)  Gehenna  o:  Hinnoms  Sønners  Dal,  en  Dal  Syd  for  Jerusalem,  hvor 
paa  Moloksdyrkelsens  Tid  Mennesker  ofl'redes  til  Afguden.  Senere 
afskyede  Jøderne  Stedet,  bragte  Aadsler  og  al  Slags  Urenlighed 
derhen  for  at  brændes  og  brugte  Ordet  for  Helvede,  i  hvilken  Be- 
tydning det  anvendes  i  det  nye  Testament. 

der  gaae  tilsidsl  dog  uden  Naade 
den  russiskes  og  vores  Kaas*)! 
Isledenfor  af  dem  al  ligge, 
hvad  dog  for   Sedler  ei  kan   faaes, 
lad  dem,   du  Fredens   Engel,   ligge 
lilfells  i  deres  egel  Vaas  ! 
Læg  for  bestandig  af  den  Vane 
lil  fjerne  Kysler  al  omflane, 
bliv  hos  mig,   som  en  slille   Svane, 
al  Ingen  mer  hos  Dig  skal  ane 
Fjærvingen  af  den  vilde  Oaas«  **)  i 

Den  sidste  af  disse  fire  Epistler  —  der  unegtelig  ere 
dygtig  lange  og  (hvad  Forfatteren  selv  siger  om  endel  af  sine 
Sange)  »næsten  aldrig  Ende  ftiae«  — ,  Musens  Gjensvar  paa 
den  foregaaende,  kaldes  »De  fire  Elementer  eller  Digtver- 
denen«.    Det  hedder  deri  strax  i  Begyndelsen: 

»Dil  Hjerles  Laas  jeg  havde  dirket 

alt  længe  for  al  se  deri, 

hvad   Dig  forhindred  op   al  slige 

saa  lel  som  Nogen  dine  Lige 

til  Ærens  Top  i  Poesi. 

Jeg  fandl  del,  bedsle  Ven,   paa  Bunden: 

en  ganske  lille  bille  Trevl, 

hvoraf  en  Taa  af  Baggehunden 

var,  som  med  Spindelvæv,  omvunden, 


*    Ikke  blot  den   dansk-norske  Flaade,  men  ogsaa  den  russiske  bley 
bragt    til  England. 
**j  1  »Rimbrevpennen  eller  den  Korsørske  Svane«  til  Oehlenschlager 
i  Paris  havde  Baggesen  jo  brugt  det  samme  Billede  om  sin   »vers- 
epistolariske«  Muse  (se  dette  Værks  tredie  Afdeling,  Side  6). 

13* 

der  lignle  metafysisk  Vrævl  — 
betragtet  nemlig  af  mit  Øie, 
der  skuer  klart  og  skarpt  og  nøie, 
men  uden  Tvivl  for  mangt  et  Syn 
en  sand  Klopstockisk  Englevinge, 
hvorpaa  din  Sang  sig  kunde  svinge 
selv  over  Himlen,  som  et  Lyn. 
Jeg  fandt  ved  nærmere   Betilten 
af  Trevlen  (rigtignok  lidt  krilten), 
den  ei  var  snoet  af  danske  Haar, 
men  speiet  af  Daraussens   Blaar, 
og  sagde  til  mig  selv:    Pernille, 
o,  hvis  det  kunde  lykkes  Dig 
ham  den  af  Hjertet  ud  at  pille, 
hvor  vilde  han  da  svinge  sig 
til  danske  Venusiner-Toppen*) 
med  Hud  og  Haar  og  hele  Kroppen! 
Han  blev  i  rimet  Snakkerads 
en  nordisk,  evig  læst  Horats' 
Jeg  greb  et  Blad  og  skrev  Dig  Vinket 
med  egen  Haand,  imens  Du  sov, 
som,  gode  Sanger !   Gud  ske  Lov 
Dig  ind  i   Hjertet  dybt  har  blinket 
og  med  sit  danske  Lyn  fortært, 
hvad  der  var  tydsk  og  Intet  værdt.« 

Senere  siges  der,  blandt  Andet: 

»Lad  Dig  af  Sluddren  ei  forføre 
om  Alting  skabende  Geni. 
Den,  som  vil'  All  af  Intet   gjøre, 
gjør  Noget,  der  er  Intet  i. 


*)  Horatlus  var  født  i  Venusia  i   Apulien. 

Den  Eflerligning  af  vor  Herre 

med  Penne-Bliv  i  Sorl    paa  ilvidl 

har  mangen  Digter-Faust,  desværre! 

hos  Fanden  laget  paa  Kredit. 

Men  hvordan  vil  del  gaae  herneden 

med  Skabningen,  som  deres  Pen 

har  jasket  ud  for  Evigheden, 

naar  Fanden  lager  Sit  igjen? 

Den  Jord,  del  Vand,  den  Luft,  den  Flamme, 

dit  Digt  nødvendig  have  maa, 

hvis  ei  ved    mindsle  Stød,  som  ramme, 

del  atter  skal  igjen  forgaae, 

maa,  trods  de  Kakkelovnsstudenler, 

der  over  Grundighed  slaae   Streg*), 

af  sande  Verdenselementer 

i  første  Form  alt  bære  Præg. 

Tag  derfor   i  dit  Digtervæsen, 

hvis  Du  vil  ikke  lage  feil, 

for  Alling  først  Dig  selv  ved  Næsen, 

men  altid  overfor  dit  Speil!« 

Det  hedder:  »Det  sande  Underliv  er  her«;  Digteren  skal 
ikke  søge  »med  Langtfrahenterne  bag  Mælkeveiens  Kilde- 
væld«. Epopeen  viger  for  Rimbrevet,  Homer  og  Virgil 
for  Horats;  »metafysisk  Vrævl«  opgives,  ligesaavel  som 
»Klopstockisk  Englevinge«  og  »Daraussens«  andre  Herligheder. 
Lad  Oehlenschlager,  Grundtvig  og  Ingemann  gaae  i  Høiden ; 
Baggesen  vil  holde  sig  til  Jorden.  Digteren  heft  studere 
»Monodramet  af  sit  Liv«. 


*)  Oehlenschlager  var  bleven  privat  Indskreven  som  Student  (den 
saakaldte  »Kakkelovnsexanieni)  —  se  delte  Værks  første  Afde- 
ling, Side  193  —  hvad  Baggesen  ogsaa  tidligere  havde  railleret 
med  (se  dette  Værks  tredie  Afdeling,  Side  274). 

»Og  delle  Monodram  er  aller  — 

kun  i  del  Lille,   hvis  Du  vil  — 

Nalurens  slore  Skuespil, 

fuldt  af  Allivels  Graad  og  Latter. 

Del  er  in  duodecimo 

Det  slore  Værk  in  folio, 

som  har  vor  Herre  til  Forfaller. 

Al  Himlens  Fryd,  al   Helveds   Skræk, 

al  Jordens   Salighed  og  Smerte 

staaer  malt  deri  med  fine  Træk  — 

det  er  min  Digters  fulde  Hjerte, 

den  Digters,  som,  med  alle  Feil, 

med  alle  smaa  og  store  Lyder, 

i  hvad  han  lever,  lider,  nyder, 

i  hvad  ham  smerter,  ængster,  fryder, 

er  engang  Livels  rene  Speil. 

...   Du  falder,  Iroer  jeg,  alt  i  Tanker, 

Dig  falder  ind  maaske  min  Død. 

Føl  da   —  jeg  sidder  paa  dit  Skjød ! 

Føl  her,  hvor  stærkt  mit  Hjerte  banker ! 

Vaagn  af  din  lange  Digterslum  ! 

Du  troer  mig  i  Elysium  — 

jeg  var  der  rigtignok  forleden, 

Du  bød  jo  selv  mig  vandre  heden, 

Du  gav  Dig  af  med  Politik 

mod  ham,  der  hele  Verdens  Lykke 

har  slugt,  den  lille,  store  Tykke, 

hvorved  jeg  en  Slags  Svindsot  fik 

paa  Halsen  og  saagodtsom  døde. 

Men  nu  er  g-anske  del  forbi, 

nu  har  Du  sonet  ud  din  Brøde 

med  alt  del  Søndagsskriveri, 

din  Pen  har  nylig  maaltet  bøde 

til  Søgnedagens   Politi, 

skjøndl  ingen   Brøde  var  deri. 

Nu  sidder  Dig  paa   Skjødel  alier 

Kronions   lille  danske  Datler 

foruden  mindste   Muleri 

med  hvad  Du  vil   i   Poesi, 

Kys,   Blomster,   Mandler,  Æbler,   Pærer 

og  Sukker  med  lidl  Peber  i. 

All,  hvad  jeg  har,  jeg  Dig  forærer, 

fordi,   trods   Sydens   Himmerig, 

hvori,  mens  Du  bag  Elben  dvælle, 

Dig  mine   Søstre   lidt  forkjælte. 

Du  dog  ei  ganske  glemte  mig.« 

Det  karakteristiske  Rimbrev  ender: 

»Tro  mig  —  nu  spøger  jeg  ei   længer: 

Del  Slof,   hvortil  en  Digter  trænger, 

er  i  ham  selv  og  rundtomkring, 

saavel  en  Andens  som  hans  egel   — 

hvad  og  del  er,  er  ligemegel  — 

fra  næslen  All  til  Ingenting. 

Bryd  Dig  kun  lidl  om  dem,   som  leve! 

Følg  fordums   Mestres  gamle   Skik, 

og  paa  din  Vei   Dig  foresvæve 

kun  Efterverdenens  Kritik ! 

I   Sang,   som   Evigheden  fryder, 

der  allsaa  gjør  lidl  mer  end  lyder, 

forherlige,   hvad  kom  og  gik 

i  Livel  med  dels  Øieblik! 

Græd  eller  le,   som   Lunet  byder ! 

Men  gjør  mig  ikke  Kinden  vaad! 

Le  heller  ei  for  tørt!   Du  saarer 

Dig  mere   selv  end  hine   Daarer 

med   hver  en  altfor  Swiflisk   Braad. 
Hvis,   som  jeg  haaber,   Du  mig   kaarer 
lil   Slyrmandinde  paa  den  Baad, 
hvortil   Naturen  gav   Dig  Aarer, 
føi   dette  Vink  lil  mine  Raad: 
Jeg  elsker  Smil  og  store  Taarer, 
men  hverken  Laller  eller  Graad!« 

Baggesen  har  med  disse  sidste  Ord  træffende  angivet  det 
Territorium,  indenfor  hvis  Grændser  han  havde  sin  Hoved- 
styrke. Den  Evaldske  Graad  laa  ikke  ret  for  ham,  ligesaa- 
lidt  som  den  Holberg- Vesselske  Latter.  En  lunefuld  Mei- 
lemsfære  af  Smil  og  Taarer  var  —  som  alt  fremhævet  i  Be- 
gyndelsen af  dette  Værk*)  —  hans  Muses  eiendommeligste 
og  bedste  Vuggegave. 

Af  de  øvrige  Digte  i  »Poetiske  Epistler«  have  de  fleste 
været  nævnte  og  delvis  gjengivne  tidligere,  saaledes  »Fort- 
sættelsen af  da  jeg  var  lille«**),  de  to  Rimbreve  "til  Fru 
Cecilia  V.  X«  ***),  »Jens  Napoleon  eller  Fadder-Herlighed  og 
Navn- Værdi«  t)?  »Kunen,  literarisk  Efterretning  fra  Daraus- 
sen«tt)i  »Første  og  anden  Efterretning  om  Kjøbenhavns 
Bombardering«,  »Rimbrevpennen  eller  den  Korsørske  Svane«, 
'»Den  vakte  Knud  eller  Bombardementets  mulige  Følger«, 
»Væddeløbet  i  det  Lave«,  »Den  danske  Matros  eller  Flaske- 
brevet«, »Min  Aftensang  i  Frankrig«  ttt)i   »Hunde-Komedien 


*)  Første  Afdeling,  Side  35. 
'^*)  Se  dette  Værks  tredie  Afdeling,  Side  354. 

***)  Sammesteds,    anden  Afdeling,    S.  264    (Det  ene  af   dem  staaer  i 
en  Almanak    paa  Kongens  Bibliothek    blandt   de  Baggesenske  Pa- 
pirer med  Overskriften:    »Til  Lilia.     Kjøbenhavn,   den  27nde  Ok- 
tober 1806.«). 
t)  Tredie  Afdeling,  S.  251,  jfr.  II,  303. 
tt)  II,  352. 
ttt)  in,    3,    6,  11  og  12,    15,    19  og  21    (»Knud  Vidfadmes  Hjemve, 
hedder  i  Epistlerne  »Min  Aftensang  i  Frankrig«). 

eller  den  portative  Himmel«,  »Den  danske  Naso  i  det  tydske 
Tomi«',  »Min  Gjenganger-Spog  eller  den  søde  Kniv«,  »Min 
egenlige  Genialitet«,  »Anakreon  til  Psycharion « ,  »Immanuel 
til  Ida«',  »Elleskovs  Mysterier«,  »Den  mistænkelige  Tand- 
pine« og  i  det  Hele  taget  Digtene  til  Familien  v.  Astrup 
paa  Antvorskov*). 

»Poetiske  Epistler«  ende  med  »Alenekampen  eller  Apo- 
logi for  Literaturbladene  til  Statsmanden  X,  Filosofen  Y  og 
Digteren  Z,  alle  tre  for  nærværende  Tid  udenbyes  (med  en 
Tilsendelse  af  disse  Epistler  og  mine  jøvrige  sidste  Arbei- 
der),  August  1814«.  Dette  store  Rimbrev,  som  alt  er 
omtalt,  slutter: 

»For  Dig,   Du  fjerne,   lyse,   fri   og  rene 

Kultnrens,   Kunslens,   Smagens   Overrel 

nedlægger  jeg   inod   Døgnets  Pseud-Alhene 

mit  Lille   Søndag-Allens  Klagebræt, 

tre  Søndagsnummere   —   dels  med,   dels   uden  Mage  — 

ni  nulbetegnede  tilhørende  Skuddage 

tilligemed  el  helt   Dannora-Sæl. 

Læs  dem  og  døm   mig  i  behørig  Vidde 

fra  Kampens   Plads,   hvor,   allfor  nær 

den  lille   Svøbes   Sving  imod  den   hele  Hær, 

Kampdommerne  herhjemme  sidde. 

Kun  faa  blandt  disse  reise  sig  paa  Tæer, 

for,  hvad  der  handles  om,  at  se  lidt  klarlig 

og   Striden  al  bedømme  noget  varlig. 

De  selv,  hvis  og  de   høine  sig  og  se, 

trods  Vrimlen  og  Irods   Sløvet  og  trods  Dampen, 

hvor  høil  man  forureller  mig  i   Kampen, 

dog,  klogt  belænkende,  de  ere  kun  lo,  tre, 

forsigtig  holde  deres  Dom  tilbage, 


*)  111,  189,  218,  219,  228,  258,  2(34  og  273. 

mens  mig,  der  er  kun  een,  de  hjertelig  beklage 

som  uklog  og  som  gal  maaske. 

Ja,   Mængdens  Overskuer !   Dig   tør  sige 

den  ædle  Muse,  rød  som   Blod: 

at  hun,  imod  el  Angreb  uden  Lige 

paa  Dannished,   i   Danmark  ene  slod, 

og  at  hun  ikke  rødmer  ved  at  segne 

tilsidst  maaske  for  el  elendigt  Skud 

som  del,  der  blæste  Baldur  Lyset  ud, 

paa  mine   —   men   paa  mine  Fjenders  Vegne 

der,  skjøndt  i  Antal  langt  mig  overlegne, 

og  skjøndl  jeg,  hvor  det  gaaer,  dog  er  kun  een, 

imod  min  ene  lille  Pen  forlegne, 

nedbryde  samtlige  Parnassets  sidste  Hegne, 

for  ikke  blot  hver  indbildt  Mistelten, 

men  Fulheds  marveløse  Dødningben 

og  Løgnens  ned  fra  Maanen  faldne  Sten 

paa  min  Personlighed  at  lade  regne. 

Du,   som,  da  sidst  mit  Navn  for  Pøblen  blev  en  Boldt, 

mens  selv  var  borte  den  forfulgte  Sanger, 

huldt  over  dennes  spøgende  Gjenganger 

din  Kunstdommyndigheds  Ægide  holdt  — 

Du  vil  ei  finde  mer  end  børlig  jomfrustolt, 

naar,  laus,  den  rødmende  Kamene, 

sj'g  selv  bevidst  i  hendes  kydske  Daad, 

foragter  Skamløshedens  Klafferbraad 

og  hyller  sig  i  sin  Uskyldighed  alene. 

Den  Sag,  for  hvilken  jeg  begyndte  Krig 

mod  Nuets,  Timernes  og  Dagens, 

var  Sprogels,  Kunstens,   Sædernes  og  Smagens  — 

og  den  forsvarer  jeg  urokkelig. 

Men  da  jeg   —    trods  min   Borgeræres  Morden*), 

trods   iNuforl'ølgelsen  af  dem. 

jeg,   engang  aglel  i   mit  Hjem, 

hjalp  broderligen  selv  paa  Banen   frem    — 

troer  og  urokkelig  paa  Dannished    i   Norden: 

fornærmte  jeg  ei  blol,   min  ædle  Trias!   Dig 

og  hver  en   Enkelt,   Dig  i  Adel  lig, 

men  Danmarks  Aand  og  hin  den   store  Dommer, 

der,   ubestikkelig,  med  Eftertiden  kommer, 

hvis  jeg  mod  Dagens,   Timens,   Nuets   Skrig 

med  Andel  end   med  hvad  jeg  har  bedrevet, 

med  Andet  end  hvad  jeg  mod  dem  har  skrevet 

forsvarle  mig. 

Nei,   selv  nu  skjulte  Trende !   Solen  lig, 

for  Øieblikke,   Timer,  Dage 

vel  Dannishedens  Aand  kan  skjule  sig; 

men  straalende  den  vende  vil  tilbage! 

Min  rene   Stemme,   Sandheds  kjække  Tolk 

vil  engang  —  naar  de   Storme,   som  nu  bruse, 

vildt  overdøvende  den  kjælne  Muse, 

har  lagt  sig  —  skjelnes  af  mit  Folk! 

Det  vil  engang  —  naar  Hines   Skrig  er  glemte. 

der,   Skraal  i   Skraal ,  dets  Øre   lidt  forstemte    — 

gjenkjende  Danas  egen  Melodi, 

de  Hjemmels  Toner,   ingen  Tydsk   mig  lærte, 

som  Dannersprogets  Kilde  risler  i, 

som  smelte  hver  en  Tidens  Lyst  og  Smerte 

lil   Henflud  i  en   evig   Harmoni, 

og  som  med  Renheds  eget  Trylleri 

gjenklinge  vil  i  Folkets  rene  Hjerte, 

naar  Sangforfølgelsen  bag  Graven  er  forbi!« 


*)  Germanisme,  o;  Myrden. 

Hvorledes  Baggesen  forresten  paa  dette  Tidspunkt  frem- 
hævede Religionen  paa  Filosofiens  Bekostning,  kan  ses  af 
et  lille  Digt,  hvormed  han  i  den  første  Halvdel  af  Oktober 
hyldede  Biskop  Balle  paa  dennes  TOaarige  Fødselsdag,  og  som 
lindes  i  J.  K.  Host's  »Den  nordiske  Tilskuer«  den  1ste  No- 
vember.    Det  hedder  deri: 

»Held  den,  der  sig  har  valgt  en  Bog, 

hvis  Lærdom  ingenlid  bedrog, 

der,  nok  saa  lidt  lært  udenad, 

naar  Platos,   Kants  og  Fichtes  sviger, 

med  nye  Sandheder  beriger 

fra  første  til  del  sidste  Blad!« 

Den  8nde  November  tryktes  sammesteds  »Til  Jens  Bagge- 
sen. Ode  af  Vosz.  1800.  Efter  det  Tydske. «  Vosz'es  Digt 
havde  i  sin  Tid  staaet  i  en  af  J.  G.  Jacobi  —  F.  H.  Ja- 
cobi's  Broder  —  udgiven  »Taschenbuch  fiir  das  Jahr  1802«. 
Det  hedder  blandt  Andet  i  dette  kunstlede  Poem: 

»Uforført  af  det  ny  Slæng,  som  med  Barbarstads 
Skjønhed  pynter,  din  Plads  vælg   Du,  med  Rafael, 
af  Apellerne  lært:  heller  i  Grækerkreds 
sidst  end  først  i  Modernes  Hob«. 

13. 

I  »Den  nordiske  Tilskuer«  optoges  den  22nde  No- 
vember Digtet  »Blot  Genialitet«  af  Baggesen,  som  begynder: 

»Hvad?     Dannelse,  Kritik  og  Hovedbrud? 
Hvortil  det  alt?^  Den  store  Digter  fødes  ! 
Lig  Pallas,  springer  han  paa  Skjebnens    Bud 
i  fulde  Rustning  af  Naturen  ud  — 
herved  paa  hver  en  Kunstens  Mangel  bødes!« 

O,   jeg  er  kjed   af  delle   Sludderi ! 
Hvis   Springet  var  saa  let  fra  Jord   til   Himmel, 
voldtog  hver  dunet  Pebling  alle  Ni. 
Fanlasten  fødes  og  med  Fantasi!« 

Det  var  ikke  ubetegncnde,  at  Oehlenschlåger  afsluttede 
det  første  Stadium  paa  sin  Digterbane  med  »Aladdin«,  denne 
Forherligelse  af  Naturgrunden  og  Umiddelbarheden  ligeover- 
for Reflexionen,  der  stilles  i  det  Ondes  Tjeneste;  og  det  var 
ligeledes  karakteristisk,  at  Baggesen  strax  optraadte  som  en 
grublende  Noureddin  i  Modsætning  til  Eventyrhelten  Alad- 
din. Grundlaget  for  Oehlenschlågers  Dannelse  var  uimod- 
sigelig høist  mangelfuldt;  og  det  var  visselig  heller  ikke 
nogen  solid  Bygning,  som  var  bleven  opført  derpaa. 
Især  havde  hans  aandelige  Liv  efter  Hjemkomsten  snarere 
baaret  Præg  af  Tilbagegang  end  Fremgang.  Han  stolede  — 
som  alt  tidligere  bemærket*)  —  formeget  paa,  at  Geniets 
forunderhge  Lampe  ikke  behøvede  Olie  som  enhver  anden. 
F.  Schmidt  fortæller  en  i  den  Henseende  karakteristisk 
Scene  ved  Digterkongens  Bord  1817:  »Da  den  beskedne 
C.  Reger  tog  sig  den  Frihed  at  yttre,  at  Studium,  Flid  og 
øvelse  ere  fornødne  tii  at  danne  en  stor  Kunstner,  blev 
han  fornemt  afvist  af  Oehlenschlåger  og  betydet,  at  Geniet 
gjorde  Alt«**).  »Le  génie«  —  siger  Thiers  i  Anledning 
af  Napoleons  Thronfrasigelse  og  Bourbonernes  Tilbagekomst 
1814  —  était  en  discrédit,  et  on  n'entendait  parler  que  de 
l'antique  sagesse « .  Baggesen  forsøgte  en  lignende  poetisk 
Restauration.  Hvad  der  dengang  dømtes  om  Napoleon: 
»C'était  un  homme    de  génie  sans  doute,    mais  absolument 


*>  Se  delle  Værks  trcdie  Afdeling,  Side  187. 
**)  F.  Schmidts  Dagbøger,  Side  330. 

dépourvu  de  raison,  et  avec  lequel  FEurope  avait  été  réduite 
å  en  venir  aux  derniéres  extrémités«  *)  —  svarede  ganske 
til,  hvad  Baggesen  erklærede  for  Oehlenschlagers  Ved- 
kommende. 

I  samme  Nummer  af  »»Den  nordiske  Tilskuer«  begyndte 
Baggesen  en  meget  vidtløftig  Kritik  af  »Axel  og  Valborg«, 
den  skjønneste  Frugt  af  Oehlenschlagers  Ophold  i  Paris. 
Ben  indlededes  paa  følgende  Maade:  »Førend  vi  indlade  os 
i  en  kritisk  Bedømmelse  af  dette  virkelig  herlige,  alle  dan- 
ske Hjerter  fortryllende,  bedste  Værk  af  vor,  desværre!  altfor 
tidlig,  altfor  blindt  og  altfor  barnagtigt  forgudede  Digter, 
agte  vi  det  tjenligt  at  forudskikke  et  Par  almindelige  Be- 
mærkninger. Den  filosofiske  Kritiks  æsthetiske  Provinds  er 
en  af  de  mindst  dyrkede  i  vor  Literatur.  Paa  nogle  hist 
og  her  frempippende  Tanker  af  Lessing  nær,  som  enkelte 
Kunst-Skolem.estere  Aar  ud  og  Aar  ind  henstrøede  uden 
foregaaende  Pløining,  og  som  de  nyere  Skoledrenge,  hvis 
blotte  Leg  i  Kunstens  Enemærker  gaaer  ud  paa  at  lade  Na- 
turen raade,  med  deres  Riden  paa  nytydske  Kjepheste  igjen 
nedtraadte,  har  det  danske  Parnas  siden  Carstens,  Baden 
og  den  begyndende  Rahbek  været  uden  mindste  Hævd.  Den 
skjønne  Literaturs  frie  Republik  har,  efter  Ophævelsen  af 
alle  Love  og  Sønderriveisen  af  alle  Baand,  været  overladt 
til  det  fuldkomneste  Anarki,  saa  længe  til  endelig  en  for- 
voven Genialitet  og  en  fræk  mekanisk  Trivialitet  sammen- 
traf  til  Opfyldelsen  af  et  i  sit  Slags  eneste  Tvillingdespoti, 
hvis  tvetydige  Virkning  især  er  kjendelig  paa  vor  Skueplads. 
Det  urimeligste  Duumvirat,  der  lader  sig  tænke,  behersker 
for  øieblikket  sammes  Krebsgang  i  det  nationale  Tragiske 
og  Komiske;  og  den  offentlige  Smag  eller  rettere  sagt: 
Usmag  tager  slavisk  tiltakke  paa  den  ene  Side  med  de  mest 


*)  Histoire  de  l'empire,  livre  XXXV. 

udsvævende  fantastiske  Hexerier  og  paa  den  anden  JSide 
med  de  flaueste  prosaiske  Gemenheder.  Hint  gjælder  for 
Geni  og  dette  for  Talent;  Begrebet  om  begge  er  ligesaa 
dybt  sunket,  som  det  alt  længe  var  forkert.  Fra  den  ene 
af  disse  dramatiske  Medregenter  vender  Kritiken  aldeles  sine 
Blikke  som  poetisk  uværdig  til  endogsaa  blot  alvorlig  Dadel. 
Over-,  Om-  og  Eftersætteren  N.  T.  Bruun  spiller  vel  en 
saare  betydelig  Rolle  i  den  kjøbenhavnske  Nutids  Theater- 
verden,  men  aldeles  ingen  i  den  blivende  danske  dramatiske 
Literatur.  Paa  Skuepladsens  Tvillingtop  ved  Siden  af  Oeh- 
lenschlågers  forekommer  os  hans  Pegasus  en  Træhest  ved 
Siden  af  en  Helhest.  Den  Sidste  tager  sig  dog  endnu,  trods 
Halten  paa  det  fjerde  Ben,  artig  nok  ud  som  den  nordiske 
Melpomenes  hvide  Hippogryf;  men  den  Ferste,  der  har  al- 
deles ingen  Fødder  at  gaae  paa,  kunne  vi  ikke  engang  lade 
gjælde  for  den  nordiske  Thalias  granne  Æsel.  Det  sletteste 
Arbeide  af  Hr.  OehlenschJåger  staaer  altfor  høit  over  det 
bedste  af  Hr.  Bruun  fra  Idealitetens  Side  betragtet,  til  at 
det  et  øieblik  kunde  falde  os  ind  at  sammenstille  dem  an- 
densteds end  i  det  Virkelige,  hvor  en  Jørgen  Hattemager 
desværre  altfor  ofte  tør  sige  til  en  Kong  Salomon:  »Veien 
er  ligesaa  vel  for  mig  som  for  Dig!«  Vi  have  det  ene  og 
alene  med  den  egenlige  Genialitet,  med  det  virkelige  Kunst- 
Talent  at  gjøre.« 

Man  ser,  at  Baggesen  her,  ligesom  tidligere,  henter 
Billedet  af  Despotiet,  der  afløser  Anarkiet  i  den  skjønne 
Literaturs  frie  Republik,  fra  det  Napoleonske  Keiserdømme. 
Ligesom  før ,  i  Anledning  af  Baggesens  Manifest  i  det 
sidste  Nummer  af  »Lille  Søndag -Aften«  i  Juni,  er  der 
atter  her  Leilighed  til  at  glæde  sig  over,  at  Baggesens 
dramaturgiske  Kritik  vender  sig  fra  hvad  der  »vel  spiller  en 
saare  betydelig  Rolle  i  den  kjøbenhavnske  Theaterverden, 
men   aldeles   ingen    i  den  blivende    danske  dramatiske  Li- 

teratur«  til  »den  egenlige  Genialitet,    det  virkelige  Kunst- 
Talent«. 

Baggesen  vedbliver:  »En  upartisk  Vurdering  af  det 
Oehlenschlågerske  Kunst -Talent  efter  foregaaende  Berigti- 
gelse af  de  her  gængse  Begreber  om  Geni  og  Talent,  er 
vort  nærværende  Formaal.  Denne  Berigtigelse  er  ikke  laant 
af  nogen  fransk  belletristisk  Katekismus  eller  af  nogen  tydsk 
æsthetisk  Drømmebog,  men  et  ligefremt  og  simpelt  Resul- 
tat af  didhen  hørende  almindelig  erkjendte,  for  alle  dyrkede 
Nationer  og  Tidsaldere  gjældende  Sandheder«.  —  Partierne 
om  Talent  og  Geni  i  Jean  Paul's  »Vorschule  der  Aesthetik« 
fra  1804,  hvoraf  anden  Udgave  udkom  1812,  ere  forre- 
sten ikke  ganske  uden  Lighedspunkter  med  Baggesens  Ud- 
vikling, skjøndt  vor  Æsthetiker  erklærer  ikke  at  staae  i 
Gjæld  til  nogen  »tydsk  æsthetisk  Drømmebog«. 

Det  hedder:  »Næst  Frihedens  er  maaske  intet  Navn  i 
den  nyere  Tid  blevet  saa  misbrugt  og  i  egenligste  Forstand 
taget  saa  forfængeligt  som  Kunstens,  fra  det  øieblik  Gjæ rin- 
gen i  de  europæiske  Gemytter,  der  frembragte  den  politiske 
Revolution  i  Frankrig,  udbred  som  filosofisk  og  poetisk  Re- 
volution i  Tydskland.  Saavel  i  det  ene  som  i  det  andet  af 
de  derved  opstandne  Anarkier  gik  man  imidlertid  snart  over 
fra  det  Objektive  til  det  Subjektive,  og  hvad  i  Borger- 
Uvæsenet  hist  blev  kaldt  Patriotisme,  blev  i  Digter -Uvæ- 
senet her  kaldt  Geni.  Det  Karakteristiske,  begge  havde  til- 
fælleds, var  Lovtrodsen.  Uagtet  man  nu  alt  længe  har  faaet 
øinene  aabne  for  Betydningen  af  en  politisk  Heros,  er  det 
langt  fra,  at  man  endnu  ligesaa  klart  indser,  hvad  en  filo- 
sofisk eller  poetisk  Genius  egenlig  vil  sige  —  det  næsten 
aldeles  Modsatte  nemlig  af,  hvad  saaledes  blev  kaldet.« 

Baggesen  søger  saa  at  trække  Grændselinierne  mellem 
Geni  og  Talent,  aabenbart  med  Tankerne  henvendte  paa 
sig  selv  og  Oehlenschlåger  og  søgende  sin  egen  Ære  fremmet 


209 

Og  Medbeilerens  forringet  under  Udviklingen  —  »so  fiihlt 
man  Absicht,  und  man  ist  verstimmt«,  som  Goethes  Tasso 
siger.  »Geni««  (hedder  det)  »kunde  man  kalde  alsidig,  Ta- 
lent ensidig  Naturbegavelse  til  den  Kunst,  man  udover. 
Hint  tør  ingen  af  de  hoiere  eller  lavere  Sjæleevner  fattes; 
deres  Fuldstændighed  og  Symmetri  er  endog  vigtigere  end 
Graden  af  hvilkensomhelst  i  og  for  sig  selv;  ingen  bør 
herske,  men  alle  bestyres  af  Fornuften  -  en  Bestyrelse, 
der  indfinder  si^  af  sig  selv,  hvor  alle  endelige  Kræfter  ere 
samlede  og  lige  modne.  Talentet  derimod  kan  fattes  færre 
eller  flere  af  Geniets  Evner,  naar  kun  Styrken  af  dem,  det 
besidder,  er  overordenlig,  og  Forstanden,  der  i  Alt,  hvad 
der  ikke  er  helt,  spiller  Fornuftens  Kolle,  ikke  ganske 
mangler.  Hvo,  der  har  sandt  Geni  til  Kunsten,  opfinder  eller 
fuldender  den.  Talentet  udvider  blot  dens  Spillerum.  Det 
opfindende  Geni  spiller  blot  i  raa  Tidsaldere,  i  Sprogets 
Barndom.  Det  fuldendende  Geni  gaaer  i  det  opfindendes 
Spor,  men  uden  slavisk  Efterligning.  Den  ægte,  store,  det 
er  at  sige:  den  med  alle  hoiere  og  lavere  Evner  i  et  har- 
monisk Forhold  udrustede,  sin  Udvikling  dyrkende  og  sin 
Dyrkning  fuldendende  Kunst -Genius  kjender  paa  sin  Bane 
Intet  uden  Fremskridt.  Den  egenlige  Kunstner,  Evighedens 
Borger,  ældes  ikke;  forlænges  hans  Kunstnerliv,  gaaer  det 
ham  som  jørnen,  Cederen  og  den  rhinske  Vin:  han  bliver 
ædlere,  skjonnere  og  kraftigere  med  Alderen.  Det  store, 
glimrende  Talent  derimod,  det  er  at  sige:  den  ufuldstæn- 
dige, blot  ved  Overvægt  af  enkelte,  gemenlig  lavere  Kræfter 
sig  udmærkende  Naturbegavelse,  den  nu  saakaldte  roman- 
tiske Genialitet,  der  ofte  blænder  sig  selv  og  Andre  mer 
end  den  klassiske  Genius,  netop  ved  straalende  Fremragen 
af  en  eller  anden  særdeles  Evne  (f.  Ex.  Fantasi),  hæver  sig 
og  synker  i  allehaande  Bugter.  Dens  uordenlige  Bevægelse 
er  snart  fremad,  snart  tilbage,  i  forskjelligc  Retninger,  hvis 
lY.  14 

Spring  og  Fald  i  det  Hele  danne  en  større  Bue,  der,  efter 
at  have  naaet  en  vis  Høide,  sænker  sig  igjen  mod  Jorden. 
Talentet  har  sin  Morgen,  Middag  og  Aften,  sit  Foraar  og 
Efteraar,  sin  Sommer  og  Vinter  —  og  i  Almindelighed 
varer  dets  Aftagen  længer  end  dets  Tiltagen,  især  naar 
denne  har  været  overordenlig  glimrende.« 

Baggesen  gaaer  derpaa  over  til  at  stille  Oehlenschlågers 
Digter  -  Horoskop.  »Digteren  Oehlenschlåger«  (hedder  det), 
»uden  egenlig  poetisk  Geni  i  den  her  antagne  Betydning,  er 
af  Naturen  begavet  med  et  uhyre  poetisk  Talent.  1  den 
blotte  Fantasis  lykkeligste  Momenter  overflyver  han  stun- 
dom alle  talentfulde  Digtere,  kun  er  det  nier  enten  et  Spring 
eller  et  glimrende  Eaketskud  end  en  Flugt;  han  falder  brat 
igjen  fra  sin  Høide  eller  slukkes  pludselig  i  samme,  uden 
egenlig  at  dale,  ved  slige  Leiligheder.« 

Efter  disse  indledende  Bemærkninger  af  mer  eller  mindre 
Gyldighed  med  deres  Slutningsvending ,  der  aabenbart  ikke 
lader  Oehlenschlåger  —  som  ubestridelig  var  et  stort,  om 
end  fremherskende  umiddelbart.  Geni  —  vederfares  fuld  Ret, 
gaaer  Baggesen  over  til  sin  specielle  Opgave:  Bedømmelsen 
af  »Axel  og  Valborg«.  Der  siges:  »Digteren  Oehlenschlå- 
gers  dramatiske  Talent  kulminerede  i  »Axel  og  og  Valborg«, 
hans  i  det  Hele,  naar  man  henser  paa  Alt,  hvad  der  hører 
til  et  Sørgespil,  fortræffeligste  Stykke.  Med  Hensyn  paa  det 
Enkelte  ghmre  de  foregaaende  og  et  Par  af  de  efterfølgende 
ved  stundom  varmere  Kolorit,  ofte  kraftigere  Penselstrøg  og 
hist  og  her  anbragte  større  tragiske  Figurer;  men  i  intet 
er  saa  simpel  Komposition,  saa  rigtig  Tegning,  saa  vel  for- 
delt Lys  og  Skygge  og  saa  skjøn  tragisk  Holdning.  Be- 
gyndelsen og  Midten  ere  næsten  ganske  mesterlige,  kun 
Enden  er  aldeles  mislykket,  og,  strengt  taget,  har  Katastrofen 
hverken  hjemme  i  Kunsten  eller  i  Naturen.  Desuagtet  fortjener 
det  Plads  mellem  de  største  tragiske.  Digteres  Mesterstykker 

af  anden  Kang  —  og  hvor  faa  ere  de  af  første!  Havde 
Forfatteren  aldeles  udeladt  de  to  sidste  Akter  og  sluttet 
med  en  let  af  Handlingen  selv  udspringende  Katastrofe  ved 
Enden  af  den  tredie  vilde  vi  ikke  betænke  os  paa  at  ind- 
ramme det  en  af  de  allerhmeste  Pladser  mellem  de  rf)rende 
Sorgespil  i  Udjødelighedens  Tempel.« 

Det  gjør  unegtelig  godt,  ovenpaa  den  skarpe,  i  mange 
Henseender  berettigede  Kritik  over  » Roverborgen «  og  »Hugo 
von  Rheinberg",  at  vende  tilbage  til  det  anerkjendende  Ud- 
gangspunkt, »Hakon  Jarl«,  hvorfra  Baggesen  begyndte  sin 
Bedømmelse  af  det  Oehlenschlågerske  Drama.  »Hakon  Jarl« 
kaldtes  iøvrigt  (som  ovenfor  fremhævet)  i  Slutningen  af 
forrige  Aar  »vort  bedste  nationale  Sørgespil«,  medens 
Baggesen  nu  stiller  »Axel  og  Valborg«  øverst.  At  de  to 
sidste  Akter  i  »Axel  og  Valborg« ,  ligesom  i  »Correggio« 
staae  tilbage  for  de  tre  første,  lader  sig  neppe  negte. 
Oehlenschlågers  fremherskende  umiddelbare  Genius  røber  her 
Savnet  af  den  tilstrækkelige  dramatiske  Villiekraft,  der, 
seirrig,  fører  Handlingen  til  Ende  i  Katastrofens  afgjorende 
Krisis.  At  Correggio  døer  under  Vægten  af  en  Fengesæk 
af  Blodstyrtning,  og  at  Valborg  —  for  at  bruge  Thaarups 
spydige  Udtryk*)  —  doer  »af  en  Vise«,  er  en  Afslutning, 
der  øiensynlig  viser,  at  Digteren  ikke  havde  tilbørlig  tra- 
gisk Spændkraft,  men  var  tilbøielig  til  at  lade  Tragedien 
udmunde  i  blød  Følsomhed.  Hvorledes  kunde  det  ogsaa 
være  anderledes  hos  en  dansk  Digter  fra  Frederik  den  sjet- 
tes Tidsalder! 

»I  tre  Sørgespil«  (siger  Baggesen)  »har  Oehlenschlågers 
poetiske  Talent  været  nær  ved  at  yttre  sig  som  tragisk 
Geni  —  var  det  maaske  virkeligen  i  disse.  Vi  ville  nemlig 
ikke,    at  den  af  os  angivne  Bestemmelse  skal    for   hin    og 


*)  be  »Oehlenschlågers  Erindiingeri,  111,  19. 

denne  besynderlige  Gren  af  Kunsten  gjælde  ligesaa  strengt 
som  for  Kunstens  Omfang  i  Almindelighed:  med  blot  Ta- 
lent som  Digter  i  Ordets  overste  Forstand  kan  man 
have  Geni  til  det  dramatiske  Fag;  med  blot  Talent  til 
dette  overhovedet  kan  man  have  Geni  til  det  Tragiske 
eller  til  det  Komiske;  og  selv  med  blot  Talent  til  det  Tra- 
giske er  det  tænkehgt,  at  en  dramatisk  Forfatter  kan  have 
Geni  til  det  skrækkende  eller  til  det  rørende  Sørgespil.  I 
»Baldur  hin  gode«,  »Hakon  Jarl«  og  »Axel  og  Valborg«  har 
vor  dramatiske  Digters  umiskj endelige  Genialitet  frembragt 
en  national  tragisk  Trias,  der  vil  sikkre  hans  nordiske  Muse 
Udødelighed,  saa  længe  dansk  Literatur  er  til;  og,  noget 
forandrede,  hist  og  her  beskaarne,  og  fornemmelig  Stil-  og 
Vers -forbedrede,  ville  disse  Stykker  ikke  blot  prange  i  det 
hjemlige  Tempel,  men  engang  overføres  i  Kunstens  euro- 
pæiske Pantheon.« 

Naar  Baggesen  her  med  Hensyn  til  »Hakon  Jarl«, 
»Baldur  hin  gode«  og  »Axel  og  Valborg«  er  tilbøielig  til  at 
indrømme  Oehlenschlåger  dramatisk,  specielt  tragisk  »Geni«, 
medens  han  kun  tilkj ender  ham  »et  uhyre  poetisk  Talent«  som 
Digter  i  det  Hele  taget  —  feiler  Kritikeren  upaatvivlelig. 
J.  L.  Heiberg  sætter  med  langt  mere  Ret  Oehlenschlågers 
væsenlige  Storhed  i  den  lyrisk-episke  Digtekunst*).  Alt  i 
Kritiken  over  »Røverborgen«  havde  Baggesen  iøvrigt  hæv- 
det, at  "det  Dramatiske  er  og  bliver  Oehlenschlågers  sande 
Fag«,  med  den  æsthetisk  forkastelige  Motivering:  fordi 
»Oehlenschlåger  væsenUg  er  malerisk  Digter«**). 

Idet  »Axel  og  Valborg«  nu  tages  for,  hedder  det: 
»Hovedfeilen  er,  at  Forfatteren  i  dette,  som  i  næsten  alle 
hans  dramatiske  Arbeider,  miskjendende  sit  Talents  saavel- 
som  Kunstens  Natur  og  Grændserne  for  hans  egenlige  Geni, 


*)  Se  Kritiken  over  uVæringeme  i  Mi klagard«  (»Flyvende  Post«,  1827; 
»Prosaiske  Skrifter«,  1861,  III). 
**j  »Dannora«,  14de  Oktober. 

har  villet  for  Meget  og  med  Evne  til  at  glimre  i  den  Eu- 
ripides'ske  Sfære  tillige  har  lagt  det  an  paa  at  straale  i  den 
Sofokles'ske.  Ogsaa  i  »Axel  o^-  Valborg«  har  han  villet 
slaae  to  tragiske  Fluer  med  eet  Smæk  ved  paa  een  Gang  at 
være  elegisk  rorende  og  heroisk  skrækkende  i  et  og  det 
samme  Stykke,  hvilket  ingenlunde  lader  sig  gjore  uden  paa 
den  sande  Enheds  og  Helheds,  altsaa  paa  Kunstens  og  den 
fuldkomne  Skj enheds  Bekostning,  allermindst  naar  Æmnet 
er  idyllisk,  og  Handlingen  spiller  i  et  saa  indskrænket  Rum 
som  det  Indre  af  en  Kirke.  Han  har  ikke  blot  villet  for 
Meget  og  for  Forskjelligt  i  Forening  af  det  ømme  og  det 
Rædsomme,  men  de  to  Yderligheder  af  Begge,  hvorved  Ma- 
leriet i  det  Hele  faaer  Anseelse  af  de  gamle  hollandske  Sø- 
kort, hvorpaa  de  seilende  Skibe  ere  vel  saa  store  som 
øerne,  de  seile  forbi.  Disse  Misgreb  i  Naturen,  disse  Mis- 
forstaaelser  af  Kunsten,  disse  Uskj ensomheder  i  Behandlingen 
af  et  Æmne  er  det  især,  hvad  der  hindrer  os  i  at  tilkjende 
vor  Forfatter  ægte  dramatisk  Geni  —  ligesom  hans  fuld- 
komne Mangel  paa  Harmoni,  Velklang  og  vedligeholdt  Adel 
i  Stil,  Vers  og  Udtryk  ikke  tillader  os  at  tiltroe  ham  den 
fuldstændige  Naturbegavelse,  der  fordres  til  ægte  Digtkunst.« 
Det  hedder  saa:  »Da  vi  fuldt  og  fast  troe,  at  dette 
fortrinlige,  som  det  er,  allerede  prisværdige  Sørgespil  lette- 
ligen  kan  tilrundes  og  forædles  til  et  dramatisk  Mesterværk, 
holde  vi  det  for  Umagen  værdt,  fremfor  alle  hans  øvrige 
tragiske  Forsøg,  udferligen  at  drøfte  det.  Vi  ville  først 
skærpe  Opmærksomheden  paa  det  Fortræffelige,  der  allerede 
er  forhaanden.  Vor  samvittighedsfulde  Betragten  af  Axel 
og  Valborgs  skjønne  Sider,  henreven  af  een  Yndighed  efter 
den  anden,  indtil  den  høieste  theatralske  Rørelse,  vi  kjende 
paa  vor  Skueplads,  udbryder  her  i  lutter  Lovtaler,  først  og 
fremmest  over  Digterens  Valg  af  Æmnet  —  over  Kjækheden 
og  Skjønsomheden    af   Scenens   Anlæg  i    Kirken,    hvorved 

Stedet  ikke  blot  faaer  Enhed,  men  Hellighed  —  og  over  den 
naive,  barnlig-fromme,  sande  Digterfølelse,  hvormed  Æmnets 
Hovedfarve  og  Grundtone  er  ømmeligen  vedligeholdt  fra 
Begyndelsen  til  Enden  af  den  egenlig  sammenhængende 
Forestilling.  Endog  Diktionen  har  en  ualmindelig  Renhed 
og  ægte  dansk  naturlig  Simpelhed,  fri  for  Svulst  og  idet- 
mindste  gemen  Plathed;  selv  Versene  (hvis  de  og  sjelden 
egenlig  ere  det)  have,  med  al  deres  prosaiske  Ligefremhed, 
en  vis  Ynde;  og  Dialogen  er  heltigjennem  yderst  fortræffelig. 
Den  blotte  Idee:  dramatisk  at  behandle  til  virkelig  Opfo- 
relse paa  Skuepladsen  den  herligste  blandt  vore  Oldsange, 
den  med  alle  den  forste  Kjærligheds  sode  Minder  i  danske 
Hjerter  evig  gjenklingende  Axel  Thordsens  Vise,  fortjener 
Lovtale  og  en  sig  Idealet  nogenlunde  nærmende  Udførelse 
taknemmelig  Beundring.  Overalt  har  Ingen,  selv  ikke  Evald, 
set  og  følt  som  han,  hvad  poetisk  Guld  der  skjuler  sig  i 
vor  barbariske  Oldtid;  for  dennes  hemmelige  Skatte  blev 
ham  en  sand  ønskekvist  beskæret,  og  i  dens  Gruber  er  han 
hjemme  som  mesterlig  Bjergmand.  Hans  Talent  yttrer  sig 
her  som  sandt  Geni.  De  til  Handlingens  Udførelse  bestemte 
Personer  ere  vel  valgte  og  ingen  egenlig  overflødig:  det 
sjeldneste  af  alle  Særsyn  i  vor  Digters  Dramer.  Exposi- 
tionen  er  ikke  blot  simpel  og  naturlig,  men  en  af  de  møn- 
sterskjønneste,  vi  kjende.  Den  gjør  paa  den  passeligste 
Maade  paa  een  Gang  bekjendt  med  Tiden,  Stedet,  Personerne 
og  Begivenheden  og  stemmer  Gemyttet  til  den  Tone,  som 
hersker  i  det  Hele.«  Efter  at  have  gjennemgaaet  første 
Akt  paa  en  Maade,  der  røber  dyb  Forstaaelse  af  og  varm 
Begeistring  for  alt  det  Herlige  i  den,  siger  Baggesen:  »Var 
det  altfor  uparadisiske 'Hagetryk  og  Indseglkys  og  den  som 
V  og  A  og  A  og  V  i  tvende  Parter  adskilte  Sjæl  bleven  borte, 
vilde  vi  ikke  tage  i  Betænkning  at  erklære  denne  første 
Akt  fra  Begyndelsen  til  Enden,  paa  Axels  mislykkede,  lidt 

vel  lange,  lidt  vel  skruede  Monolog  nær«  —  Baggesen  for- 
arger sig,  blandt  Andet,  her  ikke  uden  Grund  over  »det 
fransk  mythologisk  lærde  Galanteri,  der  ender  Monologen«' 
med  Ordene  »en  kristen,  mere  grum  Gudinde«  —  »et  fuld- 
kommen elegisk  dramatisk  Mesterstykke  og  den  skjonneste 
første  Akt,  vi  kjende  i  noget  Drama«.  Det  hedder  derpaa: 
»Anden  Akt,  der,  ligesom  den  første  egenlig  indeholder 
Axel  og  Valborgs,  fremstiller  Axels  og  Hagens  Møde,  svarer 
aldeles  til  sin  Forgænger  i  skjøn  Simpelhed;  og  Handlingen 
fremskrider  med  ædle,  store,  naturlige  Skridt,  knyttende  den 
tragiske  Knude.  Ligesaa  skjønt  som  usøgt  er  her  det 
symmetriske  Forhold  i  Personernes  Optræden.  Hvad  Vil- 
helm var  i  første  Akt  som  grupperende  Figur,  er  her 
Sigurd ;  og  Mellemkommeren  i  dette  som  i  hint  Møde  er 
Sortebroderen  Knud,  Paradisets  Satan.  En  Skjønhed  mere 
i  Kompositionen  er  det  ogsaa,  at  Valborg  ikke  optræder  i 
denne  Akt,  hvorved  Forvandlingen  fra  Moll  til  Dur  i  den 
sceniske  Afvexling  bliver  følehgere.«  Sortebroder  Knud 
karakteriseres  neppe  med  Kette  (»paa  det  hæslige  Endeligt 
nær«)  som  »den  bedst  tegnede  og  fortræffehgst  udmalte  af 
alle  Oehlenschlågers  dramatiske  Karakterer«.  Der  gjøres 
for  anden  Akts  Vedkommende  kun  Indvendinger  mod  »nogle 
Vidtløftigheder  og  en  altfor  prosaisk  Dagligdagstone«  i  Ha- 
kons Samtale  med  Axel,*  og  blot  et  Par  enkelte  Udtryk 
dadles  specielt.  »Tredie  Akt«  —  hedder  det  videre  — , 
»der  indeholder  Tragediens  bristende  Kjerne,  løser  Hand- 
lingens egenlige  Knude  og  fremstiller  den  skjønneste  blandt 
alle  rørende  Scener  paa  vor  Skueplads«.  Efter  begeistret  at 
have  gjengivet  Hovedtrækkene  i  denne  Akt  indtil  Sortebroder 
Knuds  Overskæren  af  Linklædet,  udbryder  Baggesen:  »Her 
opgiver  den  uskyldige  Kjærlighed  sin  Aand,  ikke  blot  i 
Axels  og  Valborgs  knuste,  men  i  alle  Læseres  og  Tilskueres 
gjennemisnede  Hjerter,    og  den  ægte  tragiske  Interesse  kan 

umuligen  overleve  denne  Aandsopgivelse.  Hvad  nu  følger, 
maa  være  Hvile  og  ikke  Handling,  tragisk  Tilfredsstillelse  og 
ikke  ny  tragisk  Anstrengelse,  en  elegisk  Ligbegængelse,  om 
man  vil,  men  ingenlunde  et  heroisk  Spilop  i  den  hellige 
Domkirke.  Dette  synes  Digteren  selv  et  Oieblik  at  have 
følt  ved  Enden  af  den  vemodige  Afskeds-Samtale,  som  for- 
undes Axel  og  Valborg  for  sidste  Gang: 

Farvel!  —  Farvel!  —  Vi  ses  igjen!  —  Hos  Gud!« 
Baggesen  udbryder  saa,  »med  den  reneste  hjertelige 
Interesse  for  Fuldendelsen  af  dette  søde  danske  Drama«,  i 
følgende  Ord:  »Bort  med  hele  den  fjerde  bittre,  udenlandske 
Akt  og  sammes  Forberedelse  mod  Enden  af  tredie!  Bort 
med  Biskop  Erlands  gamle.  Nordens  Kjærlighed  aldeles  uved- 
kommende, Elskovshistorie!  Bort  med  hin  fremmede  »Mellem- 
ting af  Lam  og  Tiger,  klækket  ud  og  bragt  til  Verden,  da 
Venus  formørkedes  af  en  ildrød  Komet«,  denne  »Uting,  til- 
sammensat  af  stride  Elementer« ,  og  det  yderst  uværdige 
Spilop,  denne  Uting  foreslaaer  og  udfører!  Bort  med  de 
vagtholdende  Kæmpers  Udtog  af  den  norske  Historie  og 
Fortællingen  om  Kyrieelax,  der  kunde  være  morsomme  nok 
ved  enhver  anden  Leilighed,  men  her  upaatvivlelig  slaae 
Vand  (om  ogsaa  et  Slags  Vievand)  paa  Læsernes  og  Til- 
skuernes egenlige  Interesse!  Bort,  bort,  bort  især  med 
Spøgelset,  der  er  intet  Spøgelse,  men  dog  et  Spøgelse  — 
dette  tydske  Gjenfærd  af  den  norske  Konge,  den  fuldkom- 
neste Parodi  af  Geisten  i  »Hamlet«,  man  kan  tænke  sig 
paa  en  Skueplads,  og  saa  meget  urimeligere,  da  denne  deus 
deorum  ex  machina,  langtfra  at  løse  en,  overnaturlig  Mellem- 
komst værdig.  Knude,  ikke  udretter  det  Allermindste  til  de 
Elskendes  Redning,  thi  den  virkelig  udførte  Snigmyrden  af 
Sortebroder  Knud  nytter  til  aldeles  Intet!*)  Alle  disse  Ho- 

*)  N.  F.  S.  Grundtvig  havde  jo  ligeledes  i  det  tidligere  anførte  Brev 
fra  Udby  1812  klaget  over,  at  Oehlenschlåger  begyndte  »at  spøge 
med  Aander«. 


217 

kuspokus  fra  Daraussen  fordærve  den  himmelske  »Axel  og 
Valborg«.  En  aldeles  urigtig  Theori  om  Kunsten  og  Mangel 
paa  Agtelse,  om  ikke  paa  Sands  for  det  Skjonne  i  Kom- 
positionen har  hævnet  sig  paa  di^n  yderst  talentfulde  For- 
fatter ved  denne  som  ved  saamange  andre  Leiligheder.  I 
alle  hans  Dramer  er  noget  Æmnet  egenlig  Uvedkommende 
indblandet,  fordi  han  mere  ser  paa  Rigdom  af  Materie  end 
paa  Skjønhed  i  Form*),  og  fordi  han  (som  vi  allerede 
have  bemærket)  med  al  Magt,  saa  at  sige,  vil  anbringe  Storm 
og  Havblik  i  samme  Søstykke.  Æmnet  til  »Axel  og  Val- 
borg« er  bestemt  elegisk -tragisk;  Forfatteren  har  villet 
skrække,  hvor  han  blot  burde  røre.  Hertil  kommer  hans 
Lyst  til  Anbringelse  af  det  Underfulde  og  til  at  spille,  efter 
den  nytydske  Maneer,  paa  Overtroens  Strenge.  Med  lidt  vel 
blind  Hylden  af  Shakespeares  og  Goethes  ofte  barbariske 
Sammenstillinger  og  Kraftyttringer  forbinder  han  en  endnu 
bhndere  Foragt  for  de  Gamles  og  de  franske  Mesteres  større 
Simpelhed,  strengere  Kunst  og  omhyggeligere  Fuldendelse 
—  ikke  betænkende,  at  Kunsten  mere  maa  studeres  i  de 
korrekte  Mønstres  lærelige  Former  end  i  de  genialske  Me- 
steres ulærelige  Begeistring. «  Man  ser,  at  Baggesen,  uagtet 
han  deltager  i  Tidsalderens  Keaktion**),  dog  ikke  billiger  den 
»nytydske  Maneer:  at  spille  paa  Overtroens  Strenge«  — lige- 
som han  jo  ogsaa  forholder  sig  polemisk  mod  N.  F.  S. 
Grundtvig.  Angrebet  paa  »Shakespeares  og  Goethes  ofte 
barbariske    Sammenstillinger    og  Kraftyttringer«  viser  atter 


*)  Selv  Oehienschlågers  Ven  Peder  Hjort  saae  sig  jo  (som  ovenfor 
fremhævet)  nødt  til  at  bebreide  nogle  af  Diglerens  senere  Vær- 
ker »Mangel  paa  ideel  Gehall«,  der  »erstattes  ved  at  sammendynge 
en  Mængde  af  Realitet,  hvis  Fylde  dog  kun  er  tilsyneladende,  da 
den  skjuler  sin  Tomhed  bag  et  blændende  Skjær«. 
**)  Se  f.  Ex.  dette  Værks  tredie  Afdeling,  Side  203  o.  s.  v.  samt 
241  o.  s.  V. 

her,  at  Kritikeren  altfor  meget  tilhørte  den  ældre,  i  den 
franske  Skole  dannede  Tid  og  derfor  ikke  var  en  ganske 
uhildet  og  kompetent  Dommer. 

Hovedpunkterne  i  den  Baggesenske  Bedømmelse  af 
»Axel  og  Valborg"  ere  hermed  gjengivne.  Den  er  ikke  blot 
den  største  af  Baggesens  dramaturgiske  Kritiker,  men  upaa- 
tvivlelig  ogsaa  den  omhyggeligst  udarbeidede;  og  der  har 
derfor  været  god  Grund  til,  trods  dens  ikke  faa  Skjævheder, 
at  dvæle  længere  ved  den,  saameget  mere  som  den  drøfter 
en  af  vor  Digterkonges  skjønneste  Tragedier.  *) 

Baggesen  slutter  sin  Bedømmelse:  »Vi  troe  med  nær- 
værende Kritik,  som  med  vore  forrige  Bedømmelser,  blot  at 
gjøre  den  talentfulde  Digter  og  store  tragiske  Dramatiker 
opmærksom  paa  sin  egen  Samvittighed.  Det  skulde  ikke 
alene  gjøre  os  meget  ondt,  men  overordenlig  forundre  os, 
om  denne  ikke  tidlig  eller  sildig  underskrev  alle  vore,  intet 
mindre  end  søgte  Bemærkninger.  Vor  Hensigt  var  og  er 
blot  at  vække  den;  og  sandelig!  vi  troe  det  venskabeligere 
handlet,  end  om  vi  med  tilsyneladende  Venlighed  taug  bom- 
stille eller,  lig  de  samvittighedsløse  Smigrere  og  Hyklere, 
gav  os  til  at  visselulle,  for  saa  meget  som  muligt  at  be- 
fordre dens  søde  Søvn.  Vor  kritiske  Strenghed  er  djærv  og 
skarp  i  Forhold  til  vor  poetiske  Hylden  af  den  herlige  Na- 
turgave, vi  med  inderlig  Bedrøvelse  se  paa  Veien  til  øde- 
læggelse. Saalænge  den  af  os  hilsede  »Danmarks  Melpo- 
menes  største  Digter«**)  i  sin  tragisk -dramatiske  Aaben- 
barelse  gik  opad,  beundrede  vi  lydeligere  end  nogen  Anden ; 


*;  I  Aftrykket  i  Baggesen^  danske  Værker  findes  meningsforstyrrende 
Trykfeii,  f.  Ex.  n organisk  Kaos«  istedetfor  »anorgisk  Kaos«. 
**)  Yttring    i  Baggesens  »Noureddin  til  Aladdin.      Til  Digteren  Adam 
Oehlenschlager   i  Paris.«  fra  1806,    som    findes    i   »Skjemtsomme 
Rimbreve«  (se  dette  Værks  anden  Afdeling,  Side  271), 

medens  han  syntes  at  gaae  nedad  i  Kunsten,  taug  vi,  haa- 
bende  snart  en  anden  Vending;  men  da  denne  Nedgang 
vedbliver,  truende  med  dybere  og  dybere  Synken,  raabe  vi 
høit,  hvad  vi  engang  forgjæves  hviskede.  Vi  gjentage  dette 
Raab,  medens  det  endnu  er  Tid,  lidet  bekymrede  om  sam- 
mes Skurren  i  den  vaagne  menneskelige  Forfatters  -Øre, 
naar  det  kun  trænger  ind  i  den  slumrende  guddommelige 
Sangers  Hjerte.« 

I  Sverig  havde  den  gamle  Skole  —  som  dengang  kæm- 
pede pro  aris  et  focis  mod  Fosforismen,  Komantikens  nom 
de  guerre  i  Nabolandet  —  forresten  angrebet  »Axel  og 
Valborg",  der  var  bleven  oversat  paa  Svensk,  i  Fos- 
forist  -  Antagonisten  AVallmark's  »Journal  for  Litteraturen 
oeh  Theatern "  April  1812;  og  Baggesens  Ven  J.  K.  Host 
ilede  med  samme  Aar  at  gjengive  denne  Filippika  paa  Dansk 
i  Brochuren  »Axel  og  Valborg,  udenlands  vurderet«.  Det 
svenske  Angreb  statter  sig  tildels  paa  et  tydsk  i  »Zeitung 
fiir  die  elegante  Welt«,  1810,  og  dvæler  for  sit  eget  Ved- 
kommende, uden  at  kjende  Originalen,  med  karakteristisk 
formel  Iver,  mest  ved  Versifikationen,  saaledes  som  denne 
fremtræder  i  Gjengivelsen.  I  de  svenske  Romantikeres  Or- 
gan »Folyfem«  tog  Oversætteren  af  dette  Arbeide  af  »den 
skald,  hvars  like  Danmark  erkånner  sig  aldrig  hafva  agt,« 
skarpt  tilorde  mod  hvad  han  kalder  »en  litterår  wanwetting*, 
eftersom  »svenskaallmånheten  ånnu  år  aldeles  owan  wid  detta 
slag  af  skådespel,  som  hår  forstå  gangen  wisat  sig  for 
dess  ogon«  *). 

I  J.  K.  Høst's  Ugeblad  »Den  nordiske  Tilskuer«  tryktes 
i  Januar  1815  et  stort  Rim  brev  af  Baggesen  »Horn-Kon- 
certen eller  Skærsildseventyret.  Til  Generalkrigskommissær 
Astrup.     I  Anledning  af  Benefice-Forestillingen  paa  Theatret 


^)  tPolyfem«,  femte  Samlingen,  Nr.  46 — 48. 

den  lOende  December  1814.«  Heraf  skal  blot  gjengives  nogle 
Linier  angaaende  den  danske  Skueplads,  om  hvilken  Overskou 
erklærer,  at  den  paa  den  Tid  »var  i  dyb  kunstnerisk  For- 
dærvelse« *). 

»Jeg  paa  vor  Skueplads  til  Himmel 
og  Helved  alt  var  længe  vant, 
men  Mage  til  saa  tydsk  en  Svimmel 
min  jydske  Sjæl  der  aldrig  fandt.«    — 

hedder  det  strax  i  Begyndelsen.  Senere  siges  der  om  ■) Muse- 
fængslet«, at  det 

» — ,  velbeset  fra  flere  Sider, 

især  i  vore  sidste  Tider 

vel  lignes  kan  ved  Gravens  Skjød  — 

dels  for  de  brune  Fjælle-Bure, 

med  Støv  og  Sod  og  Muld  bestrøed'**)  — 

dels  for  de  skumle,  døve   Mure, 

hvis  \ægge  lidt  man  burde  skure 

med  Asken  af  den  gamle  Nød, 

hvorpaa  de  nye  Taarer  flød  — 

dels  for  den  Rolle,  Hel  nu  spiller 

paa  Enokler  mellem  Sammes  Piller  — 

dels  for  den  Varme  stundom  der, 

som  og  et  Tegn  paa  Graven  er 

—  thi  som  en  Ven  af  Huset  melder 

er  lummert  i  Mo'er  Helas  Rjælder***)  — 

dels  for  det  meget  Spøgeri, 

som  ellers  gaaer  i  Svang  deri.o 


*)  »Den  danske  Skueplads«,  IV,  389. 
**)  Hentydning  til  N.  T.  Bruuns  Theatervirksomhed. 
***)  Sigter  til  Skildringen   af    Helheim   i  Oehlenschlågers  »Baldur  hin 
gode*. 

14. 

I  Baggesens  Krigsmanifest  mod  Oehlenschlåger  i  det 
sidste  Nummer  af  »Lille  Søndag- Aften«  i  Juni  indrømme- 
des der,  at  denne  virkelig  engang  havde  staaet  paa  en  af 
Parnassets  tvende  Toppe  —  i  Overensstemmelse  med  Rim- 
brevet »Noureddin  til  Aladdin«  fra  t80(),  hvori  det  hed: 

» —  Høi  og  herlig,  slod  Du  med  el  Hop, 
som  Hakon  Jarl,   paa  Fjeldels  Top«. 

Baggesen  udbrød  derpaa:  »Hvo  veed,  om  han  ikke,  før 
jeg  ser  mig  til,  kan  være  der  igjen!«  Angriberen  havde 
en  Følelse  af,  at  det  »frodige  Træ«  —  for  at  bruge  Ordene 
i  Kritiken  over  »Røverborgen«  —  trods  »de  vilde  Skud  og 
raadne  Grene« ,  som  han  stræbte  at  kappe  »med  djærve 
Hug«,  dog  »endnu  maaske  turde  vorde  det  herligste  i  Iduns 
nordiske  Have«.  Ogsaa  den  unge  J.  L.  Heiberg,  der  (som 
ovenfor  fortalt)  indrømmede  Baggesen  »Ret  i  Meget«,  haa- 
bede  jo,  at  Oehlenschlåger  vilde  »reise  sig  efter  dette  Stød«. 
Baggesens  Ord  vare  profetiske  og  gik  i  Opfyldelse  tidligere, 
end  han  vist  havde  ventet.  I  December  1814  —  samme 
Maaned,  i  hvilken  Oehlenschlågers  anden  Søn  William, 
opkaldt  efter  Shakespeare,  som  den  første  efter  Goethe, 
fødtes,  —  udkom  »Helge«,  et  Digterværk,  der  ikke  over- 
gaaes  af  nogetsomhelst  af  Skjaldens  bedste  Arbeider.  Man 
kan  ikke  ret  vel  værge  sig  for  den  Tanke  —  det  kunde  da 
heller  ei  let  være  anderledes  — ,  at  Baggesen  ikke  forgjæves 
havde  kaldt  Digteren  til  Orden.  De  heftige  Angreb  maatte 
selvfølgelig  virke  stærkt  paa  Oehlenschlågers  letbevægelige 
poetiske  Natur,  røre  dygtigt  op  i  ham,  ruske  ham  ud  af 
det  selvtilfredse  dolce  farniente,  hvortil  han  unegtelig  vel 
meget  havde  hengivet  sig,  bringe  ham  til  at  løsrive  sig 
fra  alt  det  Besnærende  og  sænke  sig  ned  i  sit  Væsens  in- 

derste  Dyb,  hvor  de  store  Kræfter  slumrede*).  »Helge«  er 
skrevet  i  Sommeren  1814.  Digteren  siger  i  sit  "Levnets 
og  sine  »Erindringer«:  »Jeg  vendte  altid  tilbage  til  det 
Nordiske,  naar  jeg  en  Tidlang  havde  afvexlet  med  andre 
Arbeider.  Jeg  følte  mig  begeistret  igjen  til  at  male  et  stort 
Billed  af  det  Gammelnordiske.  For  ret  uforstyrret  at  over- 
lade mig  til  denne  Begeistring,  leiede  jeg  mig  et  Værelse 
paa  Frederiksberg  i  Degneboligen;  og  her  sad  jeg,  hvor  en 
Væg  kun  skilte  mig  fra  den  Skole,  hvor  jeg  havde  nydt 
min  første,  nødtørftige  Børnelærdom,  og  skrev  Helge.« 
Hvilket  gribende  Billede!  Medens  den  Baggesenske  Kamp- 
larm raser  i  Kjøbenhavn,  tyer  Digterkongen  fra  Hovedsta- 
den og  Familielivet  til  Barndomshjemmet  og  det  Gammel- 
nordiske, for,  alene  med  sig  selv  og  sin  udødelige  Ge- 
nius, ligesom  Antæos,  at  hente  ny  Styrke  fra  Moder- 
jorden. Det  lille  Værelse  i  Degneboligen,  hvor  kun  en 
Væg  skiller  ham  fra  Skolen,  i  hvis  »Svinesti«  den  lille 
Aladdin  i  sin  Tid  havde  gaaet  med  de  Frederiksbergske 
»Gadedrenge«  uden  at  lære  noget  Ordenligt  —  bliver  den 
mindeværdige  Scene  for  vor  store  Digters  Gjenfødelse.  Me- 
dens Aarhundredets  Helt  seirrig  ilede  fra  Val  til  Val,  havde 
den  danske  Skjald  i  Udlandet,  ikke  mindst  i  Paris,  skrevet 
sine  første  nordiske  Mesterværker;  »Helge«  forfattes  i  stille 
Timer  i  den  ensomme  Frederiksbergske  Degnestue,  medens 
den  faldne  Kæmpe  paa  det  engelske  Krigsskib,  som  Fange, 
førtes  til  den  fjerne  ø  i  Atlanterhavet  med  den  ud- 
brændte Vulkan,   til  hvis  Klippe    den  moderne  Prometheus 


*)  Alt  1811  kunde  Præsten  og  Poeten  Frederik  Schmidt  hos  Fru  Rahbek 
for  Oehlenschlågers  Vedkommende  »ikke  Andet  end  finde  det 
Ønske,  at  han  ved  en  Ydmygelse  maatte  blive  vækket  af  sin  For- 
blindelse, sigtende  til  hans  Sjæls  Bedste«  (se  »F.  Schmidts  Dag- 
bøger«, Side  97). 

skulde  smedes,  og  under  hvis  Taarepile  hans  Grav  skulde 
hæve  sig  —  den  tragiske  Afslutning  paa  det  kolossaieste 
nyere  Heltedigt.  Selv  Baggesen  havde  jo  ogsaa  (i  Kritiken 
over  »Axel  og  Valborg«)  erklæret  om  Oehlenschlåger:  »In- 
gen har  set  og  felt  som  han,  hvad  poetisk  Guld  der  skjuler 
sig  i  vor  Oldtid ;  for  dennes  hemmelige  Skatte  blev  ham  en 
sand  ønskekvist  beskæret,  og  i  dens  Gruber  er  han  hjemme 
som  mesterlig  Bjergmand«.  Kritikerens  dertil  foiede  Be- 
mærkning: »Havde  han  holdt  sig  inden  denne  nordiske 
Kreds,  var  han  i  den  senere  Tid  maaske  stegen  ligesaa  hoit 
som  han  er  dybt  falden  i  vor  Beundring«  —  har  maaske 
været  et  Fingerpeg  for  den  Angrebne,  der  bragte  ham  til 
at  vende  tilbage  til  den  nye  poetiske  Verden,  han  havde 
fundet  i  det  gamle  Norden,  paa  hvis  Territorium  »det  rede 
Guld«  (for  at  bruge  Ordene  i  »Guldhornene«)  var  blevet 
fremdraget  »af  sorten  Muld«  ved  Forfatteren  af  »Hakon 
Jarl«,   »Baldur  hin  gode«  o.  s.  v. 

»Helge«  bestaaer,  som  bekjendt,  af  to  Romancecykler, 
den  mindre,  »Frodes  Drapa«,  og  den  sterre,  »Helges  Even- 
tyr«, samt  af  Tragedien  »Yrsa«.  Grundlaget  afgav  de  to 
første  Fortællinger  i  Hrolf  Krakes  Saga  om  Frode  og 
Halfdanssønnerne  Hroar  og  Helge.  Evald  havde  begyndt  at 
behandle  dette  Stof  i  dramatisk  Form ,  og  man  har  et 
Fragment  af  hans  "Helgo«*).  Alt  det  forste  Vers  af  den 
første  Romance  i  Oehlenschlågers  Digtning:  »Frode  paa 
Vifils  -0«  bærer  Præget  af  den  romantisk  malende  Kunstner- 
evne, der  var  Digterens  bedste  Vuggegave  og  gjorde  ham 
til  saa  stor  en  Mester  paa  det  lyrisk-episke  Gebet: 

»Kong  Frode  slaaer  i  Leiregaard, 
han   gav  sin  Broder  Llivssaar, 


*)  Se  .Evalds  samtlige  Skrifter«,  ved  F.  L.  Liebenberg,  V,   212—218. 

del  var  slor  Ynk  og  Smerte  : 

ung  Halfdan  ligger  krum  paa  Skjold 

med  Slaalel  i  sil  Hjerle.« 

Halfdans  to  Smaadrenge  hæve  sig  frem  for  Læserens  Blik 
fra  denne  mørke  Basis;  og  Helge,  Digtets  Hovedperson, 
træder  strax    i  Forgrunden  med  hele  sin  Eiendommelighed : 

»Ung  Helge  river,  gram  og  vred, 
en  smækker  Gren   fra  Pilen  ned: 
»O  kunde  jeg  ham  slandse! 
O,   var  jeg  Mand,  som  jeg  er  Gut, 
og  var  min  Kjæp  en  Landse!«« 

I  den  næste  Romance:  »Hroar  og  Helge  i  Jordhuset«  ud- 
folder Modsætningen  mellem  de  to  unge  Kongesønner  sig. 

»Helge. 
Jeg  seiler  vore  Snekker 
paa  Søens  Vover 
og  hævder  Danmarks  Hæder 
paa  alle  Have. 

Hroar. 
Jeg  kneise  vil  med  Kronen 
ved  Leirekilder 
og  holde  Ret  i  Riget 
og  reise   Staden.« 

Det  Dramatiske  gjør  sig  lige  fra  Begyndelsen  stærkt  gjæl- 
dende  indenfor  de  lyrisk-episke  Grændser.  De  to  modsatte 
Karakterer  belyse  atter  hinanden  i  Scenen  ved  Faarestien  hos 
Søsteren,  Fru  Signelil,  Sævar  Jarls  Hustru,  hvilken  Scene 
ligeledes  er  i  Dialogform.  I  Slutningsdigtet  af  »Frodes 
Drapa«  vil  Hroar  skaane  den  flygtende  Frode,    men  Helge 

raaber:  »Kun  Hevn!  Kun  Hevn!«  o^  »Hevnens  Folger  o^ 
Hevnens  Kval«  antydes  alt,  idet  Havfruen,  som  Frode  har 
dyrket,  »grunder  paa  blodig  List«,  medens  Nidingen  synker 
i  sin  antændte  Gudegaards  rædselsfulde  Baal. 

»)Men  djbl  i  Fjorden 
en  dæmpet  Torden 
sig  høre  lod. 
En  Gysen  farer 
i   Helleskarer, 
i  Kongens  Blod. 
Paa  alle  Kysler 
slaaer  Bølgen  op, 
og  Sivel  rysler 
sin   Blomslerlop.« 

Med  disse  mystisk  anelsesfulde  Akkorder,  der  ere  ligesom 
et  Præludium  for  det  i  Fremtidens  Skjød  hvilende  Tragiske, 
slutter  den  forste  Romancecyklus. 

Hvad  der  antydes  i  Slutningen  af  »Frodes  Drapa« ,  bry- 
der frem  i  den  anden  Eomancecyklus:  »Helges  Eventyr«. 
Tangkjær,  den  romantiske  Personifikation  af  Havets  vilde, 
men  bedaarende  Magt,  som  Helge  i  sin  brusende  Ungdoms 
overstrømmende  Kraftfylde  hengiver  sig  til,  fremtræder  i 
hele  sin  dæmoniske  Skjenhed  og  —  Hæslighed  som  Digt- 
ningens Midtpunkt,  svarende  til  Heltens  egen  dunkle  Natur- 
grund og  derfor  ogsaa  hans  Nemesis. 

»Fair  is   foiil.   and   foul   is  fair«, 

lyder  den  Macbetlrske  Hexesang*).  I  Komancen  »Havfruen 
besøger  Konning  Helge«  —  en  af  Digtningens  kostehgste 
Perler   —    bedaarer  Hexen   Helten ;    og    i    den    næste    Ro- 


*)  Shakespeare:  Macbeth,  Akt  1,  Scene  1. 

IV.  15 

mance:  »Havfruens  Sang  paa  Dybet«  klinger  hendes  »fræk- 
keste Latter«  gjennem  Stormen : 

»Vælter,  I  Kallegals  skummende  Bølger! 

Havfruen  dølger 

ikke  sin  Glæde. 

Skum,  o  Du  Skibenes  farlige  Siræde; 

rør  Dig  fra  Grunden! 

Hevnen  er   funden, 

Helge  skal  spredes  som  Avner  for  Vinden. 

Lisligt  har  Kvinden 

saaret  hans   Hjerte. 

Lyslen,   som  hun  ham  i  Armene  lærte, 

vældig  skal  bruse, 

Barmen  ham  knuse.« 

I  den  skjønne  Romance  »En  Fugl  sjunger  for  Kongen«  bru- 
ser Lysten,  som  han  hengav  sig  til  i  Havfruens  Arme,  og 
hvis  Frugt  er  den  deilige,  men  falske  Skulde,  atter  op  i 
Helten;  han  bestiger  Skibet  og  drager  til  Dronning  Oluf 
i  Saxenland.  Helges  Ustyrlighed  —  »en  Ganger  uden 
Tømme«  —  fremhæves  stadigt  ved  Modsætningen,  »den 
sjeldne  Broder,  som  var  Kampens  Hader«.  »Helges  Even- 
tyr« ender  med  Romancen  »Oluf  kommer  til  Havfruen« : 
Kongens  to  Elskerinder  mødes;  og  den  ulykkelige  beskæm- 
mede Saxerdronning  føder  Datteren,  som  hun,  forbittret, 
kalder  Yrsa  efter  sin  Tævehund. 

»Hevnens  Time  kommer!« 

Med  disse  Slutningsord /banes  Veien  for  Tragedien  »Yrsa«, 
hvori  Digtningen  —  der,  som  alt  ovenfor  fremhævet,  selv  i 
de  to  første,  episke  Partier  ofte  er  ikke  lidet  dramatisk  — 
udmunder  som  Floden  i  Havet. 

I  denne  Tragedie,  der,  ligesom  »Baldur  hin  gode«,  er  i 
antik  Stil,  stilles  Helge  ligeoverfor  sin  ulykkesvangre  Fortid, 
idet  han  atter  modes  baade  med  Tangkjær  og  Oluf.  Lige- 
som jødip,  uafvidende,  ægter  Moderen  Jokaste,  saaledes 
ægter  Helge,  uafvidende,  Datteren  Yrsa.  Havfruernes  Kor- 
sang lyder: 

»Dybt  i  vort  Havs  Mørke  nedslødt, 
vi  forsmaae  ei  Hevnen,  som  vinker. 
Hvor  en  Mands  vidlsknende  Korne 
har  os  vist  Vei   til  hans  Fordærv, 
hendes   Vink  da  gjerne  vi  følge, 
uden  Ynk  ham  bringe  vi   Kval. 


I  vor  fugtige   Hules  kjolige   Strømme 

dukke  vi  ville,  Vandfuglene  lig, 

tilte  med   Smil  gjennem  hvislende  Blade, 

lytte  lil  Kvalen,   plaske  med  Fryd, 

le   og  gjøe,   Havhesten  bestige, 

tumle  paa  Bølgernes  Top, 

blæse  paa  Sneglehornet  og  synke 

fro  i  del  yndige  Skum.« 

Da  Oluf  aabner  Helges  -Oine,  udbryder  han: 

»O,  min   Broder,   fredegode  Hroar,   i  din   Bøgeskov, 
hil  Dig,  Du   har  valgt  del   Bedsle,  fromme,  lykkelige  Drot! 
Blodet  flyder  let  og  roligt  i  dit  Bryst  som  Kilderne 
ved  dit  skyggefulde   Leire,  stormer  ei  som  Helges  Hav. 
Hvorfor  lød  min  vilde   Stolthed  ei   dit  Varsel,  gode  Svend! 
da  Du  kaldte  mig  fra  Hevnen  over  Brodermorderen? 
Gyseligt  har  Nornen   slraflet.     Men  jeg  sprang  paa  Bægeret 
af  det  luefyldle  Hekla,   agled  ingen   Lavastrøm, 
agted  ei,  at  Saalen  brændte,  lo  ad  Tragten,  voved  mig 
over  Randen  selv  —  nu  styrter,  redningsløs,  den  Snublede!« 

15* 

Den  liaardtstraifede  Konge  gaaer  saa  levende  ind  i  Grav- 
høien,  og  Oluf  søger  og  finder  sin  Død  i  Bølgerne,  ad 
hvilken  de  danske  Kæmper  seile  hjem  »til  det  kjærligt  vin- 
kende Fædreneland«  med  Yrsa,  Moder  til  Hrolf  Krake,  som 
skal  »forsone  sin  Fødsel  med  Dyder«. 

En  høi  homerisk  Naivetet  —  upaatvivlelig  uovergaaet, 
ja  vel  neppe  naaet  i  moderne  Poesi  —  hvorover  der  hviler 
et  forunderlig  romantisk  Skær,  er  eiendommelig  for  dette 
herlige  Digterværk,  der,  baade  hvad  Ide,  Handling  og  Ka- 
rakterer angaaer,  hører  til  det  Bedste,  nogen  Literatur  har 
at  opvise,  ligesom  det  ogsaa  i  Henseende  til  Formen  —  hvori 
blandt  Andet  Kæmpevisen,  Niebelungenlied  og  den  græske 
Tragedie  gjenklinge  med  stor  Virkning  —  maa  regnes  til  det 
Fortræffeligste  af  det  meget  Fortræffelige,  vor  Digtekunst  i 
dette  Aarhundrede  har  præsteret. 

Smaapletter,  som  at  den  vilde  Jætte  Ægir  gjøres  til 
Kepræsentant  for  det  rolige  Hav,  istedetfor  den  milde  Van 
Niørd,  at  Helge,  den  ufødte  Hrolf  Krakes  Fader,  i  Gravhøien 
synger  Bjarkemaal,  ere  ikke  af  nogensomhelst  væsenlig  Be- 
tydning; og  rent  forsvindende  ere  de  yderst  faa  Udsættelser, 
der  vilde  kunne  gjøres  paa  den  ypperlige  Sprogform. 

Man  maa  imidlertid  upaatvivlelig  give  P.  L.  Møller  Ret, 
naar  han  bemærker:  »Vistnok  er  »Helge«  et  Mesterværk, 
hvortil  ingen  anden  Literatur  kan  fremvise  Mage;  men 
Formen  lider  en  lille  Forstyrrelse  derved,  at  Digtet  pludse- 
ligt springer  over  i  den,  særskilt  betragtet,  ligesaa  fortræffe- 
lige Tragedie  »Yrsa«  og  ikke  kan  ende  uden  denne.  Denne 
Besynderlighed  kan  selv  det  ypperste  Geni  i  Udførelsen  ikke 
fuldstændig  udslette,  og  det  er  for  en  dehkat  æsthetisk  Fø- 
lelse et  Brud  paa  Harmonien.«*) 


*)  »Adam  Oehlenschlåger,  et  Erindiingsblad«  (i  Feiiilletonen  af  •Dea 
Berlingske  Tidende«,  1861,  November). 

At  »Helge«  fandt  stærk  Gjenklang  hinsides  Sundet,  tik 
et  slaaendo  Vidnesbyrd,  da  Fragmenter  af  Tegners  »Fri- 
thiofs  Saga«'  1820  og  1822  tryktes  i  "Iduna«.  1825  udkom 
denne  Digtning  fuldstændigt  og  vandt,  uimodsigelig  med 
megen  Uret,  et  langt  større  Navn  end  sit  Forbillede,  ja 
oversattes  paa  næsten  alle  europæiske  Sprog.  »En  nordisk 
Saga,  behandlet  i  en  Cyklus  af  Romancer  i  de  forskjelligste 
Karakterer  og  Versemaal«  —  saaledes  begynder  J.  L.  Hei- 
berg med  FiOie  sin  skarpe  Anmeldelse  af  Tegners  Frithiof 
—  '»erindrer  saa  levende  om  Noget  af  det  Ypperligste, 
som  vor  Literatur  besidder,  Komancerne  i  Oehlenschlågers 
Helge,  at  en  dansk  Kritiker,  som  betragter  Tegners  Frithiof, 
ikke  kan  lade  være  at  bringe  denne  i  Sammenligning  med 
hint  Digt,  selv  uden  Hensyn  paa,  at  den  danske  Digters 
Værk  upaatvivlelig  har  foresvævet  den  svenske  under  Ud- 
arbeidelsen  af  hans<«  *).  Ogsaa  om  andre  x\rbeider  af 
Oehlenschlager  kan  man  af  og  til  mindes  i  »Frithiofs 
Saga«.  I  »Axel  og  Valborg«  siger  Sortebroder  Knud  saa- 
ledes til  Axel  i  første  Akt: 

» —  I   Hallen  er  skjønne  kvinder, 
Irinde  som  Lilier,  blussende  som  hoser, 
blide  som  Duer,   fyrige  som  Ild«. 

Og  i  det  første  i   »Iduna,    1820«  trykte  Digt,    »Frithiof  og 
Bjørn«,  siger  den  Sidste: 

»Will   Du,   sA  hiimlar  jag   Dig  af  del  kram 
hasligl  en  laddning  från  glodanda  Soder, 
roda  som  rosor  och  spaka  som  lam«. 


*)  .nyveiide  Post«,  182"<.     »Prosaiske  Skrifter.,  V,  18G]. 

I  »Palnatokc«  siger  Helten  i  sidste  Akt: 

»Der  gaaer  en  grusom  Frister  gjennem  Livet, 
den  stygge  Vagnhoft  o.  s.  v.« 

Og  ansker  Pletten  af  sit  Skjold.  Og  i  »Frithiof  på  sin 
Faders  hog«  (i  »Iduna,  1822«)  hedder  det: 

»Det  går  en  frestare  igenom  lifwet, 
den  grymme  Nidhøgg  o.  s,   v.« 

og  Frithiof  ønsker,  ligesom  Palnatoke,  Pletten  af  sit  Skjold. 
Palnatokes  Tale  om  Kraft  og  Fromhed  i  Begyndelsen  af 
anden  Akt  gjenfindes  ligeledes,  i  »Forsoningen«,  (»Iduna, 
1822«),  hvor  Baldur  ogsaa  kaldes  Baandet,  der  sammen- 
holder Valhals  Krands,  ligesom  i  »Baldur  hin  gode«.  Disse 
Exempler,  der  kunne  forøges  med  ikke  faa  flere,  vise  til- 
strækkeligt, hvilken  Rolle  »Skaldernas  Adam«  spillede  for 
Tegner. 

Ua  de  Allierede  i  Slutningen  af  1813  vare  trængte 
frem  til  Kongeaaen,  kom  der  Eare  blandt  de  Kjøbenhavnske 
Studenter.  Den  4de  Januar  1814  kom  en  Ven  af  N.  F. 
S.  Grundtvig,  en  jydsk  tlieologisk  Kandidat,  ved  Aftens- 
tid op  til  ham  og  fortalte,  at  der  var  udgaaet  en  Opfor- 
dring til  Jyderne  om  at  gribe  til  Vaaben,  og  at  nogle  Stu- 
denter tænkte  paa  at  ile  dem  tilhjælp.  Grundtvig  mente, 
at  der  uden  Tvivl  maatte  endnu  mere  Nod  til,  inden  der, 
saavel  ved  Universitetet  som  i  Landet  i  det  Hele  taget,  blev 
den  Stemning,  der  behovcdes,  forat  Noget  kunde  udrettes,  men 
erklærede,  at,  naar  han  troede,  det  var  paa  Tiden,  vilde 
han  ogsaa  være  til  Tjeneste.  Der  kom  saa  Bud,  at  Studen- 
terne vare  i  Bevægelse  og  havde  i  Sinde  at  drage  afsted 
uden  videre.  Grundtvig  gik  nu  ud  med  Vennen  for  at  tage 
Tingene  nærmere  i  Øiesyn.  Næste  Morgen  samledes  Grundt- 
vig med  en  lille  Flok  paa  Frederiks  Hospital,  hvor  man 
enedes  om  at  oppebie  Kongens  Tilladelse  og  at  indbyde 
Medstuderende  til  et  Mode  paa  Ehlers'  Kollegium  samme 
Aften,  hvor  Grundtvig  skulde  tale.  Der  samledes  saa  on 
stor  Mængde;  og  Grundtvig,  som  havde  affattet  den  korte 
Indbydelse  til  Mødet  og  underskrevet  den  tilligemed  tolv 
Andre,  oplæste  en  i  Hast  skreven  Tale.  Det  hed  deri  blandt 
Andet:  »Jeg  er  ung,  ogsaa  i  mine  Aarer  vælter  Blodet  sig 
med  glødende  Ungdommelighed,    ogsaa   mit  Hjerte  banker 

heftigt  for  det  gamle  Dannemark,  det  bankede  saa,  saalænge 
jeg  mindes,  fra   Barndoms  tidlige  Alder,    og   dets  Slag  har 
tonet   i   min   Sang  over  Dannemarks  Skove.      Men   jeg    er 
Guds  Ords  viede  Tjener,  og  ve  mig,  om  jeg,  uden  at  stirre 
stadelig  paa  det  Ord,  som  bliver  evindelig,  vilde  følge  Hjer- 
tets Opbrusning!     —   —  —    Vi  vil    opreise    Folket,    men 
hvormed?     Vi   veed,    saalænge    det    kan    reises,    maa    det 
ske  paa  Sjælens  Bud.      Kun  ved  Tro  paa  det  evige  Liv  kan 
Folket  opreises,  ved  Tro  siger  jeg,  ikke  ved  Tanke  og  Drøm. 
—  —  —  Saa  prøve  da  Enhver  sig  selv  alvorlig,  om  han  og- 
saa  har  den  faste  Tro  og  Tillid  til  den  levende,    almægtige 
Gud,    om   det  er  i  hans  Navn,    han  vil  udgaae  og  tale  og 
virke  og  staae  og  falde,    om  Herren    det  vil;    om    han  har 
den  Guds  Fred,  som  overgaaer  al  Forstand,  som  alene  kan 
styrke  ham  i  Angest  og   trøste  ham,    hvordan  saa  Tingene 
og  Seiren  vendes!     Hvo,    som  ei    har  denne  Tro  og  Fred, 
han  røre  sig  ikke,  for  de  ere  vundne;  thi  foragter  han  dem, 
da  gaaer   han    til  Fordærvelse,    og   har  han  dem  ikke,    da 
duer  ikke  han  til  at  opreise  Folket   eller   staae  paa  Farens 
Dag  som  en  luende,  lysende  Støtte  til  Fjendernes  Skræk  og 
til  Venners  Opmuntring;    men  kan  boglærde  Mænd  ei  saa- 
ledes  staae,  da  have  de  Intet  at  gjøre  i  Vaabengny.«     Han 
endte  med  at  sige,  at,    dersom  Nogle  vare  enige  med  ham 
om  det  Sindelag,  som  burde  raade  hos  Fædrelandets  Hjæl- 
pere,   og  følte  sig  besjælede  af  det,    da  vilde   han  samles 
med  dem  næste  Aften.     Paa  dette  Mode  Helligtrekongers- 
dag talede  Grundtvig  atter  i  Korthed  for  en  stor  Forsam- 
ling  i    samme  Aand    og  oplæste    en  Skrivelse    til  Kongen. 
Derpaa  gik  han,    idet  han  bad  dem,  der  vare  af  hans  Me- 
ning, at  følge  med;    og^  til  denne  snevrere  Kreds  af  nogle 
og  Fyrgetyve  talede  han  saa  igjen,    efterat  Mængden  havde 
adspredt    sig.      Et    nyt  Møde    af  Grundtvigs  Meningsfæller 
fastsattes  til  næste  Aften.    Omtrent  Hundrede  mødte,  Grundt- 

vig  talede  atter  og  sagde  blandt  Andet:  »Betænker,  at,  om 
1  blive  her,  da  vil  I  faae  PJders  Navn  at  bore,  foiede  til 
mit  med  Latter  og  Spot!«  Henvendelsen  til  Kongen  under- 
skreves  derpaa  at  barn  og  42  Andre,  bvoraf  over  Halvdelen 
vare  Theologer,  næsten  kun  theologiske  Studenter.  Det  hed 
i  den:  »Det  er  os  ikke  givet  at  vide  Tiden  eller  Stunden, 
naar  Herren  vil  bruge  os;  vi  vide  kun  det,  at  vi  skal  være 
rede,  naar  han  kalder.  Det  agte  vi  for  hans  Kald  gjennem 
sin  Tjeners  Mund,  naar  Deres  Majestæt  opkalder  Jyl- 
lands Mænd  til  at  værge  om  Landet  og  fordrive  Fjen- 
dernes Hær.  —  —  —  Vi  mene,  at,  naar  Opbudet  sker,  da 
var  det  bedst,  at  de,  som  folte  Kald  til  at  tale  til  Folket  i 
Guds  Navn,  skulde,  helst  som  Præster,  drage  omkring,  tale 
Guds  og  Kongens  Ord  og  siden  følge  Hæren.  De  øvrige 
derimod  troe  vi  duelige  til  at  fordeles  i  Bondehæren  som 
Underbefahngsmænd,  der  ved  Lydighed,  Mod  og  Standhaf- 
tighed kunde  lyse  i  den  snevrere  Kreds  og,  saa  at  sige,  bære 
Hæren  til  Seir.«  Blandt  Underskriverne  vare  ogsaa  den 
lOaarige  Præstesøn  Poul  Martin  Moller,  Stud.  theol.,  samt 
dennes  Skolekammerat  fra  Nykjøbing  paa  Falster  Nikolai 
Sotoft,  ligeledes  Stud.  theol.,  der  begge  allerede  dengang  for- 
søgte sig  i  Poesi.  Poul  Møller,  der  var  bleven  Student  1812, 
skrev  paa  den  Tid  til  sin  et  Par  Aar  yngre  Broder,  som 
endnu  gik  i  Nykjøbing  lærde  Skole,  at  han  havde  tegnet 
sig  "for  at  lolge  Danmarks  Banner  mod  det  sorte  Havs 
sortskjæggede  Born«  *).  Efter  en  kort  Bon  sagde  Grundtvig 
til  Slutning:  »Brødre!  Det  kunde  maaske  forundre  Eder, 
at  jeg  hartad  ikke  har  nævnet  det  velsignede  Navn,  efter 
hvilket  vi  kaldes,  og  paa  hvilket  vi  alle  ere  døbte,  det  Navn, 
som  jeg  ellers   frilig    bekj ender    som    den   eneste    Troes  og 


*)  Poul  MøUers  Levnet  ved  F.  C.  Olsen  ('Efterladte  Skrifter  af  P.  M. 
Møller«,  tredie  Udgave,  VI). 

Saligheds  Grundvold:  vor  Herre  Jesu  Christi  hellige  Navn. 
Jeg  har  troet  at  turde  tie  dermed,  fordi  min  Tro  maa  være 
Eder  alle  vitterlig;  jeg  har  troet  at  burde,  fordi  jeg  veed, 
hvor  mægtig  Tidens  Strøm  har  bruset  og  henrevet  i  de 
sidste  Dage,  hvilken  Taage  der  fremkogledes  for  vore  øine, 
saa  de  sent  faae  Syn  paa  Guds  Herhghed  i  den  Herres  Jesu 
Christi  Aasyn,  fordi  jeg  ei  vilde  friste  Nogen  af  Eder  til  eet 
Ord,  han  ei  kunde  ærlig  udsige,  endelig  fordi  jeg  veed,  at 
hvo,  som  frygter  Gud  og  holder  sig  til  ham,  skal  og  i  sin 
Time  komme  til  al  Sandheds  Erkjendelse,  ja,  at  alle  Guds 
Børn  engang  skal  mødes  til  Troens  og  Guds  Søns  Erkjen- 
delses  Enhed.  Men  ligesom  den  Klædning,  jeg  bærer,  skal 
minde  Eder  om,  hvis  Tjener  jeg  er,  saaledes  er  det  og  min 
Skyldighed  at  vidne  lydelig  for  Eder,  hvad  jeg  veed  er 
Sandhed:  Der  er  intet  andet  Navn  under  Himmelen  givet 
Menneskene  at  vorde  salige  udi;  og  den  Guds  Fred,  som 
overgaaer  al  Forstand,  forvarer  Hjerter  og  Tanker  i  Kristo 
Jesu;  ja  uden  ham  kan  vi  slet  Intet  gjøre;  og  dersom  No- 
gen ikke  bliver  i  ham,  han  er  som  en  visnet  Gren,  hvilken 
de  sanke  til  at  brænde.«*)  Og  han  udbrød:  »Lad  det  ikke 
forundre  Eder,  om  Verden  hader  Eder;  den  haver  hadet 
mig  førend  Eder!«  Den  1 5de  Januar  modtog  Grundtvig 
fra  Chefen  for  Livkorpset,  Overhofmarskalk  Hauch,  en  Svar- 
skrivelse fra  Kongen  paa  Grundtvigianernes  Ansøgning  saa- 
velsom  paa  en  anden  i  samme  Sag  fra  endel  af  Livkorpsets 
Medlemmer,  hvori  det  hed,  »at  vi  med  Glæde  ville  benytte 
os  af  disse  brave  Studerendes  gode  Villie,  naar  Omstændig- 
hederne skulde  udfordre  det«.  Paa  et  Møde  næste  Søndag- 
aften  oplæste  Grundtvig  denne   Skrivelse   i    en  talrig  For- 


^■■;  Naav  man,  ifølge  Grundtvigs  Paastand,  »slet  Intet  kan  gjøre«  uden 
Kristus,  er  det  forresten  unegtclig  en  stærk  Selvmodsigelse,  at  der 
ikke  toges  Hensyn  til  »Frelseren«  ved  denne  Leilighed. 

samling  og  holdt  saa  en  Slutningstale,  hvori  det  blandt  An- 
det hed:  »Det  er  ikke  liden  Tak,  jeg  skylder  Eder,  thi  jeg 
sagde  Eder  forud,  at  I,  ved  at  enes  med  mig  i  en  saadan 
Handel,  udsatte  Eder  for  at  dele  den  Spot  og  Haan,  hvor- 
med Verden  krandser  mit  Navn  og  min  Gjerning,  og  dog 
bleve  I  hos  mig,  endskjondt  Endel  af  Eder  neppe  have  den 
Tro,  som  er  det  hos  mig,  der  egenlig  forarger  Verden,  men 
og  det,  som  styrker  mig  til  at  foragte  dens  Roes  og  bære 
dens  Forhaanelse.  —  —  —  Det  skal  være  min  sidste,  in- 
derligste Formaning  til  Eder:  Frygter  Gud  og  ærer  Kon- 
gen!« De  Allieredes  Reaktion,  mod  hvis  Indtrængen  med 
Vaabenmagt  i  Danmark  Grundtvig  prædikede,  stod,  som 
man  ser,  med  ham  selv  paa  Talerstolen  midt  i  Hovedstaden, 
visende  bort  saavel  fra  den  filosofiske  Tanke  som  fra  den 
poetiske  Drom  til  Troen,  forherligende  Alter  og  Throne,  i 
diametral  Modsætning  til  Revolutionstidsalderen  i  det  fore- 
gaaende  Aarhundrede. 

I  »Helligtrekongerlyset  eller  tre  Dages  Hændelser  paa 
Dannemarks  Hoiskole«  aflagde  saa  Grundtvig  Beretning  om 
denne  nye,  unegtelig  lidt  barnagtig -fantastiske  Episode 
i  hans  bevægede  Liv*).  Den  lille  Bog,  som  er  bleven  be- 
nyttet til  ovenstaaende  Skildring,    indlededes  med  et  stirre 


*)  Peder  Hjort,  der  blev  Student  1811,  fortæller  om  dette  Foreta- 
gende som  Øre-  Oi:;  Øienvidnc:  »Pontecorvos  pludselige  Indfald 
ved  Nyaarstid  1814  i  Holsten  for  at  erobre  Norce  vakte  et  svært 
Rore  ogsaa  imellem  de  Studerende,  og  i  forskjellige  Kredse  holdtes 
der  Taler.  L'bekjendtskab  med  Vinter  -  Tilstanden  derovre  for- 
øgede Heftigheden.  En  Dag  vare  vi  flere  samlede  i  Uniform.  Den 
liden,  i  sine  Anskuelser  faste  T.  opfordrede  da  til  at  forlange 
af  Kongen,  at  vi,  hans  »Livkorps-  skulde  tillades  at  komme  med 
i  Krigan  som  el  godt  Exempel  for  Alle  og  som  Pligt  imod  For- 
gængernes Minde.  Enkelte  vare  som  ude  af  sig  selv;  og  En  hug- 
gede i  den  store,    gammeldags  Kakkelovn  med  Sablen,    saa  Gni- 

Digt  »Til  Fædrelandet«,  dateret  »Nytaarsnat  og  Nytaarsdag 
efter  gammel  Stil«,  og  en  Fortale,  dateret  den  lOende  Ja- 
nuar, hvori  det  blandt  Andet  hedder:  »Da  jeg  er  en  Guds 
Ords  Præst  og  ei  det  sidste  Aar  bundet  til  noget  vist  Sted 
i  Landet,  bad  jeg  alt  for  længe  siden  Dannerkongen  at  lade 
mig  følge  Hæren  som  Præst,  naar  Fædrenelandet  blev  an- 
tastet. — Jeg  har  talt  og  jeg  har  sjunget  i  Herrens 

Navn  for  mine  Brødres  øren.  Af  Spot  og  Vrede  og  Forta- 
lelse har  jeg  faaet  nok;  men  det  mistrøstede  mig  ikke,  thi 
jeg  vidste,  at  det  saa  maatte  være.  Men  det  Bifald,  jeg 
vandt,  det  mistrøstede  mig,  det  tomme  Ja,  det  kraftløse 
Bifald,  der  ei  kunde  opvække  en  Eneste  til  at  opløfte  sin 
Stemme  med    mig   til  at    forkynde   aabenbarlig   sit  Syn  af 


sterne  stode  om  i  Stuen;  en  kraftig  Jyde  holdt  Vredestaler  over 
den  Skjæbne,  der  kunde  \æie  overgaaet  hans  stakkels  Søstre 
iblandt  russiske  Barbarer  o.  lign.  Alle  mødte  da  paa  Ehlers' 
Kollegium  flere  Dage  i  Træk,  hvor  nu  Kapellan  Grundtvig  og  et 
Par  Snese  Studerende,  hvoraf  ikke  faa  udenfor  Livkorpset  og 
næsten  en  Trediepart  kun  Fjerdingaars-Sludenter,  vilde,  at  man 
skulde  søge  Kongens  Tilladelse  til  at  maatte  drage  omkring  som 
Præster  i  Jylland  og  styrke  Folket  ved  Guds  Ord,  eller,  om  de  ei 
formaaede  at  bruge  just  Ordet,  da  at  virke  som  Anførere  i  en 
Opbudshær,  For  den  større  Mængdes  Ønske  om  at  kaldes  i 
Krigen  slet  og  ret  som  Soldater  talte  især  T.,  og  der  kom  ogsaa 
et  Andragende  til  Kongen  istand  i  den  Retning.  Grundtvig,  efter 
sit  Naturel,  stiftede  strax  Clique,  tog  Løfte  og  gav  Haandslag 
o.  s.  V.  Ogsaa  han  indsendte  et  Andragende.  —  —  —  Der  kom 
forresten  strax  den  Besked  tilbage  fra  Kongen  paa  Hindsgavl 
igjennem  Livkorpsets  Chef,  Overhofmarskal  Hauch:  »Vi  ville  med 
Glæde  benytte  os  af  disse  brave  Studerendes  gode  Villie,  naar 
Omstændighederne  skulde  udfordre  det«.  Grundtvig  og  hans 
Prædikanter  fik  ingen^  særegen  Besked  og  behandledes  som  en 
anden  »Del  af  Korpsets  Medlemmer«,  hvorover  han  skal  være 
bleven  smækvred.«  Flere  ansaae  med  Rette  Freden  for  nærfore- 
staaende.  (»Kritiske  Bidrag  til  nyere  dansk  Tænkemaades  og  Dan- 
nelses Historie«,  literærhistorisk  Afdeling,  II,  XLIV— XLVl). 

Tidens  Elendighed,  sin  Tro  paa  det  foragtede  Guds  Ord,  sit 
Forsæt:  i  Jesu  Navn  at  kæmpe  og  lide  for  Brødrene  — 
det  mistrøstede  mig.  Den  verdslige  Bekymring,  den  Flad- 
hed, der  syntes  at  have  hjemsogt  selv  de  Fleste  af  de 
Bedre,  forfærdede  mig,  ja,  nødte  mig  hartad  til  at  anse 
min  Gjerning  som  endt,  min  Tale  som  sluttet  hernede.« 

1814  udgav  Grundtvig  endvidere  »Roskilde -Rim«  og 
»Roskilde-Saga,  til  Oplysning  af  Roskilde-Rim«.  Den  første 
Bog  er  helliget  Frederik  den  sjette  med  et.  Juleaften  1813 
dateret,  Digt,  som  begynder  smukt: 

»Vandrel  har  jeg  mellem  Kongegrave, 
gjennemvandrel  den  forgangne  Oid. 
sammenbundet  har  jeg  der  de   Slave, 
som  jeg  fandt    paa  Sagas  brede  Skjold. 
Paa  de  sært  høilidelige  Steder 
Skjalden  gik  i  sine  Præsleklæder, 
med  Guds   Ord  han  føied   Slav  til   Stav, 
læste  Messe  over  Kongegrav«    — 

og  hvori  det  orribende  hedder: 


'o    *""**    ^^^    f:,' 


»O,  foragt  ci  denne  sære  Slemme! 
Del  er  underligt  al  være  Skjald. 
Røslerne  fra  Oven   vi  fornemme 
i  del  hemmelige  Tonefald. 
Hvad  vi  sige,  selv  vi  ikke  vide; 
men  o  ve  den  Skjald,  som  vilde  stride! 
Herren  selv  maa  sine  Ord  forstaae : 
han  har  skabt,   hvad  Skjaldeøiel  saae.« 

Denne  vidtløftige,  ikke  sjelden  taagede  og  formløse  theo- 
logisk- historiske  Rimkrønike,  som  forelæstes  i  Udkast  ved 
Landemodet  i  Roskilde  i  Efteraaret  1812,  taler  karakteristisk 

om  »Hellas'  Gøgleglands«  og  siger,  ligesaa  betegnende,  med 
samme  pietistiske  Betragtning  af  Holberg,  som  vi  tidligere 
have  m^edt  hos  Grundtvig*): 

»Tvillingnord,  Du  Moder  kjær! 
Du  var  kommet  Svælget  nær; 
og  paa  Svælgels  Rand  med   Paars, 
skoggrende,   Du  drog  til  Aars, 
skoggred  vildt  i   Gøglehus, 
medens  Helligdommens  Buer 
braged  under  stærke  Luer, 
styrted,  smuldrende,  i  Grus«   — 

hvilke  sidste  Linier  hentyde  til  Kjobenhavns  Ildebrand  i 
Holbergs  Tid.  —  Enhver  ikke  ganske  grundtvigianiseret  Læser 
maa  unægtelig  ei  sjelden  overfor  Grundtvigs  »sære  Stemme« 
fristes  til  at  give  ham  Medhold  i,  at  han  ikke  veed,  hvad  han 
selv  siger,  og  at  Herren  maa  forstaae  ham ;  og  en  Spottefugl 
vilde  erindre  om,  at  Don  Quixotes  Vaabendrager,  Sancho 
Pansa ,  ligesom  Guds  Vaabendrager  Grundtvig,  appellerer 
til  den  Hoiestes  Forstaaelse**).  Begeistringen  rev  Grundt- 
vig, uden  tilstrækkelig  Modvægt  af  Besindigheden,  tidt  med 
sig,  saa  han  blev  »ude  af  sig  selv«;  og  hans  Pathos  er 
derfor  ikke  sjelden  i  hoi  Grad  planløs  og  formlos.  Grundt- 
vigs Personlighed  var  ogsaa  for  substantiel  til  altid  at  lade  det 
religiøse,  moralske  og  historiske  Stof  gaae  organisk  helt  og 
holdent  op  i  Formen,  hvorved  først  den  poetiske  Skjønhed 
tilveiebringes.     I  »Roskilde-Rim«  findes  forrestende  to  be- 


*)  Se  dette  Værks  tredie  Afdeling,  Side  112  og  114. 
**)  »Walirlich,  Sancho«  fversetzte  Theresa)  »seit  Du  Dich  zu  einem 
Gliede  der  irrenden  Rillerschaft  gemacht  hast,  sprichst  Du  auf 
solche  krumme  Art,  dasz  Dich  kein  Mensch  mehr  versteht«.  — 
•  Wenn  mich  nur  Gott  versteht,  Frau!.  anlwortete  Sancho. 
(Tiecks  Oversættelse  af  Don  Quixote,  tredie  Oplag,  II,  39). 


239 

kjendte,  vakkre  Romancer  om  »Vilhelmus  Bisp  og  Konning 
Svend«  og  om  »Mester  Ole  Vind« ,  ligesom  Bogen  natur- 
ligvis ogsaa  ellers  indeholder  baade  dybt  folte  og  smukke 
Ting.  —  »Roskilde-Saga«  er  ligeledes  helliget  Kongen  med 
et  Digt,  dateret:  »Ugen  for  Pindse«,  hvori  det  blandt  An- 
det hedder: 

»Had  maa  jeg  friste,   og  Spot  maa  jeg  lide, 
Verden  med   Laller  vil  døve  min  vSang, 
dog  tør  jeg  Harpen,   mens  Timerne  skride, 
slemme  lil  Klang«. 

Bogen  indledes  med  et  større  Digt,  »Fortalerim«,  som  be- 
gynder: 

»skjalde   i  det  usle  Døgn! 
vist  I  mene,   I  lør  sjunge 
Løst  og  Fast  og   Sandt  og  Løgn, 
som   det  kommer  Jer  paa  Tunge, 
mene,   naar  kun   Lders   Kvad 
klinger  godt  i  Verdens  Øre, 
naar,   som  Vinden  Skovens   Blad, 
det  kun  Hjerterne  kan  røre, 
da  skal,   prisende,   vi   kalde 
Eder  lige  gode   Skjalde, 
hvor  saa  Hjerterne  henvendes, 
hvilken  Lue  der  saa  tændes. 


Daarligiied,  som  knap  har  Mage! 
Blindhed  i   de  lyse  Dage! 
Trods  al  Verdens  kloge   Mænd, 
Irods  hver  Skjald,  som  Verden  lover, 
om  min  Røst  og  farer  hen 
som  de   hedenfarne  Vover, 

dog  el  Feidebrev  jeg  maa 
sende  Dig  i  bundne  Slave, 
for  som  Løgner  ei  at  slaae, 
thi  og  jeg  fik   Diglergave.u 

Grundtvigs  exklusive  Patriotisme  giver  sig  ikke  mindre 
Vidnesbyrd  end  hans  exklusive  Orthodoxi.  Det  hedder: 
»Efter  Israel  var  intet  Folk  i  Verden  saa  øiensynlig  Herren 
kjært  som  just  de  Danske,  ingensteds  var  hans  Husholdning 
for  Menneskens  øine  den  i  Kanaan  saa  lig  som  her«'. 
Hans  hyperpoetiske  Prosa  er,  ligesom  hans  Poesi,  ei 
sjelden  i  hoi  Grad  uklar  og  maniereret;  og  Spotten,  han 
klager  over,  savnede  ingenlunde  rig  Anledning.  Ikke  uden 
Grund  taler  han  selv  i  »> Fortalerim «  om,  at  tidt  »sig  Sy- 
nerne forvirred,  og  Tankerne  blev  vilde«,  og  om,  hvad  han 
» forvirret  fortegned « . 

Samme  Aar  udkom  »En  liden  Bibelkrønike  for  Born 
og  Menigmand«.  I  Fortalen,  som  er  dateret  den  29nde 
December  1813,  hedder  det:  »Det  kan  vises,  hvorledes 
Bibelen  beviser  selv  sin  Sandhed,  formedelst  de  Spaadomme, 
som  opfyldtes  mange  hundrede  Aar  efter,  at  de  vare  ud- 
sagte, og  ved  at  vise,  hvilke  Mennesker  Jesus  og  de  hellige 
Skribentere  var,  saa  det  var  umuligt,  at  de  kunde  lyve;  og 
det  blev  da  en  egenlig  Bibelkronike.  Det  kan  vises,  hvor 
klarlig  Gud  har  stadfæstet  sit  Ord  og  forklaret  sin  Søn  ved 
at  give  Ordet  Kraft  og  Seir  i  attenhundrede  Aar,  saa  alle 
dets  Fjender  bleve  beskjæmmede,  og  ved  allerede  at  lade 
mange  af  de  Spaadomme  opfyldes,  som  staae  i  Ordet  om 
de  Tider  efter  Herrens  Bortgang;  det  blev  da  Guds  Kirkes 
eller  Menigheds  Krønike.  ;Til  en  Indgang  i  to  saadanne 
Bøger  har  jeg  skrevet  denne  lille  Bog  i  Jesu  Navn,  og 
skriver  de  tvende,  om  Gud  vil.«  Historien  føres  i  faa  Træk 
til  den  nyeste  Tid;  og  ved  Siden  af  Forfatterens  Begeistring 

for  Alteret  ^iver  hans  hyperloyale  F^olelse  for  den  danske  Tlirone 
og  vore  ingenlunde  ulastelige  Konger  sig  Luft  i  falgende 
Ord,  mod  hvilke  der  kunde  være  ikke  saa  ganske  Lidet  at 
indvende:  »Nu  ere  trehundrede  Aar,  mindre  end  23,  udløbne 
siden  den  Dag,  da  Lærd  og  Læg  med  een  Al  und  stadfæstede  paa 
en  Rigsdag  i  Kjebenhavn,  at  Guds  Ord  skulde  læres  rent  og 
purt  efter  den  hellige  Skrift  og  Morten  Luthers  Katekismus ; 
otte  Konger,  Son  efter  Fader,  have  i  den  Tid  siddet  paa  Kong 
Kristian  den  tredies  Stol;  den  niende  sidder  der  nu;  og 
Gud  har  velsignet  dem  alle,  saa  de  i  gode  og  onde  Dage 
have  beholdt  Dannemarks  og  Norges  Spir  med  deres  Under- 
saatters  Troskab  og  Kjærlighed,  ja,  paa  den  sidste  nær,  ere 
alle  de  Afdode  hensovne  i  Fred  og  hvile  deres  Ben  i  Kos- 
kilde  Kirke.  Det  er  da  at  vente,  at  de  ogsaa  have  givet 
Himlens  Gud  Ære  og  elsket  hans  Ord;  og  det  maa  vi  be- 
kjende,  at  der  er  intet  Land,  enten  fjern  eller  nær,  hvor 
en  saadan  Række  af  Konger  har  elsket  Retfærdighed  og 
Guds  hellige  Ord  o.  s.  v.« 

1814  udkom  desuden  "Kort  Begreb  af  Verdens  Krø- 
nike, betragtet  i  Sammenhæng,  første  Bind«.  Fortalen, 
som  er  dateret:  almindelig  Bededag,  begynder  betegnende: 
»Jeg  fremlægger  herved  for  JVl enigheden  Begyndelsen  til  et 
Værk,  hvormed  jeg  ligesaa  lidt,  ja  vel  mindre  end  ved  no- 
get andet  venter  at  vinde  Verdens  Bifald,  men  er  just  der- 
for ogsaa  des  vissere  paa,  at  det,  under  den  Guds  Velsignelse, 
i  hvis  Navn  det  begyndtes  og  skal  fuldføres  eller  standse, 
vil  bære  Frugt  til  hans  Ære  og  Udbredelse  af  hans  En- 
baarnes,  vor  Herres  Jesu  Kristi  Rige  paa  Jorden.«  Grundtvig 
gaaer  derpaa  over  til  at  tale  om  Arbeidets  Forgænger  fra  181 2  *) 
og  siger:  »)Der  jeg  lod  den  liden  Bog  om  Verdens  Kronike 
udgaae,    hvis   største  Feil  er,    at  den    i    sin    første  Del  ei 


*)  Se  dette  Værks  tredie  Afdeling,  Side  133—135. 

holder  sig  tæt  nok  til  Bibelen,  blev  jeg  spurgt,  hvad  Bi- 
belen havde  med  Historien  at  gjore,  og  hvorlunde  jeg  turde 
kalde  en  Bog  et  kort  Begreb  af  Verdens  Krønike,  som  kun 
sagde,  hvorledes  den  Gud,  Bibelen  forkynder,  har  styret 
Tiderne  i  deres  Løb  til  at  forkynde  hans  Ære  og  hans  Ords 
evige  Sandhed,  og  hvorledes  han  dømmer  Mænds  og  Folke- 
færds Levnet  og  Idrætter.  Jeg  har  i  mit  Gjenmæle*)  viist, 
hvor  umuligt  det  er,  at  Kristne  kan  spørge  saa,  hvilket 
Galenskab  det  er  at  spørge  om,  hvad  den  Bog,  der  i  sin 
største  Del  er  Historie  om  Mennesket,  om  Slægtens  Ophav, 
Vilkaar,  Trang  og  Frelse,  ja,  som  igjennem  de  mange  Aar- 
hundreder  synlig  bestemte  Verdens  Skikkelse,  hvad  den  Bog 
har  med  Historien  at  gjøre.«  Der  vedblives:  »Nu  agter 
jeg  at  lade  Historien  selv  besvare  det  Spørgsmaal,  at  vise, 
hvorledes  det  Mørke,  som  hviler  over  de  gamle  Hedninges 
Levnet,  ene  kan  opklares  ved  Bibelens  Lys,  hvorledes  Frel- 
serens Fødsel  synlig  beredtes  i  de  gamle  Dage,  hvorledes 
hans  Menigheds  Udbredelse  og  Renselse,  hans  Legems  Op- 
byggelse trods  al  Helvedes  Magt  er  det  Maal,  hvortil  alle 
den  ny  Tids  store  Begivenheder  og  Omskiftelser  ses  hen- 
ledte«. Grundtvig  mener,  at  »den  Time  er  kommet,  da  Hi- 
storien skal  begynde  at  aflægge  sit  store  Vidnesbyrd  om 
Kristo « ;  og  han  siger  om  sig  selv ,  at  » Gud  haver  givet 
ham  synderlig  Kjærlighed  til  de  forbigangne  Dage«,  at  »det 
fra  Barnsben  har  været  hans  Lyst  at  gjennemvandre  dem  i 
Aanden  ved  Sagas  Haand«,  at  »ikke  mange  af  hans  Jævn- 
aldrende have  læst  mere  end  han,  fornemmelig  Historie,  thi 
han  har  læst,  hartad  saalænge  han  kan  mindes«.  Han  for- 
tæller, at  » overlegent  Arbeide  og  Legems  Svaghed,  hvormed 
han  længe' har  kæmpet«  nødte  ham  til  at  standse,  »Gud 
veed  om  for  stedse  eller  hvorlænge«,  hvor  første  Del  af  den 


*)  Se  dette  Værks  tredie  Afdeling,  Side  135  og  136. 

paatænkte  større  kristelige  Verdenskrønike  ender,  »i  en  be- 
drøvelig Egn,  ved  Babels  Floder«,  og  at  han,  »idetinindste 
en  Stund  maa  forlade  Byen«.  Bogen  er  en  sælsom  Blan- 
ding af  hyperorthodox  Prædiken,  historisk,  næsten  udeluk- 
kende bibelhistorisk,  Fortælling,  og  mer  eller  mindre  fanta- 
stiske Gisninger,  som  der  ingen  Grund  er  til  at  dvæle  ved 
i  denne  Sammenhæng,  saameget  mere  som  Grundtvigs 
sproglige  og  øvrige  Kundskaber  aabenbart  langtfra  vare  til- 
strækkelige —  »jeg  er,  allermest  i  det  hellige  Sprog,  kun 
lidt  forfaren«,  tilstaaer  han  selv,  hvor  Talen  er  om  de  fem 
Mose  Bøger,  og  senere  siger  han:  »Jeg  maa  atter  bekjende, 
at  jeg  er  et  Barn  i  de  hellige  Sprog« ,  »jeg  er  langtfra  at 
være  sproglærd«.  At  Grundtvigs  dybtbevægede  religiøse  ©g 
poetiske  Aand  forresten  heller  ikke  her  har  ladet  sig  uden 
Vidnesbyrd,  er  en  Selvfølge. 

1814  udkom  ligeledes  Grundtvigs  »En  mærkelig  Spaa- 
dom,  ogsaa  om  Dannemark,  efter  en  gammel  Haandskrift«, 
med  Motto  af  Pauli  første  Brev  tilThessalonikerne:  »Forag- 
ter ikke  Profetier!"  Det  er  en  Forklaring  af  endel  Spaa- 
domme  i  Bibelen  »om  den  store  Anti-Krist  eller  sidste 
Forfølgere«,  hvilken  Grundtvig  havde  fundet  i  sin  Aaret 
i  Forveien  afdøde  gamle  Faders  Papirer  i  Landsbypræste- 
gaarden,  der  ogsaa  skal  have  præsteret  baade  Dobbeltsyn  og 
Gjengangeri*).  Forklaringen  er  fra  Midten  af  det  fore- 
gaaende  Aarhundrede  og  paa  en  taabelig  Maade  møntet 
paa  Frederik  den  Anden  af  Preussen,  medens  Ud- 
giveren i  sin  Fortale,  dateret  den  16de  Februar,  som 
er  større  end  den  lille  »Spaadom«  selv,  mener,  at  man 
maa  tænke  paa  Napoleon  ved  de  benyttede  Steder  af  Pro- 
feterne og  Johannes'  Aabenbaring,   og  at  »Dyret  er  Frank- 


*)  Se  »Nordisk  Maanedskrilt«,  udgivet  af  L.  Helveg  o.  s.  v.,  Odense, 
1874.  Side  49  og  50. 

rigs  Aand  i  det  Hele«.  Imod  dette  Spaadoras-Uvæsen  ryk- 
kede H.  C.  ørsted  anonymt  i  Marken  i  »Dansk  Literatur- 
Tidende«  samme  Aar.  Brødrene  ørsted,  der  havde  person- 
ligt Bekjendtskab  til  Grundtvig*),  fandt  naturligvis  ingen- 
lunde hans  supranaturalistiske  Extase,  der  af  og  til  i  en 
foruroligende  Grad  syntes  at  nærme  sig  Sindsforvirring,  god 
at  se  til  og  lystelig  at  faae  Forstand  af.  I  Anledning  af 
»Kort  Begreb  af  Verdens  Kranike  i  Sammenhæng,  1812«' 
havde  A.  S.  ørsted  blandt  Andet  skrevet  til  Broderen,  som 
dengang  var  i  Paris  paa  en  Udenlandsreise:  »Dette  Men- 
neskes Ufornuft  og  Smagløshed  har  ingen  Grændser.  Don 
menneskelige  Fornufts  største  og  ædleste  Produkter  tillader 
han  sig  at  behandle  med  Haan.  Alt,  hvad  der  ikke  er 
ægte  lutherisk  (han  taaler  hverken  Afvigelse  til  Høire  eller 
Venstre)  er  ham  en  Vederstyggelighed.«**)  OgA.  S.  ørsted 
beklager  ,  at  Grundtvig,  der  ellers  slaaer  sig  til  Kidder  paa 
næsten  alle  Mennesker  herhjemme,  har  givet  ham  et  m.eget 
godt  Skudsmaal***),  idet  han  tilføier,  at  han,  hvis  han  var 
mere  frisk,  dog  ikke  kunde  holde  sig  fra  at  lære  Grundtvig 
Mores.  Herpaa  svarer  H.  C.  ørsted:  »At  Grundtvig  skal 
gaae  Ram  forbi,  gjør  mig  meget  ondt.  Havde  jeg  været  i 
Kjøbenhavn,  troer  jeg,  at  jeg  havde  overtaget  dine  Partes, 
om  det  end  ikke  vilde  være  blevet  saa  kraftigt,  som  Du  selv 


*)  Se  iBreve  fra  og  til  H.  C.  Ørsted«,  første  Samling,  Side  274 
og  275. 
**)  1  Anledning  af  lignende  Fænomener  i  Tydskland  skriver  Stelfens 
1825  til  .1.  P.  Mynster,  at  han  har  erklæret  sig  imod  »enhver 
kristelig  Sekt,  der  holder  sine  Medlemmer  for  »de  Opvakte«  og 
kalder  aandløs  Forsmaaen  af  Videnskab  og  Kunst  og  alt  Ædelt  og 
Stort  i  Verden  Kristendom«  (se  »Af  efterladte  Breve  til  J.  P. 
Mynster«,  Side  114).' 
***)  Se  »Kort  Begreb  af  Verdens  Krønike«,  1812,  Side  410,  hvor  der 
siges  om  en  Indledning  til  KirkereUen  af  A.  S.  Ørsted,  at  den  »er 
opbyggeligere  end  de  fleste  Prækener  nuomtide«,  og  at  »den  Lov- 
lærde der  og  i  et  Par  Afhandlinger  gjør  de  Skriftkloge  til  Skamme«. 

kunde  have    srjort  det.     Dette  Menneskes  Fornuftfjendskab 
har  længe  «"jort  mig  tilbøielig  til  at  tage  fat  paa  ham  en- 
gang.     Dog  under   jeg  ham   bedre  endnu    at    falde    i  dine 
Hænder.      Dit   Brev    indeholder  allerede    drøie  Epigrammer 
over  ham.      Men  hvo  har  sagt,  at  han  strax  skal  have  sin 
Straf?"  *)  I  Anmeldelsen  i  »Dansk  Literatur-Tidende«  hedder 
det:     »Skrifter  af  den  Beskaffenhed  som  nærværende  pleier 
Kritiken  ellers  taus  at  forbigaao  eller    i   det  Høieste   m.ed- 
ynksfuldt  at  kundgjøre  deres  Tilværelse.     Ved  Tid  og  Om- 
stændigheder erholder  derimod  denne  Spaadom  en  tilfældig 
Vigtighed,    idet  den  udgives  og  anbefales  af  en  Mand,  der 
nu  paa  nogen  Tid  har  forvirret  mange  Hoveder.     Ved  Ud- 
givelsen af  de  her  anmeldte  Blade  har  han  endnu  overgaaet 
sig  selv  og  fremlagt   en  saa  afgjjørende  Prøve  paa  sin  For- 
virring, at  det  nu  ikke  mere  tør  være  vanskeligt   at   kalde 
de  Bedre  blandt  dem,  han  har  vildført,  tilbage  til  Sandhe- 
dens Erkjendelse.      Vi  ville    forberede  dette  efter  Omstæn- 
dighederne  ikke  uvigtige  Foretagende  ved  at    kaste  et  Blik 
paa  hans  hele  Skribentkarakter  og  de  Omstændigheder,  hvor- 
under han  har  virket.      Grundtvig  forener  med    en  let  be- 
vægelig  Indbildningskraft   og   en   Art   af   Veltalenhed    den 
djærve  Selvtillid  i  Yttringen  af  sine  Meninger,  der  udkræves 
til  at  virke  paa  den  store  Hob,  og  derhos   befinder  han  sig 
i  en  Uklarhed  og  et  Vilderede,    der  ikke  tillader  den  uøvede 
Læser  eller  Hører  at  gjennemskue  hans  Paastandes  Intethed. 
Mørket  maa  hos   dette  Slags  Skribentere  skjule  Tomheden. 
Udrustet  med  disse  Egenskaber,  understøttes  han  endnu  af 
Tidsalderens  Aand  eller  rettere  sagt:    har    han   forstaaet  at 
gribe  det  deri,    som   just  maatte  begunstige    hans  Foreta- 
gender.   Vor  Tidsalder  befinder  sig  saavel  i  en  aandelig  som 
i  en  politisk  Gjæring.    Foran  den  var  gaaet  et  Aarhundrede, 


*)  Se  »Breve  fra  og  til  H.  C.  Ørsted.,  første  Samling,  Side  310-312. 

hvori  de  fleste  Videnskaber  havde  naaet  en  forhen  ukjendt 
Høide  og  Oplysningen  en  større  Udbredelse  end  nogensinde 
før.  Men  ved  denne  Forstandens  hurtige  Udvikling,  hvor- 
ved den  dels  blev  sat  i  Stand  til  at  forklare  af  bekj  endte 
Grunde  Meget,  der  før  var  blevet  betragtet  som  uudgrun- 
delig Hemmelighed,  dels  lærte  at  indse  det  Falske  i  Meget 
af  det,  der  før  betragtedes  som  hellig  Sandhed,  forledtes 
Mange  til  den  overmodige  Indbildning,  at  de  nu  maatte 
være  i  Stand  til  at  forstaae  Alt,  og  at  Intet  kunde  være 
Sandhed,  hvortil  deres  Snildhed  ei  kunde  finde  Nøglen. 
Vel  henrev  dette  Overmod  langtfra  ikke  Alle,  men  det  greb 
dog,  især  hos  den  halvoplyste  Hob,  om  sig  paa  en  farlig 
Maade  og  parrede  sig  naturligt  med  et  sørgeligt  Letsind  i 
alt  det,  der  angaaer  Menneskets  høieste  Anliggender.  Om- 
sider begyndte  nogle  dybere  Aander  med  kraftig  Stemme  at 
kalde  de  øvrige  tilbage  til  fornyet  Tro  som  til  høiere  Er- 
kjendelse,  idet  de  viste  dem,  hvor  grovelig  den  beregnende 
Forstand  havde  forvildet  sig,  naar  den  vilde  beherske  Troens 
Rige,  og  at  desuden  Fornuften  ikke  kunde  forstaae  sig  selv 
uden  at  forudsætte  noget  Høiere.  Paa  samme  Tid  havde 
hin  ensidige  Forstandsudvikling  indblandet  sig  i  en  af  de 
voldsomste  Statsomvæltninger,  den  nyere  Tid  har  set,  og  ved 
at  bidrage  storligen  til  dens  blodige  Forvirring  kraftigt  op- 
skrækket  mangen  frugtbar  Aand  af  Letsindighedens  Dvale. 
Saaledes  forenede  sig  da  en  stor  Statsbegi venhed  med  en 
forandret  Retning  i  Aandernes  Verden  for  at  befordre 
det  samme  Maal.  En  fornyet  Stræben  mod  det  Guddomme- 
lige begyndte  da  nu  hos  mange  af  de  høiere  begavede  Aan- 
der at  aabenbare  sig  i  Livet  som  i  Kunst  og  Videnskab. 
Overalt  søgte  man  Tingenes  Sammenhæng  med  deres  evige 
Udspring,  i  Naturen,  i  Verdensbegivenhederne,  i  de  høiere 
Anelser,  der  opfylde  vort  Bryst.  Den  sig  selv  nu  bedre  for- 
staaende  Fornuft  viste  Menneskene  tilbage  til  de  Religions- 

hemmeligheder,  en  overilende  Forstandshrug  havde  forført 
dem  til  at  forlade.  Meget  antydedes,  Andet  forherededes, 
Alt  sattes  i  Bevægelse.  Men  i  denne  Gjæring  indblandede 
sig  mange  mere  Bog-  og  Kunst-lærde  end  ved  alvorlig 
Selvbetragtning  og  Verdensiagttagelse  for  Livet  dannede 
Mænd.  For  dem  gjaldt  den  forhmede  Viden  mere  end  det 
forædlede  Liv.  Disse  noiedes  ikke  med  roligt  at  bidrage 
deres  til  at  besjæle  og,  hvor  det  udkrævedes,  omdanne  den 
gamle  forhaandne  Kundskabsmasse.  Nei,  Alt  skulde  hastigt 
omskabes  efter  visse,  fordetmeste  i  sig  selv  skjønne,  men  ved 
ensidig  Brug  snart  vanskabte  Ideer.  Disse  Bestræbelser 
antoge  ved  deres  Ensidighed  let  et  Skin  af  Følgestrenghed, 
som  de  mere  sindigt  Fremskridende  umuligt  strax  kunde 
give  deres,  idetmindste  ei  i  Læserhobens  øine.  Det  Skin, 
som  blændede  de  Andre,  blændede  Forfatterne  selv.  De  fik 
snart  den  Overbevisning,  at  alle  de,  som  ikke  vilde  antage 
deres  Systemer,  maatte  være  svage  Hoveder,  om  ei  med 
Sløvhed  forene  en  ondskabsfuld  Sandhedssky.  Man  talte 
offentligt  om  de  anderledes  Tænkende  i  Medfør  af  denne 
altfor  letsindigt  dannede  Overbevisning.  De  herligste  Mænd 
forhaanedes;  Tilhængerne  derimod  vare  Mennesker,  der  ud- 
mærkede sig  fra  Mængden  og  vare  fulde  af  nye  Ideer,  thi, 
vel  at  mærke,  saaledes  kaldte  man  de  mange  uformodede 
Anvendelser,  der  paatrænge  sig  ethvert,  endog  middelmaa- 
digt  Hoved,  naar  han  først  har  antaget  en  ny  Betragtnings- 
maade.  Det  blev  nu  endogsaa  let  at  skabe  nye  Systemer, 
idet  man  uden  stor  Anstrengelse  efterhaanden  opdagede  de 
forskjellige  Grene,  den  forste  Ensidigheds-Stamme  kunde 
skyde.  Enhver  Idee,  som  Tidsalderens  bedre  Aand  havde 
vakt,  blev  nu  af  færdige  Eftersnakkere  udtrukket  og  ud- 
spændt til  skrækkelige  eller  latterlige  Vanskabninger.  Paa 
Kingeagt  mod  alt,  hvad  den  forrige  Tidsalder  havde  frem- 
bragt, maatte  især  ei  spares.  —  —  —   Havde  fortræffehge 

Mænd  ladet  os  føle  det  Dybe  i  den  indiske  Aand  eller  det 
Herlige  i  den  nordiske  Kraft,  strax  gaves  der  Folk,  som  ikke 
vilde  vide  af  noget  Skjønt  og  Herligt,  uden  det  kom  fra 
Orienten,  Andre,  som  forsikkrede,  at  de  kun  havde  hjemme 
dybt  i  Norden*).  Havde  nogle  ved  ingen  Opdragelsesfor- 
dom  blændede  Protestanter  gjort  opmærksom  paa  visse  ide- 
alske Skjonheder  i  den  katholske  Kirkeforfatning,  hvilke 
Luther  vist  ikke  har  bortkastet  uden  for  deres  uundgaaelige 
Misbrugs  Skyld,  saa  bekom  man  strax  en  Sværm  af  katholske 
Protestantere,  der  iøvrigt  ikke  maa  forvexles  med  de  faa 
Vildførte,  men  mere  redelig  Sindede,  som  virkelig  antoge  den 
romerske  Troesbekjendelse**),  At  saamange  Mennesker  af 
bedre  Anlæg  henreves  og  endnu  daglig  henrives  af  denne 
Strøm,  kan  kun  forklares  af  deres  Trang  til  noget  Hoiere, 
forenet  med  en  Kraftløshed  eller  Mangel  af  Mod  til  at  prøve 
det,  man  tilbød  dem.  Dette  maatte  saa  meget  mere  ind- 
træffe, som  en  feilagtig  Opdragelse  i  de  sidste  30  Aar  mere 
havde  søgt  paa  den  bekvemmeste  Maade  at  lære  Ungdom- 
men Tanker  og  Systemer  end  at  øve  den  i  at  tænke.  Vor 
Tidsalders  Mennesker  savnede  derfor  i  de  modnere  Aar  ofte 
den  mandige  Kraft  i  Sjælen ,  der  udfordres  til  at  sætte  en 


*)  Aabenbart  Hentydning  til  en  Linie  af  Grundtvig  i  Digtet,  hvormed 
•  Optrin  af  Kæmpelivets  Undergang  i  Nord«  1809  tilegnedes 
Oehlenschlåger : 

» —  Ikkun  dybt  i  Norden  jeg  har  hjemme« 

(se  dette  Værks  tredie  Afdeling,  Side  92).  I  »Meddelelser  om  mit 
Levnet«  (Side  190)  siger  J.  P.  Mynster  paa  lignende  Maade  om 
Stiffaderens  Søstersøn  Grundtvig:  »Da  Oehlenschlåger  havde 
stemt  sin  nordiske  Harpe,  fik  Grundtvig  ogsaa  en  saadan,  og  den- 
gang hedte  det:  »Ikkurf  dybt  i  Norden  jeg  har  hjemmet. 
**)  Maaske  hentyder  Oehlenschlågers  Ven  her  ogsaa  til  Digterkongens 
anden  store  Medbeiler,  Staffeldt,  hvem  man  jo  tillagde  Tendens 
til  Katholicisme  (se  dette  Værks  tredie  Afdeling,  Side  64). 

Dæmning  mod  Sværmeriet.  Deres  paa  en  Sandgrund  byg- 
gede Systemer  omkastedes  let  ved  det  mindste  Vindstød, 
og  med  ligesaa  liden  Maie  modtoge  de  igjen  de  nye  Sy- 
stemer, man,  færdigt  bygte,  tilskød  dem.  Hermed  blander 
sig  endnu  et  Beskedenheds-Træk  af  de  fleste  Mennesker,  at 
de  formode,  at  den  Mand,  der  dristigt  taler,  som  var  han 
i  Besiddelse  af  en  høiere  Gave,  virkelig  har  Noget  forud 
for  dem,  og  at  de  ikke  kunne  handle  bedre  end  vælge  ham 
til  Veileder;  men  med  dette  i  sig  selv  skjonne  Træk  for- 
enede man  desværre  altfor  ofte  det  Letsind  ikke  at  under- 
søge, om  den,  man  valgte  til  Veileder,  først  havde  prøvet 
sig  selv  og  sine  Kræfter,  før  han  vovede  at  føre  et  saadant 
Sprog.  Hvad  endeligen  Religionsforvildelserne  især  angaaer, 
saa  fandt  disse  en  endnu  virksommere  Forberedelse  end 
nogen  af  de  andre  derved,  at  de  fleste  Mennesker  af  den 
yngre  Slægt  ikke  have  læst  Bibelen,  endnu  mindre  ere  for- 
trolige dermed.  Under  slige  Omstændigheder  fremstod 
Grundtvig  to  Gange  som  Partihøvding.  Neppe  havde 
Oehlenschlågers  digteriske  Blik  i  den  nordiske  Oldtid  be- 
geistret  det  danske  Folk,  før  Grundtvig  fremstod  som  Over- 
begeistret  og  saae  dybt  ned  paa  Oehlenschlåger*),  der  ikke 
kunde  nøies  med  at  være  blot  nordisk,  og  paa  de  Lærde, 
der  ikke  havde  samme  System  deri  som  han.  Uagtet  de 
lykkeligere  Glimt,  man  hist  og  her  kan  finde  i  hans  nor- 
diske Mythologi,  vil  dog  ingen,  der  upartisk,  efter  at  have 
gjennemlæst  den,  spørger  sig  selv,  hvad  han  deraf  har  lært, 


*)  I  en  Anmærkning  hertil  siges  der:  »Den  Roes,  Grundtvig 
undertiden  med  fuld  Mund  tildeler  Oehlenschliiger  og  andre 
Mænd,  som  han  har  talt  om  i  samme  Tone,  tjener  mere 
til  at  ophoie  den,  som  dog  er  dem  overlegen,  end  til  at  lade 
hine  vederfares   Retfærdighed«. 

kunne  negte,  at  de  store  Forventninger,  hele  Bogens  Tone 
opvækker,  ikke  ere  blevne  anderledes  opfyldte  end  den  ud- 
mattede Søfarers,  der  har  taget  en  ijern  Taage  for  et  ham 
herligt  tilvinkende  Land.  Dog  denne  Ensidigheds  Uvæsen 
er  for  Intet  at  regne  mod  den,  hvorfor  den  maatte  gjøre 
Plads.  Det  er  Religionens  hellige  Sag,  hvorom  her  handles. 
Den  Alvor,  den  høiere  Stræben,  den  Længsel  efter  Gud, 
dem  Verdensbegivenhedernes  Gang  saavelsom  Videnskabernes 
havde  fremkaldt,  og  som  kun  behøve  kjærligt  at  ledes  for  at 
føre  Menneskene  til  høiere  Lys  og  Harmoni ,  disse  misbruger 
hans  vilde,  indsigtsløse  Begeistring  til  at  anrette  nye  For- 
virringer. Han  paastaaer  at  tale  Kristendommens  Sag  og 
at  forklare  den  i  samme  Aand  som  Luther,  dens  herlige 
Talsmand;  men  ser  man  nærmere  til,  saa  er  det  kun 
Lutherdommen,  saaledes  som  den  en  Tid  lang  saae  ud  i 
nogle  indskrænkede  Hoveder,  han  prædiker.  Ved  at  give 
denne  Forestillingsmaade  for  den  ægte  Kristendom,  sætter 
han  den  saaledes  i  Strid  med  Fornuft,  Oplysning  og  Viden- 
skab, at  han  nødvendigvis  mere  maa  skade  end  gavne  den 
gode  Sag.  —  —  —  Det  hæsligste  Træk  i  Grundtvigs  For- 
fatterkarakter er  upaatvivleligen  Mangel  paa  Kjærlighed. 
Næsten  altid  udtaler  han  det,  han  holder  for  Sandhed,  i 
Haan  og  Fordømmelser  over  anderledes  Tænkende.  Saa- 
ledes teede  han  sig,  førend  Religionen  blev  Gjenstand  for 
hans  Kamplyst,  saaledes  endnu,  da  han  ene  vil  tale  Reli- 
gionens store  Sag.  Den  herlige  Lære:  at  sige  Sandhed  i 
Kjærlighed  synes  ham  fremmed.  —  —  —  Kalder  man  det 
Sandhedskj ærlighed  at  udgive  et  Værk  over  en  af  de  høie- 
ste  Gjenstande,  vanskabt  i  dets  Form,  uklart,  fuldt  af  Feil- 
tagelser  og  endnu  fuldere  af  ligesaa  ukjærlige  som  ube- 
grundede Domme?  —  —  —  Sværmere  sætte  Aandens 
Præg  paa  Urimelighed   og  Løgne;    hvo    ikke  har   den  rette 

Pravesten,  tager  dem  for  det  rene  Guld*).«  Om  den  an- 
meldte Bog  siger  ørsted  med  Feie:  »Man  læse  Spaadom- 
men  med  Bibelen  ved  Haanden,  og  man  vil  forbauses  over 
Fortolkerens  Dristighed,  men  endnu  mere  over  Udgiverens, 
der  ved  en  forkert  Forklaring  af  en  allerede  forkert  For- 
klaring vil  indbilde  os,  at  han  giver  os  en  Skat  af  hoiere 
Visdom.« 

Paa  samme  Tid  som  Baggesen  kaldte  Oehlenschlåger  til 
Orden  og  underkastede  ham  en  skarp  Kritik,  gjorde  altsaa  vor 
Digterkonges  Ven  H.  C.  jOrsted  dot  Samme  med  sin  Adams 
Medbeiler  Grundtvig.  Det  var  ogsaa  paa  haie  Tid,  at  der 
blev  taget  alvorlig  til  Orde  mod  Udskejelserne,  ørsteds 
Skildring  af  Grundtvig  og  Keaktions-Tidsalderen  i  det  Hele 
taget  er  unegtelig  i  mange  Henseender  træffende.  En  an- 
den Sag  er  det  derimod,  om  Kritikeren  ikke  feilede  ved  at 
forudsætte  en  Mulighed  af  Harmoni  mellem  den  dogmatiske 
Tro  og  den  forskende  Tanke,  hvorved  ikke  en  af  Parterne 
forulempes.  Til  Grundtvigs  supranaturalistiske  Profet-Ex- 
stase  og  deraf  fremkaldte  hyppige  Formloshed  danner  ør- 
steds klare  Tankegang  og  Fremstilling  en  uendelig  vel- 
gjørende  Modsætning.  »Enhver  Forestilling,  der  frembyder 
sig  som  Sandhed,«  —  siges  der  tra^ffende  og  smukt  i  An- 
meldelsen —  »maa  forst  praves  i  sin  Rod  og  Udspring, 
derpaa  ordnes  i  alle  sine  Led  og  Dele  til  et  klart  og  sam- 
menhængende Heelt  og  endeligen  prBves  i  sit  Forhold  til  de 
øvrige  antagne  Sandheder.  Ei  bør  man  hvile,  før  man  ser 
dem  alle  i  Harmoni.  Er  dette  sket,  maa  man  søge  at 
meddele  den  fundne  Sandhed  til  Andre;  og  elsker  man  den 


*)  I  en  Anmærkning  citeres  Goethes  Ord: 

•  Fursten  pragten  so  oft  auf  kaum  versilberlem  Kupfer 
ihr  bedeutendes  Bild,  lange  betriigt  sich  das  Volk. 
Schwarmer  priigen  den  Stempel  des  Geists  auf  Unsinn  und  Lugen; 
wer  den  Probirstein  nichi  hat,  nimmt  sic  lur  redliches  Geld.« 

Og  sine  Medmennesker  ret,  søger  man  at  fremstille  den  i 
den  fuldendteste  Form,  man  formaaer  at  give  den.  Elsker 
Skribenten  Sandheden  med  sin  hele  Sjæl,  vil  han  ganske 
glemme  sig  selv  i  dens  Betragtning.  Al  hans  Opmærksom- 
hed er  rettet  hen  paa  at  fremstille  »den  værdigt  og  at  gjøre 
den  antagelig  for  alle  dem,  som  ønske  at  være  gode.  I  de 
menneskelige  Overbevisningers  Dissonanser  opsøger  han 
med  Omhyggelighed  de  skjulte  Akkorder,  der  for  det  finere 
aandelige  -Ore  opløser  dem  i  en  almindelig  hellig  Harmoni. 
De  vildfarende  Meninger  falde  da  som  oftest  bort  uden 
nogen  Gjendrivelse  og  endnu  oftere,  uden  at  denne  rettes 
mod  Personer.  Dette  vil  ikke  letteligen  fordres,  uden  hvor 
Hovmod,  Overfladiskhed  og  Forkjettringssyge,  laanende  Geniets 
Glands,  vildfører  Mængden.« 

Som  Svar  paa  denne  Anmeldelse  udgav  Grundtvig, 
(der  —  som  ovenfor  sagt  —  i  sin  Fortale  til  den  paabegyndte 
nye  Verdenskronike,  dateret  almindelig  Bededag,  havde  talt 
om  »Legems- Svaghed«,  der  nødte  ham  til  at  nedlægge 
Pennen,  og  erklæret,  at  han,  »idetmindste  en  Stund«, 
maatte  forlade  Byen):  »Hvem  er  den  falske  Profet?  Hvem 
forvirrer  Folket?«  med  Motto  af  første  Kongernes  Bog: 
»Jeg  forstyrrer  ikke  Israel,  men  Du  og  dine  Frænder,  idet 
I  forlede  Jehovas  Bud,  og  Du  vandrede  efter  Baalim.« 
Denne  heftige  Replik  indledes  med  en  Gjengivelse  af  en  af 
Davids  Psalmer: 

»Mit  Lys  og  min  Frelse,   det  er  Jehovah; 
for  hvem  skal  jeg  frygte  endda?« 

Fortalen,  som  er  dateret  den  15de  April,  begynder:  »En- 
delig er  en  Mand  traadt  op  imod  mig,  som  forstaaer  mig, 
som  veed  paa  en  Maade,  hvad  han  vil,  og  hvad  han  siger. 
Visselig,  naar  Ordet  maa  have  Modstandere,  da  ønsker 
jeg  det  saadanne.«     Grundtvig   nødes   til  at  anerkjende  sin 

Modstander  —  en  Anerkjendelse,  der  dog  ikke  forhindrer 
de  stærkeste,  Anerkjendelsen  aldeles  ophævende.  Ukvemsord 
(der  siges  saaledes:  »Recensionen  maa  ene  betragtes  som 
et  Kunstværk  af  Løgn  og  Bagvaskelse«).  1  den  lille  Bog 
erklærer  Forfatteren:  »Hvad  Uklarheden  og  Vilderedet  an- 
gaaer,  da  er  det  vist  nok,  at  Saadant  spores  i  mine  første 
Arbeider,  thi  Naturfilosofien  havde  smittet  af,  Gud  ske  Lov! 
ei  paa  mit  Hjerte,  men  dog  paa  min  Tankegang  og  mit 
Tungemaal.«  De  Fleste  ville  forresten  vist  finde  Grundt- 
vigs tidligere  Arbeider,  baade  hvad  Indhold  og  Form  an- 
gaaer,  ulige  klarere  end  de,  hvorved  vi  nu  dvæle. 

»Imod  den  store  Anklager«  var  Titelen  paa  ør- 
steds Svar,  der  begynder:  »I  lang  Tid  saae  jeg  med 
Harme,  hvorledes  Grundtvig  forvildede  en  ikke  liden  Hob 
af  lettroende  Læsere  ved  uden  Betænkning  offentligt  at 
fremsætte  som  rene  Udsagn  af  den  hellige  Skrift  de  urime- 
lige Anvendelser,  han  deraf  gjorde  paa  de  store  Verdens- 
anliggender,  især  paa  alt  det,  der,  ved  Siden  af  Religionen, 
er  bleven  udrettet  til  Menneskets  aandelige  Udvikling  for- 
medelst Kunster  og  Videnskaber.  Jeg  følte  dybt,  at  hans 
vilde  Skrig  mod  de  fleste  af  disses  skjønneste  Værker,  at 
den  skammelige  Iver,  hvormed  han  stræbte  at  stemple  til 
Guds  Fjender  saa  mange  herlige  Mænd,  som  alle  Venner  af 
sand  Gudsfrygt  hidindtil  havde  glædet  sig  ved  at  henregne 
til  deres  Samfund,  ikke  kunde  Andet  end  stifte  Skade  hos 
de  Ubefæstede.  Jeg  troede  det  derfor  min  Pligt  at  over- 
vinde den  Modbydelighed,  jeg  maatte  have  for  at  betræde 
vor  Literaturs  Krigsmark  paa  en  Tid,  da  man  fordctmeste 
der  ser  kæmpes  med  saa  uværdige  Vaaben.«  De  sidste 
Yttringer  ero  aabenbart  ogsaa  myntede  paa  Baggesen.  — 
Ligesom  Anmeldelsen  i  »Dansk  Literatur- Tidende«  gjør 
-Ørsteds  Svar  et  overordeniig  velgjørende  Indtryk;  og  det  vil 

lønne  sig  for  enhver  Ven  af  vort  Aandsliv  at  gjjøre  sig  be- 
kjendt  med  disse  to  vakkre  Aktstykker  i  deres  Helhed. 

ørsteds  Keplik  var  ikke  lille,  endnu  større  er  den  der- 
paa  følgende  af  Grundtvig  (der  —  som  han  siger  i  sin  over- 
modigt spøgende  Fortale  —  var  beskjæftiget  med  Oversættel- 
sen af  « gamle  Snorros  Krønike  og  Rimberts  kostelige  Saga 
om  den  hellige  Ansgar«):  »Imod  den  lille  Anklager,  det  er 
Prof.  H.  C.  ørsted,  med  Bevis  for,  at  Schellings  Filosofi 
er  ukristelig,  ugudelig  og  løgnagtig,  1815«.  Bogen  begynder 
med  »En  ny  lystig  Historie  om  den  lille  Anklager«,  tildels 
holdt  i  samme  Tone  som  Fortalen;  derpaa  følger  et  Afsnit 
•>0m  Filosofien  i  Almindelighed  og  om  Schelling  og  Natur- 
filosofien i  Særdeleshed« ,  hvorpaa  der  gaaes  over  til  »Om 
min  Verdenskrønike«.  I  den  sidstnævnte  Afdeling  udbryder 
Grundtvig  i  Anledning  af  den  aandsbeslægtede  Ingemann, 
der  jo  hørte  til  de  faa  gode  Venner,  mellem  hvilke  og  Bø- 
gerne Grundtvig  paa  den  Tid  forte  et  Slags  Eremitliv  midt 
i  Hovedstaden*):  »Glæde  for  Danmark,  at  hun  har  fostret 
en  Søn  i  de  sorte  Ridderes  kjærlige  Skjald,  som  er 
Broder  til  Novalis,  men  som  i  Gudsfrygt  frelstes  fra  hans 
Vildfarelse  og  synes  beskikket  til  at  afbilde  det  Naturens 
gaadefulde  Tempel,  Novalis  stirrede  paa,  afbilde  det  som  en 
sand  Guds  Kirke,  hvor  Morgenstjernens  Sang  gjenlyder  i 
hellige  Toner,  hvor,  bag  det  flygtende  Mørke,  Morgenrøden 
forkynder  det  evige  Lys,  som  brødes  paa  Korset,  men 
sprængte  Dybets  Lænker,  fordunklede  Solens  Skin  og  lyser 
evig  ene  i  det  nye  Jerusalem.  Ja,  et  Omrids  har  han  alt 
i  Havkirken  tegnet,  hvis  Mage  endnu  Ingen  saae  fra  Skjald- 
skabs Pensel**).  Gud  bevare  ham  i  Ydmyghed  og  barnlig 
Hengivenhed  og  stadfæste  ham  i  Jesu  Kristi  Sandheds  Tro ! 


*)  Se  delte  Værks  tredie  Afdeling,  Side  138. 
**)  Hentydning  til  »De  sorte  Hiddere«. 

Da  skal  han  se  større  Ting  end  disse  og  vorde  den  kom- 
mende Tids  Seer  i  Naturens  Speil,  som  han  alt  var  dens 
Herold;  da  skal  Harmoniens  fuldbaarne  Tone  klinge  liflig  i 
hans  øre  fra  det  Fjerne;  han  skal  opgive  den  daarlige  For- 
ventning at  hore  den  fra  Dybet,  at  hore  den  i  denne  Verden, 
men  des  vissere  skal  han  skjelne  dens  brudte  Lyde  fra  Sirene- 
stemmerne, des  vissere  skal  han  hore  den  klarlig  i  sig  og 
om  sig,  naar  han,  som  en  forklaret  Stovharpe,  svinger  sig 
til  det  forjættede  Land,  hvor  Tonen  som  Længslen  har 
hjemme  og  gjennemklinger  Evigheden  som  en  Jubelsang  for 
den  Gamle  af  Dage,  som  en  Brudesang  om  Sønnens  evige 
Bryllup  i  Faderens  Hus,  om  Sandheds  og  Skjonheds  evige 
sammensmeltende  Formæling,  som  en  Takkesang  af  Bruden 
til  den  sande  Herkules,  der  hengav  sig  i  Doden  for  at  ud- 
rive hende  af  Plutos  Vold  og  Morkets  Fængsel.«  Derpaa 
følger  et  Forsvar  for  »Spaadommen  om  Antikrist«,  om 
hvilken  Grundtvig  siger,  at  den  faldt  ham  i  Hænderne  »paa 
en  Tid,  da  hver  Kristen  kan  se,  at  Antikristens  Time  nær- 
mer sig  med  stærke  Skridt,  da  en  Mand  sad  paa  Frankrigs 
Throne  og  udstrakte  sit  Jernspir  over  hartad  hele  Europa, 
som,  saavidt  Mennesker  kan  dømme,  indvortes  lignede  den 
beskrevne  Tyran  mer,  end  Nogen  i  Kristenheden  før  haver, 
o.  s.  V.«  Det  hedder:  »Endnu  hersker  den  samme  Vantro 
i  Landene,  endnu  færdes  der  en  feig,  kraftløs  og  overmodig 
Slægt,  som  elsker  Verden  og  de  Ting,  som  ere  af  Verden, 
som  er  rede  til  af  Frygt  og  andre  verdslige  Hensigter  at 
forgude  de  Verdens  Herrer,  som  have  Magten,  og  holder 
sig  skadesløs  ved  at  liaane  dem,  der  have  mistet  den,  ved 
at  nægte  og  trodse  den  Herrernes  Herre  og  Kongernes 
Konge,    som   haver    al   Magt    i   Himmelen  og  paa  Jorden. 

Skeer  der  ei  en  snar  Omvendelse  i  Landene  til  Gud 

og  hans  Kristus ,  Noget ,  der ,  desværre !  er  langtfra  at  være 
rimeligt,  da  vil  den  samme  Slægt,  der  nu  jubler  og  trodser, 
komme  til  at  bløde  og  hyle  under  Sværd  og  store  Plager.« 


yfli!l 

Der  siges:  »Jeg  kan  og  vil  ikke  nægte,  at  enkelte  store 
Ting,  saasom  en  nær  tilstødende  Trængsel  og  Fristelse  paa 
Jorderige,  gammel  Kristendoms  Gjenfødelse  i  Dannemark 
og  Norge  for  den  Slægts  øine,  som  alt  er  oppe,  Tvilling- 
rigets kjærlige  Gjenforening  i  de  samme  Dage,  Dannemarks 
og  sjette  Frederiks  Hæder  og  Pris  blandt  Folkene  og  Sver- 
rigs  dybe  Fald,  disse  Ting  har  jeg  omtalt  som  aldeles  visse ; 
men  det  Første  erkjender  jeg  som  en  nødvendig  Følge  af 
Guds  klare  Husholdning  og  Profeternes  Tale,  og  de  store 
Syn  om  Fædrenelandet  har  jeg  seet  i  dets  Krønikes  Forbil- 
leder og  hørt  stadfæste  gjennem  Profeternes  gaadefulde 
Taler.  —  —  —  Vil  nogen  oplade  -Øjet  for  Thorkild  Dan- 
skes Kamp  i  Forening  med  de  sorte  Riddere  (Historiens 
Aand)  og  Viduvelts  Seir*),  han  skal  se,  at  en  anden  Skjald, 
uden  at  tænke  derpaa ,  har  forkyndt  Kristendommen  og 
Dannemark  samme  Triumf  som  jeg.«  Bogen  ender  med 
en  »Slutning«,  som  nærmest  henvender  nogle  bevægede  Ord 
til  den  »sandhedskjærlige  Læser«. 

1814    udkom    ogsaa   en    Brochure    af  Grundtvig   med 
|i|-  Titel:   »Skal  vi  troe  paa  Gud  eller  paa  Athene?  eller  om  Tro 

og  Fornuft".  Den  foranledigedes  ved  en  anonym  Afhandling 
i  Juniheftet  af  »Athene«  (af  Kapellan  ved  Holmens  Kirke 
A.  K.  Holm),  som  var  myntet  paa  vor  Troeshelt:  »Et  Par 
Ord  om  at  tage  Fornuften  fangen  under  Troens  Lydighed«. 
I  denne  Brochures  Polemik  mod  » Athenienseren « ,  som 
Grundtvig  spottende  kalder  sin  Modstander,  hævdes  naturligvis 
Fornuftens  fuldstændige  Afhængighed  af  Troen  som  det  ene 
Rette. 

Endelig  udkom  samme  Aar  Grundtvigs  »Herren  kom- 
mer! Præ.diken  over  første  Advents  Evangelium  til  Høi- 
messe  paa   Frederiksberg« ,  som  indlededes  med  en  Fortale 


*)  Hentydning  til  »De  sorte  Riddere«. 

paa  over  et  Ark,  dateret  »Anden  Advents  Si^ndag«,  fra  Først 
til  Sidst  et  Mosaik  af  Skriftsteder,  hentede  fra  Profeterne, 
Psalmerne  og  Job*),  og  med  en  versificeret  Gjengivelse  af 
en  af  Psalmerne.  Det  var  samme  Aar,  som  Forfatteren  af 
»Helge«  vandt  fornyet  Styrke  ved  at  tye  til  Barndoms- 
hjemmet og  den  nordiske  Oldtid,  at  den  privatiserende 
Præst,  der  fordybede  sig  i  Orienten,  prædikende  i  Frederiks- 
berg-Kirke, i  østerlandsk  Exstase  udbrød:  »Er  det  den 
sidste  Times  Tegn,  at  der  ere  blevne  mange  Antikristne, 
som  udgik  fra  Menigheden  selv,  o!  da  have  vi  ei  længere 
Vidnesbyrd  behov  om,  at  vi  nærme  os  de  sidste  Dage,  thi 
aldrig  var  paa  Jorderig  de  frafaldne  Modstanderes  Tal  saa 
stort,  ja,  hvad  siger  jeg!  aldrig  var  den  kristne  Kirke  fra 
sin  Fødselsdag  mer  landflygtig«. 

Styrken,  hvormed  den  politiske  Reaktion,  ikke  mindre 
end  den  religiøse,  gjorde  sig  gjældende  hos  os,  som  i  den 
øvrige  Verden,  paa  denne  Tid,  fremhæves  med  Grund  i  en 
Anmeldelse  af  første  Bind  af  »Athene«  i  »Dansk  Literatur- 
Tidende  for  1814«.  Den  begynder:  '»Det  er  i  frisk  Minde, 
med  hvilken  vemodig  Deltagelse  det  danske  Publikum  led- 
sagede »Minerva«  til  Hvile,  da  hun  i  Aaret  1808  omsider 
bukkede  under  for  Aarenes  Vægt.  Det  kunde  synes,  som 
23  Aar  var  ingen  Alder  for  en  Gudinde;  men  naar  man 
betænker  de  nuomstunder  trykte  (for  ikke  at  sige :  undertrykte) 
Gudinders  sædvanlige  Skjebne  og  Levetid,  da  vil  man  med  Føie 
undres  over,  at  »Minerva«  (som  Maanedsskrift)  næsten  i  en 
hel  Menneskealder  kunde  vedligeholde  den  danske  Læsever- 
dens Yndest«.    Som   »den  fornemste  Omstændighed,  der  be- 


*)  I  det  ovenfor    anførte  Brev   til  J.  P.  Mynster  fra  1825  taler  Stef- 
fens i  Anledning  af  lignende  Fænomener  i  Tydskland  om  idieses 
eingeschrånkte  sich  Herumdrehen  in  einengenden  Bibelausdriicken* 
(se  »Af  efterladte  Breve  til  J.  P.  Mynster«,  Side  114). 
IV.  17 

gunstigede  »Minerva«  igjennem  det  længste  Tidsrum  af 
hendes  Existens,«  nævnes  »>den  større  Trykkefrihed  og  den 
tilladte  Anonymitet« ;  og  der  siges:  »Fra  den  Tid  af  (1799) 
Pallas  mistede  dette  sit  sande  Palladium ,  saae  man  hende 
pludseligen  tabe  sin  Ungdomskraft  og  med  stærke  Skridt 
nærme  sig  den  sygelige  og  hivende  Alderdom«.  I  Anled- 
ning af  det  nye  Maanedsskrift,  der  var  fremstaaet  »i  Dan- 
marks skrækkeligste  Trængselsaar«,  ønskes  der,  at  »Tiderne 
vilde  begunstige  dette  Foretagende,  og  fremfor  Alting  det 
ovenomtalte  Palladium  maatte  gives  dem  tilbage«.  Der 
vedblives  saa:  »Det  er  ei  alene  saa  mange  Fædrelandets 
Uheld  (af  hvilke  efter  Sandsynlighed  adskillige  kunde  været 
afværgede,  hvis  Forordningen  af  27nde  September  1799  ikke 
havde  været),  som  gjør  Recensenten  det  til  hellig  Pligt  imod 
Konge  og  Fædreland  at  fremsætte  dette  -Ønske;  det  er  og- 
saa  en  Sammenligning  imellem  dette  forste  Bind  af  »Athene« 
og  hvilketsomhelst  af  »Minerva«  fra  Skrivefrihedens  Dage. 
I  Henseende  til  videnskabeligt  Værd  viger  »Athene«  ingen- 
lunde »Minerva;  men  desto  mer  staaer  hun  tilbage,  naar 
der  spørges  om  statsborgerlig  Interesse.  Istedetfor  at  man 
i  det  gamle  Maanedsskrift  fandt  de  allervigtigste  af  Stats- 
bestyrelsens Grene  drøftede  med  Frimodighed  og  ofte  tillige 
med  Sagkundskab,  saa  hersker  i  »Athene«  om  alle  deslige 
Gjenstande  den  dybeste  og  sørgeligste  Taushed:  ei  et  Ord 
om  Lovgivning,  om  Skole-  og  Opdragelsesvæsen,  intet  om 
civil  eller  geistlig  eller  militær  Administration,  med  mindre 
man  hertil  vilde  regne  den  frimodige  G.  L.  Badens  Ex- 
cerpter af  nogle  Holbergske  Yttringer,  der  rigtignok,  skjøndt 
fødte  under  Censurens  Herredømme,  ville  tykkes  mange 
Læsere  endnu  for  vore  Dage  heist  djærve.  Skulde  dette 
være  et  blot  Tilfælde?  Neppe;  thi  det  Samme  gjælder  om 
alle  vore  øvrige  Tidsskrifter.  Eller  er  det,  fordi  alle  vore 
Indretninger  nu  have  naaet  Fuldkommenhedens  Spidse,  fordi 

ingen  Misbrug  mere  gaae  i  Svang,  fordi  alle  Embedsmænd 
og  Forvaltere  ere  blevne  samvittighedsfulde,  uegennyttige. 
Pligten  og  Kongen  tro?  Vi  vide  desværre,  at  det  ikke  er 
saa,  at  aldrig  traadte  Egennytten  og  dens  grimmeste  Datter, 
Bestikkeligheden,  frækkere  frem,  end  siden  Krigen  for^øgede 
Undersaatternes  Byrde  og  (rigtignok  tillige)  Embedsmændenes 
Trang.  Imidlertid  ville  dog  vist  de  Fleste  have  gjort  samme 
Erfaring  som  Recensenten,  at  det  ligesaa  ofte  var  de  rige- 
ligen  aflagte  som  de  slet  lønnede,  der  begik  Underslæb  og 
anden  Udaad.  Men  hvis  Ingen  vovede  at  pege  paa  Feil  i 
Administrationen,  da  dristede  man  sig  endnu  mindre  til  at 
gjøre  Forslag  til  Forandringer  i  Lovgivningen  eller  til  Modi- 
fikationer i  visse  af  Oieblikkets  Trang  fremkaldte  og  derfor 
(ifølge  den  menneskelige  Naturs  Feilbarhed)  neppe  uforbeder- 
lige Foranstaltninger.  Saaledes  gjorde  f.  Ex.  ingen  Skribent 
i  Krigens  Begyndelse,  da  vort  Pengevæsen  lidt  efter  lidt 
forværredes,  opmærksom  paa  Farligheden  og  Fordærvelighe- 
den af  Kreditsystemet  baade  for  det  offentlige  og  private 
Vel;  Ingen  foreslog  itide  det  Middel,  som  ved  Udsættelse 
ikke  blev  mindre  nødvendigt,  men  vel  mindre  mildt:  nye 
Skatters  Paalæg;  først  da  Regeringen  forlod  hint  System, 
hørtes  Banlysning  derover  i  Skrifter,  som  med  megen  Sag- 
kundskab udviklede  og  forsvarede  det  nye  Pengevæsen,  men 
forbigik  dets  svage  Sider,  som  nu  atter  ved  dyrekjøbt  Er- 
faring lidt  efter  hdt  ere  frem  traadte  for  Lyset  og  da,  som 
man  kunde  vente  det  af  en  saa  faderligsindet  Regering, 
strax  blevne  en  Gjenstand  for  Undersøgelse  og  Afhjælpning. 
Recensenten  kunde  paa  samme  Maade  anføre  Exempler  af 
andre  Grene  paa  høist  vigtige  Gjenstande,  hvorom  det  var 
ønskehgt  at  indsigtsfulde  Mænd  havde  talt  i  »Athene« 
eller  andre  Skrifter.  Men  imedens  de  egenhge  Lærde  be- 
rigede Literaturen  med  det  ene  vigtige  Videnskabsværk  efter 
det  andet,  var  det,  som  om  Haanden  var  lam  og  Tungen  stum 

17* 

paa  dem,  som  havde  Kald  og  Evne  til  at  tale  og  skrive  offentligen 
om  de  egentlige  Statsanliggender.«  1  Begyndelsen  af  »Udkast 
til  den  danske  Literaturs  Historie  fra  Begyndelsen  af  det  1 9de 
Aarhundrede  indtil  det  norske  Universitets  Aabnelse  o :  Aar 
1801  —  1813«  (i  »Historisk  Kalender,  udgiven  af  L.  Engels- 
toft  og  J.  Maller«,  første  Aargang,  1814)  havde  Jens  Møl- 
ler, der  var  Forfatter  til  den  nys  omtalte  anonyme  Anmel- 
delse af  »Athene«*),  samme  Aar  sagt:  »Selv  den  løseste 
Berørelse  af  Statsstyreisen  er  forbunden  med  mange  Vanske- 
ligheder og  Farer«.  Orla  Lehmanns  Fader,  Kommiteret  i 
Kommercekollegiet  og,  ligesom  Jens  Møller,  alt  Andet  end 
revolutionær,  dømmer  ikke  mildere.  »Det  er  sørgeligt  at 
se«  —  hedder  det  i  hans  Dagbøger  fra  den  Tid  —  »hvor- 
ledes den  almindelige  Nød  har  fremkaldt  Havesyge,  Feighed 
og  Kryberi.  Hvo  der  vil  kjende  Forskjellen  mellem  Frihed 
og  Slaveri,  han  sammenligne  Danmark  under  den  frisindede 
Kegering  i  Slutningen  af  det  forrige  Aarhundrede  med  det 
Adj  utant -Despoti,  som  Frederik  den  sjette  nu  laante  sit 
Navn«  **). 

Vi  have  ovenfor  hørt  Grundtvig  med  Glæde  hilse  In- 
gemann og  dennes  1814  udkomne  »De  sorte  Riddere, 
et  romantisk  Epos  i  ni  Sange«  ***).  Dette  store  Eventyr- 
digt i  ingenlunde  altid  vellykkede  ottave  rime  aabnes  med 
en  »Prolog«,  hvori  det  hedder: 

»De  komme  fra  et  længst  forsvundet  Old 
og  fra  Romancias  de  dunkle  Høie, 


*)  Se  »Dansk  Literatui -Tidende  for  1814«,  Side  165  (for  dette 
kritiske  Tidsskrifts  Vedkommende  var  forresten  det  ellers  bestaaende 
Anonymitetsforbud  bl-evet  ophævet). 
**)  »Orla  Lehmanns  efterladte  Skrifter«,  I.  6. 
***)  I  »Brage-Snak  om  græske  og  nordiske  Myther  og  Oldsagn »,  1844, 
lovpriser  Grundtvig,  efter  en  Menneskealders  Forløb,  paany  »De 
sorte  Riddere«   som   »et  i  sit  Slags  mageløst  Digt«  (Side  302 — 304). 

og  hvad  de  bære  i   del  sorle   Skjold 
vil  lykkes  underligl  for  mangeni  Øie  ; 
dog  ei  belydningsløs  er  deres   Gang, 
skjøndl  Tidens  Røslom  deres  Idræt  tier: 
hvad  lønlig  gjennem  Verdenshjerlel  klang, 
udloner  kun  i  Harpemelodier.« 

Bogen  har  et  Motto  af  Zacharias  Werner,  den  excentriske 
Romantiker,  som  Grundtvig  jo  ogsaa  syslede  med*),  al  en 
lignende  Tankegang  som  de  sidste  Verslinier  : 

»Was  sie  geseh'n,  vermeldel  die  Geschichte  ; 
das  Unsichlbare  liiszl   sie  dem  Gedichle«. 

»De  sorte  Riddere«  —  under  hvis  Udarbeidelse  Forfatteren 
faldt  i  en  heftig  Nervefeber  —  knytter  sig  tildels  til  nogle 
Momenter  i  en  gammel  Ridderroman,  der  er  bleven  optagen 
i  vor  Folkeliteratur,  og  afbilder  (for  at  bruge  Digterens  egne 
Ord  i  hans  »Tilbageblik  paa  mit  Liv  og  min  Forfattervirk- 
somhed fra  1811  til  1837«)  den  Ingemann'ske  Verdensan- 
skuelse »i  en  Række  af  symbolisk  fantastiske  Tankebilleder«, 
som  »mere  ligne  Skyggerne  fra  en  laterna  magica  end 
Naturens  og  Menneskelivets  Speilbilleder  i  den  objektive 
Digtnings  Kilde«.  Ingemanns  tidligere  Lærer  og  stadige 
Lovpriser,  Jens  Møller  taler  i  sin  anonyme  Anmeldelse  af 
»De  sorte  Riddere«  i  »Dansk  Literatur- Tidende  for  1815« 
om  Digtets  »»fine  ætheriske  Tendens,  der  vel  ogsaa  stundom 
gaaer  over  til  asketisk  Neoplatonisme«  og  bemærker,  at  »in- 
gen af  vore  Landsmænd  har  spundet  Allegoriens  Traad  saa 
fin  som  Hr.  Ingemann«.  Digterens  Forbittrelse  mod  det 
foregaaende  revolutionære  Aarhundredes  Oplysning  skaffer  sig 


Se  dette  Værkt  tredie  Afdeling,  Side  115  og  11«. 

Luft  i  Vers  som  følgende,  der  ikke  give  Grundtvigs  filippi- 
ske Taler  i  samme  Anledning  Noget  efter ; 

»Paa  Tænkefrihed  raabte  Kjødets  Slave, 
Oplysning  nævntes  Tidens  nye  Aand ; 
men  Helvedfakler  var  dens  lumske  Gave : 
i   Støv  sank  Himmelens  og  Jordens  Baand; 
afsindig  dandsed  Tvivlerne  paa  Grave, 
til  Spol  blev   Varsler,  Trusler  blev  til  Haan; 
tidt  flammed  Himmelsværdet  i  det  Fjerne, 
men  Kløgten  lo  kun  ad  den  sjeldne  Stjerne.« 

Den  religiøse  Reaktion,  som  bestandig  voxede,  gjorde  sig 
ogsaa  mere  og  mere  gjældende  hos  Ingemann,  der  endnu 
for  et  Par  Aar  siden  i  anden  Del  af  sine  »Digte«  havde 
forherliget  Kundskabstræet  og  sunget: 

»Bedre  saa  i  Skyggerne  at  vanke 
ene  med  den  stille  Tanke, 
som  i  mandig  Flugt  vil  Lyset  naae, 
end  som  Børn  i  Paradiset  gaae.«  o.  s.  v.*) 

Den  nyere  Filosofi,  hvori  Staffeldt  fordybede  sig,  forkjættres 
af  Ingemann  —  som  af  Grundtvig  —  i  anden  Sang,  hvor 
Trolden  Pystrich  siger: 

»Og  klart  jeg  fattede  det  store  Ene: 

af  samme  Rod  det  sprang  mangfoldigt  ud 

i   tusind  Verdners  Millioner  Grene, 

i  tusind  Grenes  Myriader  Skud; 

og  i  Metaller,  Planter,  Dyr  og  Stene 

flød  samme  Verdenslivsslof,  samme  Gud; 


*)  Se  dette  Værks  tredie  Afdeling,  Side  150. 

og  Slof  i  Aand  og  Aand  i  Slof  sig  lable; 
og  Liv.  med  Død  formælel,  selv  sig  skable. 

Og  Livel  saae  jeg  Verden   gjennemflyde 

og,  selvoprundel,  synke  i  sig  selv. 

Jeg  voved  Rummels  Gravsien  at  opbryde, 

og  under  den  flød  Tidens  store  Elv. 

Her  vilde  Sandhedsdragen  mig  forbyde 

al  trænge  videre,  den  raabte:    Skjælv! 

Men  da  afsvor  jeg  Faderen  og  Sønnen 

og  Aanden   —   og  Erkjendelse  var  Lønnen.« 

Ved  Ridder  Rods  Verdensdespoti  i  næstsidste  Sang  føres 
Tanken  u\ålkaarligt  hen  til  den  ogsaa  af  Grundtvig  som 
Antikrist  betragtede  Napoleon;  og  de  overvundne  Konger, 
som  sammenkaldes  for  at  grunde  »et  Fredens  Tempel«  paa 
Gruset  af  dette  Verdensdespoti,  bringe  En  til  —  ikke  uden 
et  ironisk  Smil  —  at  mindes  Kongressen  i  Wien  1814  og  den 
hellige  Alliance  Aarct  efter.  »De  sorte  Riddere«  kalder  Inge- 
mann med  Rette  i  tredie  Udgave  (i  »Samlede  Skrifter«-)  sit 
»betydeligste  Ungdomsdigt««.  Hvor  forskjellig  er  ikke  denne 
hyperidealistiske  »continued  allegory  or  dark  conceit«  —  for  at 
bruge  Spensers  Ord  om  »the  fairy  queen-  i  Begyndelsen  af 
et  Brev  til  Walter  Raleigh  —  fra  »Aladdin  eller  den  for- 
underlige Lampe«,  vor  Digterkonges  Hovedværk  i  hans  før- 
ste poetiske  Periode,  eller  fra  dennes  samme  Aar  som  »De 
sorte  Riddere«  udkomne  »Helge«!  I  sit  »Tilbageblik«  siger 
Ingemann  med  Føie  om  Forholdet  til  Oehlenschlåger:  »Vor 
divergerende  Retning  har  jeg  allerede  i  min  første  Digter- 
periode betegnet  paa  den  anskueligste  Maade  for  enhver  poe- 
tisk Psykolog  i  »De  sorte  Riddere«".  Eventyrdigtet  —  hvori 
Ingemann    (som  Jean   Paul    siger)    »maler  Æther    i  Æther 


264 

med  Æther«  *)»  og  hvori  den  romantiske  Karfunkel  —  som 
Baggesen  havde  spottet  i  sin  »Karfunkel- oder  Klingklingel- 
Almanach  fiir  vollendete  Romantiker  und  angehende  Mystiker 
auf  das  Jahr  der  Gnade  1810«**)-—  naturligvis  ikke  fattes, 
ender  betegnende: 

»Og  Kjærligheden  var  en  Kerub  vorden, 

som  rosenstrøede  Geniussens  Gang, 

imens  den  svang   sig,  haabfuld,  mod  sin  Stjerne 

og  nynned  fra  det  gaadefulde  Fjerne: 

Hist,  hvor  Stjernen  blinker, 

mig  en  Verden  vinker, 

skjønnere  end  den,  jeg  svæver  i. 

Derfor  jeg  mig  svinger 

høit  paa  Svanevinger, 

farer  Eder,  flygtende,  forbi.«   o.  s.  v. 

Man  kan  ligeoverfor  Ingemann  ikke  undlade  at  mindes  He- 
gels træffende,  af  den  med  Ingemann  aandsbeslægtede  No- 
valis fremkaldte  Polemik  mod  denne  »blosze  Sehnsiichtigkeit 
des  Gemiithes,  statt  des  wirklichen  Handelns  und  Seyns«, 
denne  »Leerheit  von  bestimmten  Interessen«,  denne  »Scheu 
vor  der  Wirklichheit« ,  denne  »Schwindsucht  gleichsam  des 
Geistes«  ***).  Og  F.  T.  Vischer  fremhæver  med  Grund,  at 
det  er  et  Misforhold,  naar  Følelsens  Inderlighed  har  Over- 
vægten i  den  poetiske  Anskuelse,  da  i  saa  Fald  »die  Gren- 
zen und  Maasze  des  Gegenstands  verzittern  in  der  allzu 
lebhaften  Theilnahme  des  Gefiihls ,  die  Objectivitåt  zer- 
schmilzt   im  weichen  Elemente"t).    Jean  Paul  kalder  saa- 


♦)  Vorschule  der  Aesthetik,  anden  Udgave,   g  2. 
**)  Se  dette  Værks  tredie' Afdeling,  Side  191  og  195—198. 
***)  Vorlesungen  iiber  die  Aesthetik,    herausgeg.  von  Hotho,    1,  1835^ 
S.  205. 
t)  Aesthetik,  II,  317. 

danne    poetiske    Naturer    betegnende    •> passive,    kvindelige 
Genier«.*) 

16. 

Hvad  der  endnu  hvilede  i  umiddelbar  harmonisk  Enhed 
hos  »Skaldernas  Adam«,  der,  efter  Slaget  paa  Rheden,  i 
Aarhundredets  Morgengry  gjenfødte  vor  Poesi:  Idealismen 
og  Realismen,  maatte  efterhaanden  træde  ud  fra  hinanden. 
Idealismen,  der  alt  kom  stærkt  tilorde  i  Schack  Staffeldt, 
gjorde  sig  under  Ulykkesaarene  mellem  Kjøbenhavns  Bombar- 
dement 1807  og  Freden  i  Kiel  1814  afgjort  gjældende  gjennem 
Grundtvigs  og  Ingemanns  Supranaturalisme.  Den  ene  af  de 
Hovedforfattere,  der  skulde  skaff'e  den  af  de  to  Supranatura- 
lister  forurettede^ Virkelighed  Æresopreisning  og  vende  sig  mod 
den  reale  Verden,  ved  hvis  Genrebilleder  man  i  Restaura- 
tionsperioden søgte  at  forslaae  Grillerne  over  de  Skuffelser, 
som  den  foregaaende  eventyrlige  Herotid  havde  endt  med 
-—  J.  L.  Heiberg  er  alt  bleven  ført  frem  for  Læseren.  Vi 
vende  os  nu  til  ham,  der,  samtidig  med  J.  L.  Heibergs 
kjøbenhavnske  Vaudeviller,  i  sine  jydske  Noveller  skulde 
aabne  »en  hel  ny  poetisk  Verden«. 

Steen  Steensen  Blicher  er  født  den  Ilte  Oktober 
1782  i  Midtpunktet  af  Jylland  paa  Grændsen  mellem  Heden 
og  Marken  i  Vium  Præstegaard  i  Nærheden  af  det  gamle 
Viborg. 

»Min  Fødestavn  er  Lyngens  brune  Land, 
min  Barndoms  Sol  har  smilt  paa  mørken  Hede, 
min  spæde  Fod  har  traadl  den  gule  Sand, 
blandt  sorte  Høie  boer  min  Ungdoms  Glæde«    — 

synger  Hedelærken    i  Slutningen   af  »Hjemve«  i  den  første 
Digtsamling**].     Faderen  —   hvis  Moder    skal  nedstamme 


*)  Vorschule  der  Aesthetik,  §  10. 
**)  »Digtev  Aarhus,  18U,  I,  74. 

fra  Morten  Luther  —  var  Landsbypræst  og,  ligesom  N.  F. 
S.Grundtvigs,  af  en  gammel  Præstefamilie;  Stamfaderen  var 
en  Bondesøn  fra  Vensyssel.  Digterens  Moder  var  en  Præste- 
datter fra  Ribeegnen,  hvis  Moder  (ligesom  Grundtvigs)  ned- 
ledte  sin  Herkomst  fra  Skjalm  Hvides  berømte  Slægt.  Søn- 
nen kom  næsten  dødfødt  til  Verden  —  han  opkaldtes  efter 
en  mødrene  Slægtning,  en  Godseier  —  og  knap  et  Aar 
gammel,  var  han  alt  i  Fare  igjen,  ligesom  ofte  se- 
nere. I  sin  Opvæxt  var  han  svagelig  og  langsom  af  Nemme. 
Derimod  var  det  Erotiske  tidlig  udviklet  hos  ham,  ligesom 
hos  Dante,  Byron,  Burns,  Evald,  Baggesen  og  saamange 
andre  Digtere;  og  ikkun  syv  Aar  gammel,  var  han  allerede 
forelsket  i  en  Pige  af  den  dobbelte  Alder  (syv  Aar  efter 
kastede  han  sin  Kjærlighed  paa  en  nygift,  sextenaarig  Kone). 
Han  undervistes  i  Hjemmet  af  Faderen,  der  1795  forflytte- 
des til  Randlev  ved  Aarhus;  denne  var  en  gammel  Orthodox, 
theologisk  og  topografisk  Forfatter  samt  latinsk  Digter  (han 
døde  i  Spentrup  Præstegaard  hos  Sønnen,  hen  ved  91  Aar 
gammel).  1797  kom  Drengen,  halvfemtende  Aar  gammel, 
ind  i  Mesterlektien  i  Randers  Latinskole  under  en  dygtig 
Rektor.  Efter,  ligesom  Grundtvig,  kun  at  have  gaaet  et  Par 
Aar  i  Skole,  dimitteredes  han,  hvis  Helbred  nu  var  bleven 
fortræffelig,  knap  17  Aar  gammel,  1799  til  Kjøbenhavns 
Universitet.  I  de  to  paafølgende  Aar  tog  han  anden  Examen 
og  gav  sig  saa  ifærd  med  Theologien,  medens  han  — 
som  hendroges  til  Realiteten  og  gjerne  vilde  gjøi'e  Figur  — 
samtidig  gik  baade  i  Dandse-  og  Fægteskole.  I  Foraaret 
1801  paadrog  han  sig  ved  uforsigtig  Badning  en  Bryst- 
svaghed, Lægerne  opgave  ham  som  uhelbredelig  svindsotig, 
og  han  syntes  at  vær^  Graven  nær.  Da  besluttede  han  at 
være  sin  egen  Læge.  I  Vintren  1801  modtog  han  en  Hus- 
lærerpost hos  en  Prokurator  paa  en  Gaard  paa  Falster, 
søgte  Bevægelse  ved  Jagt,  stræbte  at  styrke  Lungerne  med 

Fløitespil  og  ophørte  med  den  foreskrevne  strenge  Diæt  — 
og  Kuren  lykkedes.  Paa  Falster  stiftede  han,  gjennem  For- 
fatteren af  Lystspillet  »Gulddaasen« ,  Agronomen  Olufsen, 
Bekjendtskab  med  Ossians  Digte,  der  øvede  stor  Tiltræk- 
ningskraft paa  ham,  som  paa  Samtiden  i  det  Hele  taget. 
Efter  to  Aars  Forløb  vendte  hin  i  Efteraaret  1803,  sundere 
end  nogensinde  tilforn,  tilbage  til  Kjobenhavn,  hvor  han 
om  Vinteren  (ligesom  Oehlenschlåger  og  Grundtvig)  hørte 
Steffens'  vækkende  Forelæsninger.  Han  lagde  sig  nu  (lige- 
som J.  L.  Heiberg)  med  Iver  efter  de  levende  Sprog,  hvad 
der  dengang  ingenlunde  var  almindeligt*).  De  Ord  og  Tale- 
maader,  han  ikke  forstod,  maatte  han,  paa  Grund  af  Fattig- 
dom, slaae  op  i  Lexika  paa  de  offentlige  Bibliotheker;  den 
eneste  Undervisning,  han  havde  Raad  til  at  tage,  bestod  i, 
at  han  gav  en  indfødt  Londoner  The  og  Aftensmad  for  at 
tale  Engelsk  med  sig.  Desuden  beskjæftigede  han  sig  med  Poesi, 
Æsthetik,  Historie  og  Geografi.  Han  færdedes  overhovedet 
paa  den  Tid  mest  mellem  Bøgerne.  For  at  leve  maatte 
han  give  en  Mængde  Informationer,  en  Tid  havde  han 
Kommunitetet  og  Regensen,  1806  fik  han  en  fordelagtig 
Plads  som  Hovmester  for  et  Par  smaa  danske  Vestindianere. 
1807  udkom  første  Del  af  hans  fortjenstlige  Oversættelse 
af  Macphersons  Ossian  (anden  Del  udkom  to  Aar  efter). 
Om  Ossian,  der,  som  bekjendt,  ogsaa  øvede  stor  Indflydelse 
paa  den  unge  Goethe  og  hans  Samtid,  siger  en  tydsk  Lite- 
raturhistoriker  træffende,  at  denne  Taage,  der  lagde  sig  paa 


*)  Peder  Hjort  siger  om  Aarhundredets  første  Decennium:  »Bekjendt- 
skabet  til  de  nyere  Sprog  og  deres  Literaturer  var  den  Gang 
meget  sjelden  ;  og  man  hørte  det  udtrykkelig  fremhæve,  at  en 
Mand  tillige  havde  Lyst  og  Tid  til  at  interessere  sig  for  dem  — 
thi  Danmark  traadle  just  nu  i  livligere  Samkvem  med  Europat 
(•Kritiske  Bidrag  til  nyere  dansk  Tænkemaades  og  Dannelses  Hi- 
storie«, literærhistorisk  Afdeling,  II,  Indledning,  XVII). 

de  spæde  Planter,  tjente  til  at  holde  disse  fugtige  og  fri- 
ske i  deres  første  Fremspiren  og  at  danne  Overgangen 
for  dem  fra  Nattens  kjølige  Mørke  til  Dagens  varme  Lys, 
om  Taagen  end  maatte  vige  for  den  opgaaende  Sols  Straa- 
ler*).  Samme  Aar,  som  første  Del  af  Blichers  Ossian  ud- 
kom, tilslørede  mørke  Taager  vor  Horizont.  Under  Ho- 
vedstadens Bombardement  stod  Blicher  —  ligesom  Inge- 
mann, der  ogsaa  sværmede  for  Ossian**),  —  paa  Volden 
blandt  Studenterne  og  modtog  sin  Ilddaab.  Hans  Bolig  gik 
op  i  Luer  tilligemed  hans  Eiendele  og  poetiske  Forsøg  — 
samme  Skjebne  overgik  Ingemann  —  deriblandt  en  Tragedie, 
»Fostbrødrene«.  Med  en  Skipper  slap  han  derpaa  over 
Kattegat  til  Jylland,  hvor  han  opholdt  sig  næsten  et  Aar 
hos  Faderen  i  Randlev  Præstegaard.  I  Efteraaret  1808  drog 
han  paany  til  Hovedstaden  for  tredie  Gang  at  tage  fat  paa 
Examenslæshingen.  Da  Faderen  ikke  kunde  understøtte 
ham  synderligt,  havde  han  det  i  Begyndelsen  meget  knapt; 
han  kom  dog  snart  paa  Valkendorfs  Kollegium,  hvor  Grundt- 
vig var  paa  samme  Tid.  I  Foraaret  1809  tog  han  saa  en- 
delig theologisk  Embedsexamen;  og  Aaret  efter  udnævntes 
han  til  Adjunkt  ved  Randers  Latinskole,  hvori  han  jo  selv 
havde  gaaet,  og  giftede  sig  strax  med  sin  nylig  afdøde, 
gamle  Farbroders  smukke,  syttenaarige  jydske  Enke,  Datter 
af  en  »Skriverkarl« ,  der  havde  ægtet  den  henved  OOaarige 
Præst  umiddelbart  efter  at  være  bleven  konfirmeret  af  ham 
og  medbragte  en  Søn  af  dette  Ægteskab.  Denne  overgivne 
Barne-Enke,  hvis  sortebrune,  brændende  -Oine  bedaarede 
Digteren,  bidrog  ikke  mindst  -  og  det  paa  en  flagrant 
Maade  —  til  hans  Livs  Ulykke.  Hans  ældste  trykte  Digt, 
som  aabner  første  Del.af  »Digte-,  er  netop  fra  1810,  hans 
Alders  28nde  Aar.     Denne  Introduktion  begynder: 


*)  Vilmar:  Geschichte  der  deutschen  National-Literatur,  dritte  Auflage, 
1848,  II,  183. 
**)  Se  dette  Værks  tredie  Afdeling,  Side  141. 

»Endnu  engang,  I  længst  henfarne  Dage! 
fremsliger  bag  de  mørke  Manddoms  Aar, 
min  Ungdoms  Drømme  bringer  mig  tilbage, 
før  jeg  i  Aldrens  kolde  Vinler  staaer! 

Og  Mindet  kommer,  lig  en  Aftenrøde 
paa  Stormens  lange,   skybehængle  Dag; 
jeg  ser  dens  Ild  paa  Klippctinden  gløde 
og  glemmer  Tordnens  rædselsfulde  Slag. 

Henrykt  jeg  føler  Fortids  svundne  Glæder, 
de  fjerne  Dage  ere   alter  nær; 
og  sød  er  Taaren,  som  mit  Øie  væder: 
den  stille  Tungsind  er  mit  Hjerte  kjær.« 


Digtet  ender: 


»Saa  høi  og  haabfuld  var  mit  Hjertes   Længsel, 
saa  freidigen  begyndte  jeg  min  Gang. 
Min  stærke  Villie  kjendle  intet  Fængsel, 
min  Sjæl  sig  over  Bjerg  og  Bølge  svang. 

Saa  yndig  smilte  Livet  mig  imøde  — 
een  Glædesslrøm  fra  Vugge  og  til  Grav! 
Lys  var  min  Dag  og  fjern  dens  Aftenrøde 
og  uden  Storme  Verdens  vide  Hav. 

Jeg  fløi   i  Rummet  ud.      Svag  var  min  Vinge. 
Fra  Fantasiens  Æther  dalende, 
jeg  følle   Skjebnens  Kæmpehaand  mig  tvinge  — 
den  til  min  snevre  Dal  mig  knugede. 

Min  Ungdoms  Drøm   —   saaledes  Du  opfyldes ! 
Er  det  de  stolte  Løfter,  Du  mig  gav? 

Se  !  Tiden  løber  —   ogsaa  jeg  henskylles 
med  Hoben  ud  i  Glemsels  mørke  Hav. 

Saa  mangt  el  Ungdoms-Aar  er  alt  henrunden, 
de  skjønne  Drømme  daaré  mig  ei  mer. 
Den  dunkle  Morgenlaage  er  forsvunden, 
jeg  Verden  nu  i  Middagslysel  ser. 

Dog  een,  o  een  endnu  jeg  har  tilbage! 
Far  hen,  o  Elskov,  Helteros  og  Magt; 
rul  frem,  I  Alderdommens  kolde  Dage!   — 
af  denne  Drøm  har  intet  Lys  mig  vakt. 

Af  evig  Ild  opflammet,  skal  jeg   sjunge; 
henrykt  skal  Tusind  lytte  til  min  Røst, 
min  Røst  igjennem  Tiderne  skal  runge 
paa  Fjeld,  i  Dal  —  ufødte  Slægters  Lyst. 

Kom,  naar  Du  vil,  Du  Livets  skumle  Fjende! 
Oplad  Dig,  Grav!   —  mit  Navn  er  ikke  der; 
Du  kan  det  ei  til  Kampestenen  binde, 
skjøndt  Øiet  slukt  og  Hjertet  bristet  er. 

Mit  Navn  vil  i  de  fjerne  Dage  mindes, 

og  Fremtids  Børn  mit  Kvad  forlyste  vil, 

naar  Ingen  veed,  hvor  Skjaldens  Gravhøi  findes, 

og  Ingen  af  hans  Slægt  er  mere  til.» 

Den  jydske  Embedsmand  og  Ægtemand  paa  Manddom- 
mens Dørtærskel  ser  aabenbart  Livet  i  ligesaa  mark  Belysning 
som  Grundtvig,  Ingemann  og  Staffeldt.  Tonerne  fra  denne 
Ulykkestid  havde  en  ufrisk  Klang.  Poesien  løfter  dog  ogsaa 
ham  op  over  den  mørke  Virkelighed,    om    end  med  noget 

tunge  Vingeslag.  Haabet,  at  Tusinder,  glade,  skulle  lytte  til 
hans  Røst,  at  hans  Digtning  vil  forlyste  Fremtidens  Børn, 
og  hans  Navn  mindes  i  de  Qerne  Dage  —  denne  Dram 
slipper  han  ikke,  som  saamangen  anden,  der  er  forsvunden 
med  hans  Ungdom.  I  et  Brev  fra  samme  Aar  kalder  han 
Poesien  sit  »Yndlingsfag,  som  turde  være  hans  Hovedbestem- 
melse«. Hvor  er  Digterens  Haab  ikke  gaaet  herligt  i  Opfyldelse 
—  om  end  paa  anden  Maade,  end  han  sagtens  dengang  i 
sin  tungsindig  pathetiske  Stemning  tænkte  sig  det!  Hans 
Adjunktvirksomhed  varede  forresten  ikke  længe:  alt  næste 
Aar  opgav  han  Embedet,  der,  især  under  de  uheldige  For- 
hold i  Krigsaarene,  var  aldeles  utilstrækkeligt  til  at  ernære 
Familien,  som  var  bleven  forøget  med  en  Søn;  i  et  Brev 
fra  Foraaret  1811  siger  han  desuden:  »At  blive  behandlet 
af  mine  Superiører  til  Løn  for  min  Møie  strengt  som  en 
Skolepeg  og  foragteligt  som  en  Leiesvend,  dette  er  mere, 
end  hvad  jeg  kan  eller  vil  bære.«  I  samme  Brev  taler  han 
om  sin  »Bestemmelse,  som  jeg  siden  min  voxne  Alder  har 
følt  og  vidst  Digtekunsten  at  være«  .*)  Han  drog  atter  til- 
bage til  Faderen  i  Randlev,  hvis  Præstegaardsavling  han 
forpagtede.  1813  skrev  han  et  Par  varme  Indlæg  i  human 
Aand  i  den  literære  Jadefeide,  som  dengang  fandt  Sted**): 
»B;ør  Jøderne  taales  i  Staten?«  og  »Bedømmelse  over 
Skrivtet  »Moses  og  Jesus««  —  der  begge  udkom  i  Aarhus. 
Den  første  mindre  Piece  har  som  xMotto  nogle  Verslinier  af 
Vosz,  der  ende:  »Wir  glauben  all'  an  einen  Gott«.  1 
den  anden,  større,  der  har  et  Motto  af  Johannes  Muller, 
hedder  det  i  Forerindringen,  at  Bhcher  ikke  veed,  »hvorledes 


*)  Dette,  saavelsom  det  nylig  omtalte  Brev  findes  aftrykt  i   »Samlinger 
til    jydsk  Historie  og  TopograQ.,    II,    1868-69,    Side    194—196. 
(•To  Breve  fra  S.  S.  Blicher  med  tre  dertil  hørende  Digte«). 
**)  Se  dette  Værks  tredie  Afdeling,  Side  260  o.  s.  v. 

Forfatteren  til  »Hvad  har  stakkels  Neger  gjort?«  *)  har 
kunnet  føre  over  sit  Hjerte  at  skrive  saadan  en  Forerindring 
til  saadan  en  Bog«;  og  i  Brochuren  kaldes  Bogen  »dette 
Skamskrift  paa  Religion,  Fornuft  og  Dyd « ;  Blicher  udbryder 
til  Slutning:  »Oplysningens  Sol  er  endnu  langt  fra  sin 
Middagshøide.  Endnu  i  det  nittende  Aarhundredes  Morgen 
fordømmer  man  en  hel  Nation;  man  løser  Negerens  Lænker 
og  opløfter  Bondens  Hoved,  men  Jøden  vil  man  forstøde 
som  et  uforbederligt  Barn.«  Næste  Aar  (1814)  udkom  tør- 
ste Del  af  Blichers  »Digte«,  ligeledes  i  Aarhus.  Denne 
lille  Bog  aabnes  med  det  ovenomtalte  Indledningsdigt.  »Min 
Yndlingsdal«  har  et  lignende  Præg  og  ender: 


»Nu  har  jeg  ledl  om  Dalen  fjern  og  nær, 
men  ingensteds  endnu  jeg  den  har  fundet ! 
Derfor  jeg  Sorgen  i  mil  Hjerte  bær', 
og  derfor  have  mine  Taarer  rundet. 

Jeg  ser  den  Sky,  som  hisset  nærmer  sig ; 
jeg  hører  Stormen  fra  dens  mørke  Sider. 
De  hule  Tordner  rulle  trindt  om  mig, 
og  Solen  rød  bag  Dveirsskyen  glider. 

Farvel  da,  Du  min  Barndoms  skjønne  Drøm! 
Den  strenge   Skjebnes  Røst  mig  grusomt  vækker. 
Jeg  hvirvles  bort  i  mine  Dages  Strøm 
og  Armene  forgjæves  mod  Dig  strækker.  **) 


*)  En  Linie  af  en  Sang  i  Syngespillet   »Peters  Bryllup«   af  Thaarup 

(anden  Akt,  syvende  Scene). 
**)  Dette  Digt  findes  i  en  tidligere,  kortere  og  ufuldkomneve  Form  i 
det  ovenfor  omtalte  Brev  fra  Foraaret  1811  under  Titel  ^En  Barn- 
doms Drøm«. 

Det  Bedste  i  den  liile  Samling  er  vistnok  den  Cyklus  af 
Smaaskildringer  (Schweizeren  i  Paris,  Provengalen  i  England, 
Araberen  i  Schweiz,  Huroneren  i  Arabien  og  Normanden  i 
Holland),  som  betitles  »Hjemve«,  hvoraf  nogle  Slutnings- 
linier  ovenfor  ere  anførte.  »Ynglingen  i  den  store  Stad« 
røber  lidt  Paavirkning  af  Oehlenschlågers  »Eventyret  i  den 
fremmede  Stad«  og  Staffeldts  »Et  Aar  i  Padua«,  »Trende 
Nætter«  og  »Ruinens  Indvaaner«.  Største  Delen  af  Bogen 
(hvori  der  findes  Oversættelser  af  Goethes  »Erlkonig«  og 
Schillers  »Der  Taucher«)  bestaaer  af  det  uheldige  fortællende 
Digt  i  fire  Sange  »Habor  og  Signe«.  I  sin  Besvarelse  af 
det  æsthetiske  Prisspørgsmaal  for  Aar  1800  om  den  nordi- 
ske Mythologis  Brugbarhed  havde  den  unge  Oehlenschlåger, 
der  endnu  dengang  famlede  om  i  Taage,  sagt:  »Den,  som 
især  kan  tjene  til  Mønster  for,  hvorledes  Digte  af  dette  Slags 
skal  behandles,  er  Ossian«.*)  Hvor  forbauses  man  ikke 
ved  at  se,  at  Blicher  I8l4,  efter  alt  hvad  »den  nordiska 
sångarekungen«  havde  præsteret,  samme  Aar  som  »Helge« 
udkom,  endnu  i  »Habor  og  Signe«  stod  paa  hint  uholdbare 
Standpunkt!  1  Vinteren  1813  til  1814  havde  Oehlenschlå- 
ger forresten  alt  forfattet  sin  Tragedie  »Hagbarth  og  Signe«, 
der  dog  først  udkom  i  Marts  1815.  —  Blichers  digteriske 
Debut  var  ingenlunde  mere  lovende  end  Ingemanns ;  han 
havde  endnu  ikke  fundet  sit  rette  Selv,  endnu  ikke  opdaget 
sin  nye  poetiske  Verden. 


*)  Se  dette  Værks  første  Afdeling,  Side  199. 

IV.  18 

17. 

I  Begyndelsen  af  1815  udgav  A.  E.  Boye  »En  liden 
Morskabsbog  for  Alle  og  Enhver  eller  Bidrag  til  en  Con- 
trafey  af  den  vidtberømte  nyeste  Critique  ved  Peter  Wegner, 
candidatus  philosophiæ  et  philoiogiæ«  *).  Den  aabnes  med  en 
»)  Dedicatio « ,  som  begynder:  »Indbyggerne  udi  de  nye  Boder,  sær 
alle  dem,  som  høre  til  den  faste  Stok,  formeldes  vor  Respekt 
og  venligste  Salutem.  Der  skrives,  kjære  Venner!  nuom- 
stunder  saamange  Dedicationes,  at  det  tidt  haver  baade  for- 
undret og  ærgret  mig,  at  Ingen  dedicerede  til  Eder.  Thi 
siden  Hans  Mikkelsen,  fordum  Borger  og  velmeriteret  Hvidt- 
ølsbrygger  udi  Kallundborg,  for  rum  Tid  siden  Saadant  fore- 
tog sig,  idet  han  nemlig  tilskrev  Eder  den  første  Bog  af 
sin  Peder  Paarses  Krønike,  er  det  mig  ikke  vitterligt  Sligt 
at  være  sket.  —  —  —  Hvad  Eder,  kjære  Venner!  angaaer, 
da  haaber  jeg.  Enhver  tilstrækkeligen  kjender  Eders  Kurio- 
sitet og  Begjærlighed  efter  slige  Skrifter,  som  afhandle 
kortvillige  og  lærde  Materier;  og  er  det  endel  af  denne 
Aarsag,  endel  formedelst  den  billige  Fortrydelse  over,  at  I 
af  andre  Autores  ere  blevne  saa  ganske  forbigaaede,  at  jeg 
haver  understaaet  mig  ^at  tilegne  Eder  dette  ringe  Skrivt.« 


*)  Wegner  hed  en  Skuespiller  paa  Holbergs  Tid,  efter  hvis  Fornavn 
vor  store  Komikers  Henriker,  hvilke  han  gav,  opkaldtes  (se Overskou: 
»Den  danske  Skueplads«,  I,  172). 

Det  hedder  saa:  »I  blive  derudi  nærmere  bekjendte  med 
en  Helt  i  den  lærde  Verden,  der  udi  sit  Fag  er  vel  saa 
stor  som  den  berømmelige  Peder  Paars  fordum,  og  som, 
denne  store  Mands  Bedrifter  ufortalt,  haver  endog  udført 
vel  saa  store  Gjerninger  som  han.  Nogle  af  denne  vor 
Helts  ældre  lærde  Værker,  saasom  hans  Matrosviser  og  hans 
Vise  om  Jomfru  Dannebrog*),  vil  allerede  være  Eder  be- 
kjendte; og  endel  af  hans  nyeste  Skrivter,  saasom  hans  vel 
noget  svinske,  men  dog  hel  poliske  Pindsvin,  om  de  end 
ikke  ere  Eder  bekjendte  (som  jeg  dog  haaber),  da  burde  de 
være  det,  eftersom  man  tydeligen  ser,  hvor  meget  Autor  ved 
Udarbeidelsen  haver  havt  Læsere  af  Eders  Slags  udi  Sigte.« 
Dedikationen  ender  rnedat  henvise  Nybodersfolkene,  dermaatte 
ønske  at  faae  Forklaring  paa  Noget  i  Skriftet,  f.  Ex.  Latin, 
til  »Den  nordiske  Tilskuer«.  J.  K.  Hosts  i  November  1814 
begyndte  Ugeblad,  »saasom  han  er  saavel  Autors  som  vor 
Helts  Ven  af  Hjertet  og  desuden  en  vel-  og  grundlærd 
Mand«.  Dedikationen  er  »skrevet  udi  Klosterstræde«  og 
undertegnet  »Just  Justesen,  philosophiæ  Baccalaureus  et 
civis  Callundb.«.  Derpaa  følger  »Fortale  til  den  gunstige 
Læser«,  hvori  det  hedder:  »Den  Autor,  imod  hvis  Kritik  og 
Polemik  nærværende  lidet  Skrivt  er  stilet,  fremstod  for  om- 
trent et  Aar  siden  paany  som  ubeføiet  og  uæsket  Angriber 
af  flere  Skribenter,  tildels  hans  fordums  Venner.  Han  fort- 
satte siden  jævnligen  sine  Angreb,  snart  i  korte  Epigrammer, 
snart  i  lange  Kritiker,  snart  i  plumpe  Allegorier.  At  mod- 
sætte sig  en  saadan  Adfærd  og  derved  udeholde  Ensidighed 
og  al  Slags  egenmægtig  Ordforen  fra  Literaturen  var  Hen- 
sigten med  de  her  samlede,  for  en  Del  Tid  efter  anden  for- 
hen trykte  opuscula.  Forfatteren  har,  samlet,  udgivet  dem 
tilligemed  det  Nye,    her    leveres,   dels   for  des    sikkrere  at 


Se  dette  Værks  tredie  Afdeling,  Side  19— iiS. 

naae  hint  øiemed,  dels  for  at  levere  et  nogenlunde  fuld- 
stændigt Bidrag  til  en  Karakteristik  af  vor  Literaturs  nye- 
ste polemisk-kritiske  Periode.  Sagtens  er  det  at  vente,  at 
hin  Polemiker  vil  ved  ugenlige,  men  oftest  ubetydelige,  smaa 
og  store  Udfald  vedblive  sin  Angrebskrig;  og  i  det  Tilfælde 
skal  ogsaa  (naar  og  om  fornødent  maatte  eragtes j  den  her 
begyndte  Forsvarskrig  blive  fortsat.«  Underskriften  er: 
»P.  W.«.  Den  lille  Bog  indeholder  først  de  ovenfor  omtalte, 
i  April-  og  Juni -Heftet  af  »Athene«  1814  optagne  to 
Epistler  fra  Hans  Mikkelsen  til  Søndagsskriveren.  Man  stø- 
der her  paa  Oehlenschlågersk  Tankegang  og  Udtryksmaade. 
Digterkongen  havde  1807  skrevet  til  Fru  Rahbek  om  Bag- 
gesen: »Jeg  kjender  ikke  et  Stykke  af  ham,  hvor  Tonen 
er  fuldkommen  vedligeholdt,  som  den  burde  være.  Han 
deiser  fra  det  Ene  til  det  Andet.  —  Saa  slentrer  den  til 
høire,  saa  til  venstre  Side  —  Svæven  og  Svaien  og  Springen. 
—  Baggesens  Aand  er  Løgn  og  Affektation.«  *)  I  Boyes 
første  Epistel  tiltales  Baggesen:  »Jeg  gad  dog  vide,  hvilket 
Værk  af  Omfang,  der  kunde  passere  for  et  fuldendt  sam- 
menhængende Heelt,  I  havde  at  legitimere  Eder  med;  om 
1  havde  nogen  Komposition,  hvori  een  Hovedtone  heltigjen- 
neQi  herskede.  Af  denne  diffuse  Skrivemaade  og  Vankelmod 
udi  Grundsætninger  følger  den  hensigtsløse  Hoppen  fra  det 
Ene  i  det  Andet.  —  Det  slingrer  fra  den  ene  Side  til  den 
anden.  —  Svaien  og  Svæven  og  Hoppen.  Usandhed  og 
Affektation  er  Eders  senere  Værkers  Aand«.  Paa  begge  Ste- 
der sættes  Baggesen  op  paa  en  »Kjephest«,  og  hans  »Kling- 
klang«  og  Filosoferen  forhaancs  for  at  fremhæve  yderligere 
Lighedspunkter.  Det  ex  intet  Under,  at  Oehlenschlåger  i 
»Erindringer«    med  synlig  Glæde  dvæler  ved   og  excerperer 


*)  Se  dette  Værks  anden  Afdeling,  Side  284,  285  og  287. 

Boye*):  det  var  jo  tildels  Kjed  af  hans  Kjød  og  Blod  af 
hans  Blod.  Efter  disse  to  Epistler  følger  i  Peter  Wegners 
Morskabsbog  »Apologia  scriptoris  cyclici  eller  Sondagsskri- 
verens  Apologis  der  havde  staaet  i  Juniheftet  af  »Athene« 
1814  og  ligeledes  tidligere  er  omtalt.  Foruden  de  ovennævnte, 
før  trykte,  Sager,  som  tildels  vare  blevne  »forbedrede  og 
forøgede«,  indeholder  den  lille  Bog  »En  Scene  udi  Elysium«, 
om  hvilken  det  i  en  Anmærkning  hedder,  at  den  er  »et 
Fragmentum  af  et  lidet  Drama,  kaldet:  Criticus  udi  egen 
Indbildning  eller  den  fine  Smags  Dragoner«**).  Denne 
Scene  foregaaer  mellem  Holberg  og  en  fra  Danmark  nylig 
ankommen  Beundrer  af  Baggesen,  hvis  Værker  og  Person 
hensynsløst  forhaanes.  Boyes  »Morskabsbog«  ender  med  et 
Par  Smaadigte,  der  referere  sig  til  Vessels  bekjcndte  Digt 
til  Baggesen***).     Det  første  er 

»Til  Jens  Immanuel  Baggesen^ 

da  han  erkhvrede  Oehlenschlåger  Krig. 

Mod   Oehlenschlåger  Du  gi'er  ud  dil  Manifest  — 

o  førsl   saa  godl  som  sidsl  lad  falde  Flag ! 

thi,   naar  man  tabe  skal,   at   tabe   uden   Slag 

er,  efter  mine  Tanker,   bedst. 

Rivalen   er  for  stærk   og   Ha  for  svag: 

han   handler   i   sin   Kraft.   Du   praler, 

han   stiger  i   sin   Flugt,   Du  daler. 

Dog.   dalende,   lad   det   Dig  være  Trøst: 

Hvad   fordum  bkjønt   Du   skrev,  end   læses  skal  med  Lyst.« 


*)  -Erindringer.,  III,  75    81 
**)  Holberg  tiavde  jo  skrevet  en  Komedie  »Philosophus  udi  egen  Ind- 
bildingi.    Udtrykket  »Den  flne  Smags  Dragoner,  er  hentet  fra  Be- 
gyndelsen af  Evalds   »De  brutale  Klappere«. 
***)  Se  dette  Værks  første  Afdeling,  Side  24  og  25,  jfr.  31,  32  og  34. 

Det  andet  lille  Digt  er 

»Til  Adam  OehlensfhIåg<^r. 


Tillad,   at  her  el  Raad  jeg  sender  Dig 

i  Vessels  Ord  og  efter  Vessels   Skik, 

Correggios  Sanger,  Melpomenes  Ven ! 

Spids  aldrig  mod  Immanuelsk  Krilik 

din  Pen; 

thi  taabelig  Krilik,  har  Vessel  sagt, 

for  stor  en  Ære  sker, 

om  mer  paa  Hjerte  den  bli'er  lagl, 

end  mens  man  ler  — 

derfor,    »om  Myrias  Immanueler 

bidsk  til  Dig  skeler«  *), 

gaae  roligt  ad  din  Vei! 

Til  Tidsfordriv  engang  iblandt 

skjænk  ham,  der  altfor  lang  din  »Axel«  fandt**), 

et  Smil   —  forresten  ænds  ham  ei!« 

At  karakterisere  Forfatteren  af  »Poetiske  Epistler«  o.  s.  v. 
som  dalende,  og  at  stille  Immanuel  Baggesen  sammen  med 
Emanuel  Balling,  Kedakteren  af  »Aftenposten*,  der  i  sin 
Tid  angreb  Digteren  af  »Komiske  Fortællinger«  —  er  uneg- 
telig  et  stærkt  Stykke.  Og  ligeoverfor  Raad  et  til  Oehlen- 
schlåger:  aldeles  ikke  at  ændse  Baggesens  Kritik,  fristes 
man  at  gjentage  Peder  Hjorts  Ord  i  Anledning  af  Digterkon- 
gens Venner:  »Se!  saaledes  behandlede  de  ham ,  saaledes 
bedroge  de  ham«***). 

*)  Citat  af  Vessels    DigC    til   Baggesen    —  Hentydning    til   Emanuel 
Balling,  Redaktør  af    •  Aftenposten«     (se  dette  Værks    første  Afde- 
ling, Side  32). 
**)  Hentydning  til  Baggesens  Kritik  af  "Axel  oc  Valborg«. 
♦♦*)  »Kritiske  Bidrag   til  nyere    dansk  Tænkemaades  og  Dannelses  Hi- 
storie*, literærhistorisk  Afdeling,  I,  110. 


Rettelser  o^  Tillæg;. 

Side  2,  Linie  6  fraoven :  Tone,  læs:  Scene. 
'    47,     •       5  franeden:  man,     •      men. 

•  69,     •     14  fraoven:    med,      •      mod. 

•  70,     •       5       •  Det  her  gjeiigivne  Digt  er  en  fordansket  Om- 

arbeidelse  af  et  tydsk  Digt  til  Oehlenschlåger  fra  Foruaret 
1807  (se  Jens  Baggesens  Biografi  ved  August  Baggesen,  III, 
Tillæg,  132—133). 

•  87,  Linie  11  fraoven:    Udtryk,  læs:    Indtryk. 

•  164,      »       16  og  19  fraoven:    De  to  her  omtalte  anonyme  Artikler 

mod  Baggesen  i  t Athene«  vare  af  A.  E.  Boye. 

